
AGESILAUS. 

R  c  H  i  d  A  M  u  s ,  fils  de  Zeuxidamus ,  ayant     origine 
honnorablement  reené  en  Lacedaemone  ,  laissa  *  Agesilaus, 

in/-  vi  etdesapre- 

deux  enfants  ,  dont  1  un  feut  Agis  ,  qu  il  eut  miere  édu- 
d'une  notable  dame,  nommée  Lamprido  ;  l'aus- 
tre  feut  Agesilaus  ,  de  beaucoup  plus  jeune  , 
qu'il  eut  de  la  fille  de  Melisippidas  ,  qui  a  voit 
nom  Eupolia  :  et  pource  que  la  succession  au 
royaulme  appartenoit  au  fils  aisné  ,  Agis  ,  le 
puisné  ,  Agesilaus  ,  ayant  à  demourer  homme 
privé  ,  feut  nourry  en  la  discipline  Laconic- 
que ,  laquelle  estoit  bien  dure  et  pénible  ;  mais 
aussy  enseignoit-elle  aux  enfants  à  obeyr  ,  et 
estime-1'on  que  ce  soit  la  cause  pour  laquelle 
le  poète  Simonides  appelle  Sparte  Damasim- 
brocos  ,  c'est-à-dire  ,  domptant  les  hommes  , 
pource  qu'elle  rend  ,  par  longue  accoustu- 
Tomc  V%  A 


cation. 


2  Agesilaus. 

Effets  de  la  mance  ,  ses  citoyens  maniables  et  obeyssants 

discipline        .  ,  i  .    ,    J     . 

Laconique»  à  ses  loyx  ,  austant  ou  plus  que  cite  qui  ayt 
oncques  esté  au  monde  ,  en  les  domptant  dès 
leur  enfance  comme  l'on  faict  les  jeunes  pou- 
lains. La  loy  exempte  et  dispense  de  ceste 
Agesilaus  subjection  les  enfants  qui  doibvent  succéder 

fut  élevé     ^  ja  r0yaalté  :  mais  Agesilaus  eut  cela  de  pro- 

comme  le  J  °  ...  ,     r   ... 

fiisdunsim-  pre  plus  que  les  austres  de  ceste  qualité  ,  quil 
pu  parucu-  v-nt  au ,  (jggj.^  (je  commander  ,  ayant  apprins 

d'enfance  à  obeyr  ;  ce  qui  feut  cause  qu'il  sçeut 
beaucoup  mieulx  que  nul  austre  toy  ,  s'accom- 
moder et  se  comporter  avecques  ses  subjects  , 
ayant  adjousté  à  la  grandeur  royale  et  aux 
façons  de  prince  ,  qu'il  avoit  de  nature  ,  la 
courtoisie  et  la  privauté  qu'il  avoit  acquise 
par  nourriture. 

Du  temps  doncques  qu'il  estoit  es  trouppes 
qu'ils   appellent  des   enfants  qui  sont  nourris 
ensemble  ,  Lysander  feut  amoureux  de  luy  , 
Son  carac-  pour  sa  gentillesse  principalement  :  car  estant 
tere-  plus  courageux  et  plus  ferme  en  ses  opinions 

que  nul  austre  des  enfants  ,  comme  celuy  qui 
vouloit  tousiours  ,  en  toutes  choses  ,  estre  le 
premier ,  avecques  une  véhémence  et  une  im- 
pétuosité si  grande  en  tout  ce  qu'il  vouloit, 
qu'il  estoit  impossible  de  la  vaincre  ny  de  la 
forcer- 11  estoit  ,  d'un  austre  costé  ,  si  doulx  et 
si  soupple ,  qu'il  faisoit  tout  ce  qu'on  luy  com- 
mando it  par  gracieuseté  ,  et  rien  par  crainte  , 
luy  faisant  plus  grand  mal  de  se  sentir  blas- 
mer  ,  qu'il  ne  luy  grevoit  de  travailler.  Et 
quant  à  l'imperfection  de  sa  jambe ,  qui  estoit 

plus  courte  que  l'austre  ,  la  beaulté  de  sa  per- 
sonne ,  estant  pour  lors  en  sa  fleur  ,  et  sa 
gentillesse  ,  en  ce  qu'on  voyoit  qu'il  la  por- 
toit  si  patiemment  et  si  guayement ,  que  luy- 
mesme  s'en  mocquoit  et  s'en  gaudissoit  le  pre- 
mier :  cela  couvroit  grandement  ceste  deffec- 
tuosité  ;  et  qui  plus  est  ,  faisoit  davantage 
apparoir  la  gentillesse  de  son  courage  ,  attendu 
qu'on  voyoit  que  pour  estre  boiteux  ,  il  ne 
refusoit  peine  ny  travail  quelconque. 

Quant  à  la  forme  de  son  visage,  nous  ne  Desafigu- 
l'avons  point  pourtraicte  au  naturel  ,  pource  qu'il  Ju^de 
qu'il  ne  le  voulut  pas  ,  ains  derïendit  exprès-  "ire  ?on . 

' ,  l  *  r  F  portrait,me- 

seement,  par  son  testament,  qu  on  ne  teist  ny  me  après  sa 
peindre    ny    mouler    auscune    image   de    son  mort" 
corps  :  mais  bien  trouve-1'on  qu'il  estoit  de 
petite  stature  ,  et  qu'il  promettoit  bien  peu  de 
de  soy  à  le  veoir  :  mais  ce  qu'il   estoit  tou- 
siours  guay  et  desliberé  ,  et  jamais  chagrin  , 
ny  fascheux  ,  ny  en  parole  ,  ny  en   visage  , 
cela  le  rendait  plus  agréable  et  plus  amiable  , 
voire  jusques  en  sa  vieillesse  ,  que  les  plus 
beaulx  du  monde.  Toutesfois  les  ephores,  ainsy     Roi  con- 
comme  Theophrastus  escript  ,  condemnerent  J^de  pour 
à  l'amende  leur  roy  Archidamus  ,  à  cause  qu'il  avoir  eP0U_ 

•       c  i-  vi  scunepetite 

avoit  espouse  une  petite  femme  ,  disants  quil  f.mme  ,  et 
leur  engendreroit  des  roytelets ,  et  non  pas  des  P°ur(luox- 
roys.  Mais  du  temps  que  son  fils  aisné,  Agis  , 
regnoit  ,  Alcibiades  ,  banny  d'Athènes  ,  s'en- 
fuyt  de  la  Sicile  en  Lacedaemone  ,  et  n'eut  pas 
gueres  demouré  à  Sparte  qu'il  feut  incontinent 
souspeçonné    d'entretenir  la  femme    du  roy 

A  2 

Agis ,  qui  s'appelloit  Timaea  ;  de  manière  que  , 
pour  ceste  cause  ,  Agis  n'advoiia  point  pour 
son  fils  l'enfant  qu'elle  feit  ,  disant  qu'elle  l'a- 
voit  conçeu  d'Alcibiades  :  de  quoy  Timaea  ne 
sesoucioit  gueres,ainsy  comme  Duris  escript; 
car  quelquefois  ,  estant  en  son  privé  entre  ses 
femmes  ,  elle  l'appelloit  tout  bas  Alcibiad&s , 
non  pas  Lcotychides  :  aussy  dict-on  qu'Alci- 
biades  mesme  disoit  que  ce  n'estoit  point  pour 
faire  mal  ny  desplaisir  à  personne  qu'il  s'es- 
toit  approché  de  la  royne  Timaea  ,  ains  seule- 
ment pource  qu'il  desiroit  qu'il  y  eust  des 
roys  de  Lacedaemone  engendrez  de  sa  semence. 
Toutesfois  il  feut  contrainct  ,  pour  ceste 
occasion  ,  de  sortir  hors  de  Lacedaemone , 
pour  la  deffiance  qu'il  avoit  du  roy  Agis  ,  qui 
tousiours  depuis  eut  l'enfant  pour  suspect ,  et 
ne  le  tint  jamais  pour  légitime  ,  jusques  à  ce 
qu'estant  tombé  malade  au  lict  de  la  mort, 
Leotychides  s'alla  jecter  à  genoux  ,  les  larmes 
aux  yeulx  ,  devant  luy  ,  et  sçeut  si  bien  faire , 
qu'Agis  ,  en  présence  de  tesmoings  ,  desclara 
qu'il  l'advoùoit  pour  son  fils.  Ce  neantmoins , 
après  la  mort  d'Agis ,  Lysander ,  qui  ja  avoit 
deffaict  les  Athéniens  par  mer  ,  et  avoit  plus 
de  crédit  et  d'aucthorité  en  la  ville  de  Sparte 
que  nul  austre  ,  entreprint  de  faire  tomber  la 
royaulté  sur  Agesilaus ,  disant  qu'elle  n'appar- 
tenoit  point  à  Leotychides  ,  attendu  qu'il  estoit 
bastard  :  austant  en  disoyent  aussy  plusieurs 
austres  des  citoyens  qui  aymoyent  la  vertu 
d'Agesilaus  ,  et  luy  favorisoyent  fort  affectueu- 

sèment  ,  à  cause  qu'il  avoit  esté  nourry  et 
esleivé  d'enfance  avecques  eulx. 

Mais  au  contraire  aussy  y  avoit-il  à  Sparte 
un  devin,  nommé  Diopithes  ,  qui  sçavoit  par 
cœur  une  infinité  de  prophéties  anciennes ,  et 
estoit  tenu  pour  fort  sçavant  et  suffisant  homme 
en  tout  ce  qui  concernoit  les  choses  divines  : 
celuy-là  maintenoit  qu'il  n'estoit  point  loisible 
qu'un  boiteux  feust  roy  de  Sparte  ,  et  pour  le 
prouver  il  allégua  en  jugement  cest  ancien 
oracle  : 

Reguarde  bien  ,  b  nation  Spartaine  ,  Oracle  con. 

Quoy  que  tu  sois  en  courage  haultaine ,  cernant  le 

Que  royaulté  boiteuse  ne  se  germe  sa,  I1 } 

ccdcmonc 
En  toy  qui  as  l'alleure  droicte  et  ferme  : 

Car  austrement  des  malheurs  te  viendront 

Non  espérez ,  qui  long-temps  te  tiendront 

Enveloppée  en  tourmente  de  guerre, 

Qui  d'hommes  rend  dépeuplée  la  terre» 

Lysander  à  l'encontre  replicquoit  que  si  les 
Spartiates  redoubtoyent  cest  oracle  ,  c'estoit 
plustost  de  Leotychides  qu'ils  se  debvoyent 
guarder  ,  pource  qu'il  ne  chaloit  point  aux 
dieux  ,  si  auscun  ,  s'estant  affolé  un  pied ,  venoit 
à  estre  roy  ,  mais  bien  s'il  n'estoit  pas  légi- 
time ,  ny  véritablement  extraict  de  la  race  de 
Hercules  :  car  ce  seroit  alors ,  disoit-il  ,  que  la 
royaulté  viendroit-à  clocher.  Agesilaus  alleguoit 
davantage  ,  que  le  dieu  mesme  Neptune  avoit 
tesmoigné  que  Leotychides  estoit  bastard  ;  car 
il  avoit  contrainct  Agis  ,  par  un  tremblement 
de  terre  ,  de  sortir  hors  la  chambre  de  sa  fem- 

me  ,  et  que  depuis  ,  plus  de  dix  mois  après , 
avoit  esté  né  Leotychides. 
Agesilaus      Ainsy  feut  Agesilaus  ,  pour  ces  causes  et 
est  élu  roi  moyens ,  non-seulement  desclaré  roy  de  Sparte, 

après     bien         /  ,         r  ..        .      .  ■  , 

des  opposi-  mais  aussy  luy  feut  adjugée  la  succession  des 
nous.  biens  de  son  frère  Agis  ,  et  en  debouta-1'on  Leo- 

tychides. Toutesfois ,  voyant  que  les  parents  de 
luy  ,  du  costé  de  sa  mère  ,  estoyent  extresme- 
ment  pauvres  ,  mais  gents  de  bien  au  demou- 
rant  ,  il  leur  laissa  la  moitié  des  biens  :  en 
quoy  faisant  il   acquit  honneur  et  bienveuil- 
lance  de  tout  le  monde ,  au  lieu  de  l'envie  et 
de  la  malveuillance  qu'on  luy  eust  austrement 
portée   pour  le  faict  de  ceste  succession.  Et 
quant  à  ce  queXenophon  escript ,  qu'en  obeys- 
sant  à  son  pays  »  il  y  acquit  si  grande  puis- 
sance ,  qu'il  faisoit  entièrement  tout  ce  qu'il 
Moyen    vouloit  ;  voicy  que  c'estoit  :  les  ephores  et 
que  les  La-  }es  sénateurs  avoyent  pour  lors  la  soubveraine 
niens  em-    aucthorité  au  gouvernement  de  la  chose  pu- 
po2r0réfre-  blicque  ;  mais  les  ephores  ne  demouroyent  en 
ner  l'autori-  leurs  offices  qu'un  an  seulement ,  et  les  sena- 
e  es  rois.   tems  demouroyent  en  cest  honneur  toute  leur 
vie  ,  ayants  esté   ordonnez  et  establis  pour 
refréner  l'aucthorité  des  roys ,  affin  qu'ils  n'eus- 
sent pas  toute  puissance  ,  ainsy  comme  nous 
avons  plus  amplement   escript  en  la  vie   de 
Lycurgus  :  à  l'occasion  de  quoy  ,  dès  que  les 
roys  venoyent  à  succéder  au  royaulme  ,  ils 
avoyent  incontinent  une  picque  et  une  inimi- 
tié héréditaire  ,  par  manière  de  dire ,  à  ren- 
contre d'eulx.  Mais  Agesilaus  suivit  un  chemin 

totalement  contraire  à  ses  prédécesseurs  ;  car 
au  lieu  de  prendre  querelle  et  de  s'attacher  à 
eulx  ,  il  leur  porta  tout  honneur  et  toute  révé- 
rence ,  n'entreprenant  jamais  rien  qu'il  ne  leur 
eust  communicqué  premièrement  ,  et  quand 
il  estoit  mandé  par  eulx  ,  y  allant  plus  viste 
que  le  pas. 

Toutes   et  quantes   fois  qu'il  estoit   en  sa      r    ,  . 
chaire  royale  à  donner  audiance  ,  si  d'adven-  d'Agesiiaus 
ture  les  ephores  y  survenoyent  ,  il  se  leivoit  éphoresSetS 
au-devant  d'eulx  ;  et  quand  un  nouveau  sena-  des  autres 
teur  venoit  à  estre  esleu  ,  il  leur  envoyoit  par  Clt°3'e' 
honneur  à  chascun  une  robbe  et  un  bœuf, 
comme  un  prix  d'honneurt  Par  tous  lesquels 
moyens    il   sembloit  qu'il   honnorast  et  qu'il 
augmentast  la  dignité  de  leurs  offices  ,  là  où  il 
alloit  soubz  main  amplifiant  sa  propre  puis- 
sance ,  et  adjoustoit  à  la  royaulté  une  grandeur 
procédante  de  la  bienveuillance  qu'on  luy  por- 
toit.  Au  reste  ,  quant  à  ses  desportements  en-     Foibiesse 
vers  les  austres  citovens  ,  il  estoit  moins  re-  d'Agesiiaus 

....  J  7  .     pour  ses 

prenensible  ennemy  qu  amy  :  car  il  ne  nui-  amis. 
soit  jamais  injustement  à  ses  ennemys  ;  mais 
il  aydoit  bien  souvent  à  tort  et  en  choses  in- 
justes à  ses  amys  ;  et  ayant  honte  de  ne  re- 
compenser et  de  n'honnorer  pas  assez  ses  en- 
nemys quand  ils  avoyent  bien  faict  ,  il  ne 
pouvoit  condemner  ne  blasmer  ses  amys  , 
encores  qu'ils  eussent  mal  faict  ,  ains  estoit 
tousiours  bien  ayse  de  les  secourir ,  comment 
que  ce  feust  ,  et  de  faillir  plustost  avecques 
eulx ,  estimant  que  rien  ne  pouvoit  estre  maul- 

vais  de  ce  qu'on  faict  pour  survenir  à  son  amy. 

Charité         Au  contraire  s'il  advenoit  que  quelqu'un  de 

d'Agesiiaus    ses  adversaires  tombast  en  affliction  ,  il  estoit 

pour  ses  en-  .  m  '  . 

nemis.         le  premier  qui  en  avoit  compassion  ,  et  si  le 

secouroit  volontiers  si  l'austre  l'en  requeroit: 

par  lesquels  moyens  il  guaignoit  la  bonne  grâce 

Roi  con-  et  l'amitié  de  tout  le  monde.  Ce  que  voyants 

damne  a  l'a-  jes  epnores     et  redoubtants  sa  puissance  qu'ils 

mendepour  «  *  »  f  r  T 

être  trop     voyoyent  aller  ainsy  en  avant  ,  le  condem- 

aimé  de  ses  j  j-  .1 

sujets.  nerent  en  une  amende,  y  adjoustant  la  cause, 
que  c'estoit  pour  ce  qu'il  possedoit  luy  seul  les 
cœurs  de  tous  les  citoyens  qui  debvoyent  estre 
communs.  Car  tout  ainsy  qu'il  y  a  des  philo- 
sophes naturels  qui  tiennent  ,  que  qui  osteroit 
du  monde  le  discord  et  la  noise ,  le  cours  des 
corps  célestes  s'arresteroit  ,  et  que  la  généra- 
tion et  tout  mouvement  cesseroit  pource  qu'ils 
disent  que  c'est  la  cause  qui  maintient  l'har- 
La  discorde  monie  de  ce  monde  :  aussy  semble-il  que  celuy 
et  la  que-   qUJ  establit  les  loyx  des  Lacaedemoniens  ,  mesla 

relie  const-    *  .  ,  J  .  .  ... 

dérées  com-  parmi  le  gouvernement  de  sa  chose  publicque  , 
me  le  «ours  l'ambition  et   la  jalousie  entre  les    citoyens  , 

des  choses  '  J  ' 

célestes.  comme  un  aiguillon  de  la  vertu, voulant  que 
les  gents  de  bien  eussent  tousiours  quelque 
chose  à  desmesler  et  à  desbattre  les  uns  contre 
les  austres  ,  estimant  que  celle  lasche  et  pa- 
resseuse grâce  par  laquelle  les  hommes  s'entre- 
cedent  et  s'entre-pardonnent  les  uns  aux  austres 
sans  se  contrerooller,  estoit  à  faulses  enseignes 
appellée  concorde.  Et  cuident  auscuns  que  cer- 
tainement Homère  eut  ceste  opinion,  pource 
qu'il  n'eust  pas  austrement  faict  Agamemnon  se 

resiouyssant 

resiouyssant  de  veoir  Ulysses  et  Achilles  que-  etLejSejéqueS. 
relier  à  grosses  paroles  ensemble ,  s'il  n'eust  relies  entre 
estimé  que  le  desbat  et  l'envie  entre  les  prin-  IfonS*8 
cipaulx   hommes  (qui  faict  qu'ils   ont  l'œil  tournent  au 

«  <9  n  jl'ji      profit  de  la 

iun  sur  laustre  )  tournast  au  grand  bien  de  la  cnosepubii- 
chose  publicque  :  toutesfois  cela  n'est  pas  sans  tlue* 
doubte ,  ny  ne  se  doibt  pas  à  l'advanture  con- 
fesser simplement ,  pource  que  les  querelles 
et  dissensions  excessifves  entre  les  citoyens 
sont  très  -  dommageables  et  dangiereuses  aux 
choses  publicques. 

Au  demourant  un  peu  après  qu' Agesilaus  feut  Agesilaus 
parvenu  à  la  royaulté  de  Lacedaemone ,  il  arriva  "archeT6  * 
quelques-uns  venants  de  l'Asie  ,  qui  apportèrent  contre  le 

11  i  J      w  /■■      ■*  roi  de  Perse, 

nouvelles  comme  le  roy  de  Perse  taisoit  pre-  à  la  soiiici- 
parer  une  grosse  armée  de  mer  ,  pour  débouter  «uon  de 
et  déposséder  les  Lacedasmoniens  de  la  sei- 
gneurie de  la  marine  :  et  davantage  Lysander 
désirant  estre  une  austrefois  renvoyé  en  Asie 
pour  y  secourir  ses  amys  ,  lesquels  il  avoît 
laissez  comme  seigneurs  et  maistres  des  villes  et 
cités  du  pais  ,  dont  les  uns  estoyent  deschassez 
par  leurs  citoyens  ,  les  austres  punis  de  mort , 
à  cause  qu'ils  abusoyent  violentement  et  tyran- 
niquement  de  leur  aucthorité  ,  il  meit  en  teste 
à  Agesilaus  qu'il  entreprist  ce  voyage  de  passer 
en  Asie,  pour  aller  faire  la  guerre  à  ce  roy 
Barbare  loing  de  la  Grèce ,  premier  que  son, 
armée  et  son  équipage  feussent  prests. 

Pour  à  quoy  plus  facilement  parvenir  ,  il 
escripvit  à  ses  amys  en  Asie ,  qu'ils  envoyassent 
à  Sparte  demander  Agesilaus  pour  leur  capi- 

Tome  F.  B 

taine  :  ce  qu'ils  feirent  :  et  Agesilaus  en  pleine 
assemblée  du  conseil  de  la  ville  accepta  la 
charge  ,  pourveu  qu'on  lui  baillast  trente  capi- 
taines Spartiates  pour  luy  assister  et  le  conseiller 
en  ses  affaires,  deux  mille  Ilotes  affranchis, 
avecques  six  mille  des  alliez  de  Lacedaemone. 
Cela  luy  feut  facilement  accordé  moyennant 
le  port  et  la  faveur  que  luy  feit  Lysander  , 
et  l'envoya-on  incontinent  avecques  les  trente 
capitaines  qu'il  avoit demandé, desquels  Lysan- 
der feut  le  premier,  non-seulement  pour  l'auc- 
thorité  et  la  réputation  qu'il  avoit  acquise ,  mais 
aussy  pour  l'amitié  qu'il  portoit  à  Agesilaus  , 
lequel  se  sentoit  plus  tenu  à  luy  de  ce  qu'il 
luy  avoit  procuré  ceste  charge  ,  que  de  ce  qu'il 
l'avoit  faict  parvenir  à  la  royaulté. 
Vision  Parquoy  cependant  que  l'armée  s'assembloit 
comparai-5'  au  Port  ^e  Geraeste  ,  luy  avecques  quelques- 
son  de  son  uns  de  ses  amys  ,  s^n  alla  en  la  ville  d'Aulide  , 

avec  celle  là  ou  il  luy  feut  advis  que  la  muet  quelqu  un  en 
non8amem"  dormant  luy  dict.  O  roy  des  Lacedaemoniens  , 
tu  sçais  qu'il  ny  eut  oneques  capitaine  gênerai 
de  toute  la  Grèce  esleu  ,  que  jadis  Agamemnon  , 
et  toy  maintenant  après  luy  :  et  pource  que  tu  com- 
mandes aux  mesmes  peuples  quil  faisoit  ,  et  que 
tu  vas  faire  la  guerre  aux  mesmes  ennemys  ,  partant 
d'un  mesme  lieu  pour  y  aller ,  //  est  raisonnable 
que  tu  faces  aussy  un  mesme  sacrifice  à  la  déesse 
qu'il  feit  à  son  partement.  Agesilaus  n'eust  pas 
plustot  eu  ceste  vision  ,  qu'il  luy  soubvint  in- 
continent que  Agamemnon  ,  à  la  persuasion 
des  devins  ,  sacrifia  en  ce  mesme  lieu  sa  propre 

fille ,  toutesfois  il  ne  s'en  effroya  point ,  ains  le 
matin  en  feit  le  conte  à  ses  amys ,  et  leur  dict 
qu'il  sacrifierait  à  la  déesse  ,  ce  dont  il  estoit 
vray-semblable  qu'elle  se  delectoit ,  et  qu'il  ne 
vouloit  point  ensuivre  la  cruelle  dévotion  de 
cest  ancien  capitaine  Agamemnon  :  et  disant 
cela ,  il  feit  ameiner  une  biche  couronnée  de 
chappeaux  de  fleurs ,  et  commanda  à  son  de- 
vin de  l'immoler  ;  ne  voulant  pas  que  celuy 
qui  estoit  député  par  les  gouverneurs  de  la 
Bœoce  eust  l'honneur  de  ce  faire,  comme  le 
portoit  la  coustume  du  lieu  :  ce  qu'entendants 
les  magistrats  et  gouverneurs  de  la  Bœoce  en 
feurent  mal  contents  ,  et  envoyèrent  leurs  ser- 
gents dénoncer  à  Agesilaus  qu'il  se  desportast 
de  vouloir  faire  faire  sacrifices  en  ce  lieu-là 
contre  les  loyx  ,  privilèges  et  coustumes  du 
païs.  Les  sergents  qui  y  feurent  envoyez  feirent 
le  contenu  de  leur  commission  :  mais  trouvants 
que  la  beste  estoit  desia  immolée  ,  et  les  quar- 
tiers dessuz  l'autel ,  ils  les  prindrent  et  les  jec- 
terent  çà  et  là  hors  de  dessuz  ledict  autel.  Cela 
fascha  Agesilaus  qui  estoit  sur  son  embarque- 
ment ,  et  se  partit  de  là  non-seulement  indigné 
contre  les  Thebains ,  mais  aussy  avecques  maul- 
vaise  espérance  de  l'issue  de  son  voyage  à 
cause  de  ce  sinistre  présage  ,  qui  sembloit  luy 
prognosticquer  qu'il  ne  ressortirait  pas  à  telle 
issue  comme  il  desiroit. 

Arrivé  qu'il  feut  en  la  ville  d'Ephese  ,  il  eut 
incontinent  à  desplaisir  l'honneur  qu'il  veit 
qu'on  y  faisoit  à  Lysander,  et  la  suite  grande 

qu'il  y  avoit  :  car  tous  ceulx  du  pais  alloyent 
ordinairement  à  son  logis  pour    luy  faire  la 
cour,  et  quand  il  en  sortoitle  suivoyent  et  l'ac- 
compaignoyent  par  tout ,  comme  si  Agesilaus 
n'eust  eu  que  le  nom  et  l'apparence  de  capi- 
taine-general  pour  la  loy  de  Lacedaemone  qui 
le  vouloit  ainsy ,  et  que  Lysander  feust  celuy, 
qui  à  la  vérité  eust  le  plein  pouvoir  et  l'auc- 
thorité  de  tout  faire  :  car  jamais  n'avoit  esté 
envoyé  capitaine  Grec  en  ces   marches -là, 
qui  y  eust  acquis  tant  de  réputation,  ne  qui 
s'y  feust  faict  tant  redoubter  comme  luy,  ne 
jamais  n'y  eut  homme  qui  feist  plus  de  bien 
à  ses  amys ,  ny  plus  de  mal  à  ses  ennemys  : 
Leshommes  lesquelles  choses  estants  toutes  fresches  ,  ceulx 
"mufiaires    ^u  Pa*s  sen  soubvenoyent   encores  avecques 
en  imposent  ce  qu'ils  voyoyent  Agesilaus  homme  simple, 
auxpeupies. .populaire  ,  et  de  peu  de  monstre  en  toutes  ses 
façons  de  faire ,  là  où  au  contraire  ils  remar- 
quoyent   en  Lysander  la  mesme  véhémence, 
aspreté  et  brefveté  de  language  qu'ils  y  avoyent 
austrefois  cogneuë  :  au  moyen  dequoy  tout  le 
monde  plioit  entièrement  soubz  luy  ,  et  n'estoit 
fàict  que  ce  que  luy  seul  commandoit. 
Jalousie       Ce  qui  feut  cause  que  les  austres  Spartiates 
d'Agesilaus  premièrement  s'en  fascherent  ,    pource    qu'il 

sandtr,  sa  sembloit  proprement  qu  ils  feussent  venus  pour 
v?snduite  de  servir  à  Lysander ,  et  non  pas  pour  conseiller 
lui.  le  roy  :  mais  depuis  Agesilaus  mesme  s'en  en- 

nuya et  s'en  mescontenta  aussy  ,  encores  que 
de  sa  nature  il  ne  feust  point  envieux  ny  marri 
de  veoir  faire  honneur  à  d'austres  qu'à  luy  : 

mais  estant  de  son  naturel  fort  convoiteux  de 
gloire  et  homme  courageux  ,  il  avoit  paour 
que  s'il  se  faisoit  quelque  chose  de  beau  en 
ceste  guerre ,  l'on  ne  l'attribuast  à  Lysander , 
pour  la  grande  réputation  qu'il  avoit  :  parquoy 
il  commencea  à  se  porter  de  ceste  sorte  envers 
luy  :  premièrement  il  contredisoit  à  tous  ses 
conseils ,  et  toutes  les  entreprises  qu'il  mettoit 
en  avant ,  mesmement  celles  ausquelles  il  se 
monstroit  plus  affectionné,  il  n'en  faisoit  pas 
une,  ains  en  prenoit  d'austres  à  exécuter  plus- 
tost  que    celles  -  là  :  davantage    s'il  y  avoit 
auscuns   poursuivants    qui    eussent  à  faire    à 
luy ,  ou  qui  le  requissent  de  quelque  chose , 
s'ils  appuyoyent  sur  la  faveur  de  Lysander, 
il  les  renvoyoit  tous  sans  rien  faire.  Au  cas 
pareil    aussy  es  jugements  ,   s'il  y  en   avoit 
auscuns  que  Lysander  rabroiiast,  ils  estoyent 
tous  asseurez  de  guaigner  leur  procez  :  et  au 
contraire  ,  s'il  y  en  avoit  à  qui  il  portast  affec- 
tion ,  et  à  qui  il  desirast  gratifier ,  il  estoit  mal- 
aysé  qu'ils  se  saulvassent  d'estre  condemnez  à 
l'amende. 

Toutes  lesquelles  démonstrations  se  faisants 
ordinairement ,  non  point  par  cas  d'adventice 
en  un  ou  en  deux,  ains  esgualement  en  tous, 
comme  de  propos  desliberé  ,  Lysander  se  doub- 
tant  bien  de  la  cause  ,  ne  la  desguisa  point 
à  ses  amys  ;  ains  leur  dict  franchement  que 
c'estoit  à  cause  de  luy,  qu'on  leur  faisoit  ce 
tort  et  ce  rebut,  et  pourtant  leur  conseilla 
qu'ils  allassent  faire  la  cour  au  roy  et  à  ceuix 

.qui  avoyent  plus  de  crédit  que  luy.  Agesilaus 
estima  qu'il  disoit  et  faisoit  tout  cela  pour  sus- 
citer la  haine  du  monde  à  l'encontre  de  luy  : 
parquoy  luy  voulant  faire  encores  plus  grand 
despit  ,  il  l'establit  commissaire  des  vivres  et 
distributeur  des  chairs  ,  et  après  l'avoir  faict , 
encores  escript-on  qu'il  dict  tout  hault  en  pré- 
sence de  plusieurs  qui  le  peurent  ouyr  :  qu'ils 
aillent  maintenant  faire  la  cour  à  mon  distributeur 
de  chair.  Dequoy  Lysander  se  plaignant  luy 
dict ,  vrayement,  sire  Agesilaus  ,  /;/  scais  tris- 
bien  comment  il  faust  ravaler  tes  amys.  Ce  fai- 
mon  ,  respondict  Agesilaus ,  ceulx  qui  veulent 
entreprendre  sur  mon  aucthoritiy  et  estre  plus  grands 
que  moy.  Foire-mais  ,  replicqua  Lysander,  à Ûad- 
v amure  ne  Vay-je  pas  faict  ainsy  que  tu  le  dis  : 
toutesfois  si  tu  as  telle  opinion ,  donne-moy  quel- 
que charge  et  quelque  lieu  ,  auquel  sans  te  fascher , 
Je  te  puisse  estre  utile. 

Depuis  ces  propos  ,  Agesilaus  l'envoya  en 
la  marche  de  l'Hellespont ,  là  où  il  practicqua 
un  seigneur  Persien  nommé  Spithridates ,  des 
pais  du  gouvernement  de  Pharnabazus ,  qu'il 
emmeina  à  Agesilaus  avecques  grosse  somme 
d'or  et  d'argent ,  et  bien  environ  deux  cent 
hommes  de  cheval  :  non  que  pour  cela  le  mal- 
talent, qu'il  avoiteonceu  à  l'encontre  du  roy, 
feust  appaisé ,  ains  au  contraire  il  guarda  tou- 
siours  ceste  rancune  en  son  cœur  :  tellement, 
que  depuis  il  espia  tousiours  les  moyens  de 
faire  oster  aux  deux  maisons  royales  le  pri- 
vilège qu'elles  avoyent  de  la  royaulté ,  pour 

la  mettre  en  commun  à  toutes  les  familles  des 
Spartiates,  et  pour  ce  different-là  il  eust  suscité 
tin  grand  trouble  en  la  ville  de  Sparte  ,  à  mon 
advis  ,  s'il  ne  feust  mort  si-tost  comme  il  feit, 
en  un  voyage  qu'il  entreprint  au  pais  de  la 
Bceoce. 

Voylà  comment  les  grandes  natures  ambi-    L'ambition 
tieuses ,  ne  pouvants  tenir  moyen ,  et  se  guarder  iierSpa  "àusê 
d'excéder  par  trop  es  gouvernements  des  choses  souvent  de 
publicques,.  sont  souventesfois  cause  de  plus  mauVà  un 
de  mal  que  de  bien  :  car  encores  que  Lysander  état* 
eust  esté  fascheux  et  importun ,  comme  il  estoit 
véritablement ,  de  monstrer  ainsy  son  ambition 
hors  de  temps  et  de  saison ,  Agesilaus  n'ignoroit 
pas  qu'il  y  avoit  beaucoup  d'austres  moyens 
moins  reprehensibles  de  chastier  un  personnage 
grand  et  illustre  ,  qui  peschoit  par  une  ambi- 
tieuse convoitise  de  se  monstrer  seulement.  Et 
m'est  advis  que  tous  deux  aveuglez  d'une  mesme 
passion ,  faillirent  :  l'un  de  ne  cognoistre  pas 
ïa  puissance  de  son  supérieur  :  et  l'austre ,  de 
ne  pouvoir  supporter  l'ignorance  et  l'imper- 
fection de  son  amy. 

Or  du  commencement  Tissaphernes  redoub-     Agesilaus 
tant  Agesilaus ,  feit  quelques  trêves  avecques  ^ccePte  la 

D.  ,  ~  .     "  .  ,     J  guerre    que 

luy  soudz  un  donner  à  entendre,  que  le  roy  lui  dénonce 
se  contenteroit  de  laisser  les  villes  Grecques  nès!apher* 
de  l'Asie  en  pleine  liberté  ;  mais  depuis  quand 
il  pensa  avoir  assemblé  des  forces  suffisantes 
pour  le  combattre  ,  il  luy  desnoncea  la  guerre  , 
laquelle  Agesilaus  accepta  fort  volontiers  , 
pour  austant  mesmement  qu'on  avoit  grande 

espérance  par  la  Grèce  qu'il  feroit  quelque 
grande  chose  en  ce  voyage  ,  et  luy  -  mesme 
esîimoir  que  ce  luy  seroit  une  grande  honte, 
que  les  dix  mille  Grecs  ,  qui  estoyent  retournez 
du  fond  de  l'Asie  jusques  à  la  mer  majour ,  soubz 
la  conduicte  de  Xenophon  ,  eussent  vaincu 
et  battu  l'armée  du  roy ,  austant  de  fois  comme 
ils  avoyent  voulu  ,  et  que  luy ,  qui  estoit  ca- 
pitaine-general  des  Lacedaemoniens ,  lesquels 
donnoyent  pour  lors  la  loy  à  la  mer  et  à  la 
terre ,  ne  feist  auscun  acte  digne  de  mémoire 
u  le  trompe  entre  les  Grecs.  Parquoy  pour  venger  încon- 
ch"S  "urTê tment  ^e  desloyal  perjurement  de  Tissaphernes 
punir  de  son  par  une  juste  tromperie,  il  feit  semblant  de 
Par)ure.  vouloir  premièrement  entrer  dedans  le  pais  de 
la  Carie  ,  au  moyen  dequoy  le  Barbare  y  feit 
l'amas  de  toute  sa  puissance  :  mais  soubdain 
il  tourna  bride  tout  court,  et  se  jecta  dedans 
la  Phrygie ,  où  il  print  plusieurs  villes ,  et  y 
guaigna  beaucoup  de  biens  ,  faisant  veoir  à 
ses  gents  ,  que  violer  l'accord  de  paix  ou  de 
trêves  ,  qu'on  a  juré  ,  c'est  mespriserles  dieux  : 
mais  que  decepvoir  et  abuser  ses  ennemys  n'est 
pas  seulement  juste,  ains  est  aussy  honno- 
rable ,  et  y  a  du  prouffit  conjoinct  avecques 
le   plaisir. 

Au  demourant ,  pource  qu'il  estoit  le  plus 
foible  de  chevalerie  ,  et  que  les  entrailles  des 
bestes  qu'il  avoit  sacrifiées  aux  dieux  se  trou- 
voyent  défectueuses  ,  il  s'en  retourna  en  la 
ville  d'Ephese  ,  là  où  il  amassa  des  gents  de 
cheval  ,  faisant  entendre  aux  hommes  riches 

qui 

qui  ne  vouldroyent  aller  eulx-mesmes  en  per-    Moyen  de 

sonne  a  la  guerre  ,  qu  il  les  en   dispensoit  ,  de    braves 
pourveu  qu'ils  fournissent  d'un  homme  et  d'un  soldats, 
cheval  de  service  en  leur  place  ;  et  y  en  eut 
plusieurs  qui   le   feirent  ainsy  ,  de   manière 
qu'en  peu   de  jours  Agesilaus  se  trouva  bon 
nombre  de  vaillants  hommes  d'armes  ,  au  lieu 
de  gents  de  pied  qui  ne  valoyent  gueres  :  car 
ceulx  qui  n'alloyent  pas  volontiers  à  la  guerre  , 
souldoyoyent    ceulx    qui   y  vouloyent   bien 
aller  en  leur  place  ;  et  semblablement  aussy 
ceulx   qui    ne   vouloyent    servir    à    cheval  , 
payoyent  au  lieu  d'eulx  ceulx  qui  en   desi- 
royent   servir  :  en   quoy   il  suivit  sagement 
l'exemple  du  roy  Àgamemnon  ,  qui  dispensa 
un  riche  couard  d'aller  personnellement  à  la 
guerre  ,  en  prenant  de  luy  une  bonne  jument. 
Or  avoit-il  commandé  aux  commissaires  qui 
vendoyent  publicquement  au  plus  offrant  ,  à 
l'encan  ,  les  prisonniers  de  guerre  ,  qu'ils  les 
despouïllassent  tous  nuds  pour  les  vendre  ;  ce 
qu'ils  feirent  ,  et  se  trouvoit  assez  de  gents 
qui  acheptoyent  volontiers  leurs  despouïlles 
et  leurs  habillements.  Mais  quant   aux  corps 
ils  s'en  mocquoyent ,  les  voyants  ainsy  blancs , 
cleslicats  et  tendres  ,  pour  avoir  esté  nourris 
en  délices  à  l'umbre  au  couvert  ,  tellement 
qu'il  se  trouvoit  peu  de  gents  qui  y  meissent 
enchère  ,    pource  qu'ils  les   estimovent  per- 
sonnes inutiles,  et  qui  ne  valoyent  rien.  Adonc- 
ques  Agesilaus  se  trouvant  à  ceste  vente  ex- 
presséement  pour  ceste  fin  ,  dict  à  ses  gents  : 
Tome  V,  C 


ritables   in 
tentions. 

voye{-vous ,  mes  amys  ,  ce  sont-là  les  personnes  à 

qui  vous  aure{  à  combattre  ,  et  icy  les  despouilles 

pour  qui  vous  combattre^. 

Agesilaus      Depuis ,  estant  la  saison  venue  de  se  remet- 
donne   le      .        .  ..  •  t  »  111" 
change  à     tre  en  campaigne  ,  et  de  rentrer  dedans  le  pais 

Tissapher-  des  ennemys  ,  il  dict  publicquement  qu'il  en- 
santses  vé-  treroit  dedans  la  Lydie  ,  non  point  en  inten- 
tion de  tromper  plus  Tissaphernes  :  mais  luy- 
mesme  se  trompa  ;  car  ,  pour  s'estre  trouvé 
deceu  la  première  fois  ,  il  n'adjousta  plus  de 
créance  à  ceste  seconde  publication  ,  ains  se 
persuada  que  ce  seroit  à  ce  coup-là  qu'il  en- 
treroit  en  la  Carie  ,  attendu  mesmement  que 
c'estoit  un  pais  bossu  et  mal-aysé  pour  gents 
de  cheval ,  en  quoy  il  se  sentoit  le  plus  foible  : 
mais  nonobstant ,  Agesilaus  entrant ,  comme  il 
avoit  predict ,  dedans  le  plat  pais  ,  auquel  est 
située  la  ville  royale  de  la  Lydie  ,  Sardis  , 
Tissaphernes  feut  contrainct  d'y  accourir  au 
secours  à  grand'haste  ;  et  y  estant  arrivé  en 
extresme  diligence  avecques  sa  chevalerie  ,  il 
surprint  par  les  champs  plusieurs  des  ennemys 
escartez  ,  sans  ordre  ,  çà  et  là  ,  à  piller  le  plat 
pais  ,  et  en  meit  la  pluspart  à  l'espée. 

Quoy  entendant  Agesilaus  ,  discourut  en 
îuy*mesme  que  les  gents  de  pied  de  son  enne- 
my  ne  pouvoyent  pas  encores  estre  arrivez, 
et  que  luy  au  contraire  avoit  toute  son  armée 
complette  ,  au  moyen  de  quoy  il  pensa  qu'il 
valoit  mieulx  venir  à  la  bataille  promptement , 
que  dilayer  davantage  :  si  mesla  parmy  sa 
chevalerie  ses  gents  de  pied  armez  à  la  légère  , 

et  leur  commanda  qu'ils  allassent  vistement 
attaquer  l'ennemy  ,  pendant  que  luy  feroit 
suivre  à  leur  queue  les  austres  poisamment 
armez  ;  ce  qu'ils  feirent  :  mais  les  Barbares 
se  meirent  incontinent  en  route  ,  et  les  Grecs 
poursuivants  vifvement  et  de  près  ,  prindrent 
leur  camp ,  et  occirent  un  grand  nombre  des 
fuyants.  Depuis  ceste  bataille  ils  eurent  le 
moyen ,  non-seulement  de  courir  et  piller  les 
pais  du  roy  à  leur  ayse ,  sans  dangier ,  mais 
aussy  de  veoir  la  vengeance  de  Tissaphernes  , 
qui  estoit  un  maulvais  homme  ,  et  très-aspre 
ennemy  de  la  nation  des  Grecs  :  car  le  roy     Leroiâe 

J~  r>  •  1  Perse    fait 

de  rerse  envoya  incontinent  en  sa  place  un  proposer  la 
austre  sien  lieutenant ,  appelle  Tithraustes  ,  qui  R*ix  à  A£e" 
luy  feit  trancher  la  teste  ,  et  envoya  devers 
Agesilaus  le  prier  de  vouloir  entendre  à  ap- 
poinctement  ,  et  luy  faire  offrir  force  or  et 
argent  pour  s'en  retourner  en  son  pays. 

A  quoy  Agesilaus  feit  response  que  ,  quant 
à  la  paix ,  il  n'estoit  pas  en  luy  de  la  faire  ,  et 
que  c'estoit  aux  Lacedaemoniens  ;  et  qu'au  re- 
guard  de  luy  ,  il  estoit  plus  ayse  d'enrichir  ses 
souklards  que  soy-mesme  :  mais  qu'oultre  cela 
les  Grecs  n'estimoyent  point  honnorable  pren- 
dre des  présents  de  leur  ennemy  ,  ains  des 
despouïlles.  Toutesfois  ,  voulant  gratifier  en 
quelque  chose  à  Tithraustes,  pource  qu'il  avoit 
faict  la  vengeance  d'un  commun  ennemy  de 
tous  les  Grecs  ,  il  meina  son  armée  hors  de  la 
Lydie  en  la  Phryeie  ,  moyennant  la  somme  de  Ctnt  ?»««- 
trente  talents ,  qu  Qn  luy  bailla  pour  ses  frais.  &«. 

C  i 

cstAgnommé  A'insY  qu'il  «toit  par  le  chemin  ,  il  receupt 
capitaine  un  petit  billet  des  officiers  et  magistrats  de 
«oîfpes  de  Sparte ,  qui  luy  mandoyent  comme  on  luy  avoit 
terre  et  de  baillé  la  charge  de  l'armée  de  mer  avecques 
celle  de  terre  ;  ce  que  jamais  austre  capitaine 
Lacedaemonien  ,  avant  luy ,  n'avoit  eu  :  aussy 
estoit-il ,  sans  contredict ,  le  plus  grand  et  le 
plus  digne  personnage  qui  feust  vivant  de  son 
temps  ,  ainsy  que  Theopompus  mesme  l'es- 
cript  en  quelque  passage  ,  comme  celuy  qui 
se  faisoit  estimer  plus  pour  sa  vertu ,  qu'il  ne 
faisoit  pour  la  grandeur  de  son  aucthorité. 
Toutesfois  il  semble  qu'en  cest  endroict  il 
commeit  une  fauste  quand  il  feit  son  lieute- 
nant en  l'armée  de  mer  un  Pisander  ,  frère  de 
sa  femme ,  là  où  il  y  avoit  d'austres  capitaines 
plus  aagez  et  plus  expérimentez  que  luy ,  ayant 
plus  de  reguard  à  gratifier  à  sa  femme  ,  et  à 
honnorer  un  sien  allié  ,  qu'à  faire  ce  qui  estoit 
le  plus  utile  pour  son  pais. 

Cela  faict,  il  meina  son  armée  es  provinces 
du  gouvernement  de  Pharnabazus  ,  là  où  il 
trouva  ,  non-seulement  abondance  de  tous  vi- 
vres ,  mais  aussy  y  amassa  grosse  somme  d'ar- 
gent ,  et  de  là  passa  jusqu'au  royaulme  de 
Paphlagonie,  où  il  feit  alliance  avecques  le  roy 
Cotys ,  qui  rechercha  affectueusement  son  ami- 
tié ,  pour  la  vertu  et  la  constante  foy  qui 
estoit  en  luy  :  comme  feit  aussy  Spiridathes  , 
lequel  abandonna  Pharnabazus  pour  se  rendre 
à  Agesilaus  ;  et  depuis  qu'il  s'y  feut  rendu , 
jamais  il  ne  se  partit  d'auprès  de  luy ,  ains  le 

suyvit  et  l'accompaigna  tousiours  par-tout.  Il 
avoit  un  fils  qui  estoit  un  fort  bel  enfant , 
nommé  Megabates  ,  duquel  Agesilaus  estoit 
amoureux  ,  et  une  fort  belle  fille  preste  à  ma- 
rier, qu'Agesilaus  feit  espouser  à  ce  roy  Cotys  ; 
et  prenant  de  luy  mille  hommes  de  cheval  , 
avecques  deux  mille  hommes  de  pied  armez  à 
la  légère ,  s'en  retourna  en  la  Phrygie ,  là  où  il 
destruisit  les  provinces  du  gouvernement  de 
Pharnabazus  ,  lequel  ne  l'osoit  attendre  en 
campaigne  ,  ny  mesme  se  fier  en  ses  forte- 
resses ,  ains  alloit  tousiours  fuyant  devant  luy, 
emportant  quand  et  soy  la  pluspart  de  ce  qu'il 
aymoit  le  mieulx  et  qu'il  tenoit  le  plus  cher , 
en  se  retirant  tousiours  arrière  d'un  lieu  en 
austre  ,  jusques  à  ce  que  Spiridathes  ,  accom- 
paigné  d'un  Spartiate  nommé  Erippidas  ,  le 
pressa  un  jour  de  si  près  ,  qu'il  luy  print  son 
camp  ,  et  se  saisit  de  tout  le  précieux  meuble 
qu'il  avoit  quand  et  luy.  Mais  là  Erippidas  se 
monstra  un  peu  trop  aspre  à  rechercher  ce  qui 
avoit  esté  soubstraict  du  butin  ,  contraignant 
les  Barbares  à  le  rendre  ,  jusques  à  vouloir 
visiter  et  fouiller  par-tout. 

Cela  irrita  si  fort  Spiridathes  ,  qu'il  se  retira  spiridathes 
incontinent  avecques  les  Paphlagoniens  en  la  sf  séP?re 
ville  de  Sardis  ;  de  quoy  Agesilaus  feut  aussy  regret"1  que 

fasché  que  de  chose  qui  luy  advint  en  tout  ce  lui  caus,e 

1  .,  .    *  J     ,,  ,  cette    sepa- 

voyage  :.  car  il  estoit  marry  d  avoir  perdu  un  ration. 

si  homme  de  bien  que  Spiridathes ,  et  la  trouppe 

de  gents  de  guerre  qu'il  avoit  ammeinée  quand 

et  luy,  laquelle  n'estoit  pas  petite  ;  et  si  avoit 

encores  paour  qu'on  le  notast  de  ceste  me- 
chanicque  chicheté  ,  dont  il  avoit  tousiours 
estudié  à  se  maintenir  pur  et  net  ;  et  non- 
seulement  soy  ,  ains  aussy  tous  ceulx  de  son 
pais.  Mais  oultre  ces  causes  apparentes  ,  en- 
cores le  poignoit  fort  l'amour  de  l'enfant ,  qui 
estoit  profondement  empreint  en  son  cœur , 
combien  que  lorsqu'il  l'avoit  auprès  de  luy , 
suyvant  son  naturel  de  ne  vouloir  jamais  estre 
vaincu  ,  il  s'efforçeast  de  combattre  son  désir , 
de  manière  qu'un  jour  Megabates  s'approchant 
de  luy  pour  le  caresser  et  baiser  ,  il  destourna 
sa  teste  :  de  quoy  l'enfant  ayant  eu  honte , 
s'en  desporta  de  lors  en  avant  ,  et  ne  l'osa  plus 
saluer  que  de  loing. 

Ce  qui  despleut  d'un  austre  costé  à  Agesilaus  ; 
au  moyen  de  quoy  ,  se  repentant  d'avoir  des- 
tourné le  baiser  de  Megabates  ,  il  faisoit  sem» 
blant  de  s'esmerveiller  pourquoy  il  ne  le  sa- 
luoit  plus  d'un  baiser  comme  il  avoit  accous- 
tumé  :  et  quelques-uns  de  ses  familiers  luy  res- 
pondirent  adoncques  :  tu  en  es  cause  toy-mesmey 
sire ,  qui  n  as  pas  osé  attendre ,  ains  as  eu  paour  du 
baiser  d'un  si  bel  enfant  :  car  encores  y  retour ne- 
roit-il  bien  qui  le  luy  diroit  ,  pourveu  que  tu  te 
guardes  de  le  fuyr  une  austre  fois  ,  comme  tu  as  ja 
faict.  Ces  paroles  onyes  ,  Agesilaus  demoura 
un  espace  de  temps  tout  pensif  ,  sans  mot 
dire  ,  puis  leur  respondict  à  la  fin  :  il  n'est 
point  de  besoing  que  vous  luy  en  partie^  ,  car  je 
vous  asseure  que  je  serois  plus  ayse  de  pouvoir 
encores  un  coup  résister  à  tel  baiser  ,  que  si  tout 


A   G   E   S    I    L    A   U    S.  23 

ce  que  je  voy  devant  moy  me  devenoit  or.  Ainsy 
se  comportoit  Agesilaus  envers  Megabates  lors  L'absence 
qu'il  estoit  autour  de  luy  ;  mais  au  contraire,  «;nte  les  de- 
quand  il  en  feut  esloigné  il  s'en  trouva  si  ar- 
demment esprins  ,  qu'il  seroit  mal-aysé  d'affer- 
mer ,  si  l'enfant  feust  une  austre  fois  retourné 
et  se  feust  présenté  devant  luy  ,  s'il  se  feust 
peu  guarder  de  se  laisser  baiser. 

Depuis  Pharnabazus  rechercha  de  parler 
avecques  luy,  et  les  assembla  ensemble  un 
Cyzicenien  nommé  Apollophanes  qui  estoit 
hoste  commun  à  tous  deux  :  si  se  trouva  le 
premier  Agesilaus  avecques  ses  amys  au  lieu 
assigné  pour  leur  entreveuë ,  et  en  attendant 
Agesilaus  se  jecta  dessoubz  un  arbre  à  l'iim- 
bre  sur  l'herbe  qui  y  estoit  haulte  et  drue , 
jusqu'à  ce  que  Pharnabazus  y  arriva  aussy , 
auquel  on  estendit  des  peaulx  doulces  à  long 
poil,  et  des  tapis  ouvrez  de  diverses  couleurs, 
pour  se  seoir  dessuz  :  mais  ayant  honte  de 
veoir  Agesilaus  ainsy  couché  par  terre  dessuz 
l'herbe  nue ,  il  s'y  coucha  aussy  auprès  de  luy, 
combien  qu'il  feust  vestu  d'une  robbe  de  mer- 
veilleusement desliée  tisseure  et  fort  riche 
teincture. 

Après  qu'ils  se  feurent  entre-saluez ,  Phar- 
nabazus commencea  à  parler  ,  où  il  n'eut  point 
fauste  de  bonnes  remonstrances  et  justes  do- 
léances ,  comme  celuy  qui  avoit  faict  beau- 
coup de  plaisir  aux  Lacedaemoniens  en  la  guerre 
contre  les  Athéniens  ,  et  en  recompense  se 
trouvoit   lors   pillé  et  saccagé   par  eulx.  Et 

ent^u^e^Agesilaus  voyant  les  austres  Spartiates  qui 
JausetPhar-  assistoyent  à  ceste  entre veuë  jectants  les  yeulx 
nabazus.  COntre-bas  de  honte ,  et  ne  sçachants  que  res- 
pondre  à  cela  ,  pource  qu'ils  cognoissoyent 
bien  qu'on  faisoit  tort  à  Pharnabazus ,  print 
la  parole ,  et  respondict  en  ceste  manière  :  quand 
nous  avons  par  cy-devant  esté  amys  du  roy ,  sei- 
gneur Pharnabazus  ,  nous  avons  usé  de,  ce  qui 
estoit  à  iuy  comme  amys  ,  et  maintenant  que  nous 
sommes  devenus  ses  ennemys ,  nous  en  usons  aussy 
comme  ennemys  :  et  voyants  que  tu  veulx  estre 
Vun  de  ses  esclaves,  ce  n'est  pas  de  merveilles  si 
nous  taschons  de  £  endommager  en  te  mal  faisant  : 
mais  de  l'heure  que  tu  aymeras  mieulx  estre  amy  et 
allié  des  Grecs  ,  que  serf  du  roy  de  Perse ,  estime  que 
ces  hommes  de  guerre ,  ces  armes  et  ces  navires  , 
ci  nous  tous  ,  sommes  pour  guarder  et  dejfendre  tes 
biens  et  ta  liberté  à  V encontre  de  luy  ,  sans  laquelle 
il  n'y  a  rien  de  beau  ,  de  bon  ,  ny  de  désirable  en 
ce  monde, 

A  cela  luy  respondict  Pharnabazus  ouver- 
tement ,  et  luy  donna  à  entendre  quelle  estoit 
son  intention  :  car  si  le  roy ,  dict  -  il ,  envoyé 
par  deçà  un  austre  capitaine  pour  estre  son  lieu- 
tenant ,  asseure^  -  vous  que  je  me  tourneray  tout 
aussy -tost  des  vos  très  :  mais  aussy  s'il  me  donne 
la  charge  et  superintendance  de  ceste  guerre  ,  je 
nobmettray  rien  de  diligence  ny  d'affection  à  faire 
entièrement  tout  ce  que  je  pourray  pour  son  service 
à  l'encontre  de  vous.  Ceste  response  pleut  à 
Agesilaus  ,  lequel  luy  prenant  la  main  en  se 
leivant  quand  et  luy,  luy  dict  :  je  desirerois, 

seigneur 

seigneur  Pharnabazus ,  qu  ayant  le  cœur  tel  , 
comme  tu  Vas  ,  tu  /eusses  nostre  amy  plustost  que 
nostre  ennemy. 

Mais  ainsy  que  Pharnabazus  s'en  retournoit 
avecques  ses  gens,  son  fils  qui  estoit  demouré 
derrière  ,  accourut  à  Agesilaus ,  et  en  riant  luy 
dict ,  sire  Agesilaus  ,  je  veulx  contracter  amitié 
et  hospitalité  avecques  toy  ;  et  en  disant  cela  luy 
présenta  un  dard  qu'il  tenoit  en  sa  main.  Agesi- 
laus l'accepta  ,  et  feut  bien  ayse  de  veoir  l'en- 
fant qui  estoit  beau ,  et  de  la  gentile  caresse 
qu'il  luy  faisoit  :  si  reguarda  autour  de  luy 
s'il  y  auroit  quelqu'un  en  sa  compaignie  qui 
eust  quelque  chose  de  beau ,  qui  peust  estre 
propre  pour  luy  rendre  la  pareille ,  et  apper- 
ceut  le  cheval   d'un   sien   secrétaire   nommé 
Adaeus ,  qui  estoit  accoustré  d'un  beau  et  riche 
harnois  :  il  luy  feit  incontinent  oster  ,  et  le 
donna  au  beau  et  gentil  jeune  garçon,  lequel 
jamais  depuis  il  n'oublia,  ains  quelque  temps 
après  comme  il  eust  esté  chassé  de  la  maison 
de  son  père ,  et  privé  de  ses  biens  par  ses 
frères ,  estant  contrainct  de  s'enfuyr  au  Pelopo- 
nese  ,  il  l'eut  tousiours  en  singulière  recom- 
mandation, voire  jusqu'à  luy  ayder  en  quel- 
ques siennes  amours  :  car  il  ayma  fort  affec- 
tueusement un  jeune  garçon  Athénien,  qu'on 
nourrissoit  aux  exercices  de  la  personne  pour 
un  jour  combattre  es  jeux  de  prix  :  mais  quand 
il  feut  devenu  grand  et  roide ,  et  qu'il  se  vint 
présenter  pour  estre  enroollé  au  nombre  de 
ceulx  qui  debvoyent  combattre  es  jeux  olym- 
Tome  F.  D 

picques ,  il  feut  en  dangier  d'en  estre  de  tout 
poinct  rejecté  :  parquoy  le  Persien  qui  l'aymoit 
eut  recours  à  Agesilaus  ,  le  requérant  de  vou- 
loir ayder  à  ce  jeune  champion ,  de  sorte  qu'il 
ne  souffrist  point  ce  deshonneur  d'estre  refusé. 
Agesilaus  luy  désirant  gratifier  jusqu'à-là ,  s'y 
employa  ,  et  obtint  ce  qu'il  demandoit ,  non 
Sacrifices  sans  grande  peine  et  grande  difficulté.  Ainsy 
AUesiiaus°U  estolt  Agesilaus  en  toutes  austres  choses  bien 
pour  plaire  roide  à  observer  de  poinct  en  poinct  tout  ce 
s  amis.   qUe  jes  i0yX  commandoyent  :  mais  es  affaires, 
de  ses  amys ,  il  disoit  que  guarder  estroicte- 
naent  la  rigueur  de  justice  ,   estoit  une   cou- 
verture ,  dont  se  couvroyent  ceulx  qui  ne  vou- 
loyent  point  faire  quelque  chose  pour  leurs  amys. 
Auquel  propos  on  trouve  encores  une  petite 
lettre  missifve  qu'il  escripvoit  à  Idrien  ,  prince 
de  la  Carie  ,  pour  la  deslibvrance  d'un    sien 
amy  :  si  Nicias  ri  a  point  failly  ,  deslibvre  -  le  : 
s'il  a  failly ,  deslibvre  -  le  pour  P  amour  de  moy  ' 
mais  comment  que  ce  soit ,  deslibyre-U.  Tel  donc- 
ques  estoit  Agesilaus  en  la  plus-part  des  affaires 
de  ses  amys  :  toutesfois  il  escheoit  bien  des. 
occasions,  où  il  reguardoit  plustost  à  l'utilité 
publicque;  comme  il  monstra  un  jour  à  quel- 
que deslogement  qu'il  feut  contrainct  de  faire 
un  peu  en  trouble  à  la  haste,  tellement  qu'il  luy 
feut  force  qu'il  abandonnast  un  qu'il  aymoit , 
L'amouret  ma^de  :  et  comme  l'austre  l'appellast  par  son 
la  sagesse     nom  ainsy  comme  il  s'en  partoit ,  et  le  sup- 

sont     rare-     ««  ,    y  ,  ,    .  .  i        j 

ment   d'ac-  phast    de    ne  le  vouloir  point    abandonner , 
cord.  Agesilaus  se  retourna  et  dict,  6  quil  est  mal-' 

aysé  d'aymer  et  d'estre  sage  tout  ensemble ,'  ainsy 
Ta  escript  le  philosophe  Hieronymus.    , 

Or  y  avoit-il  ja  deux  ans  entiers  qu'il  estoit  ^"jjjjj* 
•en  ceste  guerre,  et  ne  parloit-on  plus  es  haultes  et  sa  dureté 
provinces  de  l'Asie  que  d'Agesilaus  ,  courant  J^persïa- 
par-tout  une  très-glorieuse  renommée  de  son  ne. 
honnesteté,  sa  continence,  courtoisie  et  sim- 
plicité :  car  quand  il  alloit  seul  avecques  son 
train  par  les  champs ,  il  logeoit  tousiours  de- 
dans les  plussaincts  temples  des  dieux  ,  voulant 
que  les  dieux  mesmes  feussent  tesmoings  de 
ce  qu'il  faisoit  en  son  privé ,  là  où  bien  sou- 
vent nous  ne  voulons  pas  que  les  hommes 
seulement  voyent  ce  que  nous  y  faisons  :  qui 
plus  est,  entre  tant  de  milliers  de  souldards 
qui  estoyent  en  son  camp,  à  peine  eust-on 
trouvé  une   paillasse  pire  ,  que  celle  sur  la- 
quelle il  dormoit  :  et  quant  au    froid   et  au 
chauld ,  il  supportoit  l'un  et  l'austre  si  aysée- 
ment ,  qu'il  sembloit  qu'il  feust  tousiours  né 
à  supporter  seulement  la  qualité  de  l'air  et  de 
la  saison  où  il  se  trouvoit. 

Si  estoit  chose  fort  plaisante  aux  yeulx  des 
Grecs  habitants  en  Asie ,  de  veoir  les  Satrapes 
lieutenants  du  roy  de  Perse,  gouverneurs  des 
provinces  ,  et  austres  seigneurs ,  qui  paravant 
estoyent  si  superbes  et  si  intolérables ,  et  qui 
ne  pouvoyentpas  durer,  par  manière  de  dire, 
en  leur  peau  ,  tant  ils  estoyent  guorgez  de 
richesses  ,  de  voluptez  et  de  délices ,  faisants 
lors  la  cour ,  en  grande  crainte ,  à  un  homme 
qui  alloit  simplement  vestu  d'une  pauvre  mes- 

chante  cape,  et  de  veoir  comme  ils  se  reser- 
royent  et  rcformoyent  pour  une  simple  parole 
courte,  qu'il  leur  disoit  à  la  Laconiene  :  de 
manière  qu'il  venoit  alors  en  pensée  à  plusieurs 
de  dire  ces  vers  du  poète  Timotheus  , 

Mars  est  un  tyran ,  et  la  Grèce 
Ne  craint  or  ,  argent ,  ny  richesse. 

Il  conçoit  Estant  doncques  toute   l'Asie  esmeuë ,  et  se 
le  projet     tournant  en  plusieurs  endroicts  de  son  costé 

daller     re-  .  1  ,  , 

former  la  volontairement  ,  après  y  avoir  reforme  les 
™?dcPerseî  villes  et  citez ,  et  leur  avoir  rendu  l'adminis- 
tration de  leur  chose  publicque  en  toute  li- 
berté et  toute  franchise  ,  sans  effusion  de  sang 
humain ,  et  sans  bannissement  d'un  seul  homme , 
il  deshbera  de  passer  oultre,  et  en  transpor- 
tant la  guerre  arrière  des  costes  de  la  mer 
Grecque  ,  aller  combattre  contre  le  roy  mesme 
de  Perse  pour  sa  propre  personne  ,  et  luy 
mettre  en  compromis  ses  richesses  et  ses  dé- 
lices ,  dont  il  jouyssoit  trop  à  son  ayse  en  ses 
haults  païs  d'Ecbatane  et  de  Suse,  et  l'empes- 
cher  si  bien  qu'il  n'eust  pas  loisir  d'entendre 
à  mouvoir  la  guerre  entre  les  Grecs ,  et  en 
disposer  à  sa  volonté  sans  se  bouger  de  sa 
chaire,  en  corrompant  à  force  d'argent  ceulx 
qui  avoyent  aucthorité  au  gouvernement  de 

Hest0biigéchascune  des  vilIes* 

d'y  renon-      Mais  sur  les  entrefaietes  qu'il  estoit  en  ce 

J^^u' se"  penseraient  ■>    arriva    devers    luy    Epicidydas 

cours  de     Spartiate  ,  qui  luy  apporta  nouvelles  ,  comme 
son   propre ,  l     . , .      .     J  •     e  1       1 

pays.         la  ville  de  Sparte  estoit  fort  pressée  de  guerres 

que  luy  faisoyent  les  austres  peuples  Grecs  : 
au  moyen  dequoy  les  ephores  le  r'appelloyent , 
et  luy  mandoyent  qu'il  eust  à  retourner  pour 
deffendre  son  paiis. 

O  Grecs ,  qui  plus  de  maulx  vous  procurez , 
Qu'oncques  n'ont  faict  Barbares  conjurez. 

Car  comment  pourroit-on  appeller  d'austre 
nom  celle  envie  ou  celle  conjuration ,  que  fei- 
rent  alors  les  Grecs  à  l'encontre  d'eulx-mesmes, 
par  laquelle  ils  arresterent  avecques  leurs  pro- 
pres mains  la   fortune  qui  les  conduisoit  au 
comble  de    félicité  ,    et    retournèrent   contre 
leurs  propres  entrailles,  les  armes  qui  ja  es- 
toyent  acheminées  à  l'encontre  des  Barbares, 
en  r'appellant  en  leurs  pais  la  guerre  qui  en 
estoit  bannie  ?  Car  je  ne  suis  pas  de  l'opinion  :  Soumission 
de  Demaratus  le  Corinthien ,  quand  il  dict  que  J^f  e0"'daruess 
les  Grecs  estoyent  privez  d'un  singulier  plaisir ,  de  son  pays, 
qui  n'avoyent  veu  Alexandre  le  grand  assis  de- 
dans le  throsne  royal  de  Darius  :  ains  au  con- 
traire, je  croy  plustost  qu'ils  eussent  deu  plorer, 
quand  ils  eussent  pensé  qu'ils  avoyent  laissé 
ceste  gloire  à  Alexandre  et  aux  Macédoniens, 
lors  qu'ils  perdoyent  follement  tant  de  bons 
capitaines  de  la  Grèce  es  batailles  de  Leuctres , 
de  Coronée ,  de  Corinthe  et  d'Arcadie.  Toutes- 
fois  Agesilaus  ne  feit  oncques  acte  plus  méritoire 
ne  plus  grand  ,  que  de  s'en  estre  retourné  lors 
en  son  pais ,  ny  ne  feit  oncques  un  plus  bel 
exemple  d'obeyssance  et  de  justice  deuë  à  son 
pais,  que  celuy-là.  Car  s'il  est  ainsy  ,  que 

Hannibal  commenceant  desia  à  faire  mal  ses 
besongnes ,  et  à  estre  débouté  de  l'Italie,  ne 
cuida  encores  presque  jamais ,  sinon  à  toute 
force,  obeyr  à  ses  citoyens,  qui  le  r'appel- 
loyent  pour  les  aller  deffendre  de  la  guerre 
qu'ils  avoyent  sur  les  bras  ,  et  dedans  leur 
propre  pais. 

Et  Alexandre  le  grand  estant  r'appellé  pour 
mesme  cause  en  son  royaulme  de  Macédoine , 
tant  s'en  fallut  qu'il  y  retournast ,  qu'encores 
s'en  mocqua-il ,  quand  il  entendit  la  grosse 
bataille  que  son  lieutenant  Antipater  avoit  eue 
contre  le  roy  Agis ,  disant ,  il  me  semble  quand 
foy  conter  ces  nouvelles ,  que  cependant  que  nous 
défaisions  par  deçà  le  roy  Darius ,  il  y  ayt  eu 
par  delà  en  Arcadie  une  bataille  de  rats  :  s'il  est 
(dis-je)  ainsy ,  que  ces  deux  grands  capitaines 
ayent  \tenu  si  peu  de  compte  de  leur  païs ,  ne 
doibt-on  pas  reputer  la  cité  de  Sparte  bien- 
heureuse ,  d'avoir  eu  un  roy  qui  luy  ayt  porté 
tant  d'honneur  et  de  révérence ,  et  tant  d'obeys- 
sance  à  ses  loyx  ,  que  tout  aussy-tost  qu'il 
eut  receu  le  petit  billet ,  par  lequel  il  luy  estoit 
commandé  de  s'en  retourner ,  il  abandonna  et 
quitta  tant  de  biens ,  et  tant  de  puissance  qu'il 
avoit  paisible  entre  ses  mains,  avecques  une 
espérance  très-bien  fondée ,  et  très-bien  ache- 
minée de  beaucoup  encores  davantage ,  et  s'em- 
barqua pour  s'en  retourner  tout  soubdain , 
laissant  oultre  cela  un  très-grand  regret  à  tous 
les  alliez  et  confederez  de  son  pais,  de  ce 
qu'il  n'achevoit  pas  un  si  beau  chef-d'œuvre 

qu'il  avoit  si  bien  commencé  ?  Certes  ouï  :  et 
si  réfuta  un  dire  de  Demostratus  Phacacien, 
lequel  disoit  que  les  Lacedaemoniens  estoyent 
plus  gents  de  bien  en  public,  et  les  Athéniens 
en  particulier  :  car  s'il  s'estoit  monstre  bon 
roy  et  excellent  capitaine  envers  le  public  , 
encores  se  faisoit-il  sentir  plus  doulx  amy  en 
privé,  et  plus  agréable  en  familière  conver- 
sation. Et  pource  qu'en  la  monnoye  Persienne 
il  y  avoit  d'un  costé  la  figure  d'un  archer  im- 
primée ,  il  dict  en  se  despartant ,  que  dix  mille 
archers  le  chassoyent  de  l'Asie  :  car  austant 
en  avoit-on  porté  à  Thebes  et  à  Athènes ,  qui 
avoyent  esté  distribuez  entre  les  harangueurs 
et  gouverneurs  du  peuple  ,  qui  suscitèrent  par 
leurs  harangues  ces  deux  puissantes  citez  ,  et 
leur  feirent  prendre  les  armes  contre  les  Spar- 
tiates. Ayant  doncques  à  son  retour  passé  le  ,.AR"?ur 

1  ■         1     un   11  -1        •  1  d  Agesilaus 

destroict  de  1  Hellespont ,  il  pnnt  son  chemin  dans  son 
à  travers  le  pais  de  la  Thrace  ,  là  où  il  ne  KonTu  se 
pria  jamais  ny  peuple,  ny  prince  barbare  pour  conduit  en 

1  -ii       passant   par 

son  passage  ,  ains  leur  envoyoït  seulement  de-  différens 
mander  comment  ils  vouloyent  qu'il  passast  PaYs* 
par  leurs  terres ,  comme  amy  ou  comme  en- 
nemy. 

Tous  les  austres  le  receurent  amiablement, 
et  l'honnorerent  chascun  selon  leur  puissance  : 
mais  ceulx  qu'on  y  appelle  les  Trochaliens , 
ausquels  le  roy  mesme  Xerxes  feit  des  présents 
pour  avoir  amiable  passage  par  leurs  terres, 
ïuy  envoyèrent  demander  pour  le  laisser  passer 

J         .  c  .'  Soixante 

cent  talents  en  argent,  et  cent  femmes  :  à  quoy  mille  ca,s. 


3ï  Agesilaus. 

Agesilaus  se  mocquant  d'eulx  feit  response , 
et  que  ne  sont-ils  doncques  venus  quand  et  vous 
pour  les  recepvoir?  Et  en  disant  cela  feit  aussy- 
tost  marcher  ses  gents  contre  les  Barbares,  qui 
l'attendoyent  en  bataille  pour  le  cuider  guarder 
de  passer,  et  les  ayant  rompus  en  occit  un 
grand  nombre  sur-le-champ.  Austant  en  en- 
voya-il demander  au  roy  de  Macédoine ,  s'il 
passeroit  par  ses  pais ,  ou  comme  amy  ou 
comme  ennemy.  Ce  roy  feit  response ,  qu'il 
y  penseroit.  Et  bien  ,  replicqua  Agesilaus  ,  qu'il 
y  pense  doncques  :  mais  cependant  nous  ne  lais* 
serons  pas  de  tirer  tousiours  oultre.  A  doncques  ce 
roy  s'esbahissant  de  sa  grande  hardiesse,  et 
craignant  qu'il  ne  luy  feist  quelque  desplaisir 
en  passant ,  l'envoya  prier  qu'il  passast  comme 
amy. 

Or  estoyent  pour  lors  les  Thessaliens  en 
alliance  avecques  les  ennemys  des  Lacedaemo- 
niens  :  parquoy  en  passant  par  leur  païs  ,  il 
le  fourragea  et  pilla  comme  terres  d'ennemys  , 
et  envoya  en  la  ville  de  Larisse  Xenocles  et 
Scytha  pour  la  cuider  induire  à  prendre  party 
avecques  les  Lacedaemoniens.  Ces  deux  ambas- 
sadeurs y  feurent  retenus  et  arrestez  prison- 
niers :  dequoy  tous  les  austres  Spartiates  estants 
griefvement  indignez,  estoyent  d'advis  qu'Age- 
silaus  y  debvoit  aller  mettre  le  siège  devant  : 
mais  il  leur  respondict  qu'il  ne  vouldroit  pas 
avoir  guaigné  toute  la  Thessalie  entière  ,  pour 
perdre  l'un  de  ces  deux  hommes-là  ,  et  à  ceste 
cause  feit  tant  qu'il  les  retira  par  composition. 

Ce 

Ce  qui  n'çst  pas  à  l'advanture ,  trop  à  esmer- 
veiller  en  la  personne  d'Agesilaus  ,  veu  qu'une 
austre  fois  entendant ,  qu'il  y  avoit  eu  une 
grosse  bataille  donnée  près  la  ville  de  Corin- 
the  ,  en  laquelle  estoyent  demourez  sur  le 
champ  plusieurs  grands  et  vaillants  person- 
nages du  costé  des  ennemys ,  et  bien  peu  des 
Spartiates,  il  n'en  feit  point  bonne  chère,  ny 
ne  veit-on  point  qu'il  s'en  resjouyst  :  ains  au 
contraire ,  en  souspira  très-fort  et  du  profond 
du  cœur ,  en  disant ,  6  pauvre  Grèce  tant  tu  es 
malheureuse  Savoir  occis  avecques  tes  propres  mains 
tant  de  bons  hommes  tiens ,  qui  eussent  esté  suffi- 
sants pour  deffaire  en  un  Jour  de  bataille  tous  les 
Barbares  ensemble!  Mais  comme  les  Pharsaliens  , 
ainsy  qu'il  passoit  son  chemin  le  harcelassent 
et  endommageassent  la  queue  de  son  armée, 
il  print  cinq  cent  chevaulx,  avecques  lesquels 
il  les  alla  charger  si  vifvement,  qu'il  les  rompit 
à  force  :  et  de  ceste  victoire  feit  dresser  un 
trophée  au  -  dessoubz  du  mont  qui  s'appelle 
Narthacium  ,  et  luy  feut  ceste  victoire  austant 
ou  plus  agréable  ,  que  nulle  austre ,  pource 
qu'avecques  si  petite  trouppe  de  gents  de  che- 
val ,  que  luy-mesme  avoit  meis  suz ,  et  qu'il 
avoit  dressez ,  il  se  trouva  avoir  deffaict  en 
bataille  ceulx,  qui  de  tout  temps  se  glorifioyent 
de  leur  chevalerie. 

Là  le  vint  trouver  Diphridas  l'un  des  epho» 

res ,  estant  envoyé  exprès  de  Sparte  ,  pour 

luy  commander  qu'il  entrast  incontinent  en 

armes  dedans  le  pais  de  la  Bceoce  :  et  luy , 

Tome  V,  E 

combien  qu'il  eust  desliberé  d'y  entrer  une 
austre  fois  avecques  beaucoup  plus  grosse  puis- 
sance ,  toutesfois  ne  voulant  en  auscune  chose 
desobeyr  aux  seigneurs  du  conseil  de  son 
pais  ,  dict  incontinent  à  ses  gents  ,  que  la 
journée  pour  laquelle  ils  estoyent  retournez 
de  l'Asie  s'approchoit,  et  envoya  quérir  deux 
compaignies  de  ceulx  qui  estoyent  au  camp 
près  de  Corinthe.  En  recompense  dequoy  ceulx 
de  Sparte  le  voulants  honnorer,  pource  qu'il 
avoit  si  promptement  obey  à  leur  mandement  , 
feirent  crier  en  la  ville  ,  que  les  jeunes  hommes 
qui  vouldroyent  aller  secourir  le  roy  de  leurs 
personnes ,  vinssent  bailler  leurs  noms  :  et 
adoncques  n'y  en  eut  pas  un  qui  ne  s'allast 
présenter  fort  affectueusement  pour  se  faire 
enrooller  :  mais  les  gouverneurs  en  choisirent 
cinquante  seulement  des  plus  vigoureux  et 
mieulx  dispos,  qu'ils  luy  envoyèrent. 
Eclipse  du  Cependant  Agesilaus  passa  le  pas  de  Ther- 
soieii  il  mopyles  ,  et  traversant  le  païs  de  la  Phocide  , 
forme  d'un  amy  de  ceulx  de  Lacedaemone ,  entra  dedans 
croissant.  ja  Bœoce  f  et  aua  planter  son  camp  près  de 
la  ville  de  Chaeronée ,  là  oii  soubdain  qu'il 
feut  arrivé ,  il  veit  le  soleil  éclipser,  qui  perdit 
sa  lumière  ,  et  print  une  forme  de  lune  quand 
elle  est  en  son  croissant  :  et  au  mesme  temps 
entendit  la  nouvelle  de  la  mort  de  Pisander, 
lequel  avoit  esté  tué  en  une  bataille  navale  9 
qu'il  avoit  perdue  contre  Pharnabazus  et  Co- 
non  ,  près  de  l'isle  de  Gnidos.  Ceste  'nouvelle 
luy  feut  fort  desplaisante  comme  l'on  peusfc 

penser,  tant  pour  le  regret  de  la  perte  du  person- 
nage qui  estoit  son  allié,  comme  aussy  pour 
le  dommage  du  public  :  toutes  fois  de  paour 
que  cela  ne  descourageast  ses  gents ,  et  ne 
meist  quelque  froyeur  en  leurs  cœurs ,  mes- 
mement  sur  le  poinct  qu'ils  estoyent  prests 
d'avoir  la  bataille  ,  il  commanda  à  ceulx  qui 
venoyent  de  la  marine  ,  qu'ils  semassent  un 
bruict  tout  au  contraire  de  ce  qu'ils  luy  avoyent 
dict,  et  luy-mesme  pour  seconder  leur  dire 
sortit  en  public ,  ayant  sur  sa  teste  un  chap- 
peau  de  fleurs ,  et  sacrifia  aux  dieux  comme 
pour  les  remercier  de  ceste  bonne  nouvelle , 
envoyant  à  chascun  de  ses  amys  sa  portion  de 
la  chair  des  bestes  immolées  ,  comme  il  a  ac- 
coustumé  de  ce  faire  en  une  resjouyssance  pu- 
blicque  :  puis  marchant  en  païs  aussy-tost  qu'il 
apperçeut  de  loing  les  ennemys ,  et  que  luy  feut 
aussy  apperçeu  d'eulx^  il  ordonna  ses  gents  en 
bataille  ,  dont  il  donna  la  poincte  gauche  aux 
Orchomeniens  ,  et  luy  meina  la  droicte.  Les 
Thebains  de  l'austre  part  se  rangèrent  à  la  droicte 
de  la  leur ,  et  donnèrent  la  gauche  aux  Argiens. 
Xenophon  qui  se  trouva  en  ceste  bataille  du 
costé  d'Agesilaus ,  avecques  lequel  il  estoit 
revenu  de  l'Asie,  escript  qu'il  n'en  feut  jamais 
une  telle.  Il  est  bien  vray  que  la  première 
rencontre  ne  feut  pas  fort  opiniastrement  des- 
battue ,  ny  ne  dura  pas  longuement ,  pource 
que  les  Thebains  rompirent  incontinent  les 
Orchomeniens ,  et  Agesilaus  les  Argiens  :  mais 
quand  les  uns  et  les  austres  entendirent  que  les 

E  i 

Faufed'Age-  poinctes  gauches  de  leurs  batailles  avoyent  des 

sihus    dans     ,v  •  »  n  i  •  •» 

unebataiile.  affaires  ,  et  quelles  reculoyent  en  arrière,  ils 
retournèrent  tout  court,  là  où  Agesilaus  pou- 
vant avoir  la  victoire  entière  sans  auscun  dan» 
gier  ,  s'il  eust  seulement  voulu  laisser  passer  le 
bataillon  des  Thebains  ,  et  puis  le  charger  sur 
la  queue  après  qu'ils  eussent  esté  passez ,  par  une 
opiniastreté  de  vouloir  monstrer  sa  prouesse  , 
et  par  une  ardeur  de  courage  aima  mieulx  leur 
donner  en  teste,  et  les  alla  chocquerde  front, 
ne  les  voulant  vaincre  sinon  à  vitve  force. 

Les  Thebains  de  l'austre  costé  le  receurent 

non  moins  courageusement,  et  y  eut  là  une 

Agesllaus  rneslée  fort  aspre  par  tous  les  endroicts  de  la  ba- 

est  blessé     taille  ,  mais  principalement  au  lieu  où  il  estoit , 

dans  une  ,  .*  L  ,  .    .     ' 

bataille  con- entre  les  cinquante  jeunes  hommes  qui  luy 
bains"  The"  avoyent  esfé  envoyez  pour  la  guarde  de  sa  per- 
sonne ,  la  vaillance  desquels  luy  vint  adoncques 
fort  à  propos  ,  et  luy  feut  très-salutaire  :  car 
encores  qu'ils  feissent  tout  le  debvoir  qu'il  est 
possible  de  bien  combattre ,  et  qu'ils  se  meissent 
au-devant  pour  le  guarder  ,  ils  ne  le  peurent 
neantmoins  saulver  d'estre  bien  blecé  ,  mais 
bien  l'emporterent-ils  navré  de  plusieurs  coups 
de  javeline  et  d'espée  qu'il  receupt  à  travers  son 
harnois  ,  lequel  en  feut  faulsé  en  beaucoup  de 
lieux ,  et  se  rangeants  en  trouppe  serrée  au- 
devant  de  luy  pour  le  couvrir, tuèrent  grand 
nombre  des  ennemys ,  et  plusieurs  d'eulx  aussy 
demourerent  morts  sur  la  place  ,  Jusqu'à  ce 
que  finablement  voyants  qu'il  estoit  trop  mal- 
aysé  de  forcer  \ts  Thebains  de  front ,  ils  feu- 

rent  contraincts  de  faire  ce  qu'ils  n'avoyent  pas 
voulu  du  commencement  :  car  ils  s'ouvrirent 
pour  les  laisser  passer ,  puis  quand  ils  feurent 
passez  ,  prenants  guarde  qu'ils  marchoyent 
en  desordre ,  comme  ceulx  qui  cuidoyent  bien 
estre  hors  de  tout  dangier ,  ils  les  suivirent , 
et  courants  au  long  d'eulx  les  rechargèrent  de 
nouveau  par  les  flancs  :  mais  pour  cela  encores 
ne  les  purent-ils  tourner  en  fuite  à  val  de  route  : 
ains  se  retirèrent  les  Thebains  au  petit  pas  à  la 
montaigne  d'Helicon  ,  se  sentants  fort  fiers  de 
l'esvenemerit  de  ceste  bataille  ,  en  laquelle  ils 
s'estoyent  quant  à  eulx  maintenus  invincibles. 

Mais  Agesilaus  ,  encores  qu'il  se  portast  fort 
mal  ,  à  cause  de  plusieurs  bleçeures  qu'il  avoit 
sur  sa  personne  ,  jamais  pourtant  ne  se  voulut 
retirer  en  seureté  pour  se  faire  panser, que  pre- 
mièrement il  n'eust  esté  au  lieu  de  la  bataille  , 
et  qu'il  n'en  eust  veu  emporter  les  corps  morts 
de  ses  gents  dedans  leurs  armes.  Quant  aux  en- 
nemys  ,  il  commanda  qu'on  laissast  aller  où  ils 
vouldroyent  ceulx  qui  s'en  estoyentfuys  dedans 
le  temple  de  Minerve  honkne ,  qui  n'estoit  pas 
loing  de  là  ,  devant  lequel  y  a  un  trophée  ,  que 
les  Thebains  jadis  y  dressèrent  après  y  avoir  def- 
faict  en  bataille ,  soubz  la  conduicte  de  Sparton , 
l'armée  des  Athéniens ,  et  y  avoir  occis  sur  le 
champ  le  capitaine  Tolmides.  Le  lendemain  au 
poindre  du  jour  Agesilaus  voulant  esprouver 
si  les  Thebains  auroyent  courage  de  descendre 
une  austre  fois  à  la  bataille ,  commanda  à  ses 
souldards  qu'ils  meissent  des  chappeaux   de 

fleurs  dessuz  leur  teste,  et  aux  ménétriers  qu'ils 
jouassent  de  leurs  fleustes,  pendant  qu'il  faisoit 
dresser  et  accoustrer  un  trophée  comme  victo- 
rieux :  et  ayants  ses  ennemys  envoyé  demander 
licence  d'enleiver  leurs  morts  ,  il  leur  octroya 
trêves  pour  ce  faire ,  en  quoy  faisant  il  confirma 
sa  victoire ,  puis  se  feit  porter  en  la  ville  de 
Delphes ,  là  où  se  joiïoyent  les  jeux  pythiques , 
et  y  feit  la  procession  et  le  sacrifice  ordinaire  à 
Apollo  ,  en  luy  offrant  la  décime  de  tout  le 
butin  qu'il  avoit  apporté  de  l'Asie  ,  qui  monta 
bien  à  la  somme  de  cent  talents. 

Cela  faict  il  s'en  retourna  en  sa  maison ,  là  où. 
ses  citoyens  l'aimèrent  et  l'estimèrent  plus  que 
jamais  pour  la  simplicité  de  sa  vie  et  de  sa  con- 
versation :  car  il  ne  se  monstra  point  en  ses 
façons  de  faire  austre  qu'il  n'estoit  auparavant, 
ny  changé  de  son  naturel  par  les  mœurs  des 
estrangiers ,  comme  font  ordinairement  les  aus- 
tres  capitaines  quand  ils  retournent  d'une  ex- 
pédition longue  et  loingtaine  ,  de  sorte  qu'il 
mesprisast  les  coustumes  de  son  pais  ,  ou  des- 
daignast  d'obeyr  aux  ordonnances  d'iceluy  : 
ains  tout  ne  plus  ne  moins  que  ceulx  qui  n'a- 
voyent  jamais  passé  la  rivière  d'Eurotas  ,  con- 
tinua tousiours  à  les  observer  ,  entretenir  et 
guarder ,  sans  rien  innover  en  son  boire  et 
manger  ,  laver  et  estuver ,  en  l'équipage  de 
sa  femme  ,  es  ornements  de  ses  armes  ,  ny 
aux  meubles  de  sa  maison  :  car  il  y  laissa  les 
mesme  portes  qui  y  estoyent  de  tout  temps  , 
si  vieilles  et  si  anciennes  ,  qu'on  estimoit  que 

ce  feussent  celles  mesmes  qu'Aristodemus  y     Canathre 

t«    .  v  /  ,      *>       qui   servoit 

avoit  meises  :  et  dict  Xenophon  ,  que  le  Ga-  aux  jeunes 
nathre   de  sa   fille  n'estoit  en  rien  plus  ma-  flles .  d.ans 

,       ,  r  les  ceremo- 

gnincque  que  ceulx  des  austres  :  on  apelloit  nies  ce  que 
Canathrts  en  Lacedaemone  des  figures  de  gry- c  et0It* 
phons  ,  de  cerfs  ou  de  boucs  ,  dessuz  lesquelles 
on  portoit  les  jeunes  filles  en  certaines  pro- 
cessions solemnelles  qu'on  faisoit  par  la  ville. 

Xenophon  n'a  point  escript  comme  s'appel- 
loit  ceste  fille  d'Agesilaus  :  et  Dicaearchus  se 
plaint  et  se  courrouce  qu'on  ne  sçait  le  nom 
d'elle  ,  ny  celuy  de  la  mère  d'Epaminondas  : 
toutesfois  nous  avons  trouvé  es  registres  de 
Lacedaemone  que  la  femme  d'Agesilaus  se  nom- 
moit  Cleora  ,  l'une  de  ses  filles  Apolia  ,  et 
l'austre  Prolyta  :  et  veoit-on  encores  jusques 
aujourd'huy  en  la  ville  de  Sparte ,  sa  lance  qui 
n'est  point  différente  des  austres.  Mais  voyant 
qu'il  y  avoit  auscuns  des  citoyens  de  Sparte 
qui  se  glorifioyent ,  et  cuidoyent  bien  estre 
quelque  chose  davantage  que  les  austres  ,  pour- 
ce  qu'ils  tenoyent  des  chevaulx  en  i'estable,  il 
persuada  à  sa  sœur  ,  qui  s'appelloit  Cynisca  9 
qu'elle  envoyast  son  chariot  avecques  ses  che- 
vaulx aux  jeux  olympicques  ,  pour  essayer  d'y 
guaigner  le  prix  de  la  course  ,  afHn  de  donner  à 
cognoistre  et  faire  veoir  aux  Grecs  que  cela  n'es- 
toit  acte  de  vertu  quelconque  ,.  ains  de  riches- 
ses et  de  despense  seulement:  et  ayant  autour 
de  luy  le  philosophe  Xenophon  qu'il  aimoit , 
et  duquel  il  faisoit  grand  compte  ,  il  luy  suada 
d'envoyer  quérir  ses  enfants  pour  ks  faire  nour- 

îé'scïnce*1"  r*r  en  Lacedaemone  ,  là  où  ils  apprendroyent 
de  rhomme,  la  plus  belle  scienceque  les  hommes  sçauroyent 
est.qU'         apprendre,  c'est  à  sçavoir  ,  obéir  et  commander. 
Après  la  mort  de  Lysander  11  trouva  en  Sparte 
une  ligue  de  plusieurs  citoyens  bannis  et  con- 
jurez à  l'encontre  de  luy  ,  que  Lysander  luy 
avoit  suscitée  à  son  retour  de  l'Asie  ,  et  affin 
qu'on  cogneust  quel  citoyen  avoit  esté  Lysander 
en  son  vivant  ,  il  feut  entre-deux  de  monstrer 
et  reciter  en  public  une  harangue  qu'il  trouva 
entre  ses  papiers,  laquelle  l'orateur  Cleon  Hali- 
carnassien  avoit  composée,  et  Lysander  la  deb- 
yoit  prononcer  en  publicque  assemblée  devant 
tout  le  peuple ,  par  laquelle  il  vouloit  mettre 
en  avant  beaucoup  de  nouveaultez  ,  et  remuer 
presque  tout  le  gouvernement  de  la  chose  pu- 
blicque de  Lacedaemone  :  mais  il  y  eut  un  des 
conseillers  ,  homme  sage  ,  qui  ayant  leu  la 
harangue ,  et  craignant  la  vivacité  des  raisons 
y  alléguées  et  desduictes ,  luy  dict  qu'il  luy 
conseilloit  de  ne  déterrer  point  Lysander  ,  ains 
plustost  d'enterrer  sa  harangue  quant  et  luy. 
Agesilaus  le  creut  ,  et  ne  remua  rien  :  et 
quant  à  ceulx  qui  luy  avoyent  esté  ou  estoyent 
adversaires  il  ne  leur  voulut  point  nuire  ou- 
Moyen     vertement  :  mais  il  trouvoit  moyen  d'en  faire 
?mpio?eUaUS  tousiours  envoyer  quelqu'un  capitaine  d'ar- 
çour  se  dé-  mée  ,  ou  bien  de  luy  faire  avoir  quelque  austre 

faire  de  ses     ,  .     r  .   J .  .  ,  *         * 

ennemis,  charge  :  et  puis  raisoit  esvidemmentcognoistre 
comment  ils  ne  s'estoyent  pas  portez  en  gentç 
de  bien  es  charges  qu'on  leur  avoit  données  , 
ains  avoyent  esté  avaricieux  et  meschants  :  et 

neantmoins 

neantmoins  ils  venoyent  à  en  estre  appeliez 
en  justice  ,  encores  les  secourent  et  aydoit-il , 
et  se  les  rendoit  par  ce  moyen  amys  au  lieu 
qu'ils  lui  estoyent  ennemys  ,  et  les  reguaignoit 
en  ce  faisant  :  de  sorte  qu'il  n'eut  à  la  fin  per- 
sonne qui  luy  feut  adversaire.  Car  l'austre  roy 
Agesipolis    son    concurrent  ,  estant  fils   d'un 
père  qu'on  avoit  banny  ,  se  trouvant  lors  en 
fort  bas  aage,et  de  nature  estant  homme  doulx 
et  débonnaire ,  ne  s'entremettoit  gueres  du  gou- 
vernement de  la  chose  publicque  :  toutesfois 
encores  se  porta-il  de  manière  envers  luy ,  qu'il  le 
rendit  sien  :  car  les  deux  roys  quand  ils  estoyent 
en  la  ville  ,    mangeoyent  ensemble  en    une 
mesme  salle.  Et  Agesilaus  cognoissant  que  de  sa 
nature  il  estoit  enclin  à  l'amour ,  comme  aussy 
estoit-il  luy-mesme  ,  luy  mettoit  tousiours  en 
avant  quelque  propos  des  beaulx  enfants  de  la 
ville ,  et  incitoit  ce  jeune  homme  à  en  aimer 
quelqu'un  qu'il  aimoit  luy-mesme  :  et  le  secon-     Conduite 
doit  en  cela  ,  pource  qu'es  amours  laconicques  Jonl'ens'16" 
il  n'y   avoit  rien  de  deshonneste  ,  ains  toute  vis-à-vis  de 
continence  et  toute  honnesteté ,  avecques  un  reux.am°U" 
zèle  et  un  soing  de  rendre  l'enfant  qu'on  aimoit 
le  plus  vertueux  et  le  mieulx  conditionné  ainsy 
que  nous  avons  plus  amplement  desduict  en  la 
vie  de  Lycurgus. 

Par  ces  moyens  doneques  Agesilaus  estant 
parvenu  à  avoir  plus  grande  aucthorité  que  nul 
austre  en  sa  ville  ,  feit  avoir  la  charge  de  la 
marine  à  son  frère  de  mère  qui  s'appelloit  Teleu- 
tias ,  et  luy  s'en  alla  avecques  son  armée  par 

terre  devant  la  ville  de  Corinthe,  de  laquelle 
il  print  les  longues  murailles,  et  Teleutias  !uy 
ayda  à  ce  faire  du  costé  de  la  mer.  Les  Argiens 
Jeux  isthmi- la  tenoyent  alors ,  et  celebroyent  la  feste  des 
lires*  à  CAr-  )eux  Isthmicques  ■>  ainsy  comme  Agesilaus  y 
£,os.  arriva,  et  les  en  chassa  sur  le  poinct  qu'ils  ve- 

noyent  de  sacrifier  au  dieu  Neptune  ,  et  feurent 
contraincts  d'abandonner  tous  leurs  apprests. 
Adoncques  les  bannis  de  Corinthe  qui  estoyent 
avecques  luy ,  le  prièrent  de  vouloir  luy-mesme 
présider  à  ceste  feste,  et  ordonner  les  jeux  :  mais 
il  ne  le  voulut  pas  faire, ains  voulut  qu'eulx- 
mesmes  le  feissent  et  y  présidassent,  seulement 
y  demoura-il  tant  comme  les  jeux  durèrent  pour 
leur  donner  seureté.  Depuis  quand  il  en  feut 
party  ,  les  Argiens  y  retournèrent  ,  qui  célé- 
brèrent une  austre  fois  ces  jeux  Isthmicques  , 
et  y  eut  auscuns  de  ceulx  quiavoyent  guaigné  le 
prix  à  la  première  fois  ,  qui  l'emportèrent  en- 
cores  à  la  seconde,  et  d'austres  qui  ayants  vain- 
cu aux  premiers  feurent  vaincus  aux  seconds. 
Ce  que  pen-  En  quoy  Agesilaus  disoit  que  les  Argiens  s'es- 
soit  Agesi-  toyent  desclarez  hommes  de  bien  peu  de  cœur, 

laus  de  tous    ,.;  ,  .  ,  •    , 

les  jeux.  s  ils  estimoyent  chose  si  grande  et  si  nonno- 
rable  que  de  présider  à  ces  jeux-là, qu'ils  n'a- 
voyent  osé  venir  combattre  ,  contre  luy  le 
droict  qu'ils  y  pretendoyent.  Quant  à  luy  ,  il 
estimoit  qu'il  falloit  guarder  un  moyen  en  telles 
choses  ,  sans  en  estre  trop  curieux  :  car  il  hon- 
noroit  bien  de  sa  présence  telles  assemblées  so- 
lemnelles  de  danses  et  de  fçstes  publicques , 
qui  se  faisoyent  à  Sparte  d'ancienneté  ,  et  ne 

failloit  jamais  de  se  trouver  avecques  grand 
plaisir  et  grande  affection  à  tels  esbattements, 
que  faisoyent  les  jeunes  garçons  et  les  jeunes 
filles  à  Sparte  :  mais  au  demourant  en  matière 
de  jeux  il  ne  faisoit  pas  semblant  de  cognoistre 
seulement  ce  que  les  austres  avoyent  en  singu- 
lière admiration. 

Auquel  propos  on  recite  que  Callipides  ex- 
cellent joueur  de  tragœdies ,  et  qui  estoit  gran- 
dement renommé  ,  honnoré  et  estimé  entre 
les  Grecs  pour  l'excellence  de  son  art ,  le  ren- 
contra un  jour,  et  le  salua  premièrement,  puis 
se  jecta  assez  presomptueusement  au  rang  de 
ceulx  qui  se  promenoyent  quant  et  luy ,  se  pré- 
sentant devant  luy  ,  et  estimant  qu'il  commen- 
ceroit  le  premier  à  luy  faire  quelque  caresse  , 
à  la  fin  il  luy  dict:  comment ,  sire  roy  Agesilaus  , 
ne  me cognois-tu pas?  Agesilaus  le  reguardant  au 
visage  ,  luy  respondict  :  et  n'es -tu  pas  Callipides 
le  farceur  ?  et  n'en  feit  austre  compte.  Une 
austre  fois  comme  l'on  le  conviast  à  ouyr  un 
qui  contre-faisoit  naïfvement  le  chant  du  rossi- 
gnol ,  il  ne  le  voulut  point  ouyr  ,  disant  ,  fay 
souvent  ouy  le  rossignol  mesme.  Et  comme  le  mé- 
decin Menecrates  pour  avoir  esté  heureux  en  la 
cure  de  quelques  maladies  désespérées  eust  esté 
surnommé  Jupiter ,  et  usurpast  un  peu  tropar- 
roguamment  ce  surnom-là ,  de  sorte  qu'il  eut 
bien  la  hardiesse  de  mettre  en  la  suscription  *  Comme 
d'une  missifve  qu'il  lui  escripvoit ,  Menecrates  ^"dalouie 
le  Jupiter  au  roy  Agesilaus  falut  :  Agesilaus  luy  c'™eaubUssi 
rescripvit ,  Agesilaus  à  Menecrates  *  santé  :  mais  somptueux. 

F  i 

pendant  qu'il  estoit  dedans  le  territoire  de  Co- 
rinthe ,  où  il  avoit  prins  le  temple  de  Juno  , 
ainsy  comme  il  reguardoit  les  gents  ,  qui  pil- 
loyent  et  fourrageoyent  tout  le  plat  pais  ,  il 
arriva  devers  lui  des  ambassadeurs  de  Thebes 
pour  luy  parler  de  paix  et  d'amitié  avecques 
les  Thebains  :  mais  luy  qui  de  tout  tems  haïs- 
soit  ceulx  de  Thebes  ,  et  qui  oultre  cela  esti- 
moit  qu'il  feut  lors  expédient  pour  le  bien  de 
ses  affaires  ,  monstrer  semblant  de  n'en  faire 
compte  ,  tint  contenance  comme  s'il  n'eust  ny 
veu  ny  ouy  ceulx  qui  parloyent  à  luy.  Mais 
sur  l'heure  mesme  il  advint  un  cas,  comme  par 
expresse  vengeance  divine  ,  qui  lui  rendit  bien 
la  pareille  :  car  avant  que  les  ambassadeurs  se 
despartissent  d'avecques  luy,  il  eut' nouvelles 
que  l'une  de  leurs  bandes  ,   qu'ils  appellent 
Mœres  ,   avoit  esté  toute  taillée  en  pièces  par 
Iphicrates  ,  qui  feut  la  plus  grande  perte  qu'ils 
eussent  reçue  de  bien  long-temps  :  car  ils  y  per- 
dirent grand  nombre  de  bons  et  vaillants  hom- 
mes tous  naturels  Lacedaemoniens  ,  qui  feurent 
tués  par  des  adventuriers  mercenaires  ,  et  tous 
armés  à  bon  escient  par  hommes  nuds  ou  ar- 
mez à  la  légère» 

Si  se  meit  Agesilaus  incontinent  aux  champs 
pour  les  cuider  aller  secourir  ou  venger  :  mais 
sur  le  chemin  il  feut  certainement  informé  qu'ils 
estoyent  tous  despeschez,  au  moyen  dequoy 
il  s'en  retourna,  dont  il  estoit  party  ,  au  temple 
de  Juno ,  et  lors  feit  appeller  les  ambassadeurs 
Bœotiens  pour  leur  donner  audiance  :  et  eulxluy 

voulants  rendre  la  pareille  du  tour  de  mespris 
qu'il  leur  avoit  faict  auparavant  ,  ne  feirent 
auscune  mention  de  paix  ,  ains  luy  requirent 
seulement  qu'il  les  laissast  entrer  dedans  Co- 
rinthe.  Dequoy  Agesilaus  ayant  despit ,  leur 
respondict  :  si  c  est  pour  veoir  vos  amy s  fe  glorifier 
en  leur  prospérité ,  vous  le  pourrie^  demain  seurement 
faire  :  et  le  lendemain  les  meinant  quant  et  luy, 
il  alla  guaster  et  destruire  le  pais  des  Corin- 
thiens jusques  tout  contre  les  murailles  de  leur 
ville  :  et  ainsy  après  avoir  faict  veoir  aux  am- 
bassadeurs Bœotiens  comme  ceulx  de  Corinthe 
n'osoyent  sortir  aux  champs  pour  deffendre  leur 
pais,  il  leur  donna  congé,  et  receuillant  quel- 
ques-uns qui  estoyent  eschapez  de  la  trouppe 
deffaicte  ,  les  remeina  en  Lacedaemone,  partant 
tousiours  du  logis  avant  jour  ,  et  n'y  arrivant 
qu'il  ne  feust  nuict  toute  noire  ,  de  paour  que 
les  Arcadiens  ,  qui  les  haïssoyent  et  qui  leur 
portoyent  envie ,  ne  se  resioiiyssent  de  leur 
perte.  Depuis  ce  voyage  ,  pour  gratifier  aux  M  fa, 
Achaeiens  ,  il  alla  quant  et  eulx  au  païs  de  vorabie  de 
l'Acarnanie ,  dontilêmmeina  grande  quantité  de  STÎS 
butin  ,  après  avoir  deffaict  les  Acarnaniens  en  ennemidans 

b-ii  •  1        a    1      •  1  •  la  crainte. 

ataille  :  mais  comme  les  Achaeiens  le  requissent 

qu'il  y  voulust  demourer  tout  l'hyver ,  pour 
oster  à  leurs  ennemys  tout  moyen  d'ensemen- 
cer leurs  terres  ,  il  leur  respondict  qu'il  n'en 
feroit  rien  :pource,  dict-il ,  qu'ils  craindront  plus 
la  guerre  à  la  saison  prochaine  ,  quand  ils  auront 
leurs  terres  ensemencées  ,  comme  il  advint  :  car  y 
estant  l'armée  retournée  pour  la  seconde  fois , 

ilsfeirentappoinctementavecquesles  Achaeiens. 

Environ  ce  temps  Pharnabazus  et  Conon  avec- 
ques  l'armée  du  roy  de  Perse,  estants  sans  con- 
tredict  seigneurs  entièrement  de  toute  la  marine, 
pilloyent  toute  la  coste  de  la  Laconie  :  et  da- 
vantage les  murailles  de  la  ville  d'Athènes  se 
rebastissoyent  de  l'argent  que  Pharnabazus  leur 
fournissoit ,  à  raison  de  quoy  les  seigneurs  de 
Lacedaemone  feurent  d'advis  qu'il  valoitmieulx 
faire  paix  avccques  le  roy  de  Perse  ,  et  pour 
cest  efFect  envoyèrent  Antalcidas  devers  Tiriba- 
zus ,  abandonnants  laschement  et  meschamment 
à  ce  roy  Barbare  les  Grecs  habitants  en  Asie  , 
pour  la  liberté  desquels  Agesilaus  lui  avoit  faict 
la  guerre. 

Ainsy  n'eut  point  Agesilaus  de  part  à  ceste 
honte  et  à  ceste  infamie  ,  pourçe  qu'Antal- 
cidas ,  qui  estoit  son  ennemy  ,  chercha  par  tous 
moyens  de  faire  ceste  paix,  à  cause  qu'il  voyoit 
que  la  guerre  augmentoit  tousiours  l'aucthorité, 
l'honneur  et  la  réputation  d'Agesilaus  ,  lequel 
toutesfois  respondict  lors  à  un  qui  lui  repro- 
choit  que  les  Lacedaemoniéns  Mesdisoyent,  c'est- 
à-dire  ,  favorisoyent  aux  Medois  :  non  font  , 
dict-il ,  mais  Us  Medois  Laconiscm  ,  et  neant- 
moins  en  menaçant  et  desnonçant  la  guerre 
à  ceulx  des  Grecs  qui  ne  vouloyent  accepter 
les  conditions  de  ceste  paix ,  il  les  contraignit 
de  consentir  à  ce  que  le  roy  de  Perse  voulut  : 
ce  qu'il  feit  principalement  pour  le  reguard  des 
Thebains ,  afHn  qu'estants  contraincts  par  les 
capitulations  de  la  paix ,  de  remettre  tout  le 

païs  de  la  Bœoce  en  liberté ,  evilx  en  demou- 
rassent  de  tant  plus  foibles. 

Ce  qu'il  desclara  bien  manifestement  par  ce 
qui  s'ensuyvit  tantost  après  ;  car  comme  Phœ- 
bidas  eutfaict  un  meschant  et  malheureux  acte, 
d'avoir  en  pleine  paix  surprins  et  occupé  le 
chasteau  de  la  ville  de  Thebes  ,  qu'on  appelloit 
la  Cadmée  ,  dont  tous  les  austres  peuples 
Grecs  estoyent  fort  indignez  ,  et  les  Spartiates 
mesmes  n'en  estoyent  pas  gueres  contents  , 
principalement  ceulx  qui  estoyent  contraires 
à  Agesilaus  :  à  l'occasion  de  quoy  ils  deman- 
doyent  en  courroux  à  Phœbidas  par  comman- 
dement et  aveu  de  qui  il  avoit  faict  ceste  sur- 
prinse ,  pour  dériver  toute  la  suspicion  du  faict 
sur  luy. 

Agesilaus  ne  feignit  point  de  dire  hault  et  La  justice 
clair,  pour  la  descharge  de  Phœbidas  ,  qu'il  mlere  les" 
falloit  reguarder  et  considérer  le  faict  en  soy  ,  vertus,  et 

s  il  estoit  point  utile  pour  leur  chose  pubhc- 
que  ,  et  que  c'estoit  bien  besongné  que  de  faire 
de  son  propre  mouvement ,  sans  attendre  austre 
commandement  ,  ce  qu'on  cognoissoit  estre 
utile  pour  le  bien  public  :  et  toutesfois  il  avoit 
tousiours  accoustumé  de  dire  en  ses  privez 
devis  ,  que  justice  estoit  la  première  de  toutes  les 
vertus  ,  pour  austant  ,  disoit-il  ,  que  la  prouesse, 
ne  vault  rien  si  elle  nest  conjoincte  avecques  la 
justice  ,  et  que  si  tous  les  hommes  estoyent  justes  , 
alors  on  nauroit  que  faire  de  la  prouesse.  Et  à 
ceulx  qui  disoyent  ,  le  grand  roy  le  veult  ainsy  : 
et  en  quoy ,  disoit-il  ,  est-il  plus  grand  que  moy 

s'il  rïtst  plus  juste  ?  ayant  en  cela  bonne  et 
droicte  opinion  de  penser  qu'il  falloit  prendre 
la  différence  du  grand  au  petit  roy  à  la  justice 
comme  à  la  mesure  royale, 

Et  comme  après  la  paix  faicte  le  roy  de 
Perse  luy  eut  particulièrement  envoyé  une  let- 
tre missifve  ,  par  laquelle  il  luy  escripvoit  qu'il 
desiroit  avoir  amitié  et  hospitalité  particulière 
avecques  luy  ,  il  ne  la  voulut  point  accepter, 
disant  qu'il  suffisoit  de  l'amitié  publicque ,  et  que 
tant  comme  celle-là  dureroit,  il  ne  seroit  point 
besoing  d'en  contracter  d'austre  entre  eulx. 
Mais  puis  après  ,  quand  ce  venoit  aux  effects ,  il 
ne  retenoit  plus  ceste  belle  opinion  première , 
ains  se  laissoit  bien  souvent  transporter  à  l'am- 
bition ou  à  son  obstination  ,  mesmement  à  ren- 
contre des  Thebains,  comme  il  feit  lors, quand 
non-seulement  il  saulva  Phœbidas  ,  ains  feit 
que  la  ville  de  Sparte  print  sur  elle  et  advoiia 
la  forfaicture  qu'il  avoit  commeise  ,  en  rete- 
nant la  forteresse  de  la  Cadmée  ,  et  mettant 
le  gouvernement  de  la  ville  de  Thebes  entre 
les  mains  d'Archiads  et  de  Leontidas  ,  par  in- 
telligence desquels  Phœbidas  s'estok  saisi  de 
la  Cadmée.  Pourtant  eut-on  incontinent  opi- 
nion que  c'estoit  bien  Phœbidas  qui  avoit  faict 
l'exécution ,  mais  qu'Agesilaus  en  avoit  donné  le 
conseil  ;  et  les  choses  qui  ensuy  virent  depuis , 
desclarerent  que  ceste  suspicion  estoit  entière^ 
ment  véritable. 

Car  après  que  les  Thebains  eurent  chassé 
hors  dç  la  Cadmée  la  guarnison  Lacedaemo- 

niene ,  et  remeis  la  ville  en  sa  liberté ,  leur 
mettant  suz  qu'ils  avoyent  meschamment  occis 
Archias  et  Leontidas,  lesquels  de  nom  s'appel- 
loyent  gouverneurs,  mais  de  faict  estoyent  vrais 
tyrans ,  il  leur  commencea  là  dessuz  la  guerre  : 
et  Cleombrotus,  qui  desia  regnoit,  après  le  decez 
d'Agesipolis,  feut  envoyé  devant  en  la  Bœoce 
avecques  armée,  pource  qu'Agesilaus ,  ayant 
passé  quarante  ans  au-dessuz  de  l'aage  d'ado- 
lescence, et  pour  ceste  cause  estant  dispensé 
par  les  loyx  d'aller  plus  à  la  guerre,  ne  voulut 
pas  prendre  la  charge  de  ceste  expédition , 
ayant  honte  qu'on  le  veist  combattre  pour  la 
querelle  de  deux  tyrans,  là  où,  peu  devant, 
il  avoit  prins  et  porté  les  armes  en  faveur  des 
bannis  contre  les  Phliasiens. 

Or  y  avoit -il  lors  un  Laconien  ,  nommé 
Sphodrias ,  de  faction  contraire  à  celle  d'Agesi- 
laus,  qui  pour  lors  estoit  gouverneur  en  la 
ville  de  Thespies,  homme  hardy  et  vaillant 
de  sa  personne,  mais  tousiours  plein  de  nou- 
velle espérance ,  plustost  que  de  bon  sens  ny 
de  bon  jugement  :  iceluy  désirant  acquérir 
renommée,  et  estimant  que  Phœbidas  estoit 
venu  en  honneur  et  en  réputation,  pour  la 
hardie  entreprinse  qu'il  avoit  exécutée  à  The- 
bes ,  se  persuada  que  ce  luy  seroit  chose  en- 
cores  bien  plus  honnorable  ,  si  de  soy-mesme 
il  surprenoit  le  port  de  Piraee,  et  qu'il  ostast 
par  ce  moyen  aux  Athéniens  l'usage  de  la  ma- 
rine ,  en  leur  courant  suz  au  despourveu  du 
costé  de  la  terre. 

On  estime  que  cela  feut  une  trame  ourdie 
par  Pelopidas  et  par  Gelon,  gouverneurs  de 
la  Bœoce,  lesquels  attiltrerent  quelques  hom- 
mes qui  feirent  semblant  d'estre  fort  affection- 
nez au  party  des  Lacedasmoniens  ,  et  en  hault- 
loiiant  ce  Sphodrias,  luy  donnèrent  à  enten- 
dre qu'il  n'y  avoit  que  luy  seul  qui  feust  digne 
d'exécuter  un  si  glorieux  chef-d'œuvre  ;  de 
manière  que ,  par  leurs  persuasions ,  ils  le  con- 
duisirent   à   entreprendre  de  faire  ceste  sur- 
prinse,  qui  n'estoit  pas   moins  damnable  ny 
moins  meschante  que  celle  de  la  Cadmée  à 
Thebes  ;  mais  elle  feut   moins  hardiment  et 
moins  diligemment  attentée  :  car  le  jour  le 
surprint  qu'il  estoit   encores   en  la  plaine  de 
Thriasium ,  et  commencea  là  l'aulbe  du  jour 
à  poindre,  là  où  il  faisoit  son  compte  d'arri- 
ver, qu'il  seroit  encores  nuict  ,  aux  murailles 
de  Piraee  ;  et  dict-on  que  les  gents  qu'il  mei- 
noit ,  ayants  apperçeu  quelques  feux  des  tem- 
ples de  la  ville  d'Eleusine  ,  en  eurent  paour  , 
et  s'en  effroyerent.  Qui  plus  est,  lui-mesme 
voyant  qu'il  ne  se  pouvoit  plus  cacher,  perdit 
courage  ;  de  manière  qu'il  s'en  retourna  hon- 
teusement et  ignominieusement  en  la  ville  de 
Thespies  ,  sans  faire  austre  chose  qu'emmeiner 
un  peu  de  pillage.  Pour  ce  cas  feurent  incon- 
tinent  envoyez  des  accusateurs  d'Athènes  à 
Sparte  ,  lesquels  trouvèrent  qu'il  n'estoit  ja 
besoing  de    l'accuser  ,  pource  que  desia  les 
gouverneurs  et  magistrats  l'avoyent  faict  ad- 
journer  à  comparoir  en  personne  devant  euJx 

pour  luy  faire  son  procez  criminel  :  mais  luy 
ne  s'osa  présenter  ,  redoubtant  la  fureur  de  ses 
citoyens  ,  pensant  bien  qu'ils  vouldroyent 
monstrer  que  le  tort  leur  avoit  esté  faict  à 
eulx-mesmes ,  affin  qu'on  n'estimast  qu'ils  l'eus- 
sent faict  faire. 

Or  avoit  cestuy  Sphodrias  un  fils  nommé 
Cleonymus  ,  duquel  ,  estant  encores  enfant 
beau  de  visage  ,  Archidamus  ,  fils  d'Agesilaus , 
estoit  amoureux  ,  et  lors  se  trouvoit  en  grande 
peine,  comme  l'on  peust  estimer,  voyant  celuy 
qu'il  aymoit  en  la  destresse  du  dangier  de 
perdre  son  père  ,  et  si  ne  luy  osoit  ouverte- 
ment ayder  ,  à  cause  que  Sphodrias  estoit  des 
adversaires  d'Agesilaus  :  toutesfois  Cleonymus 
s'en  estant  addressé  à  luy  ,  et  luy  ayant  requis 
et  prié ,  les  larmes  aux  yeulx ,  qu'il  guaignast 
son  père  ,  pource  que  c'estoit  celuy  de  tous 
dont  ils  avoyent  plus  grande  paour  ,  Archida- 
mus feut  trois  ou  quatre  jours  après  son  père  , 
le  suyvant  par-tout  pas-à-pas  sans  luy  en  oser 
entamer  le  propos  ;  mais  à  la  fin  ,  estant  le 
jour  du  jugement  prochain  ,  il  print  la  har- 
diesse de  luy  desclarer  comme  Cleonymus  l'a- 
voit  prié  de  vouloir  intercéder  envers  luy  pour 
le  faict  de  son  perc. 

Et  Agesilaus  ,  sçachant  bien  que  son  fils 
aymoit  Cleonymus  ,  ne  le  voulut  point  des- 
tourner  de  ceste  affection  ,  pource  que  l'en- 
fant ,  dès  les  premiers  ans  de  son  enfance , 
avoit  tousiours  donné  espérance  qu'il  devien- 
droit  un  jour  aussy  homme  de  bien  que  nul 

austre  :  mais  aussy  ne  monstra-il  pour  lors 
auscune  apparence  à  son  fils  qu'il  voulust  rien. 
faire  pour  ses  prières  ,  et  ne  luy  respondict 
austre  chose  ,  sinon  qu'il  adviseroit  ce  qui 
seroit  honneste  et  convenable  de  faire  en  ce 
cas  :  parquoy  Archidamus  en  estant  honteux  , 
cessa  de  hanter Cleony mus;  !à  où,  auparavant, 
il  y  souloit  aller  plusieurs  fois  le  jour  pour  le 
veoir  :  cela  feit  que  les  amys  de  Sphodrias  déses- 
pérèrent de  son  faict  encores  plus  que  jamais  , 
jusques  à  ce  que  l'un  des  familiers  d'Agesilaus  , 
nommé  Etymocles  ,  devisant  avecques  eulx  , 
leur  descouvrit  ce  qu'en  pensoit  Agesilaus  ,  qui 
estoit  que  ,  quant  au  faict  en  soy  ,  il  le  troiif 
voit  maulvais  ,  et  le  blasmoit  au  possible; 
mais  au  demourant  ,  qu'il  tenoit  Sphodrias 
pour  un  vaillant  homme  ,  et  voyoit  que  la 
chose  publicque  avoit  besoing  de  tels  hom- 
mes de  service  :  car  Agesilaus  tenoit  ordinai- 
rement ce  propos-là  quand  on  venoit  à  parler 
du  procez  de  Sphodrias  ,  pour  gratifier  à  son 
fils.  Tellement  que  Cleonymus  s'apperçeut  in- 
continent qu'Archidamus  avoit  faict  de  bonne 
foy  tout  ce  qu'il  avoit  peu  pour  luy  ,  et  les 
amys  de  Sphodrias  en  prindrent  adoneques 
plus  grand  courage  de  le  secourir  ,  et  de  solli- 
citer et  parler  pour  luy  à  bon  escient. 
Agesilaus  Agesilaus  avoit  cela  entre  austres  choses  * 
aimon  sm-     ,-j|  avmoit  fort  tendrement  ses  enfants  :  et 

ses  enfans.  conte-1'on  de  luy  qu'il  se  joiioit  avecques  eulx 
emmy  la  maison  ,  quand  ils  estoyent  petits  , 
montant  dessuz  un  baston  ou  dessuz  une  canna 

comme  sur  un  cheval  ,  auquel  estant  l'un  de 
ses  amys  ,  l'ayant  un  jour  trouvé  en  son  privé  , 
il  le  pria  de  n'en  vouloir  rien  dire  jusques  à 
ce  que  luy-mesme  eust  de  petits  enfants.  Fina- 
lement Sphodrias  ,  par  sentence  de  ses  juges  , 
feut  absouls  à  pur  et  à  plein  :  ce  que  les  Athé- 
niens ayants  entendu  ,  en  envoyèrent  dénon- 
cer la  guerre  aux  Lacedaemoniens  ,  dont  Agesi- 
laus  feut  fort  blasmé  ,  qui  ,  pour  gratifier  à  un 
fol  et  léger  appétit  de  son  fils  ,  avoit  empes- 
ché  un  juste  jugement  ,  et  rendu  sa  ville  coul- 
pable  ,  envers  les  Grecs  ,  de  si  griefves  for- 
faictures. 

Au  reste  ,  voyant  que  l'austre  roy  son  corn-  Agesilaus 
paignon  ,  Cleombrotus  ,  n'alloit  point  volon-  ,'roag"asne. 
tiers  à  la  guerre  contre  les  Thebains  ,  il  s'y  en  ce  de  son 

alla  luy-mesme  ,  en  transgressant  1  ordonnance  charge  de 
touchant  la  charge  de  conduire  l'armée  ,  que  conduit 

paravant  il  avoit  observée  ,  et  entrant  a  mairï 
armée  dedans  le  pais  de  la  Bceoce  ,  y  feit  du 
dommage  ,  et  y  en  receupt  aussy  ;  au  moyen 
de  quoy  Antalcidas  ,  un  jour  le  voyant  navré  , 
luy  dict  :  certainement  tu  reçoips  bien  des  Thebains 
le  salaire  que  tu  mérites  ,  pour  leur  avoir  enseigné  i 
maulgrl  eulx  y  à  combattre  ;  ce  qu'ils  ne  sçavoyent 
ny  ne  vouloyent  faire.  Car  ,  à  la  vérité  ,  l'on  dict 
que  les  Thebains  devindrent  alors  plus  belli- 
queux que  jamais  ils  n'avoyent  esté  aupara- 
vant, s'estants  addressez  et  exercitez  aux  armes 
par  les  continuelles  invasions  des  Lacedasmo- 
niens. 
Aussy  estoit-ce  la  raison  pour  laquelle  l'an- 

cien  Lycurgus  ,  en  ses  loyx  que  l'on  appel- 
lent Rares  ,  leur  deffendoit  de  faire  souvent 
la  guerre  contre  un  mesme  peuple  ,  de  paour 
qu'ils  ne  le  contraignissent  ,  en  ce  faisant  , 
d'apprendre  à  la  faire.  Si  en  estoit  Agesilaus 
hay  des  alliez  mesmes  de  Lacedaemone  ,  les- 
quels alloyent  disants  que  ce  n'estoitpour  aus- 
cune  offense  qui  concernast  le  public  ,  ains 
pour  une  particulière  rancune  et  opiniastreté 
qu'il  cherchoit  à  perdre  et  ruiner  les  The- 
bains  ,  et  qu'à  l'appétit  de  luy  ,  il  falloit  qu'ils 
se  consumassent  à  aller  tous  les  ans  porter 
les  armes  ,  tantost  cy  ,  tantost  là  ,  sans  qu'il 
en  feust  austrement  besoing  ,  en  suyvant  une 
petite  trouppe  de  Lacedaemoniens  ,  là  où  ils 
estoyent  ,  eulx  ,  en  beaucoup  plus  grand 
nombre. 

Ce  feut  lors  qu' Agesilaus  leur  voulant  faire 
veoir  quel  nombre  ils  estoyent  de  gents  de 
guerre  ,  usa  d'un  tel  artifice  :  il  commanda  un 
jour  que  les  alliez  ,  pesle-mesle  ,  s'assissent  les 
uns  parmy  les  austres  ,  tout  d'un  costé  à  part, 
et  les  Lacedaemoniens  à  part  aussy  de  l'austre 
costé  ,  puis  feit  crier  par  un  herault ,  que  tous 
ceulx  qui  estoyent  du  mestier  de  faire  pots 
de  terre  se  leivassent  sur  leurs  pieds  :  quand 
ceulx-là  feurent  leivez  ,  il  feit  crier  que  les 
fondeurs  se  leivassent  aussy  ,  et  puis  les  char- 
pentiers, et  après  les  massons  ,  et  conséquent- 
ment  ainsy  de  tous  austres  mestiers  ;  de  ma- 
nière que  tous  les  alliez  presque  ,  obeyssants 
à  ces  proclamations ,  se  trouvèrent  à  peu  près 

debout ,  et  ne  s'en  leiva  pas  un  des  Lacedse- 
moniens  ,  pource  qu'il  leur  estoit  defFendu 
d'apprendre  ny  exercer  auscun  art  ou  mestier 
mechanicque  ;  et  lors  Agesilaus  se  prenant  à 
rire  ,  leur  dict  :  voye^-vous  maintenant  ,  mes 
amys  ,  combien  plus  de  gents  de  guerre  nous  met- 
tons aux  champs  que  vous  ne  faictes  ? 

A  son   retour  de    ce  voyage   de  Thebes  ,     Agesilaus 
passant  par  la  ville  de  Megare  ,  ainsy  comme  "^e"con- 

il  montoit  au  palais  public  de  la  seigneurie  ,  vuhion   de 

qui  estoit  dedans   le   chasteau  ,  il  luy   pnnt  rempèche 

soubdainement  une  grande  convulsion  de  nerfs,  d'a!le,Il a  la 

avecques  une  douleur  véhémente  à  sa  jambe 
saine  ,  qui  s'en  enfla  et  devint  fort  grosse  , 
avecques  une  inflammation  extresme,  et  pensa- 
Ton  que  ce  feut  du  sang  dont  elle  feut  pleine  ; 
au  moyen  de  quoy  il  y  eut  un  médecin  de 
Syracuse  en  Sicile ,  qui  luy  feit  ouvrir  la  vene 
de  dessoubz  la  cheville  du  pied  ;  ce  qui  ap- 
paisa  bien  les  douleurs  :  mais  il  en  sortit  du 
sang  en    si    grande  abondance  ,  qu'on  ne  le 
pouvoir   estancher  ,  de  sorte  qu'il  en  tomba 
en  grandes  pasmoisons  ,  et  feut  en  très-grand 
dangier  de  mort  soubdaine.  Toutesfois  ,  à  la 
fin  on  trouva  moyen  d'estancher  le  sang  ,  et 
le  porta-1'on  en  Lacedaemone  ,  là  où  il   feut 
malade  bien  long-temps ,  de  sorte  qu'il  ne  peust 
aller  à  la  guerre  :  durant  lequel  temps  il  advint 
beaucoup  de  pertes  et  de  deffaictes  aux  Lace- 
daemoniens ,  tant  par  mer  que  par  terre  ,  entre 
lesquelles  celle  de  Leuctres  feut  la  principale  . 
là  où,  ils  feurent  la  première  fois  vaincus  et 

deffaicts  en  bataille  rangée  par  les  Thebains. 
Si  feurent  d'advis  tous  les  Grecs  qu'il  fal- 
îoit  faire  une  paix  universelle  ,  et  s'assemblè- 
rent ambassadeurs  et  députez  de  toutes  les 
villes  de  la  Grèce  en  Lacedsemone  ,  pour  cest 
effect.  L'un  de  ces  députez  feut  Epaminondas  , 
homme  fort  renommé  pour  ses  grandes  lettres 
et  pour  son  sçavoir  en  la  philosophie  ,  mais 
qui  navoit  point  encores  faict  preuve  de  grand 
capitaine.  Iceluy  voyant  comme  tous  les  aus- 
tres  ambassadeurs  et  députez  fleschissoyent  et 
plioyent  dessoubz  Agesilaus ,  print  la  hardiesse 
de  parler  franchement  ,  et  feit  une  harangue; 
non  pour  la  cause  des  Thebains  seulement , 
mais  pour  toute  la  Grèce  ensemble  ,  par  la- 
quelle il  remonstra  à  la  communauté  comme 
la  guerre  alloit  augmentant  la  ville  de  Sparte 
seule,et  aucontraire  diminuant  toutesles  austres 
villes  et  citez  de  la  Grèce  :  à  ceste  cause,  qu'il 
conseilloit  à  tous  de  vouloir  entendre  à  traicter 
et  composer  une  bonne  paix  ,  par  bonne  équité 
et  esgualité  entre  tous  ,  affin  qu'elle  durast  plus 
longuement  ,  quand  tous  les  contractants  se- 
royent  esgaulx. 

Agesilaus  adoncques ,  voyant  que  tous  les 
s'oppose  à  la  austres  Grecs  assistants  à  ceste  assemblée  ,  luy 
paix   gêné-  prestoyent  l'aureille  fort  attentivement  ,  et 

propose,  prenoyent  tort  grand  plaisir  a  1  ouyr  discourir 
ainsy  franchement  de  la  paix  ,  il  luy  demanda 
touthault  s'il  estimoit  pas  juste  et  raisonnable 
que  toute  la  Bœoce  feust  remeise  en  pleine 
liberté  et  en  toute  franchise.  Epaminondas ,  de 

l'austre 

l'austre  costé  ,  luy  demanda  promptement  et 
hardiment  ,  si  luy  aussy  n'estimoit  pas  qu'il 
feust  juste  et  raisonnable  de  remettre  toute  la 
Laconie  en  son  entière  liberté.  Adoncques 
Agesilaus  en  courroux  ,  se  dressant  sur  ses 
pieds  ,  luy  commanda  de  respondre  ouverte- 
ment s'ils  remettroyent  pas  toute  la  province 
de  laBceoce  en  sa  liberté  :  et  Epaminondas  luy 
replicqua  tout  de  mesme  ,  si  eulx  remettroyent 
pas  aussy  celle  de  la  Laconie  en  sa  liberté. 
Cela  irrita  tellement  Agesilaus  ,  avecques  ce 
qu'il  estoit  bien  ayse  d'avoir  ceste  couleur  pour 
l'ancienne  rancune  qu'il  portoit  à  ceulx  de 
Thebes ,  que  sur  l'heure  il  effaçea  le  nom  des 
Thebains  de  la  liste  de  ceulx  qui  debvoyent 
estre  compris  en  la  paix ,  et  leur  denoncea  la 
guerre  tout  sur  le  champ ,  et  donna  sembla- 
blement  congé  aux  députez  des  austres  peuples 
Grecs  ,  avecques  telle  conclusion  qu'ils  ap- 
poincteroyent  amiablement  les  différends  qu'ils 
avoyent  ensemble  ,  s'ils  se  pouvoyent  accor- 
der par  voye  de  paix  ;  et  ceulx  qui  ne  se 
pourroyent  appoincter  par  voye  d'amiable 
composition  ,  ils  les  decideroyent  par  armes , 
pource  qu'il  estoit  bien  mal-aysé  de  nettoyer, 
resouldre  et  vuider  toutes  les  querelles  qu'ils 
avoyent  ensemble. 

Or  estoit  pour  lors  ,  d'adventure  ,  le  roy  Les  Lacé- 
Cleombrotus  avecques  une  armée  au  pais  de  „""£««* 
la  Phocide  ,  et  luy  escripvirent  les   ephores  contre  les 
qu'il  eust  à  marcher  incontinent  au  dommage  ceuxcïïont 
des  Thebains  ,  et  quant  et  quant  envoyèrent  vi«°»eux. 
Tome  V.  H 

par-tout  pour  assembler  le  secours  de  leurs 
alliez  ,  qui  n'estoyent  point  gueres  affection- 
nez ,  et  n'alloyent  point  volontiers  à  ceste 
guerre  ;  mais  toutesfbis  aussy  n'osoyent  pas 
ouvertement  refuser  d'y  aller  ,  ny  desobeyr 
aux  Lacedaemoniens  :  et  combien  qu'il  y  eust 
plusieurs  signes  de  maulvais  présage ,  comme 
nous  avons  escript  en  la  vie  d'Epaminondas , 
et  que  Prothous  Laconien  ,  resistast  de  tout  son 
pouvoir  à  l'entreprinse  de  ceste  guerre,  Agesilaus 
pour  cela  ne  laissa  point  de  tirer  oultre  ,  espé- 
rant bien  avoir  trouvé  le  poinct  de  l'occasion 
pour  se  venger  des  Thebains  ,  lorsque  tout  le 
reste  de  la  Grèce  estoit  en  paix  et  en  liberté  , 
et  eulx  seuls  exclus  du  traicté  de  la  paix. 

Mais  quand  il  n'y  auroit  austre  chose  que 
la  briefveté  du  tems  ,  elle  toute  seule  monstre 
bien  que  ceste  guerre  feut  conduicte  par  cho- 
1ère  plustost  que  par  discours  de  raison ,  pource 
que  le  traicté  de  paix  universelle  entre  les  aus- 
tres  Grecs  feut  conclu  à  Sparte  ,  le  quator- 
ziesme  jour  de  may  ,  et  les  Lacedaemoniens 
reurent  deffaicts  en  la  bataille  de  Leuctres  le 
cinquiesme  de  juin  ,  de  manière  qu'il  n'y  eut 
que  vingt  jours  de  l'un  à  l'austre.  11  y  mourut 
mille  naturels  Lacedaemoniens  ,  avecques  leur 
roy  mesme  ,  Cleombrotus  ,  et  les  plus  vaillants 
Spartiates  autour  de  luy  ,  entre  lesquels  feut 
Cleonymus  ,  le  fils  de  Sphodrias  ,  ce  beau 
jeune  homme  duquel  nous  avons  parlé  cy-de- 
vant ,  qui  ayant  esté  abbattu  par  trois  fois  aux 
pieds  du  roy  mesme  ,  par  trois  fois  se  releiva  } 

et  à  la  fin  finale  feut  occis  en  combattant  ver- 
tueusement contre  les  Thebains.  Ceste  descon- 
fiture estant  advenue  aux  Lacedsmoniens  con- 
tre l'opinion  de  tout  le  monde  ,  et  ceste  pros- 
périté aux  Thebains  ,  si  grande  et  si  glorieuse 
que  jamais  Grecs  combattants  contre  austres 
Grecs  n'en  guaignerent  de  telle  ,  la  cité  neant- 
moins  ,  qui  feut  vaincue  ,  ne  faict  pas  moins 
à  loiier  et  estimer  pour  sa  vertu  ,  que  celle 
qui  la  vainquit. 

Car  comme  Xenophon  dict,  que  les  devis  5 
les  jeux  et  passe-temps  des  gents  de  bien  à  la 
table  mesme  ont  tousiours  quelque  chose  digne 
d'estre  meise  en  mémoire ,  et  dict  en  cela  vé- 
rité :  aussy  ne  faict  pas  moins ,  mais  davan- 
tage à  noter  et  considérer  ,  ce  que  les  gents 
d'honneur  disent ,  et  la  contenance  qu'ils  tien- 
nent en  leur  adversité,  qu'en  leur  prospérité. 
Car  alors  il  se  faisoit  d'advanture  une  feste 
publicque  à  Sparte ,  et  estoit  la  ville  pleine 
d'estrangiers  venus  pour  veoir  les  danses  et 
jeux  qui  se  font  à  corps  nuds  dedans  le  théâtre , 
quand  arrivèrent  ceulx  qui  apportèrent  les  nou- 
velles de  la  defFaicte  de  Leuctres  :  mais  les 
çphores  combien  que  le  bruict  courut  incon- 
tinent par  toute  la  ville  que  tout  estoit  ruiné 
pour  eulx,  et  qu'ils  avoyent  perdu  toute  leur 
principaulté  en  la  Grèce,  ne  voulurent  pas 
neantmoins  pour  cela,  que  la  danse  sortisthors 
du  théâtre,  ny  que  la  ville  changeast  en  auscune 
chose  la  forme  de  la  feste,  ains  envoyèrent 
par  les  maisons  aux  parents  les  noms  de  ceulx 

qui  estoyent  morts  en  la  bataille  ,  et  euîx  de* 
mourerent  au  théâtre  à  faire  continuer  et  pa- 
rachever les  jeux  et  resbattement  des  danses  , 
qui  s'efforcèrent  à  l'envy  à  qui  guaigneroit  le 
prix. 

Le  lendemain  au  matin  quand  tout  le  monde 
sceut  certainement  ceulx  qui  estoyent  morts, 
et  ceulx  qui  estoyent  eschappez  ,  les  pères  , 
parents,  amys  et  alliez  de  ceulx  qui  estoyent 
morts,    se  trouvèrent  sur  la   place  avecques 
bons  visages  et  contenance  d'hommes  joyeux, 
et  ayants  bon  courage ,  s'entre-ambrassants  les 
uns  les  austres  :  et  au  contraire,  les  parents 
de  ceulx  qui  s'estoyent  saulvez  demourerent  en 
leurs  maisons  avecques  leurs  femmes,  comme 
gents  qui  sont  en  deuil  :  et  si  d'advanture  quel- 
qu'un d'eulx  estoit  contrainct  de  sortir  dehors 
pour  quelque  affaire  nécessaire ,  on  luy  voyoit 
une  contenance  si  triste  et  si  affligée  ,  qu'il 
n'osoit  pas  parler  ferme  ,  haulser  la  teste ,  ny 
leiver  les  yeulx  :  et  voyoit-on  encores  plus 
ceste  différence  entre  les  femmes  :  car  celles 
qui  attendoyent  leurs  enfants  retournants  de 
ceste  bataille  ,  estoyent  mornes  et  tristes ,  sans 
mot  dire  :  et  au  contraire  les  mères  de  ceulx 
qu'on  disoit  y  estre  morts ,  s'en  alloyent  par 
les  églises  en  rendre  grâces  aux  dieux  ,  s'entre- 
visitoyent  l'une  l'austre  joyeusement  et  affec- 
tueusement :  toutesfois  quand  la  commune  veit 
que  leurs  alliez  commençoyent  à  les  laisser  et 
se  despartir  d'avecques  eulx,  et  qu'on  attendoit 
de  jour  à  austre  qu'Epaminondas  encouragé 

par  sa  victoire  se  jectast  dedans  le  Pelopo- 
nese  ,  alors  leur  vint-il  à  la  pluspart  un  re- 
mors de  conscience  touchant  les  oracle3  des 
dieux ,  qui  leur  deffendoyent  d'eslire  un  roy 
boiteux  comme  estoit  Agesilaus ,  et  leur  pre- 
noit  un  grand  descouragement  et  une  grande 
froyeur ,  à  cause  qu'ils  estimoyent  leur  ville 
estre  tombée  en  ce  malheur,  pour  austant  qu'ils 
avoyent  débouté  de  la  royaulté  un  qui  estoit 
entier  pour  y  mettre  un  deffectueux ,  dequoy 
les  dieux  les  avoyent  advertis  qu'ils  se  guar- 
dassent  sur  toutes  choses. 

Mais  toutesfois  son  aucthorité  estoit  si  grande   Surnom  de 
pour  sa  vertu  ,  et  sa  réputation  si  bonne  ,  que  ceu*  qul 
non -seulement  ils  se  servoyent  de  luy  à  la  peur   dans 
guerre,  comme  de  leur  roy,  et  de  leur  soub-  àCSLacédé-eS 
verain  capitaine;  mais  aussy  usoyent  de  sort  mPne > infa- 
conseil  et  de  son  advis ,  quand  il  estoit  ques-  quelle  ils 
tion  de  trouver  expédient  en  quelques  diffi-  5tol<^r«>n' 
cultez  civiles  :  comme  ils  teirent  lors  qu  ils 
estoyent  en  doubte  ,  s'ils  debvoyent  imposer 
à  ceulx  qui  s'en  estoyent  fuys  de  la  bataille , 
qu'on  appelle  à  Sparte  Tnsantas ,  c'est-à-dire, 
ceulx  qui  ont  eu  paour ,   les  notes   d'infamie 
ausquelles  les  loyx  les  condemnent ,   pource 
qu'ils  estoyent  en  grand  nombre ,  et  tous  des 
plus  nobles  et  plus  puissantes  maisons  de  la 
ville ,  de  paour  qu'ils  ne  leur  suscitassent  quel- 
que nouvelleté  :  car  oultre  ce  qu'ils  sont  des^ 
clarez  inhabiles  de  jamais  tenir  office  ne  ma- 
gistrat quelconque  en  la  chose  publicque  ,  c'est 
deshonneur  que  leur  donner  femme  en  mariage 

ny  en  prendre  d'eulx ,  et  qui  les  rencontre  en 
son  chemin  les  peust  frapper  s'il  veult ,  et  faust 
qu'eulx  l'endurent  baissant  la  teste  sans  mot 
dire  ,  et  sont  contraincts  d'aller  vestus  sale- 
ment, et  pauvrement  de  meschantes  robbes 
rapiécées  de  drap  de  couleur ,  et  si  sont  tenus 
de  faire  raser  une  partie  de  leur  barbe  ,  et 
l'austre  non  :  si  leur  sembloit  chose  dangie- 
reuse  d'en  veoir  plusieurs  par  la  ville  notez 
de  ceste  infamie,  mesmemeni  lors  qu'ils  avoyent 
besoing  de  grand  nombre  de  gents  de  guerre  , 
au  moyen  dequoy  ils  s'en  rapportèrent  du  tout 
à  Agesilaus  pour  y  pourvoir.  Et  luy ,  sans  oster 
ny  adjouster  ou  changer  rien  aux  loyx  ,  en 
publicque  assemblée  de  tout  le  peuple  Lace- 
daemonien  ,  dict ,  que  pour  ce  jour-là  il  falloit 
laisser  dormir  les  loyx,  pourveu  que  de  lors  en 
avant  elles  reprissent  leur  aucthorité.  Par  ce 
moyen  il  maintint  les  loyx  sans  y  rien  corri- 
ger,  et  si  saulva  l'honneur  à  ces  pauvres  gents; 
mais  pour  remettre  le  cœur  à  leur  jeunesse , 
et  leur  oster  l'estonnement  qui  les  avoit  saisis , 
il  entra  en  armes  dedans  l'Arcadie,  là  où  il 
se  guarda  de  donner  bataille,  et  seulement  print 
une  petite  ville  sur  les  Mantiniens ,  et  courut 
le  plat  pais  :  ce  qui  resjouyt  un  peu  la  ville 
de  Sparte  ,  et  la  remeit  en  quelque  espérance, 
comme  n'ayant  occasion  de  se  désespérer  de 
tout  poinct. 

Mais  tantost  après  arriva  Epaminondas  de- 
dans le  pais  de  la  Laconie  ,  avecques  quarante 
mille  hommes  de  pied  armez,  sans  une  austre 


ÀGES1LAUS.  65 

multitude  infinie  de  peuple  nud  ou  armé  à  la 
légère ,  qui  suivoit  son  camp  pour  desrobber 
seulement ,  de  manière  qu'il  y  avoit  en  tout 
jusques  au  nombre  de  soixante  et   dix  mille 
combattants ,  qui  entrèrent  dedans  la  Laconie 
en  armes  quant  et  luy.  Il  y  avoit  bien  environ 
six  cent  ans  ,  que  les  Doriens  estoyent  entrez 
en  celle  province  de  la  Laconie ,  et  s'y  estoyent 
habituez  ,  et  en  tout  cest   espace  de  temps 
jamais  on  n'avoit  veu  les  ennemys  dedans  le 
païs  jusques  à  ce  jour-là  :  car  auparavant  onc- 
ques  ennemy  n'y  estoit  osé  entrer  en  armes  : 
mais  lors  ils  le  saccagèrent  et  bruslerent  tout 
entier  qu'il  estoit,  jusqu'à  la  rivière  d'Euroras, 
et  jusques  tout  contre  la  ville  de  Sparte,  sans 
que  personne  en  soitist  pour  leur  donner  em- 
peschement,  pource  qu'Agesilaus,  ainsy  comme 
escript  Theopompus  ,  ne  vouloit  pas  permettre 
que  les  Lacedaemoniens  se  présentassent  contre 
un   si  impétueux  torrent   et  si  violent  orage 
de  guerre  :  ains  ayant  guarny  le  milieu  de  la 
ville,  et  les  principales  advenues  d'icelle,  de' 
gents  de  deffense,  supportoit  patiemment  les 
fieres  braveries  et  menaces  des  Thebains  ,  qui 
î'appelloyent  nomméement  au  combat-  et  luy 
disoyent  qu'il  sortist  dehors  en  campaigne  pour 
dépendre  son  païs,  luy  qui  seul  estoit  cause 
de  tous  ces  maulx ,  ayant  allumé  et  enflammé 
ceste  guerre. 

Si  cela  perçoit  le  cœur  à  Agesilaus  ,  non 
moins  de  regret  luy  donnoyent  les  troubles 
qui  s'esmouvoyent  dedans  la  ville ,  et  les  cris , 

allées  et  venues  des  vieilles  gents,  qui  per- 
doyent  patience  de  veoir  ce  qu'ils  voyoyent 
devant  leurs  yeulx  ,  et  des  femmes  mesmement 
qui  ne  se  pouvoyent  tenir  en  un  lieu ,  ains 
couroyent  çà  et  là  comme  personnes  forcenées 
d'ouyr  le  bruict  que  faisoyent  les  ennemys , 
çt  de  veoir  le  feu  qu'ils  mettoyent  par-tout 
en  la  campaigne;  car  ce  luy  estoit  une  grande 
destresse  de  douleur  quand  il  venoit  à  penser 
en  luy-mesme  ,  qu'estant  venu  à  la  royaulté 
lors  que  sa  ville  estoit  la  plus  puissante  et 
plus  florissante  qu'elle  eust  jamais  esté,  il  voyoit 
de  son  reigne  sa  dignité  ravalée  ,  et  sa  gloire 
retranchée,  veu  que  luy-mesme  sJestoit  sou- 
vent vanté  que  jamais  femme  Laconiene  n'avoit 
veu  fumée  du  camp  d'auscun  ennemy  :  comme 
l'on  dict  aussy  qu'Antalcidas  respondict  un  jour 
à  quelque  Athénien  ,  qui  contestoit  à  l'encontre 
de  luy  sur  la  vaillance  de  l'un  et  de  l'austre 
peuple ,  en  alléguant  pour  ses  raisons ,  que  les 
Athéniens  avoyent  souvent  chassé  les  Lace- 
daemoniens  de  la  rivière  de  Cephisus.  Il  est 
vray  dict  le  Laconien  ,  mais  nous  ne  vous 
chassasmes  jamais  de  celle  d'Eurotas.  Sembla- 
blement  aussy  respondict  un  austre  Spartiate 
des  moins  renommez ,  à  un  Argien  qui  luy  re- 
prochoit  :  il  y  a  plusieurs  de  vos  gents  en- 
sepvelis  dedans  le  païs  de  l'Argolide  :  et  il  n'y 
en  a  point  des  nostres  enterrez  en  la  Laconie. 
L'on  dict  qu'Antalcidas  estant  pour  lors 
ephore  envoya  secrettement  ses  enfants  en 
Tisle  de  Cythere,  pour  doubte  que  la  ville 

de  Sparte  ne  feut  prinse.  Mais  Agesilaus  voyant 
que  les  ennemys  s'efforçoyent  de  passer  la  ri- 
vière ,  et  pénétrer  au  dedans  de  la  ville  ,  en- 
tendoit  à  deffendre  seulement  le  milieu  qui 
estoit  le  plus  hault ,  au  devant  duquel  il  tenoit 
ses  gents  en  bataille.  Or  estoit  lors  d'advanture 
la  rivière  d'Eurotas  plus  grosse  qu'elle  n'avoit 
accoustumé  d'estre,  pource  qu'il  estoit  tombé 
force  neiges,  et  faisoit  plus  de  mal  à  passer 
aux  Thebains  pour  sa  froideur,  qu'elle  ne  faisoit 
pour  sa  roideur. 

Si  y  eut  quelques  -  uns  qui  monstrerent  à 
Agesilaus  Epaminondas    marchant  le  premier 
devant  toute  sa  bataille  :  il  le  reguarda  long- 
temps, le  suivant  tousiours  de  l'œil  sans  dire 
austre  chose  que  ce  mot  seulement ,  ô  l'homme 
de  grande  entreprinse  que   voylà  !  Epaminondas 
doncques  ayant  faict  tout  ce  qui  luy  estoit 
possible  pour  donner  bataille  aux  Lacedaemo- 
niens  dedans  la  ville  mesme  de  Sparte ,  et  y 
dresser  un  trophée ,  ne  peust  oncques  y  attirer 
Agesilaus ,  ny  le  faire  sortir  de  son  fort  :  par- 
quoy  il  feut  à  la  fin  contrainct  de  s'en  partir, 
et  s'en  alla  achever  de  piller  et  guaster  tout 
le  plat  pais.  Mais  dedans  la  ville  ,  il  y  eut 
environ  deux  cent  mutins  hommes  qui  de  long- 
temps avoyent  maulvaise  volonté  ,    lesquels 
saisirent  un  quartier  de  la  ville  où  est  le  temple 
de  Diane,  lieu  fort  d'assiette  et  bien  mal-aysé 
à  forcer ,  qui  s'appelle  Issorium.  Les  Lacedae- 
tnoniens  voulurent  incontinent  courir  en  fu- 
reur contre  eulx  :  mais  Agesilaus  craignant  que 
Tome  F,  I 

cela  ne  feust  cause  de  quelque  plus  grande  nou- 
velleté,  commanda  aux  austres  qu'ils  ne  bou- 
geassent ,  et  luy  seul  en  robbe  simple  sans 
armes  s'y  en  alla  ,  criant  à  ceulx  qui  le  te- 
noyent  ,  vous  ave^  austrcment  entendu  que  je  nay 
commande  :  car  ce  nest  pas  icy  quej'avois  ordonné 
que  vous  vous  assemblissie^ ,  ny  tous  en  un  lieu , 
mais  j'avois  commandé  que  les  uns  allassent  là  9 
a  les  austres  là  ,  en  leur  monstrant  divers  quar- 
tiers de  la  ville. 
Plusieurs  ^es  séditieux  entendants  ces  paroles  ,  en  feu- 
conjura-      rent  bien  ayses,  pource  qu'ils  cuiderent  que 

nons    dé-      ,  ,       .       .      *     .  J  r  ,         * 

couverceset  leur  maulvaise  intention  ne  reut  point  descou- 
pumes.  verte  ,  et  sortants  de  là  se  despartirent  aux  en- 
droicts  qu'il  leur  avoit  monstrez  :  et  adonc- 
ques  Agesilaus  en  faisant  venir  d'austres ,  se 
saisit  du  fort  d'Issorium  ,  et  feit  prendre  en- 
viron quinze  de  ces  séditieux  conjurez,  qu'il 
feit  tous  mourir  la  nuict  ensuivant.  Mais  il  f eut 
lors  descouvert  une  austre  conjuration  beau- 
coup plus  grande  de  Spartiates  mesmes  ,  qui 
s'estoyent  assemblez  secrettement  en  une  mai- 
son pour  y  susciter  quelque  nouveau  remue- 
ment, ausquels  il  estoit  bien  mal-aysé  de  faire 
le  procès  ,  en  un  si  grand  trouble,  et  bien 
dangiereux  de  les  négliger,  attendu  leur  cons- 
piration. 

Agesilaus  en  ayant  communicqué  en  conseil 
avecques  les  ephores ,  les  feitaussy  tous  mourir 
sans  austre  forme  de  procès  ,  là  où  jamais 
auparavant  homme  Spartiate  n'avoit  esté  exé- 
cuté à  mort,  que  premier  il  n'eust  esté  con- 

demné  judiciellement.  Et  comme  tous  les  jours 
il  y  eut  plusieurs  de  leurs  voisins,  et  des  Ilotes 
mesmes ,  qu'ils  avoyent  enroollez  en  leurs 
bandes  ,  pour  gents  de  guerre  qui  se  desrob- 
boyent  et  s'alloyent  rendre  aux  ennemys ,  ce 
qui  descourageoit  fort  le  demourant ,  il  advertit 
ses  serviteurs ,  que  tous  les  jours  au  matin  ils 
allassent  visiter  les  paillasses ,  esquelles  ils  au- 
royent  couché ,  et  qu'ils  prinssent  les  armes 
de  ceulx  qui  s'en  seroyent  fuys  ,  et  les  cachas- 
sent, affin  qu'on  ne  cogneust  point  le  nombre 
de  ceulx  qui  se  seroyent  desrobbez. 

Et  quant  au  partement  des  Thebains  ,  les 
uns  disent  qu'ils  se  partirent  de  la  Laconie  pour 
l'hyver  qui  survint,  à  cause  duquel  les  Arca- 
diens  commençoyent  desia  à  se  desbander  et 
à  se  despartir  en  desordre  :  les  austres  disent 
qu'ils  y  demourerent  trois  mois  tous  entiers , 
durant  lesquels  ils  destruisirent  la  plus  grande 
partie  du  pais  :  mais  Theopompus  escript  que 
les  capitaines  des  Thebains  ayants  desia  con- 
clud  de  se  retirer  ,  il  vint  devers  eulx  un 
Spartiate  nommé  Phrixus',  envoyé  de  la  part 
d'Agesilaus,  qui  leur  porta  dix  talents  affin 
qu'ils  s'en  allassent  :  tellement  que  pour  faire 
ce  qu'ils  avoyent  de  long-temps  arresté  de  faire 
d'eulx-mesmes  ,  encores  eurent-ils  de  l'argent 
de  leurs  ennemys  pour  faire  leurs  despends 
par  le  chemin.  Mais  je  ne  puis  entendre  com- 
ment il  soit  possible  que  tous  les  austres  his- 
toriens n'ayent  rien  sceu  de  cela ,  et  que 
Theopompus  seul  en  ayt  eu  la  cognoissance. 

I  2 

Agesilaus      Bien  est  -  il  certain  et  confessé    de  tous  , 

sauve  la  vil-        ,  .         ..  .  r  .  .  ,        .,, 

ledeSparte.  qu  Agesilaus  seul  feut  cause  de  saulver  la  ville 
de  Sparte  ,  pource  que  laissant  à  part  son 
ambition  et  son  opiniastreté,  qui  estoyent  pas- 
sions nées  avecques  luy  ,  il  entendit  seulement 
à  prouvoir  aux  affaires  seurement  :  toutesfois 
jamais  depuis  ceste  lourde  cheute,  il  ne  la  peust 
releiver  ny  remettre  suz  en  la  réputation ,  ny 
en  la  puissance  où  elle  avoit  auparavant  esté. 
Car  tout  ainsy  comme  un  corps  sain  ,  mais 
qui  de  tout  temps  a  guardé  une  diette  et  ré- 
gime de  vivre  trop  exquis,  la  moindre  fauste 
et  le  moindre  desordre  qu'il  faict  puis  après 
guaste  tout  :  aussy  estant  le  gouvernement  de 
la  chose  publicque  de  Sparte  très-bien  estably 
et  bien  composé  à  la  vertu  ,  pour  faire  vivre 
ses  citoyens  en  paix  et  en  concorde  les  uns 
avecques  les  austres  ,  quand  ils  y  voulurent 
adjouster  des  dominations  et  seigneuries  vio- 
lentes ,  dont  Lycurgus  estimoit  qu'une  cité 
pour  heureusement  et  vertueusement  vivre ,  n'a 
point  de  besoing,  ils  allèrent  incontinent  en 
décadence. 
Bataille  sur-  ^r  estou"  ^es^a  Agesilaus  si  vieil ,  que  pour 
nommée      sa  vieillesse  il  n'alloit  plus  à  la  guerre  :  mais 

sans  larmes ,  r\        a       i  •  1  l    1 

«pourquoi!  son  fils  Archidamus  ,  ayant  le  secours  que 
Dionysius  le  tyran  de  Syracuse  leur  envoya  , 
guaigna  une  bataille  contre  les  Arcadiens,  qu'on 
appella  la  bataille,  sans  larmes  ;  car  il  n'y  mourut 
pas  un  seul  de  ses  gents ,  et  y  feut  tué  grand 
nombre  des  ennemys.  Ceste  victoire  monstra 
bien  clairement  la  foiblesse  et  diminution  grande 

de  la  ville  :  car  par  avant  ce  leur  estoit  chose 
si  ordinaire  et  si  coustumiere  ,  que  de  vaincre 
leurs  ennemys  en  bataille ,  qu'ils  n'en  sacri- 
fioyent  aux  dieux  dedans  la  ville ,  pour  leur 
rendre  grâces  de  la  victoire ,  austre  chose  qu'un 
coq ,  et  ceulx  qui  avoyent  combattu  ne  s'en 
vantoyent  point  ,  ny  ceulx  qui  en  oyoyent 
conter  les  nouvelles,  ne  s'en  resjouyssoyent 
point  trop  :  car  quand  ils  guaignerent  à  Man- 
tinée  celle  grande  bataille  que  Thucydides  a 
descripte,  les  ephores  envoyèrent  à  celuy  qui 
en  avoit  apporté  la  nouvelle  ,  pour  tout  pré- 
sent ,  une  pièce  de  chair  de  leur  salé  ;  et  non 
austre  chose;  mais  lors  quand  on  apporta  la 
nouvelle  de  ceste  victoire ,  et  qu'on  entendit 
qu'Archidamus  s'en  retournoit  victorieux,  il 
n'y  eut  personne  qui  se  peust  contenir  en  la 
ville  ,  ains  son  père  mesme  le  premier  luy  alla 
au  devant  plorant  de  joye ,  et  après  luy  les 
austres  officiers ,  et  toute  la  multitude  des 
vieillards  et  des  femmes  descendit  jusques  sur 
le  bord  de  la  rivière ,  tendant  les  mains  au 
ciel,  et  remerciants  les  dieux  ,  comme  si  leur 
ville  eust  adoncques  vengé  sa  honte  ,  et  re- 
couvré son  honneur  ,  et  qu'elle  recommen- 
ceast  à  veoir  derechef  le  jour  clair  et  serain, 
comme  devant.  Car  jusques-là  l'on  dict  que 
les  marys  mesmes  n'osoyent  pas  seulement  re- 
guarder  franchement  au  visage  leurs  femmes, 
tant  ils  avoyent  de  honte  des  pertes  qu'ils 
avoyent  receuës. 

Mais  estant  la  ville  de  Messine  repeuplée  et 

rebastie  par  Epaminondas  ,  qui  y  r'appelloît 
les  anciens  naturels  habitants  de  tous  costez, 
ils  n'osèrent  se  présenter  à  combattre  pour 
l'empescher,  combien  qu'en  leurs  cœurs  ils  en 
feussent  griefvement  indignez,  et  en  sceussent 
fort  grand  mal  à  Agesilaus  ,  pource  que  de 
son  reigne  ,  ils  avoyent  perdu  le  territoire 
d'icelle,  qui  n'estoit  pas  de  moindre  estendue 
que  toute  la  Laconie ,  et  qui  en  bonté  com- 
battoit  avecques  les  meilleurs  endroicts  de 
toute  la  Grèce,  dont  ils  avoyent  jouy  paisi- 
blement par  tant  d'années,  et  si  long -temps 
Agesilaus  durant.  Ce  feut  la  cause  pour  laquelle  Agesilaus 

refuse  la     ne  voulut  point  accepter  la  paix  que  les  The* 
paix  que  les       ,  *  r  .  r  *       , 

Thébains     bains  luy  envoyèrent   offrir ,  ne  voulant  pas 
lui  offrent.    qUitter  je  parole  ,  ce  que   les  ennemys  leur 

tenoyent  de  faict;  mais  en  s'opiniastrant  à  le 
vouloir  encores  combattre  et  quereller ,  non- 
seulement  il  ne  le  recouvra  pas ,  ains  s'en  fallut 
bien  peu  qu'il  ne  perdist  davantage  la  ville 
mesme  de  Sparte ,  par  une  ruse  de  guerre  dont 
il  feut  affiné,  pource  que,  s'estant  de  nouveau 
les  Mantiniens  despartis  de  l'alliance  des  Thé- 
bains,  et  ayants  envoyé  quérir  les  Lacedaemo- 
niens  ,  Epaminondas  adverty  comme  Agesilaus 
estoit  party  avecques  toute  sa  puissance  pour 
venir  au  secours  des  Mantiniens  ,  se  partit  une 
nuict  de  Tegée,  sans  que  ceulx  de  Mantinée 
en  sceussent  rien ,  et  s'en  alla  droict  à  Sparte 
de  sorte  qu'il  s'en  fallut  bien  peu  ,  qu'en  allant 
par  un  austre  chemin  qu'Agesilaus  ne  venoit , 
jl  ne  surprint  au  desprouveu  la  ville  de  Sparte 

toute  vuide  de  gents  de  deffense  :  mais  un 
Thespien  nommé  Euthynus  ,  ainsy  que  dict 
Callisthenes  ,  ou  comme  escript  Xenophon ,  un 
Candiot,  en  apporta  la  nouvelle  à  Agesilaus, 
qui  soubdainement  envoya  devant  un  homme 
de  cheval  pour  en  advertir  ceulx  de  la  ville , 
et  luy  -  mesme  se  mettant  en  chemin  pour  y 
retourner  ,  ne  tarda  gueres  à  y  arriver ,  et 
tantost  après  y  arrivèrent  aussy  les  Thebains  , 
qui  passants  la  rivière  d'Eurotas  donnèrent 
l'assault  à  la  ville.  Et  là  Agesilaus  voyant  qu'il 
n'estoit  plus  temps  de  se  tenir  trop  sur  ses 
guardes,  et  de  ne  vouloir  rien  advanturer ,  la 
deffendit  vigoureusement  plus  que  son  aage 
ne  portoit ,  comme  celuy  qui  pensoit  que 
l'heure  estoit  venue  ,  qu'il  falloit  s'exposer  la 
teste  baissée  à  tout  péril,  et  combattre  à  la 
désespérée. 

Ainsy  par  desespoir  et  par  hardiesse ,  à  quoy     Agesilaus 
îamais   auparavant  il    ne  s'estoit    voulu  fier  ,  sauve  la  vii- 

,  A      .      .  .  ,  .,  ,       le  de  Sparte 

ny  n  en  avoit  jamais  voulu  user  ,  il  repoulsa  du  plus 

lors  arrière  le  daneier,   et  saulva  la  ville  de  grand  dan" 

.  .  ser* 

Sparte  des  mains  d'Epaminondas,  dont  il  dressa 

un  trophée  pour  avoir  ainsy  repoulsé  les  en- 
nemys  ,  faisant  veoir  aux  femmes  et  aux  petits 
entants  les  hommes  Lacedsemoniens  ,  qui 
payoyent  à  leur  pais  un  beau  et  honnorable 
loyer  de  leur  naissance  et  nourriture  :  mes- 
mement  Archidamus  qui  y  feit  entre  austres 
merveilles  de  combattre ,  tant  pour  la  gentil- 
lesse de  son  courage,  que  pour  la  disposition 
de  sa  personne ,  courant  çà  et  là  par  les  rues 


72  Agesilaus. 

et  mettes  de  la  ville ,  avecques  peu  de  suite 

aux  endroicts  oh  il  y  avoit  plus  d'affaire ,  et 

en  repoulsant  les  ennemys.  L'on    dict   aussy 

Isadas,jeu-  qu'il  y  eut  lors  un  Isadas  ,  fils  de  Phœbidas , 

de  bdi'e"16  ^u*  ^eit  ^es  Prouesses  estranges  et  admira- 
taiiie  «  de  blés  à  veoir,  non-seulement  à  ses  citoyens, 
fait  lies "ac-  ma*s  aussy  a"*  ennemys  :  car  il  estoit  fort 
tes  de  hra-  beau  de  visage  et  de  taille ,  et  se  trou  voit  jus- 

voure  éton-  .  t  i  i  i  i       n 

nante,  iiest tement  l°rs  en  la  plus  agréable  fleur  et  en 
recompensé  la  plus  belle   saison   de  son  aage  ,  lors    que 

et    condam-  .,,    '  &.  '  ^ 

né  à  l'amen- 1  nomme  passe  de  1  enfance  en  la  jeunesse,  et 

estant  nud ,  non-seulement  d'armes  deffensif- 

ves ,  mais  aussy  de  tous  vestements  ,  et  ayant 

tout  le   corps    oinct   d'huyle ,   comme    pour 

luicter ,  tenant  en  l'une  de  ses  mains  une  per- 

thuisanne ,  et  en  l'austre  une  espée ,  il  sortit 

hors  de  sa  maison  en  tel  estât ,  et  s'alla  jecter 

en  la  presse  de  ceulx  qui  combattoyent ,  frap^ 

pant  et  abbattant  tous  ceulx  des  ennemys  qu'il 

trouvoit   devant  luy,  et  si  n'y    feut    jamais 

blecé,  soit  ou  pource  que  Dieu  le    voulust 

préserver  à  cause  de  son  excellente  vertu ,  ou 

que  les  ennemys  eussent  opinion  qu'il  y  eust 

en  ce  faict-là  quelque  chose  plus  que  d'homme. 

Les  ephores  depuis,  luy  donnèrent  une  cou* 

ronne  pour  honnorer  sa  prouesse  ,  mais  ils  le 

condemnerent  quand  et  quand  en  une  amende 

Cent  ietu.  de  mille  drachmes  d'argent,  pource  qu'il  avoit 

esté  si  téméraire  que  de  se  hazarder  au  péril  de 

la  bataille  sans  armes  deffensifves. 

Peu  de  jours  après  ils  eurent  une  austre  ba- 
taille devant  la  ville  de  Mantinçe,  là  où  Epami- 

nondas 

nondas  ayant  desia  rompu  les  premiers  rangs 
des  Lacedaemoniens ,  et  pressant  encores  vif- 
vement  les  austres ,  en  donnant  courage  aux 
siens  de  les  poursuivre  asprement ,  il  y  eut  un 
Laconien  nommé  Anticrates ,  qui  l'attendit  de 
pied  coy,  et  luy  donna  un  coup  de  javeline, 
comme  escript  Dioscorides  :  toutesfois  les 
Lacedaemoniens  jusques  aujourd'huy  appellent 
les  descendants  de  cestuy  Anticrates  Machœ- 
rionas ,  qui  vault  austant  à  dire  ,  comme  Spa- 
dassins ,  comme  s'il  l'eust  frappé  d'un  coup 
d'espée  :  car  les  Lacedaemoniens  l'aimèrent  et 
l'estimèrent  tant ,  à  cause  de  ce  coup-là  ,  pour 
la  grande  crainte  qu'ils  avoyent  eue  d'Epami- 
nondas  vivant ,  qu'ils  ordonnèrent  de  grands 
honneurs  et  de  grands  présents  à  celuy  qui 
l'avoit  tué,  et  à  ses  descendants  affranchisse- 
ment de  toutes  charges  et  contributions  pu- 
blicques ,  duquel  affranchissement  jouyssoit 
encores  de  nostre  temps  un  Callicrates  ,  qui 
estoit  descendu  de  cestuy  Anticrates. 

Après  ceste  bataille  et  la  mort  d'Epaminon-     Agesilaus 
das ,  ayants  les  Grecs  faict   paix  universelle  "ay'e  JJfar 
entre  eulx,  Agesilaus  voulut  encores  débouter  guerres, 
et  exclorre  les  Messeniens  de  jurer  le  traicté 
de  celle  paix,  disant  qu'il  ne  leur  appartenoit 
point  de  jurer  pour  un  chef ,  attendu  qu'ils 
n'avoyent  point  de  ville ,  et  pource  que  tous 
les  austres  Grecs  nonobstant  cela  les  receurent 
au  nombre  des  contractants ,  et  prindrent  leur 
serment,  les  Lacedaemoniens  se  despartirent  de 
ce  traicté  de  paix  générale,  et  ne  demoura 

Tome  V.  K 

qu'eulx  seuls ,  qui  feissent  la  guerre  en  espé- 
rance de  recouvrer  le  pais  et  territoire  de 
Messene,le  tout  à  l'instiguation  d'Agesilaus, 
qui  feut  adoncques  estimé  par  les  Grecs  homme 
violent ,  cruel  et  insatiable  de  guerres  ,  d'aller 
ainsy  minant  par  dessoubz,  pour  faire  tomber 
par  toute  manière  le  traicté  de  paix  univer- 
selle. Et  d'austre  costé  estant  contrainct  de 
fascher  ses  citoyens  au  dedans  de  sa  ville  à 
fàuste  d'argent  du  public ,  en  empruntant  d'eulx , 
et  les  contraignant  de  contribuer,  il  se  meit 
en  maulvaise  opinion  de  tout  le  monde,  là 
où  il  valoit  mieulx  imposer  fin  à  tous  ces  mal- 
heurs-là ,  puis  que  le  temps  le  portoit  ainsy, 
non  pas  après  avoir  perdu  un  si  grand  empire 
de  tant  de  citez  et  de  villes  ,  et  avoir  esté 
dessaisi  de  la  principaulté  de  toute  la  Grèce , 
tant  par  mer  que  par  terre ,  se  tourmenter 
encores  pour  recouvrer  le  revenu  des  héritages 
et  possessions  du  territoire  Messenien. 

Mais  encores  perdit-il  plus  de  sa  réputation  9 
quand  il  se  donna  à  un  capitaine  ^Egyptien 
nommé  Tachos ,  pource  qu'on  estima  que  c'es- 
toit  chose  indigne  de  luy  ,  qu'un  tel  personnage 
qui  estoit  réputé  le  plus  grand  de  toute  la  Grèce ,, 
et  qui  avoit  rempli  toute  la  terre  de  la  renom- 
mée de  son  nom ,  allast  louer  sa  personne  pour 
de  l'argent ,  et  la  gloire  de  fon  nom  ,  à  un  Bar- 
bare traistre  et  rebelle  à  son  maistre  ,  pour  faire 
à  son  service  office  de  capitaine  mercenaire  ;  car 
estant  aagé  de  plus  de  quatre- vingt  ans  ,  et  ayant 
le  corps  tout  détaillé  de  bleçeures  ,  quand  il  eut 

accepté  ceste  belle  ethonnorable  charge  pour  le 
recouvrement  de  la  liberté  des  Grecs ,  encores 
n'eust  point  esté  son  ambition  du  tout  irrépré- 
hensible, pource  que  les  choses  qui  sont  de  soy    Différence 
belles, ont  leur  temps  et  leur  saison,  ou  pour  et  belles 
mieulx  dire  ,  les  bonnes  et  belles  ne  différent  *°s"s  f£. 
d'avecques  les  laides  ^et  maulvaises ,  sinon  en  des  et  les 
tant  qu'elles  consistent  en  une  certaine  mode-  mauvaises» 
ration  et  médiocrité. 

Toutesfois   Agesilaus  ne  se   soucia   point 
de  tout  cela  ,  et  n'estima  point  qu'il  y  eust 
indignité  quelconque  en  service  qui  se  faict  au 
bien  de  la  chose  publicque  ,  ains  plustost  se 
persuada,  que  c'estoit  chose  indigne  de  luy, 
de  vivre  oisif  sans  rien  faire  en  une  ville  >  at- 
tendant que  la  mort  le  vinst  saisir  :  pourtant 
assembla-il  en  la  Grèce  gents  de  guerre  de  l'ar- 
gent que  Tachos  lui  envoya, avecques  lesquels 
il  s'embarqua ,  ayant  pour  ses  conseillers  et  ses 
collateraulx  trente  Spartiates,  comme  il  avoit 
eu  à  son  premier  voyage.  Arrivé  qu'il  feut  en 
./Egypte ,  incontinent  les  principaulx  gouver- 
neurs et  capitaines  du  roy  Tachos  descendirent 
vers  la  marine  pour  le  receuillir  et  luy  faire 
honneur,  et  non  ceulx-là  seulement,  mais  ausy 
plusieurs  austres  ^Egyptiens  de  tous  estats  et 
de  toutes  sortes  ,  qui  l'attendoyent  en  grande 
dévotion ,  pour  la  grande  renommée  du  nom 
d'Agesilaus  ,  y  accoururent  de  tous  costez  pour 
veoir  quel  homme  c'estoit  :  mais  quand  ils  ne 
veirent  magnificence  quelconque  de  suite ,  ny 
d'équipage ,  ains  seulement  un  vieillard  couché 

Ki 

sur  l'herbe  le  long  de  la  marine  ,  petit  de  per- 
sonne ,  simple  en  sa  contenance  et  de  nulle 
monstre  ,  vestu  grossement  d'une  meschante 
robbe  toute  usée  ,  il  leur  print  adoncques  envie 
de  rire  et  de  se  mocquer ,  disants  entre-eulx 
que  c'estoit  véritablement  ce  qu'il  y  avoit  en 
la  fable  ,  qu'une  montaigne  feut  quelquefois  en  tra- 
vail (T  enfant  ,  et  puis  qu  enfin  elle  s'accoucha  d'une 
souris.  Encore  le  trouverent-ils  plus  estrange 
qnand  on  luy  apporta  des  présents  pour  sa  bien 
venue  :  car  il  print  bien  des  farines ,  des  veaux  et 
des  oisons ,  mais  des  confitures  ,  pastisseries  , 
senteurs  et  parfums,  il  les  refusa:  et  comme 
ceulx  qui  les  avoyent  apportez  le  pressassent 
d'en  prendre ,  ils  leur  dict  qu'ils  les  portassent 
aux  Ilotes  ses  esclaves. 
Herbe  du     Theophrastus  escript  qu'il  print  alors  plaisir 
à  l'herbe  du  papier  ,  et  qu'il  trouva  beaulx 
les  chappelets  qui  s'en  font  ,  pour  la  netteté 
et  polisseure  d'icelle ,  et  qu'il  en  emporta  quand 
estAhuSï  ^  s'en  a^a*  Mais  pour  lors  ayant  parlé  à  Tachos, 
par  le  roi  qui  estoit  après  à  mettre  suz  son  armée  ,  et  à 
dresser  son  voyage ,  il  ne  feut  pas  faict  capitaine 
gênerai ,  comme  il  avoit  espéré  ,  ains  feut  faict 
seulement  colonel  des  estrangiers ,  Chabrias  gê- 
nerai de  l'armée  de  mer,  et  le  chef  du  total  par 
dessuz  estoit  Tachos  en  personne:  cela  premiè- 
rement despleut  fort  à  Agesilaus  :  car  il  estoit 
contrainct  ,  vouîust  ou  non  ,  de  supporter  la 
vaine  gloire  et  folle  arroguance  de  cest  j£gyp- 
tien  :  ce   qui  luy  grevoit  beaucoup  ,  et  fallut 
qu'il  allast  par  mer  quand  et  luy  contre  les 

Phœniciens ,  ployant  soubz  le  joug ,  et  endurant 
maulgré  luy  contre  sa  dignité  et  contre  sa  na- 
ture ,  jusques  à  ce  que  l'occasion  feust  venue  de 
s'en  ressentir. 

Car  un  nepveu  de  ce  Tachos  nommé  Necta* 
nebos ,  ayant  charge  d'une  partie  de  l'armée  se 
rebella  contre  luy  ,  et  ayant  esté  esleu  roy  par 
les  ^Egyptiens ,  envoya  devers  Agesilaus  le 
prier  de  le  venir  secourir  :  aussy  envoya-il  de- 
vers Chabrias  le  solliciter  de  prendre  parti 
avecques  luy ,  leur  promettant  à  l'un  et  à  l'austre 
de  grands  présents  :  de  quoy  Tachos  s'estant 
apperçeu  ,  se  meit  à  les  supplier  tous  deux  de 
ne  l'abandonner  point  :  ce  que  feit  Chabrias, 
qui  reconfortant  Agesilaus  ,  et  luy  faisant  plu- 
sieurs remontrances  ,  tascha  de  le  contenir  en 
l'amitié  de  Tachos.  A  quoy  Agesilaus  luy  res- 
pondict  ,  Quant  à  toy  ,  Chabrias  ,  qui  es  icy 
venu  de  ton  propre  mouvement  ,  tu  peux  bien  faire 
tout  ce  que  bon  te  semble  ,  mais  à  est  austre  chose  de 
moy  :  car  mon  pais  m'a  icy  envoyé  pour  capitaine  au 
service  des  égyptiens  ,  pourtant  ne  me  seroit->il 
pas  honneste  que  je  fisse  la  guerre  à  ceulx  qiion 
ma  envoyé-^  pour  servir  et  secourir  ,  si  nestoit  que 
ceulx  -mesmes  qui  m'y  ont  envoyé ,  me  comman- 
dassent maintenant  le  contraire.  Ceste  response 
faicte  il  depescha  quelques-uns  de  ses  gents  à 
Sparte  pour  y  aller  accuser  Tachos  ,  et  louer 
Nectanebos  :  et  eulx  y  envoyèrent  aussy  chas- 
cun  de  son  costé  pour  prier  le  conseil  de  Lace- 
daemone ,  l'un  comme  estant  leur  amy  et  allié  de 
tout  temps  ,  et  l'austre  promettant  leur  estre 

à  radvenir  de  tant  plus  loyal  et  plus  affectionné 
amy. 
Agesilaus      Les  Lacedaemoniens ,  ces  prières  des  deux 

se  venge  du  ,.  ,'.  • 

roi  d'ytgyp- ouyes  ,  respondirent  en  public,  qu  Agesilaus 
don"  abaQn  aiir01t  s°ing  de  pourvoir  à  cela  ,  et  en  secret 
parti.  luy  escripvirent  qu'il  teist  ce  qu'il  verroit  estre 

le  plus  expédient  pour  la  chose  publicque  de 
Sparte.  Ainsy  Agesilaus  prenant  avecques  luy 
les  adventuriers  qu'il  avoit  ameinez  de  la 
Grèce ,  se  retira  devers  Nectanebos  ,  se  cou- 
vrant de  ceste  couverture  ,  que  c'estoit  pour 
le  bien  de  son  pais ,  pour  desguiser  une  maul- 
vaise  et  meschante  chose  :  car  qui  luy  osteroit 
ce  masque  de  l'utilité  publicque  ,  on  trouveroit 
que  le  plus  juste  nom  qu'on  luy  sçauroit  bailler, 
seroit  trahison  :  mais  les  Lacedaemoniens  met- 
tants le  premier  poinct  d'honneur  en  ce  qui  est 
utile  à  leur  pays  ,  ne  cognoissoyent  austre  jus- 
tice ,  que  ce  qu'ils  pensoyent  debvoir  servir 
à  l'accroissement  et  à  l'augmentation  de  Sparte. 
Ainsy  Tachos  se  voyant  abandonné  par  ses 
mercenaires  estrangiers ,  s'enfuyt  :  mais  d'un  aus- 
tre costé  il  se  leiva  aussy  en  la  ville  de  Mendes 
un  austre  roy  à  l'encontre  de  ce  Nectanebos  , 
lequel  ayant  meis  ensemble  jusques  au  nombre 
de  cent  mille  combattants,  venoit  pour  trouver 
et  combattre  Nectanebos.  Et  Nectanebos  cuidant 
donner  bon  courage  à  Agesilaus ,  luy  alloit 
disant ,  que  les  ennemys  estoyent  bien  en  grand 
nombre,  mais  que  c'estoyent  hommes  ramassez 
de  toutes  pièces  ,  gents  de  mestier  la  pluspart  , 
dont  il  ne  falloit  point  faire  de  compte  ,  pour 

ce  qu'ils  ne  sçavoyent  que  c'estoit  de  la  guerre  , 
et  Agesilaus  lui  respondict  :  mais  au  contraire , 
je  ne  crains  pas  leur  multitude  ,  ains  leur  igno- 
rance et  fauste  d'expérience  ,  comme  celle  qui 
est  plus  mal-aysée  à  decepvoir  :  car  les  ruses 
de  guerre   valent  et  servent  à  l'encontre  de 
ceulx  qui  se  voulants  deffendre ,  et  se  tenants 
sur  leurs  guardes ,  se  doubtent  et  defîient  ,  et 
par  ce  moyen   attendent  une  chose  plustost 
qu'une  austre  :  là  où  celuy  qui  ne  se  doubte 
de  rien  ,  et  qui  n'attend  point  une  chose  plus- 
tost que  Faustre ,  ne  donne  auscune  prinse  à 
celuy  qui  tasche  à  l'abuser,  non  plus  que  celuy 
qui  ne  se  remue  point  à  la  luicte ,  ne  donne 
point  de  pente  ny  de  moyen  de  l'esbransler 
à  son  adversaire  qui  luicte  contre  luy. 

Depuis  le  Mendesien  mesme  envoya  devers 
Agesilaus  ,  pour  tascher  à  le  practicquer ,  de- 
quoy  Nectanebos  eut  crainte  et  deffiance  :  au 
moyen  dequoy  comme  Agesilaus  lui  conseillast 
de  descendre  à  la  bataille  le  plustost  qu'il  pour- 
roit,  et  ne  tirer  point  ceste  guerre  en  longueur 
contre  gents  qui  ne  sçavoyent  que  c'estoit  de 
combattre  ,  mais  qui ,  pour  leur  grande  multi- 
tude ,  le  pouvoyent  bien  environner  et  l'enfer- 
mer de  tranchées,  et  le  prévenir  en  plusieurs 
choses  ,  il   en  entra  encores    en  plus  grand 
souspeçon  et  plus  grande  deffiance  de  )uy  , 
tellement  qu'à  la  fin  il  se  retira  dedans  une 
grande  ville ,  bien  close  de  bonnes  murailles^ 
et  qui  estoit  de  fort  grand  pourpris  ,  dont  Age- 
silaus feut  bien  mal  -  content ,  et  lui  despleut 

fort  de  veoir  qu'on  se  deffiast  ainsy  de  sa  foy  : 
neantmoins  ayant  honte  de  se  tourner  de  rechef 
vers  une  austre  ,  ou  de  s^en  retourner  enfin 
sans  rien  faire ,  il  le  suyvit  et  entra  quand  et  luy 
dedans  celle  forteresse  ,  là  où  les  ennemys  le 
poursuivyrent ,  et  arrivez  qu'ils  feurent  devant 
la  place  ,  commencèrent  à  trancher  tout  à  l'en- 
tour  pour  le  renfermer  :  à  raison  dequoy  Y  JE- 
gyptien  Nectanebos  craignant  d'un  austre  costé 
d'estre  long-temps  assiégé ,  vouloit  venir  à  la 
bataille  ,  et  avoit  les   adventuriers  Grecs  de 
son  advis  ,  qui  ne  demandoyent  austre  chose, 
mesmement   pource  qu'il   y   avoit    bien   peu 
de  bled  en  la  place  :  et  au  contraire  Agesilaus 
l'empeschant ,  et  ne  s'y  voulant  pas  accorder, 
feut  encores  en  plus  maulvaise  estime  que  para- 
vant  à  l'endroict  des  ^Egyptiens  ,  jusques  à  dire 
qu'il  estoit  traistre  à  leur  roy  :  mais  il  corn- 
mençoit  à  endurer  plus  patiemment  les    in- 
jurieuses calomnies  ,  dont  on  le  chargeoit  , 
attendant  le  tems  à  propos  pour  exécuter  une 
ruse  qu'il  avoit  en  son  entendement ,  laquelle 
estoit  telle  :  les  ennemys  faisoyent  une  tran- 
chée grande  et  profonde  à  l'entour  de  la  ville 
pour  de  tout  poinct  l'enfermer:  parquoy  quand 
les  deux  bouts  de  la  tranchée  ,  feurent  assez 
près  l'un  de  l'austre  ,   et  qu'il  s'en  fallut  bien 
peu  qu'ils  ne  se  vinssent  à  rencontrer ,  attendant 
Agesilaus  que  [e  sojr  je  ce  ;our_ià  feust  venu ,  il  COm- 
sauve   Nec-  1        .  vi    ?  • 

tanebos  par  manda  aux  Grecs  qu  il  s  armassent  et  se  tinssent 
soa  conseil.  tousprets  j'pUis  s'addressa  à  l'égyptien ,  et  luy 

dict  :  Voicy  Le  poinct  de  C  occasion  propre  pour  te 

saulyer 

saulvcr9  laquelle,  occasion  je  ne  fay  point  voulu 
dire,jusqucs  à  ce  quellejeust  v(nue}  de  paour  de  la 
perdre.  Parquoy  ,  maintenant  que  les  ennemys  eulx- 
mesmes  avecques  leurs  propres  mains  ,  nous  ont  pro- 
curé le  moyen  de  nous  retirera  saulveté ,  en  faisant 
ceste  tranchée ,  de  laquelle  ce  qui  est  desia  fini  les 
empesche  de  se  pouvoir  servir  de  leur  multitude  ,  et 
ce  qui  est  à  faire  nous  donne  commodité  de  les  pou-» 
voir  combattre  avecques  nombre  csgual  et  mesure 
pareille  ,  deslibere  toy  de  te  monstrer  à  ce  coup 
homme  de  cœur  ,  et  nous  suivant  à  la  trace ,  saulvc- 
toy  de  vistesse  toy  et  tes  gents  :  car  ceulx  des  en» 
nemys  que  nous  rencontrerons  de  front  ,  ne  nous 
soubstiendront  jamais ,  et  les  austres  à  cause  de  la 
tranchée  qui  nous  couvrira  par  les  coste^  ,  ne  nous 
pourront  porter  dommage.  Ces  paroles  ouyes  , 
Nectanebos  s'esmerveilla  grandement  de  son 
bon  sens ,  et  se  mettant  au  milieu  des  Grecs 
alla  donner  dedans  ses  ennemys,  lesquels  en 
peu  d'heures  feurent  facilement  meis  en  déroute, 
au  moins  ceulx  qui  attendirent ,  et  qui  osèrent 
faire  teste. 

Depuis  qu'Agesilaus  eust  guaigné  ce  poinct , 
que  Nectanebos  le  voulut  croire  ,  il  affina  en- 
cores  les  ennemys  de  la  mesme  ruse,  dont  il 
les  avoit  jà  affinez, ne  plus  ne  moins  que  d'un 
mesme  tour  de  luicte  ,  dont  ils  ne  se  sçeurent 
pas  guarder  :  car  tantost  faisant  semblant  de 
fuyr ,  et  les  attirant  après  luy  ,  et  tantost  tour- 
noyant çà  et  là ,  il  feit  tant  qu'à  la  fin  il  tira 
toute  ceste  grande  multitude  en  une  chaussée 
estroicte,  serrée  de  deux  costez  de  grands  fossez 
Tome  Vt  L 

larges  et  profonds ,  plein  d'eau  courante  :  puis 
quand  ils  feurent  au  milieu  ,  il  leur  serra  soub- 
daiu  le  pas  avecques  le  front  de  sa  bataille, 
qu'il  esguala  à  la  largeur  de  la  chaussée  ,  et  en 
ce  faisant  esguala  aussy  le  nombre  de  ses  com- 
battants à  la  multitude  des  ennçmys,  pource 
qu'ils  ne  le  peurent  plus  environner ,  ny  par 
les  flancs ,  ni  par  derrière  :  au  moyen  dequoy 
après  avoir  faict  bien  peu  de  résistance ,  ils 
feurent  tous  tournez  en  fuite ,  et  en  demoura 
grand  nombre  de  morts  sur  la  place  ,  et  les 
austres  depuis  qu'ils  eurent  esté  une  fois  rom- 
pus ,  se  desbanderent  et  s'escarterent  fuyants 
çà  et  là  :  tellement  que  depuis  les  affaires  de 
ce  roy  ^Egyptien  se  portèrent  bien  ,  et  se 
trouva  asseuré  en  son  estât ,  dont  il  aima  de 
là  en  avant  singulièrement  Agesilaus  ,  et  en 
luy  faisant  tout  l'honneur  et  toutes  les  caresses 
qu'il  luy  estoit  possible  de  faire  ,  le  pria  de 
vouloir  cncores  demourer  etpasser  l'hyver  avec- 
ques luy  :  mais  il  se  voulut  haster  de  retourner 
au  pays,  pource  que  la  guerre  y  estoit ,  sça- 
chant  que  sa  ville  avoit  fauste  d'argent ,  at- 
tendu qu'elle  estoit  contraincte  d'entretenir  à 
sa  soulde  des  souldards  estrangiers. 

Parquoy  Nectanebos  luy  donna  enfin  congé 
fort  honnorablement  et  fort  magnificquement  , 
en  luy  faisant  don  ,  oultre  tous  austres  hon- 
Ctnt  trente-  neurs  et  présents  ,  de  deux  cent  trente  talents 
huit  mille  d'argent  comptant  ,  pour  survenir  aux  frais 
de  la  guerre  que  soubstenoit  son  pais  :  mais 
estant  la  mer  tourmentée  ,  comme  en  la  saison 

d'hy  ver ,  il  mourut  par  le  chemin  ,  ayant  toutes-     Agesifau» 

/.   .     •  v  .        t  meurt  1. 11  rç- 

foiS  }\  gu. ligne  terre  avecques  ses  vaisseaux  en  t0lin,..nt 

un  lieu  désert  de  la  coste  de  Lybie  ,  qui  s'ap-  d'^  MPte 

pelle  le  port  de  Menelaus,  après  avoir  vescu  desonp<*ys. 
quatre- vingt  et  quatre  ans  ,  desquels  il  en  avoit 
esté  quarante  et  un  roy  de  Sparte  ,  et  durant 
trente  d'iceulx  ,  et  plus  ,  avoit  tousiours  con- 
tinuellement esté  estimé  le  plus  grand  et  le  plus 
puissant  homme,  et  quasi  comme  capitaine  gê- 
nerai de  toute  la  Grèce ,  jusques  à  la  journée  de 
Leuctres. 

Au  reste  estant  la  coutume  des  Lacedaemo-    L'inhuma- 

•  vi      •    t  .  1      1  tion  des 

mens  ,  qu  ils  inhumoyent  les    corps  de  leurs  corps  m0rts 
citoyens  qui  decedoyent  hors  du  pais ,  au  lieu  à   Lacedé- 

J  vx   .,  ii-  mone  se 

jriesme  ou  ils  mouroyent,  et  les  y  laissoyent,  faisoit  où 
exceptez  ceulx  des  roys  ,  qu'on  r'apportoit  au  l°£  mj"s" 
pais  ,  les  Spartiates  qui  lors  estoyent   à  l'entour  corps  seuls 
d'Agesilaus ,  à  fauste  de  miel ,  feirent  fondre  étoieTt^ex" 
de  la  cire  sur   son  corps  ,   et  le  reportèrent  cepeés. 
en  ce  poinctà  Sparte.  Son  fils  Archidamus  luy 
succéda  en  la  royaulté,  laquelle  demoura  par 
succession  continuelle  aux  descendants  de  luy, 
jusques  à  Agis  que  Leonidas  feit  mourir  ,  à 
cause  qu'il  taschoit  à  remettre  suz  l'ancienne 
discipline  et  forme  de  vivre  de  Lacedaemone, 
estant  le  cinquiesme  roy  de  père  en  fils  après 
Agesilaus. 

Fin  de  la  Vie  a" Agesilaus. 


L  2 


P  O  M  P  E  I  U  S. 

Pompeius  .L  E  peuple  Romain  semble  avoir  eu  toute 
mTdïp'eu-  Pareil'e  affection  envers  Pompeius  ,  dès  son 
pie  Romain  commencement  ,  que  Prometheus  ,   en   une 

que  son  ne-  .  i>        d  x-      1      i 

re  en  avoit  tragœdie  d  jfcschylus  ,  monstre  avoir  envers 
été  huï.       Hercules  ,  après  avoir  esté  deslibvré  par  luy  , 
quand  il  dict  : 

Du  fils  austant  m'est  la  personne  chère , 
Comme  j'ay  eu  à  contre-cœur  le  père. 

Car  jamais  les  Romains  ne  feirent  démons- 
tration de  haine  plus  aigre  ny  plus  aspre  à 
l'encontre  d'austre  capitaine  ,  qu'ils  feirent  à 
l'encontre  de  Strabo  ,  père  de  '  Pompeius  : 
vray  est  que  tant  qu'il  vescut  ils  redoubterent 
sa  puissance  en  armes  ,  pour  austant  que  c'es- 
toit    un  très -grand  homme  de   guerre.   Mais 

Conduite  q11311^  ^   feut  mort  ■>  ayant  esté  frappé  d'un 
des  Romains  coup  de  tonnerre  ,  ils  arrachèrent  le  corps  de 
corps Vde  du  dessuz  le  lict  ,  ainsy  comme  on  le  portoit  en 
Strabon.       terre  ,  et  luy  feirent  infinis  oultraiges  et  vile- 
nies :  et  au  contraire  ,  jamais   Romain  n'eut 
l'amour  du  peuple  si  véhémente  ,  ne  qui  com- 
mençeast  de  si  bonne  heure  ,  qui  plus  florist 
en  sa  prospérité  ,  ne  qui  plus   constamment 
perseverast  en   son   adversité  ,  comme  l'eut 
Pompeius. 
Pourquoi      U  n'y  avoit  qu'une  seule  cause  qui  feist  ainsy 
les  Romains  havr  son  pere  •  c'estoit  une  avarice  extresme, 

haissoient  J  l       .  ,  •111?         ■  1 

Strabon.  et  une  convoitée  insatiable  d  avoir  :  mais  plu- 
sieurs ,  au  contraire  ,  faisoyent  aymer  le  fils, 
tempérance  en  sa  vie  ,  addresse  aux  armes  ? 

éloquence  en  son  parler  ,  foy  en  sa  parole  ,  Vertus  de 
bonne  grâce  en  son  entre-gent  ,  et  amiable  d°ns  «Oeu- 
receuil  à  qui  avoit  affaire  à  luy  ,  de  sorte  qu'il  "esse  et  ses 

,  .      '  •    1  j  1  •     dispositions 

n  y  avoit  homme  ne  qui  demandast  plus  envis  naturelles. 
que  luy  ,  ne  qui  feist  plus  volontiers  plaisir 
quand  on  l'en  requeroit  :  car  il  donnoit  sans 
arroguance  ,  et  prenoit  avecques  dignité. 

Davantage  ,  en  ses  premiers  ans  son  visage  Attraits  par- 
luy  aydoit  beaucoup,  à  la  première  rencontre,  saxonne! 
à  guaigner  la  bonne  grâce  de  chascun  ,  par- 
lant ,  en  manière  de  dire  ,  avant  sa  voix  ;  car 
il  y  avoit  ne  sçay  quoy  de  doulceur  agréable 
conjoinct  avecques  une  gravité  humaine  ,  et 
dès  la  fleur  de  sa  jeunesse  se  monstra  incon- 
tinent ,  en  ses  mœurs  et  en  ses  façons  de  faire, 
une  vénérable  haultesse  de  majesté  royale.  Il 
avoit  aussy  les  cheveulx  un  peu  releivez  ,  le 
reguard  doulx,'et  la  fente  humide  des  yeulx 
qui  causoyent  celle  ressemblance  qu'on  disoit 
qu'il  avoit ,  plus  qu'elle  n'apparoist ,  avecques 
les  images   du  roy   Alexandre  le  grand  :  mais 
pource  que    plusieurs    luy    en   donnoyent  le 
nom  ,  luy-mesme  ne  le  refuyoit  pas  ;  de  sorte 
qu'il  y  en  avoit  qui  ,  en  jouant  ,  l'appelloyent 
assez  notoirement   Alexandre  :  au  moyen  de 
quoy  Philippus  ,  homme  consulaire  ,  ne  fei- 
gnit point  de  dire  publiquement  en  une  sienne 
harangue  qu'il  faisoit  en  sa  faveur  ,  que  ce 
n'estoit  pas  de  merveille  si  luy  ,  estant  Philip- 
pus ,  aymoit  Alexandre. 

On    dict  aussy   que   la   courtisane    Flora  ,  Flon'cour" 

tisonne 

estant  devenue  vieille  ,  prenoit  grand  plaisir  avoit  ésé 

aveV'tom-  ^  conter  ordinairement  de  la  fréquentation 
peius,  ce  qu'elle  avoit  eue  en  ses  jeunes  ans  avecques 
racontoU."  Pompeius ,  disant  qu'il  estoit  impossible ,  quand 
elle  couchoit  avecques  luy  ,  qu'elle  s'en  des- 
partist  sans  le  mordre.  Elle  contoit  aussy  que 
l'un  de  ses  familiers  ,  qui  se  nommoit  Genii- 
nius  ,  devint  une  fois  amoureux  d'elle  ,  et  qu'il 
luy  rompoit  la  teste  à  force  de  la  pri?r  et  solli- 
citer continuellement  :  elle  luy  respondict  que 
elle  n'en  feroit  jamais  rien  ,  pour  l'affection 
qu'elle  portoit  à  Pompeius.  Farquoy  Cemi- 
nius  en  parla  luy-mesme  à  Pompeius  ,  le- 
quel voulant  luy  gratifier  en  cela  ,  luy  pcr- 
meit  ;  mais  oncques  pu:s  ne  luy  toucha  ny 
ne  parla  à  elle,  combien  qu'il  semb'ast  qu'il 
en  feust  encores  amoureux  ;  et  elle  ne  le  porta 
pas  en  femme  de  son  mestier  ,  ains  en  feut 
longuement  malade  de  douleur  et  de  regret  : 
et  neantmoins  on  dictque  ceste  Flora  estoit  lors 
si  renommée  pour  sa  grâce  et  sa  beaulté  ,  que 
Cecilius  Metellus  ,  faisant  orner  et  embellir 
le  temple  de  Castor  et  de  Pollux,  de  beaulx 
tableaux  et  de  belles  peinctures  ,  y  feit  mettre 
entre  austres  le  pourtraict  d'elle  au  naturel , 
pour  son  excellente  beaulté. 

Qui  plus  est ,  Pompeius  traicta  durement  et 

illiberalement  ,  contre  son  naturel ,  la  femme 

d'un  de  ses  serfs  affranchis  ,  nommé  Deme- 

trius  ,  qui ,  en  son  vivant ,  avoit  eu  très-grand 

Deux  mil  crédit  autour  de  luy  ,  et  qui  estoit  mort  riche 

lions  quant  de  quatre  mille  talents ,  craignant  sa  beaulté  , 

tens    mille  •  ....  c  ,  , 

t'eus,  j         q111  estoit  singulière  et  fort  renommée  ,  de 

paour  qu'on  n'estimast  qu'il  en  feust  amoureux. 
Mais  quoy  qu'il  feust  en  cela  si  retenu  et  si 
prévoyant  de  loing  ,  ce  neantmoins  encores 
ne  peust-il  pas  esviter  que  ses  mal-veuillants 
ne  l'en  taxassent  et  blasmassent  :  car  on  le 
calomnia  que  pour  gratifier  et  complaire  à  ses 
femmes  ,  il  laissoit  aller  et  ne  faisoit  pas  sem- 
blant de  veoir  beaucoup  de  choses  qui  con- 
cernoyent  le  bien  public. 

Quant  à   la   facilité   et    simplicité   de  son    Simplicité 
vivre  ordinaire  ,  on  en  recite  un  mot  notable  dans^avie 
qu'il  dict  en  une  sienne  maladie  ,  estant  de-  habituelle, 
gousté  et  ne  pouvant  manger  :  car  pour  le 
remettre  en  son  appétit ,  le  médecin  luy  or- 
donna qu'il  mangeast  d'une  grive.  On  en  cher- 
cha par-tout ,  et  n'en  peust-on  trouver  à  ven- 
dre ,  pource  que  c'estoit  hors  de  leur  saison  : 
mais  il   y    eut  quelqu'un    qui  dict   qu'on  en 
trouveroit  chez  Lucullus  ,  qui  en  faisoit  nourrir 
tout  le  long  de    l'an.    Comment  ,    dict -il  ,  si 
Lucullus  nestoït  friand  ,  Pompeius  ne  vivrch-il 
pas  ?  Et  laissant  l'ordonnance  de  son  médecin  , 
se  feit  accoustrer  de  ce  qu'on  recouvroit  faci- 
lement :  mais  quant  à  cela  ,  nous  en  parlerons 
cy  -  après. 

Au  reste  estant ,  encores  fort  jeune ,  en  camp  Dangerqu'ii 
avecques  son  père  ,   qui  faisoit  la  guerre  à  court    dans 

C-\  ■  r       m-  •  le  camp  de 

inna  ,  il  avoit  pour  tamiher  et  compaignon  ,  Son  père. 

logeant  en  une  mesme  tente  avecques  luy  ,  un 

Lucius  Terentius  ,  lequel  ayant  esté  guaigné 

pour  un  prix  d'argent ,  avoit  promeis  à  Cinna 

de  le  tuer ,  et  d'austres  conjurez  avoyent  aussy 


88  P   O   M   P    E  I   u   s. 

promeis  de  mettre  le  feu  dedans  la  tente  de  leur 

Comment  capitaine.  Ceste  conspiration  feut  descouverte 

wn!Pconju-  ^  Pompeius  ,  ainsy  comme  il  e.toit  à  table , 

ration  prête  dont  il  ne  s'estonna  point ,  ains  au  contraire  , 

a  éclater  sur  „  ,  ,      ...        ,  .-  .  ... 

son  pere  et  Se  monstra  plus  cleslibere  ,  et  feit  meilleure 
sur  lui-mê-  chère  à  ce  Terentius  qu'il  n'avoit  appris  de 
faire  ;  mais  quand  il  feut  heure  de  se  retirer 
pour  dormir ,  il  se  desrobba  secrettement  de 
sa  tente  ,  et  s'en  alla  donner  ordre  à  la  seu- 
reté  de  la  personne  de  son  pere  ,  et  se  tint 
en  son  logis.  Terentius  ,  quand  il  pensa  que 
l'heure  d'exécuter  son  entreprinse  feut  venue  , 
se  leiva  et  s'en  alla  ,  l'espée  nue  en  la  main  , 
au  lict  où  souloit  coucher  Pompeius  ,  et  donna 
plusieurs  coups  de  poincte  dedans  le  matelat  ; 
il  arrête  les  cela  faict ,  il  se  leiva  une  grande  esmeute  par 

étoient  qm  tout  *e  camP  >  P0ur  ^a  n*me  qu'on  portoit  au 
prêts  à  pas-  capitaine  ,  et  vouloyent  les  souldards  à  toute 
rennemi.Z  force  s'aller  rendre  à  l'ennemy ,  commenceants 
ja  à  destendre  leurs  tentes  ,  à  serrer  baguage , 
et  à  prendre  leurs  armes  pour  y  aller  :  et  quant 
au  capitaine  ,  craignant  ce  tumulte  ,  il  n'osa 
pas  sortir  de  son  logis  ;  mais  son  fils  se  jecta 
au  milieu  des  souldards  mutinez  ,  en  les  sup- 
pliant humblement ,  les  larmes  aux  yeulx,  de 
ne  vouloir  pas  faire  ce  maulvais  tour  à  leur 
capitaine;  et  finablementse  jecta  la  face  contre 
terre  tout  de  son  long  ,  à  travers  la  porte  du 
camp  ,  leur  disant  qu'ils  passassent  par-dessuz 
son  corps  s'ils  avoyent  si  grande  envie  de  s'en 
aller  :  de  quoy  ils  eurent  si  grande  honte ,  qu'ils 
s'en  retournèrent  en  leurs  logis  ,  et  changeants 

de 


P    O    M    P    E    I   U    Si,  89 

de  volonté  ,  se  réconcilièrent  avecques  leur 
capitaine  ,  exceptez  huict  cent  qui  s'en  allèrent. 

Mais  depuis ,  incontinent  après  le  decez  de  l[    soutient 

1  ,   r       ,        -,  c  un    procès 

son  père  ,  qui  estoit  surnomme  àtrabo  ,  il  teut,  après  la 

comme  son  héritier  ,  appelle  en  justice  au  lieu  mortdeson 

j     1  ■>  j         1  •  1    Pere  »  mo* 

de  luy  i  qu  on  accusa  de  mal-versation  et  de  yen  par  ie- 

larcin  des  deniers  publics  :  mais  il  descouvrit  débarrassa!11 
et  avéra  que  c'estoit  un  de  ses  serfs  affranchis  , 
nommé  Alexander  ,  qui  en  avoit  soubstraict 
la  plus  grande  partie  ,  et  le  représenta  aux 
juges.  Toutesfois  encores  le  chargea-1'on  luy- 
mesme  ,  en  son  propre  et  privé  nom ,  d'avoir 
destourné  des  toiles  et  des  pens  de  rets  à  chas- 
ser ,  et  des  libvres  qui  avoyent  esté  prins  en 
la  ville  d'Asculum.  Ce  qui  estoit  vray  ;  car 
son  pere  les  luy  avoit  donnez  à  la  prinse  de 
ceste  ville  :  mais  il  les  avoit  perdus  depuis  , 
quand  les  satellites  de  Cinna  ,  à  son  retour 
dedans  Rome  ,  entrèrent  par  force  dedans  sa 
maison ,  et  la  pillèrent.  Si  y  eut  en  ce  procez 
plusieurs  plaidoyers  avant  la  sentence  defîni- 
tifve  ,  esquels  Pompeius  ,  se  faisant  cognoistre 
aux  juges,  aigu,  de  bon  entendement ,  et  cons- 
tant plus  que  ne  portoit  l'aage  auquel  il  estoit, 
en  acquit  si  bonne  réputation  et  si  grande  grâce , 
qu'Antistius  ,  qui  pour  lors  estoit  praeteur ,  et 
qui  presidoit  en  celle  cause  ,  pour  la  bonne 
opinion  qu'il  en  conçeupt  de  luy  ,  l'en  ayma , 
et  luy  feit  offrir  soubz  main  sa  fille  en  mariage  ;  Il  épousa 
et  luy  en  ayant  faict  porter  paroles  par  ses  J^f/ûs  d'An~ 
amys  ,  Pompeius  l'accepta  ,  et  en  feurent  se- 
crètement faictes  les  promesses  entre  eulx. 
Tome  V%  M 

De  quoy  toutesfois  le  peuple  s'apperçeviî 
bien  ,  pour  la  peine  et  le  soing   qu'Antistius 
prenoit  à  luy  favoriser  :  tellement  que  ,  quand 
il  vint  à  prononcer  la  sentence  des  juges ,  qui 
estoit   absolutoire  ,  tout  le  peuple  assistant , 
ne  plus   ne  moins  que   si  c'eust  esté  par   un 
commandement  ,  se  print  à  crier  d'une  voix  , 
Talassio ,  Talassio,  qui  est  le  cri  qu'on  a  accous- 
tumé  de  crier  de  toute  ancienneté  aux  nopces 
à  Rome  ;  et  en   est  la  coustume   procedée  , 
ainsy  qu'on  dict  ,  d'une  telle  origine  :  lorsque 
les  principaulx  et  les  plus  nobles  des  Romains 
ravirent  les  filles  des  Sabins  ,  estants  venues  à 
Rome  pour  y  veoir  l'esbattement  des  jeux  pu- 
blics qui  s'y  faisoyent ,  il  y  eut  quelques  gents 
de  bien  petite    et  vile   qualité  ,   comme  des 
bouviers  ou  des  bergers  ,  qui  en  enleiverent 
une  fort  belle  et  grande  ;  et  de  paour  que  d'aus- 
tres   de  plus    grand  estât  qu'eulx  ne  la  leur 
ostassent,  allèrent  criants  par  les  rues ,  Talassio, 
Talassio  ,  comme  s'ils  eussent  voulu  dire  ,  c'est 
pour  Talassius ,  à  cause  que  ce  Talassius  estoit 
un  jeune  gentilhomme  cogneu  et  bien  voulu 
de  tout  le  monde  :  tellement  que  ceulx  qui 
ouvrent  nommer  son  nom  ,  s'en  prindrent  à 
frapper  des  mains  en  signe  de  resjouyssance , 
et  à  crier  aussy  Talassio  comme  eulx  ,  louants 
le  choix  qu'ils  avoyent  faict.  De  là  dict -on 
qu'est  venue  la  coustume  qu'on  a  tousiours 
depuis  crié  ce  mot  à  ceulx  qui  se  marient ,  pour 
austant  mesmement  que    le  mariage  de  celle 
belle  fille  feut  heureux  à  Talassius. 

C'est  ce  qui  me  semble  plus  vray-semblable 
de  tout  ce  qu'on   conte  de   ce  cri  nuptial  de 
Talassio.  Peu  de  jours  doncques  après  ce  juge- 
ment ,  Pompeius  espousa  Antistia  ;  et  depuis  , 
s'en  estant  allé  au  camp  de  Cinna  ,  on  luy 
meit  suz  à  tort ,  et  le  calomnia-1'on  de  quel- 
que chose  dont  il  eut  paour  ,  et  à  ceste  cause 
se  desrobba  secrettement  :  et  pource  qu'il  ne 
comparoissoit  plus  ,  il  courut  incontinent  un 
bruict  parmy  le  camp  ,  que  Cinna  l'avoit  faict 
mourir  ,  qui  feut  occasion  que  ceulx  qui  de 
long-temps  estoyent  faschez  de  luy  ,  et  qui  le 
hayssoyent ,  luy  coururent  suz.  Si  cuyda  bien 
se  saulver  de  vistesse  ,  mais  il  feut  tantost 
atteinct  par  un  des  particuliers  capitaines  ,  qui 
le  suyvoit  l'espée  traicte  en  la  main  :  quoy 
voyant  Cinna  ,  se  jecta  à  ses  pieds  ,  et  luy     cinMtué 
rendit  son  anneau  ,  duquel  il  scelloit  et  cache-  par  uncapi- 

1  1    •     1  1     taine      Ro* 

toit  ses  lettres  ,  qui  valoit  beaucoup  ;  mais  le  m3l[tlt 
capitaine  luy  dict  fort  oultraigeusement  :/ene 
viens  point  icy  pour  sceller  auscun  contrat ,  ains 
pour  chastier  un  meschant  et  cruel  tyran  ;  et  en, 
disant  cela  ,  il  le  tua  sur  la  place. 

Cinna  ayant  ainsy  esté  tué  ,  Carbo  luy  suc-     pompe;us 
céda  ,  et  print  les  affaires  en  main  ,  estant  en-  s'attache   à 
cores  plus  cruel  tyran  que  le  premier  ;  et  tan-   y  a* 
tost  après  survint  Sylla ,  désiré  de  la  pluspart 
des  Romains  ,  pour  les  griefs  maulx  qui  les 
oppressoyent  en  si  grande  extrémité  ,  qu'ils 
n'estimoyent  pas  peu  de  soulagement  que  de 
changer  de  maistre ,  ayants  les  misères  pas- 
sées reduict  la  ville  de  Rome  à  ce  poinct ,  que 

M  1 

n'espérant  pas  de  pouvoir  jamais  recouvrer  la 
liberté  ,  elle  ne  cherchoit  plus  que  la  plus 
doulce  et  plus  équitable  servitude. 

Or  estoit  lors  Pompeius  en  celle  partie  de 
l'Italie  qui  se  nomme  la  Marche  d'Ancone  ,  là 
où  il  avoit  des  terres  ,  plus  toutesfois  pour 
l'amour  et  la  bien- veuillance  héréditaire  de 
père  en  fils  que  luy  portoyent  les  villes  du 
païs ,  que  pour  austre  chose  ;  et  voyant  que 
les  plus  nobles  et  les  plus  gents  de  bien  des 
Romains  abandonnoyent  leurs  maisons  et  leurs 
biens  pour  s'enfuyr  de  tous  costez  ,  comme 
Uvalejoin.  en  un  Port  de  salut ,  au  camp  de  Sylla  ,  il  ne 
dre  avec     voulut  point  aller  devers  luy  en  fugitif,  sans 

trois  le-  .  . 

gions ,  mal-  rien  contribuer  à  l'augmentation  de  ses  forces, 
fieurennns    comme  personne  destituée  de  tout  moyen  ,  qui 
de  Carbo.    ne  cherchast  qu'à  se  saulver  ,   ains  y  voulut 
aller  honnorablement  avecques  armée  ,  comme 
celuy  qui  luy  vouloit  ,  à  luy-mesme  le  pre- 
mier faire   plaisir   :  si  commencea  à   sonder 
les  volontez  ,  et  à   solliciter  ceulx  du  païs  , 
qui  luy  presterent  volontiers  l'aureille  ,  et  ne 
voulurent  rien  faire  pour  ceulx  qui  venoyent 
de  la  part  de  Carbo  ,  entre  lesquels  y  en  eut 
un  ,   nommé  Vindius  ,  qui  s'advança  de  dire 
que  Pompeius  ,  au  sortir  de  l'eschole  ,  estoit 
soubdain  devenu  capitaine  ;  dequoy  ils  feu- 
rent  si  courroucez  ,  qu'ils  se  ruèrent  sur  luy, 
et  le  tuèrent  en  la  place.  Depuis  cela  Pom- 
peius, qui  n'avoit  que  vingt  et  trois  ans,  sans 
attendre  que  personne  luy  donnast  aucthorité 
de  commander,  la  print  de  luy-mesme  ,  et  feii 

dresser  au  milieu  de  la  place  d'Auximum  , 
grande  et  puissante  ville  ,  un  tribunal ,  là  où 
il  feît  commandement  à  deux  frères ,  qui  s'ap- 
pelloyent  les  Vintidiens  ,  les  deux  premiers 
hommes  de  celle  ville  ,  qui  ,  en  faveur  de 
Carbo  ,  resistoyent  à  ce  qu'il  faisoit  ,  qu'ils 
eussent ,  incontinent  et  sans  delay  ,  à  sortir 
de  la  ville  ,  et  commençea  à  leiver  gents  , 
establissant  des  capitaines  ,  sergents  de  ban- 
des ,  centeniers  ,  et  austres  estats  ,  selon  les 
ordonnances  de  la  discipline  militaire. 

Puis  alla  par  toutes  les  austres  villes  de 
celle  Marche  en  faire  austant ,  là  où  tous  ceulx 
qui  faisoyent  pour  Carbo  en  tout  ce  quartier- 
là  ,  luy  cedoyent  et  s'ostoyent  de  devant  luy , 
et  les  austres  se  joignoyent  volontairement  à 
luy  ;  de  manière  qu'en  bien  peu  de  temps  il 
eut  meis  trois  légions  ensemble  toutes  entières , 
assemblé  munition  pour  les  nourrir  ,  et  recou- 
vré sommiers  ,  chariots  et  austres  voictures 
pour  porter  le  baguage  ;  et  puis  cela  faict ,  se 
meit  en  chemin  pour  meiner  tout  cest  équi- 
page à  Sylla  ;  non  point  à  grandes  journées , 
comme  homme  qui  eust  crainte  d'estre  ren- 
contré ,  et  qui  eust  esté  bien  ayse  qu'on  ne 
l'eust  point  veu  par  le  chemin  ,  ains  séjour- 
nant aux  endroicts  où  il  pouvoit  endomma- 
ger l'ennemy  en  quelque  chose  .  sollicitant  les 
villes  par  où  il  passoit  à  se  rebeller  contre 
Carbo  ,  jusques  à  ce  que  trois  capitaines  de 
la  part  contraire  ,  Carinna  ,  Cœlius  et  Brutus,; 
tous  trois  ensemble  l'allerent  assaillir  ;  non, 

pas  tous  trois  de  front ,  ny  d'un  mesme  costé  > 
ains  par  trois  divers  endroicts  ,  l'environnants 
tout  à  l'entour  avecques  trois  armées  ,  cuy- 
dants  bien  l'emporter  de  primsault.  Toutesfois 
Pompeius  ne  s'en  estonna  point ,  ains  assembla 
toutes  ses  forces  en  un  lieu  ,  et  marcha  pre- 
mier contre  l'armée  de  Brutus  ,  ayant  meis  au 
front  de  sa  bataille  ,  devant  les  gents  de  pied, 
ceulx  de  cheval ,  entre  lesquels  il  estoit  luy- 
mesme  en  personne. 

Et  comme  les  hommes  d'armes  de  l'ennemy , 
qui  estoyent  Gaulois  ,  luy  marchassent  aussy  à 
l'encontre ,  il  donna  le  premier  au  plus  apparent 
et  plus  puissant  d'entre  eulx ,  un  si  grand  coup 
de  javeline  ,  qu'il  le  porta  par  terre  ;  ce  que 
voyant  les  austres  ,  se  tournèrent  aussy -tost 
en  fuite ,  et  rompirent  eulx-mesmes  leurs  gents 
de  pied ,  de  sorte  que  tous  se  meirent  à  fuyr  : 
à  l'occasion  de  quoy  les  capitaines  entrèrent 
en  dissention  les  uns  contre  les  austres  ,  et 
Se  retirèrent ,  les  uns  d'un  costé  ,  les  austres 
d'un  austre,  au  mieulx  qu'ils  peurent.  Et  adonc- 
ques  les  villes  d'à-1'environ  ,  pensants  qu'ils 
s'écartassent  ainsy  de  paour,  se  rendirent  toutes 
à  la  dévotion  de  Pompeius. 
.  à  Depuis  le  consul  Scipio  s'estant  aussy  ap- 
lui  les  soi-  proche  de  luy  pour  le  combattre  ,  quand  les 
Si^sSiplo?  deux  batailles  feurent  l'une  devant  l'austre  , 
avant  qu'ils  feussent  prests  à  lancer  leurs  jave- 
lots ,  ceulx  de  Scipio  saluants  ceulx  de  Pom- 
peius se  tournèrent  de  son  costé  ,  et  ne  peust 
Scipio  faire  austre  chose  que  s'enfuyr.  Finable- 

ment  Carbo  mesme  luy  ayant  envoyé  à  la   u  force  les 
queue  plusieurs  compaignies  de  gents  de  che-  ïoyés'côn- 
val  près  la  rivière  d'Arsis  ,  il  tourna  visage  {[Jrbo'de'se 
contre  eulx  ,  et  les  chargea  si  rudement ,  qu'il  rendre  à  lui, 
les  meina  battant  jusques  en  des  lieux  dont  il 
estoit  impossible  que  gents  de  cheval  se  peus- 
sent  tirer  :  au  moyen  de  quoy  ,  eulx  voyants 
qu'ils  n'avoyent  moyen  de  se  saulver ,  se  ren- 
dirent à  sa  mercy  ,  eulx  ,  leurs  armes  et  leurs 
chevaulx. 

Sylla  n'avoit  encores  rien  entendu  de  toutes     Pompeius, 

srnvc   su* 

ces  deffaictes  ;  parquoy  ,  au  premier  bruict  qu'il  près  de  Syi- 
en  ouyt ,  craignant  qu'il  ne  se  perdist,  estant  [aCç0iJuàvic 
enveloppé  de  tant  de  capitaines  ennemys  ,  il  les  plus 
se  hasta  de  tirer  celle  part  pour  l'aller  secourir  :  1™^  on* 
et  quand  Pompeius  feut  adverty  qu'il  appro- 
choit ,  il  commanda  à  ses  capitaines  qu'ils  feis- 
sent  armer  leurs  gents  ,  et  qu'ils  les  rangeas- 
sent en  bataille ,  affin  que  leur  gênerai  les  trou- 
vast  plus  braves  et  mieulx  en  poinct  quand  il 
les  luy  presenteroit  :  car  il  esperoit  bien  que 
Sylla  luy  feroit  grand  honneur  ;  mais  il  luy  en 
feit  encores  plus  qu'il  n'en  esperoit  ,  pource 
que  ,  quand  il  l'apperceut  de  tout  loing  venant 
à  luy ,  et  qu'il  veit  son  armée  si  bien  en  ordre , 
où  il  y  avoit  de  si  beaulx  hommes  ,  et  qui 
monstroyent  si  bons  visages  ,  et  portoyent 
tous  les  testes  droictes ,  pourtant  d'advantages 
qu'ils  venoyent  de  guaigner  sur  leurs  ennemys  , 
il  descendit  de  cheval  à  pied  :  et  comme  Pom- 
peius le  saluast  en  l'appellant  imperator  ,  qui 
est  à  dire  capitaine  en  chef,  Sylla  le  resalua 

tout  de  mesme ,  contre  l'attente  et  l'opinion 
de  tous  les  assistants  ,  qui  ne  s'attendoyent 
pas  qu'il  feust  pour  communicquer  l'honneur 
de  ce  nom-là  à  un  si  jeune  homme  ,  mesme- 
ment  qu'il  n'estoit  point  encores  reçeu  au 
corps  du  sénat ,  attendu  qu'il  combattoit  contre 
des  Mariens  et  des  Scipio  pour  ce  tiltre-là. 
Sa  conduite      Au  reste  >  ^e  traictement  que  Sylla  luy  fai- 

yis  à-vis  de  $oit  en  toute  austre  chose,  respondoit  à  ces 
IViïteJlus,  . 

premières  caresses  là  ;  car  quand  Pompeius  arri- 

voit  au  lieu  où  il  estoit ,  il  se  leivoit  au-de- 
vant de  luy ,  et  se  descouvroit  en  retirant  sa 
robbe  de  dessuz  sa  teste  ,  ce  qu'il  ne  faisoit 
pas  facilement  à  d'austres  ,  encores  qu'il  y  eust 
beaucoup  de  gents  de  bien  et  de  grands  per- 
sonnages autour  de  luy  :  toutesfois  ces  hon- 
neurs-là n'enorgueillirent  point  Pompeius  ,  ains 
comme  Sylla  le  voulust  incontinent  envoyer 
en  la  Gaule  ,  là  où  estoit  Metellus  ,  qui  ne 
sembloit  point  y  faire  exploict  digne  des  forces 
qu'il  avoit ,  Pompeius  respondict  qu'il  ne  luy 
sembloit  point  raisonnable  d'oster  un  ancien 
capitaine  ,  qui  avoit  plus  faict  et  plus  veu  que 
luy  ;  mais  si  Metellus  de  luy-mesme  le  vouloit 
et  l'en  prioit ,  qu'il  iroit  volontiers  luy  ayder 
à  conduire  ceste  guerre. 

Metellus  en  feut  bien  content,  et  luy  escrip- 
vit  qu'il  y  allast  ;  et  adoncques  donnant  de- 
dans ,  il  y  feit  à  part  soy  de  merveilleux  ex- 
ploicts  d'armes ,  et  si  eschauffa  davantage  la 
hardiesse  et  vertu  militaire  de  Metellus  ,  qui 
çommençoit  desia  un  peu  à  vieillir  ,  ne  plus 

ne 

ne  moins  qu'on  dict  que  le  cuyvre  ja  fondu , 
venant  à  couler  à  l'encontre  de  celuy  qui  est 
encores  froid  et  dur ,  l'amollit  et  le  dissould 
plus  facilement  et  plustost ,  que  ne  faict  le  feu 
mesme.  Mais  tout  ainsy  comme  d'un  vaillant 
champion  de  luicte  ou  d'escrime  ,  qui  a  tou- 
siours  honnorablement  vaincu  par-tout  où  il  a 
combattu  ,  on  ne  met  point  en  ligne  de  compte 
les  victoires  puériles  qu'il  a  guaignées  contre 
ses  compaignons  lorsqu'il  estoit  encores  jeune 
garson  ,  et  ne  le  met -on  point  par  escript  : 
aussy  ay-je  craint  de  toucher  aux  faicts  d'ar- 
mes que  Pompeius  feit  alors  ,  encores  qu'ils 
soyent  en  soy-mesme  admirables ,  pource  qu'ils 
sont  cachez  ,  obscurcis  et  enfoncez  soubz  la 
grandeur  et  le  nombre  infiny  des  guerres  , 
batailles  et  affaires  qu'il  eut  depuis  ,  de  paour 
que  si  je  m'amusois  beaucoup  à  descrire  par 
le  menu  ces  premiers  commencements-là,  je 
ne  passasse  puis  après  de  léger  les  principaulx 
actes  et  plus  notables  accidents  de  ce  person- 
nage ,  qui  plus  clairement  mettent  et  exposent 
son  naturel  en  évidence. 

Après  doncques  que  Sylla  feut  venu  au-des- 
suz  de  ses  affaires  en  Italie  ,  et  qu'il  eut  esté 
desclaré  dictateur  ,  il  recompensa  ses  austres 
lieutenants  et  capitaines  qui  avoyent  tenu  son 
party  ,  en  les  advançant  aux  honneurs  et  aux 
dignitez  de  la  chose  publicque  ,  et  en  leur  oc- 
troyant libéralement  tout  ce  qu'ils  luy  deman- 
doyeot.  Mais  quant  à  Pompeius  ,  l'ayant  en 
admiration  pour  sa  vertu  ,  et  estimant  que  ce 

Tome  F,  N 


98  POMPEIUS. 

luy  seroit  un  grand  appui  pour  la  seureté  de 
ses  affaires ,  il  chercha  de  s'en  allier  et  de  se 
le  joindre ,  comment  que  ce  feust ,  par  alliance  ; 
en  quoy  Metella ,  sa  femme,  estant  bien  de  son 
advis  ,  ils  fèirent  tant  qu'ils  persuadèrent  à 
Pompeius  Pompeius  de  répudier  sa  femme  Antistia  pour 
fait  aihance  eSp0user  jEmylia  ,  fille  de  Metella  et  de  son 

avec  Sylla,       r     .  J        » 

après  avoir  premier  mary  jfcmyhus  Scaurus  ,  laquelle  es- 
femme2  à"  tolt  aussy  mariée  à  un  austre  ,  et  enceinte.  Ces 
sa  sollicita-  nopces  feurent  violentes  et  tyrannicques  ,  plus 
convenables  au  temps  de  Sylla  ,  que  non  pas 
à  la  nature  ny  aux  mœurs  de  Pompeius  ,  de 
veoir  oster  ceste  nouvelle  espousée ,  jEmylia  , 
à  son  mary  légitime  ,  pour  la  luy  meiner  toute 
grosse  ,  et  chasser  Antistia  honteusement  et 
piteusement  ,  attendu  que  de  n'a  gueres  elle 
avoit  perdu  son  père  ,  et  pour  cause  de  son 
mary  qui  la  repudioit  :  car  Antistius  feut  occis 
dedans  le  sénat  mesme  ,  à  cause  qu'il  feut  esti- 
mé tenir  le  party  de  Sylla  pour  l'amour  de  son 
gendre  Pompeius  :  et  sa  mère  voyant  le  grand 
tort  qu'on  faisoit  à  sa  fille  ,  se  feit  volontaire- 
ment mourir  elle-mesme  ;  tellement  que  cest 
inconvénient  feut  comme  un  accessoire  de  la 
tragœdie  de  ces  malheureuses  nopces  ,  et  aussy 
la  mort  d'yEmylia  mesme  ,  laquelle  ,  bientost 
après  ,  mourut  en  travail  d'enfant  chez  Pom- 
peius. 
Pompeius      Mais  sur  ces  entrefaictes  vindrent  nouvelles 
chasse  Per-  >d  Rome  que  Perpenna  s'estoit  emparé  de  la 

penna  de  la  _.    .,  ^         ,-,  •  r  •  1 

Sicile.  Sicile   ,  et  quil  se  preparoit    pour   taire   de 

ceste  isle  un  fort  et  une  retraicte  à  çeulx  qui 

estoyent  de  la  part  et  faction  contraire  à  Sylla  : 
joinct  que  Carbo  rodoit  à  l'entour  avecques 
quelque  nombre  de  vaisseaux ,  et  que  Domitius 
estoit  passé  en  Africque  ,  et  plusieurs  austres 
grands  personnages  bannys  ,  qui  avoyent  peu 
se  saulver  des  proscriptions  ,  s'estoyent  jectez 
de  ce  costé-là.  Si  feut  envoyé  Pompeius  contre 
tous  ceulx-là  avecques  grosse  puissance  :  mais 
il  n'eut  pas  plustost  meis  le  pied  en  la  Sicile , 
que  Perpenna  la  luy  céda  et  quitta  toute  ,  là 
où  il  traicta  humainement, et  remeit  suz  toutes 
les  austres  villes   qui   paravant  avoyent  esté 
fort  travaillées  et  fort  affligées  ,  exceptez  les 
Mamertins  ,   seuls   habitants   en   la   ville   de 
Messine ,  lesquels  voulurent  décliner  son  tri- 
bunal et  sa  jurisdiction  ,  alléguants  qu'ils  en 
avoyent  privilège  exprès  et  ancienne  ordon- 
nance du  peuple  Romain  ;  et  il  leur  respon- 
dict  en  cholere  :  nous  alléguer  er-vous  meshuy  les    Le  militai- 
loyx  ,  à  nous  qui  avons  les  espées  au  costé  ?  Alissy  jjonnohpeu 
semble-il  qu'il  se  porta  un  peu  oultraigeuse-  les  loix. 
ment  en  la  calamité  de  Carbo  :  car  s'il  estoit 
nécessaire  ,  comme  à  l'adventure  il  estoit ,  de 
le  faire  mourir  ,  il  le  falloit  faire  incontinent 
qu'il  l'eut  entre  ses  mains  ;  car  en  ce  faisant 
on  eust  attribué  toute  la  haine  du  faict  à  celuy 
qui  l'avoit  commandé  :  mais  il  se  le  feit  amei-     p0mpeius 
ner  devant  soy,  et  l'interrogua  publicquement  fait  mourir 
à  la  veué  de  tout  le  monde  ,  dont  plusieurs  des 
assistants  feurent  très-mal  contents ,  puis  com- 
manda qu'on  l'allast  faire  mourir.  Il  feut  em- 
meiné  ,  et  dict-on  que  quand  il  veit  i'espée 

prodïfj  SUC  desêuainée  dont  on  luy  vouloit  trancher  la 
vue  de  ré-  teste  ,  il  pria  les  exécuteurs  qu'on  luy  donnast 
clrbo".6  SUr  un  Peu  de  temps  et  lieu  pour  descharger  son 
ventre  qui  le  pressoit. 

Caius  Oppius ,  l'un  des  familiers  de  Julius 
Caesar ,  escript  aussy  qu'il  se  porta  inhumaine- 
ment envers  Quintus  Valerius  :  car  sçachant , 
dict-il ,  qu'il  estoit  homme  lettré  ,  et  si  sçavant 
qu'il  y  en  avoit  peu  de  semblables  ,  quand  on 
le  luy  ameina  ,  il  le  tira  à  part  ,  et  se  pro- 
meina  quelques  tours  avecques  luy ,  puis  après 
avoir  enquis  et  apprins  de  luy  ce  qu'il  vou- 
loit ,  il  commanda  à  ses  satellites  qu'ils  l'em- 
meinassent  et  le  feissent  mourir  incontinent  : 
Oppïus ,   ma*s  ^  ne  faust  pas  croire  légèrement  à  tout 
historienin-  Ce  qu'escript  Oppius  ,  quand  il  parle  des  amys 
ou  ennemys  de  Julius  Caesar  ;  car  Pompeius 
estoit  contrainct  de  faire  punir  les  plus  nota- 
bles  personnages  des  ennemys  de  Sylla   qui 
tomboyent entre  ses  mains, quand  ils  estoyent 
Pompeius  notoirement  prins  :  mais  au  reste  ,  tous  ceulx 
ennemis  de  c\Vl1^  pouvoit  laisser  soy  cacher  ,  il  le  faisoit , 
Sylia.         et  feignoit  ne  les  point  sçavoir  ;  et  qui  plus 
est ,  donna  encores  moyen  à  quelques-uns  de 
se  saulver. 
Traitement      Bien  avoit-il  desliberé  de  chastier  asprement 
favorable     la  ville  des  Himeriens  ,  à  cause  qu'elle  avoit 

qu'il    fait  .    .  ,  ,  ^ 

aux  Hime-  opiniastrement  tenu  le  party  des  ennemys  :  mais 

riens.  Sthenis  l'un  des  gouverneurs   de  la  ville  luy 

ayant  requis  audience ,  luy  dict ,  qu'il  ne  feroit 

pas  justement,  si  pardonnant  à  celuy  qui  estoit 

autheur  de  toute  la  fauste  ,  il  destruisoit  ceulx 

qui  n'avoyent  point  failly.  Pompeius  adonc- 
ques  luy  demanda  qui  estoit  celuy  qu'il  vouloit 
dire  estre  autheur  de  tout  le  mal  :  et  Sthenys 
luy  respondict ,  que  c'estoit  luy  -  mesme  qui 
avoit  persuadé  à  ses  amys,  et  contrainct  par 
force  ses  ennemys  de  faire  tout  ce  qu'ils  avoy  ent 
faict.  Pompeius  ayant  prins  plaisir  à  ouyr  parler 
ainsy  franchement  et  magnanimement  cest  hom- 
me ,  luy  pardonna ,  remettant  le  crime  à  luy 
premier,  et  consequemment  à  tous  les  austres 
Himeriens  :  mais  estant  adverty  que  ses  soûl-  par  quel 
dards  faisoyent  quelques  violences  par  les  che-  m°yen  d 

.,   ,   J  ,t      v  i  /  réprime   les 

mins,  il  leur  scella  a  tous  leurs  espees,  et  en  violences 
punit  ceulx  qui  ne  guarderent  le  scel  en  son  fatsscs  sol~ 
entier. 

Ainsy  comme  il  estoit  après  à  exécuter  et     I]  marche 

,  ,  1      c-    -1         -i  contre  Do- 

ordonner  ces  choses  en  la  Mcile ,  il  receupt  mitius ,  sur 
un  mandement  du  sénat  et  lettres  de  Sylla  ,  le(luel  ll 

•*  gagne     une 

par  lesquelles  il  luy  estoit  commandé  ,  qu'il  bataille  ran- 
passast  incontinent  en  Afrique  ,  pour  y  faire  fu?tu'e °?ngt 
la  guerre  avecques  toutes  ses  forces  à  Domi-  mMs  h°m- 
tius  ,  qui  avoit  ja  assemblé  beaucoup  plus  de 
gents  de  guerre  ,   que  Marins  n'en  avoit  eu 
quand  il  estoit  non  gueres  auparavant  passé  de 
l'Afrique  en  Italie ,  et  avoit  meis  sans-dessuz- 
dessoubz  les  affaires  des  Romains ,  estant  de- 
venu de  banny  fugitif,  aspre  tyran.  Parquoy 
Pompeius  en  peu  de  temps  ayant  préparé  tout 
son  équipage  pour  s'embarquer  ,  laissa  en  son 
lieu  gouverneur  de  la  Sicile  ,  le  mary  de  sa 
sœur ,  Memmius ,  et  luy  monta  en  mer  avec- 
ques six  vingt  vaisseaux  à  rames ,  et  bien  huict 

cent  austres  vaisseaux  de  charge  pour  porter 
les  vivres ,  les  armes  ,  l'argent  et  les  engins 
de  batterie,  et  tout  le  reste  du  baguage.  Des- 
cendu qu'il  feut  avecques  toute  sa  flotte ,  partie 
à  Utique  ,  et  partie  à  Carthage ,  il  y  eut  incon- 
tinent bien  sept  mille  hommes  de  guerre  des 
ennemys,  qui  se  vindrent  rendre  à  luy  ,  oultre 
sept  légions  toutes  complettes  qu'il  meinoit 
quant  et  luy  :  et  dict-on  qu'à  son  arrivée,  il 
luy  advint  un  cas  pour  rire  :  car  il  y  eut,  ce 
dict-on  ,  quelques  souldards  qui  trouvèrent  un 
thresor,  là  où  ils  guaignerent  grosse  somme 
de  deniers.  Ce  qu'estant  venu  à  la  cognoissance 
des  austres,  ils  prindrent  opinion  que  ce  champ 
où  le  thresor  avoit  esté  trouvé ,  debvoit  estre 
tout  plein  d'or  et  d'argent ,  que  les  Carthagi- 
nois y  avoyent  anciennement  caché  du  temps 
de  leurs  calamitez. 

Si  ne  feut  pas  adoncques  possible  à  Pom- 
peius  de  se  servir  de  ses  souldards  à  chose 
quelconque  plusieurs  jours  durant,  et  n'y  peust 
faire  austre  chose  que  s'en  rire  ,  voyant  tant  de 
milliers  d'hommes  fouillants  en  la  terre ,  et  ren- 
versants ce  champ,  jusqu'à  ce  qu'eulx-mesmes 
s'en  lassèrent  à  la  fin ,  et  luy  dirent  qu'il  les 
meinast  où  bon  luy  sembleroit ,  pource  qu'ils 
avoyent  suffisamment  payé  la  peine  de  leur 
folie. 

Domitius  luy  alla  au  devant  avecques  son 
armée  en  bataille  :  mais  il  avoit  au  devant  une 
fondrière  d'un  torrent  aspre  et  mal-aysé  à  pas- 
ser, avecques  ce  que  dès  le  matin  il  se  leiva 

un  grand  vent  avecques  une  grosse  pluye ,  de 
sorte  que  Domitius  ne  pensant  pas  que  de 
tout  ce  jour-là  ils  deussent  combattre,  com- 
manda à  ses  gents  qu'on  troussast  baguage  pour 
desloger  de  là.  Pompeius  au  contraire  le  pre- 
nant à  occasion  propre  pour  luy,  feit  soub- 
dainement  marcher  ses  gents  et  passa  la  vallée. 
Ce  que  voyant  les  ennemys  qui  estoyent  en 
desarroy  ,  s'en  troublèrent ,  et  en  ce  trouble 
voulurent  faire  teste  :  mais  ils  n'estoyent  ne 
tous  ensemble ,  ny  esgualement  rangez  en  ba- 
taille ,  joinct  que  le  vent  leur  chassoit  la  pluye 
contre  les  visages  :  toutesfois  ceste  tempeste 
faisoit  bien  aussy  de  l'ennuy  aux  Romains, 
pource  qu'ils  ne  s'entre-voyoyent  point  les  uns 
tes  austres ,  de  manière  que  Pompeius  luy- 
mesme  feut  en  dangier  d'estre  occis  par  un 
de  ses  souldards,  qui  ne  le  cognoissant  pas, 
luy  demanda  le  mot  de  la  bataille  ,  et  il  dé- 
molira un  peu  trop  longuement  à  luy  respondre. 

Finablement  après  avoir  deffaict  les  ennemys     Ruse  de 
avecques  grande  effusion  de  sang  (  car  on  dict  po™rPrÙUiner 
que  de  vingt  mille  qu'ils  estoyent ,  ils  ne  s'en  entièrement 
saulva  que  trois)  les  souldards  saluèrent  Pom-  Domitius.  e 
peius  du  nom  d'imptrator;  mais  il  leur  respon- 
dict ,  qu'il  n'accepteroit  point  l'honneur  de  ce 
nom-là  ,   tant  comme  il  verroit  le  camp  de 
l'ennemy  estant   encores  debout,  et  que  s'ils 
le  jugeoyent  digne  de  ce  nom-là,  qu'il  falloit 
doncques  qu'ils  abbatissent  premièrement  ceste 
closture  -  là  ,  qui  remparoit  le  camp  de  l'en- 
nemy. Ce  qu'entendants  les  souldards ,  y  aile- 

rent  tout  de  ce  pas  l'assaillir  :  là  où  Pompeius 
combattit  la  teste  nue ,  de  paour  de  tomber 
en  l'inconvénient  où  il  estoit  desia  cheu  une 
fois  :  si  feut  adoncques  le  camp  prins  à  force  , 
et  Domitius  luy-mesme  tué  dedans.  Depuis 
laquelle  detFaicte  les  villes  du  pais  se  rendi- 
rent, auscunes  volontairement,  austres  feurent 
prinses  d'assault  et  par  force  ,  comme  feut 
aussy  prins  le  roy  Jarbas  qui  avoit  combattu 
pour  Domitius ,  et  son  royaulme  donné  à 
Hiempsal. 
il  entredans      Mais  Pompeius  voulant  encores  davantage 

quïiTùb'îu-  empl°yer  ses  forces  et  la  bonne  fortune  de  son 
gue   égaie-  armée,  entra  avant  en  la  Numidie  ,  et  pénétra 

ment ,  son        i      •  ■  >  j    j 

â^eéroirce-  plusieurs  journées  au  dedans,  guaignantet  con- 
lui  de  vingt-  querant  tout  ce  par  où  il  passoit,  et  rendant 

quatre  ans.      '  ,     l    .  \      _,  . 

par  ce  moyen  la  puissance  des  Romains  espou- 
vantable  et  redoubtable  aux  Barbares  de  ce 
païi>-là ,  qui  commençoyent  desia  à  n'en  faire 
plus  de  compte.  Et  si  dict  davantage  qu'il  ne 
falloit  pas  que  les  bestes  sauvages  mesmes  de 
l'Afrique  demourassent  sans  esprouver  la  force 
et  la  fortune  des  Romains ,  au  moyen  dequoy 
il  employa  quelques  jours ,  mais  peu ,  à  chasser 
aux  leons  et  aux  éléphants  :  car  dedans  l'espace 
de  quarante  jours  en  tout,  il  eut  deffaict  les 
ennemys ,  reconquis  le  pais  d'Afrique ,  et  or- 
donné les  affaires  des  roys  et  provinces  de  tout 
le  pais,  n'ayant  encores  que  vingt  et  quatre  ans. 
ordre  dT"  Quand  il  feut  de  retour  en  la  ville  d'Utique , 
Syiia  de  îi-  on  luy  apporta  lettres  de  Sylla ,  qui  luy  mandoit 
jcrra?"  S°n  4ll'iï  ?ust  à  casser  tout  le  reste  de  son  armée , 

et  demourer  là  avecques  une  légion  seulement , 
attendant  un  austre  capitaine  qui  y  seroit  en- 
voyé pour  luy  succéder  au  gouvernement  du 
pais.  Ce  mandement  luy  fascha  ,  encores  qu'il 
n'en  donnast  rien  à  cognoistre  ,  et  en  feut 
marry  en  son  cœur  :  mais  ses  souldards  mons- 
trerent  esvidemment  qu'ils  en  estoyerit  mal- 
contents, et  comme  il  les  priast  de  s'en  vou- 
loir aller  devant,  ils  se  prindrent  à  dire  pa- 
roles loultraigeuses  et  injurieuses  de  Sylla,  ad- 
joustants  qu'ils  n'estoyent  point  desliberez , 
cjuoy  qu'il  y  eust,  de  l'abandonner,  et  qu'ils 
ne  vouloyent  point  qu'il  se  fiast  à  un  tyran. 
Mais  voyant  qu'il  ne  les  pouvoit  guaigner ,  Amitié  que 
quelques  remonstrances  qu'il  leur  feit ,  il  des-  ^  portent! 
cendit  de  son  tribunal  et  se  retira  en  plorant 
en  sa  tente  ,  là  où  les  souldards  l'allerent 
quérir,  et  le  r'apporterent  en  son  siège  ,  et 
consumèrent  une  bonne  partie  du  jour ,  eulx 
à  luy  remonstrer  qu'il  voulust  demourer  et  leur 
commander,  et  luy  à  les  prier  qu'ils  voulussent 
obeyr  à  Sylla  ,  et  ne  point  se  mutiner  jusqu'à 
ce  que  voyant  qu'ils  ne  cessoyent  point  de 
crier  au  contraire ,  et  de  le  presser ,  il  jura 
que  plustost  il  se  tueroit  s'ils  le  vouloyent 
forcer,  encores  ne  cuiderent  ils  jamais  pour 
cela  s'appaiser. 

Si  feut  premièrement  r'apporté  à  Sylla  que 
Pompeius  s'estoit  rebellé  contre  luy  :  ce  qu'ayant 
entendu  ,  il  dict  à  ses  amys  :  il  estoit  doncques,  à 
ce  que  je  voy ,  prédestiné  quej'aurois  en  mes  vieulx 
jours  à  combattre  contre  des  enfants;  ce  qu'il  di- 
Tome  K  O 

soit  à  cause  du  jeune   Marius   qui  luy  avoit 

donné  beaucoup  d'affaires ,  et  l'avoit  rangé  en 

Pompeius  un  extresme  daneier.  Mais  quand  il  feut  bien 

.«tourne    a  .     _  ,  y  t  1 

Rome  où  il  informe  de  la  vente ,  sentant  que  tout  le  monde 
te  temple  a  Rome  se  desliberoit  de  luy  aller  au  devant, 
monde  avec  et  de  le  recepvoir  avecques  tout  l'honneur  et 
démonstration  de  bien  -  veuillance  qu'ils  luy 
pouvoyent  faire  :  il  voulut  luy  -  mesme  faire 
encores  plus  que  les  austres,  et  sortant  de  sa 
maison  luy  alla  à  l'encontre ,  et  en  l'ambrassant 
le  plus  affectueusement  qu'il  peust  le  salua, 

Pompeius  en  l'aPPellant  magnus ,  qui  signifie  le  grand  , 
surnommé    et  commanda  aux  assistants  qu'ils  le  nommas- 
SyUaT  par  sent  a^nsy  de  mesme  :  toutesfois  il  y  en  a  qui 
disent  que  ce  feut  en  Afrique  où  ce  nom  luy 
feut  premièrement  donné   par  une  publicque 
clameur  de  toute  son  armée  ,  mais  qu'il  luy 
feut  puis  après  confirme  et  ratifié  par  Sylla. 
Bien  est  -  il  vray  que   luy  feut  le  dernier 
long  -  temps  après ,  quand  on  l'envoya  pro- 
consul en  Hespagne  à  l'encontre  deSertorius, 
qui  s'escripvit  en  ses  lettres  missifves  ,  et  en 
ses  mandements  et  lettres  -  patentes  ,  Pompeius 
magnus  y  pource  que  lors  ce  nom  estant  ja  tout 
,.         .  accoustumé  -  ne  luy  causoit  plus  d'envie.  Dont 

Vertus  ci-  '         r  /       .    ,    ..  r  ,       .     .         , 

viles  cou- a  bon  droict  ,  taict  à  louer  et  a  admirer  la 
RomeT  a  sagesse  des  anciens  Romains ,  lesquels  ne  re- 
compensoyent  pas  de  tels  honnorables  tiltres 
et  noms  les  haults  faicts  d'armes  et  exploicts 
de  guerre  seulement ,  mais  aussy  les  vertus 
civiles  et  louables  actions  de  la  paix  :  car 
il  y  en  a  eu  deux  que  le  peuple  a  surnommé 

Maxirriï,  c'est-à-dire,  très- grands,  desquels 
l'un  feut  Valerius,  pource  qu'il  remeit  en  union 
et  concorde,  la  commune  avecques  le  sénat, 
avecques  lequel  il  estoit  en  discord ,  et  l'austre 
estoit  Fabius  Rullus  ,  pour  austant  qu'il  osta 
du  nombre  des  sénateurs  quelques  personnages 
nez  de  serfs  affranchis ,  qui  moyennant  leur 
richesse  ,  par  faveur  y  avoyent  esté  meis. 

Après  cela  Pompeius  demanda  l'honneur  du  pompeius 
triumphe,  etSylla  s'y  opposa  ,  alléguant  pour  demande  le 
ses  raisons ,  qu'il  n'appartenoit  d'entrer  en  qu'ii  obtient 
triumphe  dedans  la  ville  de  Rome ,  sinon  aux  aPres  tiuel" 

r  ;  ques    oppo- 

consuls  ou  aux  prêteurs  :  à  l'occasion  dequoy  sitions  de  la 
le  premier  Scipio  ayant  deffaict  les  Carthagi-  {*"'  e  y  " 
nois  en  plus  grandes  et  plus  grosses  batailles 
dedans  l'Hespagne  ,  n'avoit  jamais  demandé 
cest  honneur ,  pource  qu'il  n'estoit  ny  consul 
ny  praeteur,  et  que  si  Pompeius  s'opiniastroit  à 
vouloir  faire  entrée  triumphale  dedans  Rome , 
lors  que  pour  sa  grande  jeunesse ,  à  fauste 
d'aage,  il  n'estoit  pas  encores  du  sénat,  cela 
seroit  cause  de  faire  envier  à  luy  cest  honneur , 
et  à  soy  sa  puissance. 

Voylà  les  raisons  que  Sylla  luy  alleguoit , 
en  luy  donnant  à  entendre  qu'il  n'estoit  point 
desliberé  de  luy  permettre  :  ains  qu'il  luy  re- 
sisteroit  et  l'en  enguarderoit  s'il  se  vouloit 
obstiner  au  contraire  :  toutesfois  cela  ne  feit 
point  de  paour  à  Pompeius  ,  lequel  luy  dict 
franchement ,  qu'il  debvoit  penser ,  que  plus 
de  gents  adoroyent  le  soleil  leivant ,  que  le 
soleil  couchant  :  comme  s'il  eust  voulu  dire , 

O  1 

que  son  crédit  et  son  aucthorité  venoit  à  crois- 
tre ,  et  celuy  de  Sylla  à  se  diminuer.  Sylla 
n'ouyt  pas  lors  clairement  ce  qu'il  avoit  dict , 
mais  appercevant  aux  visages  et  à  la  conte- 
nance de  ceulx  qui  estoyent  présents  qu'ils  s'en 
esbahissoyent  ,  il  leur  demanda  que  c'estoit 
qu'il  luy  avoit  respondu ,  et  quand  il  l'eut  en- 
tendu ,  s'esmerveillant  de  l'audace  d'un  si  jeune 
homme  ,  il  s'escria  par  deux  fois  coup  sur 
coup  ,  qu'il  triumphe ,  qu'il  triumphe  doncques  de 
par  Dieu. 
Triomphe     Dequoy  plusieurs  estants  marrys  et  malcon- 

dc  Pom-  tents  Pompeius  à.  ce  qu'on  dict,  pour  leur  faire 
peius ,  il  est  '  r  n  '  i 

traîné  par  encores  plus  grand  despit  ,  voulut  estre  en  ce 
phdn$e  dam  triumphe  porté  sur  un  chariot  triumphal,  traisné 
un  charriotpar  quatre  éléphants,  car  il  en  avoit  ameiné 

triomphal.    r,      .l  \r      ,  ,  . 

plusieurs  captifs  de  ceulx  que  tenoyent  les 
princes  et  roys  qu'il  avoit  subjuguez  :  mais 
la  porte  de  la  ville  se  trouvant  trop  estroicte ,  il 
feut  contrainct  de  s'en  desporter,  et  se  con- 
tenta de  se  faire  meiner  par  des  chevaulx.  Et 
comme  ses  souldards  n'ayants  pas  obtenu  tout 
ce  qu'ils  esperoyent ,  et  qu'ils  s'estoyent  pro- 
meis ,  luy  voulussent  faire  quelque  trouble , 
et  donner  quelque  empeschement,  il  dict  qu'il 
ne  s'en  soucioit  point ,  et  qu'il  laisseroit  plus- 
îos-t  là  tout  l'appareil  de  son  triumphe,  que 
de  se  soubsmettre  à  les  flatter  :  à  raison  de- 
quoy y  eut  un  notable  personnage  nommé 
Servilius  ,  l'un  de  ceulx  qui  plus  asprement 
s'estoit  opposé  à  l'octroy  de  ce  triumphe,  qui 
dict  publicquement  qu'il  cognoissoit  alors  que 

Pompeius  estoit  véritablement  Magnus ,  c'est- 
à-dire  ,  grand ,  et  digne  du  triumphe. 

Et  estant  tout  esvident,  que  s'il  eust  voulu  ,     Ppmpeius 

'    1  excite    *à 

il  eust  dès  lors  este  facilement  receu  au  nombre  jalousie  de 
des  sénateurs,  il  ne  le  pourchassa  point ,  ainsy  f^^duce 
comme  on  dict ,  cherchant  honneur  en  ce  qui  qui  arriva 

1  *  1    •       i     1     1»      î'    danslasuite> 

estoit  plus  estrange  et  plus  esloigne  de  l  ordi- 
naire :  car  ce  n'eust  pas  esté  chose  grandement 
esmerveillable,  s'il  eust  esté  receu  au  corps  du 
sénat  avant  l'aage  légitime  :  mais  bien  estoit-ce  à 
luy  une  gloire  illustre,  de  triumpher  avant  que 
d'estre  sénateur  :  ce  qui  encores  luy  servit  beau- 
coup à  guaigner  tousiours  de  plus  en  plus  la 
bonne   grâce    du  commun  populaire  :  car  il 
estoit  fort  ayse  de  le  veoir  après  son  triumphe 
se  maintenir  au  rang  des  chevaliers  Romains , 
et  au  contraire  Sylla  estoit  fort  fasché  de  le 
veoir  monter  en  telle  gloire  et  venir  en  si 
grand  crédit. 

Toutesfois  ayant  honte  de  l'empescher ,  il 
s'enteut  jusques  à  ce,  que  maulgré  luy  et  par 
force  il  feit  parvenir  un  Lepidus  au  consulat, 
moyennant  le  port  et  la  faveur  qu'il  luy  feit 
en  sa  brigue ,  à  cause  que  le  peuple  luy  feut 
favorable  à  sa  requeste  et  pour  l'amour  de  luy 
seulement  :  à  l'occasion  dequoy  Sylla  le  voyant 
retourner  de  l'eslection  à  travers  la  place  , 
avecques  une  longue  suite  de  gents  qui  l'ac- 
compaignoyent  par  honneur  ,  il  ne  se  peust 
tenir  de  luy  dire  ,/e  voy ,  jouvenceau  mon  amy , 
que  tu  es  fort  joyeux  d'avoir  vaincu  en  ces  te  brigue , 
u  aussy  y  a-il  bien  de  quoy  vrayement  :  car  ceu 

une  belle  chose  et  magnanime  d'avoir  eu  tant  de 
pouvoir  envers  le  peuple  ,  que  par  ta  faveur  le  plus 
meschant  homme  du  monde  Lepidus  ,  a  emporté  le 
consulat  devant  Catulus  ,  tun  des  plus  hommes  de 
bien  de  toute  ceste  ville  :  mais  je  te  veulx  bien  ad- 
venir qull  te  faust  bien  guarder  de  dormir  main- 
tenant ,  et  avoir  bien  l'œil  aux  affaires  ,  pource  que 
tu  as  armé  et  falct  un  fort  dangiereux  adversaire 
contre  toy-mesme.  Mais  ce  en  quoy  principale- 
ment Sylla  monstra  qu'il  ne  vouloit  point  de 
bien  à  Pompeius ,  feut  en  son  testament  :  car 
il  laissa  quelque  legs  testamentaire  à  tous  ses 
austres  amys ,  et  en  institua  auscuns  tuteurs 
et  curateurs  de  son  fils ,  sans  faire  auscune 
mention  de  Pompeius  :  ce  que  toutesfois  il 
supporta  fort  doulcement  et  fort  civilement, 
de  manière  que  Lepidus  et  quelques  austres 
voulants  empescher  que  le  corps  ne  feust  in- 
humé dedans  le  champ  de  Mars,  et  que  ses 
funérailles  ne  se  feissenr  publicquement ,  luy 
tint  la  main  au  contraire  ,  à  ce  que  le  convoy 
s'en  feist  honnorablement  et  seurement. 

n       .         Mais  tantost  après  le  trespas  de  Sylla  se  vid 
Pompeius  r  r  J  . 

avance  Le-  clairement  ce  qu  il  avoit  predict  :  car  Lepidus 
prend 'les1111  se  voulant  attribuer  l'aucthorité  et  la  puissance 
arme    pour  qu'il  avoit  eue  sans  rien  deseuiser  et  sans  tour- 

renouveller    -1  .    ,,  c       .r       ,, 

la  guerre  ci- noyer  a  1  entour ,  se  tortina  a  armes  înconti- 
viie.  nent  ^  remuant  derechef  les  reliques  de  la  partie 

contraire  de  Marius,  que  Sylla  n'avoit  du  tout 
peu  extirper  ny  esteindre  ,  et  qui  de  long-temps 
estoyent  aux  escoutes ,  ne  demandants  que 
quelque  occasion  de  se  renouvelier.  Vray  est 

que  son  compaignon  au  consulat  Catulus ,  que 
la  meilleure  et  la  plus  saine  partie  du  sénat 
et  du  peuple  suivoit,  estoit  estimé  un  très- 
homme  de  bien,  tempérant ,  sage  et  droictu- 
rier  :  mais  il  estoit  plus  propre  à  gouverner 
affaires  de  paix  ,  qu'à  conduire  une  armée  et 
manier  une  guerre  :  tellement  que  les  affaires 
mesmes  sembloyent  requérir  Pompeius  :  lequel 
ne  bransla  point  à   consulter  en  quelle  part 
il  inclineroit ,  ains  se  rangea  tout  incontinent 
du  costé  des  gents  de  bien,  et  tout  aussy- 
tost  feut  esleu  chef  des  forces  qu'on  meit  suz 
pour  résister  à  Lepidus ,  lequel  avoit  ja  reduict 
en  son  obeyssance  une  bonne  partie  de  toute 
l'Italie  ,  et  tenoit  la  Gaule   de  deçà  les  monts 
avecques  une   armée  qu'il  avoit  meise  entre 
les  mains  de  Brutus. 

Or  quant  à  tout  le  demourant ,  Pompeius     n  marche 
en  vint  facilement  à  bout  :  mais  il  demoura  contre  Lepi. 
longtemps   devant   Modene   à   l'encontre  de  mourir  Bru- 
Brutus.  Et  cependant  Lepidus  s'estant  coulé  jus-  ^ 'Lepidus 
ques  à  Rome,  et  s'en  tenant  auprès ,  envoya  à  se  sauver 
demander  un  second  consulat ,  ettroyant  ceuix  gne,  où  ii 
qui    estoyent  dedans    la  ville   avecques  une meurî- 
grosse  trouppe  de  gents  ramassez  de  toutes 
pièces  qu'il  avoit  autour  de  luy  :  mais  cest 
effroy  feut  tantost  amorty  par  une  lettre  mis- 
sifve  qu'escripvit  Pompeius ,  contenant  comme 
il  avoit  meis  fin  à  toute  ceste  guerre  sans  coup 
ferir ,  pource  que  Brutus  ,  soit  ou  que  luy  eust 
trahy  son  armée ,  ou  que  son  armée  Feust  trahy 
luy-mesme ,  se  rendit  à  la  discrétion  de  Pom- 

peius  ,  qui  luy  bailla  quelque  nombre  de  gents 
de  cheval ,  qui  le  meinerent  jusques  à  une  petite 
ville  assise  sur  le  Pô  ;  et  un  jour  après  y  en- 
voya Geminius    qui  le  feit   mourir ,   dequoy 
Pompeius    feut    depuis    fort    blasmé    pource 
qu'ayant  escript  au  Sénat  dès  le  commence- 
ment de  la  mutation,  que  Brutus  s 'estoit  vo- 
lontairement rendu  à  luy,  il  escripvit  depuis 
d'austres  lettres  qui  le  chargeoyent  après  l'avoir 
faict  mourir.  Ce  Brutus  estoit  père  de  celuy 
qui  depuis  occit  Julius  Caesar  ,  avecques  l'ayde 
de  Cassius  :  mais  il  ne  se  porta  pas  si  lasche- 
ment ,  ny  en  faisant  la  guerre ,  ny  en  mourant, 
comme  feit  son  père  ,  ainsy  comme  nous  avons 
escript  au  long  en  sa  vie.  Lepidus  doncques 
estant  contrainct  d'abandonner  l'Italie,  s'enfuyt 
en  l'isle  de  Sardaigne  ,  là  où  il  mourut  de  ma- 
ladie qui  luy  vint,  non  tant  du  regret  de  la 
ruine  de  ses  affaires  ,  ainsy  qu'on  dict ,  comme 
de  la  douleur  qu'il  receupt   d'une  lettre   qui 
tomba  entre  ses  mains,  par  laquelle  il  cognent 
que  sa  femme  avoit  forfaict  à  son  honneur. 
Or  restoit-il  encores  Sertorius  ,  lequel  estoit 
bien  austre  homme  de  guerre  et  austre  capi- 
taine que  Lepidus  ,    et  avoit  occupé  l'Hes- 
pagne  ,  tenant  les  Romains  suspendus  en  grande 
crainte  ,  pource  que  toutes  les   reliques  des 
guerres  civiles  s'estoyent  retirées  à  l'entour  de 
luy ,  ne  plus  ne  moins  qu'une  dernière  maladie  , 
et  avoit  jà  deffaict  plusieurs  austres  moindres 
capitaines  :  mais  pour  lors  il  estoit  aux  prinses 
avecques  Metellus  Pius  ,  qui  en  son  temps  avoit 

bien  esté  homme  de  guerre  et  vaillant  de  sa 
personne ,  mais  pour  lors  à  cause  de  sa  vieil- 
lesse sembloit  aller  un  peu  trop  laschcment  en 
besongne ,  et  n'ambrasser  pas  assez  vifvement 
les  occasions  delà  guerre  que  Sertorius  ,  par  sa 
soubddineté  et  sa  légèreté ,  luy  ravissoit  d'entre 
les  mains  ,  en  se  trouvant  à  tous  coups  devant 
luy  alors  qu'il  y  pensoit  le  moins  ,  plustost 
en  guise  de  capitaine  de  briguands  qu'ausrre- 
ment  ,  et  en  le  troublant  par  embusches  qu'il 
luy  dressoit  à  toutes  heures  ,  par  traverses 
qu'il  luy  donnoit,par  courses  qu'il  faisoit  sans 
cesse  autour  de  luy  :  là  où  le  bon  homme  Me- 
tellus  avoit  appris  à  combattre  de  pied  ferme  , 
et  en  bataille  rangée  ,  et  à  conduire  gents  poi- 
samment  armez. 

A  raison  dequoy  Pompeius  tenant  tousiours 
son  armée  ensemble, alloitpracticquantàRome 
qu'on  l'envoyast  en  Hespagne  pour  secourir 
Metellus  :  et  combien  que  Catulus  lui  mandast 
qu'il  cassast  son  armée  ,  il  n'en  feit  rien  ,  ains 
soubz  quelques  nouvelles  couvertures  qu'il  in- 
ventoit ,  feit  tant  qu'il  demoura  tousiours  en 
armes  à  lentour  de  Rome ,  jusques  à  ce  qu'on 
luy  eust  donné  la  charge  qu'il  demandoit,  dont 
feut  autheur  Lucius  Philippus ,  qui  le  meit  en 
avant  au  sénat  :  là  où  l'on  dict ,  que  comme 
l'un  des  sénateurs  trouvant  estrange  de  luy 
ouyr  proposer  cela ,  luy  demandast ,  comment , 
Philippus  ,  estimes-tu  doncques  qifil  soit  expédient 
d'envoyer  Pompeius  en  Hespagne  proconsul  ?  cest- 
à-dire  pour  un  consul.  Non  pas  certes ,  respondict 

Philippus  ,  proconsul  seulement,  mais pro  consuli- 
bus,  c'est  à-dire  pour  les  deux  consuls,  voulant 
dire  que  tous  les  deux  consuls  de  ceste  année- 
là ,  estoyent  personnes  de  nulle  valeur. 
Pompcius  Arrivé  donequesque  feustPompeius  en  Hes- 
rnarche    en  paene.les  hommes,  ainsv  qu'il  advient  à  la  \  enue 

contre  Ser-  de  tous  nouveaulx  gouverneurs  ,  en  pnr. cirent 
tonus.  toute  austre  espérance  qu'ils  n'avoyent  eue  au- 
paravant :  tellement  que  les  villes  et  les  peuples 
qui  n'e  toyent  pas  trop  fermes  en  la  dévotion 
de  Sertorius  ,  se  rebellèrent  incontinent  ,  et  se 
tournèrent  contre  luy  :  à  l  occasion  dequoy  Ser- 
torius sema  quelques  paroles  fleres  et  orgeuil- 
leuses  à  l'encontre  de  luy  ,  disant  par  manière 
de  mocquerie  qu'il  ne  vouldroit  que  des  verges 
pour  chastier  cest  enfant ,  s'il  ne  craignoit  ceste 
vieille,  voulant  entendre  Metellus  :  mais  quelque 
chose  qu'il  dist  ,  si  se  tenoit-il  bien  plus  sur 
ses  guardes  ,  et  alloit  bien  plus  retenu  à  la 
guerre  qu'il  ne  faisoit  auparavant  ,  pour  la 
doubte  qu'il  avoit  de  Pompeius.  Car  Metellus 
estoit  fort  dissolu  en  sa  vie  (  ce  qu'on  n'eust 
pas  pensé  )  s'estant  du  tout  laissé  aller  aux 
délices  et  à  la  volupté  :  mais  on  veit  soubdai- 
nement  une  grande  mutation  en  luy  ,  tant  au 
rabaissement  de  la  gravité  ,  et  de  la  pompe 
et  magnificence  qu'il  tenoit  auparavant  qu'au 
retranchement  de  la  superfluité  de  sa  despense. 
Cela ,  oultre  ce  qu'il  apportoit  grand  honneur  à 
Pompeius  ,  luy  acqueroit  encores  de  plus  en 
plus  l'amour  et  bien-veuillance  du  peuple  , 
quand  on  veit  qu'il  estroissit  et  reserra  encores 

plus  la  simplicité  de  son  vivre  ordinaire.  Il 
n'eut  pas  beaucoup  de  peine  à  s'y  accoustu- 
mer ,  pource  que  de  sa  nature  il  estoit  homme 
reiglé  et  ordonné  en  ses  appétits. 

Or  y  eut-il  en  ceste  guerre  plusieurs  advan-    11  n'est  pas 
titres  diverses  ,  et  plusieurs  accidents  tels  que  danSreui*_ 
les  portent  les  armes  :  mais  il  n'y  en  eut  point  sieurs  ren- 
qui  le  faschast  tant ,  comme  feit  la  prinse  de  contres* 
la  ville  de  Lauron  que  Sertorius  priât  sur  luy  : 
car  là  où  il  le  cuidoit  tenir  enfermé  ,  et  que 
jà  il  s'en  estoit  laissé  eschapper  de  la  bouche 
quelque  parole  de  vanterie  ,  il   feut   tout  es- 
bahy  qu'il  se  trouva  luy-mesme  environné  par 
derrière  ,  de  manière  que  ne  s'osant  bouger  de 
là  où  il  estoit  campé  ,   il  feut  contrainct  de 
veoir  brusler  sa  ville  devant  ses  yeulx.  Mais 
depuis  il  deffeit  en  bataille  rangée  près  de  Va- 
lence Herennius  et  Perpenna  ,  tous  deux  gents 
de  guerre  et  lieutenants  de  Sertorius  ,  devers 
lequel  ils  s'estoyent  retirés  ,  et  en  ceste  déroute 
leur  occit  plus  de  dix  mille  hommes. 

Ceste  victoire  luy  ayant  esleivé  le  cœur ,  il 
se  hastoit  pour  aller  trouver  Sertorius  en  per- 
sonne et  le  combattre  seul  ,  affin  que  Metellus 
n'eust  point  de  part  à  l'honneur  de  la  victoire. 
Si  vindrent  au  combat  près  la  rivière  de  Su- 
cron ,  environ  le  soleil  couchant ,  tous  deux 
craignants  que  Metellus  n'y  survinst,  l'un  affin 
qu'il  combattist  seul  ,  et  l'austre  à  un  seul. 
L'issue  de  ceste  bataille  feut  doubteuse  ,  pour 
ce  qu'il  y  eut-  tant  deçà  que  delà  l'une  des 
poinctes  ,  qui  eut  advantage  sur  l'austre  :  mais 

quant  aux  capitaines  ,  Sertorius  en  emporta 
l'honneur  :  car  il  deffeit  seul  tout  ce  qu'il  trouva 
en  teste  devant  soy  :  et  quant  à  Pompeius  ,  il 
y  eut  un  grand  homme  d'armes  ,  qui  estant  à 
pied  s'addressa  à  luy ,  et  comme  ils  vindrent 
à  s'entre  -  charger  ,  les  espées  croisants  glis- 
sèrent jusques  sur  leurs  mains ,  mais  non  pas 
en  mesme  sorte  :  car  Pompeius  ne  feut  qu'un 
peu  bleçé  seulement ,  et  l'homme  d'armes  eut 
la  main  couppée  toute  nette,  et  adoneques  se 
jecterent  plusieurs  ensemble  sur  luy ,  pource 
que  desia  ses  gents  en  cest  endroict-là  estoyent 
tournez  en  fuite  :  mais  il  se  saulva  d'une  es- 
trange  sorte  contre  son  espérance  ,  en  aban- 
donnant aux  ennemys  son  cheval,  lequel  estoit 
richement  enharnaché  d'un  harnois  d'or,  et 
couvert  d'un  caparaçon  qui  valoit  beaucoup,  et 
cependant  que  les  ennemys  le  partagoyent  en- 
tr'eulx  ,  et  se  combattoyent  à  qui  en  auroit, 
il  leur  eschappa. 

Le  lendemain  au  poinct  du  jour  l'un  et  l'austre 
rangea  de  rechef  ses  trouppes  en  bataille  ,  pour 
confirmer  la  victoire  que  chascun  d'eulx  pre- 
tendoit  avoir  eue  :  mais  Metellus  survint  là- 
dessuz  ,  qui  feut  cause  que  Sertorius  se  retira 
à  la  desbandée  :  car  son  camp  se  rompoit  ainsy 
facilement,  et  puis  se  ramassoit  aussy  soub- 
dainement ,  de  manière  que  Sertorius  alloit  quel- 
quefois errant  tout  seul  par  les  champs  ,  et 
puis  tout -à-  coup  se  trouvoit  avecques  cent 
cinquante  mille  combattants,  ne  plus  ne  moins 
qu'un  torrent ,  qui  quelquefois  est  à  sec  ,  çt 

puis  se  remplit  en  un  instant.  Mais  Pompeius 
après  ceste  bataille  allant  pour  saluer  Metellus, 
quand  ils  feurent  assez  près  l'un  de  l'austre 
commanda  à  ses  sergents  qu'ils  baissassent  les 
faisceaux  de  verges  et  tes  haches  qu'ils  por- 
toyent  devant  luy  pour  honnorer  Metellus , 
comme  personnage  de  plus  grande  dignité  que 
luy  :  ce  que  Metellus  ne  voulut  pas  permettre  : 
ains  en  cela  et  en  toutes  austres  choses  se  mons- 
tra  bon  et  aequitable  envers  luy ,  sans  s'attribuer 
rien  de  plus  qu'à  luy  pour  avoir  esté  consul,  et 
estre  son  ancien  ,  sinon  que  quand  ils  cam- 
poyent  ensemble  ,  c'estoit  luy  qui  donnoit  le 
mot  du  guet  à  tout  le  camp  :  toutesfois  le  plus 
du  temps  ils  campoyent  separéement  ,  pource 
que  leur  ennemy  ,  qui  estoit  si  remuant  qu'il 
n'arrestoit  jamais  en  une  place ,  et  en  peu  de 
temps  se  faisoit  veoir  en  divers  lieux  ,  les  con- 
traignoit  de  se  séparer  et  diviser  pour  prouvoir 
atout,  les  tirant  soubdainement  d'une  affaire 
en  une  austre ,  tellement  qu'à  la  fin  en  leur 
couppant  vivres  de  tous  costez  ,  pillant  leur 
pais  ,  et  tenant  la  coste  de  la  marine  ,  il  les 
chassa  tous  deux  ,  et  les  feit  sortir  hors  des  pro- 
vinces de  leurs  gouvernements  qu'ils  avoyent 
en  Hespagne,  les  contraignant  de  se  retirer  ail- 
leurs à  fauste  de  vivres. 

Cependant  Pompeius  ,  qui  avoit  employé 
et  despendu  la  meilleure  partie  de  son  bien 
en  ceste  guerre  ,  demanda  de  l'argent  au  sénat 
pour  payer  ses  gents  ,  menaçant  que  si  on 
ne  luy  en  envoyoit ,  il  s'en  retourneroit  en 

Italie  avecques  son  armée  :  parquoy  Lucullus 
qui  lors  estoit  consul ,  encores  qu'il  feust  ad- 
versaire à  Pompeius  toutesfois  pource  qu'il  pro- 
chassoit  d'avoir  la  charge  d'aller  faire  la  guerre 
au  roy  Mithridates ,  sollicita  qu'on  luy  en  en- 
voyast,  craignant  de  donner  occasion  à  Pom- 
peius ,  lequel  ne  demandoit  austre  chose  que 
de  laisser  Sertorius  pour  tourner  ses  forces 
contre  Mithridates ,  la  defFaicte  duquel  luy  se- 
roit  plus  glorieuse,  et  non  pas  si  difficile  ne  si 
Pompeius,  dangiereuse.  En  ces  entrefaictes  mourut  Serto- 
apres    la      rms  occis  en  trahison  par  ceulx  qu'il  estimoit 

mort  de  Ser»  r  " 

torius ,  dé-  ses  amys ,  entre  lesquels  Perpenna  estoit  le 
mée.S°n  3r"  P^ncipal ,  qui  voulut  après  sa  mort  essayer  de 
faire  comme  luy,  ayant  les  mesmes  moyens, 
le  mesme  équipage,  et  les  mesmes  forces  que 
luy  :  mais  non  pas  le  mesme  entendement  pour 
les  employer  et  en  sçavoir  user.  Parquoy  Pom- 
peius marchant  incontinent  droict  à  luy  ,  et 
voyant  qu'il  ne  sçavoit  par  quel  bout  se  prendre 
à  ses  affaires ,  luy  attiltra  une  amorche  de  dix 
cohortes  ,  qu'il  envoya  piller  la  campaigne  , 
leur  ayant  commandé  de  s'escarter  les  uns  des 
austres  ,  et  se  respandre  le  plus  qu'ils  pour- 
royent  :  Perpenna  ne  faillit  pas  de  donner  aus- 
Perpenna  sy-tost  dedans  et  de  les  poursuivre  :  mais  Pom- 
«"raribon  Peuis  »  4IU  l'attendoit  au  passage  ,  se  trouva 
soubdain  au-devant  avecques  toute  son  armée 
en  bonne  ordonnance  ,  qui  luy  donna  la  bataille 
par  laquelle  il  obtint  victoire  finale  de  toute 
celle  guerre  pource  que  la  pluspart  des  capi- 
taines y  feurent  tuez  sur  le  champ ,  et  Perpenna 

mesme  le  chef  de  tous  luy  feut  ameiné  prison- 
nier ,  qu'il  feit  mourir  incontinent  :  en  quoy 
il  ne  mérite  point  d'estre  blasmé  ny  condemné 
d'ingratitude,  comme  malrecognoissantles bons 
tours  et  plaisirs  que  Perpenna  luy  avoit  faicts 
en  la  Sicile  ,  ainsy  comme  auscuns  le  chargent, 
ains  plustost  faict  à  louer  en  cela  ,  comme 
ayant  faict  acte  de  grande  magnanimité, et  usé 
de  conseil  salutaire  à  toute  la  chose  publicque  , 
pource  que  Perpenna  s'estant  saisi  des  papiers  Pompeius 
de  Sertorius ,  monstroit  des  lettres  missirVes  des  Ie   condmt 

.  —  f°rt      sage- 

pUlS  grands  et  plus  puissants  hommes  de  Rome ,  ment  dans 

lesquels  désirants  remuer  Testât  et  changer  le  f^^es^a- 
gouvernement,appelloyent  Sertovius  en  Italie  :  piersdeSer- 
parquoy  Pompeius  craignant  que  cela  ne  teust 
cause  d'exciter  encores  de  plus  grandes  sédi- 
tions et  guerres  civiles ,  que  celles  qui  estoyent 
assopies ,  feit  mourir  le  plus-tost  qu'il  peut  ce 
Perpenna ,  et  brusla  toutes  ses  lettres  et  tous 
ses  papiers  ,  sans  en  lire  rien. 

Cela  faict  ,  il  séjourna  encores  en  Hespagne  Pompeïus, 
quelque  temps  ,  jusques  à  ce  qu'il  eust  esteinct  ap*èJar£sI 
les  plus  violentes  esmotions,  et  que  les  affaires  p^gne  ,  re- 
les  plus  embrouillées  et  plus  troublées  y  feus-  ^-^  0ù\t 
sent  un  peu  appaisées  et  rassises  ,  puis  remeina  f^h  absoiu- 

son  armée  en  Italie  ,  la  ou  il  arriva  comme  la  guerre  des 
guerre  servile  y  estoit  encores  en  sa  plus  gladiateurs. 
grande  vigueur  :  et  pourtant  Crassus  ,  à  qui 
la  charge  en  avoit  esté  commeise,  se  hasta  de 
donner  vistement  la  bataille  ,  laquelle  il  guai- 
gna  ,  et  occit  bien  douze  mille  trois  cent  hom- 
mes de  ces  serfs  fugitifs  :  mais  la  fortune  vou- 

lant  que  Pompeius  ,  comment  que  ce  feust , 
eust  encores  part  à  la  décision  de  ceste  guerre  , 
feit  que  cinq  mille  de  ces  fugitifs  ,  qui  s'es- 
toyent  saulvez  de  la  bataille  ,  luy  tombèrent 
entre  les  mains  ,  et  escripvit  au  sénat  le  pre* 
mier  ,  que  Crassus  avoit  bien  derfaict  en  ba- 
taille rangée  les  gladiateurs ,  mais  que  luy  avoit 
couppé  jusques  au  fond  toutes  les  racines  de 
la  guerre  :  ce  que  les  Romains  estoyent  bien- 
ayses  de  dire  et  ouyr  dire  ,  tant  ils  luy  por- 
toyent  d'amour  et  de  bienveuillance. 
il  obtient  Mais  quant  au  recouvrement  de  PHespagne, 
un  second    et  ^  la  deffaicte  de  Sertorius  ,  il  n'y  avoit  per- 

sonne  qui  dist  ,  non  pas  en  jeu  seulement , 
qu'austre  que  Pompeius  y  eust  rien  faict.  Tour- 
tesfois  ,  quelque  honneur  ne  quelque  affection 
qu'ils  luy  portassent  ,  si  y  avoit-il  tousiours 
quelque  souspeçon  et  quelque  crainte  qu'il  ne 
vouldroit  pas  laisser  son  armée  ,  ains  voul- 
droit  à  la  descouverte  prendre  et  suyvre  le 
chemin qu'avoit  tenu  Sylla,qui  estok  par  force 
d'armes  usurper  l'aucthorité  soubveraine  :  au 
moyen  de  quoy  il  n'y  avoit  pas  moins  de  ceulx 
qui  couroyent  au-devant  de  luy  ,  et  qui  luy 
alloyent  faire  les  caresses  de  la  bien-venuë , 
par  crainte  ,  que  de  ceulx  qui  le  faisoyent  pour 
bonne  affection.  Mais  depuis  qu'il  eut  retranché 
toute  ceste  suspicion  ,  en  desclarant  qu'il  rom- 
proit  son  armée  tout  aussy-tost  qu'il  auroit 
faict  son  entrée  en  triumphe  ,  il  ne  restoit  plus 
rien  que   ses  envieux  peussent  reprendre  en 
Jt*y ,  sinon  qu'il  enclinoit  plus  en  la  partie  du 

peuple , 

peuple  ,  qu'il  ne  faisoit  en  celle  du  Sénat ,  et 
qu'il  avoit  volonté  de  remettre  suz  l'auctho- 
rité  et  dignité  du  tribunat  ,  que  Sylla  avoit 
abbattuë  pour  en  acquérir  la  bonne  grâce  de 
la  commune  en  tout  ce  qu'il  pourroit  :  ce  qui 
estoit  vray  ,  car  jamais  le  peuple  Romain  ne 
chercha  ny  ne  désira  si  ardemment  chose  , 
comme  il  feit,  de  veoir  remettre  ce  magistrat-là 
en  son  entier. 

De  sorte  que  Pompeius  mesme  reputoit  un  „  rétablît 
grand  heur  à  luy  de  s'estre  rencontré  à  temps  les  tribuns 
de  pouvoir  exécuter  un  tel  acte  ,  pource  qu'il  peup  e* 
n'eust  pas  sçeu  imaginer  ne  trouver  une  austre 
grâce  ,  de  laquelle  il  eust  peu  si  agréablement 
recompenser  la  bienveuillance  que  ses  citoyens 
luy  portoyent  ,  si  quelque  austre  l'eust  pré- 
venu à  ce  faire.  Luy  ayant  doncques  ,  par 
décret  du  Sénat  ,  esté  ordonné  un  second 
triumphe  et  premier  consulat ,  cela  ne  le  feit 
point  trouver  plus  esmerveillable  ne  plus 
grand  :  mais  bien  jugea-1'on  estre  un  indice 
très-exprès  de  sa  grandeur  ,  ce  que  Crassus  , 
le  plus  riche  ,  le  plus  éloquent  et  le  plus  grand 
de  tous  ceulx  qui  pour  lors  s'entre-mettoyent 
du  gouvernement  de  la  chose  publicque  ,  et 
qui  s'estimoit  plus  que  Pompeius  et  que  tous  les 
austres,  n'osa  jamais  demander  le  consulat  qu'il 
n'en  eust  premièrement  prié  et  requis  Pompeius , 
qui  en  feut  bien-ayse ,  pource  que  de  long-temps 
il  ne  cherchoit  que  quelque  occasion  de  luy 
faire  plaisir  :  au  moyen  de  quoy  il  brigua  luy- 
mesme  affectueusement  en  sa  faveur  ,  et  en 
Tome  K  Q 

pria  le  peuple  ,  promettant  qu'il  leur  sçauroit 
aussy  bon  gré  de  luy  donner  Crassuspour  com- 
paignon,quede  1  eslire  luy-mesme  pour  consul. 
Ce  neantmoins  ,  ayants  esté  ensemble  esleuz  , 
ils  feurent  tousiours  contraires  l'un  à  l'austre 
en  toutes  choses  ,  et  ne  s'accordèrent  jamais 
de  rien  en  tout  le  temps  de  leur  consulat . 
Crassus  avoit  plus  d'aucthorité  au  sénat  ;  mais 
Pompeius  avoit  aussy  plus  de  crédit  envers  le 
peuple  :  car  il  leur  rendit  l'office  du  tribunat , 
et  si  permeit  que  la  puissance  de  juger  et  cog- 
noistre  des  causes ,  tant  civiles  que  criminelles , 
par  edict  exprès  ,  feust  rendue  et  transférée  à 
l'ordre  des  chevaliers  Romains. 
Pompeius      Aussy  feut-ce  chose  fort  pLisante  et  agréable 

demande        \  •  in-  11 

aux  cen-  à  veojr  au  peup  e  Romain  ,  quand  luy-mesme 
seurs  Te-     alla  se  présenter  devant  les  censeurs  pour  avoir 

xcmpnon  '.  ,  r 

d'aller  à  la  exemption  daller  à  la  guerre,  pource  que  la 
qui^k  fait e  coustl,me  Gstoh  anciennement  à  Rome  que  les 
encore    ai-  chevaliers  Romains  ,  quand  ils  avoyent  hanté 

mer  davan-  1  •   1 

ttge#  les  armes ,  et  suyvi  les  guerres  certain  temps  , 

qui  estoit  prefîx  par  les  ordonnances  ,  amei- 
noyent  leur  cheval  au  milieu  de  la  place  , 
devant  deux  magistrats  qu'on  appelloit  les  cen- 
seurs ,  là  où  ils  nommoyent  les  vovages  ,  les 
lieux,  et  les  capitaines  soub/.  lesquels  ils  avoyent 
esté  à  la  guerre  ;  et  après  avoir  rendu  compte 
de  leurs  desportemtnts ,  alors  s'ils  s'y  estoyent 
portez  en  gents  de  bien  ,  ils  estoyent  desclarez 
exempts  d'aller  à  la  guerre ,  s'ils  ne  vouloyent , 
et  estoit  là  chascun  ou  honnoré  ,  ou  chastié 
selon  qu'il  l'avoitdeservy  en  sa  vie.  Si  estoyent 

lors  les  deux  censeurs,  Gellius  et  Lentulus  ,  Revue  des 
assis  honnorablement  en  leur  tribunal,  et  Romainspar 
faisoit-on  la  reveuë  des   chevaliers  Romains ,  lescenseurs, 

et  pourquoi. 

qui  passoyent  par-devant  eulx  pour  estre  exa- 
minez et  visitez  à  la  monstre  ,  quand  on  feut 
tout  esbahy  qu'on  veit  d'un  bout  de  la  place 
venir  Pompeius  ,  ayant  bien  devant  luy  les 
austres  marques  et  enseignes  du  consulat ,  mais 
au  demourant  meinant  luy-mesme  son  cheval 
par  la  bride. 

Quand  il  feut  assez  près ,  et  qu'on  cogneut 
certainement  que  c'estoit  luy  ,  il  commanda 
aux  sergents  qui  portoyent  les  haches  devant 
luy  ,  qu'ils  s'ouvrissent  pour  le  laisser  passer, 
et  approcha  son  cheval  du  parquet  et  tribunal 
des  censeurs.  Si  feut  le  peuple  espandu  tout  à 
l'environ  ravy  d'esbahyssement ,  et  se  feit  un 
très-grand  silence. 

Les  censeurs  mesmes  feurent  fort  joyeux  de 
le  veoir  ainsy  se  soubsmettre  aux  loyx  ,  et  luy 
en  monstrerent  une  grande  révérence. 

A  la  fin  ,  le  plus  aagé  d'eulx  l'interrogua 
en  ceste  sorte  :  je  te  demande  ^  Pompeius  Magnus9 
si  tu  as  esté  austant  de  temps  à  la  guerre  comme 
il  est  ordonné  par  les  loyx.  Adoncques  respon- 
dict  Pompeius  à  haulte  voix  :  ouy  ,/jy  ay  esté 
voirement  austant  de  temps  comme  il  faust  ,  et  non 
soub^  austre  capitaine  que  soub{  moy-mesme.  Le 
peuple  ayant  ouy  ceste  response  ,  s'escria  de 
joye ,  et  ne  se  peust  tenir  d'esclamer  à  haulte 
voix  ,  tant  il  en  feut  ayse  :  et  les  censeurs  mes- 
mes descendirent  de  leur  tribunal ,  et  l'allerent 

par  honneur  reconduire  jusques  en  sa  maison, 
pour  gratifier  et  complaire  à  une  multitude 
grande  de  peuple  qui  les  suyvoit  avecques 
grands  battements  de  mains  ,  et  toutes  démons- 
trations de  resjouyssance. 
Pompeius      Sur  la  fin  de  leur  consulat ,  comme  la  dissen- 

se   rcconci-  o  .  ^  ., 

lie  avec  S1°n  d  entre  luy  et  Crassus  allast  tousiours 
Crassus.  croissant  de  plus  en  plus  ,  il  y  eut  un  Gaius 
Aurelius  ,  qui  estoit  bien  chevalier  Romain  , 
mais  au  reste  ne  s'estoit  jamais  entremeis  des 
aff.iires  publicques  ,  jusques  alors  qu'en  pu- 
blicque  assemblée  de  ville  il  monta  sur  la  tri- 
bune aux  harangues  ,  et  dict  publiquement 
devant  tout  le  peuple  ,  que  Jupiter  s'estoit  la 
nuict  apparu  à  luy  ,  et  luy  avoit  commandé 
de  faire  entendre  de  sa  part  aux  deux  consuls 
qu'ils  n'eussent  point  à  se  déposer  de  leur 
consulat  ,  que  premièrement  ils  ne  se  feus- 
sent  reconciliez  ensemble.  Pour  ces  paro- 
les Pompeius  ne  se  bougea  point  ;  mais 
Crassus  le  print  par  la  main  ,  et  le  saluant  le 
premier  ,  dict  hault  et  clair  ,  devant  tout  le 
monde  :  seigneurs  Romains  ,/e  ne  pense  point 
faire  chose  Lasche  ny  de  cœur  bas  ,  de  céder  le  pre- 
mier à  Pompeius  ,  attendu  que  vous-mesme  Fave^ 
estime  digne  d'estre  surnommé  le  grand  avant  que 
la  barbe  luy  feust  venue  ,  et  auquel  vous  ave^ 
décerné  ^honneur  de  deux  triumphes  avant  qu'il 
feust  du  sénat.. 

Cela  dict ,  ils  feirent  appoinctement  ensem1- 
ble  ,  et  puis  se  déposèrent  tous  deux  de  leur 
magistrat  ;  et  quant  à  Crassus  ,  il  continua 

tousiours  la  manière  de  vivre  qu'il  avoit  com- 
mencée :  mais  Pompeius  fuyoit  le  plus  qu'il 
pouvoit  à  plaider  pour  austruy ,  et  commen- 
çoit  petit-à-petit  à  se  retirer  de  fréquenter  la 
place  ,  les  jugements  ,  et  de  se  mesler  de  pro- 
eez ,  sortant  peu  souvent  en  public  ;  et  quand 
il  y  sortoit,  c'estoit  tousiours  en  grosse  troup- 
pe  :  car  il  estoit  mal-aysé  de  le  veoir  plus  hors 
son  logis  ,  et  de  parler  à  luy  qu'il  n'y  eust 
tousiours  grande  multitude  de  personnes  au- 
tour de  luy  ,  et  estoit  bien-ayse  qu'on  veid 
ainsy  grande  suitte  de  gents  après  luy  ,  pource 
que  cela  luy  donnoit  une  grandeur  et  une  ma- 
jesté vénérable  ,  d'estre  veu  tousiours  ainsy 
grandement  suivy  et  accompaigné  ,  estimant 
qu'il  falloit ,  pour  maintenir  sa  dignité  ,  qu'il 
ne  se  laissast  pas  hanter  ny  fréquenter  fami- 
lièrement à  petites   gents  :  pource  que  ceulx  j^ous;e  des 
qui  se  sont  faicts  grands  par  les  armes ,  vien-  militaires  et 
nent  facilement  en  haine  et  en  mespns  ,  quand  remplissent 
ils  se  mettent  puis  après  à  vivre  en  gents  de  1";i^ar|" 
ville  ;  car  ils  ne  peuvent  se  ranger  à  l'esgua-  pourquoi, 
lité  populaire  ,  qui  doibt  estre  guardée  entre 
bourgeois  d'une  mesme  ville  ,  et  veulent  tou* 
siours  estre  plus  que  les  austres  ,  aussy-biea 
en  la  ville  comme  au  camp.  Et  au  contraire , 
eeulx  qui  se  sentent  et  confessent  estre  infé- 
rieurs en  guerre,  estiment  que  ce  leur  seroit 
un  reprocne  intolérable  de  n 'estre  supérieurs, 
à  tout  le  moins  en  paix  :  au  moyen  de  quoy, 
s'ils  peuvent  tenir  au  palais  et  en  affaires  de 
ville,  un  homme  de  guerre  qui  se  soit-  rendu. 

illustre  par  triumphes  et  par  victoires  ,  ils  le 
ravalent  et  le  tiennent  soubz  eulx  ,  là  où  ils 
ne  portent  point  d'envie  à  la  gloire  militaire 
de  ceulx  qui  leur  cèdent  reciprocquement  le 
crédit  et  l'honneur  es  affaires  de  ville ,  ainsy 
comme  il  apparut  esvidemment  peu  de  jours 
après  en  la  personne  de  Pompeius. 
Pompeius      Par  un  tel  moyen  ,  la  puissance  des  cour- 
est  chargé   sajres  escumeurs  de  mer  print  sa  première  on- 
de marcher     .  .  .    *  l 

de  nouveau  gine  au  pais  de  la  Cilicie  ,  et  n  en  reit-on  point 
corsaires kS  ^e  cas  ^u  commencement ,  pource  qu'on  ne 
qui  recom-  s'en  apperçeut  pas  :  mais  ils  vindrent  à  prendre 

inençoient  .   ,       j-  1        >  j 

leurs  cour,  cœur  et  hardiesse  de  s  augmenter  au  temps  de 
sct-  la  guerre  contre  le  roy  Mithridates  ,  là  où  ils 

se  louèrent  à  faire  quelques  services  à  ce  roy. 
Et  puis  les  Romains  estants  empèseriez  à  leurs 
querelles  civiles  ,  et  se  combattants  entre  eulx 
aux  portes  mesmes  de  la  ville  de  Rome  ,  la 
mer  cependant  demourant  sans  guarde  ,  les 
rira  en  avant ,  et  leur  donna  courage  de  passer 
plus  oultre  qu'ils  n'avoyent  encores  faict ,  de 
sorte  que  non-seulement  ils  destroussoyent  les 
marchands  allants  et  venants  par  la  mer ,  ains 
forçoyent  aussy  les  isles  et  les  villes  maritimes; 
tellement  qu'il  y  avoit  ja  des  hommes  opulents 
en  biens  ,  d'ancienne  noblesse  ,  et  qui  estoyent 
tenus  pour  gents  de  fort  bon  sens  ,  qui  s'em- 
barquoyent  sur  des  vaisseaux  de  coursaires  , 
et  se  joignoyent  à  eulx ,  comme  si  le  mestier 
en  feust  devenu  louable  et  honneste, 

Si  avoyent  desia  dressé  en  plusieurs  lieux 
des  arcenaulx ,  des  ports  et  des  tours ,  et  guettes 

à  faire  les  signes  de  feu  le  long  de  la  marine ,     tuxe  des 

../••/»/  1  1  1  n  corsaires 

bien  fortifies  ;  et  oultre  cela  ,  de  grosses  flottes  quj  infes. 
de  vaisseaux,  fournis  non -seulement  de  bons  roient  ies 

C  1-  1  I  M  merS      dU 

et  forts  gualiots  pour  la  rame,  de  rusez  pilotes  tems  de 
et  d'experts  mariniers  ,  leurs  vaisseaux  aclroicts  ^omPcws» 
et  légers  pour  bien  servir  en  une  bonne  affaire, 
mais  aussy  accoustrez  si  superbement ,  qu'on 
hayssoit  encores  plus  leur  superfluité  ,  qu'on 
ne  redoubtoit  le  dangier  de  leurs  forces  :  car 
ils  avoyent  les  pouppes  de  leurs  gualeres  toutes 
dorées ,  les  tapis  et  couvertures  de  pourpre , 
les  rames  argentées  ,  comme  prenants  plaisir 
à  faire  monstre  de  leur  briguandage. 

L'on  ne  voyoit  et  n'oyoit  austre  chose  par 
toutes  les  costes  de  la  marine  ,  que  sons  d'ins- 
truments de  musicque  ,  chansons  ,  banequets 
et  festins  ,  prinses  de  capitaines  et  gents  de 
grande  qualité  ,  rançonnements  de  mille  pri- 
sonniers ;  toutes  lesquelles  choses  se  faisoyent 
au  grand  deshonneur  et  à  la  honte  du  peuple 
Romain.  Car  ils  avoyent  bien  de  tous  vaisseaux  Temples 
de  coursaires  jusques  au  nombre  de  mille  ,  et  pillés  par 

1      •     1  •  •  -n  v    les     corsai - 

avoyent  desia  bien  pnns  quatre  cent  villes  ,  ou  res  dansdif- 
ils  destruisoyent  et  voloyent  plusieurs  saincts  pre 
temples  dss  dieux  ,  qui,  jusques  alors  ,  jamais 
n'avoyent  esté  ne  poilus  ne  pillez  ,  comme 
celuy  des  Jumeaux  en  l'isle  de  Claros  ,  celuy 
de  Samothrace  ,  celuy  de  la  Terre  en  la  ville 
de  H^rmione  ,  celuy  d  yE^culapius  en  Epidore, 
ceulx  de  Neptune  en  Lthmos  ,  à  Taenare  et  en 
Calabre ,  ceulx  d'Apoilo  en  Acîium  ,  en  l'isle 
de  Leucade  ,  ceulx  de  Juno  en  Samos  ,  en  Argos 


les. 

Le  soleil  et  en  Lucanie.  Ils  faisoyent  aussy  entre  euîx 
ta™  cmsai-  quelques  estranges  sacrifices  au  mont  d'Olym- 
tes,  qui  en  pe     et  quelques  secrettcs  cérémonies  de  reli- 

ont      tr3ns~     • 

mis  le  culte,  gion  ,  entre  lesquelles  esloit  celle  de  Mithres  , 
qui  est  le  soleil  ,  laquelle  dure  encores  jusques 
aujourd'huy  ,  ayant  esté  monstrée  par  eulx 
premièrement.  Mais  oultre  plusieurs  insolences 
et  injures  qu'ils  feirent  aux  Romains  sur  la 
mer  ,  ils  sortoyent  encores  en  terre  ,  et  al- 
loyent  espier  les  chemins  ,  ruiner  et  destruire 
leurs  maisons  de  plaisance  ,  qui  estoyent  aux 
champs  le  long  de  la  marine  ,  et  prindrent  une 
fois  deux  prêteurs  Romains  ,  Sextilius  et 
Bellinus  ,  vestus  de  leurs  grandes  robbes  de 
pourpre  ,  avecques  leurs  sergents  mesmes  et 
leurs  officiers  ,  qu'ils  emportèrent  tous  quand 
et  eulx.  Aussy  feut  surprinse  par  eulx  la  fille 
d'Antonius  ,  personnage  qui  avoit  eu  l'honneur 
du  triumphe  ,  ainsy  comme  elle  s'en  alloit  aux 
champs  ,  et  feut  racheptée  d'une  grosse  somme 
d'argent  :  mais  ce  en  quoy  il  y  avoit  plus  de 
mespris  et  de  mocquerie  ,  estoit  que  quand 
ils  avoyent  prins  quelqu'un  ,  et  qu'il  se  pre- 
noit  à  crier  qu'il  estoit  citoyen  Romain ,  et  qu'il 
nommoit  son  nom  ,  alors  ils  faisoyent  sem- 
blant d'est.re  tous  estonnez  ,  et  d'avoir  bien 
grande  paour  ;  car  ils  frappoyent  des  mains 
sur  leurs  cuisses  ,  et  se  mettoyent  à  genoux 
devant  luy  ,  en  le  suppliant  de  leur  vouloir 
pardonner.  Le  pauvre  prisonnier  pensoit  qu'ils 
feissent  tout  cela  à  bon  escient,  les  voyant  ainsy 
humiliez  ?  et  contrefaisants  si  bien  les  espou- 

vantez. 

vantez.  Il  en  venoit  auscuns  qui  luy  mettoyent 
des  souliers  aux  pieds, et  d'austres  qui  luy  ves- 
toyent  une  roLbe  longue  à  la  Romaine  ,  de, 
paour  (  ce  disoyent-ils  )  qu'il  ne  feust  une  au- 
trefois mescogneu  ;  puis  quand  ils  s'estoyent 
assez  mocquez  de  luy  ,  et  en  avoyent  assez 
prins  leur  plaisir  ,  tant  comme  ils  avoyent 
voulu  ,  finalement  ,  en  pleine  haulte  mer,  ils 
jectoyent  hors  le  vaisseau  une  eschelle  ,  et  luy 
disoyent  qu'il  montast  dessuz  ,  et  qu'il  s'en 
allast  à  la  bonne  heure  :  mais  s'il  ne  vouloit 
descendre  de  luy-mesme  ,  ils  le  poulsoyent  à 
force  en  la  mer  ,  et  le  faisoyent  ainsy  noyer. 

Ceste  puissance  de  larrons  occupoit  et  te-     Pompeiu» 
noit  entièrement  toute  la  mer  mediterranée  en  reÇolt  d" 

...  ,.  ..      ,  .  peuple    Ro- 

sa  subjection  ;  tellement  que  il  ny  avoit  mar-  main  les 

111  1  •  ■     marques  de 

chand  de  sorte  quelconque  qui  y  peust  navi-  i,ipiuSgran. 
guer  ne  trafîcquer  :  ce  qui  feut  la  cause  prin-  de  confian 
cipale  qui  esmeut  les  Romains  ,  craignants  la 
nécessité  de  vivres  ,  et  attendants  une  grande 
famine  ,  d'envoyer  Pompeius  pour  oster  la 
domination  de  la  mer  à  ces  coursaires  ;  et 
celuy  qui  premièrement  en  meit  le  propos  en 
avant,  reut  Geminius  ,  l'un  de  ses  familiers  ,  ne 
luy  donnant  pas  par  son  edict  l'aucthorité  d'ua 
admirai  ou  d'un  gênerai  de  la  marine  seule- 
ment ,  ains  manifestement  puissance  de  mo- 
narchie soubveraine  sur  toutes  sortes  de  per- 
sonnes ,  sans  estre  subject  à  rendre  compte  , 
ny  à  estre  puis  après  syndicqué  de  ce  qu'il 
auroit  faict  en  ceste  charge  :  car  la  teneur  de 
son  edict  luy  donnoit  plein  pouvoir  de  com- 
Tomc  V%  R 

mander  soubverainement  en  toutes  les  mers 
qui  sont  entre  les  terres  depuis  les  colonnes 
de  Hercules  ,  et  en  toute  la  terre  firme  à  l'en- 
viron  ,  jusques  à  vingt  et  cinq  lieues  arrière 
de  la  mer  (  il  y  avoit  pour  lors  bien  peu  de 
pais  soubz  l'empire  Romain  qui  en  feussent 
reculez  de  plus  loing  que  cela  ,  ains  estoyent 
comprins  là  -  dessoubz  de  très  -  grandes  na- 
tions et  de  très  -  puissants  princes  ).  Davan- 
tage il  luy  donna  aussy  pouvoir  d'eslire  du 
sénat  quinze  lieutenants  ,  pour  leur  despartir 
à  chascun  les  charges  particulières ,  et  les  quar- 
tiers que  bon  luy  sembleroit ,  et  de  prendre 
argent  au  thresor  ou  es  mains  des  recepveurs 
de  la  chose  publicque  ,  pour  entretenir  une 
flotte  de  deux  cent  voiles ,  avecques  entière 
puissance  de  leiver  tant  de  gents  de  guerre  , 
tant  de  gualiots  et  de  gents  de  rame  comme  il 
luy  en  plairoit. 

Ceste  proposition  ayant  esté  leuë  publique- 
ment, le  peuple  l'advoiïa  etaucthorisa  de  mer- 
veilleuse affection  :  mais  aux  principaulx  hom- 
mes et  plus  gents  de  bien  du  sénat,  il  sembla  que 
c'estoit  un  pouvoir  qui  ne  surpassoit  pas  seule- 
ment toute  envie,  mais  qui  leur  apportoit  occa- 
sion de  grande  crainte,  de  donner  ainsy  à  un  par- 
ticulier puissance  si  absolue,  et  si  peu  limitée; 
au  moyen  dequoy  ils  s'y  opposèrent  tous, 
excepté  Caesar  ,  lequel  y  favorisa  ,  non  qu'il 
se  souciast  de  faire  plaisir  à  Pompeius,  mais 
pource  que  dès  lors  il  taschoit  ja  de  s'insinuer 
en  la  bonne  grâce  du  peuple  :  mais  tous  les 

austres  hommes  d'honneur  en  tanserent  et  re- 
prindrent  griefvement  Pompeius ,  jusqu'à  tant 
que  l'un  des  consuls  luy  reprocha  qu'il  vou- 
loit  ensuivre  la  trace  de  Romulus,  mais  qu'à 
l'advanture  aussy  ne  fauldroit-il  pas  d'avoir  une 
mesme  fin  que  luy.  Le  peuple  le  cuida  assommer 
pour  ceste  parole. 

Catulus  se  présenta  puis  après  pour  parler 
à  l'encontre  de  cest  edict  :  le  peuple  du  com- 
mencement luy  donna  paisible  audience ,  pource 
que  c'estoit  une  personne  vénérable  :  et  luy 
commencea  à  desduire  sans  auscune  démons- 
tration d'envie  beaucoup  de  belles  choses  à 
la  louange  de  Pompeius,  et  à  la  fin  conseilla 
au  peuple  de  l'espargner,  et  de  n'exposer  pas 
à  tout  propos  au  dangier  de  tant  de  guerres 
les  unes  sur  les  austres  un  personnage  lequel 
ils  debvoyent  tenir  si  cher  :  car  si  vous  veniez 
à  le  perdre ,  dict-il ,  quel  austre  avez-vous  que 
vous  puissiez  mettre  en  son  lieu  ?  Le  peuple 
adoncques  escria  tout  hault ,  toy-mcsme  ;  par- 
quoy  voyant  qu'il  perdoit  sa  peine  de  cuidèr 
divertir  le  peuple  de  ceste  volonté ,  il  s'en 
desporta.  Roscius  se  présenta  après  pour  cuider 
aussy  parler,  mais  il  ne  peust  oncques  avoir 
audience  :  et  luy  voyant  qu'on  ne  le  vouloit 
austrement  escouter  ,  monstra  par  signe  des  Corbeau  qui 
doigts  qu'on  ne  debvoit  pas  bailler  ceste  charge  ébîouy  en 
à  Pompeius  seul,  ains  à  un  austre encores  avec-  passant  au- 

1  /-  1  1        5  1  dessus  d'une 

ques  luy.  Ce  que  le  peuple  n  ayant  pas  trouve  fouie   de 
bon,  se  print  à  crier  si  fort,  qu'un  corbeau  PeuP,e •  J[j 
volant  à  l'instant  par  dessuz ,  s'en  esbloiiit ,  bruit, 

et  tomba  emmy  la  presse  du  peuple  :  par  où  l'on 
peust  comprendre  ,  que  les  oiseaux  qui  tom- 
bent de  l'air  enterre,  ne  cheent  pas  (a)  pource 
que  l'air  agité  par  auscune  véhémente  concus- 
sion se  rompe  ny  se  fende  :  mais  pource  que 
le  coup  de  la  voix  ,  quand  elle  est  si  forte 
et  si  violente,  qu'elle  faict  comme  une  tour- 
mente  en  l'air,  les  frappe  et  les  atteinct. 

Si  feut  pour  ce  jour-]à  l'assemblée  rompue 
sans  y  rien  arrester  ny  conclurre ,  et  au  jour 
prefix  qu'on  debvoit  faire  passer  le  décret  par 
les  voix  et  suffrages  du  peuple  ,  Pompeius  s'en 
alla  aux  champs,  là  où  estant  adverty  comme 
le  peuple  l'avoitaucthorisc,  il  retourna  et  rentra 
la  nuict  dedans  la  ville  pour  esviter  l'envie 
qu'on  eut  eue  à  l'encontre  de  luy ,  quand  on 
eut  veu  le  monde  qui  feut  couru  de  toutes  les 
parts  de  la  ville,  au  devant  de  luy,  et  qui  l'eut 
accompaigné  jusques  en  sa  maison'.  Le  lende- 
main au  matin  sortant  en  public  ,  il  sacrifia  aux 
dieux ,  et  luy  estant  donnée  audience  en  pleine 
assemblée  du  peuple  ,  il  feit  de  sorte  qu'on 
luy  adjousta  encores  beaucoup  de  choses  à  son 
pouvoir ,  au  double  presque  de  l'appareil  qui  luy 
avoit  esté  ordonné  au  premier  décret  :  car  il 
obtint  que  le  public  luy  armeroit  cinq  cent 
vaisseaux,  et  luy  leiva-on  bien  six  vingt  mille 
combattants  à  pied,  et  cinq  mille  à  cheval, 
et  choisit- on  dedans  le  sénat  vingt  et  quatre 

(<j)  11  y  a  double  lecture  en  cet  endroit ,  et  selon 
l'autre  il  faudrait  traduire  ,  pource  que  l'air  fendu  et  «1- 
tr' ouvert  reçoive  beaucoup  de  vuide ,  kwôv  7T«Aw. 

personnages  qui  tous  avoyent  eu  gouvernements 
et  charges  d'armées,  et  aussy  deux  thresoriers 
generaulx.  Sur  ces  entrefaictes  les  vivres  d'ad- 
vantureravallerent,  dont  le  peuple  estant  fort 
ayse,  print  occasion  de  dire  ,  que  le  seul  nom 
de  Pompèius  avoit  desia  amorty  ceste  guerre. 
Toutesfois  il  divisa  toute  la  mer  d'entre  les 
terres  en  treize  régions,  en  chascune  desquelles 
il  ordonna  certain  nombre  de  vaisseaux,   et 
par  dessuz  un  de  ses  lieutenants  :  ainsy  ayant 
espandu  ses  forces  par-tout,  il  envelopa  dedans 
ses  rets  tous  les  vaisseaux  des  coursaires  qui 
se  trouvoyent  ensemble  en  flotte  :  et  les  ayant 
prins  ,  les  feit  tous  tirer  en  terre  :  mais  ceulx 
qui  s'estoyent  de  bonne  heure  desbandez,  ou 
qui  austrement   peurent    eschapper  de   ceste 
chasse  générale  ,  s'enfuyrent  tous  se  cacher  en 
la  Cilicie,  ne  plus  ne  moins  que  les  abeilles 
en  leur  ruche  ,  contre  lesquels  il  voulut  aller 
luy  mesme  en  personne  avecques  soixante  des 
meilleurs  vaisseaux: toutesfois  il  ne  passa  point 
pour  y  aller,  que  premièrement  il  n'eust  net- 
toyé toute  la  mer  de  la  Thoscane ,  les  costes 
de  la  Libye ,  de  la  Sardaigne  ,  de  la  Sicile  et 
de  la  Corse,  de  tous  ces  larrons  qui  paravant  y 
souloyent  escumer  :  ce  qu'il  eut  faict  en  l'espace 
de  quarante  jours,  moyennant  une  peine  infinie 
qu'il  en  print,  et  la  bonne  diligence  que  feirent 
aussy  ses  lieutenants. 

Mais  comme  l'un  des  consuls  nommé  Piso, 
par  despit  et  envie  qu'il  portoit  à  sa  gloire, 
feit  tout  le  destourbier  qu'il  pouvoit  à  son 

appareil,  et  entre  austres  choses  ,  luy  eut  cassé 
ses  hommes  de  rame  ,  il  envoya  devant  ses 
vaisseaux  faire  le  tour  de  l'Italie  pour  se  rendre 
en  la  ville  de  Brundusium  ,  et  luy  s'en  alla 
cependant  par  la  Thoscane  à  Rome,  là  où  si- 
tost  qu'il  feut  sceu  qu'il  venoit ,  tout  le  peuple 
s'espandit  hors  la  ville  pour  luy  aller  au  de- 
vant ,  comme  s'il  y  eust  eu  ja  long-temps  qu'il 
en  feust  sorty  :  et  ce  qui  augmentoit  encores 
davantage  l'ayse  que  le  peuple  avoit  de  le 
veoir ,  c'estoit  la  mutation  plus  prompte  et 
soubdaine  qu'ils  n'avoyent  espéré,  des  vivres 
qui  arrivoyent  tous  les  jours  en  abondance 
de  tous  costez ,  tellement  qu'il  s'en  fallut  bien 
peu  que  Piso  ne  feust  privé  et  desposé  de  son 
consulat  ;  car  Gabinius  en  avoit  ja  le  décret 
tout  escript  et  prest  à  présenter  au  peuple  , 
mais  Pompeius  l'en  enguarda  :  et  après  avoir 
moyenne  et  faict  tout  doulcement  ce  qu'il 
avoit  à  faire  ,  il  se  rendit  en  la  ville  de 
Brundusium,  là  où  il  monta  en  mer  et  feit  voile. 
Et  combien  qu'il  feust  si  pressé  du  temps 
et  de  l'occasion  en  ce  voyage  5  qu'il  passoit 
au  long  des  bonnes  villes  sans  entrer  dedans  , 
tant  il  avoit  de  haste  :  ce  neantmoins  il  ne 
voulut  point  ainsy  passer  la  ville  d'Athènes, 
ains  y  descendit  en  terre  ,  et  après  y  avoir 
sacrifié  aux  dieux  ,  et  salué  le  peuple ,  s'en 
retourna  r'embarquer  ;  et  en  sortant  de  la 
ville ,  il  leut  deux  escripteaux  qui  avoyent 
esté  faicts  en  sa  louange,  l'un  au  dedans  dç 
la  porte  ,  qui  disoit , 

D'austant  es-tu  Dieu  ,  comme 
Tu  te  reconnois  homme  : 

et  l'austre  au  dehors  de  la  mesme  porte ,  qui 
disoit , 

Nous  t'attendions,  nous  te  voyons, 
Nous  t'adorons ,  et  convoyons. 

Et  pource  qu'ayant  prins  quelques  coursaires  de 
ceulx  qui  se  tenants  encores  ensemble  alloyent 
escumants  la  mer  çà  et  là ,  il  les  traicta  hu- 
mainement quand  ils  luy  requirent  pardon,  et 
tenants  leurs  vaisseaux  et  leurs  personnes  en 
sa  puissance ,  ne  leur  feit  mal  quelconque  ,  leurs 
compaignons  en  prenants  bonne  espérance  , 
fuyrent  les  austres-  capitaines  ,  ses  lieutenants, 
et  s'allèrent  rendre  ,  eulx ,  leurs  femmes  et  leurs 
enfants  entre  ses  mains. 

Pompeius  pardonna  à  tous  ceulx  qui  se  ren- 
dirent volontairement,  parle  moyen  desquels 
il  vint  à  descouvrir  et  à  suivre  à  la  trace  les 
austres ,  qu'il  print  à  la  fin ,  lesquels  se  sen- 
tants coulpables  de  cas  irrémissibles  se  ca- 
choyent  i  toutesfois  le  plus  grand  nombre 
d'iceulx  ,  et  les  plus  riches  et  plus  puissants 
avoyent  retiré  leurs  femmes ,  leurs  enfants , 
leurs  biens  et  tout  leur  peuple  inutile  à  la 
guerre,  dedans  des  chasteaux  et  petites  villettes 
fortes  du  mont  deTaurus,  et  ce  qu'il  yavoit 
d'hommes  de  deffense  s'embarqua  sur  leurs 
vaisseaux  devant  la  ville  de  Coracesium  ,  là. 
où  ils  attendirent  Pompeius  ,  et  luy  don- 
nèrent   la  bataille  ,,   en  laquelle   ils   feurent 

deffaicts  premièrement  en  mer  ,  puis  assiéger 
en  terre;  mais  tantost  après  ils  requirent  qu'on 
les  print  à  mercy ,  et  se  rendirent  eulx  ,  leurs 
villes  et  leurs  isles  qu'ils  avoyent  fortifiées , 
de   sorte  qu'elles  estoyent   bien    mal  -  aysées 
non-seulement  à  forcer,  mais  aussy  à  appro- 
cher. 
Pompeius      Ainsy  feut  ceste  guerre  achevée  ,  et  tous 
f"desaIRVo-U"  ^es  coursaires  ,  en  quelque  part  ou  endroicts 
mains  pour  qu'ils  feussent  ,   chassez  hors    de  la    mer   en 

avoir  traité  ■>  1  •  •  i         <-•  • 

humaine-     1  espace  de  trois  mois,  et  non  plus.  Si  y  gua'gna 
ment  nom-  granfj  nombre  de  tous  austres  vaisseaux  ,  oultre 

bre  de  cor-  °  .  ..  .  , 

saires.  quatre  vingt  et  dix  gualeres  armées  d  espérons 
d'airain  :  et  quant  aux  personnes  qui  estoyent 
plus  de  vingt  mille ,  il  ne  meit  pas  seulement 
en  desliberation  ,  s'il  les  debvoit  faire  mourir  ; 
mais  aussy  de  les  laisser  aller  et  s'escarter  à 
leur  volonté ,  ou  bien  de  se  Rassembler  encores 
derechef,  veu  qu'ils  estoyent  en  si  grand  nombre 
pressez  de  la  pauvreté.,  et  tous  hommes  de 
guerre ,  il  ne  luy  sembla  pas  que  ce  feust  sage- 
ment faict. 

Parquoy  discourant  en  luy  -  mesme  que 
l'homme  de  sa  nature  n'est  point  un  animal 
indomptable  ny  farouche  de  soy-mesme  ,  ains 
au  contraire  ,  qu'il  sort  hors  de  son  propre 
et  de  son  naturel ,  quand  il  s'addonne  à  vice, 
et  qu'il  s'apprivoise  par  accoustumance  petit 
à  petit ,  et  par  changement  de  lieux  et  de  fa- 
çons de  vivre  :  attendu  que  les  bestes  mesmes 
qui  de  leur  naturel  sont  sauvages  et  farouches, 
s'addoulcissent  bien  et  despouillent  leur  fierté 

naturelle ,  en  les  accoustumant  peu  à  peu  à 
une  vie  plus  doulce;  il  résolut  de  transporter 
ces  coursaires  de  la  mer  en  la  terre ,  et  leur 
faire  gouster  la  vie  juste  et  innocente,  en  de- 
mourant  es  villes  et  labourant  la  terre.  Si  en 
logea  auscuns  dedans  quelques  petites  villes 
des  Ciliciens  qui  estoyent  à  demy  désertes  ,  et 
qui  pour  ceste  cause  les  receurent  volontiers, 
moyennant  qu'on  leur  baillast  des  terres  pour 
les  nourrir.  La  ville  aussy  des  Soliens  avoit 
n'a  gueres  esté  destruicte  et  dépeuplée  par 
Tigranes,  le  roy  des  Arméniens  :  la  voulant 
remettre  suz ,  il  y  en  meit  un  nombre ,  et  en 
logea  semblablement  plusieurs  en  la  ville  de 
Dyme  au  pais  d'Achaïe,  qui  lors  avoit  fauste 
d'habitants  ,  et  tenoit  grande  quantité  de  belles 
et  bonnes  terres. 

Or  quant  à  cela,  ses  envieux  et  mal-veuil- 
lants  l'en  blasmoyent  :  mais  quant  à  ce  qu'il 
feit  en  Candie  ,  ceulx  mesmes  qui  estoyent  ses 
plus  grands  et  meilleurs  amys,  ne  s'en  pou- 
voyent  contenter.  Car  Metellus  qui  estoit  pa- 
rent de  celuy  qui  avoit  faict  la  guerre  quand 
et  luy  en  Hespagne  à  l'encontre  de  Sertorius  , 
avoit  esté  envoyé  praeteur  et  gouverneur  en 
Candie ,  avant  que  Pompeius  feust  esleu  capi- 
taine-general  à  l'encontre  des  coursaires,  pource  Narrons  qui 
que  la  Candie  estoit  comme  la  seconde  tasniere  seretiroient 
et  retraicte  de  ces  larrons,  après  la  Cilicie:  etea  an  c" 
Metellus  y  en  ayant  trouvé  un  grand  nombre, 
les  alloit  par  tout  exterminant ,  et  les  faisoit 
mourir  là  où  il  les  rencontroit;  mais  ceulx 
Tome  V,  S 

qui  s'estoyent  peu  saulv.r  jusques-ln ,  estants 
estroictement  assiégez  ,  envoyèrent  devers 
Pompeius  le  requérir  de  leur  vouloir  pardonner 
et  les  prendre  à  mercy,  en  lny  remonstrant 
que  celle  isle  estoit  dedans  les  bornes  de  sa 
charge  ,  comme  celle  qui  en  tous  endroicts 
qu'on  eust  sçeu  la  prendre  ,  venoit  à  se  ren- 
contrer au  dedans  de  la  mesure  qu'on  luy  avoit 
préfixe  sur  la  terre  arrière  de  la  mer. 

Pompeius  les  receupt  à  mercy,  et  escripvit 
à  Metellus  qu'il  se  desportast  de  continuer  ceste 
guerre  ,  et  quand  et  quand  feit  sçavoir  aux 
villes  qu*elles  n'eussent  à  obeyr  à  ses  com- 
mandements :  puis  envoya  l'un  de  ses  lieute- 
nants Lucius  Octavius ,  lequel  entra  dedans 
les  villes  que  Metellus  tenoit  assiégées ,  et  com- 
battit pour  les  coursaires.  Cela  rendit  Pompeius , 
non-seulement  envié  et  hay ,  mais  aussy  subject 
à  mocquerie  ,  de  prester  ainsy  la  saulve-guarde 
de  son  nom  à  des  meschants  larrons  qui 
n'avoyent  ne  dieu,  ne  loy ,  et  leur  attacher 
son  aucthorité,  ne  plus  ne  moins  qu'un  pré- 
servatif, à  la  fin  de  les  respiter  de  la  mort, 
pour  une  envie  et  opiniastreté  qu'il  print  à 
l'encontre  de  Metellus. 

Car  à  bon  droict  reprend-on  mesme  Achilles, 
et  dict-on  qu'il  ne  feit  point  en  homme  sage, 
ains  en  jeune  fol  et  estourdy ,  et  transporté 
par  convoitise  d'honneur ,  en  ce  qu'il  faisoit 
signe  aux  austres  Grecs  au  fort  de  la  bataille , 
et  leur  defTendoit  de  tirer  coup  à  Hector,  ainsy 
que  dict  Homère  : 

Que  cest  honneur  austre  ne  luy  leivast , 

Et  que  trop  tard  puis  il  n'y  arrivast.  Iliad.  Uv,  x*i 

Mais  Pompeius  feit  bien  pis  :  car  il  combattit 
pour  des  communs  ennemys  de  tout  le  monde, 
affin  de  priver  de  l'honneur  du  triumphe  un 
prœteur  Romain ,  qui  avoit  beaucoup  travaillé 
pour  les  destruire  et  exterminer  :  toutesfois 
Metellus  ne  désista  point  pour  ses  deffenses  , 
ains  ayant  prins  d'assault  les  coursaires  ,  les 
feit  exécuter  à  mort  ,  et  après  avoir  faict  et 
dict  plusieurs  oultraiges  et  injures  à  Octavius 
parmy  son  camp ,  le  laissa  enfin  aller. 

Si-tost  que  la  nouvelle  feut  arrivée  à  Rome ,     Pompeius 

.  1  •  •.        .•  est   nommé 

que  ceste  guerre  de  coursaires  estoit  entière-  pour  ache_ 
ment  parachevée  ,  et  que  Pompeius   n'ayant  ver  la  8uer- 

.  .  .  re  contre 

plus  que  faire ,  alloit  visitant  les  villes  ,  il  y  Tigranes  et 
eut  un  tribun  du  peuple  nommé  Manilius  ,  qui  JJiXldates 
proposa  un  austre  décret  au  peuple  ,  que 
Pompeius  prenant  toutes  les  forces  et  toutes 
les  provinces ,  qui  estoyent  lors  dessoubz  la 
charge  de  Lucullus  ,  et  de  plus  toute  la  Bithy  nie , 
que  tenoit  aussy  Glabrio  ,  allast  faire  la  guerre 
aux  roys  Tigranes  et  Mithridates  ,  retenant 
oultre  cela  tousiours  son  armée  de  mer ,  et 
sa  puissance  sur  la  marine  en  la  mesme  qua- 
lité et  condition  qu'il  la  tenoit  auparavant.  Cela 
estoit ,  à  bref  parler  ,  soubsmettre  à  un  seul 
homme  toute  la  puissance  entière  de  l'empire 
Romain  :  car  les  provinces  ausquelles  sa  pre- 
mière commission  ne  s'estendoit ,  comme  la 
Phrygie ,  la  Lycaonie ,  la  Galatie ,  Cappadocie, 
•Cilicie ,  la  haulte  Colchide  et  l'Arménie,  toutes 

S  2 


140  POMPEIUS. 

luy  estoyent  adjoustées  par  cesre  seconde, 
avecques  les  armées  et  les  forces  desquelles 
Lucullus  avoit  desia  battu  ces  deux  puissants 
roys. 

Si  ne  s'arrestoyent  pas  tant  ceulx  du  sénat 
au  tort  qu'on  faisoit  en  cela  à  Lucullus  ,  qu'on 
privoit  de  la  gloire  de  ses  propres  faicts  pour 
la  donner  à  un  austre  qui  luy  succederoit  plus- 
tost  à  l'honneur  du  triumphe  ,  que  non  pas  au 
travail  ny  au  péril  de  la  guerre  ,  combien  qu'ils 
cogneussent  esvidemment  qu'on  luy  faisoit  une 
grande  injustice,  et  luy  usoit-on  d'une  très- 
grande  ingratitude  :  toutesfois,  cela,  dis-je , 
ne  les  mouvoit  pas  encores  tant ,  comme  il 
leur  desplaisoit  de  veoir  establir  la  puissance 
dePompeiusenune  manifeste  tyrannie  :  etpour- 
tant  alloyent  s'admonestants  les  uns  les  austres, 
et  s'entre-donnants  courage  de  résister  fort  et 
ferme  à  cest  edict,  et  de  ne  laisser  point  ainsy 
perdre  leur  liberté. 

Toutesfois  quand  le  jour  feut  escheu,  auquel 
le  décret  debvoit  estre  passé  ,  ils  eurent  si 
grande  paour  d'irriter  le  peuple  ,  que  le  cou- 
rage leur  faillit  à  tous  ,  et  n'y  eut  personne 
qui  osast  dire  un  mot  à  \Tencontre  ,  sinon 
Catullus ,  qui  l'accusa  et  le  blasma  fort  lon- 
guement :  mais  à  la  fin  voyant  qu'il  ne  pour- 
voit guaigner  un  seul  homme  du  peuple  ,  il 
se  print  à  crier  aux  sénateurs  à  haulte  voix 
par  plusieurs  fois  ,  qu'ils  advisassent  doncques 
de  trouver  quelque  montaigne  ou  quelque 
haulte  roche ,  sur  laquelle  ils  se  peussent  retirer 

pour  saulver  et  deffendre  leur  liberté  ,  ainsy 
comme  austrefois  anciennement  avoyent  faict 
leurs  ancestres.  Mais  nonobstant  tout  cela ,  le 
décret  feut  passé  et  aucthorisé  par  les  voix 
de  toutes  les  lignées ,  à  ce  qu'on  dict ,  et  par 
ainsy  feut  Pompeius  absent  faict  seigneur  pres- 
que de  tout  ce  que  Sylla  par  force  d'armes  et 
effusion  de  sang  humain,  s'estant  faict  maistre 
de  Rome  ,  avoit  eu  en  sa  puissance. 

Quand  il  reçeupt  les  lettres  par  lesquelles 
on  luy  mandoit  ce  qui  avoit  esté  ordonné  par 
le  peuple  en  sa  faveur ,  l'on  dict  qu'en  la  pré- 
sence de  ses  familiers  amys ,  qui  lors  estoyent 
autour  de  luy  ,  et  s'en  esjouyssoyent  avecques 
luy  ,  il  fronça  ses  sourcils  et  frappa  sa  cuisse , 
comme  estant  désormais  fasché  et  ennuyé  de 
tant  de  charges  les  unes  sur  les  austres,  en 
disant  :  ô  dieux  !  ne  seray-je  doncques  jamais  au     Pompeiu« 
bout  de  tant   de  travauLx  ?  N'eust-il  pas  mieulx  condition  t* 
valu  pour  moy  que  j 'eusse  este  quelque  petite  per-  ?u' le  ^°[c0 
sonne  basse  et  incogneu'è ,  que  a"estre  ainsy  con-  continuelle- 
tinudlement  à  la  guerre ,  le  harnois-  sur  le  dos  ?  Ne  menc» 
verray-je  jamais  le  temps  que  me  despestrant  des 
lacqs  de  ceste  envie  ,/e  puisse  vivre  doulcement  avec- 
ques ma  femme  et  mes  enfants  ,  aux  champs  en  ma 
maison  ?  Telles  paroles  alloit  disant  Pompeius-; 
mais  ses  plus  privez  amys  mesmes  ne  peurent 
endurer  ne  supporter  ceste  trop  esvidente  simu- 
lation ,  cognoisbants  très -bien  qu'oultre  son 
ambition  naturelle  et  convoitise  de  dominer, 
il  estoit  très-ayse  d'avoir  obtenu  ceste  charge  „ 
pour  le  différent  tt  la  querelle  qu'il  avoit  avec- 

ques  Lucullus  :  aussy  le  descouvrirent  bien 
incontinent  les  eftects. 

Car  il  envoya  soubdain  ses  mandements  par- 
tout, par  lesquels  il  enjoignit  très-expressée- 
ment  à  toutes  sortes  de  gents  de  guerre  qu'ils 
eussent  à  se  retirer  par  devers  luy ,  et  feit 
aussy  venir  tous  les  princes  et  roys  compris 
dedans  le  destroict  de  sa  charge,  et  en  allant 
par  pais  ne  laissa  rien  qu'il  ne  remuast  et  chan- 
geast  de  tout  ce  que  Lucullus  avoit  faict  et 
ordonné,  jusqu'à  remettre  à  plusieurs  les  peines, 
et  à  oster  les  grâces  qu'il  avoit  données  ,  et 
s'oppiniastra  en  somme  à  faire  toutes  choses 
pour  donner  à  cognoistre  à  ceulx  qui  suivoyent 
et  honnoroyent  Lucullus ,  qu'il  n'avoit  auctho- 
rité  ne  puissance  quelconque  :  dequoy  comme 
Lucullus  feist  ses  plainctes,  leurs  amys  feurent 
d'advis  qu'ils  s'entre-veissent  pour  parler  l'un 
avecques  l'austre  :  ce  qu'ils  feirent  au  pais  de 
la  Galatie  :  et  comme  deux  grands  chefs  d'armées 
Romaines  qui  avoyent  faicts  de  belles  et  trium- 
phantes  choses ,  les  sergents  portoyent  devant 
eulx  les  faisceaux  de  verges  entortillées  de 
rameaux  de  laurier. 

Mais  quand  ils  se  rencontrèrent ,  Lucullus 
venoit  de  lieux  couverts  et  umbragez  d'arbres 
et  de  verdure,  et  Pompeius  au  contraire  avoit 
passé  un  grand  pais  aride  et  sec ,  où  il  n'y 
avoit  arbre  quelconque  ;  parquoy  les  ser- 
gents de  Lucullus  ,  voyants  les  branches  de 
laurier  que  portoyent  ceulx  de  Pompeius  ,  tou- 
tes seiches  et  fenées  ,  leur  en  baillèrent  des 

leurs  ,  qui  estoyent  fresches  et  vertes  ,  dont 
ils  ornèrent  et  entortillèrent  leurs  verges  et 
leurs  haches  :  cela  sembla  proprement  estre 
un  signe  que  Pompeius  venoit  pour  oster  et 
emporter  le  prix  d'honneur  à  Lucullus. 

Vray  est  que    Lucullus   avoit   esté  consul 
devant  Pompeius  ,   aussy  estoit~il  plus  aagé 
que  luy  :  mais  la  dignité  de  Pompeius  estoit 
plus  grande  ,  d'austant  qu'il  avoit  desia  trium- 
phé  par  deux  fois.  Si  feurent  leurs  propos,  à  la 
première  rencontre  ,  les  plus  gracieux  et  les 
plus  honnestes  qu'il  est  possible  ;  car  ils  ma- 
gnifièrent honnorablement  les  haults  faicts  l'un 
de  l'austre  ,  et   dirent  qu'Us   s'esjouyssoyent 
chascun  de  la  prospérité  de  son  compaignon  : 
mais  à  la  fin  la  conclusion  n'en  feut  ny  belle 
ny  bonne  ,   ains  vindrent  jusques  à  grosses 
paroles ,  Pompeius  reprochant  à  Lucullus  son 
avarice  ,  et  Lucullus  à  Pompeius  son  ambi- 
tion ,  de  sorte  que  leurs  amys  eurent  bien  à 
faire  à  les  despartir. 

Sortant  de  là  Lucullus  distribua  des  terres  uôtetout<; 
en  la  Galatie  ,  comme  par  luy  conquises  ,  et  autorité  des 

1  j>  \  •    1  mains  de Lu- 

donna  d  austres  grâces  et  présents  a  qui  bon  cuiius.avee 
luy  sembla  ;  et  Pompeius  estant  campé  assez  'e(luel  il 
près  de  luy  ,  defïendoit,  par  mandement  qu'il  ques   ao 
envoyoit  par-tout ,  qu'on  obeist  à  chose  quel-  cords' 
conque  qu'il  ordonnast ,  et   si  luy  osta  tous 
ses  gents  de  guerre  ,  exceptez  seize  cent ,  en- 
cores  estoit  ce  de  ceulx  qu'il  estimoit  qui  luy 
seroyent inutiles,  pour  leur  arroguance  ,  et  qui 
vouloyent  mal  à  Lucullus.  Davantage ,  pour 

diminuer  la  gloire  de  ses  faicts ,  il  disoif  publi- 
quement que  Lucullus  avoit  combattu  la  pompe 
et  la  monstre  seulement  de  ces  deux  roys ,  et 
luy  avoit  laissé  à  combattre  leur  vraye  ,  saine 
et  assagie  puissance  ,  pource  que  Mithridates 
Pompeius  avoit  lors  meis  son  recours  aux  armes  ,  aux 
se  déchirent  Pavo^s  •>  espées  et  chevaulx  :  et  Lucullus  ,  pour 
réciproque-  sa  revanche  ,  disoit  que  Pompeius  s'en  àlloit 
combattre  à  un  fantasme  et  à  une  umbre  seule- 
ment ,  ne  plus  ne  moins  qu'un  oyseau  de  cœur 
lasche  ,  ayant  tousiours  accoustumé  de  se  jec- 
ter  sur  des  corps  morts  que  d'austres  ont  por- 
tez par  terre  ,  et  à  venir  dissiper  les  relicques 
des  guerres  faictes  par  austruy  ,  comme  il 
avoit  faict  en  s'attribuant  l'honneur  de  la  def- 
faicte  de  Sertorius  ,  de  Lepidus  ,  de  Spartacus  ; 
là  où  Metellus,  Crassus  et  Catulus  les  avoyent 
deffaicts  :  et  pourtant  qu'il  ne  falloit  point  s'es- 
merveiller  s'il  avoit  cherché  les  moyens  de  se 
faire  supposer  à  la  gloire  et  aux  triumphes 
des  royaulmes  de  Pont  et  d'Arménie  ,  veu 
qu'il  avoit  tant  faict  par  ses  meinées  ,  qu'il 
s'estoit  ingéré,  comment  que  ce  feust ,  jusques 
au  triumphe  des  esclaves  fugitifs. 

Depuis ,  Lucullus  s'en  estant  party  ,  Pom- 
peius disposa  bonnes  guarnisons  par  toutes  les 
costes  et  mers  qu'il  y  a  depuis  la  province  de 
la  Phœnicie  jusques  au  royaulme  du  Bosphore; 
et  cela  faict,  print  son  chemin  par  terre  pour 
aller  en  personne  trouver  Mithridates  ,  lequel 
avoit  en  un  camp  trente  mille  hommes  de 
pied  et  deux  mille  chevaulx  ensemble  ,   et 

neantmoins 

neantmoins  ne  s'osoit  à  tout  cela  présenter  à     Pompeius 

1     i     -    ...  .  ,  .  ,         *     .  marche  con- 

la  bataille  ,  ains  s  estoit  campe  premièrement  tre  Mithri- 
dessuz  une  montaigne  forte  d'assiette  et  mal-  ^"^  £"'l! 
aysée  à  assaillir  :  toutesfois  il  l'abandonna  de-  à  la  premie- 
puis  ,  à  cause  qu'il  n'y  trouvoit  point  d'eaux  ;  ^rencon- 
mais  il  n'en  feust  pas  plustost  party  ,  que  Pom- 
peius s'en  saisit  incontinent  :  et  conjecturant  indice  pour 
par  la  nature  des  plantes  et  des  arbres  qui  y  trouver  des 

r  1111  sources    de 

verdoyoyent ,  et  semblablement  par  des  val-  fontaines. 
Ions  et  cavains  qu'il  y  voyoit ,  que  selon  rai- 
son il  y  debvoit  aussy  avoir  des  sources  de 
fontaines  ,  il  commanda  qu'on  y  creusast  des 
puits  par-tout ,  de  manière  qu'en  peu  d'heures 
son  camp  eut  très-grande  abondance  d'eau  ,  et 
s'esmerveilla  fort  comment  Mithridates  avoit 
ignoré  cela  si  longuement.  A  la  fin  il  alla  cam- 
per tout  à  l'entour  de  luy  ,  et  l'enferma  de 
murailles  dedans  son  propre  camp ,  là  où ,  après 
avoir  enduré  le  siège  quarante  et  cinq  jours , 
Mithridates  avecques  l'eslite  de  toute  son  ar- 
mée ,  s'enfuyt  sans  que  Pompeius  en  apper- 
çeust  rien  ,  ayant  premièrement  faict  occire 
toutes  les  personnes  inutiles  et  les  malades  de 
son  camp. 

Depuis ,  Pompeius  le  retrouva  une  austre    Pompeius 
fois  près  la  rivière  d'Euphrates  ,  et  s'en  alla  ^f^de  ba- 

loger  tout  joignant  luy  :  mais  craignant  qu'il  ta'Ue  sur 
&  '1        •    •         ]  •  v,  M         Mithrida- 

ne  passast  la  rivière   premier  quil  y    peust  tes ,  auquel 
estre  à  temps  pourl'empescher,  il  fcit  desloger  l}  *"e  P1"5 
son  armée  ,  et  marcher  en  bataille  dès  la  mi-  le  hommes, 
nuict  ,  environ  laquelle  heure  justement  on 
dict  que  Mithridates  eut  en  songe  une  vision 
Tome  V,  T 

qui  luy  prognosticquoit  ce  qui  luy  debvoit 
advenir  :  car  il  luy  feut  advis  que,  ayant  le 
vent  en  ponppe  ,  il  cingloit  à  pleines  voiles 
au  beau  milieu  de  la  mer  de  Pont  ,  et  qu'il 
voyoit  desia  le  destroict  du  Bosphore  ,  dont 
il  s'esjouyssoit  fort  ,  et  en  faisoit  grande  feste 
à  ceulx  qui  naviguoyent  quand  et  luy ,  comme 
celuy  qui  pensoit  estre  desia  certainement 
arrivé  à  port  de  salut ,  mais  que  soubdain  il 
se  trouva  destitué  de  toutes  choses  ,  errant  à 
la  mercy  des  vents  parmy  les  undes  de  la  mer, 
sur  une  petite  pièce  de  sa  navire  rompue.  Et 
comme  il  estoit  en  la  destresse  de  ceste  illu- 
sion ,  il  arriva  quelques-uns  de  ses  plus  fami- 
liers ,  qui  luy  dirent  que  Pompeius  estoit  desia 
si  près  d'eulx  ,  qu'il  n'y  avoit  plus  austre  or- 
dre ,  sinon  qu'il  falloit  combattre  pour  deffen- 
dre  leur  camp. 

Si  commencèrent  incontinent  les  capitaines 
à  ranger  les  trouppes  en  bataille  pour  combat- 
tre ;  et  Pompeius  estant  adverty  qu'ils  se  pre- 
paroyent  pour  le  recepvoir  ,  feit  double  d'ex- 
poser ses  gents  au  hazard  du  combat  en  ténè- 
bres ,  et  feut  d'advis  qu'il  valoit  mieulx  les  en- 
fermer seulement  tout  à  l'entour  ,  pour  leur 
oster  tout  moyen  de  s'en  pouvoir  fuyr  ;  puis 
quand  le  jour  seroit  venu  ,  qu'il  les  feroit  alors 
assaillir  tout  à  l'ayse  par  ses  gents,  qui  estoyent 
meilleurs  combattants  :  mais  les  plus  vieulx 
capitaines  et  chefs  des  bandes  luyfeirent  tant  de 
prières  et  tant  de  remonstrances  ,  que  finale- 
ment ils  l'esmeurent  à  faire  tout  promptemenf 

donner  l'assault ,  pource  qu'il  ne  faisoit  pas  si 
obscur  qu'on  ne  veist  du  tout  goûte  ,  à  cause 
que  la  lune  ,  qui  estoit  basse  et  prochaine  de 
son  coucher ,  rendoit  encores  assez  de  clarté 
pour  veoir  les  corps  des  hommes  :  mais  pource 
qu'elle  baissoit  fort ,  les  umbres  ,  quis'esten- 
doyent  bien  plus  loing  que  les  corps  ,  attei- 
gnoyent  de  tout  loing  les  ennemys ,  de  sorte 
qu'ils  ne  pouvoyent  pour  cela  juger  certaine- 
ment la  vraye  distance  qu'il  y  avoit  jusques  à 
eulx  ,  et  comme  s'ils  eussent  esté  tout  auprès 
d'eulx  ,  ils  leur  lançoyent  leurs  dards  et  jave- 
lots ,  dont  ils  n'assenoyent  personne  ,  pource 
qu'ils  estoyent  trop  loing.  Ce  que  voyant  les 
Romains  ,  leur  coururent  suz  avecques  grands 
cris  :  mais  les  Barbares  ne  les  osèrent  atten- 
dre ,  ains  s'effroyerent ,  et  leur  tournèrent  le 
dos  ,  fuyants  à  val  de  route ,  là  où  il  en  feut 
faict  une  grande  boucherie  ;  car  il  y  en  eut  de 
tuez  là  plus  de  dix  mille  ,  et  feut  leur  camp 
mesme  prins. 

Quant  à  Mithridates  ,  il  fendit  la  presse  des  Femme  har- 
Romains  dès  le  commencement  de  la  meslée  ,  ^MiSriîES 
avecques  bien  environ  huict  cent  chevaulx ,  et  tes. 
passa  oultre  :  mais  incontinent  ses  gents  i'es' 
carterent  ,  les  uns  deçà  ,  les  austres  delà  ,  en 
manière  qu'il  se  trouva  seul  avecques  trois  aus- 
tres ,  dont  l'un  estoit  Hypsicratia  ,  l'une  de  ses 
concubines  ,  laquelle  avoit  bien  tousiours  esté 
hardie  ,  et  avoit  un  cœur  d'homme  ;  tellement 
que  Mithridates  ,  pour  l'amour  de  Gela ,  l'ap- 
pelloit  Hypsicrates  :  mais  lors  ,  estant  vestue 

T  x 

en  homme  d'armes  Persien  ,  et  ayant  le  chevai 
de  mesme  ,  elle  ne  se  trouva  jamais  lasse  ny 
recreue  ,  pour  quelques  longues  courses  que 
feist  le  roy  ,  ny  jamais  ne  se  lassa  de  servir 
sa  personne  ,  ny  de  panser  son  cheval ,  jusques 
à  ce  qu'ils  arrivèrent  en  un  chasteau  fort ,  qui 
s'appelloit  Inora  ,  qui  estoit  plein  d'or  et  d'ar- 
gent ,  et  d'austres  précieux  meubles  du  roy.  Si 
y  print  Mithridates  force  riches  accoustre- 
ments  ,  qu'il  distribua  à  ceulx  qui  se  rassem- 
blèrent là  autour  de  luy  ,  et  donna  à  chascun 
de  ses  amys  un  mortel  poison  pour  porter 
quand  et  eulx  ,  affin  que  nul  d'eulx  ne  rom- 
bast  vif,  s'il  ne  vouloit  ,  entre  les  mains  des 
ennemys.  De  là  il  voulut  prendre  son  chemin 
en  Arménie  ,  devers  le  roy  Tigranes  :  mais 
Tigranes  le  luy  envoya  au-devant  defTendre; 
et  qui  plus  est  ,  feit  crier  à  son  de  trompe  , 
Soixante  qu'il  donneroit  cent  talents  à  qui  l'occiroit  : 

miu  écus.     au  m0yen   de   qUoy  ,  passant  la   source  du 
fleuve  d'Euphrates  ,  il  s'enfuyt  à  travers  le  pais 
de  la  Colchide. 
Pompeïus      Cependant  Pompeius  entra  dedans  le  pais 

fot  appoin-  d'Arménie  ,   à  l'instance  du  jeune  Tigranes  , 

tementavec  .  .  07 

Tigranes,  qui  s'estoit  desia  rebellé  contre  son  père  ,  et 
fmjose  une  estcnt  ané  rencontrer  Pompeius  sur  la  rivière 
grosse  d'Araxes  ,  laquelle  sourd  es  mesmes  lieux 
presque ,  que  faict  celle  d'Euphrates  ;  mais  elle 
prent  son  cours  devers  le  soleil  leivant ,  et 
va  tomber  en  la  mer  Caspienne.  Si  marchè- 
rent avant  en  païs  eulx  deux  ensemble  ,  recep- 
vants  les  villes  qui  se  rendoyent  à  eulx.  Mais 

le  roy  Tigranes  ,  qui  ,  peu  avant ,  avoit  pres- 
que esté  destruict  et  ruiné  par  Lucullus ,  en- 
tendant que  Pompeius  estoit  doulx  et  bénin 
de  sa  nature  ,  receupt  guarnison  en  ses  fortes 
places  et  ses  maisons  royales  ;  et  prenant  avec- 
ques  soy  ses  parents  et  amys ,  se  meit  en  che- 
min pour  aller  se  rendre  luv-mesme  à  Pom- 
peius. Quand  il  feut  arrivé  ,  estant  à  cheval , 
jusques  tout  joignant  la  closture  du  camp  ,  il 
en  sortit  deux  sergents  de  Pompeius  ,  qui  luy 
feirent  commandement  de  descendre  de  cheval, 
et  entrer  dedans  à  pied  ,  pource  que  jamais  on 
n'avoit  veu  homme  à  cheval  dedans  le  camp 
des  Romains. 

Tigranes  non  -  seulement  obeyt  à  cela  ,  mais 
davantage  desceignit  son  espée  qu'il  leur  bailla  : 
et  flnablement  quand  il  feut  assez  près  de 
Pompeius ,  ostant  son  chappeau  royal  de  dessuz 
sa  teste  ,  il  le  voulut  mettre  devant  les  pieds 
de  Pompeius  r  et  en  se  prosternant  en  terre 
le  plus  honteusement  du  monde  ,  se  démettre 
jusqu'à  luy  ambrasser  les  genoux  :  mais  Pom- 
peius lui-mesme  le  prévint ,  et  le  prenant  par 
la  main  le  meina  seoir  auprès  de  luy  à  l'un 
de  ses  costés ,  et  son  fils  à  l'austre  ,  puis  leur 
dict  à  tous  deux  r  quant  aux  austres  pertes  que 
vous  ave^  fautes  ,  il  vous  en  faust  prendre  à  Lucul~ 
lus  ,  lequel  vous  a  osté  la  Syrie  ,  la  Phœnicie  , 
Cilic'e  ,  Galatie  et  la  Sophene  ,  mais  ce  qui  vous 
est  demouré  jusques  à  mon  temps  ,  je  vous  Je  laisse, 
en  t ores  en  payant  aux  Romains  pour  V  amende  du      Trois  mil- 

,  /•  •  •  . , .  ,  lions  six  cent 

tort  que   vous  leur  ave^  jaict ,  six  mule  talents  ,  miu  âus. 

et  veulx  que  ton  fils  ayt  pour  sa  part  la  Sophene. 
Tigranes  accepta  ces  conditions  de  paix  ,  et 
adoneques  les  Romains  le  saluèrent  roy  ,  dont 
il  feut  si  ayse  ,  qu'il  promeit  de  donner  à  chas- 
que  simple  souldard'la  valeur  de  cinq  escus, 
et  à  chasque  centenier  cent ,  et  à  chasque  co- 
lonnel  de  mille  hommes  six  cent  :  mais  son 
fils  en  feut  au  contraire  très-mal  content  :  telle* 
ment  que  Pompeius  l'ayant  envoyé  semondre 
de  venir  soupper  en  son  logis ,  il  feit  response 
que  ce  n'estoyent  pas  de  telles  faveurs ,  ny  de 
Pompeius  tels  honneurs  ,  qu'il  attendoit  de  Pompeius  , 
prend  le  fils  pource  qu'il  trouveroit  assez  d'austres  Romains 

de  Tigranes  l     .  1 

prisonnier    qui  luy  en  reroyent  austant.  rour  ces  paroles 
S^ni/ment"  Pompeius  le  feit  prendre  prisonnier ,  et  guarder 
àsontriom-  pour  estre  meiné   en  triumphe  à  Rome. 
pne"  Peu  de  temps  après  Phraates,  roy  des  Parthes, 

Pompeius,  1        I  ■       i        j  i 

en  poursm-  envoya  devers  rompeius  luy  demander  ce  jeune 
datesîdlfeît  P"nce  »  comme  estant  son  gendre  ,  et  aussy 
les  Alba-     luy  remonstrer  qu'il  se  debvoit  contenter  de 

niensenba-       J     .  ■*  ....  ,,„      , 

taille    ran-  terminer  ses  conquestes  a  la  rivière  d  fcuphrates. 

&*e#  A  quoy  Pompeius  lui  feit  response ,  que  le  jeune 

Tigranes  touchoit  de  plus  près  à  son  père  qu'à 
son  beau  père  :  et  quant  aux  bornes  de  ses  con- 
questes ,  qu'il  les  limiteroit  là  où  le  droict  et  la 
justice  le  requerroit.  Au  demourant  laissant 
Afranius  en  l'Arménie  pour  la  guarde  du  pais  , 
il  passa  à  travers  les  nations  qui  habitent  au 
long  du  mont  de  Caucasus ,  poursuivant  Mi- 
thridates  ,  desquelles  nations  les  deux  plus 
grandes  et  plus  puissantes  sont  les  Albaniens 
et  les  Hyberiens,dont  lesHyberiens  s'estendent 

jusques  aux  montaignes  Moschiques  et  au 
royaulme  de  Pont  ,  et  les  Albaniens  gisent 
devers  le  soleil  leivant  en  la  mer  Caspienne. 

Ceulx  -  cy  du  commencement  octroyèrent 
passage  par  leurs  terres  à  Pompeius  ,  qui  le 
leur  envoya  demander.  Mais  l'hyver  surprit 
les  Romains  en  leurs  pais  ,  et  avecques  cela 
la  feste  des  Saturnales  escheut  aussy  pendant 
qu'ils  y  estoyent.  Et  lors  les  Barbares  s'assem- 
blèrent plus  de  quarante  mille  combattants  en 
un  camp  ,  et  passants  la  rivière  de  Cyrnus  , 
laquelle  descend  des  montaignes  Hyberiennes  , 
et  recepvant  celle  d'Araxes  qui  passe  à  travers 
l'Arménie,  se  va  descharger  par  douze  bouches 
en  la  mer  Caspienne  :  toutesfois  les  austres 
disent  que  ce  Cyrnus  ne  reçoipt  pas  l'Araxes  9 
mais  qu'il  va  à  part  soy  tomber  en  la  mesme 
mer,  près  des  bouches  de  l'austre  :  passants, 
dis-je ,  la  rivière  d'Araxes  ,  ils  allèrent  courir 
suz  aux  Romains. 

Pompeius  les  eust  bien  peu  guarder  de  passer 
la  rivière  s'il  eust  voulu  :  mais  neantmoins  il 
les  laissa  passer  à  leur  ayse  ,  puis  quand  ils 
feurent  tous  passez  ,  il  leur  alla  à  l'encontre 
et  les  déficit  en  bataille  rangée  ,  et  en  occit 
sur-le-champ,  un  très-grand  nombre  :  toutes- 
fois  depuis  il  pardonna  l'offense  à  leur  roy  , 
qui  l'en  envoya  requérir  par  ambassadeurs  ex- 
près ,  et  feit  paix  avecques  luy  ;  et  partant  de  là 
tira  contre  les  Hyberiens  ,  qui  n'estoyent  pas 
moins  en  nombre  que  les  premiers ,  mais  bien 
meilleurs  combattants ,  et  qui  desiroyent  sln- 

gulierement  faire  quelque  bon  service  au  be- 
soing  A  Mithridates  ,  et  repoulser  arrière  Pom- 
peius.  Ces  Hyberiens  ne  feurent  jamais  subjects 
à  l'empire  ny  des  Perses  ny  des  Medois  ,  et 
si  eschapperent  la  subjection  mesme  des  Macé- 
doniens, pour  austant  qu'Alexandre  ne  s'arresta 
point  au  païsde  Hyrcanie:  toutesfois  Pompeius 
alors  les  deflfeict  en  une  grosse  et  sanglante 
bataille  :  car  il  en  demoura  neuf  mille  morts 
sur  la  place,  et  en  fetit  prins  bien  dix  mille: 
puis  au  sortir  de-là  il  entra  dedans  le  païs  de  la 
Colchide  ,  là  où  Servilius  l'alla  rencontrer  joi- 
gnant la  rivière  de  Phasis  avecques  la  flotte 
de  vaisseaux,  dont  il  guardoit  la  mer  de  Pont. 

Or  d'aller  poursuivre  Mithridates  ,  qui  s'es- 
toit  caché  parmy  les  nations  voisines  du  des- 
troict  de  Bosphore  et  des  marais  Maeotides  , 
il  y  avoit  beaucoup  de  difficultez  :  et  davan- 
tage ,  il  eut  encores  nouvelles  que  les  Albaniens 
s'estoyent  une  austre  fois  rebellez  ,  contre  les- 
quels son  courroux  et  obstiné  désir  d'en  faire 
îa  vengeance  le  tiroyent  :  à  l'occasion  dequoy 
il  repassa  derechef  la  rivière  de  Cyrnus  ,  avec- 
ques grande  peine  et  grand  dangier  :  pouice 
que  les  Barbares  avoyent  remparé  un  long  es- 
pace de  l'austre  rive ,  avecques  force  arbres 
grands  et  gros  ,  traversez  en  croix  :  et  encores 
après  qu'il  l'eut  à  toute  peine  traversé ,  il  se 
trouva  en  un  fascheux  païs ,  où  il  avoit  à  faire 
bien  long  chemin  sans  trouver  aysance  d'eau 
quelconque  :  au  moyen  dequoy  il  feit  emplir 
4'eau  bien  dix  mille  peaux  de  chèvre,  et  mar- 
cha 

cha  en  avant  pour  rencontrer  ses  ennemys  , 
qu'il  trouva  auprès  de  la  rivière  d'Abas  ,  où 
ils  avoyent  soixante  mille  combattants  à  pied  , 
et  douze  mille  à  cheval  ,  mais  tous  mal  armez  , 
de  peau  de  bestes  sauvages  la  pluspart.  Leur 
chefestoit  le  frère  propre  du  roynomméCosis, 
lequel  quand  ce  vint  au  coup  de  main  ,  s'ad- 
dressa  à  Pompeius  mesme  ,  et  luy  tira  un 
coup  de  javelot  qui  l'assena  à  l'endroict  propre 
où  deffault  la  cuirasse  :  mais  Pompeius  luy 
en  tira  un  austre  d'une  javeline  ,  dont  il  le 
perça  de  part  en  part ,  et  le  porta  roide  mort  en 
terre. 

Auscuns  disent  qu'en  ceste  bataille  il  y  eut    Amazones 
des  Amazones  qui  combattirent  du  costé  des  qu»  secou- 

t,     ,  ^       ,  ,    ••      1  •  rentlesnar» 

Barbares  ,  estants  descendues  des  montaignes  barcscontre 
qui  sont  au  long  du  fleuve  de  Termodon  , u 
pource  qu'après  la  desconfiture  les  Romains 
en  despoiïillant  les  morts  trouvèrent  des  bou- 
cliers et  des  brodequins  tels  que  souloyent 
porter  les  Amazones  :  mais  il  ne  s'y  trouva  ja- 
mais un  seul  corps  de  femme  :  aussy  habitent- 
elles  au  costé  de  la  montaigne  de  Caucasus , 
reguardant  vers  la  mer  d'Hyrcanie  ,  et  ne  con- 
finent point  aux  Albaniens  ,  ains  y  a  entre  deux 
les  Gelés  et  les  Leleges ,  avecques  lesquels  elles 
hantent  deux  mois  par  chascun  an  seulement, 
se  trouvants  ensemble  au  long  de  la  rivière 
de  Termodon  ,  et  tout  le  reste  de  l'année 
elles  vivent  et  démolirent  à  part. 

Après  ceste  dernière  bataille,  Pompeius  s'es- 
tant  meis  en  chemin  pour  pénétrer  jusqu'au 
Tome  V%  V 


mains. 

Pompeïus  païs  d'Hyrcanie  ,  et  à  la  mer  Caspienne  ,  il 

ne  pouvant  lc  J     .  ,       ,  *   . 

pénétrer  en  teut  contrainct  de  s  en  retourner  arrière  pour 
Hyrcame .   ja  multitude  grande  des  serpents  venimeux  et 

a  cause  des  &  r 

bêtes  véni-  mortels  qu  il    y  trouva  ,  en    estant  approche 

?en  retour-  ^e  tro*s  j°"rnées.  Si  s'en  retourna  en  Arménie 

ne  en  Ar-  ]a  mineure ,  là  où  il  receuptdes  présents  que 

luy  envoyèrent  les  roys  des  Llermens  et  des 

Medois  ,  et  leur  rescripvit  amiablement  :  mais 

il  envoya  Aphranius  avecques  partie   de  son 

armée  contre  le  roy  des  Parthes  ,  lequel  estoit 

entré  en  armes  dedans  la  province  Gordiaene, 

où  il  travailloit  les  subjects  du  roy  Tigranes  : 

mais  il  en  feut  chassé  et  poursuivy  jusqu'à  l'Ar- 

belitide. 

u  traite        Au  demourant  de  toutes  les  amies  et  con- 

honnête-      cubines    du  roy  Mithridates   qui    lui  feurent 

ment    les  .     ,         .,      ,  • 

concubines  ameinees,  il  n  en  cogneut  jamais  pas  une  ,  ains 
de  Mithn-  i£S  renv0ya  toutes  à  leurs  parents  et  aroys  , 
entre 'autres  pource  qu'elles  estoyent  la  pluspart  filles  de 
qu^iu^Sit  princes  ,  seigneurs  ou  capitaines.  Toutesfois 
de  beaux  Stratonice  ,  celle  qui  avoit  plus  de  crédit  autour 
presens.       ^  ^  ^  ^  ^  ^-  ^  ay0it  Dajlté  en  guarde  le 

chasteau  où  estoit  la  plus  grande  quantité  de 
son  or  et  de  son  argent,  estoit  fille  d'un  mu- 
sicien chantre  ,  lequel  n'estoit  au  demourant 
gueres  riche ,  sinon  d'ans  ,  dont  il  estoit  fort 
chargé.  Mais  ayant  un  soir  en  un  festin  chan- 
té devant  Mithridates  ,  elle  le  ravit  si  fort 
de  son  amour  ,  qu'il  voulut  la  nuict  mesme 
l'avoir  à  coucher  avecques  luy,  et  son  vieil- 
lard de  père  s'en  alla  en  sa  maison  tout  fas- 
ché  de  ce  que  le  roy  ne  luy  avoit  pas  daigné 

dire  seulement  une  gracieuse  parole  :  mais  le 
lendemain  matin  à  son  resveil  ,  il  feut  tout 
esbahy  qu'il  trouva  en  son  logis  les  tables 
toutes  chargez  de  vaisselle  d'or  et  d'argent , 
une  grande  suite  de  serviteurs  ,  de  valets-de- 
chambres  et  de  pages  ,  et  qu'on  luy  apporta 
de  fort  beaulx  et  riches  accoustrements  ,  et 
devant  la  porte  un  cheval  bien  équipé  ,  ainsy 
comme  l'estoyent  ceulx  des  mignons  du  roy 
quand  ils  vouloyent  aller  par  la  ville.  Si  pensa 
que  ce  feust  un  tour  de  mocquerie  dont  on  luy 
voulust  jouer,  tellement  qu'il  s'en  voulut  fuyr, 
n'eust  esté  que  les  serviteurs  le  retindrent ,  qui 
luy  dirent,  que  c'estoyent  les  biens  d'un  grand 
riche  homme  de  n'a  gueres  mort,  que  le  roy  luy 
avoit  donnez  ,  et  que  tout  ce  qu'il  en  voyoit  là 
n'estoit  qu'un  eschantillon  par  manière  de  par- 
ler ,  au  prix  des  austres  meubles  et  possessions 
qui  estoyent  en  celle  succession  :  ainsy  com- 
mençant petit  à  petit  à  le  croire,  il  vestit  à 
grande  peine  la  robbe  de  pourpre  qu'on  luy 
avoit  apportée,  et  montant  à  cheval  s'en  alla 
promeiner  par  la  ville  ,  criant ,  tout  cecy  est  à 
moy,  tout  cecy  est  à  moy.  Dequoy  comme  quel- 
ques-uns se  mocquassent ,  il  leur  dict  qu'ils 
ne  se  debvoyent  point  esmerveiller  de  l'ouyr 
crier  ce  qu'il  disoit ,  mais  plustost  de  ce  qu'il 
ne  jectoit  des  pierres  à  ceulx  qu'il  rencontroit 
parmy  les  rues  ,  tant  il  estoit  transporté  de 
joye  hors  de  soy. 

Stratonice  doncques  estant  née  de  telle  race 
et  de  tel  sang,  livra  la  place  entre  les  mains 

V  1 

de  Pompeius,  et  luy  offrit  encores  plusieurs 
beaulx  et  riches  présents  ,  dont  il  ne  print  que 

refo?PdiUS  ceulx  cI,li  lK)UV°yent  servir  ou  à  orner  les  tem- 

mngnifiques  pies  des  dieux ,  ou  à  embellir  son  triumphe, 

farepa"ts  dl"Je  et  voulut  que  Stratonice  retinst  tout  le  demou- 

roi  des  Hy-  rant  pour  elle.  Semblablement  aussy  ,  luy  ayant 

le  roy  des  Hiberiens   envoyé  un  châlit,   une 

table  et  une  chaire ,  le  tout  d'or  massif,  en 

le  priant   de  les  vouloir  recepvoir  de  luy  en 

don  ,  il  consigna  le  tout  entre  les  mains  des 

thresoriers  pour  en   tenir  compte  à  la  chose 

publicque. 

Papiers  se-      ^n  un  austre  chasteau  nommé  Caenon  ,  il 

cretsdeMi-trouva  quelques  papiers  et  quelques  lettres  mis- 

qui  déve-'    sifves  secrettes  de  Mithridates  ,  qu'il  leut  avec- 

fon^du  èa-  cIl,es  grand  plaisir ,  pource  que  par  icelles  il 

ractere  de  descouvroit  esvidemment  quelle  estoit  la  na- 

e  prince.      ^^  ^Q  cç  rQ^  .  car  -j  ^  avo;t  ^e&  meinoireS, 

par  lesquels  il  apparoissoit  qu'il  avoit  empoi- 
sonné ,  oultre  plusieurs  austres ,  son  propre 
fils  Ariarathes,et  Alcaeus  leSardianien,  pource 
qu'il  avoit  emporté  devant  luy  le  prix  de  la 
course  des  chevaulx.  Il  y  avoit  aussy  des  inter- 
prétations de  songes ,  que  luy  ou  ses  femmes 
avoyent  songe/.,  et  des  lettres  lascifves  d'amour, 
de  Monime  à  luy,  et  de  luy  à  elle. 

Theophanes  dict  davantage  qu'on  y  trouva 
un  discours  de  Rutilius,  par  lequel  il  luy  suadoit 
et  l'incitoit  à  faire  mourir  tous  les  Romains 
qui  estoyent  en  l'Asie  ,  ce  que  toutesfois  ou 
estime  avecques  grande  raison  estre  un  men- 
songe malignement  controuvé  par  cestuy  Théo 

phanes ,  lequel  hayssoit  Rutilius,  pour  austant 
à  l'advanture  qu'il  ne  luy  ressembloit  en  chose 
quelconque  :  ou  peut-estre  aussy  pour  gra- 
tifier à  Pompeius,  le  père  duquel  Rutilius  des- 
cript  en  ses  histoires  pour  le  plus  meschant 
homme  du  monde. 

Au  partir  de  là  Pompeius  tira  vers  la  cité 
d'Amisus ,  là  où  son  ambition  le  conJuisit  à 
faire  des  actes  par  lesquels  il  se  condemnoit 
soy-mesme  ,  en  ce  qu'auparavant  il  avoit  fort 
reprins  et  blasmé  Lucullus ,  de  ce  que  vivant 
encores  l'ennemy ,  il  avoit  faict  des  mande- 
ments et  ordonnances  ,  distribué  des  dons ,  et 
conféré  des  honneurs,  que  les  capitaines  vic- 
torieux avoyent  accoustumé  de  faire  après  que 
la  guerre  estoit  de  tout  poinct  achevée  ,  et 
qu'ils  l'avoyent  conduicte  à  fin  :  luy-mesme , 
estant  encores  Mithridatesauroyaulme  de  Bos- 
phore le  plus  fort  ,  et  y  ayant  assemblé  une 
grosse  et  puissante  armée  ,  feit  tout  ce  qu'il 
blasmoit  et  reprenoit  en  austruy,  ordonnant 
des  provinces  ,  et  distribuant  des  dons  et  pré- 
sents à  chascun  selon  son  mérite  :  estants  là 
venus  devers  luy  douze  roys  Barbares,  avec- 
ques  plusieurs  austres  princes ,  seigneurs  et 
capitaines,  pour  ausquels  gratifier,  en  r'escrip- 
vant  au  roy  des  Parthes,  il  ne  daigna  mettre 
le  tiltre  que  les  austres  avoyent  accoustumé  de 
luy  donner  en  la  superscription  de  leurs  let- 
tres ,  le  nommants  le  roy  des  roys. 

Mais  il  luy  print  une  grande  envie  et  grand 
désir  de  recouvrer  la  Syrie,  et  de  pénétrer 

à  travers  l'Arabie  jusques  à  la  mer  rouge ,  affin 
d'estendre  ses  victoires  et  conquestes  de  tous 
costez  ,  jusques  à  la  grande  mer  Oceane ,  qui 
Conduite  environne  la  terre.  Car  en  la  Libye  il  feut  le 
«^s^fe'S  Premier  des  Romains  qui  alla  victorieux  jus- 
en  Judée,     ques  à  la  grande   mer ,  et  d'austre   costé  en 
Hespagne  il  eslargit  l'empire  Romain ,   et  le 
termina  à  l'Océan  Atlanticque,  et  pour  le  rroi- 
siesme  costé,  n*a  gueres  en  poursuyvant  les 
Albaniens  ,  il  s'en  fallut  bien  peu  qu'il  n'attei- 
gnist  jusques  à  la  mer  d'Hyrcanie.  Si  se  meit 
en  chemin  avecques  intention  d'estendre  le  cir* 
cuit  de  son  voyage  jusques  à  la  mer  rouge , 
mesmement  qu'il  voyoit  que  Mithridates  estoit 
bien  mal-aysé  à  chasser  et  à  prendre  par  armes, 
et  plus  difficile  à  vaincre  quand  il  fuyoit,  que 
quand  il  combattoit ,  au  moyen  dequoy  il  dict 
qu'il  luy  laisseroit  à  la  queue  un  plus  fort  et 
plus  aspre  ennemy  que  soy  mesme,  ce  seroit  la 
famine  :  car  il  ordonna  des  guardes  avecques 
nombre  suffisant  de  vaisseaux,  pour  espier  les 
marchands  qui  navigueroyent  au  païs  de  Bos- 
phore pour  y  porter  vivres  ou  austres  mar- 
chandises ,  ayant  estabiy  peine  de  mort  à  ceulx 
qui  le  feroyent   :  puis  avecques  la  meilleure 
partie  de  son  armée,  se  meit  en  chemin,  sur 
lequel  il  trouva    les  corps  des  Romains   qui 
avoyent  esté   deffaicts  par  Mithridates  soubz 
la  charge  deTriarius,  et  n'avoyent  point  en- 
cores  esté  inhumez ,  si  les  feit  tous  receuillir 
et  enterrer  honnorablement  et  magnifîcquement. 
Ce  qu'ayant  esté  obmis  par  Lucullus ,  feut 

a  mon  advis,  l'une  des  principales  causes  de 
le  faire  hayr  à  ses  gents  :  et  ayant  subjugué 
par  Afranius  les  Arabes  habitants  autour  du 
mont  d'Amanus  ,  il  descendit  luy-mesme  en 
personne  dedans  la  Syrie,  de  laquelle  il  feit 
un  gouvernement  et  une  province  acquise  à 
l'empire  Romain  ,  pource  qu'elle  n'avoit  nul 
roy  légitime  ,  et  conquit  aussy  la  Judée ,  où. 
il  print  le  roy  Aristobulus,  et  y  fonda  auscunes 
villes  ,  et  en  affranchit  et  deslibvra  de  servitude 
d'austres ,  qui  estoyent  usurpées  et  détenues  à 
force  par  des  tyrans  qu'il  feit  punir  :  mais  le 
plus  du  temps  qu'ils  y  consuma  feut  à  juger 
les  différents  ,  et  à  pacifier  par  arbitrage  les 
querelles  et  différents  qui  estoyent  entre  les 
villes  franches  ,  les  princes  et  les  roys  ,  en- 
voyant de  ses  amys  aux  lieux  où  il  ne  pouvoit 
aller  luy-mesme. 

Comme   ayant  esté  esleu  arbitre  entre  les     p0mPeius 
Parthes  et  les  Arméniens  ,  touchant  un  certain  est  choisi 

,..  ,  .  .  pour  arbitre 

pais  quils  pretendoyent  les  uns  et  les  austres,  entre  les 
il  y  envoya  trois  députez  ,  pour  en  décider  Partl^es  ?c 
et  juger  definitifvement  :  car  si  la  renommée  niais. 
de  sa  puissance  estoit  grande ,  celle  de  sa  vertu, 
de  sa  justice  et  bonté  ,  ne  l'estoit  pas  moins , 
tellement  qu'elle  couvroit  beaucoup  de  faustes, 
que   commettoyent  ses  familiers  et  ceulx  qui 
avoyent  crédit  autour  de  luy  ,  car  il  estoit  de 
si  bonne  nature  ,  qu'il  ne  les  pouvoit  enguarder 
de  mal  faire  ,  ny  chastier  et  punir  quand  ils- 
avoyent  forfdict ,  mais  il  se  desportoit  en  sorte 
vers  ceulx  qui  s'en  venoyent  plaindre  ou  qui 

avoyent  à  faire  à  luy,  qu'ils  etoyent  contraincts 
d'endurer  patiemment  leurs  convoitises,  ava- 
rices et  importunirez. 
Démétriin ,      Celuy  de  ses  domesticques  qui   avoit  plus 
ch'ideVom"  ^e  crédit  autour  de  luy,  estoit  un  serf  affranchi 
Peius*av0it  nommé  Demetrius,  lequel  estoit  bien  advisé 

grand  crédit  .  !  ,.,       . 

sur  lui.  au  demourant  ,  excepte  qu  il  abusoit  un  peu 
de  sa  fortune ,  auquel  propos  on  faict  de  luy 
un  tel  conte  :  Cato  le  philosophe  estant  en- 
cores  jeune,  mais  ayant  desia  grande  réputa- 
tion de  sagesse  et  tenant  bien  son  rang  ,  s'en 
alla  en  Antiochie  pour  vcoir  la  ville,  n'y  estant 
point  Pompeius,  et  qu.int  à  luy  selon  sa  cous- 
tume ,  il  cheminoil  à  pied,  et  ses  amys  qui 
l'accompaignoyent  par  honneur  ,  estovent  à 
cheval.  Si  apperceut  à  l'entrée  de  la  ville  une 
trouppe  de  gents  vestus  de  robbes  blanches, 
et  le  long  de  la  rue  d'un  costé  des  enfants  , 
et  de  l'austre  costé  des  garsons  rangez  en 
manière  de  haye ,  dont  il  se  courrouça ,  pensant 
que  ce  feust  pour  l'amour  de  luy,  et  pour  luy 
faire  honneur,  qu'on  fist  ceste  procession  ,  ce 
qu'il  ne  vouloit  auscunement.  Si  commanda 
à  ses  amys  qu'ils  descendissent  de  cheval  et 
marchassent  à  pied  comme  luy,  mais  quand 
ils  feurent  près  la  porte  de  la  ville,  le  maistre 
des  cérémonies  qui  conduisoit  toute  celle  pro- 
cession ,  ayant  un  chappeau  de  fleurs  sur  sa 
teste,  et  une  verge  en  la  main,  leur  vint  au 
devant ,  qui  leur  demanda  ,  où  ils  avoyent 
laissé  Demetrius,  et  quand  il  viendroit.  Les 
amys   de  Cato  se  prindrent  à  rire   de  ceste 

demande  , 

demande  ,  mais  Cato  ne  feit  que  dire,  6 pauvre 
malheureuse  ville  !  et  passa  oultre. 

Toutesfois  Pompeius  mesme  estoit  cause 
qu'on  luy  portoit  moins  d'envie  qu'on  n'eust 
faict  austrement,pource  qu'on  voyoit  l'audace 
dont  ce  Demetrius  usoit  envers  luy ,  et  qu'il 
ne  le  prenoit  point  a  mal ,  ny  ne  s'en  cour- 
rouçoit  point.  Car  on  dict  que  bien  souvent, 
quand  Pompeius  avoit  convié  quelques  gents 
de  venir  manger  en  son  logis  avecques  luy , 
il  receuilloit  luy-mesme  les  conviez,  et  atten- 
doit  qu'ils  feussent  tous  venus ,  que  ce  Deme- 
trius estoit  desia  à  table ,  et  avoit  presumptueu- 
sement  sa  robbe  sur  la  teste  baissée  jusques 
aux  aureilles.  Et  avant  qu'il  feust  de  retour  de 
ce  voyage  en  Italie  ,  il  avoit  desia  acquis  les 
plus  belles  maisons  de  plaisance,  et  les  plus 
beaulx  parcs  et  vergers  qui  feussent  à  l'entour 
de  Rome  ,  et  avoit  aussy  de  très-sumptueux 
jardins,  qu'on  surnommoit  communéement  les 
jardins  de  Demetrius ,  combien  que  son  maistre 
Pompeius  jusques  à  son  troisiesme  consulat , 
feust  logé  simplement  et  petitement.  Mais  de- 
puis ayant  faict  bastir  ce  tant  magnifîcque ,  et 
tant  renommé  théâtre  ,  qu'on  appelle  le  théâtre 
de  Pompeius  ,  il  feit  aussy  aedifier  auprès  , 
comme  un  appenty  de  son  théâtre,  une  austre 
maison  ,  laquelle  feut  bien  plus  honnorable  que 
la  première ,  mais  où  il  n'y  eut  rien  de  trop 
pourtant  :  de  sorte  que  celuy  qui  en  feut  sei- 
gneur après  luy  ,  quand  il  entra  dedans ,  s'es- 
merveilla,  et  demanda,  er  où  est-ce  que  man- 

Tome  F.  X 

geoit  le  grand  Pompcius  ?  ainsy  le  conte -l'on. 

Au  cU mourant  ,  le  roy  des  Arabes,  habi- 
tant à  l'entour  de  la  forteresse  qui  se  nomme 
Petra  ,  n'ayant  jusques-là  jamais  faict  compte 
de  la  puissance  des  Romains  ,  en  eut  alors 
grande  paour  ,  et  escripvit  à  Pompeius  qu'il 
estoit  prest  et  appareillé  de  faire  tout  ce  qu'il 
luy  plairoit  luy  commander  ;  et  Pompeius  , 
voulant  esprouver  ce  qu'il  avoit  sur  le  cœur , 
meina  son  armée  devant  ceste  place  de  Petra  : 
mais  ce  voyage  ne  feut  approuvé  de  gueres 
de  gents  ,  pource  qu'on  l'interpretoit  que  c'es- 
toit  une  occasion  cherchée  pour  esviter  d'al- 
ler après  Mithridates  ,  contre  lequel  on  vou- 
loit  qu'il  tournast  plustost  toutes  ses  forces , 
comme  contre  l'ancien  ennemy  ,  qui  com- 
mençoit  à  se  remettre  suz  ,  et  se  preparoit 
pour  meiner ,  à  ce  qu'on  entendoit ,  une  grosse 
et  puissante  armée  à  travers  la  Tartarie  et  la 
Hongrie  ,  en  Italie. 

Mais  Pompeius  ,  estimant  que  plustost  il  luy 
mineroit  sa  puissance  en  luy  laissant  faire  la 
guerre  ,  qu'il  ne  le  prendroit  au  corps  en 
fuyant ,  ne  se  voulut  pas  travailler  pour  néant 
à  le  poursuivre  ;  et  à  ceste  cause  alloit  cher- 
chant ces  entrejects  d'austres  guerres  ,  et  tirant 
ainsy  le  temps  en  longueur  ,  jusques  à  ce  que 
flnablement  la  fortune  luy  desnoiia  la  difficulté 
de  ce  nœud  :  car  estant  ja  près  de  la  place  de 
Petra  ,  et  ayant  ja  logé  son  camp  pour  ce 
jour-là  ,  ainsy  comme  il  s'exercitoit  à  picquer 
et  manier  un  cheval  à  l'entour  de  son  camp , 


1US 


P   O    M   P    E   I   U   S.  163 

il  arriva  des  messagers  du  royaulme  de  Pont , 
qui  luy  apportoyent  de  bonnes  nouvelles  , 
comme  l'on  pouvoit  cognoistre  et  juger  de 
tout  loing  aux  fers  de  leurs  javelines  ,  pource 
qu'ils  estoyent  entortillez  de  branches  de  lau- 
rier :  ce  que  les  souldards  ayants  apperçeu  ,  pompei 
s'en   coururent  incontinent  devers   luy  »  qui  aPPre"d.,,a 

.    .  .  ,  J      .    x       mort  demi- 

vouloit  premièrement  achever  son  exercice  ,  thridates. 
que  lire  ses  lettres  ;  mais  comme  ils  criassent 
et  le  pressassent ,  il  descendit  de  cheval  ,  et 
prenant  les  lettres  s'en  retourna  en  son  camp  , 
là  où  il  n'y  avoit  point  de  perron  hault  esleivé 
dont  il  peust  haranguer  ,  et  si  n'avoyent  pas 
les  souldards  la  patience  d'en  faire  un  à  la  mode 
du  camp  ,  que  les  gents  de  guerre  font  eulx- 
mesmes  avecques  de  gros  gazons  et  de  grosses 
motes  de  terre  ,  qu'ils  entassent  les  unes  sur 
les  austres  :  mais  de  haste  et  d'affection  grande 
qu'ils  avoyent  d'entendre  ce  que  portoyent  ces 
lettres  ,  ils  amassèrent  en  un  monceau  les  bas- 
tines  et  selles  des  chevaulx  ,  sur  lequel  Pom- 
peius  montant  ,  leur  desclara  comme  Mithri- 
dates  estoit  mort  ,  s'estant  luy-mesme  faict 
mourir ,  pour  austant  que  son  fils  ,  Pharnaces  , 
s'estoit  soubsleivé  ,  et  avoit  prins  les  armes 
contre  luy  ,  et  s'estoit  emparé  de  tout  ce  que 
possedoit  son  père  ,  luy  escripvant  qu'il  le 
tenoit  et  guardoit  pour  soy  et  pour  les  Ro- 
mains. 

Ces  nouvelles  entendues  ,   tout   le  camp  ,     Pompeius 

1,  1  ,     reçoit    le 

comme  1  on  peust  penser  ,  en  demeina  grande  corps  de  Mi 
joye,  et  se  meit  tout  le  monde  à  sacrifier  aux  thrldates  • 

X  1 

que  lui  en-  dieuxpour  leur  rendre  grâces,  et  à  faire  bonne 

vo;e    Plm-     ,  .  °.  .        , 

naces ,  avec  cnere  ,  comme  si  en  la   personne    seule  de 

de  magnifi-  Mithridates  il  leur  feust  mort  un  nombre  in- 
ques  pre-      £  ,,  . 

sens.  nny  cl  ennemys  :  et  Pompeius  ,  par  ce  moyen  , 

ayant  trouvé  fin  à  ceste  guerre  plus  facilement 
qu'il  n'avoit  espéré  ,  se  partit  incontinent  de 
l'Arabie  ,  et  ayant  traversé  en  peu  de  temps  les 
provinces  qui  sont  entre-deux  ,  feit  tant  par 
ses  journées  ,  qu'il  arriva  en  la  ville  d'Amisus  , 
là  où  il  trouva  force  présents  qu'on  luy  avoit 
apportez  de  la  part  de  Pharnaces ,  et  plusieurs 
corps  de  sang  royal ,  entre  lesquels  estoït  celuy 
mesme  de  Mithridates  ,  qu'on  ne  pouvoit  pas 
bien  recognoistre  au  visage  ,  à  cause  que  ses 
serviteurs  avoyent  oublié  d'en  faire  escou- 
ler  ou  desseicher  la  cervelle  :  toutesfois  en- 
cores  le  recognoissoit-on  bien  à  quelques  cica- 
trices qu'il  avoit  en  la  face  ,  au  moins  ceulx 
qui  desiroyent  le  veoir  :  car  quant  à  Pom- 
peius ,  il  ne  le  voulut  jamais  reguarder  ,  de 
paour  d'irriter  encontre  soy  l'ire  vengeresse 
des  dieux ,  ains  l'envoya  en  la  ville  de  Sinope; 
mais  bien  s'esmerveilla -il  de  veoir  la  gran- 
deur ,  et  la  sumptuosité  et  magnificence  des 
vestemenrs  et  des  armes  qu'il  portoit.  Toutes- 
fois  il  y  eut  un  nommé  Publius  ,  qui  ,  ayant 
desrobbé  le  fourreau  de   son  espée  ,  lequel 

„  avoit  cousté   trois  cent    talents    à    faire  ,  le 

Lent  quatre-  ' 

vingts  mille  vendit  à  Ariarathes  :  et  un  austre  ,  nommé 
Caius  ,  qui  avoit  de  jeunesse  esté  nourry  avec- 
ques  Mithridates  ,  ayant  semblabk-ment  des- 
robbé le  chappeau  ,  qui  estoit  faict  d'un  mer- 

veilleux  artifice  ,  le  donna  à  Faustus ,  fils  de 
Sylla  ,  qui  le  luy  demanda  ,  dont  Pompeius 
ne  sçeut  rien  pour  lors;  mais  Pharnaces  l'ayant 
descouvert ,  en  feit  punir  ceulx  qui  les  avoyent 
desrobbez. 

Après  doncques  avoir  donné  ordre  aux  afFai-  Pompeius 
res  de  delà  ,  et  y  avoir  estably  toutes  choses  ,  R^eVùii 
il  se  meit  alors  en  chemin  pour  s'en  retourner  trouve  beau. 

r  coup  de  dé- 

en  toute  joye  et  toute  reste  :  car  en  passant  sordre  dans 
par  Mytilene  ,  il  affranchit  de  toutes  charges  sa  bm^lc. 
la  ville  pour  l'amour  de  Theophanes  ,  et  assista 
à   un  jeu   de   prix    qu'ils  ont  accoustumé  de 
faire  tous  les  ans  ,  où  les  poètes  recitent  de 
leurs  œuvres  à  l'envy    les  uns  des  austres  , 
n'ayants  ceste  fois-là  prins  austre  subject  de 
leurs  compositions  que  les  faicts  et  gestes  de 
Pompeius.  Il  trouva  le  théâtre  où  se  faisoyent 
ces  jeux,  de  belle  façon  ,  et  en  feit  prendre  le 
plan   et  la   forme   pour  en  faire  un   pareil  à 
Rome  ,  mais  bien  plus   grand  et  plus  magni- 
ficque.  En  passant  aussy  par  la  ville  de  Rhodes  , 
il  voulut  ouyr  haranguer  et  déclamer  tous  les 
maistres  de  rhetoricque  ,  et  leur  feit  à  chascun 
présent  d'un  talent.    Posidonius  a  rédigé  par     Six  cens 
escript  le  discours  et  la  dispute  qu'il  eut  en  ccus- 
sa  présence  à  l'encontre  d'Hermagoras  le  rhe-  Gensd'hon- 
toricien  ,  sur  le  subject  que  Pompeius  mesme  neur  hono- 
leur  donna  ,  touchant  la  question  générale  et  hommes 
universelle.  Et  à  Athènes  il  en  feit  tout  austant  doctes. 
aux  philosophes  :  mais  il  donna  davantage  à 
la   ville   cinquante  talents  pour  la  faire  repa- 

„ .  •      1  •  •  \  ii-  Trente  mille 

rer.  Si  pensoit  bien  ?  a  son  retour  en  Italie  ,  y  écus. 

debvoir  arriver  le  plus  honnoré  homme  du  mon- 
de ,  et  desiroit  se  retrouver  en  sa  maison  avec- 
ques  sa  femme  et  ses  enfants  ;  comme  aussy 
il  cuydoit  bien  y  estre  attendu  d'eulx  en  grande 
dévotion  :  mais  le  dieu  qui  a  soing  de  mesler 
tousiours  parmy  les  grandes  et  illustres  fa- 
veurs de  la  fortune  ,  quelque  chose  de  sinis- 
tre ,  le  guettoit  en  chemin  ,  et  luy  dressoit 
embusche  en  sa  propre  maison  ,  pour  luy  ren- 
dre son  retour  douloureux  ;  car  sa  femme  , 
Mutia  ,  en  son  absence ,  s'estoit  mal  gouver- 
il  répudie  née.  Or  ,  pendant  qu'il  en  estoit  loing  ,  il  ne 
Mutia  ,  sa  {mt  compte  des  rapports  qu'on  luy  en  feit  ; 
mais  quand  il  approcha  de  l'Italie  ,  et  qu'il  eut, 
ainsy  comme  je  pense ,  l'entendement  plus  à 
deslibvre  pour  penser  de  près  aux  maulvais 
rapports  qu'on  luy  en  avoit  faicts ,  alors  il  luy 
envoya  dénoncer  qu'il  la  renonçoit  et  repu- 
dioit  pour  femme  ,  sans  avoir  lors  escript  ny 
jamais  dict  depuis  pour  quelle  cause  il  la  repu- 
dioit  ;  mais  la  cause  en  est  escripte  es  epistres 
de  Cicero. 

Au  demourant  ,  avant  son  arrivée  il  courut 
plusieurs  bruicts  de  luy  par  la  ville  de  Rome  , 
qui  en  estoit  en  peine  et  en  trouble  ,  pource 
qu'on  y  disoit  qu'il  meineroit  son  armée  tout 
droict  en  la  ville  ,  et  se  feroit  certainement 
seigneur  de  tout  l'empire  Romain  ,  tellement 
que  Crassus  en  sortit  à  la  desrobbée  ,  empor- 
tant quand  et  luy  ses  enfants  et  son  argent  , 
soit  ou  pource  que  véritablement  il  en  eust 
crainte ,  ou  plustost ,  comme  il  sembloit ,  pour 

faire  la  calomnie  vray-semblable  ,  et  rendre 
l'envie  plus  aspre  à  l'encontre  de  luy.  Parquoy ,     11  licencie 
sitost  qu'il  eut  le  pied  en  Italie  ,  il  feit  assem-  avant^X! 
bler  tous  ses  gents  de  guerre  ;  et  après  les  avoir  trer  en  Ita- 
preschez  et  remerciez ,  selon  que  le  temps  et  ie* 
l'occasion  le  requeroit  ,  leur  commanda  qu'ils 
se  desbandassent  et  se  retirassent  chascun  en 
sa  maison  pour  donner  ordre  à  leurs  affaires  , 
pourveu  qu'ils  eussent  soubvenance  de  se  re- 
trouver ensemble  à  Rome  ,  au  jour  de  son 
triumphe. 

Ainsy  s'ertant  son  armée  incontinent  rom- 
pue ,  et  la  nouvelle  en  estant  aussy-tost  courue 
par-tout  ,  il  advint  une  chose  merveilleuse  ; 
car  les  villes  voyants  Pompeius  U  grand  sans 
compaignie  de  gents  de  guerre ,  avecques  petite 
suite  de  ses  domesticques  et  familiers  amys 
seulement ,  ne  plus  ne  moins  que  s'il  feust  re- 
tourné ,  non  de  ses  grandes  conquestes ,  mais 
de  quelque  voyage  où  il  feust  allé  pour  son 
plaisir  ,  se  vuiderent  toutes  pour  aller  au- 
devant  de  luy  »  tant  les  peuples  luy  portoyent 
d'amour  et  de  bienveuillance  ,  et  l'accompai- 
gnerent  ,  voulust  ou  non  ,  jusques  dedans 
Rome  ,  avecques  plus  grande  puissance  que 
celle  qu'il  avoit  rameinée  en  Italie  ,  de  ma- 
nière que  s'il  eust  eu  envie  de  remuer  quelque, 
chose  en  Testât  de  la  chose  publicque  ,  il  n'eust 
point  eu  besoing  de  son  armée.  Et  pource  que 
la  loy  et  coustume  deffendoit  d'entrer  dedans 
la  ville  devant  le  triumphe  ,  il  envoya  requérir 
le  sénat  de  vouloir   différer  pour   quelques 

jours  l'eslection  des  consuls  ,  et  luy  faire  ceste 
grâce  ,  affin  que  présent  il  peust  assister  et 
favoriser  à  Piso  ,  qui  demandoit  ceste  année-là 
le  consulat  :  mais  il  feut  débouté  de  sa  re- 
queste  par  la  résistance  que  luy  feit  Cato  ,  qui 
l'empescha  ,  dont  Pompeius  s'esbahyssant  et 
s'esmerveillant  de  sa  franchise  de  parler  ,  et 
de  la  roideur  de  laquelle  seule  il  usoit  à  soubs- 
tenir  et  defFendre  les  choses  justes  et  raison- 
nables ,  il  eut  envie  de  le  guaigner  ,  comment 
Cato  refuse  que  ce  feust.  Parquoy  ,  ayant  Cato  deux  niep- 
sonaiiiance,  ces    ^  en  demanda  l'une  en  mariage  pour  sov  * 

«pourquoi.  '  .        &     r  J  9 

et  l  austre  pour  son  nls  :  mais  Cato  se  doub- 
lant qu'il  faisoit  ceste  poursuite  pour  le  guai- 
gner et  le  corrompre  ,  soubz  couleur  de  ceste 
prétendue  alliance  ,  l'en  esconduisit.  Sa  sœur 
et  sa  femme  estoyent  très-mal  contentes  de  ce 
qu'il  refusoit  ainsy  l'alliance  du  grand  Pom- 
peius. 

Mais  environ  ce  mesme  temps  ,  il  advint 
que  luy  ,  désirant  par  toutes  voyes  promou- 
voir Afranius  au  consulat ,  feit  distribuer  quel- 
que argent  par  les  lignées  du  peuple  ,  et  feut 
l'argent  deslibvré  es  jardins  mesmes  de  Pom- 
peius ,  de  sorte  que  la  chose  en  feut  toute 
divulguée  par  la  ville  ,  et  le  blasma-1'on  fort 
de  ce  qu'il  vouloit  rendre  vénal ,  et  faire  achep- 
ter  par  argent  à  ceulx  qui  ne  le  pouvoyent 
acquérir  ne  mériter  par  vertu  ,  le  soubverain 
magistrat  de  la  chose  publicque  ,  que  luy- 
mesme  avoit  obtenu  en  recompense  de  ses 
haults  faicts  :  et  adoncques  Cato  remonstra  à 

sa 

sa  femme  et  à  sa  sœur  :  voye^-vous  ,  il  nous 
eust  fallu  maintenant  participer  à  ce  blasme-là  , 
si  nous  eussions  prins  l'alliance  de  Pompeius.  Ce 
que  elles  ayants  entendu  ,  confessèrent  que 
son  advis  avoit  esté  le  meilleur  ,  eu  esguard 
au  debvoir  et  à  l'honneur. 

Au  reste  ,  quant  à  la  magnificence  de  son  Magnificen- 
triumphe  ,   encores    qu'il   feust   desparty   en  ce  du  tr°l" 

«.  •»      »   '  siemc  triom- 

deux  jours  ,  il  n  y  eut  pas  du  temps  assez,  phedePom- 
ains  y  eut  plusieurs  choses  qu'on  avoit  pre- pems* 
parées  pour  estre  portées  à  la  monstre  ,  qui 
demourerent ,  de  manière  qu'il  y  en  avoit  lar- 
gement pour  honnorer  ,  embellir  et  orner  en- 
cores un  austre  triumphe.  Entre  austres  choses, 
on  y  porta  devant  des  escripteaux,  011  estoyent 
contenus  les  noms  des  nations  dont  il  trium- 
phoit ,  qui  estoyent  celles  qui  s'ensuivent  ,  le 
royaulme  de  Pont,  l'Arménie  ,  la  Cappadocie  , 
la  Paphlagonie  ,  la  Medie  ,  la  Colchide  ,  les 
Hiberiens  ,  les  Albaniens  ,  la  Syrie  ,  la  Cilicie  , 
la  Mésopotamie  ,  la  Phœnicie  ,  la  Palestine  , 
la  Judée ,  l'Arabie,  les  Coursaires  et  Escumeurs 
de  mer  deffaicts  par  tous  les  quartiers  du  mon- 
de ,  tant  par  mer  que  par  terre  :  en  tous  lesquels 
pais  il  print  jusques  au  nombre  de  mille  chas- 
teaux  ,  et  non  gueres  moins  de  neuf  cent  villes 
et  citez  ;  et  de  vaisseaux  de  coursaires  environ 
huict  cent ,  et  de  villes  ,  auparavant  désertes  , 
par  luy  repeuplées ,  trente-neuf. 

Davantage  les  escripteaux  portoyent  aussy 
que  par  avant  ses  conquestes  le  revenu  ordi- 
naire de  la  chose  publicque  ne  montoit  ,  par 

Tome  F.  Y 

chascun  an  ,  qu'à  cinq  millions  d'escus ,  et  que 
lors  de  ce  qu'il  avoit  adjousté  et  acquis  à  l'em- 
pire Romain  ,  ils  en  recevoyent  huict  mil- 
lions et  cinq  cent  mille  escus  ,  et  qu'il  appor- 
tait présentement  au  thresor  de  l'espargne 
publicque  ,  tant  en  or  et  argent  monnoyé  , 
qu'en  bagues  et  joyaux  ,  la  valeur  de  deux 
millions  d'or  ,  sans  ce  qui  avoit  esté  donné 
et  distribué  aux  gents  de  guerre  ,  dont  celuy 
qui  en  avoit  eu  le  moins  ,  selon  sa  qualité  , 
en  avoit  reçeu  cent  cinquante  escus.  Les  pri- 
sonniers qu'on  meina  en  la  monstre  de  ce 
triumphe  ,  oultre  les  capitaines  de  coursaires  , 
feurent  le  fils  de  Tigranes  ,  roy  d'Arménie  , 
avecques  sa  femme  et  sa  fille  ,  et  la  femme 
mesme  du  roy  Tigranes  ,  laquelle  s'appelloit 
Zosime  ;  le  roy  des  Juifs  ,  Aristobulus, la  sœur 
de  Mithridates  ,  avecques  cinq  de  ses  enfants , 
quelques  dames  de  la  Scythie  ,  les  ostages  des 
Hiberiens  et  Albaniens  ,  et  ceulx  du  roy  de  la 
Commagene  ;  et  oultre  cela  ,  grand  nombre 
de  trophées  ,  austant  comme  luy  ou  s^s  lieu- 
tenants avoyent  guaigné  de  batailles  en  divers 
lieux. 

Mais  encores  ,  ce  qui  luy  tournoit  à  plus 

Pompems  il-  •     5    1    •      •  •  , 

perd  de  sa  grande  gloire,  et  qui  n  advint  jamais ,  ny  devant 

f0rdentrente'- ny  aPr^s  •>  ^  austre  capitaine  Romain  qu'à  luy  , 
quatre  ans.  feut  qu'en  ce  troisiesme  triumphe  il  triumpha 
de  la  troisiesme  partie  du  monde  :  car  il  y 
avoit  bien  eu  d'austres  Romains  paravant  luy 
qui  avoyent  triumphe  par  trois  fois  ;  mais  luy 
triumpha  la   première  fois  de  l'Afrique  ,  la 

seconde  de  l'Europe  ,  la  trois'iesme  de  l'Asie  ; 
tellement  qu'en  ces  trois  triumphes  il  semble 
avoir  ,  par  manière  de  dire  ,  triumphé  de  toute 
la  terre  habitable  entièrement ,  et  si  estoit  lors  , 
ainsy  que  disent  ceulx  qui  le  comparent  et  qui 
le  veulent  faire  en  toutes  choses  ressembler  à 
Alexandre  le  grand ,  au-dessoubz  de  trente  et 
quatre  ans  :  toutesfbis,  à  la  vérité  ,  quoy  qu'ils 
disent ,  il  approchoit  lors  des  quarante  ;  et 
bienheureux  eust-il  esté  si  sa  vie  ne  se  feust 
point  prolongée  oultre  le  poinct  que  luy  dura 
la  fortune  d'Alexandre  ,  pource  que  tout  le 
temps  qu'il  vescut  depuis  ,  ne  luy  apporta  que , 
ou  des  prosperitez  odieuses  ,  ou  des  adversitez 
irrémédiables  :  car  en  employant  le  crédit  et 
l'aucthorité  qu'il  avoit  acquis  par  bons  moyens , 
pour  favoriser  à  d'austres  injustement ,  austant 
comme  il  leur  adjousta  de  puissance  ,  austant 
se  diminua -il  de  sa  gloire  ,  et  ne  se  donna 
guarde  qu'il  se  trouva  ruiné  par  sa  propre 
grandeur  ,  ne  plus  ne  moins  que  les  villes  qui 
laissent  entrer  leurs  ennemys  jusques  dedans 
les  plus  forts  endroicts  et  meilleurs  quartiers 
qu'elles  ayent  ,  leur  adjoustent  leurs  propres 
forces  d'elles-mesmes  ;  aussy  Caesar  ,  s'estant 
aggrandy  moyennant  la  faveur  de  la  puissance 
de  Pompeius  ,  le  deffeit  et  le  ruina  puis  après 
luy-mesme,  avecques  les  propres  moyens  dont 
il  l'avoit  faict  fort  contre  les  austres  ;  ce  qui 
advint  en  ceste  manière. 

Lucullus  ,  à  son  retour  de  l'Asie  ,  où  Pom- 
peius l'avoit  injurieusement  traicté ,  feut  dès- 

lors  bien  veu  et  bien  reçeu  du  sénat ,  et  en- 

corcs  plus  depuis  quand  Pompeius  feut  aussy 

Luculius ,  arrivé  :  car  le  sénat  mesme  l'incita 'à  se  faire 

a  son  am-  val0jr     et  a  prendre  les  matières  à  cœur  à  bon 

veeaRome,         ... 

s'acharne      escient  ;  mais  il  rebouchoit  desia  au  demou- 

pcius?  °m  rant  >  et  estoit  sa  chaleur  actifve  es  affaires  de  la 

chose publicque,  ja  toute  refroidie,  pour  s'estre 

trop  addonné  à  l'ayse  de  sa  personne  ,  et  au 

plaisir  de  jouyr  de  sa  richesse  et  de  ses  biens 

en  repos.  Toutesfois  Pompeius   ne  feut  pas 

plustost  de  retour  ,  qu'il  s'attacha  vifvement 

à  luy  ,  touchant  les  choses  qu'il  avoit  establies 

et  ordonnées   en  Asie  ,   que  Pompeius  avoit 

toutes  cassées  et  annullées  ,  et  l'emportoit  au 

sénat  ,   moyennant  le   port  et  la  faveur  que 

P      dus  ^ato  luy  faisoit  :  à  l'occasion  de  quoy  Pom- 

s'attache  à   peius  se  trouvant  ainsy  rebuté  et  harassé  au 

quUedécïde  senat  >  feut  contrainct  de  recourir  aux  tribuns 

à  se  brouii-  du  peuple  ,  et  de  s'accointer  de  jeunes  hom- 

ler  avec  Ci-  111  1  11 

cero.  nies  esventez  ,  dont  le  plus  meschant ,  le  plus 

audacieux  et  le  plus  téméraire  ,  estoh  un  nom- 
mé Clodius  ,  qui  le  vous  print  incontinent, 
et  le  bailla  en  proye  au  peuple  ,  l'ayant  tou- 
siours  à  ses  costez  ,  et  le  traisnant  à  tout  pro- 
pos par  la  place  aprcs  luy  ,  contre  sa  dignité, 
pour  luy  faire  confirmer  toutes  les  nouvelletez 
que  luy  proposoit  et  mettoit  en  avant  pour 
flatter  la  commune ,  et  s'insinuer  en  la  grâce  du 
menu  populaire  :  mais  davantage  encores  luy 
demanda-il  pour  son  salaire ,  comme  si  ce  n'eust 
pas  esté  une  honte  ,  ains  une  grâce  qu'il  luy 
eust  requise  ,  qu'il  abandonnast  Cicero  ,  qui 

estoit  son  amy  ,  et  qui  avoit  faict  beaucoup 
pour  luy  en  l'administration  de  la  chose  pu- 
blicque  ;  ce  qu'il  obtint  de  luy  :  tellement  que 
quand  Cicero  se  voyant  appelle  en  justice  , 
en  dangier  de  sa  personne  ,  l'envoya  requérir 
de  luy  ayder  ,  il  feit  fermer  la  porte  de  devant 
de  son  logis  à  ceulx  qui  venoyent  de  sa  part, 
et  s'en  sortit  par  une  austre  porte  de  derrière  ; 
à  l'occasion  de  quoy  Cicero  ,  craignant  l'issue 
du  jugement  ,  s'en  alla  volontairement  hors 
de  Rome. 

Environ  lequel  temps  Caesar  retournant  de 
sa  praeture  d'Hespagne  ,  commencea  dès-lors 
à  meiner  une  practicque  ,  qui  promptement 
luy  acquit  une  singulière  bien-veuillance  ,  et 
depuis  luy  apporta  une  grande  puissance ,  mais 
au  contraire  un  très-grand  dommage  à  Pom- 
peius  et  à  la  chose  publicque  ;  car  il  estoit 
après  à  poursuivre  son  premier  consulat  :  et 
voyant  que  tant  comme  Pompeius    seroit  en 
inimitié  avecques   Crassus  ,  en  se  joignant  à 
l'un  il  auroit  l'austre  pour  ennemy  ,  il  chercha 
les  moyens  de  les  mettre  d'accord  ;  chose  qui, 
de  prime  face  ,  sembloit  la  meilleure  et  la  plus 
honneste  du   monde  ,  mais   qui  estoit   entre- 
prise finement   et  malicieusement  ,  à  maul- 
vaise    intention.  Car  la  force  qui  ,  paravant 
estant  divisée  en  deux  parts  ,  maintenoit  la 
chose   publicque  en  esgual   contrepoids  ,  ne 
plus  ne  moins  qu'un  bateau  esgualement  chargé 
austant  d'un  costé  que  d'austre  ,  tellement  qu'il 
ne  peust  pancher  ny  çà  ny  là  ,  venant  à  se  con- 

joindre  en  un  corps  ,  et  à  n'estre  plus  qu'une  , 
feit  l'inclination  si  forte  ,  qu'il  ne  se  trouva 
personne  qui  y  peustcontrepoiser,  de  manière 
qu'à  la  fin  aussy  renversa-elle  tout  sans-dessuz- 
dessoubz. 

Pourtant  disoit  le  sage  Cato  à  ceulx  qui 
alloyent  discourants  ,  que  la  querelle  et  ini- 
mitié de  Pompeius  et  de  Caesar  avoit  ruiné 
la  chose  publicque  ,  qu'ils  se  mescomptoyent 
grandement  de  s'en  prendre  à  ce  qui  avoit  esté 
le  dernier  ,  pource  que  ce  n'avoit  pas  esté  leur 
discord  ny  leur  inimitié ,  qui  avoit  esté  pre- 
mière et  principale  cause  de  ceste  ruine,  ains 
plustost  leur  amitié  et  concorde  :  car  par  icelle 
Caesar  feut  esleu  consul ,  lequel  se  meit  in- 
continent à  caresser  et  flatter  le  menu  popu- 
laire et  la  multitude  des  souffreteux  et  indi- 
gents ,  mettant  en  avant  des  repeuplements 
de  villes ,  des  distributions  de  terres  à  ceulx 
qui  n'en  avoyent  point,  deroguant  en  cela  à 
la  dignité  du  soubverain  magistrat ,  et  rendant 
par  manière  de  dire ,  le  consulat  un  tribunat 
du  peuple. 

Son  compaignon  Bibulus  luy  resistoit  le 
mieulx  qu'il  pouvoit,  et  Cato  se  desliberoitbien 
de  seconder  et  ayder  Bibulus  de  toute  sa  puis- 
sance, jusques  à  ce  que  Caesar  ameina  en  la 
tribune  des  harangues ,  Pompeius  devant  toute 
l'assistance  du  peuple ,  et  en  l'appellant  par 
son  nom,  luy  demanda  s'il  n'approuvoit  pas 
tous  les  décrets  qu'il  avoit  meis  en  avant. 
Pompeius  respondict  qu'o«y.  Si  doncques  il  se 

trouve  quelqu'un  ,  dict  Caesar ,  qui  par  force     Pompeius 
veuille  empescher  qu'ils  ne  soyent  aucthorisez  laisse  échaP- 

•        ii  -i  Per  des  pa- 

par  les  voix  du  peuple,  ne  viendras-tu  pas  rôles  unpeu 
pour  soubstenir  et  deffendre  le  bien  du  peu-  vantlepêu- 
ple  ?  Ouy ,  respondict  Pompeius  ,  J'y  viendray  pie. 
veoirement ,  et  contre  ceulx  qui  menacent  de  Pespée^ 
J'apporteray   Cespée  et  le  bouclier. 

Jamais  Pompeius  n'avoit  en  toute  sa  vie  ne 
faict  ne  dict  chose  si  importune  que  celle-là  , 
de  sorte  que  ses  amys  mesmes ,  pour  le  cuider 
excuser  ,  disent  que  ceste  parole  luy  eschappa 
sans  y  penser  :  toutesfois  par  ce  qui  s'ensuyvit 
puis  après,  il  apparut  bien  esvidemment  qu'il 
s'estoit  du  tout  donné  à  Caesar  pour  en  faire 
tout  ce  que  bon  luy  sembleroit  :  car  à  peu     h  épouse 
de  jour  delà  il  espousa  Julia  sa  fille,  sans  que  ^é^e  de 
personne  s'en  feust  jamais  doubté  ,  combien 
qu'elle  feut  fiancée  à  Servilius  Caepio ,  qui  la 
debvoit  bien-tost  espouser  :  et  pour  appaiser     jj  donne 
le  mal-talent  de  Caepio  ,  Pompeius  luy  donna  sa  fille  en 

mi  ...  .  J  mariaee  à 

en  mariage  sa  tille ,  qu  11  avoit  aussy  aupara-  Caepio. 
vant  promeise  à  Faustulus ,  fils  de  Sylla  ,  et 
Caesar  espousa  Calpurnia,  fille  de  Piso. 

Cela  faict ,    Pompeius  emplissant  toute  la 
ville  de  gents  de  guerre  ,  feit  à  force  tout  ce 
qu'il  voulut  :  car  ainsy  comme  le  consul  Bibukis   Bibulus ,  le 
s'en  alloit  en  la  place  accompaigné  de  Lucullus  jj"^^'  „?" 
et  de  Cato  ,  ils  se  ruèrent  sur  luy  à  l'improu-  traité  par  le 
veu ,  et  rompirent  les  faisceaux  de  verges  qu'on  Jfam  e  sa°" 
portoit  devant  luy ,  et  y  eut  quelqu'un  qui  par  conduite, 
dérision  luy  jecta  un  plein  pannier  de  fiente  sur  la 
teste  :  deux  des  tribuns  du  peuple  qui  estoyent 

en  sa  suite,  y  feurent  blecez.  Et  par  ce  moyen 
ayants  vuidé  la  place  de  ceulx  qui  leur  con- 
trarioyent ,  ils  feirent  à  leur  ayse  passer  le 
décret  de  la  distribution  des  terres  :  duquel 
appast  le  menu  peuple  estant  alléché  ,  se 
laissa  meiner  par  eulx  à  tout  ce  qu'ils  voulu- 
rent, et  ne  s'enquit  plus  de  rien  à  Tencontre, 
ains  sans  mot  dire  au  contraire,  il  donna  sa 
voix  pour  aucthoriser  tout  ce  qu'il  leur  plai- 
soit  proposer.  Si  feurent  là  ratifiées  les  ordon- 
nances ,  pour  lesquelles  Pompeius  avoit  desbat 
avecques  Lucullus  ,  et  décréta  -  l'on  à  Caesar 
le  gouvernement  des  Gaules  ,  tant  deçà  que 
delà  les  monts,  des  Alpes  et  de  l'Esclavonie, 
pour  l'espace  de  cinq  ans ,  avecques  quatre 
légions  complettes.  Et  pour  l'année  ensuivant 
feurent  désignez  consuls  Piso ,  beau-pere  de 
Caesar ,  et  Gabinius  le  plus  grand  flatteur  que 
Pompeius  eust  à  l'entour  de  luy. 

Or  pendant  que  ces  choses  se  passoyent, 
Bibulus  se  maintint  renfermé  dedans  sa  maison 
sans  en  oser  sortir  huict  mois  durant,  quoy 
qu'il  feust  consul ,  et  envoyoit  seulement  de- 
hors des  affiches  pour  attacher  es  lieux  pu- 
blics ,  par  lesquelles  il  chargeoit  et  accusoit 
Cassar  :  d'austre  part  Cato  ,  ne  plus  ne  moins 
que  s'il  eust  esté  inspiré  de  quelque  esprit  pro- 
pheticque  ,  alloit  preschant  et  prédisant  public- 
quement  en  plein  sénat,  ce  qui  estoit  pour  en 
advenir  à  la  chose  publicque ,  et  à  Pompeius 
mesme  :  mais  Lucullus  ne  se  voulant  plus  tra- 
vailler se  tenoit  coy  ,  et  jouyssoit  de  son  repos 

comme 

comme  n'estant  plus  pour  porter  la  peine,  ny 
d'aage  pour  se  mesler  d'affaire  ,  et  feut  lors 
que  Pompeius  dict ,  qu'il  estoit  plus  hors  de  saison     Age  pro- 
a  homme  vieil  de  vacquer  à  son  plaisir ,  que  vacquer  %*\res  su\. 

aux  affaires  de  la  chose  publicque  :  et  neantmoins  vant  lesen- 
1  r  111?      riment  de 

luy-mesme  feut  aussy  tantost  amoly  de  la-ponipeius. 
mour  de  sa  nouvelle  espouse  ,  et  n'entendit     p0mpeius 
plus  à  austre  chose  la  plus-part  du  temps  qu'à  passant  tout 

î  ,    .  l      .    l   .  *       *         letemsavec 

Juy  complaire,  se  tenant  le  plus  souvent  avec-  sa  nouvelle 
ques  elle  en  ses  maisons  de  plaisance    qu'il  femme,  ne- 

^  r  .  1         ghge  lesaf- 

avoit  aux  champs ,  ou  bien  en  ses  jardins  ,  sans  Faires. 

plus  se  soucier  de  ce  qu'on  faisoit  en  l'admi- 
nistration de  la  chose  publicque,  de  manière 
que  Clodius ,  qui  lors  estoit  tribun  du  peuple, 
vint  à  l'en  mespriser  ,  et  à  entreprendre  des 
choses  fort  séditieuses  :  car  ayant  chassé  Cicero, 
et  envoyé  Cato  hors  de  Rome  en  Cypre ,  soubz 
couleur  d'une  commission  et  administration 
publicque  :  et  d'un  austre  costé  Caesar  s'en  es- 
tant allé  es  Gaules  ,  voyant  que  le  commun 
peuple  luy  obeissoit  à  cause  qu'il  faisoit  et  disoit 
tout  ce  qu'il  pouvoit  imaginer  pour  le  flatter  et 
luy  agréer ,  il  attenta  incontinent  à  l'encontre 
des  ordonnances  de  Pompeius, taschant  à  en 
faire  casser  et  annuller  quelques-unes  :  comme 
entre  austres ,  il  tira  par  force  le  jeune  Tigranes 
hors  de  prison  ,  lequel  il  mesnoit  tousiours  par 
la  ville  quand  et  luy  ,  et  alloit  suscitant  tous 
les  jours  de  querelles  et  procès  aux  amis  de 
Pompeius ,  pour  esprouver  en  leur  faict  quel 
crédit  et  quelle  puissance  il  auroit. 

Finablement  un  jour  que  Pompeius  estoit 

Tome  V.  Z 

Il  est  ou-  sorty  de  sa  maison  en  public  ,  pour  assister 

trage  par  .  •  i      i>  i  ^>,      ,. 

Clodius, tri-  au  jugement  de  1  un  de  ses  procez  ,  ce  Clodius 
bundupeu-  ayant  autour  de  luy  une  caterve  de  vagabonds  , 
hommes  abandonnez,  à  qui  il  ne  chaloit  qu'ils 
feissent,  se  planta  dessuz  un  endroict  releivé  > 
où  il  estoit  veu  de  tous  costez  de  la  place , 
et  commença  à  faire  tout  hault  de  tels  interro- 
guatoires  :  qui  est  le  capitaine  de  caste  ville  ,  le  plus 
luxurieux  ?  qui  est  t 'homme  qui  cherche  f  homme  ? 
qui  est  celuy  qui  gratte  sa  teste  avecques  un  doigt  ? 
Et  ses  satellites  luy  respondoyent  criants  à 
hauke  voix  à  chasque  demande  qu'il  faisoit, 
comme  si  c'eust  esté  un  cœur  qui  eust  alter- 
nativement respondu  au  prebstre  à  chasque 
fois  qu'il  secoiioit  un  pan  de  sa  robbe  ,  c'est 
Pompeius.  Cela  grevoit  fort  Pompeius  ,  qui  n'a- 
voit  point  accoustumé ,  d'ouyr  ainsy  publique- 
ment mesdire  de  soy  ,et  n'avoit  point  apprins 
de  combattre  de  ceste  sorte  :  mais  encores  es- 
toit-it  plus  marry  de  ce  qu'il  appercevoit  que  le 
sénat  estoit  bien  ayse  de  luy  veoir  faire  ceste 
honte  et  cest  oultraige ,  en  vengeance  de  ce  qu'il 
avoit  laschement  trahi  et  abandonné  Cicero. 

Parquoy  s'estant  davantage  faict  quelque  bat- 
terie sur  la  place  mesme  ,  là  où  il  y  eut  des 
gents  bleçez  et  ayant  esté  surprins  un  des 
serfs  de  Clodius  ,  avecques  une  espée  ,  qui  s'es- 
tait à  force  coulé  à  travers  la  presse  ,  jusques 
auprès  de  la  personne  de  Pompeius,  prenant 
la  couverture  de  ceste  occasion,  mais  à  la  vé- 
rité craignant  l'insolence  et  les  paroles  inju- 
rieuses de  Clodius ,  il  ne  voulut  oneques  puis 

se  trouver  en  la  place ,  tant  que  son  tribunat 
dura  ,  ains  se  tint  tousiours  en  sa  maison ,  con- 
sultant avecques  ses  amys ,  comment  il  pour- 
roit  faire  pour  appaiser  l'ire  du  sénat  à  ren- 
contre de  luy  :  et  y  en  eut  un  nommé  Culeo  , 
qui  luy  conseilla  de  répudier  sa  femme  Julia, 
pour  renoncer  du  tout  à  l'amitié  de  Csesar  ,  et 
se  retourner  entièrement  du  costé  du  sénat  : 
ce  qu'il  ne  voulut  pas  faire ,  mais  bien  presta- 
il  l'aureilleà  ceulxqui  luy  conseillèrent  de  faire 
r'appeller  Cicero  ,  personnage  qui  estoit  enne- 
my  mortel  de  Clodius  et  très-aymé  du  sénat. 
Si  conduisit  le  frère  de  Cicero  ,  qui  en  debvoit  n  rappelle 
faire  la  requeste  au  peuple  ,  sur  la  place  ,  avec-  Clcero« 
ques  bon  nombre  de  gents  de  defTense  ,  là  où  il 
y  eut  des  coups  ruez  et  des  hommes  tuez  d'une 
part  et  d'austre  :  toutesfois  il  demoura  à  la  fin 
plus  fort  que  Clodius. 

Et  ainsy  Cicero  estant  r'appellé  par  décret 
exprès  du  peuple  ,  si-tost  qu'il  feut  de  retour 
remeit  Pompeius  en  la  bonne  grâce  du  sénat, 
et  persuada  la  proposition  qu'on  avoit  jà  meise 
en  avant,  de  donner  à  Pompeius  commission 
de  faire  venir  des  bleds  à  Rome,  par  laquelle 
il  remeit  une  austre  fois  en  la  puissance  de 
Pompeius  tout  tant  de  mer  et  de  terre  ,  par 
manière  de  dire ,  qu'il  y  en  avoit  dessoubz  l'em- 
pire Romain  :  car  par  la  teneur  du  décret  qui  en 
feut  passé  ,  se  trouvèrent  en  sa  main  tous  les 
ports ,  toutes  les  estapes  et  marchez  ,  toute 
la  vente  des  grains  et  des  fruicts  de  la  terre  ,  et 
pour  dire  en  un  mot  ,  tout  le'faict  et  trafic 

des  marchands  trafiquants  sur  la  mer  ,  et  des 
laboureurs  cultivants  la  terre.  Ce  que  Clodius 
calumniant ,  alloit  disant  que  la  cherté  et  fauste 
de  bleds  n'avoit  point  faict  inventer  ny  pro- 
poser le  décret  de  ceste  commission  :  mais  au 
contraire  ,  que  pour  avoir  ceste  commission  , 
l'on  avoit  faict  naistre  la  fauste  de  bleds ,  affin 
de  faire  revenir  comme  d'une  pasmoison  et 
remettre  un  petit  suz  par  ceste  nouvelle  charge 
l'aucthorité  de  Pompeius  et  sa  puissance,  qui 
s'en  alloit  languissant. 

Les  austres  disent  que  ce  feut  une  ruse  du 
consul  Spinther  ,  lequel  voulut  employer  Pom- 
peius en  ceste  plus  grande  charge  ,  affin  que 
luy  feust  envoyé  pour  secourir  et  remettre  en 
son  royaulme  le  roy  Ptolomaeus  :  toutesfois 
Canidius  ,  tribun  du  peuple  ,  meit  encores  en 
avant  d'y  envoyer  Pompeius  sans  armée, avec- 
ques  deux  sergents  portant  les  haches  devant 
luy  seulement  pour  remettre  d'accord  ce  roy 
Ptolomaeus  avecques  ceulx  d'Alexandrie  :  la- 
quelle charge  n'eust  pas  esté  désagréable  à 
Pompeius  :  mais  le  sénat  rejecta  ceste  proposi- 
tion soubz  honneste  couleur  feignant  qu'il  avoit 
paour  qu'en  ce  faisant  Pompeius  ne  meist  sa 
personne  en  dangier.  Ce  neantmoins  on  trou- 
voit  souvent  par  la  place  et  emmy  le  sénat 
de  petits  billets  ,  esquels  estoit  escript ,  comme 
Ptolomaeus  requeroit  qu'on  luy  baillast  Pom- 
peius au  lieu  de  Spinther  pour  leremeiner  :  tou- 
tesfois Timagenes  escript  que  Ptolomaeus  s'en 
alla  à  Rome,  et  laissa  l'jEgypte  sans  qu'il  en  feust 

austrement  besoing  ,  à  la  suasion  etsuscitation 
d'un  Theophanes  ,  qui  luy  meit  en  teste  de  ce 
faire  ,  affin  de  donner  nouveaulx  moyens  à  Pom- 
peius  de  bien  faire  ses  besongnes  et  matière  de 
nouvelles  guerres  :  mais  la  malignité  de  ce  Theo- 
phanes n'a  pas  tant  rendu  cela  croyable,  com- 
me le  naturel  de  Pompeius  l'a  faict  tenir  pour  in- 
croyable ,  pource  que  son  ambition  n'avoit  rien 
de  si  maling  ny  de  si  meschant  comme  cela. 

Luy  ayant  doncqnes  esté  donnée  la  commis-    Pompeius 

sion  de  faire  venir  des  bleds,  il  envoya  paremploie 

7  y       r      toutes   ses 

tout  ailleurs  ses  lieutenants  et  amys  ,  et  luy  ressources 
eu  personne  s'en  alla  en  Sicile  :  et  comme  il  venir  ^u6 

fent  prest  à  s'en  revenir  ,  il  se  leiva  un  grand  bled  deSid- 

L  , ,  ,  •    -  r  .     le  à  Rome, 

vent  en  mer  ,  tellement  que  les  mariniers  fai- 

soyent  doubte  de  leiver  les  anchres  :  mais  luy- 
mesme  le  premier  monta  dedans  la  navire,  et 
commanda  qu'on  meist  les  voiles  au  vent  in- 
continent ,  criant  tout  hault  ;  il  est  nécessaire  que 
j'aille ,  non  pas  nécessaire  que  je  vive  :  et  ainsy  par 
sa  bonne  diligence  et  sa  hardiesse  ,  joinct  la 
bonne  fortune  qui  luy  favorisa  ,  il  emplit  toutes 
les  estapes  et  marchez  de  bleds ,  et  toute  la  mer 
de  navires  ,  de  manière  que  l'abondance  qu'il 
en  feit venir,  fournit  non-seulement  à  la  ville 
de  Rome ,  mais  aussy  aux  environs  ,  et  en 
sourdit  comme  une  vifve  fontaine,  et  un  large 
ruisseau  qui  s'espandit  par  toute  l'Italie. 

Or  environ  ce  mesme  temps  les  grandes 
conquestes  que  Caesar  faisoit  es  Gaules  l'eslei- 
voyent  bien  fort  hault  :  mais  là  où  il  sembloit 
qu'il  feust  bien  loingde  Rome  attaché  à  faire  la 

guerre  aux  Belges  ,  aux  Sueviens  et  aux  An- 
glois  ,  on  ne  se  donna  guarde  qu'il  la  faisoit 
par  secrettes  meinées  au  milieu  du  peuple  Ro- 
main et  es  principaulx  poincts  des  affaires  de 
la  chose  publicque  contre  Pompeius  ,  pource 
qu'il  avoit  autour  de  sa  personne  les  forces 
d'une  armée  comme  un  corps  militaire  qu'il 
aguerrissoit  et  endurcissoit  au  travail  ,  non 
point  en  intention  de  s'en  valoir  contre  les  Bar- 
bares seulement  :  car  les  combats  qu'il  avoit 
contr'eulx  ,  ne  luy  estoyent  que  comme  une 
manière  de  chasse  ,  par  lesquels  il  tendoit  à 
la  rendre  invincible  et  redoubtable  à  tout  le 
monde  :  mais  au  demourant  l'or  et  l'argent , 
les  despouilles  et  austres  richesses  qu'il  guai- 
gnoit  en  si  grande  abondance  sur  les  ennemys 
qu'il  deffaisoit ,  luy  estoyent  comme  l'ame  de 
ce  corps  ,  par  le  moyen  de  laquelle  il  guaignoit 
et  corrompoit  beaucoup  d'hommes  en  envoyant 
de  grands  présents  à  Rome  à  ceulx  qui  venoy  ent 
à  estre  sediles ,  praeteurs,  ou  consuls ,  et  à  leurs 
femmes  mesme  :  tellement  qu'ayant  repassé  les 
Alpes  ,  et  estant  venu  faire  son  hyver  en  la 
villes  de  Lucques,  il  y  eut  une  grande  mul- 
titude d'austres  personnes  ,  hommes  et  femmes 
qui  coururent  à  l'envi  les  uns  des  austres  :  mais 
du  sénat  mesme,  il  y  en  eut  deux  cent  qui 
y  feurent  devers  luy ,  entre  lesquels  nommée- 
ment  feurent  Crassus  et  Pompeius  :  et  veit-on 
pour  un  coup  six  vingt  sergents  portants  les 
haches  devant  Praeteurs  ou  proconsuls ,  à  la 
porte  de  son  logis. 

Si  renvoya  tous  les  austres  pleins  d'argent 
et  de  promesses  :  mais  avecques  Pompeius  et 
Crassus  il  feit  une  paction  qu'eulx  deux  en- 
semble demanderoyent  encores  le  consulat  , 
à  quoy  Cassar  les  debvoit  ayder  ,  en  envoyant 
à  Rome  ,  au  jour  de  l'eslection  ,  bon  nombre 
de  ses  gents  de  guerre  pour  y  donner  leurs 
voix  en  leur  faveur  ,  et  que  sitost  qu'ils  au- 
royent  esté  esleus  ,  ils  practicqueroyent  de  se 
faire  donner  à  eulx  ,  par  décret  du  peuple  ,  les 
gouvernements  de  quelques  nouvelles  provin- 
ces et  nouvelles  armées  aussy  ,  et  feroyent 
confirmer  et  prolonger  en  son  nom  celles  qu'il 
tenoit  pour  austres  cinq  années. 

Quand  la  nouvelle  de  ceste  marchandise 
feut  divulguée  parmy  le  peuple  de  Rome  ,  les 
plus  gents  de  bien  et  les  principaulx  de  la  ville 
en  feurent  fort  desplaisants  ,  tant  que  Marcel- 
linus  ,  en  pleine  assemblée  du  peuple  ,  leur 
demanda  à  eulx  deux  s'ils  poursuyvroyent  le 
consulat  à  la  prochaine  eslection  ;  à  quoy  le 
peuple  mesme  leur  commandant  de  respon- 
dre  ,  Pompeius  respondict  le  premier  ,  que 
peut-estre  le  demanderoit-il  voirement  ,  et 
peut-estre  aussy  que  non  :  mais  Crassus  res- 
pondict plus  civilement,  qu'il  en  feroit  ce  qu'il 
verroit  estre  le  plus  expédient  pour  le  bien 
et  l'utilité  de  la  chose  publicque. 

Marcellinus  adoncques  s'attacha  à  Pom- 
peius ,  et  parla  de  grande  véhémence  contre 
luy  ,  jusques  à  tant  que  Pompeius  luy  repro- 
cha à  la  fin  ,  en  courroux  ,  qu'il  estoit  le  plus 


Pompeius  , 
d'accord 
avec    César 
et  Crassus , 
complotte 
pour    s'em- 
parer du 
gouverne- 
ment. 


Pompeius 
et  ses  collè- 
gues font 
beaucoup 
de  mal  pour 
parvenir     à 
leurs    des- 
seins. 

injuste  et  le  plus  ingrat  homme  du  monde  , 
veu  qu'il  ne  recognoissoit  point  en  son  en- 
droict  ,  que  par  son  moyen  il  esto'it  devenu 
de  muet  éloquent ,  et  de  pauvre  affamé  ,  saoul 
jusques  à  rendre  souvent  saguorge.  Ce  neant- 
moins  ,  tous  ceulx  qui  paravant  avoyent  pro- 
posé de  demander  le  consulat ,  s'en  despor- 
terent  adoncques  ,  excepté  Lucius  Domitius , 
auquel  Cato  conseilla  et  donna  courage  de  ne 
désister  point  ,  pource  (  luy  disoit-il  )  que  tu 
ne  combats  point  pour  obtenir  un  magistrat , 
ains  pour  défendre  la  liberté  piiblicque  à  l'en- 
contre  de  deux  tyrans.  Parquoy  Pompeius  et 
ses  adhérents  ,  craignants  la  véhémence  de 
Cato  ,  de  paour  qu'ayant  ja  tout  le  sénat  à  sa 
dévotion  ,  il  n'attirast  aussy  de  son  costé  la 
plus  saine  partie  du  peuple  ,  pensèrent  qu'il 
ne  falloit  pas  laisser  venir  Domitius  jusoues 
en  la  place  ,  et  à  ceste  fin  envoyèrent  des  gents 
en  armes  contre  luy  ,  qui  d'arrivée  occirent 
celuy  qui  portoit  la  torche  devant  luy  ,  et 
contraignirent  les  austres  de  prendre  la  fuite , 
entre  lesquels  Cato  feut  le  dernier  à  se  retirer  , 
ayant  esté  bleçé  au  coubde  du  bras  droict  en 
dépendant  Domitius. 

Estants  doncques  Pompeius  et  Crassus  par- 
venus au  consulat  par  telle  voye  ,  ils  ne  se 
portèrent  de  rien  plus  modestement  ny  plus 
honnestement  au  demourant  :  car  première- 
ment ,  comme  le  peuple  feust  après  à  eslire 
Cato  praeteur  ,  Pompeius, qui  presidoit  en  l'as- 
semblée de  Teslection ,  voyant  qu'il  s'en  alloit 

estre 


Pompeius.  i8y 

estre  esleu  ,  la  rompit  ,  alléguant  faulsement 
qu'il  avoit  observé  quelques  maulvais  présages, 
pour  avoir  occasion  de  la  rompre  ,  et  depuis 
ils  corrompirent  par  argent  les  lignées  du 
peuple  pour  faire  eslire  praeteurs  Antias  et 
Vatinius  ,  et  consequemment  feirent  proposer 
par  un  tribun  du  peuple  des  edicts  ,  par  les- 
quels la  charge  que  Cassar  avoit ,  luy  estoit 
prolongée  pour  austres  cinq  ans  ,  suyvant  ce 
qu'ils  avoyent  contracté  ensemble  ;  et  le  gou- 
vernement de  la  Syrie  ,  avecques  la  charge  de 
faire  la  guerre  aux  Parthes  ,  estoit  commeis  à 
Crassus  ;  et  à  Pompeius  toute  l'Africque  et 
toutes  les  Hespagnes,  avecques  quatre  légions, 
dont  il  en  presta  lors  deux  à  Caesar  ,  qui  les 
luy  demanda  pour  la  guerre  qu'il  avoit  en  la 
Gaule. 

Cela  faict ,  Crassus  se  partit  pour  aller  en 
son  gouvernement  au  sortir  de  son  consulat  ; 
et  Pompeius  demourant  à  Rome  ,  à  la  dedica- 
tion  de  son  théâtre  feit  joiier  de  beaulx  jeux 
de  prix  ,  tant  d'exercices  de  la  personne  ,  com- 
me de  lettres  et  de  la  musicque  ,  et  feit  aussy 
faire  des  chasses  et  combats  de  bestes  sauva- 
ges ,  esquels  il  y  eut  bien  jusques  au  nombre  de 
cinq  cent  leons  tuez  :  mais  après  tout, il  n'y  eut 
rien  si  esmerveillable  ne  si  espouvantable  que 
les  combats  des  éléphants. 

Ces  liberalitez  et  despenses  faictes  pour 
donner  passe-temps  au  peuple  ,  le  feirent  de- 
rechef beaucoup  estimer ,  et  luy  apportèrent 
une  grande  bien-veuillance  de  la  commune. 

Mais  d'un  austre  costé  ,  il  ne  se  suscita  pas 
moins  d'envie  quand  il  commeit  la  charge  de 
ses  gouvernements  et  de  ses  légions  à  ses  lieu- 
tenants ,  pendant  que  luy  alloit  çà  et  là  ,  se 
donnant  du  bon  temps  avecques  sa  femme 
par  tous  les  beaulx  lieux  de  plaisance  de  l'Ita- 
lie ,  soit  ou  qu'il  feust  amoureux  de  sa  femme  , 
ou  qu'elle  estant  amoureuse  de  luy  ,  il  n'eust 
pas  le  cœur  de  la  laisser  :  car  l'on  disoit  par- 
tout ,  et  estoit  chose  assez  notoire  ,  que  ceste 
jeune  dame  Julia  aymoit  son  mary  plus  ardem- 
ment que  ne  sembloit  porter  l'aage  où  il  estoit , 
dont  il  m'est  advis  que  la  cause  estoit  l'hon- 
neste  continence  de  luy  ,  qui  ne  cognoissoit 
austre  femme  que  celle  qu'il  avoit  espousée  , 
joinct  que  sa  gravité  naturelle  n'estoit  point 
fascheuse  ,  ains  estoit  sa  compaignie  et  sa  con- 
versation fort  plaisante  et  fort  agréable  aux 
femmes  ,  si  en  cela  nous  ne  voulons  reprou- 
ver le  tesmoignage  de  la  courtisane  Flora  : 
mais  il  est  bien  certain  qu'en  une  eslection 
d'édiles  ,  estants  quelques-uns  venus  jusques 
à  mettre  la  main  aux  armes  ,  il  y  eut  plu- 
sieurs hommes  tuez  tout  contre  Pompeius  ,  de 
manière  que  luy  en  estant  tout  souillé  de  sang , 
il  fallut  qu'il  changeast  d'habillements; à  raison 
dequoy  ses  serviteurs  coururent  à  grande  haste 
en  son  logis  reporter  ses  accoustrements  ensan- 
glantez ,  pour  luy  en  porter  d'austres. 

La  jeune  dame  se  trouvant  pour  lors  en- 
ceinte ,  apperceut  d'adventure  sa  robbe  toute 
sanglante ,  dont  elle  entra  soubdain  en  si  grande 

froyeur ,  qu'elle  en  tomba  toute  pasmée  ,  et 

eut-on  beaucoup  de  peine  à  la  faire  revenir 

de  ceste  pasmoison  :  mais  elle  en  avorta  sur 

l'heure  ;  au  moyen  de  quoy  ceulx  mesmes  qui 

estoyent  les  plus  aspres  à  reprendre  l'amitié 

qu'il  avoit  avecques  Caesar  ,  ne  le  pouvoyent 

blasmer  de  l'amour  qu'il  portoit  à  sa  femme. 

Elle  devint  encores  une  austre  fois  grosse  de-     La  femme 

puis  ,  dont  elle  mourut  en  travail  d'enfant ,  et  meePu°™peius 

l'enfant  ne  survescut  gueres  de  jours  après  la 

mère.  Et  comme  Pompeius  se  disposast  pour 

l'aller  inhumer  en  une  sienne  terre  qu'il  avoit 

près  de  la  ville  d'Alba  ,  le  peuple  ,  par  force , 

en  emporta  le  corps  au  champ  de  Mars  ,  plus 

pour  la  pitié  et  compassion  qu'il  eut  de  la  jeune 

dame ,  que  pour  envie  de  gratifier ,  ny  à  Cœsar , 

ny  à  Pompeius  :  et  neantmoins  encores  ,  de  ce 

que  le  peuple  en  faisoit  pour  le  reguard  d'eulx , 

il  sembloit  en  faire  plus  pour  l'amour  de  Caesar 

absent ,  que  de  Pompeius  présent. 

Mais  aussy-tost  que  ceste  alliance  ,  laquelle     Pompeius 

.       .    <  \   ..  c  •     t  apprend    la 

couvroit  plustost  qu  elle  ne  rerrenoit  leur  am-  mort  de 
biïieuse  convoitise  de  dominer ,  feut  esteincte ,    "ssus. 

.,  ,    .         ,  .  ,     .  '  Nouveaux 

il  se  leiva  incontinent  dedans  Rome  une  tour-  troubles  à 
mente,  et  commencèrent  toutes  choses  à  brans-  Rome« 
1er ,  et  à  se  semer  parmy  le  peuple  des  paroles 
et  propos  df  sédition  et  de  dérision  ;  puis  tan- 
tost  après  survint  aussy  de  renfort  la  nouvelle 
de  la  mort  et  deiïaicte  de  Crassus  ,  qui  feut 
comme  une  grande  barrière  ostée  ,  laquelle 
empeschoit  que  ces  deux  parts  ne  s'entre-heur- 
tassent  et  n'entrassent  en  guerre  civile  :  car 

Aa  2 

l'un  et  l'austre  des  deux  chefs  le  redoubtant , 
se  rangeoit  encores  auscuntment  à  la  raison 
envers  son  compaignon.  Mais  aussy-toi-t  que 
la  fortune  leur  eust  osté  ce  tiers  ,  qui  eust  en- 
cores pan  contester  contre  celuy  des  deux  qui 
feust  demouré  vainqueur  ,  alors  eust-on  peu 
véritablement  dire  de  ces  deux  qui  demoure- 
rent  ,  ce  que  le  poète  comicque  dict  : 

L'un  contre  l'austre  adonc   se  met  en  poinct, 
Ses  mains  saulpouldre ,  et  d'huile  son  corps  oinct. 

Tant  est  la  fortune  peu  de  chose  au  prix  de 
la  nature  ,  dont  elle  ne  peust  jamais  assouvir 
la  cupidité  ,  veu  que  si  grande  longueur  et 
largeur  d'empire  ,  et  si  vaste  étendue  de  pais, 
ne  peust  encores  arrester  ne  borner  la  convoi- 
tise de  ces  deux  personnages  :  ains  combien 
qu'ils  eussent  souvent  ouy  dire  et  souvent  leu 
eulx-mesmes  que , 

Les  dieux  ayants  le  monde  en  trois  party, 
Chacun  se  tient  content  de  son  party  : 

Ils  ne  pensoyent  pas  neantmoins  que  l'em- 
pire Romain  feust  suffisant  pour  eulx  ,  qui 
n'estoyent  que  deux  :  toutesfois  Pompeius  dict 
lors  ,  en  une  harangue  qu'il  feit  devant  le 
peuple  ,  que  tous  les  estats  et  toutts  les  char- 
ges qu'il  avoit  eues  en  l'administration  de  la 
chose  publicque  ,  ç'avoit  tousiours  esté  plus- 
tost  qu'il  n'avoit  espéré  ,  et  les  avoit  aussy 
tousiours  quittées  plustost  qu'on  n'avoit  at- 
tendu. Ce  qu'à  la  vérité  tesmoignoyent  toutes 

les  armées  qu'il  avoit  eues  entre  mains  ,  les- 
quelles il  avoit  tousiours  cassées  de  bonne 
heure  :  mais  lors  ,  voyant  bien  que  Cssar  ne 
casseroit  pas  la  sienne ,  il  chercha  de  se  forti- 
fier des  estats  et  offices  de  la  ville  contre  luy  , 
sans  remuer  austre  chose ,  ny  monstrer  austre- 
ment  qu'il  se  deffiast  de  luy,  ains  plustost  faisant 
semblant  de  le  mespriser  et  de  n'en  faire  point 
de  compte  :  mais  quand  il  veit  que  ces  magis- 
trats de  la  ville  ne  se  distribuoyent  pas  à  son  gré 
ny  à  sa  volonté  ,  pour  austant  que  les  citoyens 
qui  les  eslisoyent  ,  estoyent  corrompus  par 
argent ,  il  laissa  adoncques  tout  aller  en  aban- 
don ,  de  manière  qu'il  n'y  avoit  plus  de  magis- 
trat qui  commandast ,  ny  auquel  on  obeyst  en 
la  ville. 

A  l'occasion  de  laquelle  confusion  il  courut     Pompeius 
incontinent  par  la  ville  un  grand  bruict,  qu'il  f*n^  "^ 
estoit  besoing  d'eslire  un  dictateur  :  et  feut  le  remédier 
premier  qui  l'osa  mettre  en  avant  un  tribun  du  ™*s  n™"*- 
peuple  ,   nommé  Lucilius  ,  qui  suada  qu'on  vageoient 

r  ,  r»  •  v  V  \  v         •  Rome. 

esleust  Pompems  :  a  quoy  Cato  contredict  si 
vifvement ,  que  le  tribun  feut  en  dangier  d'estre 
sur  le  champ  déposé  de  son  office  ;  mais  plu- 
sieurs des  amys  de  Pompeius  se  tirèrent  lors 
en  avant ,  qui  l'excusèrent ,  remonstrants  qu'il 
n'avoit  ny  recherché  ny  désiré  auscunement 
cest  estât  de  dictature  ,  dont  Cato  ie  lotia 
grandement ,  et  le  pria  et  enhorta  de  vouloir 
tenir  la  main  à  ce  que  les  choses  se  peussent 
remettre  en  bon  estât.  Pompeius  eut  honte  de 
reculer  à  chose  si  raisonnable ,  et  y  eut  l'œil , 

si  bien  qu'on  esleut  deux  consuls  ,  Domitius 
et  Messala  :  mais  depuis  ,  les   choses  estants 
retombées    encores  en    plus    grande    confu- 
sion que  jamais  ,  de  sorte  qu'on   ne  pouvoit 
eslire  de  nouveautx  magistrats  ;  et  à  l'occa- 
sion de  ce  ,  plusieurs  remettants  en  avant  le 
propos  d'eslire  un  dictateur  ,   plus  audacieu- 
sement  que    paravant  ,  Cato  craignant   d'es- 
tre  forcé  à  ceste    fois  ,  deslibera  de  jecter  à 
Pompeius  quelque   magistrat  de  puissance  et 
aucthorité  limitée  ,  pour  le  destourner  de  celuy 
qui  avoit  aucthorité  exçessifve  et  tyrannicque. 
Bibulus  mesme  ,  qui  estoit  ennemy  de  Pom- 
peius ,  feut  le  premier  qui  meit  en  avant  au 
sénat,  qu'on  l'esleust  seul  consul,  pource,  dict-il, 
que  par  ce  moyen  ,  ou  la  chose  publicque  sor- 
tira du  trouble  auquel  elle  est  maintenant ,  ou 
si  elle  doibt  tomber  en  servitude  ,  au  moins 
servira-elle  à  celuy  qui  est  le  p!us  homme  de 
bien.  Ceste  opinion  feut  trouvée  bien  estrange, 
mesmement  pour  le  reguard  de  celuy  qui  la 
proposa  ;  et  Cato   s'estant  dressé  en  pieds  , 
chascun  imagina  soubdain  que  ce  feust  pour  y 
contredire  :  mais  luy  estant  faict  silence  ,  il 
dict  hault  et  clair  :  que  quant  à  luy  il  neust 
jamais  propose  le  premier  celle  opinion  ;  mais  puis- 
quelle  estoit  proposée  par  un  austre  ,  quil  estoit 
bien  d'advis  quon  la  suivist ,  pour  austant ,  dict- 
il  ,  qu'il  vault  mieulx  avoir  un  magistrat  qui  com- 
mande ,  qui  quil  soit   ,  que  de  n'en  avoir  point 
du  tout  ,  et  qu'il  ne  voyoit  personne  qui  feust  pour 
sçavoir  si  bien  commander  en  si  grands  troubles  a 

que  f croit  Pompcius.  Le  sénat  approuva  ces  te 
opinion,  et  ordonna  que  Pompeius  seroit  esleu 
seul  consul  ,  et  que  s'il  voyoit  qu'il  eust  be- 
soing  de  compaignon  ,  qu'il  en  pourroit  nom- 
mer un  tel  que  bon  luy  sembleroit ,  mais  non 
devant  deux  mois. 

Ainsy  feut   Pompeius  desclaré  seul  consul      Conduite 
par  Sulpitius  ,  qui  ce  jour-là  estoit  à  son  tour  pend^^n 
Entre-roy  :  etadoncques  Pompeius  caressa  fort  consulat, 
amiablement  Cato  ,  en  le  remerciant  de  l'hon-  Catosemê- 
neur  qu'il  luy  avoit  faict  ,  et  le  priant  de  le  Ia  des  affai_ 
vouloir   en   particulier  ayder   de  son  conseil 
aux  affaires  de  son  consulat.  Cato  luy  respon- 
dict  qu'il  ne  falloit  point  qu'il  le  remerciast , 
pource  qu'il  n'avoit  rien  dict  en  tout  ce  qu'il 
avoit  opiné  pour  l'amour  de  luy  ,  ains  pour 
l'amour  de  la  chose  publicque  seulement ,  et 
que  là  où  il  l'en  requerroit ,  il  le  conseilleront 
volontiers   en  particulier  :  mais  quand  il  ne 
l'en  requerroit  point  ,  il  ne  laisseroit  pas  de 
dire  en  public  ce  que  bon  luy  sembleroit.  Tel 
estoit  Cato  en  toutes  choses.  Mais  Pompeius 
retournant  en  la  ville  ,  espousa  Cornelia  ,  la 
fille  de  Metellus  Scipio  ;  non  fille  ,  ains  de  n'a 
gueres  demourée  vefve  de  Publius  Crassus  le 
fils  ,  qui  feut  occis  par  les  Parthes  ,  auquel  elle 
avoit  esté  mariée  la  première  fois.  Ceste  dame     Cornelia, 
avoit  beaucoup  de  grâce  pour  attraire  un  hom-  pioe  fl^me 
me  à  l'aymer  ,  oultre  celle  de  sa  beaulté  :  car  savante ,  et 
elle  estoit  honnesterrtent  exercitée  aux  lettres  ^  nfodli-tre  f 
bien  apprinse  à  jouer  de  la  lyre,  et  sçavante  p''e  éP.ouse 
en  la  géométrie ,  et  si  prenoit  plaisir  à  ouyr 

propos  de  la  philosophie  ,  non  point  en  vain 
ny  sans  fruict  :  mais  qui  plus  est,  elle  n'estoit 
point  pour  tout  cela ,  ny  fascheuse  ,  ny  glo- 
rieuse ,  comme  le  deviennent  ordinairement 
les  jeunes  femmes  qui  ont  ces  parties  et  ces 
sciences-là.  Davantage  elle  estoit  fille  d'un  père 
auquel  on  n'eust  sçeu  que  reprendre  ,  ny  quant 
à  la  noblesse  de  sa  race  ,  ny  quant  à  l'hon- 
neur de  sa  vie.  Toutesfbis  les  uns  reprenoyent 
en  ce  mariage  ,  que  l'aage  n'estoit  point  sor- 
table  ,  pource  que  Cornelia  estoit  jeune  assez 
pour  estre  plustost  mariée  à  son  fils  ;  et  les 
plus  honnestes  estimoyent  qu'en  ce  faisant  il 
avoit  meis  à  non  chaloir  la  chose  publicque 
au  temps  qu'elle  estoit  en  si  grandes  affaires , 
pour  ausquelles  remédier,  elle-mesme  l'avoit 
choisi  comme  médecin  ,  et  s'estoit  jectée  entre 
les  bras  de  luy  seul  :  et  cependant  il  s'amusoit 
à  faire  nopces  et  festes  ,  là  où  plustost  il  deb- 
vcit  penser  que  son  consulat  estoit  une  pu- 
blicque calamité ,  pource  qu'il  ne  luy  eust  pas 
esté  ainsy  baillé  extraordinairement  à  luy  seul, 
contre  la  coustume  et  les  loyx  ,  si  les  affaires 
publicques  se  feussent  bien  portées. 

Au  demourant ,  il  se  meit  à  faire  procéder 
à  l'encontre  de  ceulx  qui  par  voyes  indues  de 
bourse  desliée  et  d'argent  distribué ,  estoyent 
parvenus  aux  honneurs  ,  et  avoyent  obtenu 
des  magistrats  :  et  ayant  faict  des  loyx  et  or- 
donnances ,  selon  lesquelles  les  procez  et  juge- 
ments s'en  debvroyent  faire ,  il  administra  bien 
dignement  et  sincèrement  toutes  austres  choses 

au 

au  reste  ,  donnant  seureté  ,  ordre ,  silence  et 
gravité  aux  jugements  ,  en  y  assistant  luy- 
mesme  en  personne ,  avecques  force  d'armes , 
excepté  que  quand  son  beau  -  père  en  feut 
aussy ,  entre  les  austres,  appelle  en  justice, 
il  envoya  quérir  en  sa  maison  les  trois  cent 
soixante  juges ,  et  les  pria  de  luy  vouloir 
estre  en  ayde,  tellement  que  l'accusateur  se 
desporta  de  son  accusation  ,  quand  il  veit 
Scipio  accompaigné  et  convoyé  par  ses  juges 
mesmes ,  en  retournant  de  la  place. 

Cela  donna   de   rechef  maulvais  bruict  à  Accusés  pu. 
Pompeius  ,  et  encores  feut -il  blasmé  davan-  défense  de* 
tage  ,  de  ce  qu'ayant  par  ordonnance  expresse  les  ,ouer» 
deffendu   qu'on  ne  loiiast  plus  publicquement 
ceulx  qui  seroyent  appeliez  en  justice  pour  aus- 
cun  crime ,  pendant  qu'on  feroit  leur  procès , 
luy-mesme  un  jour  entra  au  parquet,  où  se  fai- 
soyent  les  jugements ,  pour  louer  publicque- 
ment Plancus  :  à  l'occasion  dequoy ,  Cato  qui 
lors  estoit  l'un  des  juges ,  se  boucha  les  au- 
reilles  avecques  les  deux  mains ,  disant  qu'il  ne 
luy  estoit  pas  loisible  d'ouyr  louer  un  crimi- 
nel ,  veu  qu'il  estoit  deffendu  expresséement 
par  les  loyx  :  ce  qui  feut  cause  de  faire  récuser 
Cato  à  juge,  avant  qu'il  donnast  sa  sentence; 
mais  nonobstant  cela  Plancus  feut  condemné 
par  tous  les  austres  juges ,  à  la  grande  honte 
et  vitupère  de  Pompeius  :  car  peu  de  jours 
après  ,  Hypseus  ,  homme   consulaire  ,  estant 
aussy  semblablement  accusé ,  l'attendit  un  jour 
comme  il  sortoit  du  baing  pour  s'aller  mettre 
Tome  F.  B  b 

à  table ,  et  luy  ambrassant  les  genoux  le  supplia 
de  luy  vouloir  estre  en  ayde  :  mais  il  passa 
oultre  superbement,  sans  luyrespondre  austre 
chose,  sinon  qu'il  luy  guastoit  son  soupper, 
et  ne  faisoit  austre  chose  :  pour  laquelle  in- 
constance et  inesgualité  de  faire  faveur  aux 
uns  et  tenir  rigueur  aux  austres ,  il  feut  à  bon 
droict  repris  et  blasmé  :  mais  au  reste  il  ré- 
duisit toutes  austres  choses   en  bon  estât  et 
opta  pour  compaignon  au  consulat  son  beau- 
pere  Scipio  pour  les  cinq  derniers  mois  :  puis  se 
ïeit  continuer  ses  gouvernements  pour  austres 
quatre  ans,  avecques  estât  de  prendre  à  l'es- 
Six  ans  pargne    mille   talents  par  chascun  an  ,    pour 
mille  écus.     entretenir  et  souldoyer  ses    gents-de  guerre. 
César  com-      Ce  que  voyants  les  amys  de  Caesar  com- 
mence à      rnencerent  à  s'attacher-là ,  et  requirent  qu'on 

elever   une 

faction.  eust  doneques  aussy  quelque  reguard  à  Caesar, 
qui  meinoit  de  si  grandes  et  si  lourdes  guerres 
pour  l'empire  Romain,  disants  qu'il  estoit  bien 
raisonnable ,  attendu  ses  grands  services ,  qu'on 
luy  donnast  un  austre  consulat,  ou  qu'on  luy 
prolongeast  encores  le  temps  de  son  gouver- 
nement, durant  lequel  il  peust  au  moins  jouyr 
en  paix  de  l'honneur  de  commander  à  ce  que 
luy  -  mesme  avoit  acquis ,  sans  qu'un  austre 
successeur  luy  vinst  oster  le  fruict  de  son  la- 
beur. Surquoy  s'estant  meuë  grande  dispute  et 
grande  contention  à  Rome  ,  Pompeius  comme 
voulant  reparer  à  l'envie  qu'on  en  eust  peu 
concepvoir  contre  Caesar  pour  l'amitié  qu'il 
luy  portoit,  dict  qu'il  avoit  lettres  de  luy, 

par  lesquelles  il  demandent  qu'on  luy  envoyast 
un  successeur,  et  qu'on  le  deschargeast  de  la 
guerre  :  et  au  surplus,  qu'il  luy  sembloit  bien 
raisonnable  qu'on  luy  octroyast  privilège  de 
demander  un  second  consulat,  encores  qu'il 
feust  absent  :  à  quoy  Cato  s'opposa  formelle- 
ment, disant  qu'il  falloit  qu'il  s^en  retournast 
homme  privé  ,  et  que  posant  les  armes  il  vinst 
luy-mesme  prochasser  d'obtenir  quelque  bien 
et  quelque  recompense  de  ses  citoyens.  Mais 
pour  austant  que  Pompeius  ne  replicqua  ny  ne 
contesta  point  à  cela ,  ains  se  teut  comme 
n'ayant  que  dire  à  l'encontre ,  on  soupçonna 
et  interpreta-1'on  davantage ,  qu'il  n'avoit  point 
bonne  opinion  de  la  volonté  de  Caesar  ,  joinct 
qu'il  luy  envoya  redemander  les  deux  légions 
qu'il  luy  avoit  prestées ,  soubz  couleur  de  la 
guerre  des  Parthes  :  toutesfois  Caesar,  encores 
qu'il  entendist  bien  pour  quelle  occasion  on 
les  luy  redemandoit ,  les  luy  renvoya  grande- 
ment honnorées  de  beaulx  et  bons  présents. 

Environ  ce  temps  Pompeius  tomba  malade    p0mpeius 
à  Naples ,  d'une  grosse  et  dangiereuse  maladie ,  *e  à.3?1  ->ur 
de  laquelle  toutesfois  il  guarit  :  et  les  Napo-  peuples,  né- 
litains  à  la  persuasion  d'un  des  principaulx  de  |regnedreedes 
leur  ville  nommé  Praxagoras,  sacrifièrent  pu-  précautions 
blicquement  aux  dieux  pour  leur  rendre  grâces  vue^de'cë- 
de  sa  convalescence  :  leurs  prochains  voisins  «*. 
en  feirent  après  austant ,  de  sorte  que  cela  de 
main  en  main  s'estendit  par  toute  l'Italie,  et 
n'y  eut  petite  ne  grande  ville  qui  n'en  feist 
feste  et  resjouyssance  publicque  par  plusieurs 

Bb  i 

jours,  et  ne  trouvoit  -  on  lieu  assez  capable 
pour  tenir  ceulx  qui  luy  alloyent  de  tous  costez 
au  devant,  ains  en  rompoyent  les  chemins: 
tous  les  villages  ,  les  bourgs,  les  ports  de  mer 
estoyent  pleins  de  gents  qui  sacrifioyent  aux 
dieux,  et  faisoyent  festin  pour  la  joye  du  re- 
couvrement de  sa  santé.  Il  y  en  avoit  mesme 
plusieurs  qui  luy  alloyent  au  devant  et  le  re- 
ceuilloyent  avecques  des  torches  allumées , 
portants  chappeaux  de  fleurs  sur  leurs  testes , 
et  puis  le  convoyoyent  et  l'accompaignoyent , 
en  lui  jectant  force  bouquets  et  force  fleurs 
dessuzluy,  tellement  que  le  convoy  qu'il  eut 
à  ce  retour  là ,  tout  le  long  du  chemin ,  feut 
l'une  des  plus  belles  ,  plus  honnorables  et  ma- 
gnificques  choses  à  veoir  qu'il  eut  oncques  en 
sa  vie  :  mais  aussy  tient-on  qu'elle  feut  cause  , 
austant  que  nulle  austre  occasion ,  de  susciter 
la  guerre  civile  :  car  l'opinion  presumptueuse 
de  soy-mesme  qui  luy  entra  en  la  teste ,  avec- 
ques l'extresme  joye  qu'il  sentit  de  se  veoir 
ainsy  honnorer  et  aymer  ,  surmonta  le  dis- 
cours de  la  raison  qu'il  debvoit  fonder  sur  les 
choses  vrayes  ,  non  sur  l'apparence  ,  et  luy 
faisant  oublier  la  diligence  de  soy  tenir  sur 
ses  guardes  qui  luy  avoyent  tousiours  aupa- 
ravant asseuré  ses  prosperitez  et  ses  faicts, 
la  changea  en  audacieuse  braverie ,  qui  luy  feit 
mespriser  la  puissance  de  Caesar,  jusques  à  dire 
qu'il  n'auroit  que  faire  d'armes  ny  d'austre  labo- 
rieuse sollicitude  à  l'encontre  de  luy ,  et  qu'il 
le  defFeroit  quand  il  voul droit  beaucoup  plus 

facilement  qu'il  ne  l'avoit  faict  premièrement. 

Davantage  Appius  retourna  là-dessuz  de  la 
Gaule,  qui  luy  rameina  les  gents  de  guerre 
qu'il  avoit  prestez  à  Caesar ,  r'abbaissant  fort 
de  paroles  les  choses  qu'il  avoit  faictes  par 
de-là ,  et  tenant  plusieurs  propos  oultraigeux 
et  injurieux  à  l'encontre  de  Caesar  :  car  il  disoit 
que  Pompeius  ne  cognoissoit  pas  bien  ses  pro- 
pres forces  ny  sa  réputation  ,  de  se  vouloir 
fortifier  d'austres  armes  contre  luy,  pource 
qu'il  le  defferoit  avecques  les  siennes  propres , 
si-tost  qu'on  le  verroit,  tant  les  souldards,  di- 
soit-il ,  portoyent  de  hayne  à  Caesar ,  et  avoyent 
grand  désir  de  veoir  Pompeius.  Ces  propos 
enflèrent  si  fort  Pompeius  et  le  remplirent  de 
si  grande  nonchalance ,  par  se  fier  et  présumer 
trop  de  soy,  qu'il  se  mocqua  de  ceulx  qui 
craignoyent  trop  la  guerre  ,  et  à  ceulx  qui  luy 
disoyent ,  si  Caesar  s'en  venoit  droict  à  Rome , 
qu'ils  ne  voyoyent  pas  avecques  quelles  forces 
il  luy  peussent  résister ,  il  respondict  d'un  vi- 
sage riant  et  avecques  une  chère  ouverte ,  qu'ils 
ne  se  donnassent  point  de  soucy  quant  à  cela  : 
car  toutes  et  quantes  fois  ,  dict-il ,  que  je  frapperay 
du  pied  seulement  la  terre  d'Italie ,  je  feray  sourdre 
de  toutes  parts  gents  de  guerre  à  pied  et  à  cheval.      c«ar  cor- 

Cependant  Caesar  au  contraire  entendoit  à  partie  du"e 
bon  escient  à  ses  affaires  s'approchant  de  l'Italie ,  *é.nat>  « 
et  envoyant  tousiours  de  ses  souldards  à  Rome  qu'il  lui  es" 
pour  estre  à  l'eslection  des  magistrats  ,  en  guai-  meTtrebde 
gnant  soubz  main  et  corrompant  tousiours  plu-  les  armes, 
sieurs  de  ceulx  qui  estoyent  en  office ,  à  force  PompSûs. 

d'argent,  entre  lesquels  feut  Paulus  l'un  des 

consuls ,  auquel  il  feit  tourner  sa  robbe ,  moy  en- 

Ncuf  cens  nant  la  somme  de  mille  cinq  cent  talents,  et 

0ilie  bus.    curi0  tribun  du  peuple  qu'il  acquitta  d'une 

infinie  somme  de  debtes ,  et  Marcus  Antonius 

qui  pour  l'amitié  qu'il  portoit  à  Curio ,  avoit 

aussy  part  à  ses  debtes ,  en  estant  obligé  comme 

luy. 

Il  feut  davantage  trouvé  que  l'un  des  capi- 
taines venus  de  la  part  de  Caesar  estant  auprès 
du  sénat ,  et  entendant  que  le  conseil  ne  luy 
vouloit  pas  octroyer  la  prolonguation  de  son 
gouvernement  qu'il  demandoit ,  en  frappant  de 
la  main  sur  le  pommeau  de  son  espée  :  ceste-cy  , 
dict-il ,  la  luy  baillera.  Bref  tout  ce  qu'il  our- 
dissoit  et  qu'il  faisoit,  tendoit  à  ceste  fin-là: 
toutesfois  les  demandes  et  requestes  que  faisoit 
Curio  au  nom  de  Caesar ,  sembloyent  un  peu 
plus  raisonnables  et  plus  populaires  :  car  il 
demandoit  l'un  des  deux ,  ou  qu'on  feist  poser 
les  armes  à  Pompeius ,  ou  qu'on  ne  contraignist 
point  Caesar  de  les  poser  non  plus  que  luy: 
car  ou  estants  (  ce  disoit-il  )  tous  deux  privez , 
ils  se  rangeront  d'eulx  -  mesmes  à  la  raison , 
ou  retenants  leurs  armées  aussy  fortes  l'une 
que  l'austre,  ils  se  contenteront  de  ce  qu'ils 
ont ,  sans  rien  remuer  l'un  pour  la  paour  de 
l'austre  :  mais  qui  osteroit  les  £orces  à  l'un 
et  les  laisseroit  à  l'austre  ,  il  doubleroit  la  puis- 
sance qu'il  redoubtoit. 

A  cela  replicqua  Marcellus  le  consul  oultrai- 
geusement ,  appellant  Caesar  un  briguand ,  di- 

sant  qu'on  le  debvoit  desclarer  ennemy  public 
du  peuple  Romain,  s'il  ne  posoit  les  armes: 
toutesfois  à  la  fin  Curio  ,  Antonius  et  Piso 
feirent  tant,  que  la  chose  feut  meise  en  preuve 
de  la  pluralité  des  voix  du  sénat  :  car  il  dict 
que  ceulx  qui  seroyent  d'advis  que  Caesar  seul 
posast  les  armes,  et  que  Pompeius  retinst  les 
siennes  ,  passassent  tous  d'un  costé.  Il  y  en 
eut  la  plus-part  qui  y  passèrent  :  puis  après 
il  commanda  que  ceulx  qui  vouldroyent  que 
l'un  et  l'austre  les  posassent,  et  que  ny  l'un 
ny  l'austre  ne  les  retinst ,  passassent  :  et  adonc- 
ques  il  n'en  demoura  que  vingt  et  deux  seu- 
lement qui  feissent  pour  Pompeius  ,  et  tous 
les  austres  ensemble  se  rangèrent  du  costé  de 
Curio ,  lequel  à  ceste  cause  sortit  en  la  place 
la  teste  hault-leivée  de  joye  comme  victorieux, 
et  feut  receuilli  par  ceulx  de  sa  ligue  avecques 
haults  cris  et  grands  battements  de  mains  en 
signe  de  resjouyssance ,  et  avecques  force  fes- 
tons, et  bouquets  et  chappeaux  de  fleurs  qu'ils 
jecterent  sur  luy. 

Pompeius  n'estoit  pas  présent  à  ceste  espreuve 
qui  se  feit  de  la  volonté  du  sénat ,  pource  que 
ceulx  qui  ont  charge  et  commandement  sur  des 
armées,  ne  peuvent  par  les  loyx  Romaines  entrer 
dedans  la  ville  :  mais  Marcellus  se  leivant,  dict 
qu'il  ne  vouloit  pas  demourer  assis  s'amusant 
à  ouyr  des  harangues  et  des  disputes,  cepen- 
dant qu'il  sçavoit  de  vray  que  dix  légions  pas- 
soyent  desia  les  monts  des  Alpes  pour  venir 
en  armes  droict  contre  eulx ,  et  qu'il  envoyé- 

roit  au  devant  homme  qui  leur  feroit  teste  poiîî 
la  deffense  de  la  chose  publicque. 
Les  Ro-      Depuis  cela  l'on  changea  de  robbes  à  Rome, 
neïrfeEî  comme  on  a  accoustumé  de  faire  en  un  deuil 
pour  le  mau- public  :  et  Marcellus  passant  à  travers  la  place 
îTcho'sïpÎ!  suivy  du  sénat,  s'en  alla  devers  Pompeius, 
blique.        devant  lequel  estant  arrivé  ,  il  luy  dict  tout 
hault  ,  je  te  commande  ,  Pompeius  ,  que  tu  ayes 
à  secourir  la  chose  publicque  avecques  les  forces  que 
tu  as  ja  toutes  prestes ,  et  que  tu  en  leives  encores 
a"austres.  Austant  luy  en  dict  aussy  Lentulus 
l'un  de  ceulx  qui  estoyent   désignez  consuls 
pour  l'année  ensuivant  :  mais  comme  Pompeius 
cuida  leiver  et  enrooller  gents  de  guerre  de- 
dans Rome ,  les  uns  ne  vouloyent  point  obeyr 
à  son  mandement ,  les  austres  y  venoyent  à 
regret  en  petit  nombre ,  froidement ,  et  avec- 
ques peu  d'affection  :  et  la  plus-part  crioyent 
appoinctement ,  appoinctement ,  à  cause  qu'Anto- 
nius  a  voit  leu  devant  tout  le  peuple,  et  maulgré 
le  sénat,  une  lettre  missifve  de  Caesar,  con- 
tenant certaines  demandes  et  offres  fort  à  pro- 
pos pour  attraire  le  menu  peuple  :  car  il  re- 
queroit  que  Pompeius  et  luy  sortissent  tous 
deux  hors  de  leurs  gouvernements  ,  et  qu'ils 
laissassent  leurs  armées  pour  ester  à  droict, 
et  se  remettre   entièrement    au  jugement  du 
peuple ,  en  luy  rendant  compte  et  raison  de 
tout  ce  qu'ils  avoyent  faict.  Lentulus  qui  estoit 
desia  entré  en  possession  de  son  consulat ,  ne 
faisoit  point  assembler  le  sénat  :  mais  Cicero 
n'a  gueres  retourné  de  la  Cilicie  alloit  taschant 

de 

de  moyenner  accord  ,  mettant  en  avant  que 
Caesar  laissast  les  Gaules ,  et  tout  le  reste  de 
son  armée  ,  exceptées  deux  légions  seulement, 
qu'il  retiendroit  avecques  le  gouvernement  de 
l'Esclavonie ,  attendant  un  second   consulat. 

Pompeius  trouva  cest  expédient  maulvais ,  césar  pro-; 
et  les  amys  de  Caesar  se  laissèrent  conduire  fi?e.deIadl" 

J  .  vision  pour 

jusques  à  concéder  que  Caesar  laisseroit  en-  faire  avan- 
cores  l'une  de  ses  légions  :  mais  Lentulus  s'y  "^epnrt°^s 
opposa ,  etCato  d'un  austre  costé  aussy ,  criant  troupesvers 

r»  •  »u         •*  .    ^     j     Rome. 

que  Pompeius  s  abusoit  et  se  mescomptoit ,  de 
manière  que  toutes  ces  voyes  d'appoinctement 
n'eurent  point  de  lieu.  Et  cependant  nouvelles 
vindrent  à  Rome  que  Caesar  s'estoit  desia  saisi 
d'Ariminum  bonne  et  grande  ville  de  l'Italie, 
et  qu'il  s'en  venoit  avecques  toute  sa  puis- 
sance droict  à  Rome  :  ce  qui  estoit  faulx,  car 
il  n'avoit  pas  encores  avecques   luy  plus  de 
trois  cent  chevaulx,  et  cinq  mille  hommes  de 
pied ,  n'ayant  voulu  attendre  le  reste  de  son 
armée  ,  qui  estoit  encores  de-là  les  monts  en 
la  Gaule ,  ains  se  hastant  pour  surprendre  ses 
adversaires  au  desprouveu  pendant  qu'ils  es- 
toyent  en  trouble  et  en  effroy,    et  qu'ils  ne 
se  doubtoyent  pas  que  sa  venue  deust  estre 
si  soubdaine,  plus-tost  que  de  leur  donner 
temps  de  se  prouvoir ,  et  les  combattre  lors 
qu'ils    seroyent  tous  préparez  :  car  quand  il 
feut  arrivé  sur  le  bord  de  la  rivière  de  Rubicon  , 
qui  faict  la  séparation  du  gouvernement  qui 
luy  avoit  esté  baillé  d'avecques  l'Italie  ,  il  s'ar- 
resta  tout  coy  une  espace  de  temps  sans  mot 
Tome  V.  Ce 

dire,  et  différa  un  peu  ,  pensant  en  soy-mesme 
la  grande  et  hardie   entreprinse  où  il  s'alloit 
jecter  :  puis  tout  soubdain,  ne  plus  ne  moins 
que  ceulx  qui  se  lancent  d'un  hault  rocher  en 
abysme  de  profondeur  infinie,  fermant  la  bou- 
che à  la  raison  ,  et  clouant  les  yeulx  à  l'ima- 
gination du  péril ,  il  escria  à  ceulx  qui  estoyent 
à  l'entour  de  luy  en  language  Grec ,  le  dé  soit 
jecté.  Comme  s'il  eust  voulu  dire  ,  prenons  en 
l'advanture  :  à  tout  perdre  n'y  a  qu'un  coup 
périlleux;  et  feit  passer  son  armée. 
Les  Ro-      Si-tost  que  la  nouvelle  en  feut  divulguée 
mains  sont  ^  Rome  ,  il  y  eut  un  si  grand  effroy  qu'on 

effrayes  par  .  J  °  ,  J.^ 

l'arrivée  des  n  en  avoit  encores  point  veu  de  pareil  :  car 
César"  ils* tout  *e  senat  s'en  courut  incontinent  devers 
ont  recours  Pompeius ,  et  s'y  enfuyrent  aussy  tous  les  ma- 
àquiTudon'  gistrats  de  la  ville,  là  où  Tullus  luy  demanda 
nent  charge  qUenes  forces  et  quelle  armée  il  avoit  pour 

de  pourvoir  !*  _,      .  .    *   '  .  r 

à  tout.  les  deffendre  :  Pompeius  luy  respondict  avec- 
ques  quelque  demoure ,  et  d'une  parole  mal 
asseurée  ,  qu'il  avoit  les  deux  légions ,  que 
Caesar  luy  avoit  renvoyées ,  toutes  prestes  , 
et  qu'il  pensoit  que  de  ceulx  qu'il  avoit  n'a 
gueres  faict  leiver  à  la  haste  ,  il  feroit  bien 
jusques  au  nombre  de  trente  mille  combattants. 
Tullus  adoncques  s'escria  tout  hault,  tu  nous 
as  ahuse{,  Pompeius  :  et  conseilla  qu'on  en- 
voyast  des  ambassadeurs  devers  Caesar. 

Il  y  avoit  en  celle  compaignie  un  nommé 
Faonius,  lequel  n'estoit  pas  maulvais  homme 
au  demourant,  sinon  que  par  une  opiniastreté 
«t  une  audace,  il  cuidoit  bien  contrefaire  U 

franche  liberté  de  parler  dont  usoit  Cato  :  ce- 
luy-là  luy  dict  alors ,  qu'il  frappast  du  pied 
contre  la  terre  ,  pour  en  faire  sourdre  les  gents 
de  guerre  qu'il  leur  avoit  promis.  Pompeius 
supporta  doulcementl'importunité  oultraigeuse 
de  cest  homme ,  et  comme  Cato  luy  rameinast 
en  mémoire  ce  qu'il  luy  avoit  predict  de  Caesar 
dès  le  commencement,  il  luy  respondict,  en 
ce  que  tu  m'en  as  predict ,  tu  as  certes  prophétisé 
plus  véritablement  :  mais  ce  que  j'en  ay  faict ,  je 
Cay  faict  à  la  bonne  foy  plus  amiablement.  Si  feut 
adoncques  Cato  d'advis  qu'on  esleust  Pompeius 
capitaine-general  de  la  chose  publicque ,  avec- 
ques  plein  pouvoir  et  puissance  soubveraine 
de  toutes  choses  ,  disant ,  que  les  mesmes  hommes     Les  hom- 
qui  font  les  grands  maulx ,  sont  ceulx  qui  mieulx  ™sSqualfjnt 
y  sçavent  remédier  :  et  incontinent  se  partit  pour  maux  sont 
aller  en  la  Sicile ,  le  gouvernement  de  laquelle  vent  mieux 
luy  estoit  escheu  par  le  sort  :  et  chascun  des  Ies  réparer, 
austres  sénateurs  pareillement  s'en  alla  aux  pro- 
vinces qui  leur  estoyent  advenues, 

Ainsy  estant  presque  toute  l'Italie  esbranslée ,  République 
il  n'y  avoit  ordre  ny  raison  quelconque  en  tout  fter^guér- 
cequi  s'y  faisoit  :  car  ceulx  qui  estoyent  hors  de  *e  civile  i 

■n     l         J  ri  description1 

Rome  y  accouroyent  fuyants  de  tous  costez  :  et  de  son  mai- 
au  contraire  ,  ceulx  qui  habitoyent  dedans  en  peureux 
sortoyent  à  grande  haste,  et  l'abandonnoyent  en 
tel  trouble  et  telle  confusion ,  que  ce  qui  pou- 
voit  servir  ayant  bon  vouloir  d'obeyr ,  se  trou- 
voit  débile ,  et  ce  qui  nuisoit  pour  la  deso- 
beyssance,  y  estoit  puissant  et  mal-aysé  à  régir 
et  à  manier  aux  magistrats  qui  avoyent  loy 
de  commander.  Ce  z 

Car  il  n'y  avoit  moyen  quelconque  d'appaiser 
leur  effroy,  et  ne  laissoit-on  pas  à  Pompeius 
ordonner  des  choses  à  son  jugement,  ains  selon 
que  chascun  se  trouvoit  passionné  de  dou- 
leur, de  crainte  ou  de  doubte,  il  l'en  alloit 
remplissant  :  tellement  que  bien  souvent  en  un 
mesme  jour  se  prenoyent  toutes  contraires  re- 
solutions de  conseil.  Il  ne  pouvoit  entendre 
rien  de  certain  des  ennemys ,  pource  que  les 
uns  luy  rapportoyent  tantost  d'un ,  et  les  austres 
tantost  d'un  austre  ,  et  s'il  ne  les  vouloit  croire , 
Pompeius  ils  s'en  courrouçoyent  à  luy.  Finablement  ayant 
quitte  la  vil-  arresté  qu'il  voyoit  le  tumulte  et  la  confusion 

le  de  Rome     .  j      \  n  '-i       ,  .  ,         „ 

avec  les  si  grande  à  Rome  ,  qu  il  n  y  avoit  ordre  d  en 
suîsXetC°une  verur  ^  bout  >  ^  commanda  à  tous  ceulx  du 
partie  des  sénat  qu'ils  s'en  allassent  après  luy ,  desnonçant 
sénateurs.  ^  ceu]x  qUj  demoureroyent  qu'il  les  tiendroit 
pour  adhérants  de  Caesar ,  et  sur  les  vespres 
abandonna  la  ville.  Les  deux  consuls  sans  sa- 
crifier aux  dieux ,  ainsy  qu'on  a  accoustumé  de 
faire  ,  avant  que  partir  pour  aller  à  la  guerre , 
s'enfuyrent  aussy  ,  de  façon  que  Pompeius  au 
plus  fort  de  ses  affaires  et  au  milieu  du  péril , 
se. pouvoit  dire  heureux,  pour  veoir  la  grande 
affection  et  bien-veuillance  que  tout  le  monde 
luy  portoit  :  car  encores  que  plusieurs  reprins- 
sent  la  manière  de  sa  conduicte  ,  il  n'y  en  avoit 
neantmoins  pas  un  qui  hayst  le  conducteur, 
ains  en  eust-on  trouvé  plus  de  ceulx  qui  ne 
pouvoyent  abandonner  Pompeius  pour  l'amour 
qu'ils  luy  portoyent ,  que  de  ceulx  qui  le  sui- 
voyent  pour  maintenir  leur  liberté. 


I- 

ndei 
mois. 

Peu  de  jours  après  qu'il  feut  party  ,  Csesar    César  en- 
arriva  à  Rome  lequel  se  saisissant  de  la  ville,  me,ii  se 
parla  humainement  à  tous  les  austres  qu'il  y  c°-np°rte 

r  ,         ,.,  avec  assez 

trouva  ,  appaisant  leur  enroy  ,  excepte  qu  il  de  douceur, 
menaça  de  faire  mourir  Metellus  ,  l'un  des  tri- 
buns du  peuple  ,  qui  le  voulut  empescher  de 
prendre  de  l'argent  au  thresor  de  la  chose  pu- 
blicque  :  et  si  adjousta  à  ceste  cruelle  menace 
une  parole  encores  plus  aspre  :  car  il  luy  dict  , 
que  le  dire  luy  estoit  plus  difficile  que  le  faire. 
Ainsy  ayant  rebouté  Metellus ,  et  prins  ce  qu'il  II  poursuit 
voulut,  il  se  meit  à  suivre  Pompeius  à  la  trace ,  e°™^mpare 
taschant  à  le  chasser  dehors  de  l'Italie,  premier  de  toute  ri- 

.,  ,  ,..  .  TT  :.  »  taheendeux 

que  1  armée  qu  il  avoit  en  Hespagne  luy  peust 

arriver.  Cependant  Pompeius  s'estant  saisi  de 
la  ville  de  Brundusium ,  et  ayant  recouvré  quel- 
ques vaisseaux ,  feit  incontinent  embarquer  des- 
suz  les  deux  consuls  avecques  trente  enseignes 
de  gents  de  pied ,  qu'il  envoya  devant  Oultre- 
mer  à   Dyrrachium  :  et    despescha  quand  et 
quant  Scipio  ,  son  beau-pere  ,  et  Gneus  Pom- 
peius son  fils ,  pour  aller  en  Syrie  faire  pro- 
vision de  navires  :  et  luy  ayant  bien  remparé 
les  portes  de  la  ville ,  et  disposé  sur  les  mu- 
railles les   plus   vistes  et  plus    légers  de  ses 
souldards  ,  avecques  exprès  commandement  à 
ceulx  de  la  ville   qu'ils  ne    bougeassent   de 
leurs  maisons  ,  il  feit  encores  fossoyer  et  tran- 
cher par  le  dedans  de  la  ville  les  rues  en  plu- 
sieurs  endroicts ,  et  remplir  Iesdictes  fosses 
et  tranchées  de  paux  poinctus  et  aguisez  par 
les  bouts ,  exceptées  deux  rues  par  lesquelles 

il  debvoit  se  rendre  sur  le  port ,  puis  le  troi- 

siesme  jour  après  ayant  desia  embarqué  à  loisir 

toute  l'austre  multitude  de  ses  gents ,  il  feit 

soubdainement  haulser  un  signe  en  l'air  à  ceulx 

qu'il  avoit  laissez  pour  la  guarde  des  murailles, 

lesquels  accoururent  aussy-tost  à  luy ,  et  les 

ayant  habilement  receuillis  en  ses  vaisseaux , 

il  leiva  les  anchres  et  traversa  la  mer. 

Pompeius      Incontinent  que  Caesar  apperçeust  les  mu- 

amasse  une  ra^es  denilées  de  gents ,  ilse  doubta  bien  que 
puissante  ar-  ,  &.         »  n  . 

mée  tant  Pompeius  s  en  estoit  ruy  ,  et  voulant  courir 
quepa^mer.  aPrès  ,  s'en  falut  bien  peu  qu'il  ne  s'enferrast 
en  ces  paux  fichez  ,  et  qu'il  ne  tombast  dedans 
les  tranchées ,  n'eust  esté  que  ceulx  de  la  ville 
l'en  advertirent  :  ainsy  se  guarda-il  de  passer 
par  le  travers  de  la  ville,  et  tournoya  à  l'entour 
pour  aller  au  port  ,  où  il  trouva  que  toute 
là  flotte  avoit  desia  faict  voile ,  exceptez  deux 
vaisseaux  seulement  ,  sur  lesquels  il  y  avoit 
peu  de  gents  de  guerre.  Or  y  en  a-il  qui  mettent 
ce  despartement  de  Pompeius  entre  les  meil- 
leures ruses  de  guerre  dont  il  usa  jamais  :  toutes 
fois  Caesar  mesme  s'esbahissoit  comment,  ayant 
une  ville  forte  en  sa  puissance  ,  et  attendant 
son  armée  qui  luy  venoit  d'Hespagne ,  et  es- 
tant maistre  de  la  mer,  il  abandonnast  oncques 
l'Italie.  Cicero  aussy  le  reprend  de  ce  qu'il 
ensuivoii  plustost  le  gouvernement  et  la  con- 
duicte  de  Themistocles  ,  que  de  Pericles  ,  veu 
que  les  affaires  ressembloyent  plus  au  temps 
de  cestuy-cy  ,  que  de  celuy-là  :  et  Caesar 
mesme  monstra  bien  par  effoct  qu'il  craignoit 

fort  le  temps  :  car  ayant  surprins  Numerius  l'un 
des  amys  de  Pompeius  ,  il  l'envoya  à  Brun- 
dusium  devers  Pompeius  ,  luy  faire  offre  d'ap- 
poincter  avecques  esguales  conditions  :  mais 
ce  Numerius  feit  voile  quand  et  Pompeius. 

Par  ce  moyen  doncques ,  Caesar  s'estant  em- 
paré et  faict  seigneur  de  toute  l'Italie  en  soixante 
jours,  sans  coup  ferir ,  ny  sang  espandre  ,  vou- 
loir bien  tout  promptement  aller  après  Pom- 
peius :  mais  pour  austant  qu'il  n'avoit  point  de 
vaisseaux  prests  il  s'en  desporta  ,  et  tira  en  dili- 
gence vers  l'Hespagne,pour  trouver  moyen  de 
guaigner  l'armée  qui  y  estoit.  Et  cependant 
Pompeius  assembla  une  très-grosse  puissance 
par  mer  et  par  terre  :  celle  de  mer  estoit  de  tout 
poinct  invincible  :  car  il  y  avoit  des  vaisseaux 
pour  combattre  jusques  au  nombre  de  cinq 
cent  ,  et  de  gualiotes ,  fustes  et  frégates  un 
nombre  infiny  :  et  quant  à  celle  de  terre  ,  il  y 
avoit  toute  la  fleur  de  la  chevalerie  Romaine  et 
de  l'Italie  aussy  ,  jusques  au  nombre  de  sept 
mille  chevaulx ,  tous  hommes  riches  ,  de  gran- 
des maisons  ,  et  de  hault  courage  :  mais  ses 
gents  de  pied  estoyent  hommes  ramassez  de 
toutes  pièces ,  qui  a voy  ent  besoing  d'estre  aguer- 
ris et  exercitez  à  loisir  au  faict  des  armes  , 
comme  aussy  les  faisoit  Pompeius  exerciter 
continuellement  ,  estant  de  séjour  près  de  la 
ville  de  Berrœe ,  là  où  il  ne  se  tenoit  point  luy- 
mesme  oisif,  ains  travailloit  austant  sa  per- 
sonne,  que  s'il  eust  esté  en  la  fleur  de  son  aage: 
ce  qui  estoit  de  grande  efficace  pour  asseurer 

et  encourager  les  austres  ,  de  veoir  le  grand 
Pompeius  aagé  de  soixante  ans  ,  il  ne  s'en 
falloit  que  deux  ,  combattre  à  pied  tout  ar- 
mé ,  et  puis  à  cheval  desguainer  son  espée 
sans  difficulté ,  pendant  que  son  cheval  couroit 
à  bride  abbatue  ,  et  puis  la  r'enguainer  tout 
aussy  facilement  ,  lancer  le  javelot ,  non-seu- 
lement avecques  dextérité  de  donner  à  poinct 
nommé  ,  mais  aussy  avecques  force  de  l'en- 
voyer si  loing  ,  que  peu  de  jeunes  gents  le  pou- 
voyent  passer. 
Pompeius  A  luy  se  venoyent  rendre  les  roys  ,  princes 
fan   un        et  seigneurs  de  pais  :  et  de  capitaines  Romains 

grand  ac-  °  l  ..    ,r 

cueii  aux     qui  avoyent  eu  charges ,  il  s  en  trouva  autour 

ntéquîvlen.  ^e  ^u^  un  nom^re  de  sénat  complet  :  entre  les- 
nem  seren-  quels  s'y  en  alla  Labienus  mesme  ,  qui  estoit 
paravant  l'un  des  amys  de  Caesar  ,  et  qui  avoit 
tousiours  esté  quand  et  luy  es  guerres  de  la 
Gaule  :  et  Brutus ,  le  fils  de  celuy  qui  feut  occis 
en  la  Gaule ,  homme  de  grand  cœur  ,  et  qui 
jamais  auparavant  n'avoit  parlé  à  Pompeius ,  ny 
ne  l'avoit  salué  ,  pource  qu'il  le  reputoit  avoir 
esté  meurtrier  de  son  père  :  et  neantmoins  s'alla 
lors  volontairement  soubsmettre  à  luy, comme 
à  celuy  qui  combattait  pour  la  liberté  de  Rome. 
Cicero  mesme  ,  combien  qu'il  eust  austrement 
escript  et  conseillé  ,  eut  honte  de  n'estre  pas 
du  nombre  de  ceulx  qui  vouloyent  hazarder 
leur  vie  pour  la  deffense  du  païs. 

Aussy  y  alla  Tidius  Sextius  jusques  en  Ma- 
cédoine ,  encores  qu'il  feust  extrêmement  vieil , 
et  qu'il  feust  boiteux  d'une  jambe  :  tellement 

que 


son  con- 

que  les  austres  s'en  gaudissoyent  et  moc- 
quoyent  :  mais  Pompeius  quand  il  l'apperçeut 
se  leiva  et  luy  courut  au-devant ,  estimant  que 
c'estoit  un  bien  esvident  tesmoignage  de  la 
bonne  opinion  qu'on  avoit  de  luy,  que  si  vieilles 
gents  ,  faisant  plus  que  leur  aage  ny  leur  force 
ne  portoit,  aymassent  mieulx  estre  en  péril  avec- 
ques  luy ,  qu'en  toute  seureté  en  leurs  maisons. 
Davantage  il  feut  tenu  une  assemblée  de  con- 
seil,  en  laquelle,  suivant  l'opinion  de  Cato,Pars 

on  arresta  qu'on  ne  feroit  mourir  pas  un  ci-  «eii  il  pour- 
ri •  •  1     L   >,<  voitaumau- 

toyen  Romain  ,  sinon  en  bataille  ,  et  ne  sacca-  vais  état  des 
geroit-on  ville  quelconque  qui  feust  subjecte  affdLres* 
à  l'empire  Romain.  Cela  feit  que  la  part  de 
Pompeius  en  feut  encores  bien  plus  aymée  :  car 
ceulx  qui  ne  se  mesloyent  auscunement  de  ceste 
guerre ,  ou  pour  ce  qu'ils  en  habitoyent  trop 
loing ,  ou  pource  qu'ils  avoyent  si  peu  de  force 
et  de  moyen  ,  qu'on  n'en  faisoit  pas  austrement 
compte  ,  encores  favorisoyent-ils  de  volonté 
et  de  parole  la  plus  juste  partie  ,  estimants 
celuy  estre  ennemy  des  dieux  et  des  hommes , 
qui  ne  desiroit  que  Pompeius  vainquist. 

Toutesfois  Csesar  aussy  de  sa  part  se  mons-  Csesar  don- 
troit  doulx  et  gracieux ,  là  où  il  estoit  le  plus  a^x  °affa£es 
fort  :  car  ayant  prins  et  guaigné  toute  l'armée  de  la  guer- 
de  Pompeius  ,  qui  estoit  en  Hespagne ,  il  en 
laissa  aller  les  capitaines  où  bon  leur  sembla, 
et  se  servit  des  souldards  :  puis  repassant  de 
rechef  les  monts ,  il  traversa  à  grandes  journées 
toute  l'Italie  ,  tant  qu'il  arriva  en  la  ville  de 
Brundusium  qu'il  estoit  desia  au  cœur  d'hy ver , 

là  oh  passant  la  mer,  il  alla  prendre  terre  en 
la  ville  d'Oricum,meirtant  quand  et  luy  Vibius 
l'un  desamys  de  Pompeius  qu'il  avoit  prins  pri- 
sonnier et  l'envoya  devers  luy  pour  luy  offrir 
Proposi- de  rechef  qu'ils  se  trouvassent  ensemble,  et 
César  lait  à^  dedans  trois  jours  ils  eussent  à  casser  et 
Pompeius.    rompre  leurs  armées  tous  deux,  et  que  s'estants 
reconciliez  l'un  avecques  l'austre  ,  et  s'estants 
donné  la  foy  l'un  à  l'austre  ,  ils  s'en  retour- 
nassent ensemble  bons  amys  en  Italie.  Pompeius 
estima  de  rechef  que  ce  feust  un  aguet ,  et  une 
embusche  pour  le  surprendre  ,  et  descendant 
soubdainement  vers  la  marine  se  saisit  de  tous 
les  lieux  propres  et  assiettes  fortes  de  nature 
pour  loger  un  camp  à  seureté  ,  et  semblable- 
ment  de  tous  les  ports ,  playes  et  rades  de  bon 
abri  pour  les  navires ,  et  où  l'on  pouvoit  seu- 
lement aborder  ,  de  manière   que  tout  vent 
souffloitbon  pour  luy,  apportant  en  son  camp, 
ou  gents  ,  ou  vivre  et  argent. 
Pompeius      Au  contraire  ,  Caesar  estoit  si  pressé  et  si  à 

remporte        ,  7  r  ,., 

quelques  destroict  ,  tant  par  terre  que  par  mer  ,  qu  il 
ceqnuïe"or-  est0lt  contrainct  de  chercher  la  bataille  en 
guciiiirceux allant  assaillir  Pompeius  jusques  dedans  ses 
riVe"  feT  f°rts  ■>  Pour  essayer  de  l'attirer  au  combat ,  où 
conduit  à    il  avoit  du  meilleur  la  pluspart  du  temps  ,  et 

des   delibé-  .      .,    ,  ri  r    7 

rations  ha-  emportoit  ladvantage  presque  en  toutes  les 
zardeuses.  escarmouches  qui  s'y  faisoyent,  excepté  une 
fois ,  qu'il  faillit  à  perdre  toute  son  armée,  et 
à  estre  du  tout  ruiné  ,  parce  que  Pompeius 
rembarra  si  vaillamment  ses  gents  ,  qu'il  leur 
feit  à  tous  tourner  le  dos  ,  après  en  avoir  tué 

deux  mille  sur  le  champ  ,  mais  il  ne  peust  , 
ou  pour  mieulx  dire,  à  mon  ad  vis  ,  il  n'osa 
entrer  pesle  -  mesle  dedans  leur  camp  parmy 
les  fuyants  ;  tellement  que  le  soir  Caesar  ,  en 
son  privé ,  dict  à  ses  amys  que  ce  jour-là  les 
ennemys  eussent  emporté  la  victoire  finale  s'ils 
eussent  eu  un  chef  qui  eust  sçeu  vaincre.  Ceste 
victoire  esleiva  le  cœur  à  ceulx  du  party  de 
Pompeius  ,  de  manière  qu'ils  voulurent  à  toute 
force  hazarder  la  bataille. 

Pompeius  mesme  escripvit  aux  roys  estran- 
giers  ,  princes  ,  seigneurs  et  villes  de  son  al- 
liance ,  comme  s'il  eust  eu  desia  tout  guaigné , 
combien  qu'il  redoubtast  grandement  l'issue 
d'une  bataille  ,  et  voulust  plustost  miner  ses 
ennemys  par  longueur  de  temps  ,  à  fauste  de 
vivres,  voyant  bien  qu'austrement  ils  estoyent, 
en  manière  de  dire  ,  invincibles  par  armes  , 
attendu  que  de  long-temps  ils  avoyent  tousiours 
accoustumé  de  demourer  victorieux  quand  ils 
combattoyent  ensemble  ,  et  que  désormais  , 
pour  leur  vieillesse  ,  ils  se  faschoyent  de  faire 
d'austre  sorte  la  guerre  ,  comme  d'aller  errants 
çà  et  là  par  divers  pais  remuer  souvent  de 
logis  ,  creuser  des  tranchées  ,  bastir  des  clos- 
tures  et  remparements  de  camp  ;  tellement  que 
pour  ceste  cause  ils  ne  demandoyent  austre 
chose  que  de  venir  bientost  aux  mains  ,  et 
attacher  une  bataille. 

Ce  neantmoins  ,  auparavant  encores  persua- 
doit  auscunement  Pompeius  à  ses  gents  ,  par 
les  r,emonstrances  qu'il  leur  faisoit ,  qu'ils  ne 

bougeassent  :  mais  quand  ils  veirent  qu'après 
ceste  dernière  rencontre  Caesar  ,  forcé  par  la 
nécessité  de  vivres  ,  se  leiva  de  là  où  il  estoit 
campé  pour  aller  en  la  Thessalie  ,  à  travers 
le  pais  des  Athamaniens  ;  alors  n'y  eut-il  plus 
ordre  de  contenir  la  fierté  et  la  gloire  de  ses 
gents ,  qui  crioyent  que  Caesar  s'enfuyoit ,  et 
vouloyent  les  uns  qu'on  allast  après ,  et  qu'on 
le  poursuivist  vifvement  ;  les  austres  ,  qu'on 
repassast  en  Italie.  Il  y  en  eut  qui  envoyèrent 
devant  à  Rome  de  leurs  serviteurs  et  de  leurs 
amys  pour  retenir  les  logis  et  maisons  plus 
prochaines  de  la  place  ,  pource  qu'ils  avoyent 
bien  intention  qu'incontinent  qu'ils  seroyent  de 
retour  en  la  ville  ,  ils  demanderoyent  des  offi- 
ces et  estats  de  la  chose  publicque  :  et  y  en  eut 
d'austres  qui ,  de  guayeté  de  cœur ,  naviguèrent 
en  l'isle  de  Lesbos ,  devers  Cornelia  ,  que  Pom- 
peius  avoit  faict  retirer  là,  pour  luy  porter  ceste 
bonne  nouvelle  ,  que  la  guerre  estoit  achevée. 
Mais  estant  le  conseil  assemblé  là-dessuz , 
pour  resouldre  ce  qu'on  avoit  à  faire,  Afranius 
feut  d'advis  qu'on  debvoit  entendre  à  retour- 
ner le  plustost  qu'on  pourroit  en  Italie  ,  pource 
que  c'estoit  le  principal  prix  qu'on  pretendoit 
en  ceste  guerre ,  et  que  ceulx  qui  en  seroyent 
seigneurs  ,  auroyent  incontinent  après  ,  à  leur 
dévotion ,  la  Sicile  , la  Sardaigne ,  la  Corsique  , 
l'Hespagne  et  la  Gaule  :  et  davantage  ,  qu'il 
n'estoit  pas  honneste  (  ce  qui  plus  debvoit 
esmouvoir  Pompeius  que  nulle  austre  chose) 
de  laisser  tyrannicquement  oultraiger  et  inju- 

rieusement  traicter  leur  pais ,  qui  leur  tendoit, 
par  manière  de  dire  ,  les  mains  de  si  près  , 
estant  détenu  en  servitude  par  des  esclaves  et 
des  flatteurs  de  tyrans. 

Mais  Pompeius  ne  jugea  pas  qu'il  feust  ny 
honnorable  pour  luy  de  fuyr  une  austre  fois 
devant  Caesar ,  et  de  se  faire  suyvre  là  où  la 
fortune  luy  donnoit  moyen  de  le  chasser  et 
poursuyvre  luy-mesme  ;  ny  sainct  envers  les 
dieux  ,  d'abandonner  Scipio  son  beau-pere, 
et  plusieurs  austres  personnages  consulaires 
qui  estoyent  en  la  Grèce  et  en  la  Thessalie , 
lesquels  ne  fauldroyent  pas  de  tomber  incon- 
tinent entre  les  mains  de  Caesar  ,  qui  ne  les 
secourroit  ,  avecques  toute  la  chevance  et  les 
forces  qu'ils  avoyent ,  lesquelles  n'estoyent  pas 
petites  ,  et  que  ceulx  prcvoyoyent  le  mieulx 
au  bien  de  la  ville  de  Rome  ,  qui  en  tiroyent 
le  plus  loing  la  guerre  ,  affin  que  sans  souffrir, 
veoir  ny  ouyr  rien  des  maulx  que  la  guerre 
apporte  quand  et  soy  ,  elle  attendist  en  paix 
celuy  qui  finablement  demoureroit  victorieux.     Calomnie 

Cela  conclud  ,  il  se  remeit  à  suyvre  Caesar  e}  ProP°s 

vi  j      i'l       '    j  11  .des  grands 

a  la  trace  ,  deshbere  de  ne  luy  donner  point  contre  Pom. 
de  bataille  ,  mais  bien  de  le  tenir  assiégé  ,  et  peius* 
le  miner  à  fauste  de  vivres ,  en  le  poursuy vant 
et  serrant  tousiours  de  près  ,  estimant  qu'il 
luy  estoit  expédient  d'ainsy  le  faire  ;  encores 
pour  une  austre  raison  ,  à  cause  qu'il  luy  feut 
rapporté  un  propos  qui  s'estoit  tenu  entre  les 
chevaliers  Romains  ,  lesquels  discouroyent 
qu'il  falloit  defFaire  le  plus  vistement  qu'on 

pourroit  Caesar  ,  affin  de  le  deffaire  luy-mesme 
aussy  incontinent  après  ;  et  dict-on  que  cela 
feut  la  cause  pour  laquelle  Pompeius  n'em- 
ploya oncques  Cato  en  chose  de  conséquence 
durant  toute  ceste  guerre  :  car  quand  il  se 
meit  à  marcher  après  Caesar  ,  il  le  laissa  sur 
la  coste  de  la  marine ,  à  la  guarde  du  baguage  , 
craignant  que  soubdain  qu'ils  auroyent  ruiné 
Caesar  ,  il  ne  le  voulust  contraindre  de  quitter 
aussy-tost  toute  son  aucthorité.  Ainsy  se  met- 
tant à  marcher  tout  bellement  à  la  queue  de 
Caesar  ,  il  feut  calomnié  ,  et  commençea-on  à 
crier  contre  luy  qu'il  ne  faisoit  pas  la  guerre 
à  Caesar  ,  ains  à  son  propre  païs  et  au  sénat  , 
affin  qu'il  demourast  tousiours  en  aucthorité 
de  commander  ,  et  que  jamais  il  ne  cessast 
d'avoir  autour  de  luy  ,  comme  ses  satellites  et 
ses  ministres  ,  ceulx  qui  pretendoyent  debvoir 
estre  eulx-mesmes  seigneurs  de  tout  le  monde. 
Davantage  Domitius  jEnobarbus  l'appelloit 
à  tous  coups  Agamemnon  et  le  roy  des  roys  ;  ce 
qui  luy  suscitoit  envie  :  et  Faonius  n'estoit  pas 
moins  fascheux  en  se  mocquant  importunée- 
ment,  que  ceulx  qui  parloyent  librement;  car  il 
alloit  criant  :  Messieurs  ,je  vousadvise  que  vous  ne 
mangere^  point  encores  pour  ceste  année  des  figues 
de  Thusculum.  Et  Lucius  Afranius  ,  lequel  avoit 
perdu  l'armée  qui  estoit  en  Hespagne ,  et  en 
estoit  souspeçonné  de  trahison  ,  voyant  que 
Pompeius  lors  reculoit  à  la  bataille  :  je  m  es- 
merveille  ,  dict-il  ,  que  ceulx  qui  rn  accusent  ne 
vont  franchement  trouver   celuy   qu'ils  appellent 

marchand  et  achepteur  de  provinces  ,  pour  le  com- 
battre incontinent* 

Par  ces  languages  ,  et  beaucoup  d'austres 
semblables  ,  ils  contraignirent  à  la  fin  Pom- 
peius  ,  lequel  ne  pouvoit  endurer  qu'on  mes- 
dist  de  luy  ,  et  ne  pouvoit  rien  refuser  à  ses 
amys  ,  de  suyvre  leurs  espérances  et  leurs 
appétits  ,  en  se  despartant  de  ses  sages  con- 
seils :  ce  que  ne  debvoit  pas  faire  un  pilote 
de  navire  seulement ,  tant  s'en  faust  qu'il  feust 
excusable  en  un  capitaine  gênerai  ,  ayant  en- 
tier pouvoir  et  aucihorité  soubveraine  sur  tant 
de  nations  et  sur  de  si  puissantes  armées  ;  et 
là  où  il  souloit  louer  les  médecins  qui  ne 
complaisoyent  jamais  aux  volontez  et  appétits 
desordonnez  de  leurs  patients  ,  luy-mesme  se 
laissa  aller  à  obtempérer  à  la  plus  mal  saine 
partie  de  son  armée  ,  craignant  de  leur  dc-s- 
plaire  ,  là  où  il  estoit  question  de  leur  vie  et 
de  leur  salut.  Car  qui  jugeroit  ne  sains  ne  sages  Romaînsqui 
ceulx  qui ,  en  se  promeinant  par  leur  camp  ,  songeoient 
briguoyent  desia  les  offices  et  estats  de  consuls  les  charges 
et  de  prêteurs  ;  et  veu  que  Spinther ,  Domitius  de  1,etat» 

,r .  *      .    ■*  sans  songer 

et  Scipio  desbattoyent  desia  entre  eulx  ,  et  fai-  aux  troupes 
soyent  des  brigues  et  meinées  pour  la  praela-  /cn  Soient 
ture  du  soubverain  pontife  ,  que  tenoit  Cassar  ,  emparés, 
comme  s'ils  eussent  eu  affaire  à  un  roy  d'Ar- 
ménie ,  Tigranes  ,  ou  à  un  roy  des  Nabateiens 
qui  feust  campé  près  d'eulx  ;  non  pas  à  Caesar 
et  à  son  armée  ,  laquelle  avoit  prins  à  force 
d'assault  mille  villes  ,  avoit  subjugué  plus  de 
trois  cent  diverses  nations  ,  avoit  guaigné  infî- 

nies  batailles  contre  les  Allemands  et  Gaulois  , 
sans  jamais  avoir  esté  vaincue  ,  avoit  prins  un 
million   d'hommes  prisonniers  ,    et  en  avoit 
occis  un  austre  million  en  batailles  rangées  ? 
Différais      Mais  nonobstant  tout  cela  ,  ceulx  du  party 

presaeesqui    ,       „  .  .  .        r       / 

précédèrent  de  Pompeius  estants  tousiours  a  crier  après 
la  bataille     \ny     et  ^  jliy  rornpre  la  teste  ,  finablement , 

dePharsale.      J  '      .,  J  \  >  » 

quand  ils  reurent  descendus   en  la  plaine  de 

Pharsale  ,  ils  le  forcèrent  de  mettre  la  chose 
à  la  desliberation  du  conseil ,  auquel  Labienus  , 
estant  chef  de  la  chevalerie  ,  se  dressa  le  pre- 
mier sur  ses  pieds ,  et  jura  devant  tout  le  mon- 
de ,  qu'il  ne  retourneroit  point  de  la  bataille 
qu'il  n'eust  detFaict  et  meis  en  déroute  les  enne- 
mys  :  austant  en  jurèrent  aussy  tous  les  aus- 
tres  après  luy.  Et  la  nuict  ensuyvant  il  feut 
advis  à  Pompeius  ,  en  dormant,  qu'il  entroit 
dedans  le  théâtre  ,  là  où  le  peuple  le.receuil- 
loit  avecques  grands  battements  de  mains  ,  par 
honneur  ,  et  que  luy  ornoit  le  temple  de  Venus 
victorieuse  de  plusieurs  despoiiilles. 

Ceste  vision  de  songe  ,  d'un  costé ,  luy  don- 
noit  bon  courage  ,  et  d'un  austre  costé  le  luy 
rompoit  aussy  ,  pour  austant  qu'il  avoit  paour 
qu'estant  la  race  de  Caesar  descendue  de  la 
déesse  Venus  ,  son  songe  ne  voulust  signifier 
qu'elle  seroit  annoblie  et  illustrée  par  la  vic- 
toire et  par  les  despoiiilles  qu'il  guaigneroit 
sur  luy.  Qui  plus  est  ,  il  y  eut  en  son  camp 
des  bruicts  et  tumultes  effroyants  ,  sans  aus- 
cune  cause  apparente  ,  qu'on  appelle  vulgaire- 
ment froymrs  pankqucs  t  qui  l'esveillerent  en 

sursault  ; 

sursault  ;  et  environ  l'heure  qu'on  remue  le 
guet  au  matin  ,  l'on  apperçeut  dessuz  le  camp 
de  Caesar  ,  dont  on  n'oyoit  bruict  quelconque, 
une  grande  clarté  ,  et  s'en  alluma  comme  un 
flambeau  ardent ,  qui  vint  fondre  sur  le  camp 
de  Pompeius  ;  ce  que  Caesar  luy-mesme  dict 
avoir  veu   ainsy   comme  il  alloit  visiter  ses 
guets.  Et  sur  l'aulbe  du  jour  ayant  proposé 
de  desloger  pour  tirer  vers  la  ville  de  Scotuse, 
ainsy  comme  les  souldards  abbattoyent  desia 
leurs  tentes  et  leurs  logis ,  et  envoyoyent  devant 
leurs   sommiers  et  leurs  valets  ,  il  vint  des 
coureurs  qui  rapportèrent  qu'ils  avoyent  ap- 
perçeu  dedans  le  camp  des  ennemys  force  ar- 
mes qu'on  portoit  çà  et  là  ,  et  qu'on  y  enten- 
doit  une  esmeute  et  un  bruict  comme  de  gents 
qui  se  preparoyent  à  la  bataille  :  après   ces 
premiers  il  en  arriva  encores  d'austres  ,  qui 
rapportèrent  que  les  premiers  rangs  estoyent 
desia  ordonnez  en  bataille. 

Parquoy  Caesar  se  print  à  dire  que  le  jour   Cotte  d'ar- 
doncques qu'ils  avoyenttant  désiré  estoitvenu,  ""/deta- 
auquel  ils  auroyent   à  combattre  contre  des  taille  chez 
hommes  ,  non  pas  contre  la  faim  ny  contre  mains.°* 
la  disette  de  vivres  ,    et  incontinent  ordon- 
na qu'on  estendist  devant  sa  tente  une  cotte 
d'armes  rouge  :  car  c'est  le  signe  duquel  usent 
les  Romains  pour  signifier  qu'il  doibt  avoir 
bataille  ;  ce  que  voyants  les  souldarts  ,  laisse- 
rent-là  leur  baguage  et  leurs  tentes  ,  et  avec- 
ques  grands  cris  de  joye  s'en  coururent  prendre 
leurs  armes  ;  et  les  chefs  des  bandes  meinants 
Tome  V*  E  e 

leurs  gents  chascun  aux  lieux  où  ils  debvoyent 
estre,  les  rangèrent  en  leurs  rangs,  sans  trouble 
ne  tumulte  quelconque  ,  tout  aussy  paisible- 
ment et  aussy  aiséement  comme  s'ils  eussent 
ordonné  une  danse. 
Ordre  que  Si  avoit  Pompeius  prins  à  conduire  la  poincte 
Cé^r"™!-1  droicte  de  son  armée,  ayant  en  teste  devant  luy 
rent  dans  Antonius:  son  beau-pere  Scipio  meinoit  le  milieu 
menthe  de  la  bataille  ,  qui  venoit  à  rencontrer  de  front 
leurs  trou-  Domitius  Calvinus  ;  et  la  poincte  gauche  estoit 
commandée  par  Lucius  Domitius  vEnobarbus  , 
avecques  un  gros  renfort  de  gendarmerie  , 
pource  que  les  gents  de  cheval  s'estoyent  pres- 
que tous  jectez  en  ce  costé-là  ,  pour  tascher  à 
forcer  Caesar  qui  estoit  à  l'opposite ,  et  rompre 
ladixiesme  légion  dont  on  faisoit  compte,  com- 
me de  la  plus  belliqueuse  qui  feust  en  tout  l'ost 
de  l'ennemy  ,  de  manière  que  Caesar  combat- 
toit  tousiours  de  sa  personne  au  milieu  d'elle  : 
mais  voyant  la  poincte  gauche  de  ses  enne- 
mys  ainsy  fortifiée  de  chevalerie  ,  et  craignant 
leur  bel  équipage  et  la  lueur  de  leurs  harnois 
fourbis  à  blanc  ,  il  feit  venir  six  enseignes  de 
renfort ,  qu'il  meit  derrière  sa  dixiesme  légion, 
leur  enjoignant  qu'ils  ne  bougeassent  auscune- 
ment  ,  de  paour  que  les  ennemys  ne  les  des- 
couvrissent ;  mais  sitost  que  la  gendarmerie 
des  ennemys  viendroit  à  charger, qu'alors  cou- 
rants de  roideur  ils  se  jectassent  à  costé  des 
premiers  rangs  ,  sans  toutesfois  lancer  leurs 
javelots  de  loing  ,  comme  ont  accoustumé  de 
faire  les  plus  vaillants  combattants  ,  affin  de 

pliistost  venir  à  l'escrime  des  espées  ,  ains  les 
dresser  contre-mont ,  et  en  donner  aux  yeulx 
et  aux  visages  des  ennemys  ,  pource  ,  dict-il , 
que  ces  beaulx  danseurs  icy  mignons  n'atten- 
dront jamais ,  de  paour  que  vous  ne  leur  guas- 
tiez  leurs  beaulx  visages  et  leurs  beaulx  teincts  » 
ny  ne  pourront  jamais  endurer  la  lueur  de  vos 
ferrements  quand  vous  les  leur  approcherez 
près  des  yeulx.  Voylà  ce  que  faisoit  Caesar. 

Mais  Pompeius  estant  à  cheval ,  alloit  consi- 
dérant l'ordonnance  et  la  contenance  des  uns 
et  des  austres  ,  et  observa  que  ses  ennemys 
attendoyent  tous  de  pied  coy  ,  sans  bouger 
de  leurs  rangs  ,  le  temps  et  le  signe  de  char- 
ger ;  et  au  contraire  ,  que  la  pluspart  de  ses 
gents  n'avoyent  pas  la  patience  d'attendre 
ferme  en  un  lieu  ,  ains  bransloit  et  flottoit ,  à 
fauste  d'expérience  et  de  bien  sçavoir  le  mes- 
tier  de  la  guerre  :  à  l'occasion  de  quoy  il  eut 
paour  qu'ils  ne  se  desbandassent  avant  mesme 
que  la  bataille  feust  commencée  :  si  enjoignit 
expresséementà  ceulx  des  premiers  rangs  qu'ils 
demourassent  fermes  sur  leurs  marches  en  def- 
fense ,  et  que  soy  tenants  bien  serrez  ensemble, 
ils  attendissent  sans  bouger  le  choc  de  l'ennemy. 

Caesar  ,  depuis  ,  blasma  ce  commandement- 
là  ,  pour  austant  (  disoit  il  )  que  cela  affaiblit 
la  violence  que  le  courir  donne  aux  premiers 
coups  ,  et  quant  et  quant  oste  l'eslancement 
des  combattants  les  uns  contre  les  austres  ,  qui 
a  accoustumé  de  les  remplir  d'impétuosité  et 
de  fureur  plus  que  nulle  austre  chose ,  quand 

E  e  x 

ils   viennent  à  s'entre  -  chocquer  de  roideur  , 
leur  augmentant  le  courage  par  le  cry  et  la 
course  ,  et  rend  la  chaleur  des  souldards ,  en 
manière  de  dire  ,  refroidie  et  figée.  Il  pouvoit 
avoir   en    l'armée  de  Caesar  environ  vingt  et 
deux  mille  combattants  ,  et  en  celle  de  Pom- 
peius  un  peu  plus  que  deux  fois  austant.  Comme 
doncques  le  mot   de   la  bataille  eust  ja  esté 
donné  d'une  part  et  d'austre ,  et  que  les  trom- 
pettes commencèrent  à  sonner  ,  donne^  dedans , 
le  commun  ne  pensa  plus  qu'à  son  affaire  par- 
ticulière ;  mais  quelques-uns  des  plus  gents  de 
bien  Romains ,  et  quelques  Grecs  qui  se  trou- 
vèrent sur  les  lieux ,  hors  toutesfois  des  ba- 
tailles ,  voyants  les  choses  si  près  du  péril , 
allèrent  considérants  en  eulx-mesmes  à  quels 
termes  la  convoitise  et  l'opiniastreté  de  deux 
hommes  avoit  conduict  les  forces  de  l'empire 
Romain  :  car  c'estoyent  mesmes  armes  ,  or- 
donnances de  batailles  toutes  semblables  ,  en- 
seignes communes  et  en  tout  pareilles  ,  la  fleur 
de  tant  de  vaillants  hommes  d'une  mesme  cité: 
et  une  si  grosse  puissance  qui  s'alloit  destruire 
elle-mesme  ,  servant  de  notable  exemple  pour 
monstrer  combien  la  nature  de  l'homme  est 
aveuglée  ,  furieuse  et  forcenée ,  depuis  qu'elle 
se  laisse  une  fois  transporter  à  quelque  passion  : 
car  s'ils  eussent  voulu  régir  et  gouverner  en  paix 
ce  qu'ils  avoyent  conquis  ,  et  se  contenter  de 
jouyr  de  ce  qu'ils  avoyent  tout  acquis  ,  la  plus 
grande  et  la  meilleure  partie  du  monde  ,  de  la 
mer  et  de  la  terre ,  estoit  soubz  leur  obeyssance. 

Ou  bien  encores  ,  s'ils  eussent  voulu  servir 
à  leurs  cupiditez  de  victoires  et  de  triumphes  , 
et  en  rassasier  leur  soif,  ils  avoyent  assez  ma- 
tière de  faire  la  guerre  contre  les  Parthes  et 
contre  les  Allemands  ,  et  si  ne  leur  restoit  pas 
peu  d'affaires  à  conquérir  et  subjuguer  toute 
la  Scythie  ou  les  Indes  ;  et  si  avoyent  en  cela 
honneste  couleur  pour  couvrir  leur  avarice  : 
car  ils  eussent  peu  dire  que  c'estoit  pour  ensei- 
gner la  vie  civile  à  ces  nations  barbares.  Et 
quelle  chevalerie  de  la  Scythie  ,   ny  quelles 
flesches  des  Parthes  ,  ou  richesses  des  Indiens , 
eust  peu  soubstenir  l'effort  de  soixante  et  dix 
mille  combattants  Romains,  mesmement  soubz 
la  conduicte  de  deux  tels  capitaines  ,  comme 
Pompeius  et  Csesar  ,  desquels  ces  estranges  et 
loingtaines  nations-là  ont  plustost  entendu  les 
noms,  que  celuy  mesme  des  Romains  ,  tant  ils 
ont  pénétré  avant  par  leurs  victoires  ,  en  sub- 
juguant des  peuples  farouches  ,  sauvages  et 
barbares. 

Et  lors  estoit  l'un  devant  l'austre  en  armes 
pour  s'entre-deffaire ,  sans  avoir  à  tout  le  moins 
pitié  de  souiller  et  maculer  leur  gloire ,  dont 
ils  estoyent  si  ambitieux  ,  que  pour  elle  ils 
n'espargnoyent  pas  leur  propre  pais  ,  ayants 
jusques  à  ce  jour-là  esté  ,  de  faict  et  de  re- 
nom ,  invincibles.  Car  l'affinité  qu'ils  avoyent 
contractée  ensemble  ,  l'amour  de  Julia  ,  et  ses 
nopces  dès  le  commencement ,  feurent  suspec- 
tes de  n'estre  que  tromperie  ,  et  plustost  ostage 
et  plege  d'une  conspiration  faicte  entre  eulx 

pour  le  reguard  de  quelque  commodité  parti- 
culière ,  que  non  pas  arrhes  de  vraye  amitié. 

Quand  doncques  la  plaine  de  Pharsale  feut 
couverte  d'hommes  ,  de  chevaulx  et  d'armes , 
et  que  le  signe  de  chocquer  eut  esté  donné 
d'une  part  et  d'austre  ,  le  premier  de  l'armée 
de  Caesar  qui  se  print  à  courir  pour  charger , 
feut  Caius  Crassianus  ,  capitaine  de  cent  vingt 
et  cinq  hommes,  voulant  satisfaire  à  une  grande 
promesse  qu'il  avoit  faïcte  à  Caesar  ,  lequel 
l'ayant  veu  le  matin  sortir  le  premier  du  camp  , 
luy  avoit  demandé  en  le  saluant  par  son  nom  , 
qu'il  luy  sembloit  de  l'issue  de  ceste  bataille  ; 
et  le  capitaine  luy  tendant  la  main  ,  luy  cria 
tout  hault  :  tu  la  guaigneras  bravement,  Caesar, 
n'en  fais  point  de  doubte  ,  et  me  loueras  aujour- 
cChuy  ,  ou  vif  ou  mort.  Se  soubvenant  doncques 
de  ceste  parole  ,  il  feut  le  premier  qui  se  jecta 
hors  des  rangs  ;  et  en  tirant  plusieurs  austres 
après  luy  ,  alla  donner  la  teste  baissée  au  beau 
milieu  des  ennemys  :  si  vindrent  incontinent 
au  combat  des  espées  à  coups  de  main  ,  et  s'y 
faisoit  grand  meurtre  d'hommes  :  car  ce  capi- 
taine poulsoit  tousiours  en  avant  ,  et  alloit 
fendant  la  presse  et  mettant  en  pièces  tout  ce 
qu'il  rencontroit  au-devant  de  luy  ,  jusques  à 
ce  qu'il  y  en  eut  un  qui  l'arresta  d'un  coup 
d'estoc  qui  luy  donna  droict  dedans  la  bouche  , 
et  le  perça  de  part  en  part ,  tellement  que  la 
poincte  de  l'espée  venoit  à  sortir  au  chinon 
du  col.  Ainsy  estant  cestuy  Crassianus  tombé 
mort  en  terre  ,  le  combat  vint  à  estre  esgual 

en  cest  endroict-là.  Mais  Pompeius  ne  feitpas 
soubdainement  marcher  la  poincte  gauche  de 
sa  bataille  où  il  estoit,  ains  differoitrousiours, 
et  jectoit  ses  yeulx  çà  et  là  pour  veoir  ce  que 
feroyent  ses  gents  de  cheval  ,  lesquels  esten- 
doyent  desia  leurs  trouppes  ,  en  intention  d'en- 
velopper Caesar  ,  et  de  renverser  les  gents  de 
cheval  qu'il  avoit  en  petit  nombre  devant  luy  , 
dessuz  le  bataillon  de  ses  gents  de  pied. 

Au  contraire  ,  sy-tost  que  Caesar  eut  faict     pompems 
leiver  en  l'air  le  signe  de  la  bataille  ,  ses  gents  est  mis  en 

».       .  1  -&  •  &    ,       fuite    par 

de  cheval  se  retirèrent  un  peu  arrière ,  et  les  césar. 
six  cohortes  qu'il  avoit  meises  en  aguet ,  où 
il  y  avoit  trois  mille  combattants  ,  se  prindrent 
soubdainement  à  courir  pour  charger  l'ennemy 
par  le  flanc  :  et  comme  ils  feurent  joignant  les 
chevaulx,  ils  dressèrent  les  fers  de  leurs  vouges 
et  javelots  contre-mont ,  ainsy  que  Caesar  leur 
avoit  enseigné  de  faire  ,  et  en  donnèrent  droict 
aux  visages  de  ces  jeunes  gentils-hommes  ,  qui 
ne  s'estoyent  jamais  trouvez  en  combat  quel- 
conque ,  et  n'attendoyent  point  ceste  escrime- 
là  ,  ny  ne  l'avoyent  point  apprinse  :  aussy 
n'eurent-ils  pas  la  hardiesse  de  parer  ny  soubs- 
tenir  les  coups  qui  leur  estoyent  ainsy  tirez 
aux  yeulx  et  à  la  face  ,  ains  destournants  les 
testes  ,    et  mettant  les  mains   au-devant  de 
leurs  visages  ,  se  tournèrent  honteusement  en 
fuite. 

Ceulx-là  estants  rompus ,  les  gents  de  Caesar 
ne  tindrent  compte  de  courir  après  ,  ains  s'al- 
lèrent ruer  sur  le  bataillon  des  gents  de  pied , 

mesmement  à  l'endroict  où  il  estoit  desnué  de 
gents  de  cheval ,  et  consequemment  plus  aysé 
à  costoyer  et  environner.  Ainsy  estants  chargez 
en  flanc  par  ceulx-là ,  et  de  front  par  la  dixiesme 
légion  ,  ils  ne  peurent  résister  ny  faire  teste 
longuement ,  voyants  qu'au  rebours  de  ce  qu'ils 
avoyent  espéré ,  qui  estoit  d'envelopper  leurs 
ennemys  ,  ils  se  trouvoyent  eulx-mesmes  enfer- 
mez. Ceulx-là  estants  doncques  aussy  tournez 
en  fuite  ,  quand  Pompeius  en  veit  la  poulsiere 
en  l'air  ,   il  se  doubta  bien   incontinent  que 
c'estoit  la  deffaicte  de  sa  chevalerie.  Et  seroit 
mal-aysé  de  dire, quelle  pensée  luy  vint  adonc- 
ques  en  l'entendement  :  mais  bien  peust-on  as- 
seurer  qu'à  sa  contenance  il  ressembla  pro- 
prement à  une  personne  estonnée  ou  abestie, 
et  qui  a  perdu  le  sens  et  l'entendement  ,  ne 
se  soubvenant  plus  qu'il  estoit  le  grand  Pom- 
peius :  car  sans  mot  dire  à  personne  il  se  retira 
pas  à  pas  en  son  camp  ,  représentant  au   vif 
ce  qui  est  descript  en  ces  vers  d'Homère  : 

Le  hault  tonnant  Jupiter  envoya 
Au  preux  Ajax  ,  la  paour  qui  l'effroya  : 
Dont  esperdu  il  s'arresta  tout  coy  , 
Et  sur  son   dos  jecta  derrière  soy 
Son  large  escu ,  où  estoyent  par  dessuz 
Sept  cuirs  de  bœuf,  l'un  sur  l'austre  tissuz. 
Puis  se  tira   hors  la  presse  en  fuyant , 
Tousiours  les  yeulx  ça  et  là  tournoyant. 

En  tel  estât  entra  Pompeius  dedans  sa  tente  , 
là  où  il  demoura  assis  quelque  tems  sans  par- 
ler ,  jusqu'à    ce  que   plusieurs   des    ennemys 

entrèrent 

entrèrent  pesle-mesle  avecques  ses  gents  fuyants 
dedans  son  camp  :  et  lors  encores   ne  dict-il 
austre  parole  sinon,  comment  ?  jusques  en  notre 
camp?  et  non  austre  chose  :  ains  se  leivant  print 
une  robbe  convenable  à  sa  fortune,  et  s'en  sortit. 
Les  austres  légions  fuyrent  aussy  :  et  feut  faict 
un  grand  meurtre  de  valets  et  de  guardes  qu'on 
avoit  laissez  dedans  le  camp.  Car  des  souldards , 
Asinius  Pollio  qui  combattit  luy  -  mesme  en 
ceste  bataille  du  costé  de  Caesar,escript  qu'il 
n'en  mourut  en  tout  que  six  mille.  Mais  à  la 
prinse  de  leur  camp  les  gents  de  Caesar  co- 
gneurent  bien  esvidemment  la  folie  ,  la  vanité 
et  légèreté  de  ceulx  de  Pompeius  :  car  il  n'y 
avoit  ny  tente  ny  pavillon  qui  ne  feust  pleine 
de  festons  et  de  chappeaux  de  meurte  ,  les  licts 
tous  couverts  de  fleurs  ,  les  tables  chargées  de 
pots  et  de  couppes  pleines  de  vin ,  et  un  appareil 
et  preparatif  de  gents  qui  veulent  sacrifier  et 
faire  feste  ,  plustost  que  s'armer  pour  aller  au 
combat  :  tant  ils  estoyent  abusez  de  vaine  espé- 
rance, et  pleins  de  folle  oultrecuidance ,  à  ceste 
bataille. 

Quand  Pompeius  ïeust  un  peu  loing  de  son  p0mpe 
camp,  il  laissa  son  cheval  ayant  peu  de  gents  sesauvejus- 
autour  de  luy  :  et  voyant  que  personne  ne  le  kne ,  ou  il 
poursuivoit ,  il  marcha  à  pied  lentement,  avec-  ^^ 
ques  telles  imaginations  en  son  entendement, 
qu'on  peust  penser  que  debvoit  avoir  un  per- 
sonnage ,  lequel  avoit  acccustumé  par  l'espace 
de  trente  et  quatre  ans  de  vaincre  continuelle- 
ment, et  d'estre  tousiours  le  plus  fort,  jà  oùil 

commençoit  lors  premier  à  essayer  sur  sa  vieil- 
lesse ,  que  c'est  de  se  trouver  vaincu  et  de 
fuyr ,  et  qui  discouroit  en  luy-mesme ,  com- 
ment il  avoit  perdu  en  une  seule  heure  la  gloire, 
la  puissance  et  l'aucthorité  qu'il  avoit  acquise 
par  tant  de  guerres  et  tant  de  batailles  ,  et  pour 
laquelle  il  estoit  n'a  gueres  suivy  et  obey  de 
tant  de  milliers  d'hommes  de  guerre ,  de  tant  de 
chevaulx  et  d'une  si  grosse  flotte  de  vaisseaux  : 
et  lors  il  s'en  alioit  ainsy  petit  et  reduict  à  si 
peu  de  train  ,  que  ses  ennemys  mesmes  qui  le 
cherchoyent  l'en  mescognoissoyent. 

Passé  qu'il  eut  la  ville  de  Larisse ,  il  entra 
dedans  la  vallée  de  Tempe ,  là  où  ayant  soif  il 
se  coucha  sur  le  ventre  ,  et  beut  en  la  rivière  , 
puis  se  releivant  chemina  tant  qu'il  arriva  sur 
le  bord  de  la  mer  dedans  une  pauvre  cabanne 
de  pescheurs,  puis  environ  l'aulbe  du  jour  entra 
dedans  un  petit  batteau  de  rivière  avecques  ceulx 
qui  l'avoyent  suivy  estants  de  condition  libre  : 
car  quant  aux  serfs  ,  il  les  renvoya  et  leur 
conseilla  qu'ils  se  retirassent  devers  Caesar 
hardiment,  et  qu'ils  n'eussent  point  de  paour. 

Ainsy  ,  comme  il  alioit  rangeant  la  coste 
avecques  ce  petit  batteau  ,  il  apperçeust  une 
grosse  navire  de  charge  au  large  de  la  mer  à 
la  rade  ,  qui  estoit  preste  à  leiver  l'anchre  pour 
faire  voile  :  le  maistre  de  la  navire  estoit  un 
Romain  ,  lequel  combien  qu'il  ne  feust  familier 
de  Pompeius,  le  cognoissoit  bien  de  veuë.  Il 
s'appelloit  Peticius  ,  et  la  nuict  précédente  avoit 
songé  qu'il  voyoit  Pompeius ,  non  tel  comme 

il  avoit  accoustumé  de  le  veoir  ,  mais  bien 
plus  ravalé  et  plus  affligé ,  parlant  avecques  luy. 
Si  avoit  raconté  son  songe  à  ceulx  qui  navi- 
geoyent  avecques  luy ,  ainsy  comme  on  faict 
souvent ,  mesmement  quand  on  songe  choses 
de  grande  conséquence  ,  et  qu'on  se  trouve  de 
loisir  :  et  à  l'instant  y  eust  quelqu'un  des  mari- 
niers qui  luy  dict  qu'il  voyoit  un  batteau  de 
rivière  ,  qui  venoit  droict  à  toute  vogue  vers 
eulx  ,  et  qu'il  y  avoit  dedans  des  personnes 
qui  secoiioyent  leurs  habillements  ',  et  leurs 
tendoyent  les  mains. 

Parquoy  Peticius  se  dressant  sur  ses  pieds  re- 
cogneut  incontinent  Pompeius ,  tout  tel  comme 
il  l'avoit  veu  la  nuict  en  songeant  :  et  se  bat- 
tant la  teste  de  douleur  ,  commanda  aux  mari- 
niers qu'ils  dévalassent  l'esquif,  et  tendit  la 
main  ,  appellant  Pompeius  par  son  nom  ,  se 
doubtant  bien  à  le  veoir  en  tel  estât ,  de  ce  qui 
luy  estoit  advenu ,  et  que  fortune  lui  avoit 
couru  suz  :  au  moyen  dequoy  ,  sans  attendre 
qu'il  le  priast  ne  qu'il  luy  parlast  de  sa  descon- 
venue ,  il  le  receuillit  en  sa  navire ,  et  tous 
ceulx  qu'il  voulut  quand  et  luy  ,  puis  se  meit  à 
la  voile. 

Avecques  luy  estoyent  les  deux  Lentulus  et 
Faonius  :  et  tantost  après  apperçeurentencores 
sur  le  rivage  le  roy  Deiotarus  ,qui  se  desbattoit 
à  leur  faire  signe  qu'ils  le  reçeussent  aussy, 
comme  ils  feirent ,  et  quand  l'heure  du  soupper 
feut  venue,  le  maistre  de  la  navire  leur  appresta 
à  soupper  de  ce  qu'il  avoit  :  et  Faonius  voyant 

que  Pompeius  à  fauste  de  valets ,  commençoit 
à  se  laver  soy-mesme  ,  courut  à  luy  et  le  lava 
et  oignit ,  et  depuis  continua  tousiours  à  le 
servir  et  luy  ministrer  tout  ce  que  font  les 
serfs  à  leurs  maistres,  jusqu'à  luy  nettoyer  les 
pieds  et  à  luy  apprester  à  soupper  :  au  moyen 
dequoy  y  eut  quelqu'un  qui  voyant  comme  il 
faisoit  ce  service  libéralement  avecques  une 
simplicité  naïfve  ,  sans  afféterie  ny  feinctise 
quelconque  ,  luy  dict  ce  vers  , 

Que  tout  sied  bien  à  un  gentil  courage. 

Ainsy  Pompeius  passant  par  devant  la  ville 
d'Amphipolis ,  traversa  de  là  en  l'isle  de  Lesbos , 
pour  y  prendre  sa  femme  Cornelia  et  son  fils, 
qui  estoyent  en  la  ville  de  Mitylene  :  parquoy 
ayant  posé  l'anchre  en  la  rade ,  il  envoya  un 
messager  en  la  ville  devers  elle  non  pas  tel 
comme  elle  l'attendoit  :  car  selon  les  nouvelles 
qu'on  luy  escripvoit  pour  luy  gratifier,  et  qu'on 
luy  rapportoit  tous  les  jours,  elle  esperoit  que 
la  guerre  eust  esté  entièrement  décidée  près  la 
ville  de  Dyrrachium ,  et  qu'il  ne  restast  plus 
à  Pompeius  que  de  poursuivre  Caesar  qui  s'en 
seroit  fuy.  Le  messager  doncques  la  trouvant 
en  telle  espérance  ,  n'eut  pas  le  cœur  assez 
ferme  pour  la  saluer  seulement ,  ains  luy  don- 
nant à  entendre  plus  par  ses  larmes  que  par 
ses  paroles  ,  le  principal  du  malheur  ,  luy  dict, 
qu'elle  se  hastast  vistement ,  si  elle  vouloit 
veoir  Pompeius  en  une  navire  seule,  et  encores 
non  sienne  ,  mais  empruntée. 

La  jeune  dame  oyant  ceste  nouvelle,  tomba     Affliction 

v      .  ■  s      11       1  1  de  Cornelia 

tout  à  plat  contre  terre ,  ou  elle  demoura  long-  sur  le  mal. 

temps    esvanouye   sans  parler   ny   muer  :  et  !}eur  de 
r         ,  11  r  1  •    '         Pompeius. 

après  qu  elle  se  ieut  revenue  de  pasmoison , 
considérant  qu'il  n'estoit  pas  temps  de  lamenter 
ny  larmoyer,  elle  descendit  en  diligence  par 
le  travers  de  la  ville  sur  le  bord  de  la  mer, 
là  où  Pompeius  luy  alla  au  devant ,  et  la  print 
entre  ses  bras,  pource  qu'elle  ne  se  pouvoit 
pas  soubstenir  ,  ains  se  laissoit  tomber  de  dou- 
leur ,  en  disant,  helas ,  c'est  bien  un  oeuvre  de 
ma  fortune  ,  non  pas  de  la  tienne ,  cher  mary , 
que  je  te  voy  maintenant  reduict  à  une  seule  pauvre 
petite  navire ,  là  oii  devant  que  tu  espousasses  la 
malheureuse  Cornelia ,  tu  soulois  cingler  en  ceste 
mer  avecques  cinq  cent  voiles.  Helas  ,  pourquoy 
m  es-tu  doncques  venu  veoir  ,  'et  que  ne  nias  -  tu 
laissée  avecques  ma  sinistre  et  mal-encontreuse  dés- 
unie ,  puis  que  c'est  moy  qui  t'ay  apporté  tant  de 
malheurs  ?  Helas  ,  tant  j'eusse  esté  femme  heureuse  , 
si  je  feusse  morte  avant  que  d'entendre  la  mort  de 
Publius  Crassus  mon  premier  mary  ,  que  les  Parthes 
me  tuèrent  !  et  tant  j'eusse  esté  sage ,  si  comme  j'en 
feus  en  propos ,  / 'eusse  abandonné  ma  vie  incon- 
tinent après  luy ,  là  où  je  suis  demourée  pour  porter 
encores  malheur  au  grand  Pompeius. 

L'on  dict  que  Cornelia   prononça  lors  de     Pompeius 
telles  paroles ,  et  que  Pompeius  luy  respon-  coîsoiS  sa 
dict  :  tu  ne  cognoissois  à  l'advanture  que  la  bonne  femme  -,  ses 
fortune ,  Cornelia,  laquelle  t'a  peut-estre  abusée,  contre  tes 
pour  austant  quelle  avoit  dernouré  avecques  moy  dieux« 
plus  longuement  quelle  ri  a  çccoustumé  de  s'arrester 

en  un  lieu  ;  mais  puis  que  nous  sommes  nais  hommes  , 
il  est  force  que  nous  supportions  patiemment  ces 
adversite^-cy  ,  et  que  nous  tentions  encores  la  for- 
tune ;  car  il  nest  pas  hors  a" espérance ,  que  nous 
ne  puissions  de  la  calamité  présente  retourner  en  la 
prospérité  passée ,  aussy  bien  que  de  la  prospérité 
passée  nous  sommes  tombe^  en  la  calamité  présente» 
Ces  paroles  ouyes ,  Cornelia  renvoya  en  la 
ville  quérir  son  baguage  et  sa  famille,  et  les 
Mityleniens  vindrent  publicquement  visiter  et 
saluer  Pompeius  ,  en  le  priant  de  vouloir  des- 
cendre en  terre ,  et  se  venir  refreschir  en  leur 
ville  :  ce  qu'il  ne  voulut  faire  :  ains  luy-mesme 
leur  conseilla  d'obeyr  au  vainqueur  ,  sans  avoir 
paour  de  rien ,  pource  que  Caesar  estoit  homme 
équitable  et  de  bénigne  nature,  et  se  tournant 
devers  le   philosophe  Cratippus ,  qui    estoit 
aussy  descendu  de  la  ville  entre  les  austres 
citoyens  pour  le  veoir,  se  plaignit  et  disputa 
un  peu  avecques  luy  touchant  la  providence 
divine  :  en  quoy  Cratippus  luy  cedoit   tout 
doulcement,  le  remettant  tousiours  en  meil- 
leure espérance,   de  paour  qu'il  ne  luy  eust 
esté  trop  ennuyeux  et  importun ,  s'il  eust  voulu 
à  bon   escient  contester  à  l'encontre  de   ses 
raisons  :  pource  que  la  raison  vouloit  que 
Pompeius  luy  demandant  quelle   providence 
des  dieux  il  y  avoit  en  son  faict,  Cratippus 
luy  eust  respondu  asseuréement ,  que  pour  le 
maulvais  gouvernement  des  affaires  à  Rome, 
il  estoit  besoingque  la  chose  publicque  tombast 
entre  les  mains  d'un  prince  soubverain  ;  et  puis 

il  luy  eust  à  l'advanture  demandé ,  comment  et  à 
quelles  enseignes  veulx-tu,  Pompeius,  que  nous 
croyons ,  que  tu  eusses  mieulx  usé  de  la  fortune , 
si  tu  /eusses  demourê  vainqueur  ,  que  ne  faict  ou 
fera  Cœsar?  Mais  il  faust  laisser  cela  ainsy  comme 
il  a  pieu  aux  dieux  en  ordonner. 

Ayant  doncques  Pompeius  prins  sa  femme   po,mPeîus, 

J  .  j1  ,  F  après  avoir 

et  ses  amys ,  il  se  meit  a  la  voile  sans  aborder  recueilli  les 
nulle  part,  sinon  où  il  estoit  contrainct  à  ce  son"rmée, 
faire ,  pour  prendre  vivres ,  ou  faire  eau.  La  tàche  de  se 

•11        »    -i  c         a^  r  remettresur 

première  ville  ou  il  entra  teut  Attahe ,  au  pais  pied. 
de  la  Pamphylie  ,  là  où  quelques  gualeres  de 
Cilicie  l'allerent  trouver ,  et  se  r'assemblerent 
autour  de  luy  quelques  gents  de  guerre,  et 
se  trouvèrent  derechef  soixante  sénateurs  Ro- 
mains en  sa  compaignie  :  mais  entendant  que 
son  armée  de  mer  estoit  encores  en  estre,  et 
que  Cato  avoit  receuilly  bon  nombre  de  soul- 
dards  de  la  deffaicie,  qu'il  avoit  transportez 
quand  et  luy  en  Africque ,  il  se  print  à  la- 
menter en  se  plaignant  à  ses  amys ,  de  ce  qu'on 
l'avoit  contrainct  à  combattre  par  terre  ,  et 
n'avoit-on  pas  souffert  qu'il  s'aydast  de  l'austre 
puissance ,  en  laquelle  il  estoit  sans  point  de 
doubte  le  plus  fort ,  et  qu'il  se  tinst  tousiours 
auprès  de  son  armée  de  mer,  affin  que  si  la 
fortune  luy  disoit  mal  sur  terre,  il  eust  in- 
continent ses  forces  de  la  marine  toutes  prestes 
pour  en  résister  à  son  ennemy  :  aussy  à  la 
vérité  ,  jamais  Pompeius  ne  feit  en  celle  guerre 
une  plus  grande  fauste ,  ny  Caesar  ne  s'advisa 
d'une  meilleure  ruse ,  que  de  tirer  son  ennemy 

à  la  bataille  ainsy  loing  du  secours  de  son 
armée  de  mer. 

Mais  estait  Pompeius  contrainct  de  remuer 
et  faire  quelque  chose  selon  le  peu  de  moyen 
qu'il  avoit ,  il  alloit  ça  et  là  par  les  villes 
prochaines,  et  à  auscunes  alloit  luy-mesme 
en  personne  leur  demander  de  l'argent  ,  dent 
il  equipoit  et  armoit  des  vaisseaux  :  et  neant- 
moins  redoubtant  la  vistesse  et  soubdaineté  de 
son  ennemy,  qu'il  ne  le  previnst  avant  qu'il 
peust  mettre  suz  auscun  suffisant  appareil  pour 
luy  faire  teste ,  il  se  meit  à  considérer  quelle 
retraicte  et  quel  recours  il  pouvoit  avoir  pour 
lors  où  il  se  peust  retirer  à  seureté  :  et  après 
avoir  le  tout  bien  consulté  ,  il  luy  sembla  qu'il 
n'y  avoit  pas  une  province  de  l'empire  Romain 
qu'ils  peussent  guarder  ny  maintenir  :  et  quant 
aux  royaulmes  estrangiers ,  luy  feut  advis  que 
pour  le  présent  il  n'y  en  avoit  point  qui  les 
peust  mieulx  receuillir  ny  couvrir  plus  seure- 
ment,  ainsy  foibles  qu'ils  estoyent,  pour  puis 
après  les  remettre  suz  et  les  accompaigner  de 
plus  de  forces,  que  feroit  celuy  des  Parthes. 
Après  plu-  Les  austres  de  son  conseil  tournoyent  leur 
sieurs  con-  opinion  devers  l'Africque  et  le  roy  Juba  :  mais 

il  se  décide  Theophanes  Lesbien ,  aisoit  que  ce  luy  sem- 
e  "je*""?  bloitune  grande  folie,  que  de  laisser  le  royaulme 
"  d'vEgypte ,  qui  n'estoit  qu'à  trois  journées  de 
naviguation  loing  de  là  ,  et  le  roy  Ptolomaeus 
qui  ne  faisoit  encores  que  sortir  de  son  en- 
fance, estant  debteur  héréditaire  de  l'amitié 
et  de  la  grâce  que  son  père  avoit  receuë  de 

Pompeius , 

Pompeius  ,  pour  s'aller  jecter  entre  les  mains 
des  Parthes ,  la  plus  infidèle  et  plus  desloyale 
nation  du  monde,  et  ne  se  vouloir  pas  démettre 
jusqu'à  seconder  seulement  un  homme  Romain, 
qui  auroit  esté  son  beau-pere ,  et  au  demourant 
pouvoir  estre  le  premier  de  tous  les  hommes, 
ny  ne  vouloir  esprouver  son  aequité  ,  et  plus- 
tost  aller  soubsmettre  sa  propre  personne  à  la 
puissance  d'Arsaces ,  qui  n'avoit  pas  seulement 
peu  avoir  celle  de  Crassus  vivant,  et  meiner 
une  jeune  femme  de  la  maison  des  Scipio  entre 
des  Barbares  ,  qui  ne  mesurent  leur  puissance 
ny  leur  grandeur  ,  sinon  en  la  licence  de  com- 
mettre toutes  les  vilenies  et  toutes  les  infamies 
qu'il  leur  plaist  :  car  posé  encores  qu'elle  ne 
soit  point  violée  par  eulx ,  si  est-ce  neantmoins 
chose  indigne  ,  qu'on  puisse  penser  qu'elle  l'ayt 
peu  estre,  pour  avoir  esté  en  la  puissance  de 
ceulx  qui  ont  eu  moyen  de  le  faire. 

Il  n'y  eut  que  ceste  raison   seule  ,    ainsy 
comme  l'on  dict ,  qui  destournast  Pompeius  de 
prendre  le  chemin  d'Euphrates,   au  moins  si 
nous  voulons  consentir  que  c'ayt  esté  le  dis- 
cours de  la  raison  ,  et  non  sa  maulvaise  fortune 
qui  l'ayt  guidé  à  prendre  le  chemin  qu'il  suivit. 
Ayant  doncques  esté  résolu  au  conseil ,  que 
le  meilleur  estoit  de  s'enfuyr  en  Egypte,  il 
se  partit  de  Cypre  en  une  gualere  Seleucienne, 
avecques  sa  femme ,  et  les  austres  de  sa  com- 
paignie  s'embarquèrent  semblablement ,  les  uns 
sur  des  gualeres  aussy,  et  les  austres  dedans 
de  grosses  naves  de  marchands  ,  où  ils  traver- 
Tome  V,  G  g 

serent  la  mer  sans  dangier  :  et  ayants  nouvelles 
que  le  roy  esto'it  en  la  ville  de  Pelusium  avec- 
ques  son  armée,  où  il  faisoit  la  guerre  à  sa 
sœur,  il  tint  celle  route  ,  et  envoya  devant 
faire  sçavoir  au  roy  qu'il  estoit-là  arrivé,  et  le 
prier  de  le  vouloir  recepvoir.  Ce  roy  Ptolomasus 
estoït  encores  fort  jeune,  mais  celuy  qui  mei- 
noit  toutes  ses  affaires ,  nommé  Pothinus  , 
assembla  un  conseil  des  principaulx  hommes 
et  plus  advisez  de  la  cour,  lesquels  avoyent 
aucthorité  et  crédit  selon  qu'il  luy  plaisoit  leur 
en  despartir  :  et  assemblez  qu'ils  feurent,  leur 
commanda  de  la  part  du  roy  de  luy  dire  chascun 
son  advis ,  touchant  ceste  réception  de  Pom- 
peius ,  assçavoir  si  le  roy  le  debvoit  recepvoir 
ou  non. 

Si  estoit-ce  desia  une  grande  pitié  de  veoir 

Les  jt-cvO- 

tiens  déiibe.  un  Pothinus  valet  de  chambre  du  roy  d'^Egypte , 
savoKîis   et  un  Theodotion  maistre  d'eschole,  natif  de 
doivent  le   Chio ,  qu'on  avoit  loiié  pour  enseigner  la  rhe- 
toricque  à  ce  jeune  roy ,  et  un  Achillas  -/Egyp- 
tien, consulter  entre  eulx,  ce  qu'on  debvoit 
faire  du  grand  Pompeius  ;  car  ceulx-là  estoyent 
les  principaulx  conseillers  et  entre  -  metteurs 
des  affaires  du  roy,  entre  les  austres  valets  de 
chambre  ,   et  ceulx  qui  l'avoyent  nourry.  Si 
attendoit  Pompeius,  ayant  posé  l'anchre  en  la 
rade  assez  loing  de  la  coste,  la  resolution  de 
ce  conseil  :  auquel  les   opinions  des  austres 
feurent  différentes,  en  ce  que  les  uns  vouloyent 
qu'on  lerenvoyast,  les  austres  qu'on  Fappellast 
et  que  l'on  le   receust.   Mais  le  rhetoricien 

Theodotion  voulant  monstrer  son  éloquence, 
alla  discourir  que  ny  l'un  ny  l'austre  n'estoit 
seur  rpource  ,  dict-il,  que  s'ils  lerecepvoyent, 
ils  auroyent  Caesar  pour  ennemy  ,  et  Pompeius 
pour  maistre ,  et  que  s'ils  l'esconduisoyent , 
Pompeius  leur  tourneroit  à  crime  ,  ce  qu'ils 
l'auroyent  chassé,  et  Caesar  ce  qu'ils  l'auroyent 
saulvé  en  le  repoulsant  :  à  raison  dequoy  le 
meilleur  estoit  le  mander  pour  le  faire  mourir  , 
pource  qu'en  ce  faisant  ils  acquerroyent  la 
bonne  grâce  de  l'un ,  et  ne  craindroyent  plus 
la  mal-grace  de  l'austre  :  encores  dict-on  qu'il 
adjousta  à  son  dire  ,  ce  traict  de  risée  ,  un 
homme  mort  ne  mord  point. 

Ayants  doncques  arresté  cela  entre  eulx,  ils     Pompeius 
donnèrent  la  commission  de  l'exécuter  à  Achil-  coups  Vê- 
las :  lequel  prenant  avecques  soy  un  Septimius  ,  P^e  ,dans 
qui  austrefois  avoit  eu  charge  de  gents  soubz  en  présence 
Pompeius ,  et  Salvius  un  austre  centenier  aussy ,  ïffde*" 
avecques  trois  ou  quatre  austre  satellites ,  se  amis- 
feit  meiner  à  la  gualere  où  estoit  Pompeius, 
dedans  laquelle  s'estoyent  aussy  rendus  tous 
les  principaulx  personnages  de  sa  suite  ,  pour 
veoir  que  ce  seroit  :  mais  quand  ils  veirent 
ceste  manière  de  receuil,  qui  n'estoit  royal, 
ny  magnificque  ,  ny  en  chose  quelconque  res- 
pondant  à  l'espérance  que  leur  avoit  donnée 
Theophanes,  attendu  qu'ils  ne  voyoyent  que 
bien  peu  de  gents  qui  venoyent  à  eulx  dedans 
une  barque  de  pescheur,  ils  commencèrent  à 
avoir  suspect  le  peu  de  compte  qu'on  faisoit 
d'eulx ,  et  conseillèrent  à  Pompeius  de  tourner 

arrière  et  s'eslargir  en    haulte  mer  ,   pendant 
qu'ils  estoyent  encores  hors  la  volée  du  traict. 
Cependant  la  barque  s'approcha,  et Septimius 
se  leiva  le  premier  en  pieds  qui  salua  Pompeius 
en  language  Romain  du  nom  à'imperator ,  qui 
est  à  dire,  soubverain  capitaine,  et  Achillas 
le  salua  aussy  en  language  Grec ,  et  luy  dict 
qu'il  passast  en  sa  barque  ,  pource  que  le  long 
du  rivage  il  y  avoit  force  vase  et  des  bancs 
de  sable,  tellement  qu'il  n'y  avoit  pas  assez  d'eau 
pour  sa  gualere  ;  mais  en  mesme  temps  on 
voyoit  de  loing  plusieurs  gualeres  de  celles  du 
roy ,  qu'on  armoit  en  diligence  ,  et  toute  la 
coste  couverte  de  gents  de  guerre ,  tellement 
que  quand  Pompeius  et  ceulx  de  sa  compaignie 
eussent  voulu  changer  d'advis,   ils  n'eussent 
plus  sçeu  se  saulver,  et  si  y  avoit  davantage 
qu'en  monstrant  de  se  deffier ,  ils  donnoyent 
au  meurtrier  quelque  couleur  d'exécuter  sa  mes- 
chanceté.  Parquoy  prenant  congé  de  sa  femme 
Cornelia ,  laquelle  desia  avant  le  coup  faisoit 
les  lamentations  de  sa  fin  ,  il  commanda  à  deux 
centeniers ,  qu'ils  entrassent  en  la  barque  de 
l'^Egyptien ,  devant  luy,  et  à  un  de  ses  serfs 
afFranchys  qui  s'appelloit  Philippus  ,  avecques 
un  austre  esclave  qui  se  nommoit  Scynes.  Et 
comme  ja  Achillas  luy  tendoit  la  main  de  de- 
dans sa  barque  ,  il  se  retourna  vers  sa  femme 
et  son  fils,  et  leur  dict  ces  vers  de  Sophocles  : 

Qui  en  maison  de  prince  entre  ,  devient 
Serf,  quoiqu'il    soit  libre  quand  il  y  vient. 

Ce  feurent  les  dernières  paroles  qu'il  dict  aux 

siens ,  quand  il  passa  de  sa  gualere  en  la  bar- 
que :  et  pource  qu'il  y  avoit  loing  de  la  gualere 
jusqu'à  la  terre  ferme  ,  voyant  que  par  le  che- 
min personne  ne  luy  entamoit  propos  d'amiable 
entretien  ,  il  reguarda  Septimius  au  visage ,  et 
luy  dict  :  il  me  semble  que  je  te  recognois ,  com- 
paignon  ,  pour  avoir  austrefois  esté  à  la  guerre 
avecques  moy.  L'austre  luy  feit  signe  de  la  teste  ' 
seulement ,  qu'il  estoit  vray ,  sans  luy  faire 
austre  response  ne  caresse  quelconque  :  par- 
quoy  n'y  ayant  plus  personne  qui  dist  mot, 
il  print  en  sa  main  un  petit  libvret,  dedans  le- 
quel il  avoit  escript  une  harangue  en  language 
Grec  ,  qu'il  vouloit  faire  à  Ptolomaeus ,  et  se 
meit  à  la  lire. 

Quand  ils  vindrent  à  approcher  de  la  terre , 
Cornelia  ,  avecques  ses  domesticques  et  fami- 
liers amys  ,  se  leiva  sur  ses  pieds  ,  reguardant 
en  grande  destresse  quelle  seroit  l'issue.  Si 
luy  sembla  qu'elle  debvoit  bien  espérer  quand 
elle  apperçeut  plusieurs  des  gents  du  roy ,  qui 
se  présentèrent  à  la  descente  comme  pour  le 
receuillir  et  l'honnorer  :  mais  sur  ce  poinct, 
ainsy  comme  il  prenoit  la  main  de  son  arTranchy 
Philippus  pour  se  leiver  plus  à  son  ayse,  Sep- 
timius vint  le  premier  par  derrière  qui  luy  passa 
son  espée  à  travers  le  corps  ,  après  lequel 
Salvius  et  Achillas  desguainerent  aussy  leurs 
espées ,  et  adoneques  Pompeius  tira  sa  robbe 
à  deux  mains  au  devant  de  sa  face ,  sans  dire 
ne  faire  auscune  chose  indigne  de  luy  ,  et  en- 
dura vertueusement  les  coups  qu'ils  luy  don- 

nerent  en  souspirant  un  peu  seulement ,  estant 
aagé  de  cinquante-neuf  ans ,  et  ayant  achevé 
sa  vie  le  jour  ensuivant  celuy  de  sa  nativité. 
Ceulx  qui  estoyent  dedans  les  vaisseaux  à 
la  rade ,  quand  ils  apperçeurent  ce  meurtre , 
jecterent  une  si  grande  clameur  ,  qu'on  l'en- 
tendit jusques  à  la  coste  ,  et  leivants  en  di- 
ligence les  anchres  se  meirent  à  la  voile  pour 
s'enfuyr  ,  à  quoy  leur  servit  le  vent  qui  se 
leiva  incontinent  frais  aussy-tost  qu'ils  eurent 
guaigné  la  haulte  mer  ,  de  manière  que  les 
^Egyptiens  qui  appareilloyent  pour  voguer  après 
eulx ,  quand  ils  veirent  cela  ,  s'en  desporte- 
rent  ,  et  ayants  couppé  la  teste  en  jecterent 
le  tronc  du  corps  hors  de  la  barque ,  exposé 
à  qui  eut  envie  de  veoir  un  si  misérable  spec- 
PhiHppus ,  tacle.  Philippus  son  affranchy,  demoura  tou- 
lompeiis ,  si°lirs  auprès ,  jusques  à  ce  que  les  ^Egyptiens 
inhume  son  feurent  assouvis  de  le  reguarder ,  et  puis 
l'ayant  lavé  de  l'eau  de  la  mer ,  et  enveloppé 
d'une  sienne  pauvre  chemise,  pource  qu'il 
n'avoit  austre  chose  ,  il  chercha  au  long  de  la 
grève,  où  il  trouva  quelque  demourant  d'un 
vieil  batteau  de  pescheur  ,  dont  les  pièces 
estoyent  bien  vieilles,  mais  suffisantes  pour 
brusler  un  pauvre  corps  nud ,  et  encores  non 
tout  entier. 

Ainsy  comme  il  les  amassoit  et  assembloit 
il  survint  un  Romain  homme  d'aage,  qui  en 
ses  jeunes  ans  avoit  esté  à  la  guerre  soubz 
Pompeius  :  si  luy  demanda  ,  qui  es-tu ,  mon 
amy ,  qui  fais  ctst  apprest  pour  Us  funérailles  du 

grand  Pompeius  ?  Philippus  luy  respondict  qu'il 
estoit  un  sien  affranchy.  Ha  ,  dict  le  Romain , 
tu  n  auras  pas  tout  seul  cest  honneur  ,  et  te  prie 
vadUe-moy  recepvoir  pour  compaignon  en  une  si 
saincte  et  si  dévote  rencontre,  ajjîn  que/e  n'aye  point 
occasion  de  me  plaindre  en  tout  et  par  -  tout  de 
mestre  habitué  en  pais  estrangier  ,  ayant  en  re- 
compense de  plusieurs  maulx  que  j'y  ay  endure^  > 
rencontré  au  moins  ceste  bonne  advanture  ,  de  pou- 
voir toucher  avecques  mes  mains ,  et  ayder  à  en- 
sepvclir  le  plus  grand  capitaine  des  Romains.  Voylà 
comment  Pompeius  feut  ensepulturé. 

Le  lendemain  Lucius  Lentulus  ne  sçachant 
rien  de  ce  qui   estoit  passé  ,  ains  venant  de 
Cypre  ,  alloit  cinglant  au  long  du  rivage ,  et 
apperçeut  un  feu  de  funérailles  ,  Philippus  au- 
près ,  lequel  il  ne  recogneut  pas  du  premier 
coup  :  si  luy  demanda  ,  qui  est  celuy  qui  ayant 
icy   achevé  le  cours   de  sa  destinée  ,  repose  en   ce 
lieu?  Mais  soubdain  jectant  un  grand  souspir, 
il  adjousta  :  helas  !  à  Cadvanture  est-ce  toy  ,  grand 
Pompeius  ;  puis  descendit  en  terre  ,  là  où  tantost 
après  il  feut  prins  et  tué.  Telle  feut  la  fin  du 
grand  Pompeius.  Il  ne  passa  gueres  de  temps  césarpieure 
après  que  Caesar  n'arrivast  en  ^Egypte  ainsy  à  la  vue  de 
troublée  et  estonnée ,  là  où  luy  feut  la  teste  Pompeius 
de  Pompeius  présentée ,  mais  il  tourna  la  face  que  lon  lui 
arrière  pour  ne  la  point  veoir ,  et  ayant  en 
horreur  celuy  qui  la  luy  presentoit  comme  un 
meurtrier  excommunié ,  se  print  à  plorer  :  bien 
print-il  l'anneau  duquel  il  cachetoit  ses  lettres , 
qui  luy  feut  aussy  présenté  ,  et  où  il  y  avoit 

engravé  en  la  pierre  un  leon  tenant  une  espée  ; 
Mort  mal- mais  il  feit  mourir  Achillas  et  Pothinus  :  et 

heureuse  de  ,  r»     i  /    i    ,v  • 

ceux  qui     leur  roy  mesme  Ptolomaeus  ayant  este  deffaict 
avoientcon-  en  une  bataille  au  long  de  la  rivière  du  Nil , 

seule    la  o  ' 

mort  de      disparut  ,  de  manière  qu'on  ne  sçeut  oncques 
ompeius.    pUjs  ^u»^  estojt  devenu.  Quant  au  rhetoricien 

Theodotus ,  il  eschappa  la  punition  de  Caesar: 
car  il  s'enfuyt  de  bonne  heure  ,  et  s'en  alla 
errant  çà  et  là  par  le  pais  d'jEgypte  ,  estant 
misérable  et  haï  de  tout  le  monde.  Mais  de- 
puis Marcus  Brutus  après  avoir  occis  Cassar 
se  trouvant  le  plus  fort  en  Asie  ,  le  rencontra 
par  cas  d'advanture,  et  après  luy  avoir  faict 
endurer  tous  les  tourments  dont  il  se  peust 
adviser ,  le  feit  flnablement  mourir.  Les  cen- 
dres du  corps  de  Pompeius  feurent  depuis  r'ap- 
portées  à  sa  femme  Cornelia ,  laquelle  les  posa 
en  une  sienne  terre  qu'il  avoit  près  la  ville 
d'Alba. 

Fin  de  la  Fie  de  Pompeius. 

CO  MPARAISON 

D'AGESILAUS  AVEC  POMPEIUS. 

Avants  doncques  exposé  les  vies  d'Agesilaus  et  de 
Pompeius  ,  venons  maintenant  à  les  conférer  ensemble, 
en  touchant  légèrement  les  différences  qu'il  y  a  entre 
eulx  ,  qui  sont  telles.  La  première  est ,  que  Pompeius 
parvint  à  sa  gloire  et  puissance  par  une  très-juste  voye  , 
s'estant  luy-mesme  poulsé  en  avant,  et  ayant  en  plusieurs 
grandes  choses  aydé  à  Sylla  à  deslibvrer  l'Italie  de  la 
domination  des  tyrans  :  là   où   il  semble   qu'Agesilaus 
usurpa  la  royaulté  de  Lacedœmone  contre  tout  droict  et 
des  dieux  et  des  hommes,  ayant  faict  desclarer  Leoty- 
chides  bastard ,  que  son  frère  avoit  avoué  pour  son  fils 
légitime  ,  et  ayant  tourné  en  mocquerie  la  prophétie  des 
dieux,  qui  parloit  d'une  royaulté  boiteuse.  La  seconde 
est ,  qu'il  porta  tousiours  honneur  et  révérence  à  Sylla  , 
tant  comme  il  vescut ,  et  encores  quand  il  feut  mort  en 
ensepultura  le  corps  honnorablement  maulgré  Lepidus, 
et  donna  sa  fille  en  mariage  à  Faustus  Sylla ,  son  fils  : 
là  où  Agesilaus  chassa  et  deshonnora  Lysander  pour  bien 
légère  occasion  :  et  neantmoins  Pompeius    n'avoit  pas 
moins  faict  pour  Sylla ,  que  Sylla  pour  luy. 

Au  contraire ,  Lysander  avoit  faict  Agesilaus  roy  de 
Lacedsmone  ,  et  capitaine  gênerai  de  toute  la  Grèce.  La 
troisiesme  est,  que  les  injustices,  que  commeit  Pompeius 
au  gouvernement  de  la  chose  publicque  ,  feurent  pour 
ses  alliez  :  car  la  plus-part  des  erreurs  qu'il  y  feit ,  feut 
pour  complaire  à  Casar  et  à  Scipio  ses  deuxbeaulx-peres. 
Là  où  Agesilaus  pour  gratifier  à  l'amour  de  son  fils  , 
saulva  la  vie  à  Sphodrias  ,  qui  avoit  mérité  la  mort  pour 
le  tort  qu'il  avoit  faict  aux  Athéniens ,  et  soubstint  affec- 
tueusement Phcebidas ,  non  pour  austre  chose ,  que  pour 
le  crime  mesme  qu'il  avoit  commeis  oultraigeant  les  The- 
bains  en  pleine  paix.  Bref,  les  mesmes  maulx  que  Pom- 
peius suscita  aux  Romains  par  ignorance  ,  ou  par  n'avoir 
rien  pu  refuser  à  ses  amis ,  Agesilaus  les  feit  par  cholere 
et  par  opiniastreté  aux  siens,  ayant  allumé  la  guerre 
Tome  V.  H  h 

contre  les  Bœotiens.  Et  s'il  faust  compter  la  fortune  de 
l'un  et  de  l'austre  entre  les  erreurs  qu'ils  ont  commeises, 
les  Romains  ne  pouvoyent  espérer  ny  craindre  celle  de 
Pompeius  :  là  où  Agesilaus  ne  permit  pas  aux  Lacedse- 
moniens  d'esviter  les  inconvénients  qu'ils  sçavoyent  et 
prevoyoyent  leur  debvoir  advenir  par  un  roy  boiteux. 

Car  bien  que  Leotychydes  eust  esté  dix  mille  fois 
prouvé  et  avéré  bastard  ,  la  race  des  Eurytionides  pour 
cela  ne  feust  pas  demourée  courte,  qu'elle  n'eust  peu 
fournir  un  austre  roy  légitime ,  qui  eust  marché  droict  > 
si  n'eust  esté  que  Lysander  en  faveur  d' Agesilaus  desguisa 
aux  Lacedasmoniens  la   vraye  intelligence  de  l'oracle. 

Mais  aussy  de  l'austre  costé  ,  il  ne  feut  oncques  trouvé 
une  si  sage   invention  en  matière  de  gouvernement  , 
que  feut  celle  que  trouva  Agesilaus  pour  remédier  à  la 
doubte  et  difficulté  où    estoyent   les  Lacedaemoniens , 
touchant  ceulx  qui  s'en  estoyent  fuys  de  la  bataille  de 
Leuctres  ,  quand  il  conseilla  qu'on  laissast  dormir  les  loyx 
pour  ce  jour-là  :  ny    ne  sçauroit-on  en   mettre  à  ren- 
contre un  semblable  de  Pompeius ,  lequel  au  contraire 
ne  voulut  pas  observer  les  loyx  que  luy-mesme  avoit 
faictes  ,  pour  monstrer  à  ses  amis  combien  il  avoit  de 
pouvoir.  Là  où  Agesilaus  se  trouvant  en  un  tel  destroict, 
qu'il  estoit  contrainct  d'abolir  les  loyx  pour  saulver  la 
vie  à  ses  citoyens ,  inventa  un  tel  expédient ,  par  lequel 
les  loyx  ne  feirent  point  de  dommage  au  public ,  ny  ne 
feurent  point  abolies  ,  de  paour  qu'elles  n'en  feissent. 
Je  donne  aussy  filtre  de  vertu  civile  et  d'acte  de  sage 
gouvernement  à  ce  faict  incomparable  d' Agesilaus  ,  quand 
il  abandonna  toutes  les  conquestes  qu'il  avoit  faictes  en 
Asie,  soubdain  qu'il  eut  receu  le  petit  bulletin,  qu'on 
luy  envoya  de  son  pais  pour  le   faire  retourner:  car  il 
ne  feit  pas  comme  Pompeius,  lequel  se  rendit  grand  en 
prouffitant  à  la  chose  publicque  ,  ains  à  Topposite  pour  le 
veguard  du  bien   de  la  chose  publicque ,  il  abandonna 
une  telle  gloire  et  si  grande  puissance ,  que  nul  capitaine , 
ny  devant  ny  depuis  ne  l'eut  pareille  en  ces  quartiers-là  , 
excepté  Alexandre  le  Grand, 

Et  pour  reprendre  un  austre  commencement,  tou- 
chant les  faicts  de  guerre  et  exploicts  d'armes  :  quant 
au  nombre  des  triumphes  pour  les  victoires  guaignées 
et  à  la  puissance  des  armées  que  Pompeius  a  conduictes  , 
je  pense  que  Xenophon  mesme ,  s'il  vivoit ,  ne  sçau- 
roit  y  comparer  les  victoires  d'Agesilaus ,  encores  que 
pour  les  austres  belles  et  bonnes  qualitez  qu'il  a  en  luy 
on  luy  ayt  concédé  cela  comme  vin  privilège  spécial, 
de  pouvoir  dire  et  escrire  tout  ce  qui  luy  a  pieu  de  ce 
prince-là:  et  si  me  semble  qu'il  y  a  encores  différence 
entre  ces  deux  personnages  icy ,  quant  à  l'aequité  et  bonté 
qu'ils  guarderent  envers  leurs  ennemys:  car  l'un  vou- 
lant asservir  la  ville  de  Thebes,  et  de  tout  poinct  ex- 
'  terminer  et  destruire  celle  de  Messine  ;  l'une  estant  en 
tout  et  par  tout  cité  ancienne  de  son  pays ,  et  l'austre 
ville  mère  et  capitale  de  toute  la  nation  Bœotienne, 
il  s'en  fallut  bien  peu  qu'il  ne  perdist  luy-mesme  celle 
de  Sparte  :  car  au  moins  en  perdit-il  la  principaulté  qu'elle 
avoit  sur  le  demourant  de  la  Grèce. 

Et  l'austre  à  l'opposite  ,  donna  des  villes  pour  habiter 
aux  coursaires ,  qui  voulurent  changer  leur  manière  de 
vivre  :  et  estant  en  sa  puissance  de  meiner  Tigranes  à 
Rome  en  triumphe ,  il  aima  mieulx  le  faire  allié  et 
confédéré  des  Romains ,  disant  qu'il  avoit  plus  cher  la 
gloire  de  tout  un  siècle ,  que  celle  d'un  jour.  Mais 
s'il  est  raisonnable  d'attribuer  le  premier  lieu  et  le  pre- 
mier prix  d'honneur  de  la  vertu  militaire  d'un  capitaine , 
aux  plus  grands  exploicts  et  conseils  d'armes  de  plus 
grande  conséquence  ,  le  Lacedaemonien  laisse  le  Romain 
beaucoup  derrière  :  car  premièrement  il  n'abandonna  ja- 
mais sa  ville ,  ny  n'en  sortit  point ,  encores  qu'elle 
feust  assaillie  par  soixante  et  dix  mille  combattants ,  et 
qu'il  y  eust  dedans  peu  de  gents  de  deffense ,  lesquels 
avoyent  encores  un  peu  devant  esté  deffaicts  en  la 
bataille  de  Leuctres ,  et  Pompeius  pour  aveir  entendu 
que  Cœsar  avecques  cinq  mille  hommes  de  pied  seule- 
ment avoit  prins  une  ville  d'Italie  ,  s'enfuyt  de  Rome , 
si  fort  il  estoit  effroyé  :  en  quoy  il  ne  se  peust  saulver  de 

l'un  des  deux ,  ou  qu'il  ne  s'en  soit  fuy  laschement  pour  si 
peu  de  gents ,  ou  qu'il  n'en  ayt  imaginé  davantage  faulse- 
ment  :  car  il  emmeina  bien  sa  femme  et  ses  enfants,  mais 
il  abandonna  ceulx  des  austres  sans  deffense  en  s'enfuyant , 
là  où  il  falloit  ou  vaincre  en  combattant  pour  son  pais  , 
ou  recepvoir  les  conditions  de  paix  que  luy  offroit  celuy 
qui  estoit  le  plus  fort  :  car  quand  tout  est  dict ,  c'estoit  un 
sien  citoyen  et  un  sien  allié.  Et  luy  qui  avoit  estimé 
estre  chose  insupportable  que  de  luy  prolonger  le  terme 
de  son  gouvernement  ,  ou  luy  octroyer  un  second 
consulat,  luy  donna  moyen  et  occasion  ,  en  luy  laissant 
prendre  la  ville  de  Rome,  de  dire  à  Metellus  et  aux 
austres,  qu'il  les  estimoit  ses  prisonniers  de  guerre. 

Ce  qui  est  doncques  le  principal  en  un  bon  chef 
d'armée,  de  contraindre  ses  ennemys  avenir  au  com- 
bat quand  il  se  sent  le  plus  fort,  et  quand  il  est  le  plus 
foible  ,  se  guarder  d'y  pouvoir  estre  contrainct ,  Age- 
silaus  le  bien  observant ,  se  maintint  tousiours  invin- 
cible :  et  Ccesar  sçeut  bien  esviter  de  n'estre  point  en- 
dommagé en  ce  où  il  estoit  le  moins  puissant ,  et  au  con- 
traire sçeut  si  bien  faire  qu'il  contraignit  Pompeius  de 
hazarder  à  sa  totale  ruine  la  bataille  par  terre  ,  où  il 
esaoit  le  plus  foible ,  et  se  rendit  par  ce  moyen  incon- 
tinent seigneur  de  l'argent ,  des  vivres  et  de  la  mer ,  là 
où  ses  ennemys  avoyent  le  tout  en  leur  main  sans  com- 
battre. Et  ce  que  l'on  allègue  pour  le  cuider  excuser , 
c'est  ce  qui  plus  griefvement  l'accuse  et  le  condemne , 
mesmement  pour  un  si  grand  et  si  expérimenté  capi- 
taine. Car  comme  il  est  bien  croyable  ,  qu'un  jeune 
chef  d'armée  puisse  estre  destournê  d'un  sage  et  seur 
conseil  par  les  crieries  et  importunitez  des  rompeurs  de 
teste ,  qui  luy  pourroyent  mettre  devant  les  yeulx ,  que 
ce  luy  seroit  une  grande  honte  et  une  lascheté  de  cœur 
s'il  faisoit  austrement ,  aussy  luy  seroit  celle  fauste  au- 
cunement pardonnable. 

Mais  le  grand  Pompeius ,  le  camp  duquel  les  Romains 
appelloyent  leur  païs ,  et  sa  tente  le  sénat ,  et  nommoyent 
ceulx  qui  estants  à  Rome  manioyent  les  affaires  de  la 

chose  publicque  ,  prêteurs  et  consuls  ,  rebelles  ettraistres 
à  l'empire  Romain  :  celuy  qu'on  n'avoit  jamais  veu  com- 
mandé par  austruy  ,  ains  qui  avoit  tousiours  esté  capi- 
taine en  chef  en  tant  de  guerres  où  il  s'estoit  trouvé  ,  et  où 
il  avoit  tousiours  bien  faict  :  qui  le  pourroitexcuser  de  s'estre 
laissé,  par  manière  de  dire  ,  forcer  aux  brocards  de Faonius 
et  de  Domitius ,  jusquesàhazarder  une  bataille,  où  il  estoit 
question  de  tout  Testât  de  l'empire ,  et  de  la  liberté  de 
Rome ,  de  paour  qu'on  ne  l'appellast  le  roy  Agamemnon  ? 
Car  s'il  ne  reguardoit  seulement  qu'au  deshonneur  et  à 
l'infamie  présente ,  il  debvoit  faire  teste ,  et  combattre 
dès  le  commencement  pour  les  murailles  mesmes  de  la 
ville  de  Rome  ,  non  pas  prétendre  que  sa  fuite  feust 
une  imitation  de  la  ruse  ,  dont  jadis  avoit  usé  Themis- 
tocles ,  et  puis  après  reputer  que  ce  luy  feust  honte  de 
séjourner  en  la  Thessalie  quelque  temps  sans  venir  au 
combat  :  car  la  plaine  de  Pharsale  n'estoit  point  une  lice 
ny  un  camp  clos  que  Dieu  leur  eut  préparé ,  pour  y  com- 
battre nécessairement  à  qui  demoureroit  l'empire  ;  et  n'y 
avoit  point  de  herault  qui  l'appellast  au  combat ,  comme  il 
y  a  es  jeux  de  prix ,  là  où  il  faust  respondre  à  son  nom 
et  venir  combattre  ,  ou  bien  quitter  l'honneur  de  la  cou- 
ronne à  un  austre ,  ains  y  avoit  assez  d'austres  campai- 
gnes  et  des  villes  innumerables  ,  ou  ,  pour  mieulx  dire, 
toute  la  terre  habitable  ,  dont  la  commodité  qu'il  avoit 
de  la  marine  ,  luy  donnoit  le  choix  et  l'option ,  s'il  eust 
plustost  voulu  ensuy  vre  Fabius  Maximus ,  ou  Marius ,  ou 
Lucullus  ,  ou  bien  Agesilaus  mesme  ,  lequel  ne  soubstint 
pas  de  moindres  tumultes  dedans  la  propre  ville  de  Sparte, 
quand  les  Thebains  l'y  allèrent  semondre  d'en  sortir 
pour  deffendre  le  plat  païs ,  et  semblablement  en  ^Egypte , 
où  il  supporta  doulcement  plusieurs  faulses  et  calom- 
nieuses imputations ,  dont  le  roy  mesme  le  chargeoit , 
en  le  priant  et  admonestant  tousiours  qu'il  eust  un  peu 
de  patience  :  et  à  la  fin  ayant  suyvi  le  meilleur  conseil , 
selon  ce  qu'il  avoit  dès  le  commencement  résolu  en 
son  entendement,  il  saulva  les  ./Egyptiens  mauîgré  eulx  , 
et  maintint  luy  seul  la  ville  de  Sparte  sur  ses  pieds  en  un 

si  violent  esbranslement ,  et  dressa  un  trophée  dedans  la 
ville  mesme  de  Sparte  à  l'encontre  des  Thebains ,  ayant 
donné  moyen  à  ses  citoyens  de  vaincre  depuis ,  en  ne 
s'estant  pas  laissé  contraindre  de  les  meiner  lors  à  leur 
perte  et  ruine  certaine ,  dont  il  advint  que  depuis  il  feut 
hault-loué  par  ceulx  qu'il  avoit  ainsy  saulvez  maulgré  eulx. 

Et  à  l'opposite ,  Pompeius  feut  blasmé  par  ceulx  mes- 
mes ,  à  l'appétit  et  à  la  suasion  desquels  il  avoit  faict  la 
fauste  :  toutesfois  il  y  en  a  qui  disent  qu'il  feut  deçeu 
par  son  beau-pere  Scipio ,  lequel  voulant  desrobber  la 
plus-part  de  l'argent  qu'il  avoit  apporté  de  l'Asie  et  le 
retenir  pour  soy ,  le  hasta  et  sollicita  de  donner  la  ba- 
taille ,  en  luy  donnant  à  entendre  qu'il  n'y  avoit  plus 
d'argent.  Mais  encores  que  cela  feust  vray ,  si  ne  deb- 
voit  pas  un  bon  capitaine  tomber  en  ceste  erreur  ,  ny  pour 
s'estre  laissé  ainsy  facilement  mescompter,  s'exposer  au 
péril  de  perdre  tout.  En  les  mettant  doneques  ainsy  l'un 
devant  l'austre ,  nous   les  pouvons  mieulx  considérer. 

Au  demourant  quant  à  leurs  allées  en  ./Egypte ,  l'un  s'y 
enfuyt  par  force  ,  l'austre  y  alla  volontairement  avecques 
peu  d'honneur  pour  guaigner  de  l'argent  à  servir  des  bar- 
bares en  intention  d'en  faire  puis  après  la  guerre  aux  Grecs. 
Et  puis  ce  que  nous  reprochons  aux  ^Egyptiens  pour  le 
tort  qu'ils  feirent  cruellement  à  Pompeius  ,  cela  mesme 
reprochent  les  ^Egyptiens  à  Agesilaus  pour  le  maulvais 
tour  qu'il  leur  feit  :  car  l'un  feut  desloyaulment  oultraigé 
à  mort  par  ceulx  à  qui  il  s'estoit  fié  de  sa  vie  :  et  l'austre 
abandonna  au  besoing  ceulx  qui  s'estoyent  fiez  en  luy , 
et  se  tourna  contre  ceulx-mesmes  au  secours  desquels 
il  estoit  premièrement  venu. 

Fin  de  la  Comparaison  a" agesilaus  avec  Pompeius. 

ALEXANDRE  LE  GRAND. 

A  Y  A  n  T  proposé  d'escrire  en  ce  libvre  les  Commenter 
vies  du  roy  Alexandre  le  grand,  et  de  Julius  ^"^nutelo„ 
Caesar  qui  deffeit  Pompeius ,  pour  le  nombre  doit  écrire 
infiny  des  choses   qui   se  présentent  devant  deshommes 
moy  ,  je  n'useray  d'austre  prologue ,  que  de  illustres. 
prier  les  lecteurs  qu'ils  ne  me  reprennent  point, 
si  je  n'expose  pas  le  tout  amplement  et  par 
le  menu  ,  ains  sommairement  en  abbregeant 
beaucoup  de  choses ,  mesmement  en  leurs  prin- 
cipaulx  actes  et  faicts  plus  mémorables  :  car 
il  fau  s  t  qu'ils  se  soubviennent,  que  jen'ay  pas 
prins  à  escrire  des  histoires ,  ains  des  vies  seu- 
lement :  et  les  plus  haults  et  plus  glorieux  ex- 
ploicts  ne  sont  pas  tousiours  ceulx  qui  mons- 
trent  mieulx  le  vice  ou  la  vertu  de  l'homme , 
ains  bien  souvent  une  légère  chose ,  une  parole 
ou  vin  jeu,  mettent  plus  clairement  en  esvidence 
le  naturel  des  personnes  que  ne  font  pas  des 
deffaictes  où  il  sera  demouré  dix  mille  hommes 
morts ,  ne  les  grosses  batailles  ,  ny  les  prinses 
des  villes  par  siège  ne  par  assault. 

Toutainsy  doncques  comme  les  peinctres  qui 
pourtrayent  au  vif,  recherchent  les  semblances 
seulement  ou  principalement  en  la  face  et  aux 
traicts  du  visage ,  esquels  se  veoit  comme  une 
image  empreincte  des  moeurs  et  du  naturel 
des  hommes ,  sans  gueres  se  soucier  des  aus-, 
tres  parties  du  corps  :  aussy  nous  doibt  -  on 
concéder  que  nous  allions  principalement  re- 
cherchants les  signes  de  l'ame  ,  et  par  iceulx 
formants  un  pourtraict  au  naturel  de  la  vie  et 

des  moeurs  d'un  chascun  ,  en  laissant  aux  histo- 
riens à  escrire  les  guerres,  les  batailles  et  austres 
telles  grandeurs. 
Origine        C'est  doncques  chose  tenue  pour  toute  as- 
dre^slgnes  seiu"^e  >  qu'Alexandre  U  grand  du  costé  de  son 
qui   précé-  père  estoit  descendu  de  la  race  de  Hercules 

derent  et  ^  ,  ,     ,  ... 

suivirent  sa  par  Caranus  ,  et  du  coste  de  sa  mère  ,  qu  il 
naissance.    estoit  extraict  du  sang  des  ^Eacides  par  Neop- 
tolemus.  Et  dict-on  que  le  roy  Philippus  son 
père  estant  jeune  garçon  ,  devint  amoureux  de 
sa  mère  Olympias  ,  qui  estoit  aussy  encores 
petite  fille  orpheline  de  père  et  de  mère ,  en 
l'isle  deSamothrace,là  où  ils  feurenttous  deux 
ensemble  receus  en  la  confrairie  de  la  religion 
du  lieu  ,  et  que  depuis  il  la  demanda  en  ma- 
riage à  son  frère  Arymbas ,  qui  la  luy  donna  : 
mais  la  nuict  de  devant  celle  qu'ils  feurent  en- 
fermez ensemble  dedans  leur  chambre  nuptiale, 
l'épousée  songea  que  la  fouldre  luy  estoit  tom- 
bée dedans  le  ventre ,  et  que  du  coup  il  s'estoit 
allumé  un  grand  feu  ,  lequel  vint  à  se   dis- 
souldre  en  plusieurs  flammes  qui  s'espandirent 
par  tout  :  et  Philippus  son  mary  songea  aussy 
depuis  qu'il  scelloit  le  ventre  de  sa  femme  , 
et  que  l'engraveure  du  scel  dont  il  le  scelloit , 
estoit  la  figure  du  leon.  Si  interprétèrent  les 
austres    devins  ,  que  ce  songe  l'admonestoit 
qu'il  debvoit  soigneusement  avoir  l'œil  sur  sa 
femme  :  mais   un  Aristander  Telmesien  res- 
pondict ,  que  c'estoit  à  dire  que  sa  femme  estoit 
enceinte  :  pource  ,  dict-il  ,  qu'on  ne -scelle 
point  un  vase    où  il  n'y  a  rien  dedans  ,  et 

qu'elle 

qu'elle  estoit  grosse  d'un  fils  qui  auroit  cœur  de 
leon.On  dictaussy  que  quelquefois  ainsy  comme 
elle  dormoit  en  sonlict,on  apperceut  un  grand 
serpent  estendu  tout  au  long  d'elle  ,  qui  feut 
cause  principale  ,  à  ce  qvi'on  présume  ,  de  re- 
froidir l'amour  que  luy  portoit ,  et  les  caresses 
que  luy  faisoit  son  mary  ,  de  manière  qu'il  n'al- 
loit  plus  si  souvent  comme  il  avoit  accous- 
tumé  auparavant  coucher  avecques  elle  ,  feust 
ou  pource  qu'il  eust  paour  qu'elle  ne  luy  feist 
quelques  charmes  et  quelques  sorcelleries  ,  ou 
qu'il  se  reputast  indigne  d'avoir  sa  compaignie, 
ayant  opinion  qu'elle  feust  aimée  etjoiiye  de 
quelque  dieu. 

On  le  raconte  encores  en  une  austre  sorte  :  c'est 
que  les  femmes  de  ce  quartier-  là  de  toute  an- 
cienneté sont  ordinairement  esprinses  de  l'esprit 
d'Orpheus  et  de  la  fureur  divine  de  Bacchus , 
dont  on  les  surnomme  Clodones  et  Mimallones  , 
comme  qui  diroit  furieuses  et  belliqueuses  ,  et 
font  plusieurs  choses  semblables  aux  femmes 
Edoniennes  et  Thraciennes  ,  qui  habitent  au 
long  de  la  montaigne  d'^Emus  ,  tellement  qu'il 
semble  que  ce  mot  de  $fwr/.Eveivqiù  en  language 
Grec  signifie  curieusement   et  superstitieuse- 
ment vacquer  aux  cérémonies  du  service  des 
dieux  ,  ayt  esté  dérivé  d'elles  :  et  qu'Olympias 
aimant  telles  inspirations  et  telles  fureurs  di- 
vines ,  en  les  exerçant  plus  barbaresquement 
et  plus  effroyablement  que  les  austres  ,  attiroit 
après  elle  en  leurs  danses  de  grands  serpents 
privez  ,  lesquels  se  glissant  souvent  par  entre 
Tome  V.  I  i 


250        Alexandre. 

les  lierres ,  dont  les  femmes  sont  couvertes  en 
telles  cérémonies  ,  et  hors  des  vans  sacrez 
qu'elles  y  portent,  et  s'entortiîlants  à  l'cntour 
des  javelines  qu'elles  tiennent  en  leurs  mains, 
et  des  chippeaux  qu'elles  ont  sur  leurs  testes , 
espouvantoyent  les  hommes. 

Ce  neantmoins  depuis  que  Philippus  eut  veu 
ceste  vision  ,  il  envoya  Chaeron  Megalopoli- 
tainà  l'oracle  d'Apollo,  en  Delphes,  pour  en- 
quérir que  ce  pouvoit  eftre ,  &  ce  qu'il  debvoit 
faire  :  où  il  luy  feut  respondu  ,  qu'il  sacrifîast 
à  Jupiter  Hammon  ,  et  qu'il  le  reverast  sur 
tous  les  austres  dieux ,  mais  qu'il  perdit  l'un 
de  ses  yeulx  ,  celuy  qu'il  avoit  meis  à  la  fente 
deFhuis  de  sa  chambre,  lorsqu'il  veit  ce  dieu  en 
forme  de  serpent  couché  auprès  de  sa  femme.  Et 
Olympias  ainsy  comme  escript  Eratosthenes  , 
disant  adieu  à  son  fils  ,  lorsqu'il  se  partit  pour 
aller  à  la  conqueste  de  l'Asie  ,  après  luy  avoir 
révélé  à  luy  seul  en  secret ,  de  qui,  et  com- 
ment elle  l'avoit  conceu  ,  le  pria  et  admonesta 
de  prendre  courage  digne  de  celuy  qui  l'avoit 
engendré. 

Les  austres  au  contraire  disent  qu'elle  détesta 

ce  conte-là  ,  en  disant ,  Alexandre  ne  cessera-il 

point  de  me  rendre  suspecte  à  la  déesse  Juno  , 

en  la  faisant  jalouse  de  moy  ?  tant  y  a  ,  corn- 

ment  qu'il  en  soit  ,  qu'Alexandre  nasquit  le 

d'Ephese      sixiesme  jour  de  juin  ,  que  les  Macédoniens 

Juln^He6  aPPe^ent  Lous  :  auquel  jour  propre  feut  bruslé 

gesias,mau-  le  temple  de  Diane  en  la  ville  d'Ephese,  comme 

rien,     i£°"  tesmoigne  Hegesias  Magnésien ,  qui  en  faict  une 

exclamation  et  une  rencontre  si  froide  ,  qu'elle 
eust  peu  estre  suffisante  pour  esteindre  l'em- 
brasement de  ce  temple.  Car  il  ne  se  faust  pas 
(  dict-il  )  esmerveiller  comme  Diane  laissa  lors 
brusler  son  temple  ,  pource  qu'elle  estoit  assez 
empeschée  à  entendre  ,  comme  sage-femme ,  à 
l'enfantement  et  à  la  naissance  d'Alexandre  : 
mais  il  est  bien  vray  que  tous  les  prebstres  ,  de- 
vins et  prophètes  qui  lors  estoyent  en  Ephese  , 
estimants  que  cest  embrasement  du  temple  es- 
toit  certain  présage  de  quelque  austre  grand 
inconvénient ,  s'en  coururent  comme  forcenez 
par  la  ville,  battants  leurs  visages,  en  criant, 
que  ce  jour  -  là  il  estoit  né  quelque  grand  mal- 
heur et  quelque  grande  peste  pour  l'Asie. 

Et  un  peu  après  que  Philippus  eut  prins  la 
ville  de  Potidaee  ,  il  lui  vint  trois  grandes  nou- 
velles toutes  à  un  coup  :  l'une  que  Parmenion 
avoit  deffaict  les  Esclavons  en  une  grosse  ba- 
taille :  l'austre  qu'il  avoit  guaigné  le  prix  de  la 
course  de  cheval  seul  ,  non  attelé  avecques 
d'austres,  es  jeux  Olympicques  :  et  la  troisiesme, 
que  sa  femme  luy  avoit  faict  un  fils ,  qui  estoit 
Alexandre  :  dequoy  estant  de  luy-mesme  bien 
joyeux ,  les  devins  luy  augmentèrent  encores 
sa  joye  ,  en  luy  promettant  que  ce  fils  qui 
estoit  ainsy  né  ,  avecques  trois  victoires  toutes 
ensemble  ,  seroit  à  l'advenir  invincible. 

Or  quant  à  la  forme  de  toute  sa  personne  ,  De  la  forme 
les  images  faictes  de  la  main  de  Lysippus  sont  et  décodeur 

celles  qui  la  représentent  le  mieulx  au  natu-  lui  sortoit 
i     .  *     ,       .,  ,  .  desoncorps. 

rel.  Aussy  ne  voulut-il  point  qu  austre  imager 

li  x 

le  taillast  que  Iuy  :  car  plusieurs  de  ses  suc- 
cesseurs et  de  ses  amys  le  contrefeirent  bien 
depuis,  mais  cest  ouvrier-là,  sur  tous  les  aus- 
tres,  a  parfaitement  bien  obiervé  et  repré- 
senté sa  façon  de  porter  le  col  un  bien  peu 
panchant   sur   le  costé  gauche  ,  et    aussy  la 
doulceur  de  son  reguard  et  l'humidité  de  ses 
yeulx.    Mais   quand  Apelles  le  peignit  tenant 
la  fouldre  en  sa  main ,  il  ne  représenta  pas 
sa  naïfve  couleur  ,  ainsle  feit  plus  brun  et  plus 
obscur  qu'il  n'estoit   au  visage  :  car  il  estoit 
naturellement  blanc  ,  et  la  blancheur  de  son 
teinct  meslée  d'une  rougeur  qui  apparoissoit 
principalement  en  sa  face  et  en  son  estomach. 
Et  me  soubvient  d'avoir  leu  es  commentaires 
d'Aristoxenus  ,  que  sa  charnure  sentoit  bon  , 
et  qu'il  avoit  l'haleine  très-doulce  ,  et  issoit 
de  toute  sa  personne  une  odeur  fort  souèfve, 
tellement  que  les  habillements  qui  touchoyent 
à  sa  chair  en  estoyent  comme  tous  parfumez  , 
dont  la  cause   possible  estoit  la  température 
et  complexion  de  son  corps  fort  chaulde  et 
L'odeur    tenant  du  feu,  pour  ce  que  la  doulce  senteur  s'en- 

s'engwldre    genc^re  Par  ^e  moyen  de  la  chaleur  qui  cuict  et 
par  la  cha-  digère  l'humidité  ,  ainsy  comme  Theophrastus 

leuretpour-       ~.  ,  .  ,y       ,  •    i_  • 

quoi.  estime  :  dont  vient  que  les  plus  seiches  régions, 

Epices  vien-  et  parties  de  la  terre  les  plus  bruslées  de  la 
nent  dans  chaleur  du  soleil ,  sont  celles  qui  portent  le 
chauds  ,  et  plus  et  de  meilleures  espiceries ,  à  cause  que  le 
pourquoi.  so\e\\  esleive  l'humidité  superflue  des  corps , 
comme  matière  propre  de  putréfaction  :  et 
semble  que   ceste    chaleur   naturelle   rendoit 


ses 

Alexandre  subject  à  boire  et  courageux  aussy. 

Au  demourant ,  dès  qu'il  estoit  encores  en-  De  l'enfan- 
fant ,  on  cogneut  esvidemment  qu'il  seroit  con-  djedef  J^se'" 
tinent  quant  aux  femmes  :  car  estant  impétueux  inclinations 
et  véhément  en  toutes  austres  choses  ;  il  estoit 
difficile  à  esmouvoir  aux  plaisirs  du  corps   , 
et  en  prenoit  fort  sobrement  :  mais  au  contraire 
sa  convoitise  d'honneur  estoit  accompaignée 
d'une  fermeté  de  courage  et  magnanimité  plus 
constante  que  son  âge  ne  portoit  :  car  il  n'ap- 
petoit  pas  toute  sorte  de  gloire  ,  ny   procé- 
dante de  toutes  choses  indifféremment ,  comme 
faisoit  son  père  :  lequel  aimoit  à  monstrer  son 
éloquence ,  comme  eust  faict  un  rhetoricien , 
et  engravoit  en  ses  monnoyes  ,  les  victoires 
qu'il  avoit  guaignées  es  courses  de  chevaulx  et 
chariots  aux  jeux  Olympicques  :  ains  comme 
quelques  -  uns  luy  demandassent  un  jour  s'il  se 
vouldroit  point  présenter  à  la  feste  des  jeux 
Olympicques  ,  pour  essayer  d'y  guaigner  le 
prix  de  la  course,  pource  qu'il  estoit  fort  dis- 
pos ,  et  léger  du  pied  à  merveille:  ouy  bien, 
respondict-il ,  si  cestoymt  roys  qui  y  courussent: 
combien  qu'à  parler  universellement  il  haist 
toute  sorte  de  ces  combattants-là  en  jeux  de 
prix  :  car  ayant   par  plusieurs  fois   faict  des 
festes  ,  où  il  proposoit  des  prix  aux  joueurs 
de  tragédies  et  comœdies  ,  aux  chantres  ,  et 
musiciens  ,  joueurs  de  fleustes  et  de  cythres  , 
et  jusques  aux  poètes  ,  et  où  semblablement 
il  faisoit   faire  des  chasses  diverses    de  tout 
genre  de  bestes ,  et  des  combats  à  coups  de 

baston,  jamais  il  ne  print  plaisir  à  faire  com- 
battre à  l'escrime  des  poings  ,  ny  à  l'austre  es- 
crime où  les  combattants  s'aydent  de  tout  ce 
qu'ils  peuvent. 

Il  receuillit  une  fois  des  ambassadeurs  du 
roy  de  Perse  pendant  que  son  père  estoit  allé 
en  quelque  voyage  hors  de  son  royaulme, 
et  se  rendant  privé  avecques  eulx  les  guaigna 
tellement  par  la  courtoisie  dont  il  leur  usa , 
et  la  bonne  cbere  qu'il  leur  feit  ,  et  parce 
qu'il  ne  leur  demandoit  rien  de  puérile  ny  de 
petit ,  ains  les  interrogeoit  des  distances  qu'il 
y  avoit  d'un  lieu  à  austre  ,  et  de  la  manière 
comment  on  alloit  sur  les  champs  es  haultes 
provinces  de  l'Asie ,  et  du  roy  mesme  de  Perse , 
comme  il  se  desportoit  envers  ses  ennemys, 
et  quelles  forces  et  puissances  il  avoit ,  qu'ils 
en  demourerent  grandement  satisfaicts  et  plus 
encores  esmerveillez  :  de  manière  qu'ils  n'esti- 
mèrent plus  l'éloquence  et  la  vivacité  d'esprit 
•de  Philippus  ,  dont  on  faisoit  tant  de  compte, 
à  comparaison  de  l'instinct  à  toutes  haultes -en- 
treprinses  ,  et  de  grands  faicts  que  promettoit 
le  naturel  de  son  fils. 

Au  moyen  de  quoy  toutes  les  fois  qu'il  ve- 
noit  nouvelles  que  son  père  ^voit  prins  aus- 
cune  ville  de  renom,  ou  guaigné  quelque  grosse 
bataille,  il  n'estoit  point  fort  joyeux  de  l'en- 
tendre ,  ains  disoit  à  sqs  esgaulx  en  aage  ,  mon 
père  prendra  tout ,  enfants  ,  et  ne  me  laissera  rien 
de  beau  ny  de  magnificque  à  faire  et  à  conquérir 
avecques  vous.  Car  n'aymant  point  la  volupté , 

ny  l'argent ,  ains  la  vertu  et  la  gloire ,  il  esti- 
moit  que  tant  plus  son  père  luy  laisseroit  de 
grandes  et  glorieuses  conquestes ,  tant  moins 
il  luy  demoureroit  de  bien  à  faire  par  luy- 
mesme  :  et  pourtant  voyant  que  Testât  de  son 
père  et  de  son  empire  alloit  croissant  tous  les 
jours  de  plus  en  plus  ,  il  cuidoit  que  tout  ce 
qu'il  y  avoit  de  beau  à  faire  au  monde  se  deust 
entièrement  consumer  en  luy  ,etaymoit  mieulx 
receuillir  de  luy  une  seigneurie  ,  oîi  il  y  eust 
occasion  de  grosses  guerres  ,  de  grandes  ba- 
tailles, et  force  matière  de  se  faire  honneur, 
que  non  pas  de  grands  thresors  ,  de  délices , 
ny  de  grands  moyens  de  vivre  à  son  plaisir. 

Or  y  avoit-il  autour  de  luy  ,  comme  l'on  Desperson- 
peust  penser  ,  plusieurs  personnes  ordonnées  n«  qui  l'en- 

r  r  7  r  r         .  touroient 

pour  le  dresser  et  bien  nourrir  ,  comme  gou-  pour  son 
verneurs  ,  chambellans  ,  maistres  et  precep- educatum* 
leurs  :  mais  Leonidas  estoit  celuy  qui  avoit  la 
superintendance  par-dessuz  tous  les  austres, 
homme  austère  de  sa  nature  ,  et  parent  de  la 
royne  Olympias  ;  mais  quant  à  luy  ,  il  hays- 
soit  ce  nom  de  maistre  ou  précepteur ,  com- 
bien que  ce  soit  une  belle  ethonnorable  charge, 
à  raison  de  quoy  les  austres  l'appelloyent  le 
gouverneur  et  conducteur  d'Alexandre ,  à  cause 
de  la  dignité  de  sa  personne  ,  et  de  ce  qu'il 
estoit  parent  du  prince  :  mais  celuy  qui  tenoit 
le  lieu ,  et  qui  avoit  le  tiltre  de  maistre  ,  estoit 
un  Lysimachus  ,  natif  du  païs  d'Arcananie , 
lequel  n'avoit  rien  de  bon  ny  de  gentil  en 
soy  j  mais  pource  qu'il  se  nommoit  Phcenix , 


ecus. 

et  Alexandre  Achilles  ,  et  Philippus  Peleus  ,  il 
tenoit  le  second  lieu  après  le  gouverneur. 
Bucephai,      Au  reste  ,  comme  Philonicus ,  Thessalien  , 
perbc^amê-  eust  amem^  au  roy  Philippus  le  cheval  Bucephal 
né  au  roi     pour  le  luy  vendre  ,  en  demandant  treize  ta- 
lents ,  ils  descendirent  en  une  belle  carrière 

Sept   mille  , ,  ,  'i    r  > 

huit  cens     pour  I  essayer  et  le  picquer  :  il  teut  trouve  si 
rebours  et  si  farouche ,  que  les  escuyers  di- 
soyent  qu'on  n'en  pourroit  jamais  tirer  service  , 
à   cause  qu'il   ne  vouloit  pas  souffrir  qu'on 
montast  dessuz  luy  ,  ny    seulement    endurer 
la  voix  et  la  parole  de  pas  un  des  gentils-hom- 
mes qui  feussent  autour  de  Philippus  ,  ains  se 
dressoit  à  l'encontre  d'eulx  tous ,  de  façon  que 
Philippus  s'en  despita  ,  et  commanda  qu'on  le 
r'emmeinast  comme  beste  vicieuse  ,  sauvage, 
et  du  tout  inutile  :  et  l'eust-on  faict  si  n'eust 
esté  qu'Alexandre  ,  qui  estoit  présent  ,  dict  : 
6  dieux  !  quel  cheval  ils  rebutent  pour  ne  sçavoir , 
à  fuuste  cCaddresse  et  de  hardiesse  ,  s'en  servir  ! 
Philippus  ayant  ouy  ces  paroles  ,  pour  la 
première  fois  ne  feit  pas  semblant  de  rien  ; 
mais  comme  il  les  allast  répétant  plusieurs  fois 
entre  ses  dents  autour  de  luy ,  monstrant  d'estre 
bien  marry  dequoy  l'on  renvoyoit  le  cheval , 
il  luy  dict  à  la  fin  :  tu  reprends  ceulx  qui  ont 
plus  a*aage  et  d 'expérience  que  toy  ,  comme  si  tu  y 
entendois  quelque  chose  plus   queulx   ,  et  que  tu 
sçcusses  mieulx  comment  il  fdust  meiner  un  cheva 
à  la  raison  qu'ils  ne  font.  Alexandre  luy  respon- 
dict  :  à  tout  le  moins  manierois-je  mieulx  cestuy-cy 
qu'ils  n'ont  faict   eulx.  Mais  aussy  ,  replicqua 

Philippus , 


I 

PhilippilS  ,  si  tu  nen  peux  venir  à  bout  non  plus 
queulx ,  quelle  amende  veulx-tu  payer  pour  ta  témé- 
rité ?  Je  suis  content ,  respondict  Alexandre  ,  de 
perdre  austant  comme  vault  le  cheval.  Chascun  se 
print  à  rire  de  ceste  response  ,  et  feut  entre 
eulx  deux  la  gageure  accordée  d'une  certaine 
somme  d'argent. 

Et  adoneques  Alexandre  s'en  courant  vers     Alexandre 
le  cheval ,  le  print  par  la  bride  ,  et  le  retourna  ™°™z  le 

'        r  1  cheval    Bu- 

la  teste  vers  le  soleil,  s  estant  apperçeu  ,  com-  cephai ,  ce 

me  je  croy  ,  que  le  cheval  se  tourmentoit  à  ^"^osoït 
cause  qu'il  voyoit  son  umbre  ,  laquelle  tom-  faire. 
boit  et  se  remuoit  devant  luy  à  mesure  qu'il 
se  mouvoit  :  puis  en  le  caressant  un  peu  de 
la  voix  et  de  la  main ,  tant  qu'il  le  veit  ron- 
flant et  soufflant  de  courroux ,  laissa  à  la  fin 
tout  doulcement  tomber  son  manteau  à  terre , 
et  se  soubsleivant  dextrement ,  d'un  sault  léger 
monta  dessuz  sans  auscun  dangier  ,  et  luy 
tenant  un  peu  la  bride  haulte  ,  sans  le  battre 
ny  harasser  ,  le  remeit  gentilment  :  puis  quand 
il  veit  qu'il  eut  jecté  tout  son  feu  de  despit, 
et  qu'il  ne  demandoit  plus  qu'à  courir ,  alors 
il  luy  donna  carrière  à  toute  bride  ,  en  le  pres- 
sant encores  avecques  une  voix  plus  aspre  que 
son  ordinaire  ,  et  un  talonnement  de  pieds. 

Philippus  ,  du  commencement ,  le  reguarda 
faire  avecques  une  grande  destresse ,  de  crainte 
qu'il  ne  se  feist  mal ,  sans  mot  dire  toutesfois  : 
mais  quand  il  le  veit  adroictement  retourner 
le  cheval  au  bout  de  la  carrière  ,  tout  fier  de 
l'ayse  d'avoir  bien  faict ,  alors  tous  les  austres 

Tome  F.  K  k 

assistants  s'en  escrierent  par  admiration  ;  mais 
au  père  ,  les  larmes  ,  à  ce  qu'on  dict ,  en  vin- 
drent  aux  yeulx,  de  joye  qu'il  en  eut,  et  quand 
il  feut  descendu  de  cheval  ,  luy  dict ,  en  luy 
baisant  la  teste  :  6 ,  mon  fils ,  il  tefaust  chercher  un 
royaulme  qui  soit  digne  detoy,  caria  Macédoine  ne  te. 
sçauroit  tenir.  Et  considérant  que  sa  nature  estoit 
difficile  à  manier  ,  pourçe  qu'il  s'opiniastroit  à 
ne  vouloir  point  estre  forcé  de  rien  ,  mais  que 
par  remonstrance  on  le  conduisoit  facilement 
à  la  raison ,  luy-mesme  tascha  tousiours  à  luy 
persuader  par  raison  ce  qu'il  luy  vouloit  faire 
faire  ,  plustost  que  de  luy  commander  :  et  ne 
se  fiant  pas  trop  de  l'institution  et  nourriture  de 
son  fils  aux  maistres  de  musicque  et  des  lettres 
humaines,  qu'il  avoit  meis  autour  de  luy  pour 
l'enseigner  ,  ains  estimant  que  c'estoit  charge 
de  plus  grande  portée  que  la  leur  ,  et  qui  avoif 
besoing  ,  comme  dict  Sophocles  , 

De  plusieurs  mors  et  de  plusieurs  timons. 

il  envoya  quérir  Aristote  ,   le  plus  renommé 
instituteur  '  et  le  plus  sçavant  philosophe  de  son  temps  » 
dreleXhon-   en  ^lly  Payant  un  très-honnorable  salaire  pou  r 
neurquelui  l'escholage  de   son  fils  :   car  ayant  paravan 
ïippe.Phl"    déserté  et  destruict  la  ville  de  Sta-ira  ,  dont 
il  estoit  natif,  il  la  rebastit  depuis  en  faveur 
de  luy  ,  et  y  remeit  les  habitants  qui  s'en  es" 
toyent  fuys  ,  ou  qui  avoyent  esté  reduicts  en 
servitude  ,    et  leur  ordonna  ,  pour  leur  dé- 
molirai ce  et  pour  le  séjour  de  leurs  estudes  , 
la  maison   de  plaisance  qui  est  auprès  de  la 

ville  de  Mieza  ,  là  où  l'on  monstre  encores 
des  sièges  de  pierre  qu'Aristote  y  feit  faire  , 
et  allées  couvertes  d'arbres  pour  se  promeiner 
à  l'umbre. 

Si  me  semble  qu'Alexandre  n'apprit  pas  de 
luy  les  sciences  morales  et  politicques  seule- 
ment,  ains  ouyt  aussy  les  austres  plus  secret- 
tes  ,  plus  difficiles  et  plus  graves  doctrines  , 
que  les  disciples  d'Anstote  appeiloyent  pro-  Delascien- 
prement  acroamatiques  ou  epoptiques  ,  comme  cev  specu1^ 
qui  diroit  speculatifves ,  qu'il  faust  avoir  ouyes  secret  dans 
du  maistre  pour  les  entendre  ,  ou  recluses  ar-  étoi^come- 
riere  de  la  cognoissancedu  vulgaire,  lesquelles  nue- 
sciences  ils  ne  publioyent  point  ny  ne  les  com- 
municquoyent  point  à  la  commune  :  tellement 
qu'Alexandre  mesme  ,  estant  ja  passé  en  Asie  , 
et  entendant  comme  Aristote  en   avoit  meis 
hors ,  et  publié  quelques  libvres  ,  luy  en  escrip- 
vit  une  lettre  ,  par  laquelle  il  l'en  tensa  assez 
librement,  pour  l'honneur  de  la  philosophie  ;  et 
estoitla  teneur  de  lamissifve  telle  :  Alexandre 
à  Aristote  ,  salut.  Tu  nas  pas  bien  faict  d'a- 
voir publié  tes  libvres  des  sciences  speculatifves  , 
pour  austant  que  nous  n  aurons  rien  par~dessu^ 
les  austres  ,  si  ce  que  tu  nous  as  enseigné  en  secret 
vient  à  estre.  publié  et  communicqué  à  tous  ,  et  je. 
veulx  bien  que  tu  sçaches  que  j'aimeroye  mieulx 
surmonter    les  austres    en   intelligence  des   choses 
haultes  et  très-bonnes  ,  que  non  pas  en  puissance. 
Adieu. 

A  quoy  Aristote  ,  pour  appaiser  cest  ambi- 
tieux mescontentement  ,   luy  respondict  que 

ces  libvres-là  n'estoyent  ny  publiez,  ny  à  pu- 
blier :  car ,  à  dire  la  vérité  ,  en  tout  le  traicté 
Métaphysi-  qw'ÏÏ  appelle  métaphysique  ,  comme  qui  diroit 
que,  scien-  science  suivant  la  naturelle  ,  il  n'y  a  auscune 

ce  suivant  •  j  •  • 

la  naturelle,  esvidente  instruction  et  expression  qui  puisse 
estre  utile  ,  ny  pour  apprendre  à  part  soy  ,  ny 
pour  enseigner  à  austruy  ;  de  manière  qu'il  est 
escript  pour  ceulx  qui  sont  desia  sçavants,  et  qui 
ont  esté  instruicts  dès  le  commencement.  Et 
me  semble  aussy  que  ce  feut  Aristote  ,  plus 
que  nul  austre ,  qui  luy  feit  prendre  plaisir  et 
affection  à  l'art  de  médecine  ;  car  il  n'en  aima 
pas  seulement  l'intelligence  et  la  theoricque  , 
ains  en  exerça  aussy  la  praticque,  en  secourant 
ses  amys  quand  ils  demouroyent  malades  ,  et 
composa  quelques  receptes  de  médicaments  et 
quelques  reiglements  de  vivre  ,  ainsy  comme 
l'on  peust  cognoistre  par  ses  lettres  missifves  , 
pource  que  de  sa  nature  il  esto'it  homme  stu- 
dieux ,  et  aimoit  à  lire.  Il  voulut  aussy  avoir 
l'Iliade  d'Homère  de  la  correction  d'Aristote  , 
qu'on  appelle  la  correcte  (</)  ,  comme  ayant 
passé  soubz  la  verge  ,  et  la  mettoit  tousiours 
avecques  son  poignard  dessoubz  le  chevet  de 
son  lict  ,  l'estimant  et  la  nommant  nourriture 
ou  entretien  de  la  vertu  militaire ,  ainsy  comme 
Onesicrates  a  esçript. 

Et  quand  il  feut  es  haultes  provinces  de 

(d)E«  T<5vap3f»Hoç,  aucuns  veulent  que  ce  passage  s'en- 
tende du  riche  coffret  qui  fut  trouvé  entre  les  bagages 
du  roi  Darius,  dedans  lequel  Alexandre  voulut  que  l'on 
gardât  les  livres  d'Homère. 

l'Asie  ,  ne  pouvant  recouvrer  promptement 
d'austres  libvres  ,  il  escripvit  à  Harpalus  qu'il 
luv  en  envoyast.  Il  luy  enVoVa  les  histoires  Es""12  par- 

j  j  j  j  ticunere 

de  Philistus  ,  avecques  plusieurs  tragœdies  de  d'Alexandre 
Euripides  ,  de  Sophocles  et  d'jEschylus  ,   et  J^'ifies" 
quelques  hymnes  de  Telestus  et  de  Philoxenus.  hommes  sa- 
Si  ayma  et  honnora  du  commencement  Aris-  vai  * 
tote  ,  non  moins  que  son  propre  père  ,  comme 
il   disoit  luy-mesme  ,  pource  que  de  l'un  il 
avoit  receu  le  vivre  ,  et  de  l'austre  le  bien  vivre  : 
mais  depuis  il  l'eut  un  peu  suspect  ;  non  jus- 
ques  à  luy  en  faire  auscun  desplaisir  ,   ains 
seulement  jusques  à  ne  luy  faire  pas  tant  ny 
de  si  amiables  et  si  affectueuses  caresses  ,  com- 
me il  avoit  appris  auparavant ,  ce  qu'on  pré- 
suma estre  signe  de  quelque  aliénation  de  vo- 
lonté. Toutesfois  pour  cela  ne  luy  sortit  point 
de  l'ame  le  désir  et  l'amour  de  la  philosophie  , 
qu'il  avoit  dès  son  enfance  empreincts  en  son 
cœur  ,  et  qui  y  estoit  creu  avecques  son  aage 
quand  et  luy  ,  ainsy  que  tesmoignerent  depuis 
l'honneur  qu'il  feit  au  philosophe  Anaxarchus, 
et  les  cinquante  talents  qu'il  envoya  à  Xenocra-  frentt  mine 
tes  ,  et  Dandamis  et  Calanus ,  desquels  il  feit  """• 
si  grand  compte. 

Au  reste ,  estant  Philippus  allé  faire  la  guerre     Des  p«- 
à  ceulx  de  la  ville  de  Byzance  «  et  luy  ,  en  miers  ex> 

1  aage  de  seize  ans  ,  demoure  en  Macédoine  adoiescen- 
son   lieutenant    et  guarde  de   son  sceau  ,  il 
dompta  et  subjugua  les  Medariens  ,  qui  s'es- 
toyent  rebellez  ;  et  ayant  prins  leur  ville  d'às- 
sault ,  en  deschassa  les  Barbares  habitants  ,  et 

y  en  logea  cTaustres  meslez  de  plusieurs  na- 
tions ,  surnommant  la  ville  AUxandropolis , 
c'est-à-dire  la  ville  d'Alexandre.  Il  se  trouva 
aussy  avecques  son  père  en  la  bataille  de 
Chœronée  contre  les  Grecs  ,  là  où  l'on  dict  que 
ce  t'eut  luy  qui  donna  le  premier  dedans  la 
bande  ,  qu'on  appelloit  sacrée  ,  des  Thebains  : 
et  jusques  à  mon  temps  encores,  monstroit-on 
un  vieil  chesne  que  ceulx  du  païs  appelloyent 
communéement  le  chesne  d'Alexandre,  pour  aus- 
tant  que  son  pavillon  y  estoit  lors  tendu  des- 
soubz  ;  et  non  gueres  loing  de  là  est  le  charnier 
auquel  feurent  enterrez  les  corps  des  Macé- 
doniens qui  moururent  en  la  bataille. 
Querelles  Pour  lesquelles  choses  son  père ,  comme  l'on 
qu'il  eut      peust  estimer  ,  l'aimoit  unicquement ,  et  estoit 

contre    son  }  .  »  7        • 

père,  rai-  bien  ayse  d  ouyr  que  les  Macédoniens  appel- 
porteïcnt!y  loyent  Alexandre  leur  roy  ,  et  Philippus  leur 
capitaine  ;  mais  les  troubles  qui  depuis  advin- 
drent  en  sa  maison  ,  à  cause  de  ses  nouvelles 
nopees  et  nouvelles  amours  ,  engendrèrent  de 
grands  différends  et  de  lourdes  querelles  entre 
eulx,  pource  que  la  maladie  de  la  dissension 
et  jalousie  des  femmes  pénétra  jusques  à  des- 
partir les  cœurs  des  roys  mesmes  ,  dequoy 
feut  principalement  cause  l'aigre  nature  d'Olym- 
pias  ,  laquelle  estant  femme  jalouse  ,  cholere 
et  vindicatifve  de  nature  ,  alloit  irritant 
Alexandre  ,  et  augmentant  les  mescontente- 
ments  qu'il  avoit  de  son  père.  Toutesfois  la 
plus  apparente  occasion  feut  celle  que  luy 
donna  Attalus  aux  nopees  de  Cleopatra  ,'que 

Philippus  espousa  fille  ,  estant  devenu  hors 
d'aage  et  de  saison  amoureux  d'elle. 

Atralus  ,  qui  estoit  oncle  de  la  nouvelle  ma- 
riée ,  s'enyvra  au  festin  des  nopces  ,  et  estant 
yvre  ,  admonesta  les  austres  seigneurs  Macé- 
doniens qui  estoyent  aussy  au  festin  ,  qu'ils 
priassent   aux  dieux  que   de  Philippus   et  de 
Cleopatra  il  leur  peust  naistre  un  hoir  légitime 
pour  succéder  au  royaulme  de  Macédoine  ;  de 
quoy  Alexandre  se  sentant  picqué  ,  luy  jecta 
une  coulpe  à  la  teste  ,  en  luy  disant  :  et  moy , 
traistre  que  tu  es  ,  te  semble-il  doneques  que  je 
sois  bastard!  Ce  que  voyant  Philippus  ,  se  leiva 
soubdain  de  la  table  l'espée  traicte  en  la  main , 
mais  de  bonne  fortune  pour  tous  deux  ,  estant 
troublé  de  cholere  et  de  vin, il  tomba  en  terre  : 
et  adoneques  Alexandre  se  mocquant  de  luy  : 
voylà  ,  dict-il  ,  celuy  qui  se  preparoit  pour  passer 
d'Europe  en  Asie  ,  en  voulant  seulement  passer 
d'un  lict  à  un  austre  ,  il  s'est  laissé  tomber  tout  de 
son  long.  Depuis  ce  grand  scandale ,  il  print 
sa    mère  Olympias  ,  et  la  remeinant  en  son 
païs   d'Epirè  ,   s'en   alla    cependant  tenir  en 
Escîavonie. 

Mais  en  ces  entrefaictes  Demaratus  Corin- 
thien estant  hoste  de  Philippus  ,  et  ayant  une 
privaulté  fort  franche  avecques  luy  ,  le  vint 
veoir  ;  et  après  les  premières  caresses  de  la 
salutation  ,  comme  Philippus  luy  demandast 
comment  estoyent  les  Grecs  d'accord  ensem- 
ble :  vrayement  ,  luy  respondict-il  ,  Sire  ,  il  te 
sied  bien  de  te  soucier  et  enquérir  de  la  concorde 

des  Grecs  ,  veu  que  tu  as  emply  ta  propre  maison 
de  si  grandes  querelles  et  de  tant  de  dissensions, 
Ceste  parole  poignit  Philippus  au  vif,  et  luy 
feit  recognoistre  sa  fauste  ,  de  manière  qu'il 
feit  revenir  Alexandre  par  l'entremeise  de  ces- 
tuy  Demaratus ,  qu'il  y  envoya  pour  luy  per- 
suader qu'il  retournast. 

Et  comme  Pexodorus  ,  prince  de  la  Carie  , 
désirant ,  par  le  moyen  d'alliance  de  mariage  , 
entrer  en  ligue  offensifve  et  deffensifve  avec- 
ques  Philippus  ,  presentast  sa  fille  aisnée  en 
mariage  à  Aridaeus  ,  fils  de  Philippus  ,  et  eust 
envoyé  en  Macédoine  Aristocritus  ,  son  ambas- 
sadeur ,  pour  traicter  et  manier  ceste  affaire  , 
les  familiers  d'Alexandre  et  sa  mère  commen- 
cèrent derechef  à  luy  faire  de  nouveaulx  rap- 
ports ,  et  à  luy  mettre  en  teste  nouvelles  suspi- 
cions, que  Philippus  vouloit,à  son  préjudice, 
advancer  par  ce  gros  mariage  Aridaeus  ,  et  le 
laisser  son  successeur  au  royaulme  ,  dont 
Alexandre  se  trouvant  ennuyé ,  envoya  un  nom- 
mé Thessalus  ,  joueur  de  tragaedies  ,  devers 
Pexodorus  ,  en  la  Carie  ,  pour  luy  remonstrer 
qu'il  debvoit  laisser  là  Aridaeus  ,  qui  estoit 
bastard  ,  et  n'avoit  pas  le  sens  entier  ny  ras- 
sis ,  et  chercher  plustost  l'alliance  d'Alexandre. 

Pexodorus  feut  bien  plus  content  d'avoir 
Alexandre  pour  son  gendre  ,  que  non  pas 
Aridaeus  ;  mais  Philippus  en  estant  adverty  , 
s'en  alla  luy-mesme  en  la  chambre  d'Alexandre , 
meinant  quand  et  luy  l'un  de  ses  familiers  , 
Philotas  ,  fils  de  Parmenion  ,  et  le  tensa  fort 

asprement ,  en  luy  remonstrant  qu'il  auroit  bien 
le  cœur  lasche  et  indigne  de  Testât  qu'il  luy 
laisseroit  à  son  trespas ,  s'il  se  contentoit  d'es- 
pouser  la  fille  d'un  Carien ,  qui  estoit  serf  et 
vassal  d'un  roy  barbare  ;  et  quant  et  quant 
escripvit  aux  Corinthiens  qu'ils  luy  envoyas- 
sent Thessalus  pieds  et  poings  liez  ,  et  bannit 
de  la  Macédoine  Harpalus  ,  Nearchus ,  Phry- 
gius  et  Ptolomœus  ,  les  mignons  de  son  fils  , 
lesquels  Alexandre  r'appella  depuis  ,  et  les  tint 
tous  en  grand  lieu  de  faveur  auprès  de  luy. 

Quelque  temps  après  ,  Pausanias  ayant  esté  ph> . 
vilainement  oultraigé  en  son  corps  ,  du  sçeu  est  tué  par 
et  par  le  commandement  d'Attalus  et  de  Cleo-  Pausamas« 
patra  ;  et  n'en  ayant  peu'  obtenir  réparation  ny 
justice  de  Philippus ,  tourna  son  ire  contre  luy, 
et  le  tua  luy-mesme  par  despit ,  duquel  meurtre 
la  coulpe  ,  pour  la  pluspart ,  feut  bien  donnée 
à  Olympias ,  laquelle  ,  ainsy  qu'on  dict ,  incita 
et  poulsa  ce  jeune  homme  ,  bouillant  de  cour- 
roux ,  à  ce  faire  :  mais  aussy  y  en  eut-il  quel- 
que suspicion  qui  toucha  à  Alexandre  ;  car 
on  dict  que  comme  Pausanias  luy  parlast  de 
son  affaire  après  l'injure  reçeuë  ,  et  s'en  plai- 
gnist  à  luy ,  il  luy  allégua  ces  vers  qui  sont 
en  la  tragédie  de  la  Medée  ,  du  poëte  Euri- 
pides  ,  là  où  elle  dict  en  courroux  qu'elle  se 
vengera 

Du   marié  et  de  la  mariée  , 

Et  qui  luy  a  pour  femme  appariée. 

Toutesfois  depuis  il  fe*t  diligemment  chercher 
Tome  K  L  l 

et  punir  sévèrement  tous  les  complices  de  la 
conjuration  ,  et  ne  feut  pas  content  de  ce  que 
sa  mère  Olympias  avoit  cruellement  traicté 
Cleopatra. 
Alexandre  Si  vint  à  succéder  à  la  couronne  de  Mace- 
«ônè? l'âge  ^oine  en  l'aage  de  vingt  ans  ,  et  trouva  son 
devingtans.  royaulme  exposé  à  grandes  envies  ,  espié  de 
dangiereux  ennemys  ;  et  de  tous  costez  envi- 
ronné de  griefs  périls ,  à  cause  que  les  nations 
Barbares,  voisines  de  la  Macédoine  ,  ne  pou- 
voyent  supporter  le  joug  de  la  servitude  estran- 
giere  ,  ains  regrettoyent  leurs  roys  naturels. 
Et  Philippus  ayant  conquis  la  Grèce  par  force 
d'armes  ,  n'avoit  pas  eu  du  temps  assez  pour 
la  bien  dompter  et  entièrement  accoustumer 
au  joug  >  ains  y  ayant  seulement  un  peu  remué 
les  gouvernements ,  avoit  laissé  les  choses  en 
grand  trouble  et  en  grand  bransle ,  pour  n'estre 
pas  de  longue  main  accoustumée  de  servir  ; 
Il  assure  les  parquoy  ceulx  du  conseil  de  Macédoine  redoub- 
S^ooTcat  tants  ^a  maulvaistié  du  temps,  estoyent  d'advis 
qu'Alexandre  abandonnast  totalement  les  affai- 
res de  la  Grèce  ,  et  qu'il  ne  s'ahurtast  point 
austrement  à  les  vouloir  avoir  par  force  ;  et 
au  demourant ,  qu'il  taschast  à  reguaigner  tout 
doulcement  les  Barbares  qui  s'estoyent  rebel- 
lez ,  et  remédier  sagement ,  par  doulceur  ,  au 
soubsleivement  de  ces  nouvelletez. 

Mais  luy ,  tout  au  contraire  ,  se  deslibera  de 
maintenir  et  asseurer  ses  affaires  par  hardiesse 
et  magnanimité ,  ayant  opinion  que  si  on  le  sen- 
toit  âeschir  à  ce  commencement ,  tant  peu  que 

ce  feust ,  tout  le  monde  lay  courroit  suz  ,  et 
se  soubsleiveroit  à  l'encontre  de  luy.  Si  amor-  n  défait  les 
tit  incontinent  les  mouvements  des  Barbares ,  J^nïen- 
en  courant  soubdain  avecques  son  armée  jus-  ùéremenr 
ques  à  la  rivière  du  Danube  ,  là  où  il  deffeit  beasins. 
en  une  grosse  bataille  Syrmus  ,  le   roy  des 
Triballiens  ;  et  ayant  nouvelles  d'un  austre 
costé  comme  les  Thebains  s'estoyent  rebellez , 
et  que  les  Athéniens  s'entendoyent  avecques 
eulx ,  pour  leur  monstrer  et  faire  sentir  qu'il 
estoit  homme  ,  il  feit  incontinent  marcher  son 
armée  vers  le    destroict   des  Thermopyles  , 
disant    qu'il  vouloit  faire    veoir   à   l'orateur 
Demosthenes  ,  qui  l'appelloit  en  ses  haran- 
gues enfant ,  pendant  qu'il  estoit  en  Esclavonie 
et  au  païs  des  Triballiens  ,  qu'il  estoit  devenu 
adolescent  en  passant  par  la  Thessalie  ,  et 
qu'il  le  trouveroit  homme  faict  devant  les  mu- 
railles d'Athènes. 

Arrivé  qu'il  feut  devant  Thebes  ,  il  voulut 
donner  moyen  à  ceulx  de  la  ville  de  se  re- 
pentir ,  et  leur  demanda  seulement  Phcenix  et 
Prothytes,  autheurs  de  la  rébellion,  et  au  de- 
mourant  feit  proclamer  à  son  de  trompe ,  qu'il 
donnoit  pardon  et  seureté  à  tous  ceulx  qui  se 
retourneroyent  devers  luy  :  mais  les  Thebains 
à  l'opposite  luy  demandèrent  Philotas  et  Anti- 
pater,  deux  de  ses  principaulx  serviteurs,  et 
feirent  crier  publicquement  que  ceulx  qui  voul- 
droyent  defTendre  la  liberté  de  la  Grèce  ,  se 
joignissent  avecques  eulx  :  à  l'occasion  dequoy 
il  lascha  adoncques  la  bride  aux  Macédoniens 

pour  leur  faire  la  guerre  à  toute  oultrance. 

Si  combattirent  les  Thebains  de  courage  et 
d'affection  plus  grande  que  n'estoit  leur  puis- 
sance, attendu  que  leurs  ennemys  estoyent 
plusieurs  contre  un;  mais  quand  la  guarnison 
des  Macédoniens  ,  qui  estoit  dedans  le  chasteau 
de  la  Cadmée  ,  sortant  sur  eulx  ,  les  vint  en- 
cores  charger  par  derrière,  alors  estants  en- 
veloppez de  toutes  parts ,  ils  feurent  presque 
tous  tuez  sur  le  champ ,  la  ville  prinse  ,  des- 
truicte  et  rasée  rez  pied  rez  terre.  Ce  qu'il  feit 
faire  en  intention  d'espouvanter  principalement 
les  austres  peuples  Grecs  par  l'exemple  de  ceste 
grande  désolation  des  Thebains  ,  affin  qu'il  n'y 
en  eust  plus  pas  un  qui  osast  leiver  la  teste 
contre  luy  :  et  toutesfois  encores  voulut  -  il 
donner  quelque  couleur  honneste  à  ceste  exécu- 
tion de  vengeance ,  disant  qu'il  vouloit  satis- 
faire aux  plainctes  et  doléances  de  ses  alliez 
et  confederez  ,  pource  qu'à  la  vérité  les  Pho- 
ciens  et  les  Plateiens  chargeoyent  et  accusoyent 
devant  luy  les  Thebains  de  grands  oultraiges  : 
au  moyen  dequoy  exceptant  les  prebbtres  et 
gents  de  religion ,  et  tous  ceulx  qui  estoyent 
amys particuliers,  ou  hostes  de  seigneurs  Macé- 
doniens, tous  les  descendants  et  parents  du  poëte 
Pindarus,  et  tous  ceulx  qui  avoyent  contredict  à 
ceulx  qui  suadoyent  ia  rébellion  ,  il  feit  vendre 
comme  esclaves  tout  le  demourant  des  habi- 
tants de  Thebes,  qui  se  trouvèrent  jusques  au 
nombre  de  trente  mille,  sans  ceulx  qui  estoyent 
morts  en  la  bataille ,  qui  passoyent  six  mille» 

Mais  entre  les  misères  et  calamitez  de  ceste  Femme  qui 
pauvre  ville  de  Thebes  ,  il  y  eut  quelques  soûl-  Sroftement 
dards  Thraciens  ,  lesquels  ayants  rasé  la  maison  d'uuBarbarç 

1      _.  ,  il-  Di  qul  ravoit 

de  Timoclea ,  dame  de  bien  et  cl  honneur ,  violée, 
yssuë  de  noble  race  ,  despartirent  ses  biens 
entre  eulx  :  et  leur  capitaine  l'ayant  prinse  à 
for  ce  et  violée  ,  luy  demanda  si  elle  avoit  point 
caché  d'or  ou  d'argent  en  quelque  part.  La 
dame  luy  respo-ndict  qu'ouy,  et  le  meinant 
tout  seul  en  un  jardin,  luy  monstra  un  puits, 
dedans  lequel  elle  disoit,  que  voyant  la  ville 
prinse ,  elle  avoit  jecté  toutes  ses  bagues  et 
tout  ce  qu'elle  avoit  de  plus  beau  et  de  plus 
riche  meuble.  Le  barbare  Thracien  se  baissa 
pour  reguarder  dedans  le  puits  ,  et  elle  qui 
estoit  derrière,  le  poulsa  dedans  ,  et  puis  jecta 
dessuz  force  pierres ,  tant  qu'elle  l'assomma. 
Les  souldards  quand  ils  le  sçeurent ,  la  saisi- 
rent incontinent ,  et  la  meinerent  liée  et  guar- 
rotée  devant  le  roy  Alexandre  :  lequel ,  à  veoir 
son  visage  ,  sa  contenance  et  sa  marche ,  pre- 
mièrement jugea  bien  que  c'estoit  quelque  dame 
d'honneur  et  de  grand  lieu,  tant  elle  marchoit 
asseuréement  et  constamment  après  ceulx  qui 
la  meinoyent  sans  se  monstrer  estonnée  ny  ef- 
froyée  de  chose  quelconque  :  puis  quand  Alexan- 
dre luy  demanda  qui  elle  estoit,  elle  luy  respon- 
dict  qu'elle  estoit  sœur  de  Theagenes,  celuy  qui 
avoit  donné  la  bataille  au  roy  Philippus  de- 
vant la  ville  de  Chaeronée ,  où  il  estoit  mort 
pour  la  deffense  de  la  liberté  des  Grecs  en 
estât  de  capitaine-general.  Alexandre  s'esmer- 

veillant  de  ceste  response  généreuse ,  et  aussy 
de  l'acte  qu'elle  avoit  faict,  commanda  qu'on 
la  laissast  aller  libre  avecques  ses  enfants  là 
où  elle  vouldroit ,  et  feit  appoinctement  avec- 
ques les  Athéniens,  quoy  qu'ils  monstrassent 
esvidents  signes  d'estre  fort  desplaisants  de  la 
fortune  des  Thebains. 
Alexandre  Car  estant  lors  escheute  la  feste  des  Mys- 
vè'aveVks teres >  ^s  *a  laissèrent  pour  le  deuil  qu'ils  en 
Athéniens,  portoyent ,  et  à  ceulx  qui  s'enfuyrent ,  en  leur 
ville ,  feirent  toute  l'humanité  qu'il  leur  feut 
possible  :  mais  feust ,  ou  pource  que  son  cour- 
soux  estoit  desia  assouvy ,  suivant  en  cela  le 
naturel  des  leons ,  ou  pource  qu'il  voulust  après 
un  exemple  de  très  -  cruelle  vengeance  ,  en 
monstrer  un  austre  de  singulière  clémence ,  non- 
seulement  il  absolut  les  Athéniens  de  tout  crime  , 
ains  leur  conseilla  et  les  admonesta  davantage 
qu'ils  eussent  l'œil  aux  affaires ,  et  qu'ils  en- 
tendissent à  eulx,  pource  que  leur  ville  estoit 
pour  donner  un  jour  la  loy  à  toute  la  Grèce , 
Use  repent  si  d'advanture  il  venoit  à  mourir.  L'on  dict  bien 
SéanTi  les  <ïue  certainement  il  se  repentit  par  plusieurs 
Thebains.  fois  depuis ,  d'avoir  ainsy  misérablement  exter- 
miné les  Thebains ,  et  feut  le  regret  qu'il  en  eut 
cause ,  que  depuis  il  se  monstra  plus  humain 
envers  beaucoup  d'austres  :  et  sans  point  de 
doubte  il  eut  opinion  que  le  meurtre  de  Clytus 
qu'il  occit  à  la  table ,  et  le  refus  que  luy  feirent 
les  Macédoniens  de  passer  oultre  à  la  conqueste 
du  demourant  des  Indes,  qui  feut  comme  une 
imperfection  de  son  entreprinse  et  diminution 

de  sa  gloire,  luy  advindrent  par  le  courroux 
et  la  rancune  de  Bacchus  qui  s'en  voulut  venger 
de  luy  :  et  n'y  eut  oncques  puis  Thebains  de 
ceulx  qui  peurent  eschapper  la  fureur  de  sa 
victoire,  qui  eust  affaire  à  luy,  ou  le  requist 
d'auscune  chose  ,  qui  n'impetrast  tout  ce  qu'il 
demandoit.  Voylà  comment  la  ville  de  Thebes 
feut  traictée. 

Au  demourant ,  les  Grecs  ayants  tenu  une    n  est  éta 
assemblée  générale  des  estats  de  la  Grèce  de-  ^ne'rài'de 
dans  le  destroict  du  Peloponese,  où  ils  reso-  toute  la 
lurent  qu'ils  feroyent  la  guerre  aux  Perses  avec-   /ece" 

1  j  o  ^g  rcncon* 

ques  Alexandre ,  il  y  feut  esleu  capitaine-general  tre  avec 
de  la  Grèce  ;  et  là  comme  plusieurs  ,  tant  phi-  Dl0Senes« 
losophes  ,  que  gents  d'affaires ,  l'allassent  vi- 
siter ,  pour  s'esjoiiyr  avecques  luy  de  son 
eslection ,  il  cuida  bien  que  Diogenes  le  Sino- 
pien ,  qui  se  tenoit  ordinairement  à  Corinthe, 
le  deust  aller  veoir  aussy  ;  mais  quand  il  veit 
qu'il  ne  faisoit  compte  de  luy,  ains  se  tenoit 
à  son  ayse  au  faulxbourg,  qui  s'appelle  Cranium, 
il  s'en  alla  luy-mesme  devers  luy,  et  le  trouva 
couché  tout  de  son  long  au  soleil  :  toutesfois 
quand  il  veit  tant  de  gents  venir  devers  luy  , 
il  se  leiva  un  petit  en  son  séant ,  et  reguarda 
Alexandre  au  visage.  Alexandre  le  salua  et  le 
caressa  de  paroles  ,  et  puis  luy  demanda,  s'il 
avoit  point  affaire  de  quelque  chose.  Ouy,  res- 
pondict-il,  c'est  que  tu  t'ostes  un  petit  de  devant 
mon  soleil.  Alexandre  print  si  grand  plaisir  à 
ceste  response,  et  eut  en  telle  admiration  la 
haultesse  et  grandeur  de  courage  de  cest  homme, 

de  veoir  le  peu  de  compte  qu'il  avoit  faict 
de  luy ,  qu'au  partir  de  là ,  comme  ses  fami- 
liers se  rissent  ensemble  et  se  mocquassent 
de  luy ,  il  leur  dict ,  vous  en  dire{  ce  que  vous 
vouldre^ ,  mais  certainement  si  je  ri  estois  Alexandre y 

Oracles  de  je  youldrois  estre  Diogenes.  Et  voulant  enquérir 
Delphes    et  ,,  .      ,,  .        ,,  ,  ,     " 

d'Orpheus    1  oracle  d  Apollo  touchant  son  voyage  de  l'Asie, 

AtoEÏÏE?  il  s'en  alla  en  Ia  ville  de  Delphes  :  mais  il  se 
rencontra  de  fortune,  qu'il  y  arriva  es  jours 
qu'on  appelle  mal  -  encontreux ,   esquels   on 
n'avoit  point  accoustumé  de  demander  rien  à 
Apollo  :  ce  neantmoins  il  envoya  premièrement 
devers  la  prophetisse  ,  qui  prononçoit  les  ora- 
cles ,  la  prier  de  venir  :  et  comme  elle  en  feist 
refus ,  alléguant  la  coustume  ,  qui  luy  deffen- 
doit  d'y  aller,  luy-mesme  y  alla  en  personne, 
et  la  tira  par  force  au  temple.  Elle  adoneques 
voyant  qu  elle  ne  pouvoit  résister  à  son  affec* 
tion ,  luy  dict ,  tu  es  invincible ,  à  ce  que  je  voyy 
mon  fils. 

Ce  qu'Alexandre  ayant  entendu ,  dict  qu'il 
ne  demandoit  point  d'austre  oracle ,  et  qu'il 
avoit  celuy  qu'il  desiroit  d'elle.  Depuis  quand 
il  feut  sur  le  poinct  de  partir  pour  aller  à  son 
voyage,  il  eut  plusieurs  signes  et  présages  di- 
vinement envoyez ,  et  entre  austres  ,  une  image 
du  poète  Orpheus  faicte  de  bois  de  Cyprès , 
en  la  ville  de  Lebethres  ,  environ  ces  jours- 
là  rendit  grande  quantité  de  sueur  :  et  comme 
plusieurs  redoubtassent  ce  prognosticque-là, 
le  devin  Aristander  au  contraire  l'interpréta  , 
qu'il  en  falloit  bien  espérer  ;  car  c'est  signe,  dict-il , 

qu'Alexandre 

qù }  Alexandre  fera  des  conquestes  et  des  prouesses 
£  armes  dignes  d'estre  chantées  et  renommées  par  tout 
le  monde,  lesquelles  feront  souvent  venir  la  sueur 
au  front  des  poètes  et  des  musiciens ,  pour  la  peine 
qu'ils  auront  à  les  descrire  et  les  chanter. 

Quant  au  nombre  des  combattants  ,  qu'il  Armée  çu'il 

.  .  ,  .  1    .     conduisit   a 

meina  avecques  luy,  ceulx  qui  en  mettent  le  Son  expédi- 
moins  ,  disent  trente  mille  hommes  de  pied  ,  et  non* 
cinq  mille  de  cheval  :  et  ceulx  qui  en  mettent  le 
plus  ,  escripvent  trente  et  quatre  mille  de  pied  et 
quatre  de  cheval.  Et  pour  les  souldoyer  et  entre- 
tenir, Aristobulus  escript  qu'il  n'a  voit  pas  plus  de 
soixante  et  dix  talents  :  Duris  ne  met  de  provi-      Quatantc- 
sion  de  vivres  ,  que  pour  trente  jours  seule-  d,cux 
ment  :  et  Onesicritus    dict  davantage  ,   qu'il 
debvoit  plus  de  deux  cent  talents.  Toutesfois ,     Ccnt^  vingt 
encores  qu'il  entrast  en  ceste  guerre  avecques  si  ""  e  ecut' 
peu  de  moyen  pour  la  soubstenir,  si  ne  voulut- 
il  jamais  monter  sur  sa  navire  que  première- 
ment il  ne  se  feust  informé  de  Testât  de  tous 
ses  amys  ,  pour   entendre   les  moyens  qu'ils 
avoyent  de  le  suivre ,  et  qu'il  n'eust  distribué 
à  l'un  des   terres  ,  à  l'austre  un  village  ,  et 
à  l'austre  le  revenu  de  quelque  bourgade ,  ou 
de  quelque  port ,  tellement  qu'en  ces  dons-là ,  il 
employa  et  consuma  presque  tout  le  domaine 
des  roys  de  Macédoine.  Parquoy  Perdiccas  luy 
demanda  ,  mais  pour  toy,  sire,  que  retiens  -  tu  ? 
Et  il  luy  respondict  promptement,  V espérance.    s     ,    nse 
Nous  y  voulons  doneques  ,  replicqua  Perdiccas  ,  à  Perdiccas. 
avoir  part  aussy ,  puis  que  nous  allons  quand  et 
toy  :  et  ainsy  refusa  le  revenu  que  le  roy  luy 
Tome  V,  Mm, 

avoit  assigné  pour  sa  pension  :  ce  que  quel- 
ques-uns des  austres  feirent  aussy  comme  luy: 
mais  ceulx  qui  en  voulurent  recepvoir,  ou  qui 
en  demandèrent,  il  leur  en  donna  fort  libé- 
ralement, et  despendit  en  cela  la  plus-part  du 
domaine  ordinaire  de  son  royaulme. 
Son  passage  En  telle  affection  et  telle  desliberation  donc- 
en  Asie.      ques  passa  _  -^  je  destroict  de  l'Hellespont ,  et 

allant  jusques  en  la  ville  d'IIium  ,  y  sacrifia  à 
Diane,  et  y  espandit  des  effusions  funerales 
aux  demy-dieux  ,  c'est-à-dire ,  aux  princes  qui 
moururent  en  la  guerre  de  Troye  ,  dont  les 
corps  y  estoyent  ensepvelis  ,  principalement 
à  Achilles,  la  sépulture  duquel  il  oignit  d'huile, 
et  courut  nud  tout  à  l'entour  avecques  ses  mi- 
gnons ,  selon  la  coustume  ancienne  des  funé- 
railles ,  puis  la  couvrit  toute  de  chappeaux 
et  de  festons  de  fleurs  ,  disant  qu'il  estoit  bien- 
heureux d'avoir  eu  en  sa  vie  un  loyal  amy, 
et  après  sa  mort  un  excellent  herault  pour  di- 
gnement chanter  ses  louanges.  Et  ainsy  qu'il 
alloit  çà  et  là  par  la  ville,  visitant  les  choses 
notables  qui  y  estoyent ,  quelqu'un  luy  de- 
manda s'il  vouloit  point  veoir  la  lyre  de  Paris  : 
auquel  il  respondict  ,  je  riay  pas  grande  envit 
de  veoir  celle-là  ,  mais  je  verroye  volontiers  celle 
d^Achilles  ,  sur  laquelle  il  jo'ùoit  et  chantait  les 
haults  faits  et  prouesses  des  hommes  vertueux  du 
temps  passé. 

Cependant  les  capitaines  et  lieutenants  du 
roy  de  Perse ,  Darius ,  ayant  meis  une  grosse 
puissance  ensemble ,  l'attendoyent  au  passage 

de  la  rivière  du  Granicque.  Si  estoit  nécessaire      Bataille 
de  combattre  la ,  comme  a  la  barrière  de  1  Asie ,  sur  les  capi- 
pour  en  guaigner  l'entrée,  mais  la  plus-part  Qà"fuSderoi 
des  capitaines  de  son  conseil  craignoyent  la  dePerse.au 
profondeur  de  ceste  rivière ,  et  la  haulteur  de  ^nfaue." 
l'austre  rive  qui  estoit  roide  et  droicte  ,  et  si 
ne  la  pouvoit-on  guaigner  ny  y  monter  sans 
combattre ,  et  y  en  avoit  qui  disoyent  qu'il 
falloit  prendre  guarde  à  l'observance  ancienne 
des  mois  ,  pource  que  les  roys  de  Macédoine 
n'avoyent  jamais  accoustumé  de  mettre  leur 
armée  aux  champs  le  mois  de  juin  :  à  quoy 
Alexandre  leur  respondict ,  qu'il  y  remedieroit 
bien  y  commandant  qu'on  CappeUast  Le  second  may. 
Davantage  Parmenion  estoit  d'advis  que  pour 
le  premier  jour  il  ne  falloit  rien  hazarder ,  à 
cause  qu'il  estoit  desia   tard ,  à  quoy  il  luy 
respondict  que  l'Hellespont  rougiroit  de  honte, 
si  luy  craignoit  de  passer  une  rivière ,  veu  qu'il 
venoit  de  passer  un  bras  de  mer  :  et  en  disant 
cela  il  entra  luy-mesme  dans  la  rivière  avec- 
ques  treize  compaignies  de  gents  de  cheval,  et 
marcha  la  teste  baissée  à  l'encontre  d'une  infinité 
de  traicts ,  que  les  ennemys  luy  tirèrent  mont 
tant  contre-mont  l'austre  rive  qui  estoit  couppée 
et  droicte ,  et  ,  qui   pis  est  ,  toute  couverte 
d'armes ,  de  chevaulx  et  d'ennemys  qui  l'atten- 
doyent  en  bataille  rangée,  poulsants  les  siens 
à  travers  le  fil  de  l'eau  ,  qui  estoit  profonde, 
et  qui  couroit  si  roide ,  qu'elle  les  emmeinoit 
presque  aval,  tellement  qu'on  estimoit  qu'il  y 
eut  plus  de  fureur  en  sa  conduicte,  que  de 

Mm  % 

bon  sens  ny  de  conseil.  Ce  nonobstant  il 
s'obstina  à  vouloir  passer  à  toute  force  ,  et 
feit  tant  qu'à  la  fin  il  guaigna  l'austre  rive  à 
^grande  peine  et  grande  difficulté?  mesmement 
pource  que  la  terre  y  glissoit  à  cause  de  la 
fange  qu'il  y  avoit. 

Passé  qu'il  feut ,  il  fallut  aussy-tost  com- 
battre pesle-mesle  d'homme  à  homme,  pource 
que   les   ennemys    chargèrent  incontinent  les 
premiers  passez,  avant  qu'ils  eussent  loisir  de 
se  ranger  en  bataille,  et  leur   coururent  suz 
avecques  grands  cris,  tenants  leurs  chevaulx 
bien  joincts  et  serrez  l'un  contre  l'austre  ,  et 
combattirent  à  coups  de  javelines  première- 
ment, et  puis  à  coups  d'espée,  après  que  les 
javelines  feurent  brisées.  Si  se  ruèrent  plusieurs 
ensemble  tout  à  un  coup  sur  luy,  pource  qu'il 
estoit  facile  à  remarquer  et  cognoistre  entre 
tous  les  austres  à  son  escu,  et  â  la  queue  qui 
pendoit  de  son  armet ,  à  l'entour  de  laquelle 
y  avoit  de  costé  et  d'austre  un  pennache  grand 
et  blanc  à  merveilles.  Si  feut  atteinct  d'un  coup 
de  javelot  au  defFault  de  la  cuirasse,  mais  le 
coup  ne  perça  point ,  et  comme  Roesaces  et 
Spithridates   deux   des   principaulx   capitaines 
Persiens  s'addressassent  ensemble  à  luy,  il  se 
destourna  de  l'un  ,  et  picquant  droict  à  Roesa- 
ces ,  qui  estoit  bien  armé  d'une  bonne  cuirasse, 
luy  donna  si  grand  coup  de  javeline  qu'elle  se 
rompit  en  sa  main  ,  et  meit  aussy-tost  la  main 
à  l'espée  :  mais  ainsy  comme  ils  estoyent  ac- 
couplez ensemble.  Spithridates  s'approchant  de 

luy  en  flanc  se  soubsleiva  sur  son  cheval,  et 
luy  rameina  de  toute  sa  puissance  un  si  grand 
coup  de  hache  barbaresque  ,  qu'il  couppa  la 
creste  de  l'armet ,  avecques  un  des  costez  du 
pennache ,  et  y  feit  une  telle  faulsée  de  trenchant 
que  la  hache  pénétra  jusques  aux  cheveulx: 
et  ainsy  comme  il  en  vouloit  encores  donner 
un  austre ,  le  grand  Clytus  le  prévint  ,  qui 
luy  passa  une  perthuisane  de  part  en  part  à 
travers  le  corps ,  et  à  l'instant  mesme  tomba 
aussy  Roesaces  mort  en  terre  d'un  coup  d'espée 
que  luy  donna  Alexandre. 

Or  pendant  que  la  gendarmerie  combattoit 
en  tel  effort ,  le  bataillon  des  gents  de  pied 
Macédoniens ,  passa  la  rivière  ,  et  commen- 
cèrent les  deux  batailles  à  marcher  l'une  contre 
l'austre  :  mais  celle  des  Perses  ne  soubstint 
point  courageusement  ny  longuement,  ains  se 
tourna  incontinent  en  fuyte ,  exceptez  les  Grecs 
qui  estoyent  à  la  soulde  du  roy  de  Perse,  les- 
quels se  retirèrent  ensemble  dessuz  une  motte , 
et  demandèrent  qu'on  les  prinst  à  mercy  ;  mais 
Alexandre  donnant  le  premier  dedans  ,  plus 
par  cholere  que  de  sain  jugement,  y  perdit 
son  cheval  qui  luy  feut  tué  soubz  luy  d'un 
coup  d'espée  à  travers  les  flancs.  Ce  n'estoit 
pas  Bucephal,  ains  un  austre  :  mais  tous  ceulx 
qui  feurent  en  celle  journée  tuez  ou  blessez 
des  siens,  le  feurent  en  cest  endroict-là,  pource 
qu'il  s'opiniastra  à  combattre  obstinéement  con- 
tre hommes  agguerris  et  désespérez. 

L'on  dict  qu'en  ceste    première  bataille  il 

mourut  du  costé  des  Barbares  vingt  mille  hom- 
mes de  pied ,  et  deux  mille  cinq  cent  de  cheval  : 
du  costé  d'Alexandre  ,  Aristobulus  escript  qu'il 
y  en  eut  de  morts  trente  et  quatre  en  tout ,  dont 
douze  estoyent  gents  de  pied,  à  tous  lesquels 
Alexandre  voulut  ,  pour  honnorer  leur  mé- 
moire, qu'on  dressast  des  images  de  bronze, 
faictes  de  la  main  de  Lysippus  :  et  voulant 
faire  part  de  ceste  victoire  aux  Grecs ,  il  en- 
voya aux  Athéniens  particulièrement  trois  cent 
boucliers  de  ceulx  qui  feurent  guaignez  en  la 
bataille ,  et  généralement  sur  toutes  les  austres 
despoiïilles  ,  et  sur  tout  le  butin  feit  mettre 
ceste  très-honnorable  inscription:  Alexandre , 
fils  de  Philippus ,  et  les  Grecs ,  excepte^  les  Lacedcc- 
moniens  ,  ont  conquis  ce  butin  sur  les  Barbares 
habitants  en  Asie.  Quant  à  la  vaisselle  d'or  ou 
d'argent ,  draps  de  pourpre  ,  et  austres  tels  meu- 
bles délicieux  à  la  Persienne  ,  il  les  envoya 
presque  tous  à  sa  mère ,  au  moins  bien  peu 
s'en  fallut. 
Grandes       Ceste  première  rencontre  apporta  soubdai- 

conquêtes    nement  un  si  grand  changement  des  affaires 
d'Alexati-  _  „  .  ,c         .  °   ,        •    »  1 

dre.  en  faveur  d  Alexandre  ,  que  la  cite  mesme  de 

Sardis,  siège  capital  de  l'empire  des  Barbares, 
au  moins  en  toutes  les  provinces  basses  et 
voisines  de  la  mer ,  se  rendit  incontinent  à 
luy ,  et  les  austres  aussy ,  exceptées  celle  de 
Halicarnasse  ,  et  celle  de  Milet ,  qui  luy  ré- 
sistèrent ;  mais  il  les  print  à  force.  Et  ayant 
semblablement  conquis  tout  ce  qui  estoit  à 
l'entour ,  il  se  trouva  puis  après  en  doubte  de 

ce  qu'il  avoit  à  faire  au  reste  :  car  souvent  il  luy 
prenoit  envie  d'aller  tout  chauldement  trouver 
Darius  en  quelque  part  qu'il  feust ,  pour  mettre 
tout  au  hazard  d'une  bataille ,  et  souvent  aussy 
luy  sembloit  plus  expédient  de  s'exerciter  pre- 
mièrement en  la  conqueste  de  ces  pais  bas , 
et  se  fortifier  et  équiper  de  l'argent  et  des 
richesses  qu'il  y  trouveroit,  pour  puis  après 
marcher  en  meilleur  équipage  contre  luy. 

Mais  il  y  a  au  pais  de  la  Lydie  près  la  ville     Lame  de 

i        v        i/-  r  1  m  j         cuivre  gra- 

des Xanthiens  une  fontaine  ,  laquelle  se  des-  vée ,  jettee 

borda  lors  d'elle-mesme  ,  et  en  regorgeant  par  ^nefoS 
dessuz  ses  rives,  jecta  hors  du  fond  une  petite  ne. 
lame  de  cuivre  ,  sur  laquelle  y  avoit  des  cha- 
racteres  engravez  de  lettres  anciennes  ,  les- 
quelles disoyent  que  l'empire  des  Perses  deb- 
voit  estre  ruiné  par  les  Grecs  :  ce  qui  luy  ayant 
encores  accreu  le  cœur  davantage ,  il  se  hasta 
de  nettoyer  toute  la  coste  de  la  mer  jusques 
en  la  Cilicie  et  en  la  Phœnicie. 

Mais  la  facilité ,  avecques  laquelle  il  courut 
au  long  de  la  coste  de  Pamphilie  ,  a  donné 
occasion  et  matière  à  plusieurs  historiens  d'am- 
plifier les  choses  à  merveilles,  jusques  à  dire 
que  ce  feut  un  exprès  miracle  de  faveur  di- 
vine ,  que  ceste  playe  de  mer  se  soubsmeit  ainsy 
gracieusement  à  luy ,  veu  qu'elle  a  austrement 
tousiours  accoustumé  de  tourmenter  et  tra- 
vailler fort  asprement  ceste  coste-là  ,  tellement 
que  bien  peu  souvent  elle  cache  et  couvre  des 
poinctes  de  roc,  qui  sont  toutes  de  rang  assez 
drues  le  long  du  rivage,  au  dessoubz  des  haults 

rochers  droicts  et  couppez  de  la  montaigne. 
Et  semble  que  Menander  mesme  en  une  sienne 
comcedie  tesmoigne  ceste  miraculeuse  félicité, 
quand  il  dict  en  se  jouant  : 

Cecy  me  sent  son  grand  heur  d'Alexandre , 

Car  si  quelqu'un  je  cherche,  il  se  vient  rendre 

Incontinent  devant  moy  de  luy-mesme  : 

Si  par  la  mer ,  qui  maint  homme  faict  blesme , 

Il  me  convient  auscun  lieu  traverser , 

Je  puis  ainsy  que  sur  terre  y  passer. 

Toutesfois  Alexandre  mesme  en  ses  epistres , 
sans  austrement  en  faire  sigrand  miracle ,  escript 
simplement  qu'il  avoit  passé  par  la  mer  le  pas 
qu'on  appelloit  vulgairement  l'eschelle,  et  que 
pour  le  passer,  il  s'estoit  embarqué  en  la  ville 
de  Phaselide,  au  moyen  dequoy  il  y  séjourna 
plusieurs  jours ,  durant  lesquels  y  ayant  veu 
sur  la  place  une  image  de  Theodectes  (  car 
il  estoit  Phaselitain  )  il  y  alla  un  soir  après 
soupper  meiner  une  danse,  et  jecta  dessuz  force 
bouquets  et  chappeaux  de  fleurs  ,  honnorant 
de  bonne  grâce ,  en  faisant  semblant  de  se 
jouer,  la  mémoire  du  derfunct,  pour  la  con- 
versation qu'il  avoit  eue  avecques  luy  vivant, 
à  cause  d'Arisrote  et  de  l'estude  de  la  philo- 
sophie. 

Cela  faict,  il  subjugua  aussy  les  Pisidiens 
qui  luy  cuiderent  résister ,  et  conquît  aussy 
toute  la  Phrygie ,  là  où  en  la  ville  de  Gordius , 
qu'on  dict  avoir  esté  anciennement  le  séjour 
ordinaire  du  roy  Midas,  il  veit  le  chariot  du- 
quel on  parle  tant ,  lié  d'une  liaison  d'escorce 

de 

de  cormier,  et  luy  en  conta-1'on  un  propos, 
que  les  habitants  du  pais  tenoyent  pour  pro- 
phétie véritable  ,  que  celuy  qui  pourroit  des- 
lier ceste  liaison ,  estoit  prédestiné  pour  estre 
un  jour  roy  de  toute  la  terre.  Si  dict  le  com- 
mun qu'Alexandre  ne  pouvant  deslier  ceste  liai- 
son pource  qu'on  n'en  voyoit  point  les  bouts 
tant  ils  estoyent  entrelassez  par  plusieurs  tours 
et  retours  les  uns  dedans  les  austres ,  desguaina 
son  espée  et  couppa  le  nœud  par  la  moitié, 
de  sorte  qu'on  veit  alors  plusieurs  bouts  de 
la  liaison  ;  mais  Aristobulus  escript  qu'il  le 
denoiia  fort  ayséement,  ayant  premièrement 
osté  la  cheville  qui  tient  le  joug  attaché  au 
timon,  et  en  tirant  après  le  joug  dehors. 

Au  partir  delà  il  alla  subjuguer  les  Paphla- 
goniens  et  les  Cappadociens  ,  et  entendit  le 
trespas  de  Memnon ,  qui  estoit  celuy  de  tous 
les  capitaines  de  marine  que  Darius  eust  à  son 
service  ,  qu'on  attendoit  qui  deust  donner  plus 
d'affaires  et  plus  d'empeschements  à  Alexandre: 
au  moyen  dequoy  estant  asseuré  de  sa  mort, 
cela  le  confirma  de  tant  plus  en  la  resolution 
qu'il  avoit  prinse  de  meiner  son  armée  es  haultes 
provinces  de  l'Asie.  Aussy  luy  venoit  desia  le 
roy  Darius  au  devant,  ayant  faict  son  amas 
à  Suse  ,  se  confiant  en  la  grande  multitude  de 
ses  combattants ,  dont  il  avoit  meis  six  cent 
mille  en  un  camp,  et  aussy  en  un  songe  que 
ses  devins  luy  avoyent  exposé,  plus  à  son 
gré  pour  luy  complaire,  qu'à  la  vérité. 
Car  il  luy  feut  advis  une  nuicî  en  dormant 
Tome  F,  N  n 

qu'il  voyoit  toute  l'armée  des  Macédoniens  en 
feu  ,  et  qu'Alexandre  le  servoit  estant  vestu 
de  la  mesme  robbe  que  luy  portoit  lors  qu'il 
estoit  asgande  du  feu  roy,  et  qu'estant  entré 
dedans  le  temple  de  Bellus  ,  il  estoit  soubdai- 
nement  disparu  et  esvanoiiy.  Par  lequel  songe 
il  appert  esvidemment  que  les  dieux  luy  don- 
noyent  à  entendre ,  que  les  faicts  des  Macé- 
doniens seroyent  très-renommez  et  très-glo- 
rieux ,  et  qu'Alexandre  conquerroit  toute  l'Asie , 
ne  plus  ne  moins  qu'avoit  faict  Darius ,  qui 
de  asgande  estoit  devenu  roy  :  mais  que  bien- 
tost  il  finiroit  aussy  sa  vie  en  grande  gloire. 
Encores  print-il  plus  de  confiance ,  quand  il 
veit  qu'Alexandre  séjourna  quelque  temps  en 
la  Cilicie  ,  cuidant  que  ce  feust  pour  crainte 
Maladie  qu'il  eust  de  luy  :  mais  ce  feut  pour  une  ma- 
dre.eXan"  ladie  ,  laquelle  auscuns  disent  luy  estre  adve- 
nue de  travail ,  les  austres  pour  s'estre  baigné 
en  la  rivière  de  Cydnus  ,  qui  estoit  froide 
comme  glace.  Dequoy  que  ce  feust ,  il  n'y 
eut  pas  un  des  austres  médecins  qui  osast  en- 
treprendre de  le  secourir  ,  estimants  que  le 
mal  estoit  incurable  et  plus  puissant  que  tous 
les  remèdes  qu'on  luy  pourroit  bailler,  et  crai- 
gnants que  les  Macédoniens  ne  s'en  prinssent  à 
eulx  ,  et  ne  les  calomniassent,  s'ils  failloyent 
Saconfiance  ^  ^e  guar'r*  Mais  Philippus  Acarnanien  consi- 
dans  Philip-  derant  qu'il  se  portoit  très-mal,  et  se  confiant 

pus  son  mé-  !»■•..•/  •   ,         1  ■* 

decin.  en   1  amitié  que    son    maistre    luy  monstroit  , 

pensa  que   ce  seroit  trop  laschement  faict  à 
luy ,  si  le  voyant   en  tel  dangier  de  sa  vie , 

il  ne  se  hazardoit  jusques  à  esprouver  tous  les 
derniers  et  plus  extresmes  remèdes  de  son  art , 
à  quelque  péril  que  ce  feust  de  sa  propre  per- 
sonne *.  au  moyen  dequoy  il  entreprint  de  luy 
donner  médecine ,  et  luy  persuada  de  la  pren- 
dre et  boire  hardiment ,  si  bien-tost  il  vouloit 
estre  sain  et  dispos  pour  aller  à  la  guerre.  Sur 
ces  entrefaictes  Parmenion  luy  escripvit  une 
lettre  du  camp  ,  par  laquelle  il  l'advertissoit 
qu'il  se  donnast  bien  guarde  de  ce  Philippus, 
pource  qu'il  avoit  esté  practicqué  et  guaigné 
par  Darius  ,  soubz  promesses  de  grands  biens , 
qu'il  luy  debvoit  donner  avecques  sa  fille  en 
mariage,  pour  loyer  de  faire  mourir  son  mais- 
tre.  Alexandre  ayant  leu  ceste  missifve  ,  la 
meit  dessoubz  son  chevet ,  sans  la  monstrer 
à  personne  de  ses  plus  familiers  :  et  quand 
l'heure  de  prendre  la  médecine  feut  venue , 
Philippus  entra  dedans  la  chambre  avecques  les 
austres  privez  amys  du  roy,  portant  en  sa 
main  le  guobelet  où  estoit  la  médecine. 

Alexandre  adoncques  luy  donna  la  lettre , 
et  print  au  mesme  instant  le  guobelet  de  la 
médecine  franchement ,  sans  monstrer  qu'il  eust 
doubte  ny  souspeçon  de  rien.  Si  feut  chose 
esmerveillable,  et  qu'il  faisoit  fort  bon  veoir, 
que  l'un  d'un  costé  lisant  la  lettre ,  et  l'austre 
beuvant  le  breuvage  en  mesme -temps,  et  de 
considérer  comme  ils  jecterent  tous  deux  en- 
semble les  yeulx  l'un  sur  l'austre,  mais  non 
pas  avecques  une  mesme  chère ,  ains  Alexandre 
avecques  un  visage  riant  et  ouvert ,  tesmoi- 

gnant  la  confiance  qu'il  avoit  en  son  médecin 
Philippus,  et  l'amitié  qu'il  luy  portoit,  et  l'austre 
avecques  contenance  d'homme  qui  se  passion- 
noit  et  se  tourmentoit  pour  ceste  faulse  ca- 
lomnie qu'on  luy  avoit  meise  suz  :  car  tantost 
il  tendoit  les  mains  vers  le  ciel,  appellant  et 
invocquant  les  dieux  à  tesmoings  de  son  inno- 
cence, et  tantost  il  s'approchoit  du  lict  et 
prioit  Alexandre  d'avoir  bon  courage  et  de  faire 
asseuréement  ce  qu'il  luy  diroit.  Car  la  mé- 
decine commençant  à  estre  maistresse,  chassa 
et  enfondra ,  par  manière  de  dire ,  jusques  au 
fond  du  corps  la  vigueur  et  force  naturelle , 
de  manière  qu'il  perdit  la  parole,  et  luy  vint 
une  grande  foiblesse  et  pasmoison,  telle  qu'il 
n'avoit  presque  plus  de  pouls  ny  d'apparence 
de  sentiment  :  toutesfois  cela  passé  il  feut  en 
peu  de  jours  remeis  suz  par  Philippus.  Et  après 
s'estre  un  petit  renforcé  ,  il  se  monstra  aux 
Macédoniens  :  car  jamais  ils  ne  voulurent  avoir 
patience  ,  quelque  chose  qu'on  leur  sçeust  dire 
ne  promettre  de  sa  convalescence,  jusques  à 
ce  qu'ils  l'eurent  veu. 

Or  y  avoit-il  au  camp  de  Darius  un  banny 
de  Macecloine  nommé  Amyntas ,  lequel  cognois- 
soit  bien  le  naturel  d'Alexandre  ,  et  voyant 
Darius  en  volonté  de  l'aller  trouver  jusques 
dedans  les  destroicts  et  vallées  des  montaignes , 
le  pria  de  l'attendre  plus  -  tost  au  lieu  où  il 
estoit  en  païs  plat  et  ouvert  de  tous  costez, 
attendu  qu'il  avoit  à  combattre  avecques  grande 
multitude  de  combattants  contre  bien  peu  d'en- 

nemys ,  et  que  c'estoit  son  advantage  de  le 
trouver  en  large  campaigne.  Darius  luy  res- 
pondict ,  qu'il  n'avoit  que  paour  qu'il  s'enfuyt 
avant  qu'il  le  peust  atteindre  ou  rencontrer, 
et  que  par  ce  moyen  il  luy  eschappastdes  mains. 
Amyntas  luy  replicqua ,  quant  à  cela ,  sire  ,  je 
te  prie  n'en  ayes  point  de  paour  :  car  je  t'asseure 
sur  ma  vie ,  qu'il  te  viendra  trouver  ,  et  que  de  ceste 
heure  il  s'y  en  vient  tout  droict.  Toutesfois  les 
remonstrances  de  cestuy  Amyntas  ne  peurent 
divertir  Darius  qu'il  ne  feist  marcher  son  camp 
vers  la  Cilicie. 

Et  au  mesme  temps  Alexandre  aussy  dressa  son    Alexandre 
chemin  devers  la  Syrie  pour  l'aller  rencontrer  :  ™e"!^îe  d*u 
mais  il  advint  une  nuict  qu'ils  se  faillirent  l'un  Darius , 
l'austre ,  et  le  jour  venu  retournèrent  tous  deux  \r^lJ\\' 
en  arrière»  Alexandre  estant  bien  joyeux  de  remporte 
ceste  advanture,  et  se  hastant  pour  rencontrer 
son  ennemy  dedans  le  destroict ,  et  Darius  tas- 
chant  à  reguaigner  le  logis  dont  il  estoit  party , 
et  tirer  son  armée  hors  des  destroicts  ,  com- 
menceantdesia  às'appercevoir  delafauste  qu'il 
avoit  faicte  ,  de  s'estre  jecté  en  lieux  serrez 
d'un  costé  de  la  montaigne  ,  et  de  l'austre  costé 
de  la  mer  et  de  la  rivière  de  Pindarus  qui  court 
par  le  milieu ,  de  sorte  qu'il  falloit  que  son 
armée   s'escartast  et  se   divisast  en  plusieurs 
trouppes  ,  et  en  païs  raboteux  et  malaysé  pour 
gents  de  cheval ,  duquel  au  contraire,  l'assiette 
en  estoit  la  plus  propre  du  monde  pour  ses  en- 
nemys ,  qui  estoyent  bonnes  gents  de  pied  et  en 
petit  nombre. 


286        Alexandre, 

Mais  si  la  fortune  donna  à  Alexandre  le  camp 
à  propos  pour  combattre  à  son  advantage  , 
luy  sçeut  encores  mieulx  ordonner  sa  bataille 
pour  guaigner  la  victoire  :  car  quoy  qu'il  feust 
en  nombre  de  combattants  beaucoup  plus  foible 
et  moindre  que  son  ennemy  ,  si  se  sçeut -il 
bien  donner  de  guarde  qu'il  ne  peusi  estre  en- 
vironné ,  parce  qu'il  advança  la  poincte  droicte 
de  sa  bataille  beaucoup  plus  que  la  gauche  , 
et  se  trouvant  en  celle  poincte  combattant  es 
premiers  rangs,  il  meit  en  déroute  les  Barbares 
qui  se  rencontrèrent  en  teste  au-devant  de  luy: 
mais  il  y  feut  blesçé  d'un  coup  d'espée  qu'il  re- 
ceupt  en  la  cuisse.  Chares  escript  que  ce  feut 
Darius  mesme  qui  le  luy  donna ,  et  qu'ils  se 
rencontrèrent  jusques  à  combattre  teste  à  tests 
l'un  contre  l'austre  à  coup  de  main.  Toutes 
fois  Alexandre  luy-mesme ,  escripvant  de  ceste 
bataille  à  Antipater,  dict  bien  qu'il  y  feut  bleçé 
en  la  cuisse  d'un  coup  d'espée ,  et  qu'il  n'en 
estoit  point  ensui  vy  austrement  d'inconvénient , 
mais  il  ne  met  point  qui  feut  celuy  qui  le  bleça. 

Ayant  doncques  guaigné  une  très-glorieuse 
victoire  ,  comme  celle  où  il  estoit  mort  plus  de 
cent  et  dix  mille  de  ses  ennemys  ,  il  ne  peut 
neantmoins  prendre  Darius  pource  qu'il  guai- 
gna  le  devant  à  fuyr  d'environ  un  quart  de 
lieuë  seulement  :  mais  bien  print-il  le  chariot 
de  bataille  sur  lequel  il  combattoit  ,  et  son 
arc  aussy ,  puis  s'en  retourna  de  la  chasse  ,  et 
trouva  les  Macédoniens  qui  pilloyent  et  sac- 
cageoyent  tout  le  reste  du  camp  des  Barbares  , 

où  il  y  avoit  une  richesse  infinie  (  combien 
qu'ils  eussent  laissé  la  pluspàrt  de  leur  baguage 
en  la  ville  de  Damas ,  pour  venir  plus  deslibvres 
à  la  bataille)  mais  ils  luy  avoyent réservé  pour 
sa  personne  le  logis  du  roy  Darius  ,  qui  estoit 
plein  d'un  grand  nombre  d'officiers  ,  de  riches 
meubles,  et  de  grande  quantité  d'or  et  d'argent. 
Parquoy  sy-tost  qu'il  feut  arrivé ,  après  avoir 
osté  ses  armes  il  entra  dedans  le  baing  ,  en 
disant  ,  allons-nous  en  lavera  nettoyer  la  sueur  de 
la  bataille  dedans  le  baing  de  Darius  mesme.  Et  là 
un  de  ses  mignons   luy  replicqua  ,  mais  bien 
d  Alexandre  :  car  Us  biens  des  vaincus  appartiennent 
de  droict  aux  vainqueurs  ,  et  doibvent  estre  nomme^ 
cteulx.  Et  quand  il  veit ,  entrant  dedans  l'estuve, 
les  bassins  ,  baignoires  ,  les  buyes  ,  les  fioles 
et  boistes  aux  parfums  toutes  d'or  fin ,  ouvré  et 
labouré  exquisement ,  toute  la  chambre  par- 
fumée d'une  odeur  si  souëfve,  qu'elle  sembloit 
un  paradis  :  puis  au  partir  du  baing  qu'il  entra  de- 
dans sa  tente  ,  la  voyant  si  haulte ,  si  spacieuse  , 
le  lict,  la  table  ,  et  l'apprest  du  soupper  ,  le 
tout  si  bien  et  si  magnifiquement  en  poinct, 
que  c'estoit  chose  digne  d'admiration ,  il  se  tour- 
na devers  ses  familiers  ,  et  leur  dict  :  c  estoit  estre 
roy  cecy ,  à  vostre  advis  ,  n  est-ce  pas  ?  Mais  ainsy  Traitement 
comme  il  se  vouloit  mettre  à  table  poursoup-  ho,n"êt.e.  , 

...  ,        .  •       •    1  qu  il  fait  a  la 

per ,  on  luy  vint  dire  qu  on  luy  ameinoit  la  mère  mere  ,  à  la 
et  la  femme  de  Darius  prisonnières  entre  les  Jïï fines  de 
austres  dames,  et  deux  de  ses  filles  non  encores  Darius, 
mariées ,  lesquelles  ayant  veu  son  chariot  et  son 
arc ,  s'estoyent  prinses  à  crier  et  à.  se  battre  deses- 

perément ,  pensants  qu'il  feust  mort.  Alexandre 
demoura  assez  long-temps  sans  rien  respondre 
à  cela  ,  sentant  plus  de  pitié  de  leur  maulvaise 
fortune ,  que  de  joye  de  la  sienne  bonne  :  puis 
envoya  à  l'heure  mesme  Leonatus  devers  elles  , 
pour  leur  faire  entendre  que  Darius  n'estoit 
pas  mort,  et  qu'il  ne  falloit  point  qu'elles  eussent 
paour  d'Alexandre  ,  pource  qu'il  ne  faisoit  la 
guerre  à  Darius  que  pour  régner  seulement  : 
et  qu'au  reguard  d'elles  elles  auroyent  de  luy 
tout  ce  qu'elles  avoyent  de  Darius ,  pendant 
qu'il  estoit  régnant ,  et  avoit  son  empire  en 
son  entier. 

Si  ce  propos  sembla  doulx  à  ces  dames  pri- 
sonnières ,  les  effects  suivirent  après  ,  qu'elles 
trouvèrent  de  non  moindre  humanité  :  car  pre- 
mièrement il  leur  permeit  d'inhumer  tous  ceulx 
qu'elles  voulurent  des  seigneurs  Persiens  morts 
en  la  bataille,  et  de  prendre  au  pillage  tous 
les  draps,  joyaux  et  ornements  qu'elles  voul- 
droyent  pour  honnorer  leurs  funérailles  ,  et  si 
ne  leur  diminua  chose  quelconque  de  tout  l'hon- 
neur ,  ny  du  nombre  des  officiers  et  serviteurs, 
ny  de  tout  Testât  qu'elles  avoyent  auparavant, 
ains  leur  feit  payer  encores  plus  grandes  pen- 
sions qu'elles  ne  souloyent  avoir  :  mais  la  plus 
honnorable  ,  la  plus  belle  et  la  plus  royale 
grâce  qu'il  feit  à  ces  princesses  prisonnières , 
qui  avoyent  tousiours  vescu  en  grande  hon- 
nesteté  et  grande  pudicité  ,  feut  qu'elles  n'ouy- 
rent  ny  n'entendirent  oncques  chose  qui  leur 
deust  donner  crainte  ,  ou  seulement  souspeçon 

de 

de  rien  qui  feust  au  préjudice  de  leur  honneur  : 
ains  eurent  leur  privé  secret,  sans  que  personne 
hantast  parmy  elles  ny  les  veist,non  comme 
en  un  camp  d'ennemys  ,  ains  tout  ne  plus 
ne*  moins  que  si  elles  eussent  esté  en  quel- 
que sainct  monastère  de  religieuses  estroicte- 
ment  reformées  et  guardées  :  combien  que  la 
femme  de  Darius  ,  à  ce  qu'on  escript  ,  feust 
une  très-belle  princesse  ,  comme  Darius  aussy 
estoit  un  très-beau  et  grand  prince  ,  et  que 
les  filles  ressemblassent  à  leur  père  et  mère. 

Mais  Alexandre  estimant,  à  mon  advis ,  estre 
chose  plus  royale  ,  se  vaincre  soy  -  mesme  , 
que  surmonter  ses  ennemys  ,  ne  les  toucha, 
ny  elles ,  ny  austre  fille  ou  femme  ,  avant  que 
les  espouser,  exceptée  Barsene  ,  laquelle  estant 
demourée  veufve  par  le  trespas  de  Memnon  , 
feut  prinse  auprès  de  Damas.  Elle  estoit  sça- 
vante  es  lettres  Grecques ,  doulce  et  de  bonne 
grâce  ,  fille  d'Artabazus  qui  estoit  né  d'une 
fille  de  roy.  Alexandre  la  cogneut  à  la  susci- 
tation  de  Parmenion  ,  ainsy  que  l'escript  Aris- 
tobulus  ,  qui  le  sollicita  de  prendre  son  plaisir 
d'une  si  belle  et  si  noble  dame. 

Mais  au  demourant  en  reguardant  les  austres    Delà  con- 

i  n        •  '  •  tinence  d'A- 

dames  Persiennes  qui  estoyent  prisonnières  ,  ieXandre,de 
belles  et  grandes  à  merveilles ,  il  disoit  en  se  sa  sobriété, 

°  .  ,  1     r»  c  •  ,  de  sa  manie 

jouant  que  les  dames  de  Perse  raisoyent  mal  re  honnête 
aux  yeulx  à  qui  les  eontemploit  :mais  mons-  devi.vr^de 
trantà  l'opposite  de  leurs  belles  faces  la  beaulté  de  ses  lar- 
de sa  continence  et  chasteté  ,  il  passoit  par  de-  fesS"épen- 
vant  sans  s'y  affectionner  ,  non  plus  que  si  ses« 
Tome  K,  Q  q 

c'eussent  esté  des  images  de  pierre  sans  ame. 
Au  quel  propos  Philoxenus,  qu'il  a  voit  laissé  son 
lieutenant  es  provinces  basses. et  maritimes,  luy 
escripvit  une  fois  qu'un  Theodorus ,  marchand 
Tarentin  ,  avoit  deux  jeunes  entants  à  vendre  , 
de  beaulté  singulière  ,  et  qu'il  luy  mandast  s'il 
luy  plaisoit  qu'il  les  luy  acheptast.  Il  feut  si 
marry  de  cela  ,  qu'il  se  print  à  crier  tout  hault 
par  plusieurs  fois ,  mes  amys  ,  quelle  vilenie  a  ja- 
mais apperceu  Philoxenus  en  moy  ,  pour  laquelle  il 
ayt  deu  scstudier ,  pendant  quil  nefaict  rien  là  ,  à 
me  procurer  de  tels  reproches  ?  et  luy  feitrescrire 
sur  le  champ ,  avecques  force  injures ,  qu'il  ren- 
voyast  ce  marchand  Tarentin  à  la  mal'heure , 
et  sa  marchandise  quand  et  luy. 

Aussy  reprint  -  il  bien  aigrement  un  jeune 
homme  nommé  Agnon,  qui  luy  avoit  escript 
qu'il  vouloit  achepter  un  jeune  garçon,  qu'on 
appelloit  Crobylus  ,  qui  avoit  le  bruict  dedans 
la  ville  de  Corinthe  à  raison  de  sa  beaulté  ,  en 
intention  de  le  luy  meiner.  En  une  austre  fois 
ayant  esté  adverty,  que  Damon  et  Timotheus 
Macédoniens  estants  soubz  la  charge  de  Par-» 
menion  ,  avoyent  violé  les  femmes  de  quelques 
souldards  estrangiers  qui  estoyent  à  la  soulde  , 
il  escripvit  à  Parmenion  qu'il  en  eust  à  faire 
information ,  et  que  s'il  trouvoit  qu'ils  les 
eussent  de  faict  violées ,  qu'il  les  feist  mourir 
tous  deux  comme  bestes  sauvages  nées  à  la 
ruine  des  hommes.  Et  escript  en  celle  lettre 
de  soy-mesme  ces  propres  paroles  :  quant  à 
moy  ,  tant  s  en  faust  que  fuye  veu ,  ny  pensée  de 

veolr  la  femme  de  Darius ,  que  je  ne  veulx  pas  seu- 
lement souffrir  quon  tienne  propos  de  sa  beauhl 
devant  moy.  Il  avoit  accoustumé  de  dire ,  qu'il 
se  recogrioissoit  mortel  ;  principalement  à  deux 
choses ,  à  dormir  et  à  engendrer  :  comme  ayant 
opinion  que  le  travail  et  le  plaisir  de  la  volupté 
qu'on  prend  avecques  les  femmes  procèdent 
d'une  mesme  imbécillité  et  faiblesse  de  nature. 

Aussy  estoit  -  il  fort  sobre  de  sa  bouche , 
quant  au  manger  ,  comme  il  monstra  par  plu- 
sieurs austres  preuves  ,  et  mesmement  par  ce 
qu'il  dict  à  la  princesse  Ada,  laquelle  il  advoiia 
pour  sa  mère  ,  et  la  feit  royne  de  la  Carie  : 
car  comme  elle  ,  pensant  luy  faire  plaisir  ,  luy 
envoyast  tous  les  jours  force  viandes  exquises, 
et  force  ouvrages  de  four,  et  confitures;  et  oultre 
tout  cela  encores, des  cuisiniers  et  des  pasticiers 
qu'elle  tenoit  pour  excellents  en  leur  mestier ,  il 
luy  manda  qu'il  n'en  avoit  que  faire ,  pource  que 
son  gouverneur  ,  Leonidas ,  luy  en  avoit  baillé 
de  meilleurs  ;  c'est  à  sçavoir,  pour  le  disner  , 
se  leiver  avant  jour  ,  et  marcher  la  nuict  ;  et 
pour  le  soupper  ,  le  peu  manger  au  disner  : 
et  ce  mesme  gouverneur  ,  disoit-il ,  alloit  sou- 
vent ouvrir  et  visiter  les  coffres  où  l'on  es- 
tuyoit  les  matelats  de  mon  lict  et  mes  habille- 
ments ,  pour  veoir  si  ma  mère  y  auroit  rien 
fourré  de  friandise  et  de  superfluité. 

Et  si  estoit  moins  subject  au  vin  qu'il  ne 
sembloit  :  mais  ce  qui  le  faisoit  estimer  tel , 
estoit  le  long  temps  qu'il  demouroit  à  table , 
plus  à  deviser  qu'à  boire  :  car  à  chasque  fois 

Oo  a 

qu'il  beuvoit  ,  il  mettoit  tousiours  en  avant 
quelque  long  propos  ,  encores  estoit-ce  quand 
il  se  trouvoit  de  grand  loisir  ;  car  en  temps 
d'affaires  il  n'y  avoit  ny  festin  ,  ny  bancquet, 
ny  jeu ,  ny  nopces  ,  ny  austre  passe-temps  qui 
l'arrestast ,  comme  ont  faict  plusieurs  austres 
capitaines.  Ce  que  l'on  peust  facilement  cog- 
noistre  par  la  briefveté  de  sa  vie  ,  et  par  la 
grandeur  et  multitude  des  haults  taicts  qu'il 
feit  en  si  peu  de  temps  qu'il  vescut. 

Quand  il  estoit  de  loisir ,  le  matin  ,  après 
estre  leivé ,  la  première  chose  qu'il  faisoit ,  il 
sacrifioit  aux  dieux  ,  et  puis  se  mettoit  incon- 
tinent à  table  pour  disner  :  et  au  reste  ,  passoit 
tout  le  long  du  jour  son  temps  ou  à  chasser, 
ou  à  composer  quelque  chose  ,  ou  à  pacifier 
quelque  querelle  entre  les  gents  de  guerre ,  ou 
à  lire.  Et  s'il  marchoit  par  les  champs  ,  qu'il 
ne  feut  point  trop  pressé  d'aller  ,  il  s'exerci- 
toit  en  allant  par  pais  à  tirer  de  l'arc  ,  ou  à 
monter  sur  un  chariot  ,  ou  à  en  descendre  , 
ainsy  comme  il  couroit.   Bien  souvent  ,  par 
manière  de  jeu  ,  il  chassoit  aux  renards  ,  ou 
s'esbattoit  à  prendre  des  oyseaux,  ainsy  comme 
l'on  peust  veoir  par  les  mémoires  de  ses  pa- 
piers journaulx  :  puis  quand  il  estoit  arrivé  au 
logis ,  il  entroit  au  baing  ,  là  où  il  se  faisoit 
frotter  et  huiler.  Cela  faict,  il  demandoit  aux 
pannetiers  et  escuyers  trenchants  si  tout  estoit 
prest  en  cuisine  ,  et  commençoit  à  soupper 
bien  tard  ,  de  manière  qu'il  estoit  tousiours 
nuict  avant  qu'il  se  meist  à  table  ,  là  où  il 

pretioit  merveilleusement  grand  soing ,  et  avoit 
diligemment  l'œil  à  ce  que  rien  n'y  feust  dis- 
tribué inesgualement ,  ne  plus  à  l'un  qu'à  l'aus- 
tre  de  ceulx  qui  mangeoyent  quand  et  luy  ,  et 
tenoit  longuement  table  ,  pource  qu'il  aymoit 
à  parler  et  à  deviser  ,  comme  nous  avons  dict. 

Si  estoit  bien  sa  compaignie  et  sa  conversa- 
tion ,  au  demourant ,  la  plus  agréable  et  la  plus 
plaisante  que  de  roy  ne  prince  qui  feust  onc- 
ques  :  car  il  n'avoit  fauste  de  grâce  quelcon- 
que ,  excepté  que  lors  il  estoit  un  peu  fascheux 
pour  ses  vanteries ,  et  tenoit  en  cela  trop  du 
soldat  vanteur  ,  qu'il  aymoit  à  raconter  ses 
vaillances  :  car  oultre  ce  que  de  luy-mesme  il 
se  laissoit  facilement  aller  à  ceste  vanité  de 
braverie  ,  encores  se  souffroit-il  meiner  par  le 
nez ,  en  manière  de  parler  ,  aux  flatteurs.  Ce 
qui  estoit  bien  souvent  cause  de  la  ruine  des 
gents  de  bien  qui  se  trouvoyent  autour  de  luy, 
lesquels  ne  vouloyent  ny  le  louer  en  sa  pré- 
sence ,  à  l'envy  des  flatteurs  ,  ny  n'osoyent 
aussy  dire  moins  qu'eulx  des  mesmes  louanges 
qu'ils  luy  donnoyent  ,  pource  qu'en  l'un  y 
avoit  de  la  honte  ,  et  en  l'austre  du  dangier. 
Après  soupper  ,  s'estant  derechef  lavé  ,  il  s'en- 
dormoit  bien  souvent  jusques  à  midy  ,  et  quel- 
quefois tout  le  long  du  jour  ensuivant. 

Quant  à  luy  ,  il  n'estoit  auscunement  cu- 
rieux de  viandes  exquises  ,  de  sorte  que  quand 
on  luy  envoyoit  des  pais  voisins  de  la  mer 
quelques  fruicts  singuliers  ,  ou  des  plus  rares 
poissons  ,  il  les  envoyoit  ça  et  là  à  sçs  amys , 

sans  en  retenir  bien  souvent  rien  pour  soy  : 
toutesfois  sa  table  estoit  tousiours  magnificque- 
ment  servie  ,  et  en  augmenta  tousiours  la  des- 
pense ordinaire  à  mesure  que  ses  prosperitez 
et  conquestes  allèrent  en  avant  ,  jusqu'à  ce 
qu'elle  monta  à  la  somme  de  mille  escus  par 
jour.  Aussy  s'arresta-elle  là  ,  et  feut  prefix  ce 
but  de  despense  à  ceulx  qui  le  vouloyent  fes- 
toyer ,  qu'ils  ne  peussent  despendre  davantage. 
Alexandre  Mais  après  ceste  bataille  de  Issus ,  il  envoya 
assiège Tyr,  en  ja  v\\\e  de  Damas  saisir  l'or  et  l'argent  ,  le 

visions    qui  o  7 

lui  promet-  baguage  ,  les  femmes  et  les  enfants  des  Perses 
ces!  e  SUC"  qu'ils  y  avoyent  laissez  ,  là  où  les  hommes 
d'armes  Thessaliens  feirent  très-bien  leurs  be- 
songnes  :  car  aussy  les  y  avoit-il  expressée- 
ment  envoyez  à  ceste  intention  ,  pource  qu'il 
les  avoit  veu  faire  très-bien  leur  debvoir  au 
jour  de  la  bataille.  Toutesfois  ,  le  reste  de  son 
armée  en  feut  aussy  tout  remply  de  richesses: 
et  lors  premier  les  Macédoniens  ayants  gousté 
l'or  et  l'argent ,  les  délices  ,  les  femmes  et  la 
manière  de  vivre  des  Perses ,  ne  plus  ne  moins 
que  les  chiens  qui  ont  une  fois  esté  à  la  curée , 
depuis  qu'ils  trouvent  la  trace  de  la  beste ,  ne 
demandoyent  plus  qu'à  aller  après ,  et  à  pour- 
suivre ceste  opulence  persienne.  Ce  neant- 
moins  Alexandre  feut  d'advis  "que  première» 
ment  il  valoit  mieulx  s'asseurer  des  provinces 
basses  et  maritimes. 

Si  vindrent  incontinent  devers  luy  les  roys, 
qui  luy  meirent  entre  ses  mains  le  royaulme 
de  Cypre  et  toute  la  Phœnicie  ,  exceptée  la 


Alexandre.        295 

ville  de  Tyr  ,  devant  laquelle  il  alla  mettre  le 
siège  ,  où  il  demoura  sept  mois  ,  l'assaillant 
avecques  de  grandes  chaussées  qu'il  feit  jecter 
en  mer  ,  et  avecques  force  engins  de  batterie , 
et  par  mer  ,  avecques  deux  cent  gualeres. 
Durant  ce  siège  ,  il  luy  feut  une  nuict  adyîs 
que  Hercules  luy  tendoit  la  main  de  dessuz  les 
murailles  de  la  ville  ,  et  l'appelloit  par  son 
nom  ;  et  y  eut  aussy  plusieurs  des  Tyriens  qui 
songèrent ,  en  dormant ,  qu'Apollo  leur  disoit 
qu'il  s'en  vouloit  aller  devers  Alexandre  ,  pour 
austant  que  ce  qu'on  faisoit  dedans  la  ville  ne 
luy  plaisoit  point  ,  à  l'occasion  de  quoy  ils 
lièrent  et  attachèrent  son  image  ,  qui  estoit  de 
grandeur  excessifve ,  avecques  force  chaisnes  , 
et  la  clouèrent  avecques  de  gros  et  grands 
clous  à  sa  base  ,  ne  plus  ne  moins  que  si  ç'eust 
esté  quelque  traistre  qui  s'en  feust  voulu  aller 
rendre  aux  ennemys  ,  en  le  nommant  AUxan- 
drisu  ,  c'est  -  à  -  dire  ,  partial  ,  favorisant  à 
Alexandre. 

Encores  eut  là  Alexandre  une  austre  vision 
en  dormant  :  car  il  luy  feut  advis  qu'il  voyoit 
de  loing  un  satyre  qui  se  joiioit  à  luy  ;  mais 
quand  il  s'en  cuydoit  approcher  pour  le  pren- 
dre ,  il  s'eschappoit  tousiours  de  luy  ,  jusques 
à  ce  que  finablement  ,  après  l'avoir  bien  prié 
et  bien  couru  autour  de  luy  ,  il  luy  tomba 
entre  les  mains.  Les  devins  enquis  sur  ce  songe , 
respondirent ,  avecques  fort  vray- semblable 
apparence  ,  qu'il  ne  falloit  que  diviser  en  deux 
ce  mot  satyros  ,  en  disant  sa  tyros ,  qui  signi- 

iîeroit ,  la  ville  de  Tyr  sera  tienne  :  et  monstre- 
l'on  encores  la  fontaine  auprès  de  laquelle  il 
luy  feut  advis  qu'il  veit  le  satyre. 

Durant  ce  siège  il  alla  faire  la  guerre  aux 
Arabes  habitants  le  long  du  mont  qui  s'appelle 
Anti-liban ,  là  où  il  feut  en  grand  dangier  de 
sa  personne  ,  pour  avoir  attendu  son  précep- 
teur ,  Lysimachus  ,  qui  l'avoit  suivy  ,  disant 
qu'il  n'estoit  point  pire  ne  p^s  vieil  que 
Phcenix  :  car  quand  ils  feurent  au  pied  de  la 
montaigne  ,  ils  laissèrent  leurs  chevaulx  ,  et 
commencèrent  à  marcher  contrt-mont  à  pied; 
mais  luy  ,  ayant  le  cœur  si  gentil  qu'il  ne  vou- 
loit  point  laisser  derrière  son  maisîre  d'es- 
chole  ,  qui  estoit  si  las  que  plus  n'en  pouvoit, 
mesmement  pource  que  le  soir  estant  jà  venu, 
et  que  les  ennemys  n'estoyent  pas  gueres  loing 
d'eulx ,  il  demoura  à  la  queue ,  s'arrestant  à  luy 
donner  courage  de  cheminer  ,  et  à  le  porter 
presque  à  demy  ,  de  manière  qu'il  ne  se  donna 
guarde  ,  qu'il  se  trouva  esloigné  de  son  armée 
avecques  bien  petite  trouppe  de  ses  gents ,  et 
surprins  de  la  nuict  et  d'un  très-aspre  froid  en 
un  fort  maulvais  et  rude  pais ,  là  où  il  apper- 
ceut  de  loing  force  feux  que  les  ennemys 
avoyent  allumez  ,  les  uns  çà  ,  les  austres  là  ; 
et  se  confiant  en  la  disposition  de  sa  personne , 
joinct  qu'il  avoit  tousiours  accoustumé  de  re- 
médier aux  difficultez  et  nécessitez  où  se  trou- 
voyent  les  Macédoniens  ,  par  son  propre  tra- 
vail,  en  mettant  luy  mesmeia  main  à  la  be- 
songne,il  s'en  courut  \ers  ceulx  qui  avoyent 

allumé 

allumé  ces  plus  prochains  feux  ,  et  ayant  occis 
de  son  espée  deux  des  Barbares  qui  estoyent 
couchez  au  long  du  feu  ,  y  ravit  un  tison  ,  et 
s'en  recourut  à  tout  vers  ses  gents  ,  qui  en 
allumèrent  un  grand  feu  ,  dont  auscuns  des 
Barbares  s'effroyerent  tellement  ,  qu'ils  s'en 
meirent  en  fuite  ,  et  les  austres ,  qui  le  cuyde- 
rent  venir  charger ,  feurent  par  luy  deffaicts. 
Ainsy  se  logea-il  pour  celle  nuict ,  luy  et  ses 
gents  ,  hors  de  dangier  :  Chares  l'a  ainsy  es- 
cript. 

Au  reste  ,  le  siège  de  Tyr  eut  à  la  fin  telle  Alexandre 
issue  :  Alexandre  faisoit  reposer  la  plus  grande  x^après6 
partie  de  son  armée,  estant  lasse  et  travaillée  huit  mois  de 
de  tant  de  combats  qu'elle  avoit  supportez  ,  et siege' 
envoyoit  peu  de  gents  à  l'assault ,  pour  enguar- 
der  seulement  les  Tyriens  de  pouvoir  reposer  ; 
et  un  jour  le  devin  Aristander  ,  ayant  sacrifié 
aux  dieux  ,  et  considérant  les  signes  des  en- 
trailles ,  affirma  fort  asseuréement  aux  assis- 
tants ,  que  la  ville  seroit  prinse  dedans  la  fin 
du  mois  ,  dont  tout  le  monde  se  print  à  rire 
en  se  mocquant  de  luy  ,  pource  que  c'estoit  le 
dernier  jour.  A  raison  de  quoy  Alexandre  ,  le 
voyant  demouré  tout  court  ;  comme  celuy  qui 
ne  sçavoit  qu'il  debvoit  dire  ,  et  s'erTorceant 
de  faire  tousiours  ressortir  à  effect  les  prédic- 
tions des  devins ,  ordonna  qu'on  ne  comptast 
point  ce  jour-là  pour  le  trentiesme  ,  ains  pour 
le  vingt-septiesme  ,  et  sur  l'heure  mesme  feit 
sonner  les  trompettes  ,  et  donner  un  assault  à 
la  muraille  plus  roide  qu'il  n'avoit  proposé  du 

Tome  V,  P  p 

commencement.  Si  en  feut  le  combat  fort 
aspre,  pource  que  ceulx  mesmes  qui  estoyent 
demourez  dedans  le  camp  ,  ne  se  peurent  tenir 
qu'ils  n'y  courussent  au  secours  de  ceulx  qui 
avoyent  esté  députez  pour  assaillir  :  tellement 
que  les  Tyriens  se  voyants  ainsy  furieusement 
assaillir  de  tous  costez  ,  perdirent  le  cœur  ,  et 
par  ce  moyen  en  feut  la  ville  prinse  ce  mesme 
jour. 
Il  prend        Depuis ,  ainsy  comme  il  estoit  devant  Gaza , 

princîp.T?ile  v^e  principe  et  ^a  Pu,s  grande  de  la  Syrie  , 
de  Syrie»     il  luy  tomba  dessuz  l'espaule  une  motte  de 
terre  que  luy  laissa  cheoir  un  oyseau  volant 
en  l'air  :  l'oyseau  s'en  alla  poser  sur  un  des 
engins  de  batterie  dont  il  battoit  la  ville  ,  et  se 
trouva  prins  et  empestré  dedans  des  rets  faicts 
de  nerfs  ,  dont  on  se  servoit  pour  tourner  à 
couvert  les  cordes  des  engins.  Aristander  pre- 
dict  que  cela  signifioit  qu'il  seroit  bleçé  en 
l'espaule  ,  mais  aussy  qu'il  prendroit  la  ville  ; 
et  en  advint  tout  ne  plus  ne  moins.  Et  comme 
il  envoyast  à  sa  mère  Olympias  ,  à  Cleopatra  , 
et  à  ses  austres  amys ,  force  présents  du  butin 
Quels  pré-  qui  feut  guaigné  au  sac  de  celle  ville  ,  il  en- 
sens  il  fait  à  voya  entre  austres  choses  cinq  cent  quintaulx 

son  gouver-         J  »  •  j 

neur ,  et  a  encens  a  son  gouverneur  Leonidas  ,  et  cent 
pourquoi,  fe  myrrhe  ,  se  soubvenant  d'une  espérance 
qu'il  luy  avoit  austrefois  donnée  ,  lorsqu'il 
estoit  encores  enfant  :  car  ainsy  qu'il  sacri- 
fioit  un  jour  aux  dieux ,  il  print  de  l'encens  à 
deux  mains  pour  mettre  dedans  le  feu  à  faire 
du  parfum  ;  ce  que  voyant  Leonidas ,  luy  dict  : 

quand  tu  auras  conquis  la  région  ou  croissent  des 
drogues  odorantes  et  les  espiceries  ,  tu  feras  ainsy 
des  parfums  largement  ;  mais  pour  ceste  heure  con- 
tentes-toy  d'user  plus  estroictement  de  ce  que  tu  as 
de  présent.  Alexandre  se  soubvenant  lors  de 
son  advertissement  ,  lny  escripvit  en  ceste 
manière  :  nous  t'envoyons  de  l'encens  et  de  la 
myrrhe  en  abondance  ,  affn  que  désormais  tu  ne 
sois  plus  chiche  envers  les  dieux. 

Il  luy  feut  aussy  apporté  un  petit  coffret , 
qui  feut  estimé  le  plus  riche  et  le  plus  précieux 
meuble  qui  eust  esté  guaigné  en  la  deflaicte  de 
Darius  ;  et  il  demanda  à  ses  privez  qui  estoyent 
autour  de  luy  ,  quelle  chose  leur  sembloit  plus 
digne  d'estre  meise  dedans.  Les  uns  luy  dirent 
d'un  ,  les  austres  d'austre  :  mais  luy  ,  dict  qu'il 
y  mettroit  l'iliade  d'Homère  ,  pour  la  digne- 
ment guarder.  Cela  tesmoignent  et  escripvent 
tous  les  historiens  qui  sont  les  plus  dignes  de 
foy.  Et  si  ce  que  ceulx  d'Alexandrie  racontent 
sur  la  foy  et  au  rapport  de  Heraclides  ,  est 
véritable  ,  il  semble  bien  que  Homère  ne  luy 
feut  pas  inutile  en  ce  voyage  :  car  ils  disent 
que  quand  il  eut  conquis  l'Egypte  ,  il  y  voulut 
bastir  une  grande  cité  ,  la  peupler  de  très- 
grand  nombre  d'habitants  ,  tous  Grecs ,  et  la 
nommer  de  son  nom  ;  et  estoit  desia  tout  prest 
à  tracer  et  enclorre  un  certain  lieu  qui  luy 
avoit  esté  choisy  par  le  conseil  des  ingénieurs 
et  maistres  ouvriers  :  mais  la  nuict  de  devant 
il  eut  une  vision  merveilleuse  ,  car  il  luy  feut 
advis  qu'il  se  vint  présenter  devant  luy  un 

personnage  ayant  les  cheveulx  tous  blancs  de 
vieillesse  ,  avecques  une  face  et  une  présence 
vénérable  ,  lequel  s'approchant  de  luy  ,  pro- 
nonça ces  vers  : 

Une  isle  il  y  a  dedans  la  mer  profonde 
Tout  vis-à-vis  de  l'^Egypte  féconde , 
Qui  par  son  nom  Pharos  est  appellée. 

Combien  il  II  ne  feut  pas  plustost  leivé  le  matin  ,  qu'il 
Homère"  s'en  a^a  veoir  ceste  isle  de  Pharos  ,  laquelle 
par  le  con-  estoit  pour  lors  un  peu  au-dessuz  de  la  bouche 

seu  des  vers  .  ,  r 

duquel  il  du  Nil  ,  qu  on  appelle  Canobique  ,  mais  main- 
tenant est  joincte  à  la  terre  ferme  par  une  lei- 
vée  qu'on  y  a  faicte  à  la  main  ,  et  luy  sembla 
que  c 'estoit  l'assiette  du  monde  la  plus  propre  , 
pource  qu'il  avoit  en  pensée  de  faire  :  car 
c'est  comme  une  langue  ou  une  encouleure 
de  terre  assez  raisonnablement  large  ,  qui  sé- 
pare un  grand  lac  d'un  costé  ,  et  la  mer  de 
l'austre  ,  laquelle  se  va  là  aboutissant  en  un 
grand  port  :  si  dict  alors  qu'Homère  estoit 
admirable  en  toutes  choses  ,  mais  qu'entre 
austres  il  estoit  très-sçavant  architecte  ,  et 
commanda  que  promptement  on  luy  traçast 
et  designast  la  forme  de  la  ville  selon  l'assiette 
du  lieu. 

Or ,  ne  trouvèrent  -  ils  point  là  sur  l'heure 
de  croie  ou  de  terre  blanche  pour  marquer  , 
à  raison  de  quoy  ils  prindrent  de  la  farine  , 
dont  ils  tracèrent  dessuz  la  terre  ,  qui  estoit 
noire  ,  une  grande  enceincte  courbée  en  figure 
circulaire  ,  le  rond  de  laquelle  se  terminoit 
par  le  dedans  en  deux  bases  droictes ,  de  grau- 

deur  esguale  ,  qui  venoyent  à  clorre  toute  la 
grandeur  de  ce  pourpris  en  forme  de  manteau 
Macedonicque.  Alexandre  en  trouva  le  pour- 
traict  beau  ,  et  y  print  grand  plaisir  :  mais 
soubdainement  une  multitude  infinie  de  grands 
oyseaux  de  toutes  espèces  se  leiva  du  lac  et 
de  la  rivière  en  si  grand  nombre  ,  qu'ils  obscur- 
cissoyent  l'air  ,  comme  eust  faict  une  grosse 
nuée ,  et  venants  à  se  poser  en  ce  pourpris-là , 
mangèrent  toute  la  farine  ,  sans  qu'il  y  en 
demourast  chose  quelconque.  Alexandre  se 
troubla  de  ce  présage  ;  mais  les  devins  luy 
dirent  qu'il  ne  falloit  point  qu'il  s'en  faschast, 
pource  que  c'estoit  signe  qu'il  bastiroit  là  une 
ville  si  plantureuse  de  tous  biens  ,  qu'elle  suffi- 
roit  à  nourrir  toutes  sortes  de  gents  :  parquoy 
il  commanda  adoncques  à  ceulx  à  qui  il  en 
avoit  baillé  la  charge ,  qu'ils  se  meissent  après , 
et  luy  cependant  print  son  chemin  pour  aller 
au  temple  de  Jupiter  Hammon. 

Le  chemin  estoit  long  ,  et  y  avoit  beaucoup   $or]  péierl- 
de  travaulx  et  beaucoup  de  difficultez  :  mais  nagçài'ora- 

.  ,         .  ' ,  ,  cle  de  Jupi- 

deux  dangiers  pnncipaulx  entre  tous  les  aus-  ter  Ham- 
tres  :  l'un  estoit  fauste  d'eau  ,  pour  laquelle  il  m.or>  * et  les 

.  .  ,  •■     1  réponses 

y  a  plusieurs  journées  de  pais  désert  et  inhabi-  quil  en  re- 
table ;  l'austre  estoit  que  le  vent  du  midy  ne  çut* 
se  leivast  impétueux  pendant  qu'ils  seroyent 
par  le  chemin  ,  et  qu'il  ne  donnast  dedans  les 
sables  ,  qui  sont  d'estendue  et  de  profondeur 
infinie  ,  comme  on  dict  qu'anciennement  il 
esmeut  une  telle  tourmente  en  ces  plaines-là  ? 
€t  y  enleiva  de  tels  monceaux  de  sablons ,  que 

Sables  qui  cinquante  mille  hommes  de  l'armée  de  Carn- 
et étouffe-  byses  y  demourerent  morts  dessoubz.  Il  n'y 
rent  une  ar- avoit  personne  en  sa  suite  qui  ne  discourust 

mee  de  cm-  l  .    *  . 

quante  mil-  et  ne  previst  bien  ces  dangiers  ;  mais  il  estoit 
le  hommes.  mai_aySe;  de  divertir  Alexandre  de  chose  quel- 
conque qu'il  eust  envie  de  faire ,  pource  que 
la  fortune  luy  cédant  en  toutes  ses  entrepri- 
ses ,  le  rendoit  entier  et  ferme  en  ses  opinions  ; 
et  la  grandeur  de  son  courage  faisoit  qu'il 
s'obstinoit  invinciblement  en  toutes  choses  , 
quand  il  les  avoit  une  fois  entreprinses  ,  jus- 
ques  à  vouloir  forcer ,  non  seulement  les  enne- 
mys  ,  mais  aussy  le  temps  et  les  lieux. 

Au  demourant  ,  les  secours  et  remèdes  que 
Dieu  luy  envoya  contre  les  difficultez  et  dan- 
giers de  ce  voyage-là ,  ont  esté  trouvez  plus 
croyables  que  les  responses  qu'on  dict  qu'il 
luy  donna  depuis  ;  ains  ,  qui  plus  est,  ont  faict 
qu'on  n'a  auscunement  adjousté  foy  aux  ora- 
cles qu'on  escript  qui  luy  feurent  respondus. 
Car  premièrement  les  grandes  eaux  qui  tom- 
bèrent du  ciel ,  et  les  pluyes  continuelles  ,  les 
guarantirent  du  dangier  de  la  soif,  en  destrem- 
pant la  seicheresse  du  sable  ,  qui  en  devint 
moite  et  serré  en  soy-mesme  ,  de  manière  que 
l'air  mesme  en  feut  plus  doulx  ,  plus  frais  et 
plus  net.  Davantage  ,  comme  les  bornes  et 
marques  ausquelles  les  guides  recognoissent 
le  chemin  feussent  confuses  ,  de  sorte  qu'ils 
erroyent  çà  et  là  sans  sçavoir  plus  où  ils  al- 
loyent  ,  il  leur  apparut  des  corbeaux  qui  les 
guidèrent  en  volant  devant  eulx ,  se  hastants  de 

voler  quand  ils  les  voyoyent  suivre  *  et  les  atten- 
dants quand  ils  demouroyent  derrière  :  et, qui  est 
encores  plus  admirable,  Callisthenes  escriptque 
la  nuict  avecques  leurs  chants  ils  r'appelloyent 
ceulx  qui  s'estoyent  esguarez  ,  et  crioyent  si 
fort.qu'ils  les  remeftoyent  en  la  trace  du  chemin. 
A  la  fin ,  ayant  traversé  le  désert  il  arriva 
au  temple  qu'il  cherchoit  :  là  où  d'arrivée  le 
grand  prebstre  le  salua  de  la  part  du  dieu  , 
comme  de  son  père  :  et  Alexandre  luy  demanda 
s'il  luy  estoit  point  eschappé  quelqu'un  de  ceulx 
qui  avoyent  occis  son  père.  Le  prebstre  luy  res- 
pondict  qu'il  se  guardast  de  blasphémer  ,  pour- 
ce  que  son  père  n'estoit  point  mortel  :  parquoy 
reprenant  son  propos  ,  il  luy  demanda  si  les 
meurtriers  qui  avoyent  conspiré  la  mort  de 
Philippus  avoyent  tous  esté  punis  :  et  puis  l'in- 
terrogua  aussy  touchant  son  empire  ,  s'il  luy 
feroit  la  grâce  d'estre  monarque  de  tout  le 
monde  :1e  dieu  luy  respondictpar  la  bouche  de 
son  prophète  qiCouy  ,  et  que  la  mort  de  Philippus 
estoit  entièrement  vengée  ,  et  adoneques  il  feit  de 
magnifkques  offrandes  au  dieu ,  et  donna  de 
l'argent  largement  aux  prebstres  et  ministres 
du  temple.  Voylà  ce  qu'escripvent  la  pluspart 
des  auteurs  touchant  ce  qu'il  demanda ,  et  ce 
qui  luy  feut  respondu  par  l'oracle  :  il  est  vray 
qu'Alexandre  mesme  en  une  sienne  missifve 
qu'il  escript  à  sa  mère ,  dict  qu'il  avoit  eu  quel- 
ques secrettes  responses  de  l'oracle ,  lesquelles 
il  luy  communicqueroit  à  elle  seule  quand  il 
seroit  de  retour  en  Macédoine. 


304        Alexandre. 

Les  austres  disent  que  le  prebstre  le  voulant 
saluer  en  language  Grec  avecques  plus  amiable 
expression ,  luy  voulut  dire  :  ô  Paidion  ,  qui 
vault  austant  à  dire  que  cher  fils  :  mais  que  la 
langue  luy  fourcha  un  peu ,  à  cause  que  ce  n'es- 
toit  pas  son  language  naturel ,  et  qu'il  meitune 
s ,  au  lieu  d'une  n  ,  à  la  fin  ,  en  disant  opai  Dios , 
qui  signifie  ,  ô  fils  de  Jupiter  :  et  qu'Alexandre 
feut  bien-ayse   de  ceste  erreur  de  langue  , 
dont  il  courut  un  bruict  parmy  ses  gents  ,  que 
Jupiter  l'avoit  appelle  son  fils. 
Ses  modes-      On  dict  aussy  qu'il  voulut  ouyr  le  philosophe 
àeSceeuPx°nqS  Psammon  en  Egypte  ,  et  qu'il  trouva  fort  bon 
l'appel-        un  propos  qu'il  luy  tint ,  en  luy  discourant 

loient  fils  ln'  \     -,  »         ,  J 

de  Jupiter.  9ue  LJieu  estoit  roy  des  hommes  ,  pource  , 
disoit-il ,  que  ce  qui  règne  ,  et  qui  domine  en 
toutes  choses ,  est  tousiours  divin  :  mais  luy- 
mesme  en  discourut  avecques  meilleure  raison 
et  plus  philosophicquement ,  quand  il  dict ,  que 
Dieu  estoit  bien  père  commun  de  tous  les  hommes  , 
mais  que  particulièrement  il  retenoit  pour  soy  ,  et 
avo'ùoit  siens  ,  ceulx  qui  estoyent  les  plus  gents 
de  bien.  Bref  envers  les  Barbares ,  il  se  monstroit 
plus  arroguant ,  et  faisoit  semblant  de  croire 
fermement  qu'il  eust  esté  engendré  par  ce  dieu- 
là  ,  mais  envers  les  Grecs  il  parloit  de  celle 
geniture  divine  plus  sobrement  et  plus  modes- 
tement :  toutesfois  en  une  lettre  qu'il  eseripvit 
aux  Athéniens  touchant  la  ville  de  Samos ,  il 
dict  :  je  ne  vous  ay  pas  donné  ceste  noble  et  franche 
cité-là  :  car  vous  la  tene^  en  don  de  celuy  qu'on  ap* 
pdloit  alors  monseigneur  et  mon  père  ;  entendant 

le 

le  roy  Philippus  :  mais  depuis  ayant  esté  bleçé 
d'un  coup  de  traict ,  et  en  sentant  griefve  dou- 
leur ,  il  se  retourna  vers  ses  amy s ,  et  leur  dict  : 
cela  qui  coule  de  ma  playe  est  vray  sang ,  et  non 
point ,  comme  dict  Homère  , 

Une  liqueur  de  rien ,  semblable  à  celle 
Qui  flue  aux  dieux  de  nature  immortelle. 

Et  un  jour  qu'il  faisoit  un  si  violent  orage  de 
tonnerre  ,  que  tout  le  monde  en  estoit  effroyé , 
Anaxarchus  le  rhetoricien  se  trouvant  lors  au- 
près de  luy  ,  luy  dict  :  Et  toy  ,  fils  de  Jupiter, 
en  ferois-tu  bien  austant  ?  Alexandre  en  riant  luy 
respondict  '.je  ne  veulx  pas  estre  espouvantable  à 
mes  amy  s ,  comme  tu  veulx  que  je  le  sois  ,  quand 
tu  mesprises  le  service  de  ma  table  y  voyant  mettre 
des  poissons  dessu^  ,  et  disant  quon  y  deust  veoir 
des  testes  de  princes  et  de  satrapes. 

Car  on  dict ,  à  la  vérité ,  qu'un  jour  comme 
Alexandre  envoyast  quelques  petits  poissons  à 
Hephsestion ,  cestuy  Anaxarchus  se  laissa  es- 
chapper  de  la  bouche  ceste  parole-là ,  en  cui- 
dant  se  mocquer ,  et  monstrer  que  c'est  peu  de 
chose ,  que  de  ceulx  qui  vont  prochassants  les 
grands  estats  et  haults  lieux  d'auethorité  par 
dessuz  les  austres ,  avecques  tant  de  travaulx 
et  tant  de  périls ,  comme  n'ayants  rien  du  tout , 
ou  bien  peu  plus  que  les  austres ,  es  plaisirs 
et  délices  de  ce  monde. 

Quand  doneques  il  n'y  auroit  austres  preuves 
ny  austres  raisons  ,  que  celles  que  nous  avons 
recitées  ,  encores  pourroit-on  bien  juger  par 
Tome  F,  Q  q 

icelles  ,  qu'Alexandre  ne  s'abusoit  point  en  soy- 
mesme  ,  ny  ne  s'enorgueillissoit  point  de  ceste 
présomptueuse  opinion  ,  de  cuider  qu'il  feust 
engendré  d'un  dieu  ,  ains  qu'il  s'en  servoit 
pour  tenir  les  austres  hommes  soubz  le  joug 
d'obéissance  ,  par  l'opinion  qu'il  leur  imprimoit 
de  ceste  divinité. 
Du  plaisir  Au  partir  d'Egypte  il  s'en  retourna  en  la 
qu'il     pre-  Phcenicie  ,  là  où  il  reit  des  sacrifices  ,  des  testes 

noit    aux  :  ir 

jeux,exem-  et  processions  en  1  honneur  des  dieux  ,  et  aussy 
blenvelihn-  des  danses ,  des  jeux  de  tragaedies  ,  et  austres 
ce  envers    tels  passe-temps  ,  qui  estoyent  fort  beaulx  à 

les  joueurs  .  ,  ,  .  r  . 

de  tragédies  veoir  ,  non  -  seulement  pour  la  magnificence  de 
et  de  comé-  l'appareil  ,  mais  aussy  pour  l'affection  et  la  di- 
ligence des  entremetteurs  ,  qui  s'efforçoyent  de 
faire  mieulx  à  l'envy  les  uns  des  austres  :  car 
c'estoyentles  princes  de  Cypre  qui  estoyent  les 
entrepreneurs  ,  et  qui  fournissoyent  tout  ce 
qu'il  falloit  aux  joueurs  ,  ne  plus  ne  moins  qu'à 
Athènes  on  tire  au  sort  un  bourgeois  de  chasque 
lignée  du  peuple ,  à  qui  il  eschet  de  faire  les 
frais  de  tels  jeux.  Et  contendoyent  ces  sei- 
gneurs d'une  merveilleuse  affection  à  qui  feroit 
le  mieulx  ,  mesmement  Nicocreon  qui  estoit 
roy  de  Salamine  en  Cypre,  et  Pasicrates  sei- 
gneur de  la  ville  de  Soles  :  car  il  estoit  escheu 
à  ces  deux  princes  de  fournir  aux  deux  plus  ex- 
cellents joueurs  ,  Pasicrates  à  Athenodorus , 
et  Nicocreon  à  Thessalus  ,  auquel  Alexandre 
favorisoit  fort  ,  sans  toutesfois  desclarer  sa  fa- 
veur ,  sinon  après  qu'Athenodorus  par  sen- 
tence des  juges  à  ce  commeis  eust  esté  dçsçlaré 

le  vainqueur:  car  alors  en  s'en  retournant  des 
jeux ,  il  dict  qu'il  approuvoit  et  con/ïrmoit  le 
jugement  des  juges,  mais  qu'il  eust  volontiers 
quitté  une  partie  de  son  royauhne  ,  pour  ne 
veoir  point  Thessalus  vaincu.  Et  comme  ceulx 
d'Athènes  eussent  condemné  Athenodorus  à 
l'amende  ,  pour  austant  qu'il  avoit  failly  de 
soy  trouver  à  Athènes  aux  jours  des  Baccha- 
nales ,  esquels  se  jouent  les  comeedies  et  tragé- 
dies ,  il  pria  Alexandre  de  vouloir  escrire  pour 
luy  ,  à  ce  que  l'amende  luy  feust  remeise  :  mais 
il  ne  le  voulut  pas  faire,  ains  envoya  l'amende, 
qu'il  paya  luy-mesme  de  son  argent.  Un  austre 
bon  joueur  nommé  Lycon  ,  natif  de  la  ville 
de  Scarphie  ,  ayant  un  jour  excellemment  joué, 
entrelassa  dextrement  en  son  roolle  quelque 
vers,  par  lequel  il  Iuydemandoit  en  don  dix  ta-  ,  Six  mlUli 
lents:  Alexandre  s'en  print  à  rire,et  les  luy  donna. 
En  ces  entrefaictes  Darius  luy  escripvit  et  à 
quelques-uns  de  ses  amys  ,  aussy ,  pour  le  prier  Alexandre 
qu'il  se  contentast  de  prendre  de  luy  dix  mille  offres  que 
talents  ,  pour  rançon  des  personnes  prison-  'H1  fau  Da" 
nieres  qu'il  tenoit  entre  ses  mains  ,  avecques 
tous  les  pays ,  terres  et  seigneuries  qui  sont 
deçà  la  rivière  d'Euphrates  ,  et  l'une  de  ses 
filles  en  mariage  pour  désormais  estre  son  allié 
et  son  amy.  Il  communicqua  ceste  affaire  à  ses 
amys ,  entre  lesquels  Parmenion  luy  dict,  j'at- 
cepteroye  cela  quant  à  moy  ,  si  festoyé  Alexandre, 
Aussy  ferois-  je  moy  certainement  ,  respondict 
Alexandre  ,  si  festoyé  Parmenion. 

Mais  enfin  il  rescripvit  à  Darius ,  que  s'il 

La  femme  se  vouloit  venir  rendre  à  luy,  il  seroit  très- 
meunentra- humainement  traicté  par  luy  ,  sinon  qu'il  se 
vaii  d'en-  mettroit  dèi>  le  premi'er  jour  en  chemin  pour 
l'aller  trouver  :  toutefois  il  s'en  repentit  bien- 
tost  après  ,  pource  que  la  femme  de  Darius 
mourut  en  travail  d'enfant  ,  dont  il  monstra 
esvidemment qu'il  estoit  fort  desplaisant,  pour- 
ce  qu'il  avoit  perdu  un  grand  moyen  de  faire 
cognoistre  sa  clémence  et  son  humanité  :  mais 
au  moins  en  inhuma-il  le  corps  très-magnific- 
quement ,  sans  y  rien  espargner.  Or  y  avoit-il 
entre  les  eunuques  valets  -  de  -  chambre  de  la 
royne  un  nommé  Tireus,qui  avoit  esté  prins 
quand  et  les  femmes  :  il  se  desrobba  du  camp 
d'Alexandre ,  et  montant  dessuz  un  cheval ,  s'en 
courut  devers  Darius  luy  porter  la  nouvelle 
de  la  mort  de  sa  femme.  Darius  adoneques 
se  print  à  lamenter  à  haults  cris,  et  à  frapper 
et  battre  sa  teste  ,  les  larmes  aux  yeulx ,  et  dict 
en  souspirant  amèrement,  6  dieux!  à  quelle  mal- 
heureuse fortune  sont  reduictes  les  affaires  de  Perse  , 
puisque  la  femme  et  la  sœur  du  roy  a  esté  non- 
seulement  faicte  prisonnière  de  son  vivant  ,  mais 
encores  à  sa  mort  n'a  pas  à  tout  le  moins  peu 
avoir  Chonneur  de  sépulture  royale. 

A  cela  ,  respondict  aussy-rost    l'eunuque, 

,..  Quant  à  la  sépulture  ,  sire  ,  et  à  tout  Chonneur 

des  deux     et  le  debvoir  qu  on  pourrou  désirer  ,  tu  ne  sçaurois 

princes.        accuser  la  maulvaise  fortune  de  la  Perse.  Car  à  la 

roine  Staùra  ,  tant  comme  elle  a  veseu  captifve  , 

ny  a  ta  mère  ,  ny  à   tes  filles  ,  il  n'a  dejfailly 

chose  quelconque  des  biens  ny  des  honneurs  quelles 

souloyent  avoir  auparavant  ,  sinon  de  veoir  la  lu- 
mi-re  de  ta  gloire  ,  laquelle  le  seigneur  Orosmades 
restituera  encores  en  son  entier  ,  s*  il  luy  plaist , 
ny  à  sa  mort  nu  esté  non  plus  destituée  d'ans- 
cuns  ornements  de  funérailles  ,  qu'elle  eust  ailleurs 
peu  avoir ,  ains  a  esté  honnorée  des  larmes  me:mes 
de  tes  ennemys  !  car  Alexandre  est  aussy  doulx  et 
humain  en  sa  victoire  ,  comme  il  tst  aspre  et  vail- 
lant en  la  bataille. 

Darius  entendant  ces  paroles  de  l'eunuque  , 
et  ayant  le  sens  un  peu  troublé  de  douleur, 
entra  incontinent  en  maulvais  souspeçons  :  et 
retiraat  l'eunuque  à  part  au  plus  secret  endroict 
de  sa  tenie  ,  luy  dict  ,  si  tu  nés  aussy  bien  que 
la  fortune  des  Perses  devenu  Macédonien  d'affec- 
tion ,  ains  recognols  encor;$  en  ton  coeur  Darius 
pour  ton  maistre  ,  je  te  prie  et  te  conjure  par  la 
révérence  que  tu  doibs  à  ces  te  grande  lumière  du 
foleil ,  et  à  la  dextre  royale  ,  que  tu  me  dies  la 
vérité.  Ne  sont-ce  point  les  moindres  maulx  de 
Statifa  ceu'.x  que  je  Lamente  ,  sa  captivité  et  sa 
mort?  et  avons-nous  point  encores  souffert  pis  de. 
son  vivant ,  de  sorte  que  nous  eussions  esté  moins 
indigne. /unt  et  honteusement  malheureux  ,  si  nous 
feussions  tombe^  entre  les  mains  d'un  ennemy  cruel 
et  inhumain  ?  Car  ,  quelle  honneste  communication 
peust  avoir  eu  un  jeune  prince  victorieux  avecques 
la  femme  prisonnière  de  son  ennemy  ,  pour  laquelle 
il  luy  ayt  voulu  tant  faire  d honneur  ?  Ains  que 
Darius  parloit  encores  ,  l'eunuque  Tireus  se 
jecta  à  ses  pieds ,  et  le  pria  de  ne  dire  point 
telles  paroles ,  et  ne  faire  point  ce  tort  à  la 

vertu  d'Alexandre,  ny  ce  deshonneur  à  sa  sœur 
et  femme  trespassée  ,  en  se  privant  soy-mesme 
du  plus  grand  reconfort  et  de  la  plus  cloulce 
consolation  qu'il  pourroit  désirer  en  son  ad- 
versité ,  c'est  d'avoir  esté  vaincu  par  un  en- 
nemy  qui  a  des  perfections  plus  grandes  que 
ne  porte  la  nature  humaine ,  ains  plustost  a  avoir 
en  admiration  l'excellente  vertu  d'Alexandre, le- 
quel s'estoit  monstre  encores  plus  chaste  envers 
les  dames  ,  que  vaillant  encontre  les  hommes 
de  Perse  :  et  en  disant  cela  l'eunuque  le  luy  as- 
seura  et  confirma  par  des  serments  et  des  exé- 
crations horribles  ,  en  luy  comptant  au  long 
et  parle  menu  l'honnesteté  ,  continence  et  ma- 
gnanimité d'Alexandre. 

Adoncques  Darius  retournant  en  sa  salle  ,  où 
estoyent  ses  plus  familiers  amys  ,  et  tendant 
les  mains  vers  le  ciel  ,  feit  ceste  prière  aux 
dieux  :  ô  dieux  ,  auteurs  de  la  vie  et  protecteurs 
des  roys  et  des  royaulmes,je  vous  supplie  en  premier 
lieu  ,  qu'il  vous  plaise  me  faire  la  grâce  que  je 
puisse  remettre  su^  la  bonne  fortune  de  la  Perse 
de  sorte  que  je  laisse  cet  empire  à  mes  successeurs 
aussy  grand  et  aussy  glorieux  ,  comme  je  Ûay  receu 
de  mes  prédécesseurs  ,  affin  que  demourant  victo- 
rieux je  puisse  rendre  la  pareille  à  Alexandre  de 
l'humanité  et  honnestcté  dont  il  a  usé  en  mon  ad- 
versité à  Vendroict  de  ce  qui  m'est  en  ce  monde  le 
plus  cher  :  ou  bien  si  la  prefixion  du  temps  est 
venue  ,  auquel  il  faille  nécessairement  ,  ou  par 
quelque  vengeance  divine  ,  ou  par  naturelle  muta^ 
tipn   des  choses  terrienes  ,  que  l'empire   de  Perse 

•prenne  fin  ,  quh  tout  le  moins  il  ny  ayt  austre 
après  rnoy  qui  feye  dedans  le  throsne  de  Cyrus  , 
qu'Alexandre.  La  pluspart  des  historiens  met , 
que  tout  cela  feut  ainsy  faict  et  dict. 

Au  reste ,  Alexandre  ayant    reduict  à  son 
obeyssance  tout  ce  qui  est  deçà  la  rivière  de     combat 
Euphrates  ,  se  meit  en  chemin  pour  aller  au-  plaisant  des 

1  .  valets  d  Aie- 

devant  de  Darius  ,  lequel  descendoit  avecques  xandre. 

un  million  de  combattants  :  et  y  eut  quelqu'un 
qui  luy  conta  pour  passer  le  temps  comme  les 
valets  de  son  armée  s'estoyent  divisez  en  deux 
bandes  ,  et  avoyent  esleu  un  capitaine  en  chef 
de  chascune  ,  nommants  l'un  Alexandre  ,  et 
l'austre  Darius ,  et  qu'ils  avoyent  commencé  à 
escarmoucher  premièrement  à  coups  de  mottes 
de  terre  ,  et  puis  à  coups  de  poing  :  mais  qu'à 
la  fin  ils  s'estoyent  eschauffez ,  jusqu'à  venir 
aux  pierres  et  aux  bastons ,  de  manière  qu'on 
ne  les  pouvoit  despartir. 

Cela  ouy ,  Alexandre  voulut  que  les  deux  ca- 
pitaines combattissent  teste-à-teste  l'un  contre 
l'austre  et  arma  luy-mesme  celuy  qu'on  appel- 
loit  Alexandre  ,  et  Philotas  arma  celuy  qu'on 
nommoit  Darius.  Si  s'amassa  toute  l'armée  à  l'en- 
tour  pour  veoir  le  passe-temps  de  ce  combat , 
comme  estant  un  présage  qui  donneroit  co- 
gnoissance  et  jugement  de  l'advenir.  Le  combat 
feut  aspre  entre  les  deux  champions  :  mais  à 
la  fin  le  nommé  Alexandre  vainquit  ,  et  luy 
donna  Alexandre  pour  son  loyer  douze  vil- 
lages ,  avecques  privilège  de  pouvoir  porter 
l'habit  Persien.  Ainsy   l'escript  Eratosthenes. 

Préparatifs      ^u  demourant  la  dernière  grande   bataille 

d  Alexandre  „      .  /»  •       » 

pour  une  qu'il  eut  contre  Darius  ne  feut  point  à  Arbeles, 
bataille.6  comme  le  met  la  pluspart  des  historiens  ,  ains 
à  Gausameles  ,  qui  signifie  ,  à  ce  qu'on  dict , 
en  language  Persien  ,  la  maison  du  chameau  , 
pource  que  quelqu'un  des  anciens  roys  de  Perse 
s'estant  saulvé  des  mains  de  ses  ennemys  à  la 
course  dessuz  un  dromadaire ,  le  feit  loger  là  : 
et  ordonna  le  revenu  de  quelques  villages  pour 
la  nourriture  et  entretenement  d'iceluy.  Or  y 
eut-il  éclipse  de  lune  au  mois  d'aoust  ,  environ 
le  temps  que  commence  la  feste  des  mystères 
à  Athènes  ,  et  l'onziesme  nuict  après ,  les  ar- 
mées estants  en  veuë  l'une  de  Faustre  ,  Darius 
tint  ses  gents  en  bataille  ,  allant  luy-mesme  par 
tout  avecques  des  torches  revisiter  les  bandes 
et  corripaignies.  Et  Alexandre  pendant  que 
les  souldards  Macédoniens  dormoyent  ,  estoit 
devant  sa  tente  avecques  le  devin  Aristander  , 
où  il  faisoit  à  part  quelques  secrettes  ceremo- 
*  Les  autres  nies  ,  et  quelques  sacrifices  à  Apollo  *.  Et  les 
exemplaires   pjus  anciens  Capitaines  des  Macédoniens,  mes- 

mettent  ,  a  la  l  l.  ,        .     '  :   . 

Peur.  mement  Parmemon ,  voyants  toute  la  plaine  qui 

est  entre  la  rivière  de  Niphates  ,  et  des  mon- 
taignes  Gordyennes  reluisante  de  feux  et  de 
lumière  des  Barbares  ,  et  un  bruict  confus ,  et 
un  son  effroyable  ,  ne  plus  ne  moins  que  d'une 
mer  infinie  qui  retentissoit  de  leur  camp  ,  s'es- 
merveillerent  d'une  si  grande  multitude  d'hom- 
mes ettindrent  propos  ensemble  qu'il  seroit  trop 
malaysé  et  presque  impossible  de  soubstenir 
tant  de  monde  s'ils  combattoyent  de  plein  jour. 

Au 

Au  moyen  de  quoy  allants  devers  Alexandre 
après  qu'il  eut  achevé  ces  cérémonies  ,  ils  luy 
conseillèrent  qu'il  donnast  la  bataille  de  nuict, 
pource  qu'en  ce  faisantles  ténèbres  cacheroyent 
à  ses  gents  ce  qui  estoit  le  plus  effroyable  en 
l'ost  de  son  ennemy  :  et  il  leur  feit  adoncques  Sa  répons» 
ceste  response ,  qui  depuis  a  tant  esté  célébrée  ,  ]ui  con^|î. 
je  ne  vcidx  ,  dict-il  ,  point  desrobber  la  victoire,  loient  de 
Laquelle  response  semble  à  quelques-uns  folle  ia  nuit, 
et  présomptueuse ,  de  se  jouer  et  mocquer  ainsy 
si  près  d'un  extresme  péril.  Mais  il  y  en  a 
d'austres  qui  sont  d'advis  que  ce  feut  vraye 
magnanimité  présente  et  bon  jugement  à  luy 
pour  l'advenir ,  de  ne  donner  plus  d'occasion  à 
Darius ,  après  qu'il  auroit  esté  vaincu ,  de  re- 
prendre encores  courage ,  et  d'essayer  une  aus- 
trefois  la  fortune ,  s'il  eust  peu  accuser  les  té- 
nèbres et  la  nuict,  comme  causes  de  sa  def- 
faicte  ,  ne  plus  ne  moins  qu'à  la  précédente 
déroute  ,  il  disoit  que  ce  avoyent  esté  les  mon- 
taignes  ,  les  destroicts  et  la  mer  ,  par  qui  il 
avoit  esté  deffaict  :  pource  que  jamais  Darius 
n'eust  cessé  de  guerroyer  à  fauste  d'hommes  ny 
d'armes  ,  veu  le  grand  empire  et  l'estendue  in- 
finie de  pais  qu'il  tenoit  :  mais  que  bien  eust-il 
désisté  d'avoir  plus  recours  aux  armes  quand 
il  eust  perdu  tout  cœur  et  toute  espérance  , 
lorsqu'il  se  feust  veu  deffaict  à  vifve  force  ,  de 
plein  jour  en  bataille  rangée. 

Après  que  ses  capitaines  se  feurent  retirez  en 
leurs  logis ,  il  se  jecta  dessuz  un  lict  en  sa  tente, 
là  où  il  s'endormit  toute  le  reste  de  la  nuict  plus 

Tome  F,  Rr 

serre  qu'il  n'a  voit  accoustumé  ,  de  manière  que 

les  seigneurs  qui  vindrent  à  son  leiver  le  matin, 

s'esbahirent  bien  fort ,  comme  il  dormoit  en- 

cores,  et  d'eulx-mesmes  feirent  commandement 

aux  s  ouldards  qu'ils  mangeassent  :  puis  voyants 

que  le  temps  les  pressoit  ,   Parmenion  entra 

dedans  sa  chambre  ,  et  s'approchant    de  son 

lict  l'appella  deux  ou  trois  fois  par  son  nom , 

tant  qu'il  l'esveilla ,  et  luy  demanda  comment 

il  dormoit  ainsy  si  haulte  heure  ,  en  homme 

qui  a  desia  vaincu  ,  et  non  pas  qui  est  prest 

à  donner  la  plus  grande   et   plus  hazardeuse 

bataille  qu'il  eust  oneques  :  à  quoy  Alexandre 

Paroles     luy  respondict  en  riant,  comment  ^et  ne  te  semble- 

d'Alexandre  il  pas  que  nous  ayons  desia  vaincu  ,  estants  hors  de 

avant     d'en  ,,    ,,  ■       <       »  '         \     x-»     ■ 

venir  aux   puni  d  aller  courir  ça  et  la  après  JJarius  par  un  pais 

mains.  infiny  et  destruict ,  comme  il  nous  eust  fallu  faire 

s"1  il  eust  voulu  fuyr  la  liceet  guaster  tousiours  le  pais 
devant  nous  ?  Si  ne  se  monstra  pas  seulement  la 
grandeur  de  son  courage  et  son  asseurance  ma- 
gnanime fondée  en  discours  de  raison,  avant  la 
bataille  seulement  ,  mais  aussy  au  plus  fort  du 
combat  mesme  :  pource  que  la  poincte  gauche 
de  son  armée  ,  que  conduisoit  Parmenion  , 
bransla  et  recula  un  peu  ,  à  cause  que  la  gen- 
darmerie Bactrienne  donna  de  grande  roideur 
et  par  grand  effort  en  cest  endroict-  là  sur  les 
Macédoniens  ,  et  que  Mazaeus  ,  lieutenant  de 
Darius  ,  envoya  hors  de  leur  bataille  quelque 
nombre  de  gents  de  cheval ,  pour  assaillir  et 
charger  ceulx  qu'on  avoit  laissez  dedans  le 
camp  à.  la  guarde  du  baguage. 

Parquoy  Parmenion  estonné  de  l'un  et  de 
Taustre ,  envoya  devers  Alexandre  l'advertir 
comme  leur  camp  estoit  perdu  et  leur  baguage 
aussy,  si  promptement  il  n'envoyoit  un  grand 
secours  du  front  de  sa  bataille  à  ceulx  qui 
estoyent  à  la  queue. 

Quand  ces  nouvelles  luy  vindrent  de  la  part  Son  équipa- 
de  Parmenion ,  il  avoit  desia  donné  à  ses  gents  fon&a".* 
le   signe   de   la  bataille  pour   commencer  la 
charge.  Si  feit  response  à  celuy  qui  les  luy 
apporta  ,  que  Parmenion  n'estoit  pas  en  son 
bon  sens  ,  ains  estoit  troublé  de  son  enten- 
dement ,  ne  se  soubvenant  pas  qu'en  guaignant 
la  bataille  ,  ils  ne  saulveroyent  pas  seulement 
leur  baguage ,  ains  conquerroyent  davantage 
et  guaigneroyent  celuy  de  leurs  ennemys ,  et 
qu'en  la  perdant  il  ne  se  falloit  plus  soucier 
ny   de  leurs  hardes  ny  de  leurs  valets  ,  ains 
penser  seulement  de  mourir  honnorablement 
en  bien  faisant  son  debvoir  de  vaillamment 
combattre.  Ayant  mandé  ceste  response  à  Par- 
menion ,  il  meit  son  armet  en  sa  teste  :  car  il 
avoit  prins  le  reste  de  son  harnois  avant  que 
partir  de  sa  tente,  qui  estoit  un  sayon  de  ceulx 
qui  se  font  en  la  Sicile,  ceïnct,  et  par  dessuz 
une  briguandine  faicre  de  plusieurs  doubles  de 
toile  piquée  ,  qui  estoit  du  butin  guaigné  en  la 
bataille  d'Issus.  Son  habillement  de  teste  estoit 
d'un  fer  reluisant  comme  argent  pur  et  fin , 
de  la  façon  de  l'armurier  Theophilus,  le  haulse- 
col  de  mesme ,  excepté  qu'il  estoit  tout  coxi- 
vert  de  pierreries ,  et  une  espée  légère  à  mer- 

veilles  et  de  parfaitement  bonne  trempe ,  qu'il 
avoit  eue  en  don  du  roy  des  Citieiens  ,  ayant 
accoustumé  de  combattre  le  plus  souvent  d'une 
espée  en  un  jour  de  bataille  ;  mais  sa  cotte 
d'armes  estoit  de  beaucoup  plus  sumptueuse  et 
plus  riche  manufacture  ,  que  tout  le  reste  de 
son  accoustrement  :  car  c'estoit   ouvrage  de 
l'ancien  Helicon ,  dont  la  cité  de  Rhodes  luy 
avoit  faict  un  présent,  et  la  portoit  aussy  or- 
dinairement aux  batailles. 
Charge  fu«      Or  cependant  qu'il  ordonnoit  les   compai- 
]Taqueïied?ins  §mes  en  bataille  ,  et  qu'il  preschoit  les  soul- 
met  Darius  dards  ,  et  leur  remonstroit  quelque  chose ,  ou 

en  déroute ,        vi  •  i  j        v       j 

et  de  la  vk- ^  "  se  promeinoit  au  long   des  bandes  pour 
toire  com-  visiter  tout,  il  montoit  dessuz  un  austre  cheval, 

plette    qu'il  lin  v, 

remporte,  pour  espargner  Bucephal ,  a  cause  qu  il  estoit 
desia  un  peu  vieil  :  mais  quand  il  falloit  mettre 
à  bon  escient  la  main  à  l'œuvre,  alors  on  le 
luy  ameinoit ,  et  soubdain  qu'il  estoit  dessuz , 
il  alloit  commencer  la  charge.  Mais  lors  après 
avoir  longuement  presché  les  hommes  d'armes 
Thessaliens  et  les  austres  Grecs  pareillement, 
comme  ils  l'eussent  tous  asseuré  qu'ils  feroyent 
bien  leur  debvoir  ,  et  prié  qu'il  les  meinast 
tout  de  ce  pas  charger  les  ennemys,  il  print 
adoneques  sa  javeline  en  sa  main  gauche,  et 
leivant  la  droicte  vers  le  ciel,  requit  aux  dieux 
comme  escript  Callisthenes  ,  que  s'il  estoit  vé- 
ritable qu'il  feust  engendré  de  Jupiter ,  il  leur 
pleust  ce  jour-là  estre  en  ayde  et  donner  bon 
courage  aux  Grecs. 

Le  devin  Aristander  estoit  à  cheval  tout  contre  . 

luy  ,  vestu  d'un  manteau  blanc  ,  et  ayant  dessuz 
sa  teste  une  couronne  d'or ,  qui  luy  monstra  , 
à  l'instant  mesme  de  sa  prière  ,  un  aigle  vo- 
lant en  l'air  par  dessuz  sa  teste,  et  dressant 
son  vol  justement  contre  les  ennemys.  Cela 
asseura  grandement  et  emplit  de  merveilleuse 
hardiesse  ceulx  qui  le  veirent,  et  en  ceste  res- 
jouyssance  les  hommes  d'armes  s'entre-don- 
nants  courage  les  uns  aux  austres  commencè- 
rent à  se  mettre  au  gualop  ;  le  bataillon  de 
gents  de  pied  s'esbransla  aussy  après  eulx  :  mais 
avant  que  les  premiers  arrivassent  à  pouvoir 
chocquer ,  les  Barbares  tournèrent  le  dos ,  et 
y  eut  là  une  grande  chasse  ,  poulsant  Alexandre 
les  fuyants  contre  le  milieu  de  leur  bataille  , 
là  où  estoit  Darius  en  personne  :  car  il  l'apper- 
çeut  de  loing  par  dessuz  les  premiers  rangs, 
tout  au  fond  de  la  compaignie  royale  :  pource 
qu'il  estoit  beau  et  grand  personnage,  monté 
dessuz  un  hault  chariot  de  bataille ,  lequel  estoit 
borné  et  environné  de  tous  costez  de  plusieurs 
îrouppes  de  gents  de  cheval  ,  tous  bien  en 
poinct  et  rangez  en  belle  ordonnance  ,  pour 
attendre  et  recepvoir  l'ennemy.  Mais  quand  ils 
apperçeurent  de  près  Alexandre  si  terrible, 
chassant  à  val  de  route  les  fuyants  à  travers 
ceulx  qui  tenoyent  encores  leurs  rangs  ,  cela 
les  efîroya  de  sorte  qu'ils  se  desbanderent  la 
plus-part  :  mais  les  gents  de  bien  et  les  plus 
vaillants  hommes  se  feirent  tous  tuer  devant 
leur  roy ,  et  en  tombant  les  uns  sur  les  austres, 
empesçherent  qu'on  ne  le  peust  promptement 

poursuivre  :  car  estants  portez  par  terre  et 
tirants  aux  traicts  de  la  mort ,  encores  ambras- 
soyent-ils  les  pieds  des  hommes  et  des  che- 
vaulx. 

Adoncques  voyant  Darius  tous  les  maulx 
et  malheurs  du  monde  devant  ses  yeulx,  et 
comme  les  bandes  qu'il  avoit  rangées  au  de- 
vant de  luy  pour  sa  saulve  -  guarde ,  se  ren- 
versoyent  toutes  sur  luy  ,  de  sorte  qu'il  n'y 
avoit  moyen  de  faire  tirer  avant  son  chariot , 
ny  le  retourner  en  arrière ,  tant  les  roues  es- 
toyent  engagées  et  embarassées  entre  des  mon* 
ceaulx  de  corps  morts ,  et  que  les  chevaulx 
aussy  comme  assiégez  et  presque  cachez  de- 
dans les  tas  de  sa  desconfiture  ,  se  tourmen- 
toyent  et  saultoyent  de  froyeur,  tellement  que 
le  charton  ne  les  pouvoit  plus  guider  ne  con- 
duire ,  il  abandonna  finablement  son  chariot , 
et  quittant  ses  armes  monta  dessuz  une  jument 
qui  n'a  gueres  avoit  faict  un  poulain ,  et  se 
saulva  de  vistesse  :  toutesfois  encores  ne  se 
feust-il  pas  saulvé  ,  n'eust  esté  que  Parmenion 
envoya  derechef  vers  Alexandre  le  prier  de 
le  venir  secourir,  pource  qu'il  y  avoit  encores 
en  cest  endroict  une  grosse  puissance  ensem- 
ble, qui  ne  faisoit  point  semblant  de  reculer. 

Comment  que  ce  soit ,  on  blasme  Parmenion 
de  s'estre  ce  jour-là  porté  laschement  et  froi- 
dement ,  feust  ou  pource  que  la  vieillesse  luy 
eust  ja  diminué  quelque  chose  de  sa  hardiesse, 
ou  pource  qu'il  feust  marry ,  et  qu'il  portast 
quelque  envie  à  la  puissance  d'Alexandre  qui 

devenoit  trop  grande  à  son  gré  ,  ainsy  que 
dict  Callisthenes  :  tant  y  a  ,  qu'Alexandre  feut 
bien  mal  content  de  ce  second  renvoy ,  et  n'en 
dict  pas  toutesfois  la  cause  véritable  à  ses  gents, 
ains  feignant  qu'il  vouloit  qu'on  cessast  de 
tuer,  joinct  que  la  nuict  approchoit,  il  feit 
sonner  la  retraicte,  et  s'achemina  vers  l'en- 
droict  de  son  armée  qu'il  cuidoit  avoir  de 
l'affaire  :  mais  par  le  chemin  il  eut  nouvelles 
qu'encores  là  avoyent  esté  ses  ennemys  def- 
faicts ,  et  qu'ils  fuyoyent  de  tous  costez  à  val 
de  route. 

Ceste  bataille  ayant  eu  telle  yssue,  on  pensa 
bien  adoncques  que  l'empire  des  Perses  estoit  d'AiexSe 
entièrement  ruiné,  et  Alexandre  consequem-  aP.rès M vic" 
ment  devenu  roy  de  toute  l'Asie,  Si  en  feit  de 
sumptueux  et  magnificques  sacrifices  aux  dieux , 
et  donna  à  ses  familiers  de  grandes  richesses, 
terres ,  maisons  et  seigneuries  :  et  voulant  aussy 
monstrer  sa  libéralité  aux  Grecs ,  il  leur  escrip- 
vit  qu'il  vouloit  que  toutes  tyrannies  feussent 
abolies  en  la  Grèce  ,  et  que  tous  peuples  Grecs 
vescussent  soubz  leurs  loyx  en  liberté  :  mais 
particulièrement  il  feit  entendre  à  ceulx  de 
Plataees  ,  qu'il  vouloit  faire  rebastir  leur  ville, 
pour  austant  qu'anciennement  leurs  prédéces- 
seurs avoyent  baillé  et  donné  leur  païs  aux 
Grecs  ,  pour  y  combattre  contre  les  Barbares 
pour  la  deffense  de  la  liberté  commune  de  toute 
la  Grèce,  et  envoya  jusques  en  Italie  à  ceulx 
de  Crotone,  partie  du  butin,  pour  honnorer 
la  mémoire  de  la  vertu  et  bonne  affection  de 


320        Alexandre. 

Phaylus  leur  citoyen  qui  du  temps  des  guerres 
Medoises  ,  comme  les  Grecs  habitants  en  Italie 
eussent  abandonné  ceulx  de  la  vraye  Grèce, 
pource  qu'ils  ne  pensoyent  pas  qu'ils  se  deus- 
sent  jamais  saulver,  s'en  alla  avecques  un  sien 
vaisseau ,  qu'il  arma  et  équipa  à  ses  propres 
cousts  et  despends ,  à  Salamine ,  affin  de  se 
trouver  à  la  bataille ,  et  estre  participant  du 
commun  péril  des  Grecs  :  tant  estoit  Alexandre 
affectionné  amy  de  toute  vertu  ,  et  desiroit 
conserver  la  mémoire  des  beaulx  et  louables 
faicts. 

Son  voya-      ^u  reste  >  erî  a^ant  Par  ^e  Pais  de  Babylone , 
ge  à  Baby-  qui  se  rendit  incontinent  tout  à  luy  ,  il  s'es- 

merveilla  fort  quand  il  veit  en  la  province 

sur  1cC°n"  d'Ecbatane  le  gouffre ,  dont  il  sort  continuel- 

phthe  qui  y  lement  de  gros  bouillons  de  feu  comme  d'une 

t>rend    sa      r  .  °  ,  , 

«•ce,  ef-  fontaine ,    et  aussy  la  source  du  naphthe  qui 
•2»?~sesen  iecte  si  grande  abondance  qu'elle  en  faict 

„-utrespro-  '  f  ^ 

dwsent.  comme  un  lac.  Ce  naphthe  est  une  matière 
qui  ressemble  proprement  au  bitume  :  mais  il 
est  si  prompt  et  si  facile  à  allumer,  que  sans 
toucher  à  la  flamme  ,  par  la  seule  lueur  qui 
sort  du  feu  il  s'enflamme,  et  enflamme  aussy 
l'air  qui  est  entre  deux  :  laquelle  nature  les 
Barbares  du  pais  voulants  faire  veoir  et  donner 
à  entendre  à  Alexandre,  arrouserent  de  gouttes 
de  ceste  liqueur  la  rue,  par  laquelle  on  alloit 
au  logis  d'Alexandre  en  Babylone,  puis  aux 
deux  bouts  de  la  rue  approchèrent  des  flam- 
beaulx  de  ces  gouttes  de  naphthe  ,  dont  ils 
avoyent  aspergé  les  deux  costez  de  la  rue , 

pource 

pource  que  l'air  commençoit  ja  à  s'obscurcir 
sur  la  nuict ,  et  s'estants  les  premières  gouttes 
subitement  allumées,  il  n'y  eut  point  d'inter- 
valle de  temps  sensible  que  tout  le  demourant 
ne  feust  aussy-tost  enflammé  en  un  moment, 
et  que  le  feu  n'eust  aussy-tost  guaigné  depuis 
un  bout  jusqu'à  l'austre  ,  de  sorte  que  toute  la 
rue  en  feut  esclairée  d'un  feu  continue. 

Or  y  avoit-il  un  Athenophanes  natif  d'Athè- 
nes ,  qui  servoit  le  roy  au  baing  de  luy  frotter 
et  oindre  et  nettoyer  le  corps  quand  il  s'estu- 
voit ,  et  anssy  ensemble  de  luy  resjouyr  l'esprit 
de  quelque  joyeux  entretien  et  de  quelque  hon- 
neste  passe-temps.  Cestuy  advisant  un  jour 
dedans  l'estuve  un  jeune  page  nommé  Stephanus 
auprès  d'Alexandre  ,  chetif  â  merveilles  et  laid 
de  visage  ,  mais  chantant  fort  plaisamment , 
dict  au  roy  ,  veulx-tu ,  sire  ,  que  nous  esprouvions 
la  vertu  de  ceste  matière  de  naphthe  sur  Stephanus  ? 
Car  si  le  feu  se  prend  à  luy  et  qu'il  ne  s'esteigne 
point ,  je  diray  lors  que  sa  force  sera  certainement 
grande  et  invincible.  Le  page  s'offrit  fort  volon- 
tiers à  en  souffrir  la  preuve  sursa  personne: 
mais  ainsy  comme  on  l'en  frottoit,  au  toucher 
seulement  il  jecta  incontinent  une  si  grande 
flamme,  et  feut  tout  le  corps  du  page  en  un 
moment  esprins  de  tant  de  feu,  qu'Alexandre 
s'en  trouva  en  extresme  peine  et  perplexité, 
et  n'eust  esté  que  de  bonne  advanture  il  se 
trouva  dedans  l'estuve  plusieurs  ayants  en 
leurs  mains  des  vaisseaux  pleins  d'eau  povir 
le  baing,  jamais  on  n'eust  peu  secourir  le  page 

Tome  F.  S  s 

à  temps ,  que  le  feu  ne  l'eust  bruslé  et  sutfbc- 
qué  devant ,  encores  eurent-ils  beaucoup  d'af- 
faire à  l'esteindre ,  et  en  dçmoura  le  page  fort 
malade. 

Ce  n'est  doncques  pas  sans  apparence  que 
quelques-uns,  voulants  que  la  fable  de  Medée  ayt 
esté  chose  véritable ,  disent  que  la  drogue  dont 
elle  frotta  la  couronne  et  le  voile  qu'elle  donna 
à  la  fille  de  Creon,  comme  il  est  tant  men- 
tionné par  les  tragédies  ,  feust  ceste  liqueur 
de  naphthe ,  pource  que  ny  la  couronne ,  ny 
le  voile  ne  pouvoyent  jecter  le  feu  d'eulx- 
mesmes  ,  ny  ne  s'y  estoit  pas  le  feu  allumé 
non  plus  de  soy-mesme  :  mais  y  estant  l'apti- 
tude de  s'enflammer  apposée  par  ce  frotte- 
ment de  naphthe  ,  l'attraict  de  la  flamme  en 
feut  si  prompt  et  si  soubdain,  qu'on  ne  s'en 
apperceut  point  à  l'œil  :  car  les  rayons  et  les 
fluxions  qui  sortent  du  feu  quand  ils  viennent 
de  loing,  jectent  aux  austres  corps  la  lumière 
et  la  chaleur  seulement  :  mais  à  ceulx  qui  ont 
en  eulx  une  siccité  venteuse  ,  ou  une  humeur 
grasse  et  gluante  s'unissants  ensemble  ,  et  ne 
cherchants  de  leur  nature  qu'à  s'allumer  et  faire 
feu  ,  ils  altèrent  facilement  et  enflamment  la 
matière  qu'ils  y  trouvent  préparée. 

Mais  on  est  en  doubte  comment  il  s'engen- 
dre, (*z)  ou  si  plustost  ceste  matière  liquide, 
et  ceste  humeur-là  qui  s'enflamme  ainsy  faci- 

— — i 

(<j)  En  cet  endroit  manquent  quelques  lignes  dans 
l'original  Grec. 

lement,  sourt  et  coule  de  la  terre  qui  a  la 
nature  grasse  et  preste  à  faire  feu  :  car  tout 
le  païs  d'à  l'entour  de  Babylone  est  fort  ardent, 
de  manière  que  bien  souvent  les  grains  d'orge 
emmy  l'air  saultent  et  pétillent  bien  souvent 
contre-mont ,  comme  si  la  terre  par  la  véhé- 
mence de  l'inflammation  eust  un  poulx  hault 
qui  les  feist  ainsy  saulteler,  et  les  hommes  aux 
grandes  chaleurs  d'esté  y  dorment  sur  des  grands 
sacs  de  cuir  pleins  d'eau  fresche. 

Harpalus  qu'Alexandre  y  laissa  pour  son  lieu- 
tenant et  gouverneur  du  pais ,  désirant  y  orner 
et  embellir  les  jardins  du  palais  royal ,  et  les 
allées  d'iceulx  ,  de  toutes  les  plantes  de  la 
Grèce  ,  vint  bien  à  bout  d'y  aedifîer  toutes  les 
austres ,  excepté  le  lierre  seulement,  que  la  l-e Herre aî- 

/  ,  7      -  .     me  l'air  et  le 

terre  ne  voulut  jamais  endurer  ,  ains  le  feit  pays  froid, 
tousiours  mourir,  pource  qu'il  ne  pouvoit  en- 
durer la  température  d'icelle  qui  estoit  ardente  , 
et  le  lierre  de  sa  nature  ayme  l'air  et  le  païs 
froid. 

Ces  digressions-là  sont  un  peu  hors  de  pro- 
pos :  mais  à  l'advanture  ne  seront-elles  point 
ennuyeuses  aux  lecteurs  quelque  difficiles  qu'ils 
soyent,  pourveu  qu'elles  ne  soyent  pas  trop 
longues. 

Au  surplus  Alexandre  s'estant  emparé  de  Des  riches- 
la  ville  de  Suse ,  trouva  dedans  le  chasteau  SjSt^'T 
quarante  mille  talents  en  or  et  argent  mon-  va  au  châ- 

'  •  ^  1  •        j.m        i_i      u  .     teau  de  Su- 

noye  sans  une  quantité  inestimable  d  austres  ri-  ze. 
ches  et  précieux  meubles  ,  entre  lesquels  on  Vingt  quatre 
dict  qu'il  se  trouva  trois  cent  mille  livres  poisant  milLionsd'or* 

Ss  2 

de  (a)  pourpre  Hermionicque,  qu'on  y  avoit 
amassée  et  serrée  en  l'espace  de  deux  cent 
ans ,  il  ne  s'en  falloit  que  dix ,  et  neantmoins 
retenoit  encores  la  vivacité  de  sa  couleur  aussy 
guaye,  comme  si  elle  eust  esté  toute  fresche  : 
et  dict-on  que  la  cause  pourquoy  elle  s'estoit 
ainsy  bien  conservée  ,  venoit  de  ce  que  la 
teincture  en  avoit  esté  faicte  avecques  du  miel , 
es  laines  qui  ja  auparavant  estoyent  teinctes 
en  rouge ,  et  avecques  de  l'huile  blanche  ,  es 
laines  blanches  :  car  on  n'en  veoit  de  celles-là 
teinctes  d'aussy  long- temps,  qui  tiennent  en- 
cores la  vigueur  de  leur  lustre  nette  et  relui- 
sante. Dinon  escript  davantage  ,  que  ces  roys 
de  Perse  faisoyent  venir  de  l'eau  des  rivières 
du  Nil  et  du  Danube  ,  laquelle  ils  faisoyent 
serrer  avecques  leurs  austres  thresors  par  une 
magnificence ,  comme  pour  confirmer  par  là 
la  grandeur  de  leur  empire  ,  et  monstrer  qu'ils 
estoyent  seigneurs  du  monde. 
Comment  Mais  ayant  le  pais  de  la  Perse ,  les  entrées 
îe^aysdeîa  et  advenues  mal-aysées,  tant  pource  qu'il  est 
Perse.  de  soy  aspre  ,  comme  aussy  pource  que  les 
passages  estoyent  guardez  par  les  meilleurs 
hommes  de  la  Perse ,  à  cause  que  le  roy  Darius 
fuyant  de  la  bataille  s'y  estoit  retiré,  il  y  eut 
un  homme  parlant  la  langue  Grecque  et  Per- 
sienne ,  né  d'un  père  natif  de  la  Lycie ,  et  d'une 


{a)  Il  semble  qu'il  entende  ,  de  laines  teintes  en 
pourpre  ,  et  la  meilleure  qui  se  trouvât  en  Europe  étoit 
celle  de  Hermione ,  ville  de  la  Laconie. 

mère  Persienne  ,  qui  conduisit  Alexandre  au 
dedans  par  un  destour  et  circuit  de  chemin 
qui  ne  feut  pas  trop  long ,  suivant  ce  qui  au- 
trefois avoit  esté  predict  par  la  prophetisse 
Pythie ,  estant  Alexandre  encores  en  son  en- 
fance ,  qu'il  y  auroit  un  Lycien  qui  le  guide- 
roit  et  conduiroit  à  l'encontre  des  Perses.  Si 
feut  faict  dedans  le  païs  grande  occision  des 
prisonniers  qu'on  y  print  :  car  Alexandre  luy- 
mesme  escript ,  que  pensant  que  cela  deust 
servir  à  ses  affaires ,  il  commanda  qu'on  meist 
les  hommes  à  l'espée. 

On  tient  qu'il  y  trouva  tout  austant  d'or 
et  d'argent  monnoyé  ,  comme  il  avoit  faict 
en  la  cité  de  Suse  ,  qui  feut  emporté  avecques 
le  reste  des  précieux  meubles  ,  et  toute  la  che- 
vance  royale  ,  par  dix  mille  paires  de  mulets  , 
et  cinq  mille  chameaux.  Mais  en  entrant  de- 
dans le  chasteau  de  la  cité  capitale  de  Perse, 
Alexandre  advisa  d'advanture  une  grande  image 
de  Xerxes,  laquelle  avoit  esté,  sans  y  penser, 
abbatue  en  terre  par  la  multitude  des  souldards 
qui  se  jectoyent  à  la  foule  dedans  :  s'y  s'arresta 
tout  court ,  et  parlant  à  elle ,  comme  si  elle 
eust  eu  sens  et  vie ,  dict  :  je  ne  sçay  si  je  doibs 
passer  oultre  sans  te  faire  redresser ,  pour  La  guerre 
que  tu  fis  jadis  aux  Grecs ,  où  si  je  te  doibs  faire 
releiver  pour  le  reguard  de  ta  magnanimité  et  de 
tes  austres  vertus. 

Finablement  après  avoir  demouré  long-temps 
à  penser  en  luy-mesme  sans  mot  dire  ,  il  passa 
oultre ,  et  voulant  refaire  un  peu  son  armée 

qui  estoit  lasse  et  travaillée ,  mesmement  qu'il 
estoit  lors  la  saison  d"hy  ver ,  il  y  séjourna  quatre 
mois  tous  entiers.  Là  où  l'on  dict  que  la  pre- 
mière fois  qu'il  s'assit  dedans  le  throsne  royal 
soubz  un  ciel  d'or,  Demaratus  Corinthien  qui 
luy  portoit  amitié  et  bien-veuillance   hérédi- 
taire ,  commencée  dès  le  temps  de  Philippus 
son  père,  se   print  à  plorer  de  joye  en  bon 
vieillard  comme  il  estoit ,  disant  que  les  Grecs 
paravant   décédez   estoyent  bien  privez   d'un 
fort  grand  plaisir,  de  n'avoir  pas  eucest  heur, 
que  de  veoir  Alexandre  assis  dedans  le  throsne 
royal    de   Xerxes.  Et  depuis  ainsy  comme  il 
se  preparoit  pour  aller  encores  après  Darius, 
il  se  meit  un  jour  à  faire  bonne  chère,  et  à 
se  recréer  en  un  festin  ,  où  l'on  le  convia  avec- 
ques  ses  mignons  ,  si  privéement  que  les  con- 
cubines mesmes   de  ses  familiers    feurent   au 
bancquet  avecques  leurs  amys,  entres  lesquelles 
la  plus  renommée  estoit  Thais  ,  natifve  du  pais 
de  l'Atticque  ,  estant  l'amye   de  Ptolomaeus  , 
qui    après   le    trespas    d'Alexandre    feut    roy 
d'iEgypte. 
Le  château      Ceste  Thais  partie  louant  Alexandre  dextre- 
de  la  ville  ment ,  et  partie  se  jouant  avecques  luy  à  la 
Perse  est  e  table  ,  s'advança  de  luy  entamer  un  propos  bien 
^soîîiV  -  convenable  au  naturel  affetté  de  son  païs  ,  mais 
tion  de      bien  de  plus  grande  conséquence  qu'il  ne  luy 
d'autres Ct    appartenoit,  disant  que  ce  jour-là  elle  se  sent 
courtisan-    kjen   largement  à  son  gré   recompensée    des 
travaulx  qu'elle  avoit  soufferts  à  aller  errant 
çà  et  là ,  par  tout  le  païs  de  l'Asie  en  suivant 

son  armée  ,  quand  elle  avoit  eu  ceste  grâce 
et  cest  heur  de  jouer  à  son  plaisir  dedans 
le  superbe  palais  royal  des  grands  "roys  de 
Perse;  mais  qu'encores  prendroit-elle  bien  plus 
grand  plaisir  à  brusler  ,  par  manière  de  passe- 
temps  et  de  feu  de  joye,  la  maison  deXerxes 
qui  avoit  bruslé  la  ville  d'Athènes ,  en  y  met- 
tant elle-mesme  le  feu  en  la  présence  et  de- 
vant les  yeulx  d'un  tel  prince  comme  Alexandre , 
à  celle  fin  qu'on  peust  dire  au  temps  advenir, 
que  les  femmes  suivants  son  camp  avoyent 
plus  magnïfîcquement  vengé  la  Grèce  des  maulx 
que  les  Perses  luy  avoyent  faicts  par  le  passé  , 
que  n'avoyent  jamais  faict  tous  les  capitaines 
Grecs  qui  feurent  oncques  ny  par  terre  ny 
par  mer. 

Elle  n'eut  pas  sitost  achevé  ce  propos ,  que 
les  mignons  d'Alexandre ,  y  assistants ,  se  prin- 
drent  incontinent  à  battre  des  mains  ,  ei  à  mei- 
ner  grand  bruict  de  joye  ,  disant  que  c'estoit 
le  mieulx  dïct  du  monde  ,  et  incitants  le  roy 
à  le  faire.  Alexandre  se  laissant  aller  à  leurs 
instiguations  ,  se  jecta  en  pieds  ,  et  prenant 
un  chappeau  de  fleurs  sur  sa  teste  ,  et  une 
torche  ardente  en  sa  main  ,  marcha  luy-mesme 
le  premier  :  ses  mignons  allèrent  après  tout 
de  mesme  ,  criants  et  dansants  tout  à  l'entour 
du  chasteau.  Les  austres  Macédoniens  ,  qui  en 
sentirent  le  vent ,  y  accoururent  aussy  incon- 
tinent avecques  torches  et  flambeaux  tous  ar- 
dents ,  en  grande  rejouyssance  ,  pource  qu'ils 
faisoyent  leur  compte  que  cela  estoit  signe  que 

Alexandre  pensoit  de  s'en  retourner  en  son 
païs  ,  non  pas  faire  sa  demourance  entre  les 
Barbares  ,  puisqu'il  brusloit  et  guastoit  ainsy 
le  chasteau  royal.  Voylà  comme  l'on  tient  qu'il 
feut  ars  et  bruslé  :  toutesfois  il  y  en  a  qui 
disent  que  ce  ne  feut  pas  de  ceste  sorte  ,  par 
manière  de  jeu  ,  ains  par  desliberation  du 
conseil.  Comment  que  ce  soit,  c'est  bien  chose 
confessée  de  tous  qu'il  s'en  repentit  sur  l'heure 
mesme  ,  et  qu'il  commanda  qu'on  esteignist 
le  feu. 

Mais  estant  de  sa  nature  libéral  ,  et  aimant 

Divers      x      ,  ,         ,    . 

exemplesde  a  donner  ,    ceste   volonté   luy  creut  encores 

1«.llbérdllté  davantage  à  mesure  que  ses   affaires  allèrent 
dre.  prospérant  ,  et  si  accompaignoit  les  présents 

qu'il  faisoit  d'une  chère  guaye ,  et  d'une  ca- 
resse qui  les  rendoit  encores  beaucoup  plus 
agréables.  De  quoy  je  veulx  ,  en  cest  endroict , 
reciter  quelque  peu  d'exemples  :  Ariston  ,  qui 
estoit  colonnel  des  Pseoniens  ,  ayant  occis  un 
des  ennemys  ,  et  luy  en  monstrant  la  teste  , 
luy  dict  :  Sire  ,  un  tel  présent  en  nostre  pais  se 
récompense  dune  couppe  d'or.  Alexandre  en  se 
riant  ,  luy  respondict  :  ouy  bien  d'une  couppe 
vuide  ;  mais  j'en  boy  à  toy  dedans  ceste-cy  pleine 
de  bon  vin,  que  je  te  donne.  Une  austre  fois  il 
trouva  un  pauvre  homme  Macédonien  ,  qui 
meinoit  un  mulet  chargé  de  l'or  du  roy  ,  et 
comme  le  mulet  se  trouvast  si  las  et  recreu 
qu'il  ne  pouvoit  plus  se  soubstenir  ,  le  mule- 
tier l\'ac:donien  chargea  la  somme  sur  ses 
espaules  ,  et  la  porta  luy-mesme  un  espace  de 

chemin  ; 

chemin  ;  mais  à  la  fin  il  s'en  trouva  si  chargé , 
qu'il  vouloit  mettre  son  fardeau  en  terre  i  ce 
que  voyant  Alexandre ,  demanda  que  c'estoit , 
et  l'ayant  entendu  ,  luy  dict  :  ne  te  lasse  point , 
et  fais  tant  que  tu  le  portes  encores  jusquen  ta. 
tente  ,  car  je  le  te  donne. 

Bref,  il  sçavoit  plus  maulvais  gré  à  ceulx 
qui  ne  vouloyent  point  prendre  de  luy  ,  qu'à 
ceulx  qui  luy  demandoyent  :  comme  il  escrip- 
vit  à  Phocion  qu'il  ne  le  tiendroit  plus  pour 
un  de  ses  amys ,  s'il  refusoit  les  présents  qu'il 
luy  faisoit. 

Il  n'avoit  d'adventure  rien  donné  à  un  jeune 
garçon  ,  qui  se  nommoit  Serapion  ,  lequel  ser- 
voit  de  jecter  la  baie  à  ceulx  qui  joiioyent, 
non  pour  austre  cause  que  pource  qu'il  ne  luy 
demandoit  rien.  Parquoy  ,  un  jour  que  le  roy 
y  vint  pour  jouer  ,  ce  garçon  jecta  tousiours 
la  baie  aux  austres  qui  joiioyent  avecques  luy, 
et  à  luy  non  ;  tellement  que  le  roy  ,  à  la  fin  , 
luy  dict  :  et  à  moy  ,  ne  me  donnes-tu  point  ?  Nony 
respondict-il ,  sire  ,  pource  que  tu  ne  me  demandes 
point.  Alexandre  entendit  incontinent  ce  qu'il 
vouloit  dire  ,  et  s'en  prenant  à  rire  ,  luy  feit 
depuis  beaucoup  de  bien. 

Il  y  avoit  à  sa  suite  un  nommé  Proteas ,  hom- 
me plaisant  ,  qui  racontoit  fort  plaisamment 
et  de  bonne  grâce  en  compaignie  ;  il  advint  que 
Alexandre  ,  pour  quelque  occasion  ,  feut  cour- 
roucé à  luy  :  parquoy  ses  amys  se  meirent  à 
prier  et  intercéder  pour  luy  ,  à  ce  qu'il  luy 
voulust  pardonner  ,  et  luy-mesme  estant  pre- 
Tome  V.  T  t 

sent ,  luy  requit  aussy  pardon  ayant  les  larmes 

auxyeulx.  Alexandre  d  et  qu'il  luy  pardonnoit, 

et  le  plaisant  luy  replicqua  :  donne-m'en  donc- 

ques  ,  sire  ,  quelque  seureté  premièrement  ,  si  tu 

veulx  que  je  m  en  asseure  :   il  commanda  sur 

Trois  milh  l'heure  qu'on  luy  donnast  cinq  talents.  Quant 

•  aux  biens  qu'il  donnoit ,  et  aux  richesses  qu'il 

veiiiancè6""  despartoit  à  ses  familiers  ,  et  à  ceulx  qui  es- 

envers  ses    toyent  de  la  guarde  de  son  corps  ,  on  peust 

familiers  et       J  •  ,  .  u  jm  /  r 

de  son  res-  esvidemment  cognoistre  qu  ils  estoyent  tort 
PectP°ursa  grands  ,  par  une  lettre  missifve  que  sa  mère 
Olympias  luy  en  escripvit  un  jour  ,  où  il  y  a 
ces  propres  termes  :/e  suis  bitn  dfadvis  que  tu 
faces  austrement  des  biens  à  tes  familiers  amys  , 
et  que  tu  les  tiennes  en  honneur  auprès  de  toy  : 
mais  tu  les  fais  esgaulx  aux  grands  roys ,  et  leur 
donnes  les  moyens  de  faire  beaucoup  d'arnys  en 
te  les  ostant  à  toy-mesme.  Et  comme  sa  mère  luy 
enescripvist  souvent  de  sembldbles  à  ce  mesme 
propos  ,  il  les  guardoit  secrettement  sans  les 
communicquer  à  personne  ,  sinon  un  jour  que 
comme  il  en  ouvrit  une  ,  Hephaestion ,  qui  se 
trouva  présent ,  s'approcha  ,  ainsy  qu'il  avoit 
accoustumé ,  et  la  leut  avecques  luy  :  Alexandre 
ne  l'en  enguarda  point  ;  mais  après  qu'il  l'eut 
achevée  de  lire  ,  il  tira  de  son  doigt  l'anneau 
duquel  il  scelloit  et  cachetoit  ses  lettres ,  et 
en  meit  le  cachet  contre  la  bouche  d'He- 
phaestion. 

Il  donna  au  fils  de  Mazaeus  ,  qui  estoit  le 
plus  grand  personnage  que  Darius  eust  autour 
de  luy  ,  un  second  gouvernement,  oultre  celuy 

qu'il  avoit  paravant  ,  encores  plus  grand  que 
le  premier.  Le  jeune  seigneur  le  refusa  ,  di- 
sant :  comment ,  sire  ,  par  cy  -  devant  il  n'y 
avoit  qu'un  Darius  ,  et  tu  fais  maintenant  plu- 
sieurs Alexandres.  Il  donna  aussy  à  Parmenion 
la  maison  de  Bagoas ,  là  où  l'on  dict  qu'il  trouva 
des  meubles  Susians  ,  seulement  pour  mille  Soixante 
talents.  Il  manda  a  Antipater  qu  il  pnst  des 
guardes  pour  la  seureté  de  sa  personne ,  à  cause 
qu'il  avoit  des  ennemys  et  malveuillants  qui 
le  guettoyent.  Aussy  donna-il  et  envoya  plu- 
sieurs beaulx  et  grands  présents  à  sa  mère  ; 
mais  il  luy  manda  qu'elle  ne  se  meslast  point 
austrement  plus  avant  de  ses  affaires  ,  et  qu'elle 
n'entreprist  point  l'estat  d'un  capitaine  :  de 
quoy  elle  s'estant  courroucée  ,  il  supporta  pa- 
tiemment l'aspreté  de  son  courroux.  Et  comme 
Antipater  un  jour  luy  eust  escript  une  longue 
lettre  à  l'encontre  d'elle  ,  après  l'avoir  toute 
leuë  ,  il  dict  :  Antipater  n  entend  pas  quune  seule 
larme  de  mère  efface  dix  mille  telles  lettres. 
Au  reste  ,  s'estant  apperceu  que  ceulx  qui  De  sa  don 

ri  *■  >■       ceur   a    rc 

avoyent  accez  autour  de  luy  estoyent  deve-  prendre, 
nus  par  trop  dissolus  et  desordonnez  en  déli- 
ces ,  et  superflus  en  despence  ,  de  manière 
qu'un  Agnon  Teien  portoit  de  petits  clous 
d'argent  à  ses  pantoufles  ,  et  que  Leonnatus 
faisoit  porter  parmy  son  baguage  la  charge 
de  plusieurs  chameaux  de  pouldre  d'j£gypte  , 
pour  s'en  servir  seulement  quand  il  joiioit  à  la 
luicte  ,  et  austres  tels  exercices  de  la  personne, 
et  qu'on   traisnoit  aussy   après   Philotas  des 

Tt  2 

toiles  pour  la  chasse  ,  de  douze  mille  cinq  cent 
pas  de  long  ,  et  qu'il  y  en  avoit  qui  usoyent 
de  précieux  parfums  et  de   senteurs  liquides 
quand  ils   s^estuvoyent  et  baignoyent  ,  plus 
qu'il  n'y   en  avoit  qui   se  frottassent    d'huile 
simple  seulement  ,    et  qu'ils    meinoyent   des 
valets  de  chambre  deslicats  pour  les  estriller 
et  frotter  dedans  le  baing  ,  et  pour  faire  molle- 
ment leurs  licts  ,  il  les  en  reprint  doulcement 
et  sagement ,  en  leur  disant  ,  qu'il  iesmerveilloit 
comment  eulx  ,  qui  avoyent  combattu  tant  de  fois 
et  en  si  grosses  batailles  ,  ne  se  soubvenoyent  pas 
que  ceulx  qui  travaillent  dorment  plus  souefvement 
et  de  meilleur  somme  ,  que  ceulx  qui  ne  travaillent 
point  ;  et  comment   ils  nappercevoyent  pas  ,  en 
conférant  leur  manière  de  vivre  avecques  celle  des 
Perses  ,  que  le  vivre  en  délices  est  chose  servile  ,  et 
le  travailler  chose  royale.  Et  comment  prendroit  la 
peine   de  panser  luy-mesme  son    cheval  ,  ou  de 
fourbir  sa  lance  et  son  armet ,  eduy  qui  ,  par  déli- 
cate paresse  ,   desdaigne  ou  des-accoustume  Rem- 
ployer ses  mains  à  frotter  son  propre  corps  ?  Ne 
sçave^-vous  pas  que  le  comble  de  nostre  victoire 
consiste  à  ne  faire  pas  ce  que  faisoyent  ceulx  que 
nous  avons  vaincus  et  défauts  ? 

Et  pour  les  convier  ,  par  son  exemple  ,  à 
travailler,  il  prenoit  encores  plus  de  peine  que 
jamais  à  la  guerre  et  à  la  chasse  ,  et  sehazar- 
doit  à  tout  péril  plus  adventureusement  qu'il 
n'avoit  oneques  faict  :  tellement  qu'un  ambas- 
sadeur Lacedaemonien  ,  s'estant  trouvé  présent 
à  luy  veoir  combattre  et  deffaire  un   grand 

Ieon  ,  luy  dict  :  tu  as  certainement  bien  combattu 
contre  ce  leon  ,  sire  ,  à  qui  demoureroit  le  roy. 
Craterus  feit  depuis  mettre  ceste  chasse  au 
temple  d'Apollo  enDelphes,  où  sont  les  images 
du  leon  ,  des  chiens  ,  et  du  roy  combattant  le 
leon,  et  de  luy-mesme ,  qui  y  survint  au  secours  : 
estants  toutes  lesdictes  images  de  cuyvre  ,  les 
unes  faictes  de  la  main  de  Lysippus  ,  et  les 
austres  de  Leochares. 

Ainsy  doncques  Alexandre  ,  tant  pour  exer-  Du  soin 
citer  sa  personne  à  la  vertu  ,  que  pour  inciter  2e  sês^mis 
ses  gents  à  faire  de  mesme  ,  s'exposoit  à  tels  et  de  l'hon- 

ij  •  r       t  i  j     neur  qu'il 

hazards  ;  mais  ses  tammers  ,  pour  Les  grands  ieut  pOS> 
biens  et  grandes  richesses  dont  ils  estoyent tJlt- 
guorgez  ,  vouloyent  vivre  en  délices  sans  plus 
se  travailler,  et  leur  grevoit  d'aller  davantage 
errants  par  le  monde  d'une  guerre  en  une 
austre  :  à  raison  de  quoy  ils  commençoyent 
peu  à  peu  à  le  blasmer  et  à  dire  mal  de  luy  ; 
ce  que  ,  du  commencement  ,  Alexandre  sup- 
porta doulcement  ,  disant  que  c'estoit  chose 
digne  d'un  roy ,  souffrir  d'estre  blasmé ,  et  ouyr 
mal  pour  faire  bien.  Toutesfois  les  moin- 
dres démonstrations  qu'il  faisoit  à  ses  amys , 
tesmoignoyent  une  amitié  cordiale  ,  et  un  hon- 
neur grand  qu'il  leur  portoit,de  quoy  je  veulx 
en  cest  endroict  mettre  quelques  exemples. 
Peucestas  ayant  esté  mors  d'un  ours  ,  l'escrip- 
vit  à  ses  austres  amys  ,  et  ne  luy  en  manda 
rien  :  Alexandre  n'en  feut  pas  content  ,  et  luy 
escripvit  :  à  tout  le  moins  mande-moy  comment 
tu  te  portes  maintenant  ,  et  si  auscuns  de  aulx 

qui  chassoyent  avecques  toy ,  t'ont  point  abandonne 
au  besoin  g  ,  ajffin  qu'ils  en  soyent  punis. 

Estant  Htphsestion  absent  de  sa  cour  pour 
quelques  affaires,  il  luy  escripvit  qu'ainsy  com- 
me ils  s'esbattoyent  à  combattre  une  beste  , 
qui  s'appelle  ichneumon  ,  Craterus  s'estoit  de 
male-fortune  rencontré  au-devant  du  javelot 
de  Perdiccas  ,  et  en  avoit  esté  bleçé  en  toutes 
les  deux  cuisses.  Peucestas  estant  eschappé 
d'une  grosse  maladie,  en  escripvit  à  Alexippus, 
le  médecin  qui  l'avoit  pansé  ,  en  le  remer- 
ciant. Estant  Craterus  malade  ,  il  eut  quelques 
visions  une  nuict  ,  à  raison  desquelles  il  feit 
certains  sacrifices  pour  le  recouvrement  de  sa 
santé  ,  et  luy  manda  qu'il  en  feist  aussy  ;  et 
comme  le  médecin  Pausanias  luy  voulust  don- 
ner une  médecine  de  ellébore  ,  il  luy  escripvit 
des  lettres  par  lesquelles  il  luy  feit  entendre 
la  peine  où  il  en  estoit  ,  et  l'admonesta  qu'il 
reguardast  bien  soigneusement  comment  il 
useroit  de  celle  médecine.  Il  feit  mettre  en 
prison  Ephialtes  et  Cissus  ,  qui  luy  allèrent 
les  premiers  dénoncer  la  fuite  et  retraicte  de 
Harpalus  ,  comme  l'accusants  à  tort  et  taul- 
sement. 

Ayant  commandé  qu'on  feist  un  roolle  des 
équité.  v  vieilles  gents  ,  et  des  indisposez  et  malades, 
pour  les  renvoyer  au  païs  en  leurs  maisons  , 
il  y  eut  un  Eurylochus  ,  iEgeien  ,  qui  se  feit 
enrooller  entre  les  malades  ,  et  depuis  feut 
trouvé  qu'il  n'avoit  point  de  mal ,  et  confessa 
qu'il  l'avoit  faict  seulement  pour  suivre  une 

jeune  femme  ,  nommée  Telesippa  ,  dont  il 
estoit  amoureux  ,  qui  s'en  retournoit  es  païs 
bas  devers  la  mer.  Alexandre  demanda  de  quelle 
condition  estoit  ceste  femme  ;  il  luy  feut  res- 
pondu  que  c'estoit  une  courtisanne  de  condi- 
tion libre  :  adoncques  ,je  désire  ,  dict-il  à  Eury- 
lochus  ,  favoriser  ton  amour  ;  toutes/ois  ,  de  Car- 
rester  par  force  je  ne  puis  :  mais  advise  de  faire  en 
sorte  ,  par  dons  ou  par  bonnes  paroles  ,  quelle  soit 
contente  de  demourer  ,  puisqu'elle  est  de  condi- 
tion libre. 

C'est  chose  merveilleuse  comment  il  pre- 
noit  la  peine  d'escrire  pour  ses  amys  ,  jusques 
à  de  si  petites  choses  qu'il  faisoit  ,  comme 
quand  il  escripvit  en  Cilicie  pour  un  serviteur 
de  Seleucus  ,  qui  s'en  estoit  fuy  d'avecques 
son  maistre  ,  commandant  qu'on  feist  diligence 
de  le  chercher.  Et  par  une  austre  missifve  ,  il 
loue  Peucestas  de  ce  qu'il  avoit  faict  arrester 
et  piendre  Nicon  ,  un  esclave  de  Craterus  :  et 
à  Megabyzus  ,  touchant  un  austre  serf  qui  s'en 
estoit  fuy  en  la  franchise  d'un  temple ,  il  luy 
commande  aussy ,  par  lettres ,  de  tascher  à  l'en 
faire  sortir  ,  pour  luy  mettre  la  main  sur  le 
collet  ,  mais  austrement  de  ne  luy  toucher 
point.  Et  dict-on  qu'au  commencement,  quand 
il  seoit  en  jugement  pour  ouyr  plaider  quel- 
ques causes  criminelles  ,  pendant  que  l'accu- 
sateur desduisoit  le  faict  de  son  accusation  , 
il  tenoit  tousiours  l'une  de  ses  aureilles  close 
avecques  la  main  ,  affin  de  la  conrre-guarder 
pure  ,  et  non  prévenue  d'auscune  calomnieuse 

impression ,  pour  ouyr  les  deffenses  et  justifi- 
cations de  l'accusé.  Mais  depuis ,  la  multitude 
des  accusations  qu'on  proposa  devant  luy , 
l'irrita  et  le  rendit  aspre  ,  jusques  à  luy  faire 
croire  les  faulses  ,  pour  le  grand  nombre  qu'il 
en  trouva  de  vrayes  :  mais  ce  qui  plus  le  fai- 
soit  sortir  hors  de  soy-mesme  ,  estoit  quand 
il  entendoit  qu'on  avoit  mesdict  de  luy  ,  et 
estoit  adoncques  cruel ,  sans  vouloir  pardon- 
ner en  façon  quelconque  ,  comme  celuy  qui 
aymoit  mieulx  la  gloire  que  l'empire  ,  ny  que 
sa  propre  vie. 
Alexandre      Au  demourant ,  il  se  remeit  lors  en  chemin 

poursuit Da-  pour  aller  après  Darius  ,  pensant  qu'il  deust 
encores  combattre  ;  mais  entendant  comme 
Bessus  l'avoit  prins  ,  adoncques  il  donna  congé 
aux  Thessaliens  de  s'en  retourner  en  leurs  mai- 
sons ,  après  leur  avoir  faict  don  de  deux  mille 

mille  écus.  talents  ,  oultre  leur  souLde  et  leur  paye  ordi- 
naire :  mais  en  ceste  poursuite  de  Darius ,  qui 
feut  longue  ,  laborieuse  et  pénible  ,  pource 
qu'en  unze  jours  il  feit  bien  à  cheval  environ 
deux  cent  et  six  lieues  ;  tellement  que  ,  pour 
la  pluspart  ,  ses  gents  estoyent  si  las  et  si 
recreus ,  qu'ils  n'en  pouvoyent  plus  ,  mesme- 
înent  à  fauste  d'eau.  Il  trouva  un  jour  quel- 
ques Macédoniens  qui  portoyent  dessuz  des 
mulets  des  peaux  de  chèvres  pleines  d'eau  , 
qu'ils  venoyent  de  quérir  d'une  rivière  ,  et 
voyants  qu'Alexandre  mouroit  de  soif,  estant 
ja  environ  le  midy  ,  ils  coururent  vistement 
à  luy  ,  et  luy  présentèrent  de  l'eau  pour  boire 

dedans 

dedans  un  armet  :  il  leur  demanda  à  qui  ils 
portoyent  ceste  eau  ,  et  ils  luy  respondirent 
qu'ils  la  portoyent  à  leurs  enfants  :  mais  pourveu 
que  tu  vives  ,  sire  ,  nous  pourrons  bien  tousiours 
refaire  d'austres  enfants  ,  si  nous  perdons  ceulx-cy. 
Ayant  ouy  ces  paroles  ,  il  print  l'armet ,  et 
reguardant  autour  de  luy  que  tous  les  hommes 
d'armes  qui  l'avoyent  suivy  ,  estendoyent  le 
col  pour  veoir  ceste  eau  ,  il  la  rendit  à  ceulx 
qui  la  luy  avoyent  présentée  ,  en  les  remer- 
ciant ,  sans  en  boire  ;  car  si  je  bois  seul ,  ceulx- 
cy  ,  dict-il  ,  perdront  tout  courage.  Et  adoneques 
eulx ,  voyants  la  gentillesse  de  son  courage  , 
luy  crièrent  tout  hault  qu'il  les  meinast  hardi- 
ment ;  et  quant  et  quant ,  se  prindrent  à  fouet- 
ter leurs  chevaulx  ,  disants  qu'ils  n'estoyent 
plus  las  ,  et  qu'ils  n'avoyent  plus  soif  ;  ains 
qui  plus  est  ,  qu'ils  ne  pensoyent  pas  estre 
mortels  ,  tant  comme  ils  auroyent  un  tel  roy. 
Si  estoit  bien  la  bonne  volonté  de  le  suivre 
esguale  en  tous  ;  mais  toutesfois  il  n'y  en  eut 
que  soixante  seulement  qui  donnassent  quand 
et  luy  jusques  dedans  le  camp  des  ennemys , 
là  où ,  passants  par-dessuz  force  or  et  argent 
qui  gisoit  espandu  parmy  la  place  ,  et  tirants 
oultre ,  plusieurs  chariots  pleins  de  femmes  et 
d'enfants  qu'ils  trouvoyent  emmy  les  champs  , 
fuyants  çà  et  là  à  l'adventure   ,   sans  chartier 
qui  les  conduisist  ,  ils  coururent  à  bride  abat-   me  trouve 
tuë  jusques  à  ce  qu'ils  eussent  atteinct  les  pre-  mort« 
miers  fuyants  ,  pensants  bien  que  Darius  y 
debvoit  estre  ,  et  feirent  tant  qu'ils  le  trouve- 
Tome  F.  V  v 

rent  à  la  fin,  à  grande  peine  ,  estendu  dessnz 
un  chariot ,  ayant  le  corps  tout  percé  de  plu- 
sieurs coups  de  dards  et  de  javelots  ,  qifon  luy 
avoit  donnez  ,  et  estant  bien  près  de  rendre 
l'esprit  :  ce  neantmoins  encores  ,  demanda-il  à 
boire  ,  et  beut  de  l'eau  fresche  que  luy  bailla 
Polystratus ,  auquel ,  après  avoir  beu  ,  il  dict  : 
cestuy  est  le  dernier  de  mes  malheurs  ,  mon  amy  , 
qu  ayant  receu  ce  plaisir  de  toy  ,/e  nay  pas  moyen 
de  te  le  rendre  ;  mais  Alexandre  t'en  donnera  la 
recompense  ,  et  les  dieux  à  Alexandre ,  de  la  bonté, 
doulceur  et  humanité  dont  il  a  usé  envers  ma  mere9 
ma  femme  et  mes  enfants  ,  en  la  main  duquel  je  te 
prie  que  tu  touches  pour  moy.  En  disant  ces  der- 
nières paroles  ,  il  print  la  main  de  Polybtratus  , 
et  rendit  l'ame  tout  aussy-tost. 

Alexandre  y  survint  incontinent  après  ,  et 
qu'il  a  pour  monstra  esvidemment  qu'il  luy  desplaisoit  fort 
punition'11  ^e  sa  f°rtune  >  et  destachant  son  manteau  ,  le 
meurtrier,  jecta  dessuz  le  corps  ,  et  l'en  enveloppa.  De- 
puis, ayant  trouvé  moyen  d'avoir  Bessus  entre 
ses  mains  ,  il  le  feit  desmembrer  avecques  deux 
arbres  haults  et  droicts  ,  qu'il  feit  courber  l'un 
devers  l'austre  ,  et  attacher  à  chascun  une  par- 
tie du  corps  ,  puis  les  laisser  retourner  en  leur 
naturel  par  telle  impétuosité ,  que  chascun  en 
emporta  sa  pièce.  Mais  pour  lors  ,  ayant  faict 
ensepvelir  et  embaumer  royalement  le  corps 
de  Darius  ,  il  l'envoya  à  sa  mère  ,  et  receupt 
au  nombre  de  ses  amys  son  frère  Exathres  ; 
puis  avecques  la  fleur  de  son  armée  ,  descendit 
au  pais  des  Hircaniens ,  là  où  il  veit  le  gouffre 

de  la  mer  Caspienne ,  qui  ne  luy  sembla  pas  JJ  dg££ 
moindre  que  celuy  de  la  mer  de  Pont  :  mais  me. 
bien  en  est  l'eau  plus  doulce  que  celle  des 
austres  mers.  Si  ne  peust  rien  trouver  ny  sça- 
voir  de  certain  ,  que  c'estoit  ny  dont  elle  ve- 
noit  :  mais  ce  qui  luy  en  sembla  plus  appro- 
chant de  la  vérité  ,  est  que  ce  soit  un  reguor- 
gement  des  marais  Maeotides.  Et  toutesfois  les 
anciens  philosophes  naturels  semblent  en  avoir 
sçeu  la  vérité  :  car ,  plusieurs  ans  devant  le 
voyage  et  les  conquestes  d'Alexandre  ,  ils  ont 
escript  que  des  quatre  principaulx  gouffres  de 
mer  qui  viennent  de  l'océan  ,  et  entrent  au- 
dedans  des  terres  ,  le  plus  septentrional  est 
celuy  de  la  mer  Caspiene,  qu'ils  appellent  aussy 
la  mer  Hircaniene  :  mais  en  passant  par  ce  urachete 
païs-là  ,  il  y  eut  quelques  Barbares  qui,  au  des-  son   cheval 

<  .  Bucephal. 

prouveu  ,  se  ruèrent  sur  ceulx  qui  meinoyent 
Bucephal ,  le  cheval  de  bataille  d'Alexandre  , 
et  le  prindrent ,  de  quoy  il  feut  si  despit ,  qu'il 
envoya  dénoncer  par  un  herault ,  à  ceulx  du 
pais  ,  qu'il  mettroit  tout  à  l'espée  ,  jusques  aux 
femmes  et  aux  petits  enfants  ,  s'ils  ne  luy  fai- 
soyent  rameiner  son  cheval  ;  et  comme  ils  le 
luy  eussent  rameiné  ,  et  qui  plus  est ,  livré 
leurs  villes  et  leurs  places  entre  ses  mains  ,  il 
les  traicta  tous  humainement ,  et  si  paya  da- 
vantage la  rançon  de  son  cheval  à  ceulx  qui 
le  luy  remeinerent. 

Au  partir  de  là  il  entra  en  la  province  Par-  Ils'accom- 
thiene  ,  là  où  ,  se  trouvant  de  loisir  ,  il  com-  ™0ns  aUdes 
mencea  à  se  vestir  à  la  mode  des  Barbares ,  Asiatiques. 

soit  ou  qu'il  se  voulust  accoustumer  aux  mœurs 
et  façons  de  faire  du  pais ,  estimant  qu'il  ne 
pourroit  avoir  meilleur  moyen  de  guaigner  les 
cœurs  des  hommes  ,  qu'en  s'accoustumant  à 
leurs  manières  de  vivre  ,  ou  bien  qu'il  le 
feist  pour  sonder  et  tenter  les  cœurs  des  Macé- 
doniens ,  affin  de  sçavoir  comment  ils  pren- 
droyent  l'usance  qu'il  vouloit  introduire  de 
l'adoration  ,  c'est-à-dire  ,  de  faire  la  révérence 
et  s'encliner  devant  le  roy  ,  en  les  accoustu- 
mant  ainsy ,  petit-à-petit ,  à  supporter  la  muta- 
tion et  le  changement  de  sa  manière  de  vivre, 
combien  que  du  premier  coup  il  ne  priDt  pas 
l'accoustrement  des  Medois  ,  qui  estoit  par 
trop  estrange  et  de  tout  poinct  barbaresque  : 
car  il  ne  portoit  point  de  braguesque  ,  ny  la 
robbe  traisnante  en  terre  ,  ny  le  hault  chap- 
peau  poinctu  ,  ains  print  un  habit  moyen  entre 
celuy  des  Medois  et  celuy  des  Perses  ,  plus 
modeste  que  celuy-là  ,  et  plus  pompeux  que 
cestuy-cy  ;  encores  du  commencement  ne  le 
porta-il  que  quand  il  avoit  à  parler  à  quelques 
Barbares  ,  ou  en  son  privé  entre  ses  familiers 
amys  :  mais  depuis  il  se  monstra  au  peuple 
en  public  avecques  cest  accoustrement  ,  en 
allant  par  les  champs ,  ou  bien  en  donnant  au- 
dience publiquement ,  qui  feut  chose  bien  des- 
plaisante aux  Macédoniens.  Mais  ils  avoyent  sa 
vertu  en  si  grande  admiration ,  qu'ils  estimoy  ent 
estre  raisonnable  qu'on  luyconcedast  qu'il  peust 
faire  auscunes  choses  pour  son  plaisir  et  à  sa 
fantasie;  car  oultre  les  austres  heurts  qu'il  avoit 

eus  avecques  eulx  auparavant,  il  a  voit  n'a  gueres 
receu  un  coup  de  flesche  qui  luy  avoit  rompu 
l'os  de  la  jambe  ,  et  une  austre  fois  avoit  aussy 
receu  un  coup  de  pierre  sur  le  chignon  du  col , 
dont  il  tomba  en  un  esblouïssement  de  la  veuë 
qui  luy  dura  bien  long-temps ,  et  neantmoins  ne 
laissoit  pas  pour  tout  cela  de  s'exposer  encores 
à  tous  périls ,  sans  en  rien  s'espargner  :  car  il 
passa  encores  la  rivière  de  Orexartes  ,  qu'il 
estimoit  estre  le  Tanais  ;  et  ayant  deffaict  en  ^  â^£  ^ 
bataille  rangée  les  Scythes  ,  les  chassa  battant  bataille  ran~ 
plus  de  cinq  grandes  lieues  ,  quoy  qu'il  feust  gee' 
travaillé  d'un  flux  de  ventre.  Ce  feut  là  où  l'on 
dict  que  la  royne  des  Amazones  le  vint  trouver  : 
car  ainsy  l'a  escript  la  pluspart  des  historiens  , 
comme  Clitarchus ,  Polycritus  ,  Onesicritus  , 
Antigènes  et  Hister.  Mais  Chares  le  rappor- 
teur ,  et  Ptolomeus  ,  Anticlides  et  Philon  le 
Thebain  ,  Philippus  le  rapporteur  ;  et  oultre 
ceulx-là  ,  Hecataeus  Erethrien  ,  Philippus  Chal- 
cidien  ,  et  Duris  le  Samien  ,  disent  que  c'est 
chose  controuvée  et  faicte  à  plaisir ,  et  semble 
qu'Alexandre   mesme  leur  en  porte   tesmoi- 
gnage  ;  car   escripvant  toutes  choses  par  le 
menu  à  Antipater  ,  selon  qu'elles  passoyent , 
il  luy  mande  bien  que  le   roy  de  la  Scythie 
luy  vouloit  bailler  sa  fille  en  mariage  ,  mais  il 
ne  faict  auscune  mention  d'Amazones  :  et  dict- 
on que  long-temps  depuis  Onesicritus  leut  à 
Lysimachus,qui  estoitdesiaroy  ,1e  quatriesme 
libvre  de  son  histoire  ,  là  où  ce  conte-là  ,  de 
l'Amazone,  est  escript,  et  que  Lysimachus ,  en 

se  soubsriant  ,  luy  dict  :  et  ou  estois-je  doneques 
en  ce  temps-là  ?  Mais  quant  à  cela  ,  ny  pour  le 
croire  on  n'aura  ja  Alexandre  en  plus  grande 
réputation  ,  ny  pour  le  decroire  en  moindre 
estime. 
Il  persuade      Ait  reste  ,  craignant  que  les  Macédoniens  , 
mée*11  d'en-  ennuyez  de  ceste  longue  guerre  ,  ne  voulussent 
trer  dans    plus  passer  oultre  ,  il  laissa  derrière  le  demou- 
rant  du  peuple  de  son  armée  ,  et  print  seule- 
ment vingt  mille  hommes  de  pied  ,  et  trois 
mille  chevaulx ,  qui  estoyent  la  fleur  de  tout 
son  exercite ,  avecques  lesquels  il  entra  dedans 
le  païs  de  l'Hyrcanie  ,  et  là  ,  leur  feit  une  ha- 
rangue ,  en  laquelle  il  leur  monstra  que  les 
nations  Barbares  de  l'Asie  ne  les  avoyent  veus 
qu'en  songe  ,  par  manière  de  dire  ,  et  que  s'ils 
se  retiroyent  en  Macédoine  n'ayant  que  seule- 
ment esmeu  ,  et  non  de  tout  poinct  subjugué 
et  dompté  l'Asie  ,  les  peuples  irritez  leur  cour- 
royent  suz  à  leur  retour  ,  ne  plus  ne  moins 
qu'à  des  femmes  :  toutesfois  ,  qu'il  donnoit 
bien  congé  de  s'en  aller  à  ceulx  qui  se  voul- 
droyent  retirer  ,  en  protestant  neantmoins  à 
l'encontre  de  ceulx   qui  s'en  iroyent  ,  qu'ils 
l'auroyent  abandonné  au  besoing  ,  luy  ,  ses 
amys  et  ceulx  qui  auroyent  si  bon  cœur  que 
de  le  vouloir  suivre  en  une  si  glorieuse  inten- 
tion ,  de  vouloir  soubsmettre  toute  la  terre 
habitable   à  l'empire  des  Macédoniens.  Cela 
est  ainsy  couché ,  et  presque  en  mesmes  ter- 
mes ,  dedans  l'epistre  qu'Alexandre  en  escript 
à  Antipater  ,  là  où  il  met  davantage ,  que  leur 

ayant  tenu  ce  propos  ,  ils  se  prindrent  à  crier 
tout  hault  qu'il  les  meinast  en  tel  quartier  du 
inonde  qu'il  vouldroit. 

Quand  ceulx-là  eurent  donné  leur  consen-     iisecon- 
tement  à  son  espreuve  ,  il  feut  puis  après  facile  JSJ™|ndpelus 
de  guaigner  le   reste   du  peuple  ,  qui   suivit  aux  mœurs 
ayséement  l'exemple  des  principaulx.  Parquoy    u  pays* 
il  se  conforma  adoncques  encores  davantage 
en  sa  manière  de  vivre  aux  mœurs  de  ceulx 
du  pais  ,  et  reciprocquement  aussy  les  mœurs 
de  ceulx  du  païs  à  celles  de  la  Macédoine  , 
ayant  opinion  que  moyennant  ceste  meslange 
et  ceste  communication  de  façons  de   faire , 
les  choses  s'entretiendroyent  mieulx  en  bonne 
paix  ,  union  et  concorde  ,  par  amitié  que  par 
force  ,  quand  il  seroit  loing  des  païs  de  la 
Perse.    A   l'occasion   de  quoy  il  feit  choisir 
trente  mille  enfants  du  païs  ,  ausquels  il  feit 
apprendre  les  lettres  grecques  ,  et  les  nourrir 
et    dresser  aux  armes  à    la  discipline  Mace- 
doniene  ,  ordonnant  plusieurs   maistres  pour 
les  instruire  en  l'une  et  en  Faustre. 

Quant  au  mariage  de  Roxane  ,  il  feut  bien  son  mariage 
faict  par  amourettes  ,  pource  qu'il  en  devint  avec  R°*a- 
amoureux  en  un  festin  où  il  la  veit  ,  et  la 
trouva  belle  à  son  gré  ,  et  de  bonne  prinse  : 
mais  si  vint-il  aussy  à  propos  ,  pour  le  bien 
de  ses  affaires  ,  que  s'il  eust  esté  faict  par  meure 
desliberation  de  conseil  :  car  les  Barbares  en 
prindrent  asseurance  de  luy  davantage  ,  quand 
ils  veirent  qu'il  conrracroit  alliance  de  mariage 
avecques  eulx  ,  et  l'en  aymerent  beaucoup 


344        Alexandre. 

mieulx  que  devant  ,  quand  ils  considérèrent 
en  eulx-mesmes ,  que  s'estant  auparavant  tou- 
siours  monstre  fort  continent  en  telles  choses , 
encores  n'avoit  il  point  voulu  toucher  ceste 
jeune  dame  ,  de  l'amour  de  laquelle  seule  il 
s'estoit  trouvé  vaincu ,  sinon  en  légitime  ma- 
riage. 
Querelle  Et  luy  »  considérant  que  des  deux  qu'il  ay- 
emre  He-   mojt  p[us  chèrement  ,  Hephaestion   trouvoit 

phccsrion  et  ,  vi  r  •      •  i  s-i     » 

Craterus.  bon  ce  qu  il  en  îaisoit  en  cela  ,  et  qu  il  s  ac- 
coustroit  comme  luy  ,  mais  que  Craterus  ,  au 
contraire  ,  retenoit  tousiours  les  façons  de  faire 
de  son  païs  ,  il  traictoit  d'affaires  ,  et  nego- 
cioit  avecques  les  Barbares  par  l'entremeise 
de  celuy-là  ,  et  avecques  les  Grecs  et  les  Macé- 
doniens ,  par  l'entremeise  de  cestuy-cy  :  en 
somme ,  il  aymoit  plus  l'un  ,  et  honnoroit  plus 
l'austre  ,  estimant  et  disant  que  Hephaestion 
aymoit  Alexandre  ,  et  Craterus  aymoit  le  roy. 
Au  moyen  de  quoy  ,  ces  deux  personnages  ne 
se  vouloyent  point  de  bien  l'un  à  l'austre  au 
fond  de  leurs  coeurs  ,  ains  entroyent  souvent 
en  querelle  ,  tellement  qu'une  fois  ,  en  Indie, 
ils  en  vindrent  jusques  à  mettre  la  main  aux  ar- 
mes ,  et  à  desguainer  l'un  contre  l'austre  ,  et 
y  accouroyent  desia  leurs  amys  au  secours  , 
d'une  part  et  d'austre  ;  mais  Alexandre  y  alla 
aussy ,  qui ,  en  public  ,  devant  tout  le  monde , 
tensa  fort  Hephaestion  ,  l'appellant  fol  et  in- 
sensé ,  de  ne  cognoistre  pas  que  qui  luy  oste- 
roit  Alexandre ,  il  ne  demoureroit  plus  rien  : 
mais  en  privé  ,  à  part  ,  il  reprit  aussy  bien 

aigrement  Craterus  ;  et  les  appellant  tous  deux 
l'un  devant  l'austre  ,  leur  fe'it  faire  paix  ensem- 
ble ,  jurant  par  Jupiter  Hammon  ,  et  par  tous 
les  austres  dieux  ,  que  c'estoyent  bien  les  deux 
hommes  du  monde  qu'il  aymoit  le  mieulx  ; 
mais  neantmoins  ,  que  s'il  s'appercevoit  qu'ils 
eussent  plus  de  différends  ensemble  ,  il  les 
occiroit  tous  deux  ,  ou  pour  le  moins  celuy 
qui  auroit  commencé  la  querelle  :  parquoy  , 
depuis  ceste  heure-là  ,  on  escript  qu'ils  ne  fei- 
rent  ny  ne  dirent  rien  l'un  à  l'austre ,  nOn  pas 
en  jeu  tant  seulement. 

Oravoit  Philotas,  fils  de  Parmenion ,  grande  Philotas, 
aucthorité  entre  les  Macédoniens  ,  pource  qu'il  JifcretionTt 
estoit  vaillant  homme  de  sa  personne,  patient  s«    brava- 

jt,  ...         ,  .  ,         .  .         *  des,  est  eau* 

de  labeur,  libéral ,  et  aimant  les  siens  austant  se  de  sa 
ou  plus  que  nul  austre  seigneur,  qui  feust  en  murtdets<1n 
tout  le  camp  après  Alexandre.  Auquel  propos  père, 
on  raconte  ,  que  quelquefois  il  y  eut  un  de 
ses  amys  qui  lui  demanda  de  l'argent  :  il  com- 
manda tout  aussy  -  tost  à  son  argentier  qu'il 
luy  en  baillast.  L'argentier  luy  respondict  qu'il 
n'y  en  avoit  point ,  et  son  maistre  luy  repiie- 
qua  ,  que  dis- tu  ,  qu'il  ny  en  a  point  ?  n  as-tu  ny 
vaisselle,  ny  accoustrement  que  tu peusses  vendre  ou 
enguager  pour  luy  en  trouver?  mais  au  demourant 
il  estoit  si  haultain  et  si  importun  à  faire  monstre 
de  ses  richesses  ,  en  se  vestant  plus  superbe- 
ment 9  et  setraictant  plus  curieusement  et  plus 
opulentement  qu'il  n'appartenoit  à  homme  pri- 
vé ,  que  cela  le  faisoit  hayr,  pource  qu'il  con- 
trefaisoit  ainsy  à  faulses  enseignes  le  grand  et  le 
Tome  V,  X  x 

magnificque  ,  de  maulvais  jugement,  et  avec- 
ques une  maulvaise  grâce,  dont  il  devint  par  sa 
folie  suspect  et  envié  de  tout  le  monde  ,  tel- 
lement que  son  père  mesme  lui  dict  un  jour 
Mon  fils  ,  fals-toy  plus  petit. 

Il  avoit  esté  jà  long-temps  auparavant  accusé 
et  déféré  envers  Alexandre  ,  pource  que  quand 
le  baguage  de  l'armée  de  Darius ,  qui  estoit  en 
la  ville  de  Damas,  feut  prins  après  la  bataille 
de  la  Cilicie  ,  il  y  eut  plusieurs  prisonniers 
ameinez  au  camp  d'Alexandre  ,  et  entre  les 
austres  une  jeune  courtisanne  natifve  de  la  ville 
de  Pydne  ,  belle  de  visage ,  laquelle  se  nom- 
moit  Antigone.  Philotas  trouva  moyen  de  la 
recouvrer  ,  et  comme  jeune  homme  amoureux 
qu'il  estoit ,  en  bancquetant  avecques  elle  se 
laissoit  eschapper  de  la  bouche  bien  souvent 
des  paroles  ambitieuses  et  des  vaines  vanteries 
de  souldard ,  en  attribuant  à  luy-mesme  et  à 
son  père  la  pluspart  des  haults  faicts  d'armes 
quiavoyent  esté  exécutez  en  toute  ceste  guerre, 
et  appellant  à  tout  propos  Alexandre  ,  ce  jeune 
garçon ,  et  disant  que  par  leur  moyen  il  jouys- 
soit  du  nom  et  tiltre  de  roy. 

Ceste  femme  rapporta  ces  propos  à  un  sien 
familier  ,  et  celuy-là  ,  comme  il  se  faict  ordi- 
nairement,  à  un  austre,  tant  qu'il  parvint  jus- 
ques  aux  aureilles  de  Craterus  ,  lequel  print  la 
femme  et  la  meina  devant  Alexandre  qui  l'ouyt , 
et  l'ayant  ouye ,  luy  commanda  qu'elle  conti- 
tinuast  tousiours  de  hanter  avecques  Philotas  , 
afîin  qu'elle  luy  rapportast  tout  ce  qu'elle  luy 

cntendroit  dire.  Philotas  ne  sçachant  rien  de 
ceste  embusche  ,  tenoit  tousiours  ceste  Anti- 
gone  auprès  de  luy  et  se  permettoit  de  dire 
ordinairement  plusieurs  paroles  folles  et  indis- 
crètes à  l'encontre  du  roy  ,  une  fois  par  cour- 
roux ,  et  austrefois  par  vaine  gloire  :  mais 
Alexandre ,  combien  qu'il  eust  ceste  véhémente 
preuve  et  accusation  à  l'encontre  de  Philotas  , 
la  dissimula  pourtant  sans  en  rien  faire  dé- 
monstration quelconque  pour  l'heure  ,  feust 
ou  pour  l'asseurance  qu'il  avoit  en  l'amour  et 
bienveuillance  que  Parmenion  luy  portoit,  ou 
pour  crainte  qu'il  avoit  de  leur  puissance  et 
aucthorité  grande. 

Mais  environ  ce  mesme  temps ,  il  y  eut  un 
Macédonien  nommé  Limnus ,  natif  de  la  ville 
de  Chalajstra,  qui  espioit  en  grande  sollicitude 
les  moyens  de  faire  mourir  Alexandre  ,  et  es- 
tant amoureux  d'un  jeune  garçon  qui  se  nom- 
moit  Nicomachus  ,  le  sollicita  de  le  vouloir 
ayder  à  exécuter  son  entreprinse  :  le  garçon 
le  refusa  très-bien  et  descouvrit  ceste  subor- 
nation à  un  sien  frère  ,  qui  avoit  nom  Balinus , 
lequel  s'en  addressa  à  Philotas ,  et  le  pria  de 
les  introduire  tous  deux  devant  Alexandre  , 
pource  qu'ils  avoyent  quelque  chose  de  grande 
conséquence  et  très  »  nécessaire  à  luy  corn- 
municquer.  Philotas  ne  les  feit  point  parler  au 
roy  ,  et  ne  sçait-on  pourquoy  ,  disant  qu'il 
estoit  empesché  à  quelques  austres  plus  grandes 
affaires  ,  au  moyen  de  quoy  ils  s'addresserent  à 
unaustre,qui  leur  donna  entrée  vers  Alexandre 

auquel  ils  exposèrent  premièrement  le  faict  de 
la  conspiration  de  Limnus  ,  et  feirent  aussy  en 
passant  mention  de  ce  qu'ils  s'estoyent  pre- 
mièrement addressez  à  Philotas  par  deux  fois, 
qui  n'avoit  faict  compte  de  les  introduire  et 
les  faire  parler  à  luy  ;  cela  irrita  fort  Alexandre  : 
et  encore  le  feut-il  plus  quand  celuy  qu'il  en- 
voya pour  prendre  Limnus  au  corps  ,  le  tua  ,  à 
cause  qu'il  se  meit  en  deffense ,  et  ne  se  voulut 
pas  laisser  prendre  ,  pensant  avoir  perdu  un 
grand  moyen  de  descouvrir  entièrement  et  avé- 
rer toute  la  conspiration.  Et  pour  austant  qu'il 
faisoit  maulvais  visage  à  Philotas,  il  incita  ceulx 
qui  de  longue  main  luy  vouloyent  mal ,  les- 
quels commencèrent  à  dire  ouvertement  que 
c'estoit  désormais  trop  attendu  au  roy ,  pource 
qu'il  n'estoit  point  à  croire  que  ce  Chalestrien 
Limnus  eust  jamais  eu  la  hardiesse  d'entre- 
prendre une  telle  conspiration  ,  et  qu'il  nça 
esto'it  que  le  ministre  ,  ou ,  pour  mieulx  dire  , 
que  l'instrument  remué  et  manié  par  une  plus 
grande  puissance  que  la  sienne,  et  qu'il  falloir 
enquérir  de  cestç  conjuration  sur  ceulx  qui 
avoyent  si  grand  intérêt  à  la  faire  celer. 

Depuis  qu'Alexandre  eut  une  fois  ouvert  les 
aureilles  à  telles  paroles  et  telle  présomption  , 
il  y  eut  aussy-tost  mille  calomnie*  proposées  à 
l'encontre  de  Philotas,  de  manière  qu'il  feut  saisi 
au  corps  et  meis  à  la  torture  en  présence  des 
austres  seigneurs  familiers  du  roy  ,  qu'il  com- 
meit  à  luy  faire  et  parfaire  sonprocez,  estant 
luy-mesme  caché  derrière  une  tapisserie  pour 

escouter  tout  ce  qu'il  diroit  :  là  où  on  conte  , 
qu'ayant  ouy  les  paroles  lasches  qu'il  dict  à 
Hephsestion  ,  en  le  suppliant  d'avoir  compas- 
sion de  luy  ,  et  les  prières  viles  et  basses  ,  qu'il 
luy  feit ,  il  dict  en  soy-mesme  ,  Dea,  ayant 
le  cœur  si  mol  et  si  efféminé ,  Philotas  ,  osois-tu 
bien  entreprendre  de  si  grandes  choses  ?  Tant  y  a  que 
Philotas  reut  exécuté  à  mort:  et  incontinent  après 
son  exécution  ,  Alexandre  envoya  en  diligence 
au  royaulme  de  la  Medie,  faire  tuer  aussy  Par- 
menion  ,  qui  y  estoit  son  lieutenant,  personnage 
qui  avoit  servy  Philippus  en  la  pluspart  de  ses 
principalles  affaires  ,  et  qui  seul  ou  plus  que 
nul  des  austres  anciens  serviteurs  de  son  père, 
avoit  incité  Alexandre  à  entreprendre  le  voyage 
de  la  conqueste  de  l'Asie  ,  et  qui  de  trois  en- 
fants qu'il  y  avoit  meinez  quand  et  luy  ,  en 
avoit  veu  mourir  deux  devant  luy  ,  et  puis  feut 
occis  avecques  le  troisiesme. 

Ceste  exécution  rendit  Alexandre  redoub-    Alexandre 
table  à  plusieurs  de  ses  amys  ,  mesmement  à  """craint 
Antipater  ,  lequel  envoya  secrettement  devers  Parsesamis' 
les  iEtoliens  traicter  soubz  main  une  alliance 
avecques   eulx  ,  pource  qu'eulx -mesmes  crai- 
gnoyent  aussy  Alexandre ,  à  cause  qu'ils  avoyent 
destruict  les  Oeniades  :  ce  qu'Alexandre,  ayant 
entendu ,  dict  que  ce  ne  seroyent  pas  les  en- 
fants des  Oeniades ,  mais  luy-mesm?   qui  en 
feroit  la  vengeance  sur  les  JEtoliens. 

Non  gueres  de  temps  après ,  advint  aussy 
l'inconvénient  du  meurtre  de  Clitus  ,  lequel , 
à  l'oiiyr  nuèment  et  simplement  reciter ,  sem- 


3fo        Alexandre. 

Ses  querel-  tleroît  encores  plus  cruel  que  celuy  de  Philotas  r 

Clitus, qu'il  mais  en  racontant  la  cause  ensemble  ,  et  le 
ÎSmêm".  temPs  auquel  il  advint ,  on  trouvera  que  ce 
ne  feut  point  de  propos  desliberé ,  ains  plustost 
par  cas  d'adventure  ,  et  de  meschef  ,  ayant 
Alexandre  seulement  preste  l'occasion  de  son 
ire  et  de  son  vin  à  la  maie  fortune  de  Clitus  : 
car  voicy  comme  le  cas  advint  :  il  estoit  arrivé 
quelques  gents  des  pays  bas,  devers  la  marine, 
qui  avoyent  apporté  à  Alexandre  des  fruicts 
de  la  Grèce.  Alexandre  s'esbahissant  de  les  veoir 
ainsy  beaulx  et  frais ,  appella  Clitus  pour  les 
luy  monstrer  et  luy  en  donner.  Clitus  d'ad- 
vanture  sacrifîoit  lors  aux  dieux  ,  et  laissa  son 
sacrifice  pour  y  aller  :  mais  il  y  eut  trois  mou- 
tons ,  sur  lesquels  on  avoit  desia  faict  les  ef- 
fusions accoustumées  pour  les  immoler  ,  qui 
le  suivirent  :  ce  qu'entendant  Alexandre,  le  corn- 
municqua  au  devin  Aristander  et  Cleomantis 
Laconien ,  qui  tous  deux  respondirent  que  c'es- 
toit  un  maulvais  signe. 

A  raison  de  quoy  il  ordonna  sur  l'heure 
qu'on  sacrifiast  pour  le  salut  de  Clitus  ,  pour 
austant  mesmement  ,  que  trois  jours  aupara- 
vant il  avoit  eu  la  nuict  en  dormant  une  vision 
estrange ,  pource  qu'il  luy  feut  advis  qu'il  voyoit 
Clitus  vestu  de  robbe  noire  assis  entre  les  en- 
fants de  Parmenion  ,  qui  tous  estoyent  morts  : 
toutesfois  Clitus  n'acheva  point  son  sacrifice , 
ains  s'en  alla  soupper  chez  le  roy  ,  qui  ce 
jour  -  là  avoit  sacrifié  à  Castor  et  Pollux,  Il 
feut  beu  à  bon  escient   à  ce  festin  ,  durant 

lequel  feurent  chantez  quelques  vers  d'un  poëte 
nommé  Pranichus  ,  ou  comme  les  austres  met- 
tent ,  d'un  Pierion ,  composez  à  l'encontre  de 
quelques  capitaines  Macédoniens ,  qui  n'a  gueres 
avoyent  esté  battus  par  les  Barbares,  pour  leur 
faire  honte,  et  apprester  à  rire  à  la  compaignie , 
dont  les  vieulx  qui  estoyent  à  ce  festin ,  feurent 
makontents ,  et  injurièrent  le  poète  qui  les  avoit 
faicts  ,  et  le  musicien  qui  les  chantoit. 

Au  contraire  Alexandre  et  ses  mignons  y  pre- 
noyent  plaisir,  et  commandoyent  au  chantre 
qu'il  continuast  :  dequoy  Clitus  qui  estoit  desia 
un  peu  surprins  de  vin ,  avecques  ce  qu'il  estoit 
de  sa  nature  homme  assez  rebours  ,  arroguant  et 
superbe,  se  courrouça  encores  davantage,  disant 
que  ce  n'estoit  point  bien  ny  honnestement  fait 
d'injurier  ainsy,  mesmement  parmy  des  Barbares 
ennemys ,  de  pauvres  capitaines  Macédoniens 
qui  valoyent  mieulx  que  ceulx  qui  se  rioyent  et 
se  mocquoyent  d'eulx ,  encores  qu'il  leur  feust 
advenu  par  fortune  quelque  malheur.  Alexandre 
là-dessuz  luy  respondict ,  qu'en  disant  cela  il 
plaidoit  pour  luy-mesme  ,  appellant  couardise 
et  lascheté ,  malheur.  Et  adoneques  Clitus  se 
dressant  sur  ses  pieds,  se  print  à  luy  replicquer  : 
Mais  ceste  mienne  couardise  te  saulva  La  vie  ,  à 
toy  qui  te  dis  fils  des  dieux  ,  lors  que  tu  avois 
desia  tourné  le  dos  à  Cesple  de  Spithridates  ,  et  U 
sang  que  ces  pauvres  Macédoniens  ont  respandu 
pour  toy  ,  et  les  bleçeuns  qu'ils   ont  reçeuës  en 
combattant  pour  toy  ,  t9ont  faict  si  grand  ,  que  tu 
desdaigne  maintenant  le  roy  Philippus  pour  ton 

père,  et  te  veulx  à  toute  force  te  faire  fils  de  Jupiter 
Hammon. 

Alexandre  picqué  au  vif  de  ces  paroles ,  luy 
replicqua  soubdain:Z>erf,meschant  malheureux 
que  tu  es  ,  pense^tu  demourer  à  la  fin  impuny 
de  tels  propos  que  tu  tiens  ordinairement  à  rencontre 
de  moy  ,  en  mutinant  contre  moy  les  Macédoniens? 
Et  Clitus  replicqua  ,  dCicy  et  desia  sommes -nous 
asseï  punis ,  Alexandre  ,  vtu  que  nous  recepvons 
un  tel  loyer  de  nos  travaulx  et  labeurs  ,  que  nous 
tenons  pour  bien  -  heureux  ceulx  qui  sont  morts 
avant  que  de  veoir  les  Macédoniens  fouette^  de 
verges  Medoises  ,  et  contraincts  de  prier  les  Perses 
pour  avoir  acce^  et  entrée  devers  leur  roy.  Clitus  al- 
loit  disant  la  teste  leivée  de  semblables  paroles , 
et  Alexandre  se  soubsleivoit  à  l'encontre ,  et 
luy  disoit  injure  :  mais  les  plus  vieulx  tas- 
choyent  à  appaiser  la  noise  et  le  tumulte  :  au 
moyen  de  quoy  Alexandre  se  tournant  devers 
Xenodochus  Cardian  ,  et  Artemius  Colopho- 
nien  ,  leur  demanda  ,  vous  semble-il  point  que  les 
Grecs  entre  les  Macédoniens  soyent  comme  demy- 
dieux  ,  se  promeinants  entre  bestes  sauvages  ? 
Mais  Clitus  pour  cela  ne  cedoit  point  ,  ny  ne 
diminuoit  rien  de  son  audace, ainsalloit  criant, 
qU 'Alexandre  dist  publiquement  tout  hault  ce  qu'il 
avoil  à  dire  y  ou  qu  il  ne  convia st  point  à  venir soup- 
per  avecques  luy  des  hommes  libres  et  qui  avoyent 
accoustumé  de  parler  franchement  ^ains  qu'il  se  tinst 
avecques  de  Barbares  esclaves  qui  adoreroyent  sa 
ceincture  Persiene  ,  et  sa  longue  cotte  blanche. 

Adoncques  Alexandre  ne  pouvant  plus  tenir 

sa 

sa  cholere ,  print  une  pomme  de  celles  qu'on 
avoit  servy  à  sa  table  ,  et  la  luy  jecta  à  la 
teste,  et  chercha  son  espée,  laquelle  Aristo- 
phanes ,  l'un  des  guardes  de  son  corps  ,  luy 
avoit  expresséement  ostée  :  et  comme  tous  les 
austres  se  meissent  à  l'entour  de  luy  pour  le 
retenir  ,  et  le  prier  de  s'appaiser ,  il  se  jecta 
neantmoinshors  de  table,  etappella  ses  guardes 
en  language  Macédonien  ,  qui  estoit  signe  d'un 
bien  grand  trouble  ,  et  commanda  à  un  trom- 
pette qu'il  sonnast  à  l'arme  :  et  pource  qu'il  re- 
culoit  et  ne  le  vouloit  pas  faire  ,  luy  donna  un 
coup  de  poing  ,  dequoy  le  trompette  feut  de- 
puis bien  estimé  ,  comme  celuy  qui  avoit  seul 
empesché  que  tout  le  camp  ne  se  mutinast. 

Encores  ne flechissoit  point Clitus  pour  cela, 
jusques  à  ce  que  ses  amys  à  toute  peine  le 
jecterent  hors  de  la  salle  :  mais  il  y  r'entra 
par  une  austre  porte ,  prononçant  fort  audacieu- 
sement  et  irreveremment  ce  vers  de  la  tragsedie 
d'Andromache  ,  du  poète  Euripides  , 

Las  que  les  mœurs  des  Grecs  se  corrompent  : 

Adoncques  Alexandre  ostant  par  force  à  un 
de  ses  guardes  la  javeline  qu'il  tenoit  en  sa 
main,  ainsy  que  Clitus  luy  venoità  l'encontre, 
et  avoit  ja  leivé  la  tapisserie  qui  estoit  au-de- 
vant de  la  porte ,  luy  en  donna  tout  à  travers  du 
corps  ,  dont  il  tomba  tout  aussy-tost  par  terre 
avecques  unsouspir  et  un  cri  qu'il  jecta. 

La  cholere  feut  à  l'instant  mesme  passée  à 
Alexandre  ,  qui  demoura  toutpicqué  :  et  voyant 

après  çu'il  mot  ,  retira  la  javeline  du  corps  pour  s  en 
tus  'oai^uï  donner  à  luy-mesme  dedans  la  guorge  :  mais 
et  comment  ses  guardes  incontinent  luy  prindrent  les  mains , 
sole. U  con*  et  l'emportèrent  maulgré  luy  de-là  en  sa  cham- 
bre oii  il  passa  toute  la  nuict  et  tout  le  jour  en- 
suivant à  plorer  amèrement,  jusques  à  ce  que 
ne  pouvant  plus  crier  ny  lamenter  ,  il  demoura 
estendu  tout  de  son  long  ,  jectant  seulement 
de  profonds  souspirs.  A  l'occasion  dequoy  ses 
amys  n'entendants  plus  sa  voix  eurent  paour , 
et  entrèrent  par  force  en  sa  chambre  pour  le 
réconforter  ,  mais  il  n'en  voulut  ouyr  parler 
pas  un  ,  sinon  Aristander  le  devin  ,  qui  luy 
r'ameina  en  mémoire  la  vision  qu'il  avoit  eue 
touchant  Clitus  en  dormant ,  estant  le  présage 
de  ce  qui  debvoit  advenir  :  par  où  l'on  doibt 
juger  que  c'estoit  chose  fatale  ,  et  prédestinée 
avant  qu'il  feust  nay.  Il  sembla  qu'il  printpiedà 
ces  paroles. 

Depuis  on  feit  entrer  Callisthenes  le  phi- 
losophe allié  d'Aristote,  et  Anaxarchus  ,  natif 
de  la  ville  d'Abdera  ,  dont  Callisthenes  entrant 
doulcement  en  propos  ,  et  allant  à  l'entour  sans 
luy  alléguer  chose  qui  le  peust  offençer ,  tas- 
choit  dextrement  à  luy  ammolir  son  deuil. 
Mais  Anaxarchus ,  qui ,  dès  son  commencement 
avoit  tousiours  tenu  un  chemin  à  part  en  l'es- 
tude  de  la  philosophie ,  et  avoit  acquis  le  bruict 
d'estre  homme  ecervelé  et  mesprisant  ses  com- 
paignons  ,  en  entrant  dedans  la  chambre  ,  se 
print  à  crier  dès  la  porte  tout  hault  :  voylà 

Alexandre  le  grand ,  celuy  que  toute  là  terre  ha- 
bitable reguarde  et  redouble  maintenant.  Voy-le  la 
jecté  par  terre  plorant  comme  un  esclave  pour  la 
paour  qu'il  a  des  loyx  ,  et  du  blasme  des  hommes  , 
comme  s'il  ne  deust  pas  luy-mcsme  leur  donner 
la  loy  ,  et  leur  establir  les  bornes  de  ce  qui  est 
juste  ,  ou  injuste  ,  attendu  qu'il  a  vaincu  pour 
demourer  seigneur  et  maistre  ,  non  pas  pour  servir  à 
une  vaine  opinion.  Ne  sçais-tu  pas  que  les  poètes 
disent ,  qne  Jupiter  a  Themis  ,  c'est-à-dire  ,  le 
droict  et  la  justice  assises  à  ses  costez  r  qui 
signifie  cela  ,  sinon  que  tout  ce  que  le  prince  faict  , 
est  sain  et ,  droict  et  juste. 

Ces  languages  d'Anaxarchus  allégèrent  bien 
pour  lors  la  douleur  du  roy  Alexandre  ,  mais 
aussy  rendirent- ils  depuis  ses  mœurs  bien  plus 
dissolues  en  beaucoup  de  choses  ,  et  bien  plus 
violentes  :  et  comme  par  ce  moyen-là  il  s'in- 
sinua soy-mesme  merveilleusement  avant  en 
la  bonne  grâce  du  roy  ,  austant  rendit  -  il  la 
conversation  de  Callisthenes ,  qui  de  soy-mesme 
n'estoit  pas  austrement  trop  agréable ,  à  cause 
de  son  austérité ,  encores  plus  odieuse  qu'elle 
n'avoit  jusques  alors  esté. 

Auquel  propos  on  raconte  qu'un  jour  au  U  commen- 
soupper  du  roy  on  meit  en  avant  un  discours  caifisthenes 
touchant  les  saisons  de  l'année  et  la  tempe-  à  «use  de 
rature  de  l'air,  et  que  Callisthenes  feut  de  dThberté"1" 
l'opinion  de  ceulx  qui  tenoyent  que  la  région  daJ"  ses  Pa- 
où  ils  estoyent  pour  lors,  estoit  plus  froide, 
et  que  l'hyver  y  estoit  plus  aspre  qu'en  la 
Grèce.  Anaxarchus  soitbstenoit  le  contraire  et 

contestoit  opiniastrement  à  l'encontre  ,  tant 
que  Callisthenes  luy  dict ,  si  est-il  force  que  tu 
confesse  qu'il  faict  plus  froid  en  ce  pays-cy  qu'en 
celuy-là  :  car  tu  passois-là  tout  Vhyver ,  avecques 
une  pauvre  simple  cape  seulement  sur  ton  dos  ,  et 
icy  tu  es  couvert  de  trois  tapis  Vun  sur  Caustre  quand 
tu  es  à  table.  Ceste  atteincte  poignit  au  vif  Ana- 
xarchus ,  et  l'irrita  bien  encores  plus  asprement  : 
et  quant  aux  austres  gents  de  lettres  rhetoriciens 
et  flatteurs  ,  ils  le  hayssoyent  aussy  sembla- 
blement ,  pource  qu'ils  le  voyoyent  estimé  , 
suivy  et  honnoré  de  jeunes  hommes,  à  cause 
de  son  éloquence ,  et  non  moins  aymé  des 
vieulx  ,  à  cause  de  l'honnesteté  de  sa  vie  , 
laquelle  estoit  grave  ,  vénérable  ,  et  contente 
du  sien ,  sans  qu'il  demandast  jamais  rien.  Par 
où  on  cognoissoit  que  la  cause  qu'il  alleguoit , 
pour  laquelle  il  suivoit  Alexandre  en  ce  voyage  , 
estoit  véritable  :  car  il  disoit  que  c'estoit  pour 
impetrer  du  roy  ,  que  ses  citoyens  bannis 
feussent  remeis  en  leur  pays  ,  et  leur  ville 
repeuplée  et  rebastie. 

Mais  combien  que  la  bonne  réputation  qu'il 

avoit ,  feust  cause  principale  de  l'envie  qu'on 

luy  portoit,  si  est-ce  que  luy-mesme  donnoit 

bien  aussy  quelques  occasions  à  ses  envieulx 

et  malveuillants  de  le  calomnier,  parce  qu'il 

refusoit  souvent ,  quand  on  le  convioit  d'aller 

soupper  chez  le  roy  ,  et  s'il  y  alloit  il  ne  disoit 

mot ,  monstrant  par  sa  gravité  et  taciturnité, 

que  ce  qu'on  y  disoit  et  faisoit  ,  ne  luy  plaisoit 

point ,  de  sorte  qu'Alexandre  mesme  dict  une 

fois  de  luy  , 

Je  hay  celuy ,  qui  d'estre  sage  faict 
Profession ,  et  ne  l'est  en  son  faict. 

Suivant  lequel  propos  on  raconte  que  soup-    Harangue» 
pant  un  jour  chez  le  roy ,  il  feut  requis  par  prononcées 

r,      .  j  ,  /      r       sans  prépa- 

plusieurs  de  ceulx  qui  avoyent  aussy  este  con-  ration  ,  la 

viez ,  de  faire  à  l'improuveu  une  harangue  à  Premier«  en 

il-  j      xx       j      •  J  1  faveur  dun 

la  louange  des  Macédoniens ,  durant  le  soup- peuple ,  et 

per  ,  et  qu'il  parla    sur  ce  subject-là,   avec- Jaontsreec°"de 

ques  un  tel  flux  d'éloquence  ,  que  les  escou-  même  peu- 

tants  s'en  leiverent  de  table,  et  battants  des  p  e' 

mains  en  signe   de  joye  ,  jecterent  plusieurs 

bouquets  et  chappeaux  de  fleurs  dessuz  luy  : 

mais  que  Alexandre  allégua  lors  ce  que  dict 

le  poëte  Euripides  : 

Mal-aysé  n'est  de  bien  dire  amplement , 
Quand  on  a  bel  et  riche  argument. 

Mais  monstre-nous ,  dict-il ,  ton  éloquence  à 
blasmer  les  Macédoniens,  à  celle  fin  que  re- 
cognoissants  ce  en  quoy  ils  faillent ,  ils  l'amen- 
dent pour  en  estre  meilleurs  à  l'advenir  :  et 
qu'adoncques  Callisthenes  se  tournant  à  dire 
tout  le  contraire,  desduisit  franchement  plu- 
sieurs choses  au  grand  desadvantage  des  Macé- 
doniens ,  monstrant  comme  la  division  et  dis- 
sension des  Grecs  entre  eulx,  avoit  esté  cause  de 
l'accroissement  de  Philippus,  alléguant  ces  vers  ; 

Là  où  discord  règne  en  une  cité , 
Le  plus  meschant  a  lieu  d'aucthorité. 

A  l'occasion  dequoy ,  il  suscita  encontre  soy- 

mesme  une  grande  et  griefve  mal-veuillance 
des  Macédoniens,  tellement  qu'Alexandre  mes- 
me dict  à  l'heure ,  qu'il  n'avoit  pas  tant  faict 
monstre  de  son  éloquence,  que  de  sa  mali- 
gnité ,  et  de  la  maulvaise  volonté  qu'il  portoit 
aux  Macédoniens.  Hermippus  historien  escript 
qu'un  Strcebus ,  serviteur  de  Callisthenes,  qui 
lisoit  devant  luy ,  le  recita  ainsy  depuis  à 
Aristote ,  et  que  Callisthenes  voyant  bien 
qu'Alexandre  s'en  estoit  offensé,  et  qu'il  luy 
en  vouloit  mal ,  répéta  deux  ou  trois  fois  ces 
vers  d'Homère  en  s'en  allant, 

Patroclus  est  luy-mesme  decedé. 
Qui  en  vertu  t'avoit  bien  excédé. 

A  quoy  on  peust  veoir  clairement  qu'Aristote 
jugea  bien,  quand  il  dict  de  ce  Callisthenes, 
qu'il  estoit  bien  homme  éloquent,  mais  qu'il 
n'avoit  point  de   jugement.  Car  en  rejectant 
fort  et  ferme  ,  comme  philosophe  ,  l'adoration 
de  faire  en  s'enclinant  et  ployant  le  genoiiil 
la  révérence  au  roy ,  et  en  disant  hault  et  clair 
en  public ,   ce  que  les  plus  gents  de  bien  et 
les  plus  vieulx  Macédoniens   n'osoyent    dire 
que  secrettement  en  l'aureille  ,  combien  qu'ils 
en  feussent  tous  fort  marrys ,  il  deslibvra  bien 
la  Grèce  d'une   grande  honte ,    et  Alexandre 
aussy   d'une  plus  grande ,  en  le  divertissant 
de  prochasser  telle  manière  d'adoration  :  mais 
aussy  se  perdit-il  soy  -  mesme  ,  par  ce  qu'il 
sembla  qu'il  voulust  avoir  le  roy  d'audace, 
et  le  forcer  plustost,  que  l'induire  par  raison. 

Suivant  lequel  propos  Chares  le  Mytilenien  a 
laissé  par  escript  ,  qu'un  jour  en  un  festin, 
Alexandre  après  avoir  beu,  tendit  sa  couppe 
à  l'un  de  ses  amys  ,  lequel  la  print  ,  et  se 
leivant  sur  ses  pieds  y  beut  aussy ,  en  se  tour- 
nant devers  l'autel  domesticque  ,  et  faisant  pre- 
mièrement une  grande  révérence,  alla  baiser 
Alexandre  ,  et  puis  se  meit  à  table  :  ce  que 
tous  les  austres  conviez  feirent  semblablement 
les  uns  après  les  austres  ,  jusques  à  ce  que 
Callisthenes  print  aussy  la  couppe  à  son  rang , 
le  roy  n'y  prenant  point  guarde ,  ains  devi- 
sant avecques  Hephsestion ,  et  après  avoir  beu, 
s'approcha  pour  le  baiser  comme  les  austres  ; 
mais  qu'il  y  eut  un  Demetrius  ,  surnommé 
Phidon  ,  qui  dict  au  roy,  ne  le  baise  point ,  sire, 
car  luy  seul ne  t'a  point  faict  de  révérence;  Alexandre 
tourna  la  teste  de  l'austre  costé  sans  le  vouloir 
baiser,  et  que  Callisthenes  adoneques  cria  tout 
hault ,  et  bien  ,  de  par  dieu  ,  je  m  en  vois  ayant 
moins   que  les  austres   d'un  baiser. 

Ainsy  commença  la  mal-veuillance  contre 
luy  à  s'imprimer  au  cœur  d'Alexandre,  dont 
il  s'ensiùvit  que  premièrement  Hephsestion  feut 
creu ,  disant  que  Callisthenes  luy  avoit  promeis 
qu'il  adoreroit  et  feroit  la  révérence  à  Alexandre, 
mais  qu'il  luy  avoit  failly  de  parole  :  et  puis 
un  Lysimachus  ,  un  Agnon ,  et  austres  sem- 
blables, poulserent  encores  à  la  roue,  disants 
que  ce  Sophiste  s'en  alloit  glorifiant,  ne  plus 
ne  moins  que  s'il  eust  ruiné  et  aboly  une  ty- 
rannie ,  et  que  tous  les  jeunes  gents  le  sui- 

voyent ,  et  s'amassoyent  autour  de  luy  par 

honneur,  comme  celuy  qui  seul,  entre  tant 

de  milliers  d'hommes  portants  les  armes ,  avoit 

le  cœur  franc  et  noble. 

Et  pourtant quandla  conjuration  deHermolaus 

fait  mourir  à  l'encontre  de  la  propre  personne  d'Alexandre 

nes^sous     v*nt  ^   estre  descouverte  ,  on  trouva  la  ca- 

l'apparence^  Iomnie  vray  -  semblable  ,  que  quelques  faulx 

d'une  cons-  ^  «  «>  1     r*   \V~ 

piration.  accusateurs  proposèrent  a  1  encontre  de  Callis- 
thenes,  qu'il  avoit  respondu  à  cest  Hermolaus, 
qui  luy  demandoit  comment  il  pourroit  devenir 
le  plus  renommé  homme  du  monde  :  en  tuant 
celuy  qui  estoit  j  a  le  plus  renommé;  et  que  pour 
l'inciter  à  exécuter  sa  conspiration ,  il  luy  avoit 
dict  qu'il  ne  falloit  point  qu'il  eust  paour  d'un 
lict  d'or ,  ains  se  soubvenir  qu'il  avoit  affaire  à 
un  homme ,  lequel  estoit  auscunefois  malade , 
et  auscunefois  bleçé  comme  les  austres. 

Toutesfois  il  n'y  eut  jamais  pas  un  des  com- 
plices de  Hermolaus ,  quelque  angoisse  de  tour- 
ments qu'on  leur  feist  souffrir  ,  pour  leur  faire 
dire  qui  estoyent  leurs  consors ,  qui  nommast 
Callisthenes  :  et  Alexandre  mesme  escripvant  de 
cefaict,  incontinent  après,  àCraterus,à  Attalus, 
et  à  Alcetas ,  dict  que  les  serviteurs  meis  à  la 
torture  avoyent  tousiours  persisté  à  dire,  qu'eulx 
seuls  avoyent  conspiré  contre  luy  ,  et  que  nul 
austre  n'en  estoit  consentant.  Mais  depuis  en  un 
austre  missifve  qu'il  en  escripvit  à  Antipater  ,il 
en  chargea  Callisthenes,  disant,  ses  serviteurs  ont 
esté,  lapide^  par  ks  Macédoniens  ,  mais  je  puniray 
moy-mesme  le  maistre  cy  après ,  et  ceulx  qui  me  Vont 

envoyé^ 

envoyé ,  et  qui  ont  rcccu  et  logé  en  leurs  villes  les 
meurtriers ,  qui  venoyent  de  propos  desliberé  pour 
me  tuer.  En  quoy  il  descouvre  manifestement  la 
maulvaise  volonté  qu'il  avoit  contre  Aristote , 
pource  que  Callisthenes  avoit  esté  nourry  en 
sa  maison ,  à  cause  de  la  parenté  qui  estoit 
entre  eulx ,  estant  Callisthenes  fils  de  Hero , 
niepce  d'Aristote.  Si  disent  les  uns  qu'Alexandre 
le  feit  pendre,  et  les  austres ,  qu'il  mourut  de 
maladie  en  prison  :  toutesfois  Chares  escript 
qu'il  feut  guardé  prisonnier  l'espace  de  sept 
mois  entiers ,  affin  qu'il  feust  jugé  en  plein  con- 
seil présent  Aristote  mesme  :  mais  qu'estant 
devenu  fort  gras ,  il  mourut  à  la  fin  de  la  ma- 
ladie des  poulx,  environ  le  temps  qu'Alexandre 
feut  bleçé  en  combattant  contre  les  Malliens 
Oxydraques ,  en  la  conqueste  des  Indes ,  ce 
qui  feut  quelque  temps  après. 

Mais  Demarathus  Corinthien  estant  ja  bien    11  rend  de 
avant  au  déclin  de  son  aage ,  print  envie  d'aller  grands,hon- 
veoir  Alexandre,  et  l'ayant  veu  de  faict,  dict  marathus,  le 
que   les  Grecs  qui  estoyent  décédez  aupara- Comthlcn* 
vant,  estoyent  privez  d'un  singulier  plaisir, 
de  ne  veoir  point  Alexandre  séant  dedans  le 
throsne  royal  de  Darius.  Toutesfois  il  ne  jouyt 
pas  longuement  de  la  bien-veuillance  que  le 
roy  luy  portoit ,  pource  qu'il  mourut  de  ma- 
ladie bien-tost  après  qu'il  feut  arrivé  en  son 
camp  ,    et  luy  feurent  faictes  des    funérailles 
magnificques  :  car  tout  l'exercite  en  armes  luy 
dressa  un  comble  de  terre  en  forme  de  tom- 
beau ,  duquel  l'enceincte  estoit  fort  grande , 
Tome  V.  Zz 

et  la  haulteur  de  quatre  -  vingt  coubdées.  Ses 
cendres  puis  après  teurent  conduictes  jusqu'à 
la  coste  de   la  marine ,    dessuz  un  chariot  à 
quatre  chevaulx,  équipé  et  accoustré  sump- 
tueusement. 
Préparatifs      Au  demourant ,  Alexandre    estant   prest  à 
d'Alexandre  par{ir    pour  aller  à  la  conqueste  des  Indes , 
aux  Indes ,  s'advisa  que  son  armée  estoit  poisante  et  mal- 
"  ^Jiiesa*  aysée  à  remuer  pour  la  grande  multitude  de 
eut.  baguage   et  de  butin ,  qu'elle   traisnoit  après 

elle  :  parquoy  un  matin  que  les  chariots  estoyent 
dcsia  chargez,  il  brusla  premièrement  les  siens 
et  ceulx  de  ses  amys  après ,  puis  commanda 
qu'on  meist  aussy  le  feu  dedans  ceulx  des  soul- 
dards  Macédoniens  ,  dont  le  conseil  en  sembla 
plus  dangiereux  au  desliberer,  que  l'exécution 
à  l'espreuve  ne  s'en  trouva  difficile  ,  pource 
qu'il  y  en  eut  bien  peu  qui  en  feussent  mal- 
contents, et  la  pluspart ,  ne  plus  ne  moins 
que  s'ils  eussent  esté  poulsez  et  inspirez  par 
quelque  esprit  divin ,  avecques  un  cry  et  un 
chant  de  joye,  s'entre-donnerent  les  uns  aux 
austres  qui  en  avoyent  affaire,  les  ustensiles 
nécessaires  dont  l'homme  ne  se  sçauroit  passer, 
et  puis  bruslerent  et  guasterent  eulx-mesmes 
le  demourant.  Ce  qui  encouragea  et  incita 
Alexandre  encores  davantage,  oultre  ce  qu'il 
estoit  ja  devenu  un  peu  severe,  et  qu'il  punis- 
soit  aigrement  sans  pardonner  à  ceulx  qui  fai- 
soyent  fauste  :  car  ayant  ordonné  Menander 
l'un  de  ses  familiers  pour  luy  guarder  une  forte 
place ,  il  le  feit  mourir ,  à  cause  qu'il  n'y  voulut 

pas  detnourer,  et  tua  luy-mesme  à  coups  de 
traict  Orsodates  ,  un  capitaine  Barbare  qui 
s'estoit  rebellé  et  soubsleivé  contre  luy. 

Au  reste  -  environ  ce  temps  -  là  y  eut  une  Agneau  qui 

n3it   avec 

brebis  qui  feit  un  agneau,  lequel  avoit  dessuz  unetiaresur 
la  teste,  la  forme  et  la  couleur  propre  d'unlatête'  &c* 
chappeau  royal  à  la  Persienne,  qui  s'appelle 
Tiare ,  aux  deux  costez  duquel  il  y  avoit  deux 
genitoires.  Alexandre  eut  ce  présage  en  hor- 
reur et  abomination  ,  tellement  qu'il  se  feit 
purifier  par  quelques  prebstres  Babyloniens, 
qu'il  avoit  tousiours  accoustumé  de  meiner 
quand  et  luy  pour  cest  effect ,  et  dict  à  ses 
amys  que  ce  présage  ne  l'esmouvoit  pas  tant 
pour  le  reguard  de  soy,  que  pour  le  reguard 
d'eulx,  craignant  que  les  dieux  après  son  decez 
n'eussent  destiné  de  faire  tomber  la  puissance 
de  son  empire  entre  les  mains  de  quelque 
homme  couard  et  de  lasche  cœur. 

Toutesfois  un  austre  signe  et  présage  qui 
advint  incontinent  après  ,  luy  osta  ceste  crainte 
et  ce  descouragement.  Car  un  Macédonien 
nommé  Proxenus  qui  avoit  charge  des  meu- 
bles du  roy,  ainsy  comme  il  faisoit  caver  en 
quelque  lieu  près  la  rivière  d'Oxus  ,  pour  y 
dresser  la  tente  et  le  logis  du  roy,  descou- 
vrit une  source  d'humeur  grasse  et  huileuse, 
dont  après  qu'on  eust  espuisé  la  première ,  il 
en  sourdit  une  austre  claire,  qui  ne  ditferoit 
de  rien ,  ny  en  odeur  ,  ny  en  goust  de  saveur, 
de  l'huile  naturelle ,  ayant  le  lustre  et  la  graisse 
si  semblable ,  qu'on  n'y  eust  sceu  trouver  ny 

Z  z  x 

cognoisrre  auscune  différence  :  ce  qui  estoit 

de  tant  plus  esmerveillable  ,  qu'en  toute  celle 

contrée  il  n'y  avoit  point  d'oliviers.  L'on  dict 

Eau  qui  laïs-  bien  que  l'eau  mesme  de  la  rivière  d'Oxus  est  fort 

se   le  corps  <<  1  .  ,     .      ,    .  , 

gras  lors-  molle,  de  manière  quelle  laisse  le  cuir  gras 
qu'on  s'y  est  Je  ceulx  qui  s'y  lavent  ou  s'y  baignent,  tou- 
tesfois  on  veoit  bien  par  ce  qu'Alexandre  luy- 
mesme  en  escript  à  Antipater  ,  qu'il  en  feut 
fort  ayse  ,  mettant  cela  entre  les  plus  grands 
signes  que  les  dieux  luy  eussent  envoyez. 

Les  devins  luy  interprétèrent  ce  présage  , 
que  c'estoit  signe  que  son  voyage  luy  seroit 
glorieux ,  mais  pénible  et  laborieux ,  à  cause 
que  les  dieux,  disoyent-ils  ,  ont  donné  l'huile 
aux  humains  pour  un  refreschissement  en  leurs 
travaulx.  Aussy  encourut  -  il  plusieurs  griefs 
dangiers  ,  et  feut  bleçé  à  bon  escient  par  plu- 
sieurs fois  en  combattant  en  ce  voyage.  Mais 
la  principale  perte  qu'il  y  feit  de  ses  gents  vint 
de  fauste  de  vivres  et  du  maulvais  air  :  mais 
luy  s'efforçant  de  surmonter  fortune  par  har- 
diesse,  et  sa  puissance  par  vertu,  n'estimoit 
rien  imprenable  à  cœur  vaillant  et  hardy,  ny 
rien  trop  fort  pour  un  courage  ferme  et  asseuré. 
Nouvelles  Auquel  propos  on  recite,  que  comme  il  allast 
conquêtes    mettre  le  siège  devant  la  roche  de  Sisimethres , 

d'Àlexan-  ■  1  i    ■      1  •  •»  1  1 

«ire.  qui  sembloit  du  tout  inaccessible ,  de  manière 

que  les  souldards  en  desesperoyent,  il  demanda 
à  Oxyarthes  quel  cœur  avoit  ce  Sisimethres  : 
Oxyarthes  luy  feit  response  que  c'estoit  le 
plus  couard  homme  de  tout  le  monde.  Cela  va 
bien  ,  dict  adoneques  Alexandre  ,  car  la  plact 

est  doncques  prenable ,  fil  est  vray  ce  que  tu  dis , 
puis  que  celuy  qui  y  commande  na  point  de  cœur  : 
et  de  faict  il  la  print  par  la  froyeur  qu'il  feit 
à  Sisimethres  :  mais  il  en  assiégea  depuis  en- 
cores  une  austre  ,  aussy  roide  et  aussy  difficile 
à  approcher  que  celle-là  ,  et  y  faisant  aller 
les  jeunes  souldards  Macédoniens  à  l'assault, 
en  appella  l'un  qui  se  nommoit  Alexandre 
comme  luy ,  et  luy  dict  :  il  faust  bien  que  tu 
te  monstres  aujourd'huy  homme  de  bien ,  quand 
ce  ne  seroit  que  pour  le  nom  que  tu  portes.  Le  jeune 
homme  n'y  faillit  pas  ,  car  il  y  combattit  si  har- 
diment qu'il  y  feut  occis  ,  dequoy  Alexandre 
feut  fort  desplaisant. 

Une  austre  fois  comme  ses  gents  craignissent 
d'approcher  la  ville  de  Nyse  ,  pour  austant 
que  le  long  d'icelle  passe  une  rivière  profonde , 
il  se  présenta  sur  la  rive  ,  et  dict  :  o  lasche 
que  je  suis  ,  que  nay-je  apprins  à  nager?  Et  vou- 
lut traverser  la  rivière  à  nage  sur  son  escu; 
mais  après  qu'il  eut  faict  cesser  le  combat  de 
l'assault  :  il  vint  devers  luy  des  ambassadeurs 
des  villes  assiégées  ,  pour  luy  requérir  pardon, 
lesquels  feurent  bien  esbahis  premièrement  de 
le  veoir  armé  de  toutes  pièces ,  sans  cérémonie 
à  l'entour  de  sa  personne  :  mais  plus  encores , 
quand  luy  estant  apporté  un  quarreau  ,  il  com- 
manda au  plus  vieil  d'entre  eulx ,  qui  s'appelloit 
Acuphis ,  qu'il  le  prinst  pour  se  seoir. 

Acuphis  s'esmerveillant  de  ceste  grande  cour- 
toisie et  humanité,  luy  demanda  quelle  chose 
il  vouloit  qu'eulx  feissent  pour  désormais  estre 

ses  bons  amys.  Je  veulx ,  luy  respondict-il, 
que  ceulx  au  nom  desquels  tu  viens  en  ambassade 
devers  moy ,  t'eslisent  pour  leur  prince ,  et  qu'ils 
menvoyent  pour  ostages ,  cent  les  plus  gents  de 
bien  qui  soyent  entre  eulx.  Acuphis  se  print  à 
rire  de  ce  commandement,  et  luy  replicqua, 
voire-mais  ,  sire ,  je  les  regiray  bien  mieulx  et  plus 
facilement ,  en  Renvoyant  les  pires,  qu'en  ?  envoyant 
les  meilleurs. 
Devis  royal  II  y  avoit  aussy  un  roy  nommé  Taxiles ,  qui 
feV^ro^dès  ten°it  un  Païs  aux  Indes  de  non  moindre  esten- 
Indes,  et  due,  à  ce  qu'on  dict ,  que  toute  l'vEgypte, 
gras  en  pasturages  ,  et  abondant  de  tous  fruicts 
austant  qu'il  y  en  ay  t  point  au  monde,  et  si  estoit 
homme  sage,  lequel  après  avoir  saliié  Alexandre, 
luy  dict  :  qu  avons-nous  besoing  de  nous  combattre 
et  faire  la  guerre  Ûun  à  Vaustre ,  Alexandre,  si 
tu  ne  viens  point  pour  nous  oster  Veau  ny  le  de- 
mourant  de  ce  qui  est  nécessaire  pour  nostre  nour- 
riture ,  pour  lesquelles  choses  seules ,  les  hommes 
de  bon  sens  doibvent  entrer  en  ce  combat  ?  car 
quant  aux  austres  biens  et  richesses  ,  si  fen  ay 
plus  que  toy ,  je  suis  tout  prest  et  appareillé  de 
t'en  despartir  des  miens  :  et  si  j'en  ay  moins ,  je 
ne  refuse  pas  de  t'en  remercier  si  tu  men  veulx 
donner  des  tiens.  Alexandre  ayant  prins  plaisir 
à  l'ouyr  ainsy  sagement  parler  ,  l'ambrassa  et 
luy  dict  :  cuides-tu  que  ceste  entreveue  nostre  se 
puisse  desmeslersans  combattre,  nonobstant  toutes  ces 
bonnes  paroles  et  ces  amiables  caresses  ?  non  ,  non  , 
tu  n'y  as  rien  guaigné  :  car  je  te  veulx  combattre  , 
et  te  combattray  de  courtoisie  et  d'honnestetê ,  afin 

que  tu  ne  me  surmontes  point  en  bencficence  et  bonté. 
Ainsy  recepvant  de  luy  plusieurs  benulx  pré- 
sents, et  luy  en  donnant  encores  davantage;  fina- 
blement  à  un  soupper  en  beuvant  à  luy  ,  il  luy 
dkt,/e  boy  à  toy  ,   mille,  talents  d'or  monnoyé.  SixeensmM» 
Ce  présent  fascha  bien  ses  familiers  :  mais  en  re- icus* 
compense  iîluy  guaignabien  aussy  les  cœurs  de 
plusieurs  princes  et  seigneurs  Barbares  du  païs. 

Or  y  avoit-il  quelque  nombre  de  gents  de   Cruel  trai. 
guerre  Indiens  des  plus  belliqueux  de  tout  le  tement 

v   ..  .       •  t*  ,  ,  ,  ,-  qu'Alexan- 

pais  ,  qui  vivants  de  la  soulde  ordinairement,  ^re  fa;t  es- 
se meîtoyent  au  service  des  bonnes  villes  fran-  SUYer  aIcer" 
ches,  et  les  deffendoyent  vaillamment,  faisants  diens  qui 
beaucoup  de   maulx  et  d'empeschements    en  ^^ùTsui: 
plusieurs  endroicts  à  Alexandre  ,  lequel  ayant  sa  foi. 
faict  appoinctement  avecques  eulx  dedans  une 
ville  ,  où  ils  s'estoyent  enfermez  ,  quand  ils  en 
feurent  sortis  sur  la  fiance  de  l'appoinctement 
qu'ils  avoyent  faict  ,  il  les  rencontra  par  le 
chemin  ainsy  comme  ils  se  retiroyent,  et  les 
ineit  tous  au  fil  de  l'espée.  Il  n'y  a  que  ceste 
seule  tache  en  tous  ses  haults  faicts  d'armes, 
qui  ternisse  un  peu  son  honneur  :  car  au  de- 
mourant,  il  s'est  tousiours  en  tout  et  par-tout 
porté  justement  et  royalement  en  toutes  ses 
guerres.  Au  demourant  les  philosophes  et  gents    jj  en  fa-lC 
de  sçavoir  des  Indiens  ne  luy  donnoyent  pas  pendre  d'au- 

\,    rr  •  vi  1.  11  tres  1U1    lul 

moins  d  affaire,  pource  quils  alloyent  blas- tenoient  tê- 
mants  et  tensants  les  princes  et  roys  qui  se  ren-  te* 
doyent  à  luy  et  faisoyent  prendre  les  armes 
aux  citez  franches  à  l'encontre  de  luy,  à  raison 
dequoy  il  en  feit  pendre  plusieurs. 

Guerre  con-  Quant  au  roy  Porus,  Alexandre  luy-mesme 
extraite-5'  en  ses  epistres  descript  au  long  ce  qu'il  feit 
ment  qu'il   COntre  luy  :  car  comme  la  rivière  de  Hydaspes 

lui  fait  après  J  ,  J         r  . 

l'avoir  vain- courust  entre  les  deux  armées,  Porus  tenoit 
cu*  tousiours  ses  éléphants  sur  l'austre  rive  en  ba- 

taille ,  les  testes  tournées  devers  les  ennemys, 
pour  les  enguarder  de  passer  ,  et  luy  faisoit 
tous  les  jours  meiner  grand  bruict,  et  faire 
grand  tumulte  en  son  camp ,  affin  d'accoustu- 
mer  les  Barbares  à  ne  s'en  estonner  point,  et 
ayant  choisi  une  nuict  fort  obscure,  que  la 
lune  ne  luisoit  point,  il  print  une  partie  de 
ses  gents  de  pied,  et  la  fleur  de  sa  chevalerie  , 
et  s'en  alla  bien  loing  des  ennemys  passer  en 
une  isle,  qui  n'estoit  pas  gueres  grande,  là  où 
passé  qu'il  feut ,  il  se  leiva  un  orage  impétueux 
de  pluyes  ,  vents  et  esclairs  et  tonnerres,  qui 
tomboyent  dedans  son  camp,  tellement  qu'il 
veit  devant  ses  yeulx  plusieurs  de  ses  gents, 
qui  feurent  ars  et  bruslez  par  la  fouldre  en  ceste 
petite  isle  :  mais  pour  cela  il  ne  laissa  pas  de 
vouloir,  comment  que  ce  feust,  guaigner  l'austre 
rive. 

Or  la  rivière  estant  enflée  des  grandes  pluyes 
qu'il  avoit  faict  la  nuict  précédente,  rompit 
une  grande  ouverture  par  où  bonne  partie  de 
l'eau  s'escouloit  :  ainsy  se  trouva-il ,  quand  il 
feut  passé  sur  l'austre  bord  de  la  rivière,  entre 
deux  eaux  mal  asseuré  ,  et  n'ayant  pas  le 
pied  ferme ,  pource  que  la  terre  y  estant  fort 
trempée ,  glissoit ,  et  l'impétuosité  de  la  rivière 
la  minoit  et  rompoit  d'un  costé  et  d'austre.  Ce 

feut 

feut  là  où  on  escript  qu'il  dict  :  ô  Athéniens , 
pourrie^  -  vous  bien  croire ,  combien  de  travaulx  et 
de  dangier s  j 'endure ,  pour  estre  loué  di  vous  ?  Tou- 
tesfois  c'est  Onesicritus  qui  le  met  ainsy  quant 
à  ce  poinct-là  :  mais  luy-mesme  escript  qu'ils 
laissèrent  -  là  les  radeaux  ,  sur  lesquels  ils 
avoyent  passé  le  grand  cours  de  la  rivière,  et 
qu'ils  traversèrent  avecques  leurs  armes  sur 
leurs  dos ,  le  bras  qui  s'escouloit  par  la  rupture , 
estants -dedans  l'eau  jusques  aux  mammelles  ,  et 
qu'ayant  à  la  fin  passé,  il  picqua  avecques  sa 
chevalerie  environ  cinq  quarts  de  lieuë  devant 
la  bataille  de  ses  gents  de  pied ,  faisant  son 
compte  que  si  les  ennemys  le  venoyent  choc- 
quer  avecques  leur  gendarmerie  ,  il  se  trou- 
veroit  de  beaucoup  le  plus  fort ,  et  que  s'ils 
poulsoyent  en  avant  leurs  gents  de  pied,  les 
siens  y  pourroyent  bien  arriver  assez  à  temps. 

L'un  des  deux  advint  comme  il  l'avoit  ima- 
giné ;  car  mille  chevaulx  et  soixante  chariots 
armez  des  ennemys  ,  se  jecterent  devant  leur 
grosse  trouppe  ,  qu'il  deffeit ,  et  print  tous  les 
chariots  ,  et  des  hommes  d'armes  en  demoura 
quatre  cens  de  morts  sur  le  champ.  Parquoy 
Porus  ,  cognoissant  à  telles  enseignes  que 
Alexandre  en  personne  estoit  passé  ,  luy  mar- 
cha adoneques  à  l'encontre  avecques  toute  son 
armée  en  bataille  ,  exceptée  quelque  partie 
qu'il  laissa  derrière  pour  faire  teste  au  reste 
des  Macédoniens ,  s'ils  s'efforçoyent  de  passer 
la  rivière.  Alexandre  doneques  ,  craignant  la 
multitude  grande  de  ses  ennemys  ,  et  la  vio- 

lence  de  leurs  éléphants  ,  ne  donna  pas  de 
front  dedans  le  milieu  ;  ains  ,  estant  en  la 
poincte  gauche  de  sa  bataille  ,  chargea  sur  un 
coing  de  celle  des  ennemys ,  ayant  ordonné 
à  ceulx  qui  estoyent  en  la  droicte  d'en  faire 
austant  de  leur  costé  ,  tout  ensemble  :  ainsy 
feurent  les  deux  coings  de  l'armée  des  ennemys 
rompus  et  tournez  en  fuite  ;  mais  ceulx  qui 
avoyent  esté  forcez  se  retirèrent  vers  leurs  élé- 
phants ,  et  se  r'allierent  à  l'entour  d'eulx.  Par 
ce  moyen ,  estant  la  bataille  meslée  ,  le  com- 
bat y  feut  long  j  tellement  qu'à  peine  feurent 
les  Barbares  desoonfits  entièrement  à  trois 
heures  après  midy.  Ainsy  le  descript  en  ses 
espistres  celuy  mesme  qui  guaigna  la  journée. 
Eléphant  de  Au  reste  ,  la  pluspart  des  historiens  s'ac- 
Porus,  qui  cordent  à  escrire  que  Porus  avoit  quatre  coub- 

conserve  # 

son  maître  dées  et  une  palme  de  hault  ,  et  qu'estant  monte 
"m  ^t1  dessuz  un  éléphant ,  il  ne  s'en  falloit  rien  qu'il 
comment,  ne  respondist  en  haulteur  ,  grandeur  et  gros- 
seur ,  à  la  proportion  de  sa  monture  ,  com- 
bien que  ce  feust  un  fort  grand  éléphant ,  le- 
quel monstra  en  ce  combat  une  merveilleuse 
prudence  naturelle  ,  et  un  grand  soing  de  saul- 
ver  le  roy  son  maistre  :  car  tant  qu'il  le  sentit 
encores  fort,  il  repoulsa  tousiours  courageu- 
sement et  rebouta  ceulx  qui  luy  couroyent 
suz  :  mais  quand  il  apperceut  que  pour  les 
coups  de  traicts  et  austres  bleçeures  qu'il  avoit 
receuës  sur  son  corps ,  le  cœur  luy  commençoit 
à  faillir  ;  alors  ,  craignant  qu'il  ne  tombast  en 
terre ,  il  se  baissa  tout  bellement  à  genoux , 

et  prenant  doulcement  avecques  la  trompe  les 
dards  et  traicts  qu'il  avoit  dedans  le  corps  , 
les  luy  tira  tous  l'un  après  l'austre  dehors. 

Estant  doncques  ce  roy  Porus  prins,  Alexan- 
dre luy  demanda  comment  il  le  traicteroit. 
Porus  luy  respondict  quille  traictast  royalement. 
Alexandre  luy  redemanda  s'il  vouloit  rien  dire 
davantage  ,  et  il  respondict  derechef  que  tout 
comprenoitsoubz  ce  mot,  Royalement.  Parquoy 
Alexandre  ne  luy  laissa  pas  seulement  les  pro- 
vinces dont  il  estoit  roy  auparavant  ,  pour  , 
de  là  en  avant ,  les  tenir  de  luy  comme  satrape , 
en  forme  de  gouvernement  ,  mais  aussy  luy 
adjousta  encores  beaucoup  de  païs.  Et  ayant 
aussy  subjugué  les  peuples  francs  et  libres  , 
dont  il  y  avoit  jusques  à  quinze  nations  ,  cinq 
mille  villes  assez  bonnes,  sans  un  nombre  in- 
finy  de  villages  ,  et  encores  trois  fois  austant 
d'austre  païs  ,  il  en  establit  gouverneur  et 
satrape  un  de  ses  familiers  ,  qui  s'appelloit 
Philippus. 

En  ceste  bataille  mourut  son  bon  cheval  Mort  de  Bu- 
Bucephal  ,  non  sur  le  champ  ,  mais  depuis  ,  "^Àk-f" 
ainsy  comme  on  le  pansoit  des  bleçeures  qu'il  xandre. 
y  avoit  receuës ,  ou  ,  comme  dict  Onesicritus  , 
de  vieillesse  ,  pour  avoir  trop  travaillé ,  veu 
son  aage  ;  car  il  avoit  trente  ans  quand  il  mou- 
rut ,   dont  Alexandre  eut  aussy  grand  regret 
comme  s'il  eust  perdu  quelque  sien  familier 
amy  ;  en  tesmoignage  de  quoy  il  feit  bastir 
une  grosse  ville  au   lieu  où  son  corps  feut 
enterré  ,  sur  la  rivière  d'Hydaspes  ,  qu'il  ap- 

Aa  a  2 

Villes  bâ-  pella  de  son  nom,  Bucephalie.  L'on  dict  aussy 
peTiée?  dS'  qu'ayant  perdu  un  chien  nommé  Peritas  ,  qu'il 
nom    d'un   avoit  nourry  et  qu'il  aimoit  ,   il  feit  sembla- 

^  ri  &  i/i  1     ^  t* 

d'un  chien,  blement  bastir  une  ville  ,  qu'il  appella  de  son 
nom.  Sotion  escript  qu'il  l'avoit  ainsy  entendu 
de  Potamon  le  Lesbien. 
Refus  des      Ceste  dernière  bataille  contre  le  roy  Porus , 
troupes  d'A-  fejt  rcDoucher  les  cœurs  des  Macédoniens  ,  et 
pour  suivre  les  degousta  de  passer  oultre  à  la  conqueste 
d^Tnd'es.6  du  demourant  des  Indes  ;  car  considérants  qu'ils 
avoyent  eu  tant  de  peine  à  le  rompre,  encores 
qu'il  n'eust  que  vingt  mille  hommes  de  pied, 
et  deux  mille  chevaulx  ,  ils  desdirent  fort  et 
ferme  Alexandre,  quand  il  les  cuida  à  toute  force 
faire  encores  passer  la  rivière  de  Ganges ,  enten- 
dants dire  aux  gents  du  pais  qu'elle  avoit  deux 
lieues  de  large ,  et  cent  brasses  de  profond  ,  et 
que  la  rive  de  delà  estoit  toute  couverte  d'ar- 
mes ,  de  chevaulx  et  d'elephants ,  pource  qu'on 
disoit  que  les  roys  des  Gangarides  et  des  Pras- 
siens  l'attendoyent  avecques  quatre-vingt  mille 
combattants  à  cheval  ,  et  deux  cent  mille  à 
pied  ,  huict  mille  chariots  de  guerre  bien  ar- 
mez ,  et  six  mille  éléphants  aguerris.  Si  n'estoit 
point  cela  un  faict  faulx  ,  augmenté  et  enrichy 
à  plaisir  ;  car  un  roy  nommé  Androcottus  , 
qui  régna  peu  de  temps  après,  donna  à  Seleucus 
cinq  cent  éléphants  pour  un  coup  ,  et  avec- 
ques une  armée  de  six  cent  mille  combattants 
traversa  ,  conquit  et  subjugua  toutes  les  Indes. 
Alexandre  doneques  ,  irrité  et  courroucé  du 
reCus  de  ses  gents,  se  tint  quelques  jours  ren* 

fermé  en  sa  tente  ,  couché  par  terre  ,  disant 
qu'il  ne  leur  sçavoit  gré  auscun  de  tout  ce 
qu'ils  avoyent  taict  jusques  à  là  ,  s'ils  ne  pas- 
soyent  encores  la  rivière  de  Ganges  ,  et  que 
le  retourner  en  arrière  n'estoit  austre  chose 
que  confesser  avoir  esté  vaincu.  Mais  quand 
il  veit  et  considéra  qu'il  y  avoit  grande  appa- 
rence aux  remonstrances  que  ses  amys  luy 
faisoyent  pour  le  réduire  et  reconforter  ,  et 
que  les  souldards  venoyent  à  sa  porte  crier 
et  lamenter  ,  en  le  suppliant  de  les  remeiner  , 
il  en  eut  à  la  fin  compassion  ,  et  se  laissa  con- 
duire à  vouloir  retourner  :  toutesfois  ,  avant 
que  partir  il  imagina  plusieurs  faulses  et  vaines 
inventions  pour  augmenter  et  perpétuer  la 
gloire  de  son  nom  en  ces  quartiers-là  ;  car  il  invention 
feit  forger  des  armes  plus  grandes  ,  des  man-  d'Aiexandre 

•  1  u  1        1        u      L  1       pourperpc- 

geoires  pour  les  chevaulx  plus  naultes  ,  et  des  mer  la  mé- 
mords  de  brides  plus  poisants  que  l'ordinaire,  et  J^nonu 
les  feit  semer  et  laisser  çà  et  là.  Il  y  feit  aussy 
bastir  de  grands  autels  à  l'honneur  des  dieux  , 
que  les  roys  des  Perses ,  jusques  aujourd'huy  , 
ont  encores  en  vénération  grande  ,  et  traver- 
sants la  rivière  ,  y  viennent  faire  des  sacrifices 
à  la  guise  des  Grecs.  Androcottus  estoit  lors 
un  jeune  garçon  qui  veit  Alexandre  ,  et  depuis 
dict  qu'il  s'en  fallut  bien  peu  qu'il  ne  prist  et 
guaignast  tout  le  pais  ,  tant  le  rcy  qui  re- 
gnoit  pour  lors  estoit  mesprisé  et  haï  de  ses 
subjects  ,  pour  sa  meschanceié  et  pour  la  bas- 
sesse du  lieu  dont  il  estoit  issu. 

Au  partir  de  là  il  voulut  aller  veoir  la  grande 

Il  s'embar-  mer  oceane  ,  et  feit  faire  plusieurs  bateaux  à 
ceanTet  "  rames  et  plusieurs  radeaux  ,  sur  lesquels  il  se 
court  le      devalla  tout  à  son  ayse  par  les  rivières  :  mais 

danger    de  .  J        l  . 

périr ,  il      ceste  navigation  cependant  ne  feut  point  oisitve 

assiégeant"  ny  sans  guerre  '•>  car  ^  descendoit  souvent  en 
les  Malliens,  terre  ,  et  alloit  assaillant  les  villes  ,  et  conqué- 
rant tout  par  où  il  passoit.  Mais  en  assaillant 
la  ville  des  Malliens ,  qu'on  dict  estre  les  plus 
belliqueux  hommes  de  tous  les  Indiens  ,  il 
s'en  fallut  bien  peu  qu'il  ne  feust  luy-mesme 
meis  en  pièces  :  car  ayant  faict  retirer  à  coups 
de  traict  ceulx  qui  deffendoyent  les  murailles  , 
il  monta  dessuz  le  premier  par  une  eschelle , 
laquelle  rompit  aussy-tost  qu'il  feut  monté , 
et  adoncques  les  Barbares  se  r'alliants  ensem- 
ble tout  contre  la  muraille  ,  luy  tirèrent  d'en- 
bas  force  coups  ;  et  luy  ,  ayant  bien  peu  de 
ses  gents  autour  de  soy  ,  se  lança  ,  en  se  te- 
nant serré ,  du  hault  à  bas  au  beau  milieu  des 
ennemys ,  là  où ,  de  bonne  adventure  ,  il  se 
trouva  ,  en  tombant ,  sur  ses  pieds  ;  et  comme 
ses  armes  eussent  sonné  de  la  secousse  ,  les 
Barbares  effroyez  cuiderent  veoir  une  lumière 
et  un  fantosme  qui  marcha  devant  luy  ,  de 
façon  qu'ils  se  prindrent  à  fuyr  du  commen- 
cement ,  et  s'escarterent  les  uns  çà ,  les  austres 
là  :  mais  depuis  ,  s'estants  un  peu  revenus  de 
l'efFroy  ,  quand  ils  apperceurent  qu'il  n'y  avoit 
que  deux  de  ses  escuyers  seulement  autour  de 
luy  ,  ils  recoururent  tous  contre  luy  ,  et  le 
combattirent ,  les  uns  de  près  à  coups  d'espée 
ou  de  javeline  ,  dont  ils  le  bleçerent  à  travers 

son  harnois  ;  et  un  entre  les  austres  ,  soy  tenant 
quelque  peu  plus  arrière ,  luy  tira  un  coup  de 
flesche  si  violent  et  si  roide  ,  qu'il  luy  faulsa 
la  cuirasse  ,  et  luy  entra  dedans  les  costes  à 
l'endroict  de  la  mammelle.  Le  coup  feut  si 
grand  ,  que  le  corps  s'en  laissant  aller ,  ploya 
le  genoiiil  en  terre  :  parquoy  celuy  qui  luy 
avoit  tiré,  accourut  vistement  avecques  son 
cimeterre  tout  nud  en  la  main  ;  mais  Peucestas 
et  Lymnaeus  se  jecterent  au-devant ,  qui  tous 
deux  feurent  bleçez  ,  tellement  que  Lymnaeus 
en  mourut  sur  la  place  ,  et  Peucestas  feit  teste , 
tant  qu'Alexandre  luy-mesme  tua  le  Barbare  de 
sa  main  ,  après  avoir  receu  plusieurs  playes 
et  bleçeures  sur  son  corps. 

Finablement ,  il  luy  feut  delasché  un  coup 
de  pilon  sur  le  col ,  duquel  se  trouvant  estour- 
dy  ,  il  s'appuya  contre  la  muraille  ,  reguardant 
les  ennemys  :  mais  à  l'instant  accoururent  les 
Macédoniens  de  tous  costez ,  qui  le  prindrent 
et  l'emportèrent  dedans  sa  tente  tout  pasmé,  et 
ayant  desia  perdu  toute  cognoissance ,  à  l'occa- 
sion de  quoy  il  courut  incontinent  un  bruict  par 
tout  le  camp  qu'il  estoit  mort.  Si  y  eut  grande 
difficulté  et  beaucoup  d'affaire  à  scier  la  flesche 
qui  estoit  de  bois  :  ainsy  luy  estant  sa  cuirasse 
à  toute  peine  ostée  ,  il  fallut  encores  tirer  le 
fer  de  la  flesche  ,  lequel  estoit  fisché  dedans 
l'un  des  os ,  ayant  quatre  doigts  de  long  et  trois 
de  large  ,  à  ce  qu'on  dict  ;  au  moyen  de  quoy, 
en  le  luy  arrachant  ,  il  luy  print  tant  d'esva- 
noiiissements  ,   qu'il  approcha  bien  près  de 

rendre  l'esprit  :  toutesfois  ,  à  la  fin  il  se  revint 
et  eschappa  de  ce  dangier  ;  mais  se  sentant  fort 
foible  ,  il  demoura  long-temps  à  tenir  diette , 
et  à  se  faire  achever  de  panser  sans  sortir  du 
logis  ,  jusques  à  ce  qu'il  entendit  les  Macédo- 
niens quicrioyent  etmeinoyent  un  grand  bruict 
devant  son  logis  ,  pour  le  désir  qu'ils  avoyent 
de  le  veoir.  Et  adoncques  il  print  une  robbe 
longue  ,  et  sortit  en  public  ;  puis  t  après  avoir 
sacrifié  aux  dieux  pour  le  recouvrement  de  sa 
santé,  il  se  remeit  derechef  en  chemin,  sur 
lequel  il  subjugua  encores  plusieurs  grands 
pais  ,  et  print  beaucoup  de  bonnes  villes. 
Il  print  aussy  dix  des  sages  du  pais,  qui  vont 
phistes  -.  tous  nuds  ,  et  qu  on  appelle  pour  ceste  cause 
pourquoi      Gvmnosophistes ,  lesquels  avoyent  faictrebel- 

ainsi  appel-  ,-/„,.r  i  J  r  •       , 

lés.  1er  Sabbas  contre  luy,  et  avoyent  faict  beau- 

coup de  grands  maulx  aux  Macédoniens  ;  et 
pource  qu'on  les  tenoit  pour  les  plus  agus  , 
plus  subtils  et  plus  courts  en  leurs  réponses, 
il  leur  proposa  plusieurs  questions  ,  qui  sem- 
bloyent  insolubles  ,  leur  commandant  de  les 
souldre  ,  austrement  qu'il  feroh  mourir  celuy 
qui  auroit  le  premier  failly  à  bien  respondre  , 
et  tous  les  austres  après  :  et  voulut  que  l'un 
qui  estoit  le  plus  vieil  de  tous ,  feust  le  juge 
,,     de  leurs  responses.  La  demande  qu'il  feit  au 

Sesnotables  r  ..         .       .      l 

devis   avec  premier  feut  ,  lesquels  il  estimoa  estre  en  plus 

bef  àvenis-  gran<^  nombre  ,  les  morts  ou  les  vivants  :  il  respon~ 

sèment  que  clict  que  ccstoyent  les  vivants  ,  pource  ,  dict-il , 

Calenus"6     ?«e  ies  morts  ne  sont  plus.  Au  second  il  demanda 

laquelle  nourrissoit  de  plus  grandes  bestes ,  la  terre 

ou 

ou  la  mer  :  il  respondict ,  la  terre  ^pource  que  la 
mer  nest  qu'une  partie  (ficelle.  Au  troisiesme , 
lequel  est  le  plus  fin  des  animaulx  :  il  respondict , 
celuy  que  thomme  na  point  encores  cogneu.  Au 
qii3triesme  ,pourquoy  il  avoit  faict  rebeller  Sabbas  : 
affin  ,  dict-il  ,  qu'il  vescust  honnorablement  ,  ou 
qu'il  maurust  malheureusement.  Au  cinquiesme  , 
lequel  avoit  esté  le  premier ,  le  jour  ou  la  nuict  : 
il  respondict  ,  le  jour  a  procédé  d'un  jour.  Et 
comme  le  roy  trouvast  ceste  response  estrange , 
il  y  adjousta  :  à  demandes  estranges  il  est  force 
que  les  responses  soyent  aussy  estranges.  Parquoy, 
passant  oultre  ,  il  demanda  au  sixiesme  ,par  quel 
moyen  se  pourroit  l'homme  plus  faire  aimer  :  en 
estant  très-bon  et  ne  se  faisant  point  craindre.  Au 
septiesme  ,  il  demanda  comment  se  pourroit  un 
homme  faire  dieu  :  en  faisant  ,  respondict-il  , 
quelque  chose  impossible  à  l'homme.  Au  huicties- 
me  ,  laquelle  estoit  la  plus  forte  ,   la  vie  OU  la. 
mort  :  il  respondict  ,  la  vie  ,  veu  qu'elle  sup- 
porte tant  de  maulx.  Et  au  dernier  ,  ju<ques  à 
quel  aage  est-il  expédient  que  C homme  vive  :  jus- 
ques  à  tant ,  dict-il  ,  qu'il  n'estime  point  le  mourir 
meilleur  que  le  vivre.  Ces  responses  ouyes  ,  il 
se  tourna  devers  le  juge  ,  luy  commandant  de 
prononcer  sa  sentence  sur  icelles.  Le  juge  dict 
qu'ils  avoyent  tous  respondu  l'un  pis  que  l'aus- 
tre.  Tu  mourras  doneques  toy-mesme  le  premier , 
luy  dict  adoneques  Alexandre  ,  ayant  donné  une 
telle  sentence.  Nonferay  pas  ,  replicquail  ,  sire  , 
si  tu  ne  veulx  estre  menteur  ,  attendu  que  tu  as 
dict  que  tu  ferais  mourir  le  premier  celuy  qui  auroit 
Tome  F.  B  b  h 

piremcnt  nspondu.  La  fin  feut  qu'il  les  laissa 
aller  en  leur  donnant  encores  des  présents. 

Il  envoya  aussy  Onesicritus  devers  les  aus- 
tres  sages  Indiens  qui  estoyent  les  plus  esti- 
mez et  reputez  les  plus  gents  de  bien ,  vivants 
à  part  en  repos  ,  pour  les  prier  de  venir  de- 
vers luy.  Cestuy  Onesicritus  avoit  esté  des 
disciples  de  Diogenes  le  Cynicque  ,  auquel  on 
dict  que  Calanus  ,  un  de  ces  sages  ,  respondict 
fort  arroguamment  et  fièrement,  qu'il  despoiiil- 
last  ses  habillements  pour  ouyr  ses  paroles 
tout  nud  ,  austrement  qu'il  ne  parleroit  point 
à  luy,  non  pas  s'il  venoit  de  la  part  de  Jupiter 
mesme  :  mais  Dandamis  luy  respondict  plus 
gracieusement  ;  et  l'ayant  ouy  conter  quels 
hommes  avoyent  esté  Socrates  ,  Pythagoras  et 
Diogenes  ,  il  dict  que  ces  personnages -là  luy 
sembloyent  avoir  esté  bien  nez  et  de  bon  en- 
tendement ,  mais  qu'ils  avoyent  trop  révéré  les 
loyx  en  leur  vie.  Toutesfois  les  austres  escrip- 
vent  que  Dandamis  ne  dict  austre  chose  sinon 
qu'il  demanda  pour  quelle  cause  Alexandre 
avoit  faict  un  si  long  chemin  ,  que  d'estre 
venu  jusques  aux  Indes. 
Un  roi  ne  Quant  à  Calanus  ,  le  roy  Taxiles  feit  tant 
doit  pas  ^  envers  luy  ,  qu'il  luy  persuada  de  s'en  aller 
gnerde  son  devers  Alexandre.  Il  s'appelloit  par  son  droict 
ctD«urquôi.  nom  Sphines  ;  mais  pource  qu'il  saluoit  ceulx 
qu'il  rencontroit  en  son  language  Indien ,  di- 
sant Cale  ,  qui  estoit  austant  dire  comme,  Dieu 
vous  guard,  les  Grecs  le  surnommèrent  Calanus  : 
et  dict-on  qu'il  meit  devant  les  yeulx  d'Alexan- 

dre  une  figure  et  exemple  de  son  empire  ;  ce 
feut  qu'il  jecta  en  terre  ,  devant  luy ,  un  cuir 
tout  sec  et  retraict  de  grande  seicheresse,  puis 
meit  le  pied  sur  un  des  bouts  ,  le  cuir  baissé 
de  ce  costé-là  ,  se  releiva  en  tous  les  austres  , 
et  tournoyant  tout  à  l'environ  en  marchant 
tousiours  sur  les  bords  ,  luy  feit  veoir  que  le 
cuir  pressé  d'un  costé  ,  se  releivoit  sembla- 
blement  par-tout  ailleurs  ,  jusques  à  ce  qu'il 
vint  à  mettre  le  pied  sur  le  milieu  du  cuir, 
et  lors  le  total  se  tint  esgualement  bas.  Vou- 
lant donner  à  entendre  ,  par  ceste  similitude  , 
à  Alexandre  qu'il  debvoit  principalement  et  le 
plus  du  temps  ,  résider  au  milieu  de  ses  paîs  , 
et  non  point  s'en  esloigner  trop  loing. 

Au  reste  ,  le  voyage  que  feit  Alexandre  par  De  la  durée 
les  rivières  pour  aller  veoir  la  grande  mer  J^ie^i?6 
oceane  ,  dura  sept  mois  entiers  ;  et  y  entrant  sur  l'Océan, 

j  ■  et    du  che- 

sur  des  navires  ,  y  navigua  jusques  en   une  min  qu'iifit 
petite  isle  qu'il  appella  Scyllustin  ,  mais  les  avant  d'en- 
austres  l'appellent  Psituclin  ,  là  où  il  descen-  Gédrosie. 
dit  ,  et  y  feit  des  sacrifices  aux  dieux  ,  et  y 
considéra  la  nature  de  la  grande  mer  oceane  , 
et  la  qualité  de  toute  celle  coste  de  marine  , 
austant  comme  il  y  peust  pénétrer.  Puis  ayant 
faict  prières  aux  dieux  que  jamais  conquérant 
après  luy  ne  passast  oultre  les  bornes  de  son 
voyage  ,  il  s'en  retourna  arrière  de  la  marine  : 
mais  il  voulut  que  ses  vaisseaux  qui  estoyent 
en  mer  feissent  le  circuit ,  en  laissant  le  païs 
des  Indes  à  la  main  droicte  ,  establissant  pour 
capitaine  de  toute  la  flotte  Nearchus  ,  et  pour 

Bbb  i 

principal  pilote  Onesicritus.  Et  cependant  lay- 
mesme  se  meit  en  chemin  par  terre  à  tra- 
vers le  païs  des  Orites  ,  là  où  il  se  trouva  en 
extresme  nécessité  de  vivres  ,  et  y  perdit 
beaucoup  d'hommes  :  tellement  qu'il  ne  r'a- 
meina  pas  des  Indes  la  quatriesme  partie  des 
gents  de  guerre  qu'il  y  avoit  meinez  ,  qui 
estoyent  jusques  au  nombre  de  six  vingt  mille 
combattants  à  pied  ,  et  bien  quinze  mille  che- 
vaulx  :  car  les  uns  mouroyent  de  maladies 
aiguës  ,  les  austres  pour  avoir  mangé  de  mau- 
vaises choses  ;  les  austres  pour  les  chaleurs 
et  seicheresses  extresmes  :  mais  la  pluspart 
mouroit  de  male-faim  en  traversant  le  païs  ,. 
non  cultivé  ne  semé  ,  de  ces  pauvres  gents  qui 
vivoyent  fort  durement  ,  n'ayants  pour  tous 
moyens  qu'un  peu  de  petites  brebis  ,  qu'ils 
nourrissent  de  poissons  de  mer, dont  leur  chair 
est  de  maulvaise  senteur. 
Il  passe. son  A  la  fin  ,  ayant  traversé  ce  païs  avecques 
îesmfesdtinset  beaucoup  tde  peine  en  l'espace  de  soixante 
les  plaisirs  journées  ,  il  entra  en  la  Gedrosie  ,  là  où  il 
continue  s.  trouva  abondance  grande  de  tous  vivres ,  dont 
luy  feirent  provision  les  gouverneurs ,  princes 
et  roys  les  plus  voisins  de  celle  marche.  Après 
doncques  avoir  là  un  peu  refreschy  son  armée , 
il  se  remeit  en  chemin  à  travers  la  Carmanie , 
où  il  feut  l'espace  de  sept  jours  durant  à  banc- 
queter  continuellement ,  en  passant  tousiours 
païs  :  car  il  estoit  dessuz  un  eschaffault  plus 
long  que  large  ,  hault  esleivé ,  et  traisné  par 
huict  coursiers ,  en  continuel  festin  ,  avecques 

ses  plus  privez  amys  ,  la  nuict  et  le  jour;  après 
lequel  eschaffault  suivoyent  plusieurs  chariots 
couverts  ;  les  uns  de  belles  tapisseries  et  de 
riches  draps  de  pourpre  ,  les  austres  de  belle 
ramée  fresche  ,  qu'on  renouvelloit  à  chasque 
bout  de  champ  ,  où  estoyent  ses  austres  amys 
et  capitaines ,  tous  couronnez  de  chappeaux  de 
fleurs  ,  qui  beuvoyent  et  faisoyent  bonne  chère 
ensemble. 

L'on  ne  voyoit  ny  armet ,  ny  lance,  picque 
ny  rondelle  en  toute  l'armée  :  ains  par  tout  ce 
chemin  les  souldards  avecques  flacons ,  coup- 
pes  ,  tasses  et  guobelets  d'or  et  d'argent  pui- 
soyent  le  vin  dedans  de  grandes  pippes  et 
tonneaux  desfoncez  ,  dont  ils  beuvoyent  les 
uns  aux  austres ,  auscuns  en  marchant  par  les 
champs  et  tirant  tousiours  avant ,  austres  assis 
à  table  :  et  n'oyoit-on  que  fleustes  et  hault- 
bois ,  aubades ,  chansons  et  danses  de  femmes 
qui  baloyent  et  folastroyent  par  tout  ce  che- 
min :  car  parmy  ceste  dissolue  manière  de 
marcher  par  pais ,  et  parmy  toutes  ces  y  vron- 
gneries  estoit  meslé  un  jeu,  que  chascun  s'ef- 
forçoit  de  contrefaire  toutes  les  insolences  des 
bacchanales  ,  comme  si  le  dieu  Bacchus  y  eust 
esté  présent  en  personne ,  et  qu'il  eust  luy- 
mesme  guidé  et  conduict  toute  ceste  mora- 
merie. 

Quand  il  feut  arrivé  au  chasteau  royal  de 
la  Gedrosie ,  il  y  séjourna  encores  quelques 
jours  pour  refreschir  son  armée  ,  en  festes  , 
bancquets  et  festins  ,  là  où  l'on  dict  qu'un  jour 

après  avoir  bien  beu  il  alla  veoir  le  jeu  de 
prix  des  danses ,  entre  lesquelles  ,  celle  qu'avoit 
dressée  et  deffrayée  Bagoas  un  jeune  homme  , 
dont  Alexandre  estoit  amoureux,  emporta  la 
victoire  ,  et  que  ce  Bagoas  tout  ainsy  vestu 
qu'il  estoit  des  accoustrements  du  bal ,  passa 
à  travers  le  théâtre  ,  et  s'alla  seoir  tout  joi- 
gnant Alexandre,  dequoy  les  Macédoniens  feu- 
rent  si  ayses,  qu'ils  se  prindrent  à  battre  des 
mains  et  à  meiner  un  grand  bruict  de  joye, 
luy  criant  tout  hault qu'il  le  baisast,  tant  qu'à  la 
fin  il  le  print  entre  ses  bras ,  et  le  baisa  devant 
tout  le  monde.  Là  le  revint  trouver  Nearchus , 
qui  luy  raconta  tout  ce  qu'ils  avoyent  faict 
et  veu  en  leur  naviguation  :  dequoy  il  feut 
si  ayse ,  qu'il  luy  print  envie  de  naviguer  luy- 
mesme ,  entrant  par  la  bouche  de  l'Euphrates 
en  l'Océan  avecques  une  bonne  et  grosse  flotte 
de  vaisseaux ,  et  s'en  aller  environner  toutes 
les  costes  de  l'Arabie  et  de  l'Africque,  pour 
puis  après  r'entrer  dedans  la  mer  Méditerranée 
par  le  destroict  des  colonnes  de  Hercules ,  à 
laquelle  intention  il  feit  bastir  grand  nombre 
de  vaisseaux  en  la  ville  Thapsaque  ,  et  assem- 
bloit-on  desia  matelots,  pilotes  et  mariniers 
de  tous  costez. 

Au  demourant  la  difficulté  du  voyage  qu'il 
troubles       entreprint  pour  la  conqueste  des  Indes ,  le  dan- 
2e  'pacifier,  gier  où  il  feut  en  "combattant  contre  les  Mal- 
liens ,  avecques  le  grand  nombre  qu'on  disoit 
qu'il  avoit  perdu  de  ses  gents  en  ceste  expédition, 
toutes  ces  causes  ensemble  faisants  croire  qu'il 


Nouveaux 

n'en  retourneroit  jamais  à  saulveté  ,  donnèrent 
la  hardiesse  aux- peuples,  qu'il  avoit  ja  conquis  , 
de  se  soubsleiver,  et  à  ses  lieutenants  et  gou- 
verneurs de  provinces,  occasion  de  commettre 
mille  meschancetez ,  pilleries  et  oppressions 
de  peuples.  Bref,  cela  meit  tout  son  estât  en 
grand  bransle  ,  et  y  causa  de  grandes  nouvelle- 
tez,ettant  qu'Olympias  et  Cleopatra  entrées  en 
dissention  à  l'encontre  d'Antipater  ,  divisèrent 
entr'elles  deux  son  gouvernement,  prenant 
Olympias  pour  soy  le  royaulme  d'Epire,  et 
Cleopatra  celuy  de  Macédoine.  Ce  qu'enten- 
dant Alexandre  dict ,  que  sa  mère  avoit  esté  la 
mieulx  advisée  :  pource  que  jamais  les  Macédoniens 
n  eussent  enduré  d'estre  régis  et  gouverne^  par  une 
femme. 

A  ceste  cause  il  r'envoya  derechef  Nearchus 
vers  la  marine  ,  desliberant  d'emplir  derechef 
d'armes  et  de  guerre  toutes  les  costes  et  toutes 
les  provinces  maritimes.  Et  luy-mesme  en  per- 
sonne visitant  les  païs  esloignez  de  la  marine, 
alla  punissant  les  capitaines  et  gouverneurs  qui 
avoyent  mal-versé  en  leur  charge,  entre  les- 
quels il  tua  de  sa  propre  main  avecques  un 
coup  de  picque ,  qui  luy  passa  au  travers  du 
corps ,  Oxyartes  ,  l'un  des  enfants  d'Abulites. 
Et  comme  Abulites  luy-mesme  n'eust  faict  aus- 
cune  provision  de  vivres  pour  son  armée  ,  ains 
luy  eust  préparé  et  ameiné  trois  mille  talents  „.  ,  . 
seulement ,  il  luy  reit  mettre  1  argent  devant  ««  mUU 
ses  chevaulx ,  lesquels  n'en  gousterent  auscu-  *"*" 
nement  :  et  lors  il  luy  dict,  que  me  sert  doneques 

maintenant  ta  provision  ?  et  quant  et  quant  le 

feit  arrester  prisonnier. 
Il  renouvel-      En  passant  parle  païs  de  Perse,  premie- 
ie  la  ,  couru- rement  il  renouvella  la  coustume  ancienne, 

me  de  hbe-        . 

ralité  roya-  qui   estOit  ,  que  toutes  et  quantes  fois  que  les  roys 

en  Perse,  retournoyent  d'auscun  loingtain  voyage ,  ils  don- 

noyent  à  toutes  les  femmes  un  escu  pour  teste  ;  de 

sorte  qu'on  dict  que  pour  ceste  cause  auscuns 

de  leurs  roys  naturels    ne  retournoyent   pas 

souvent  au  païs ,  et  qu'Ochus  entre  les  austres 

n'y  feut  jamais  une  seule  fois ,  se  bannissant 

ainsy  volontairement  de  son  pais ,  pour  la  chi- 

cheté   et  crainte  de  faire  ceste    despense.   Et 

Il  fait  mou-  Puis  y  ayant  trouvé  la  sépulture  de  Cyrus  des- 

iir  celui  qui  couverte  et  fouillée ,  il  feit  mourir  celuy  qui 

avoitdecou-  „         .    c  .  .  .  ,       -  •/•    1    Y»   11 

vertietom-  1  avoit  laict,  combien  qu  il  teust  natif  de  Pella 
beaudeCy- en  Macédoine  ,  homme   de  qualité  ,  nommé 

rus.  '  *    .  .      .  . 

Polymachus  :  et  en  ayant  leu  l'inscription  qui 
estoit  escripte  en  lettres  et  paroles  Persiennes, 
il  voulut  qu'on  l'escripvist  aussy  en  lettres 
Grecques  au-dessoubz,  et  estoit  la  substance 
de  l'inscription  telle  :  ô  homme  qui  que  tu  sois, 
et  de  quelque  part  que  tu  viennes,  car  je  suis  asseurl 
que  tu  viendras  :  je  suis  Cyrus  ,  celuy  qui  conquit 
C  empire  aux  Perses  ,  et  te  prie  que  tu  ne  me  portes 
point  d?envie  de  ce  peu  de  terre  qui  couvre  mon 
pauvre  corps.  Ces  paroles  esmeurent  grandement 
à  compassion  le  cœur  d'Alexandre ,  quand  il 
considéra  l'incertitude  et  l'instabilité  des  choses 
humaines. 

Et  là  mesme  Calanus  ayant  esté  un  peu  de 
temps  indisposé  de  flux  de  ventre,  requit  qu'on 

luy 


rus. 

luy  dressast  un  buscher  tel  qu'on  faict  pour  II  voit  Ca- 
brusler  le  corps  d'un  trespassé ,  là  où  il  alla  /rifian^dans 
à  cheval  :  et  après  avoir  faict  sa  prière  auxlefeu« 
dieux ,  espandit  sur  soy-mesme  les  effusions 
qu'on  a  accoustumé  de  respandre  aux  funé- 
railles des  trespassez  :  et  ayant  couppé  un 
touffeau  de  ses  cheveulx ,  avant  que  monter 
dessuz  le  buscher,  il  print  congé  de  tous  les 
Macédoniens  ,  qui  estoyent  là  présents ,  en 
leur  touchant  en  la  main  ,  les  priant  de  faire 
ce  jour-là  bonne  chère  et  bancqueter  avecques 
le  roy,  lequel  il  reverroit  bien-tost  après  de- 
dans la  ville  de  Babylone.  Ayant  dict  ces  pa- 
roles il  se  coucha  de  son  long  sur  le  buscher, 
et  se  couvrant  le  visage  ne  se  remua  oncques, 
quand  le  feu  s'approcha  et  l'alla  saisir  :  ains 
se  maintenant  tousiours  en  la  mesme  dispo- 
sition qu'il  s'estoit  couché,  sans  remuer  ne  pied 
ne  main  ,  se  sacrifia  luy-mesme  ,  selon  que  le 
portoit  la  coustume  des  sages  du  pais.  Austant 
en  feit ,  plusieurs  années  depuis  ,  un  austre 
Indien  qui  estoit  à  la  suite  de  Cssar  en  la  ville 
d'Athènes,  et  y  monstre -on  encores  jusques 
aujourd'huy ,  une  sépulture  qu'on  nomme  com- 
munéement  la  sépulture  de  Clndien.  u  propo$e 

Alexandre  retourné  de  veoir  ce  feu  ,  convia  unprixpour 

1-1  1  •     •   <       »   celui  de  ses 

plusieurs  de  ses  amys  et  de  ses  capitaines  à  capitaines 
soupper  quand  et  luy ,  là  où  il  proposa  une  i.ui  boi.ra  ,e 
couronne  en  prix  à  celuy  qui  beuroit  le  mieulx.  meurt  piu- 
Celuy  qui  beut  le  plus  feut  un  nommé  Pro-  "eurs* 
machus  ,  qui  beut  jusques  à  quatre  brocs  de  Kypl?  Xoa* 
vin ,  et  guaigna  la  couronne ,  qui  valoit  six  Wpj^«K. 
Tome  V,  C  c  c 

cent  escus,  mais  il  ne  vescut  que  trois  jours 
après  :  et  des  austres  qui  jouèrent  à  ce  jeu 
de  boire  à  l'envy  ,  il  en  mourut  quarante  et 
un,  comme  Chares  l'a  escript,  pource  qu'il 
survint  un  fort  grand  froid  sur  leur  y vresse , 
et  leur  vin. 
Magnifique  Quand  ils  feurent  en  la  ville  de  Suse  ,  il  y 
fesnn  de  ses  fejt  jes  n0pces  de  ses  plus  familiers,  ety  espousa 

noces    et  * 

de  celles  des  luy-mesme  Statira  ,  l'une  des  filles  de  Darius, 
Biens?0"      despartant  semblablement   les  austres   dames 
Persiennes  ,  selon  qu'elles   estoyent  de  plus 
grand  sang  et  de  plus  hault  lignage,  aux  plus 
grands  de  ses  amys.  Si  feit  un  festin  solemnel 
des  espousailles  publicques  des  Macédoniens , 
de  ceulx  mesmes  qui  paravant   avoyent  este 
mariez ,  auquel  festin  ,  on  escript  qu'y  ayant 
neuf  mille  personnes  assises  à  tables,  à  chas- 
cune  feut  donnée  une  couppe  d'or,  pour  es- 
pandre  et  offrir  du  vin  à  l'honneur  des  dieux, 
et  là  ,  oultre  les  austres  magnificences  admi- 
rables qu'il  feit,  il  acquitta  toutes  les  debtes 
des  Macédoniens  ,  lesquelles  montèrent  à  la 
c.     .„.   ,  somme  de   dix  mille  talents  ,    cent  et  trente 
d'or  ,  moins  moins.   Mais  comme  Antigènes  le  borgne  se 
i°ix-huïtmiiu  fel,st  faict  enrooller  à  faulses  enseignes  entre 
ieiu,  ]es  endebtez ,  ayant  ameiné  un   qui  afFermoit 

luy  avoir  preste  argent  à  la  banque,  il  feit 
payer  l'argent  :  mais  depuis  on  avéra  contre 
luy,  qu'il  n'en  estoit  rien  ,  dont  Alexandre 
feut  si  courroucé  contre  luy,  qu'il  l'en  chassa 
de  sa  cour ,  et  le  priva  de  son  estât  de  capi- 
taine ,  combien  que  ce  feust  un  vaillant  homme 

à  la  guerre  :  car  estant  encores  jeune ,  il  eut 
un  coup  de  traict  dedans  l'œil  devant  la  ville 
de  Perinthe  ,  que  Philippus  tenoit  assiégée  , 
et  luy  voulut-on  bien  sur  l'heure  mesme  oster 
le  traict ,  mais  luy  ne  se  lascha  oncques  pour 
ce  coup ,  ny  ne  voulut  permettre  qu'on  luy 
arrachast  le  traict,  qu'il  n'eust  premièrement 
repoulsé  et  rembarré  les  ennemys,  jusques  au 
dedans  de  leurs  murailles.  Il  print  adoncques 
fort  aigrement  ceste  ignominie,  et  l'eut  si  fort 
à  cœur,  qu'il  estoit  tout  esvident  qu'il  en  mour- 
roit  de  douleur  et  de  regret  :  ce  qu'Alexandre 
craignant ,  luy  pardonna ,  et  si  voulut  encores 
qu'il  retinst  l'argent  qui  luy  avoit  esté  baillé. 

Or  les  trente  mille  jeunes  garçons  qu'il  avoit     La  préfé- 

,    .  .       ,  .   '  1       j    •         j  rence    qu'il 

laissez  soubz  des  maistres  pour  les  duire ,  dresser  accorde  aux 
et  exerciter  à  tout  ce  qui  appartient  au  mestier  f  ""^"/él 
de  la  guerre,   estants  devenus  forts  et  puis- donienscon- 
sants  de  corps ,  beaulx  de  visages  ,  et  merveil- tre  lui" 
leusement  dispos  et  adroicts  aux  armes  à  les 
veoir  en  leurs  exercices ,  Alexandre   en  feut 
fort  joyeux  quand  il  les  veit  :  mais  cela  des- 
couragea  grandement  les  Macédoniens ,  et  les 
meit  en  grande  crainte,  pource  qu'ils  estimè- 
rent que  de  lors  en  avant  le  roy  feroit  moins 
de  compte  d'eulx  :  et  pourtant  comme  il  vou- 
lust  renvoyer  es  païs  bas  devers  la  mer ,  les 
malades  ou  impotents,  et  qui  avoyent  perdu 
quelque  membre  à  la  guerre ,  ils  respondirent 
que  cela  estoit  leur  faire  tort  et  injure  ,  d'esloi- 
gner  ainsy  de  soy  ces  pauvres  gents- là, après 
s'en  estre  servi  à  tout  ce  qu'il  avoit  voulu  ,et  puis 

Ceci 

les  rejecter  ainsy  à  leurs  pais  et  à  leurs  pa- 
rents ,  non  en  telle  disposition  ,  qu'ils  estoyent 
quand  il  les  en  avoit  tirez.  A  l'occasion  de- 
quoy  ils  disoyent  s'il  vouloit  donner  congé 
aux  uns ,  qu'il  le  donnast  doncques  à  tous  ,  et 
qu'il  les  reputast  tous  inutiles,  mesmementpuis 
qu'il  avoit  autour  de  luy  ses  beaulx  jeunes  dan- 
seurs ,  disoyent  -  ils  ,  avecques  lesquels  il  iroit 
achever  de  conquérir  toute  la  terre  habitable. 
Alexandre  feut  fort  indigné  de  ces  propos , 
tellement  qu'il  leur  en  dict  à  tous  des  injures 
en  cholere ,  et  chassant  ses  guardes  ordinai- 
res ,  en  print  d'austres  Persiens  ,  en  faisant 
les  uns  guardes  de  son  corps  et  ses  satellites, 
les  austres  ses  huissiers ,  heraults  et  exécuteurs 
de  ses  mandements  ,  desquels  les  Macédoniens 
le  voyants  accompaigné  ,  et  eulx  mesprisez  , 
reculez  et  rejectez  honteusement  en  arrière , 
r'abbaisserentbien  lahaultesse  de  leur  courage, 
et  après  avoir  parlé  ensemble  cuiderent  enrager 
Iiiessoumet  de  jalousie  et  de  despit.  Finablement  la  matière 
enfin  à  sa    consultée  entre  eulx ,  ils  s'en  allèrent  d'un  com- 

volonte ,  et  .    .  ,  . 

les  traite  îi-  mun  advis  sans  armes  tous  nuds  en  chemises 
beraiement.  jevant  sa  tente  se  rendre  à  luy ,  criants  et 
plorants  en  le  priant  qu'il  feist  d'eulx  ce  qu'il 
luy  plairoit ,  comme  de  meschants  et  ingrats 
qu'ils  estoyent  :  mais  luy ,  encores  que  son 
courroux  s'ammollist  et  s'addoulcist  desia ,  ne 
les  receupt  pas  neantmoins  pour  ceste  pre- 
mière fois ,  et  eulx  aussy  ne  s'en  allèrent  point, 
ains  demourerent  deux  jours  et  deux  nuicts 
devant  sa  porte  en  tel  estât  se  plaignants  à  luy, 

et  l'appellant  leur  soubverain  et  leur  roy ,  jus- 
ques  à  ce  qu'au  troisiesme  jour  sortant  hors 
de  son  logis ,  et  les  voyant  ainsy  affligez  et 
esplorez  et  piteux  à  veoir ,  il  s'en  print  à  plorer 
luy-mesme  bien  longuement  :  puis  après  les 
avoir  un  peu  tansez ,  leur  usa  de  gracieuses 
paroles  ,  donnant  congé  de  soy  retirer  à  ceulx 
qui  estoyent  devenus  inutiles  pour  la  guerre , 
en  leur  faisant  de  très-magnincques  présents, 
et  escripvant  à  son  lieutenant  Antipater ,  qu'en 
toutes  les  assemblées  des  jeux  et  esbattements 
publicques ,  ils  feussent  tousiours  préférez  et 
assis  aux  plus  honnorables  lieux  ,  couronnez 
de  chappeaux  de  fleurs  ,  et  voulut  que  les  en- 
fants orphelins  de  ceulx  qui  seroyent  décédez  à 
son  service ,  reçeussent  la  soulde  de  leurs  pères. 

Au  reste  estant  arrivé  en  la  cité  d'Ecbatane  Mort  d'He- 
au  royaulme  de  la  Medie,  après  y  avoir  des-  J^one'ie 
pesché  les  plus  pressifves  affaires,  il  se  remeit  deuil,  et  des- 

j  1     r    \    r  •         •  c    *.  tine  S1X  mil_ 

derecher  a  faire  jeux,  restes  et  passe -temps  Hons  d'or 
publicques  ,  luy  estants  nouvellement  venus  Pour.,^ei  fu* 

V     ,      i,  J.  ...  .  .         nerailles. 

de  la  Grèce  trois  mille  maistres  et  ouvriers 
de  tels  esbattements.  Mais  il  advint  environ  ce 
temps-là  que  Hephasstion  tomba  malade  d'une 
fiebvre,  et  comme  jeune  homme  de  guerre 
qu'il  estoit,  il  ne  se  contre-guarda  pas  de  la 
bouche,  comme  il  debvoit,  ains  ayant  espié 
l'occasion  que  sonjmedecin  Glaucus  s'en  estoit 
allé  au  théâtre  pour  veoir  les  jeux  ,  il  se  meit 
à  disner,  et  mangea  un  chapon  rousti,  et  beut 
un  grand  plein  pot  de  vin  qu'il  avoit  îaict  re- 
freschir ,  dont  sa  fiebvre  luy  rengregea  si  fort , 

que  peu  après  il  en  mourut.  Alexandre  porta 
cest  inconvénient  impatiemment  oultre  toute 
mesure  :  car  il  commanda  que  les  crins  des 
chevaulx  et  des  mulets,  en  signifîance  de  deuil, 
feussent  tous  couppez  sur  l'heure  ,  et  que  tous 
les  crenaux  des  murailles  des  villes  en  feussent 
semblablement   abbattus  ,    et  feit  pendre    le 
pauvre  médecin,  et  deffendit  qu'on  ne  joiiast 
de  fleustes  ne  d'austres  instruments  quelcon- 
ques de  musicque  dedans  son  camp,  jusques 
a  ce  qu'on  luy  apporta  un  oracle  de  Jupiter 
Hammon  ,  par  lequel  il  estoit  commandé  de 
révérer  Hephaestion  et  luy  sacrifier  comme  à 
un  demy-dieu.  A  la  fin  ,  pour  reconforter  son 
deuil  et  passer  un  peu  son  ennuy,  il  s'en  alla 
à  la  guerre ,  comme  à  la  chasse  d'hommes , 
là  oit  il  subjugua  la  nation  des  Cosseiens  qu'il 
extermina  toute  ,  y  tuant  jusques  aux  petits 
enfants  ;  ce  qui  feut  appelle  le  sacrifice  des  funé- 
railles de  Hephœstion.  Et  ayant  volonté  de  des- 
pendre en  sa  sépulture  et  en  l'appareil  de  ses 
six  millions  obsèques  dix  mille  talents ,  et  de   surmonter 
d'»r.  encores  la  despense  par  la  singularité  de  l'in- 

vention et  excellence    de  l'artifice,    il  désira 
fort  entre  les  austres  maistres  ingénieurs  ,  un 
Stasicrates,  Stasicrates ,  pource  qu'en  ses  inventions  il  y 
homme  d'u-  avoit  tousiours   quelque  chose  de  grand ,  de 

ne  imagina-  \        t-  ° 

tion  extra-  hardy  et  de  magnificque  :  car  un  jour  en  de- 
visant avecques  luy,  il  luy  dict ,  que  de  toutes  les 
montaignes  qu'il  cognoissoit  au  monde  ,  il  ny  en 
avoit  point  qui  feust  plus  propre  à  former  en  figure 
de  l'homme  qu  estoit  le  mont  d' A t ho  en  la  Thrace  , 

et  que  s'il  vouloit ,  il  luy  enfcroït  la  plus  noble  et  la 
plus  durable  statue ,  qui  oncques  eust  esté  au  monde  , 
laquelle  en  sa  main  gauche  tiendroit  une  ville  habi- 
table de  dix  mille  personnes ,  et  de  la  droicte  ver- 
seroit  une  grosse  rivière  en  la  mer  ;  toutesfois 
Alexandre  n'y  voulut  point  entendre  ,  mais 
lors  il  estoit  après  à  deviser  et  imaginer  avec- 
ques  les  maistres  ingénieurs  des  inventions  bien 
plus  estranges  et  de  plus  excessifve  despense. 

Et  comme  il  prenoit  son  chemin  pour  s'en    Alexandre 
aller  en  Babylone ,  Nearchus  estant  derechef  est  averti 

»     1      1  1  s^  ,        •     par  plusieurs 

retourne  de  la  grande  mer  Oceane  par  la  ri-  présages  de 
viere  d'Euphrates ,  luy  dict ,  qu'il  s'estoit  ad-  ne  P*s  gn" 
dressé  à  luy  quelques   devins   Chaldeens  qui  byione. 
luy  conseilloyent  et  l'admonestoyent  qu'il  n'en- 
trast  point  dedans  Babylone ,  dequoy  Alexandre 
ne  feit  point  austrement  de  compte,  et  tira 
oultre  :  mais  quand  il  feut  tout  joignant  les 
murailles  ,  il  apperceut  un  grand  nombre  de 
corbeaux  qui  crailloyent  et  s'entre  -  battoyent 
les  uns  les  austres  ,  dont  les  uns  tombèrent 
en  terre  tout  auprès  de  luy  :  et  luy  ayant  esté 
rapporté  que  le  capitaine  de  Babylone  Apollo- 
dorus   avoit  sacrifié  aux  dieux  pour  sçavoir 
qu'il  adviendroit  de  luy,  il  envoya  quérir  le 
devin  Pyihagoras    pour  sçavoir   de  luy,  s'il 
estoit  vray.  Le  devin  ne  renia  point  le  taict , 
et  Alexandre  luy  demanda  quels  avoyent  esté 
les  signes  du  sacrifice  :  il  respondict ,  qu'ils 
n'avoyent  point  trouvé  de  teste  au  fbye.  O 
dieux  ,   dict  adoncques  Alexandre  ,   voylà  un 
vchcmint  présage!  toutesfois  il  ne  feit  point  de 

desplaisir  pour  cela  à  Pythagoras  :  mais  bien 
se  repentit-il  qu'il  n'avoit  adjousté  foy  aux  pa- 
roles de  Nearchus. 

A  l'occasion  dequoy  il  se  logeoit  souvent 
en  campaigne  hors  de  Babylone,  et  s'en  alloit 
esbattant  sur  la  rivière   d'Euphrates  :  car  il 
advint  plusieurs  austres  signes  et  présages  les 
uns  sur  les  austres ,  qui  le  fascherent.  Entre  les 
austres ,  il  y  eut  un  asne  privé  qui  alla  assaillir 
le  plus  beau  et  le  plus  grand  des  leons ,  qu'on 
nourrissoit  en  Babylone  ,  et  le  tua  d'un  coup 
de  pied.  Et  un  jour  comme  il  se  feust  des- 
pouillé  tout  nud  pour  se  faire  frotter  et  huyler , 
et  joiier  à  la  paulme,  quand  il  voulut  après 
reprendre  ses  vestements,  les  jeunes  gentils- 
hommes qui  jouoyent  avecques  luy,  trouvè- 
rent un  homme  assis  dedans  sa  chaire ,  qui 
ne   disoit   mot ,  ains  avoit  meis  le  bandeau 
royal  à  l'entour  de  sa  teste,  et  la  robbe  du 
roy  [sur  son  dos  :  on  luy  demanda  qui  il  etoit , 
et  il  feut  longuement  sans  respondre  ,  jusques 
à  ce  que  s'estant  à  la  fin  revenu ,  il  dict ,  qu'il 
se  nommoit  Dionysius ,  qu'il  estoit  natif  de 
Messine,  et  que  pour  auscunes  charges  qu'on  luy 
avoit  meis  suz  ,  il  avoit  esté  envoyé  de  la  mer 
jusques-là  ,  où  on.  l'avoit  longuement  détenu 
prisonnier,  mais  que  n'a  gueres  le  dieu  Serapis 
s'estoit  apparu  à  luy ,  luy  avoit  destaché  ses 
fers  ,  et  commandé  qu'il  prist  la  robbe  et  le 
diadesme  du  roy ,  et  qu'il  s'assist  en  son  siège 
sans  dire  mot. 

Cela  ouy ,  Alexandre  feit  mourir  l'homme, 

suivant 

suivant  ce  que  les  devins  luy  en  conseillèrent;  11  commen- 
mais  il  en  entra  en  une  grande  tristesse,  et J£ra dsees de" 
grande  appréhension  d'estre  destitué  de  l'ayde  ti™*  et  de 
des  dieux,  et  aussy  en  grande  deffiance  desessesa 
amys,  entre  lesquels  il  redoubtoit  plus  Antipater 
et  ses  enfants  que  nuls  austres  :  car  l'un  nommé 
Iolas ,  estoit  son  premier  eschanson,  et  l'austre 
Cassander,  estant  nouvellement  arrivé  du  pais, 
la  première  fois  qu'il  veit  quelques  Barbares 
faisant  la  révérence  à  Alexandre,  comme  celuy 
qui  avoit  esté  nourry  à  la  Grecque,  et  qui 
n'avoit  jamais  veu  telle  chose ,  il  s'en  print 
à  rire  un  peu  trop  licencieusement  à  pleine 
guorge  ,  dont  Alexandre  feut  si  despit ,  qu'il 
le  print  par  les  cheveulx   à  deux  mains ,  et 
battit  les  murailles  de  sa  teste. 

Une  austrefois  comme  Cassander  s'ingerast 
de  vouloir  respondre  à  quelques-uns  ,  qui  ac- 
cusoyent  Antipater  ,  son  père  ,  Alexandre  le 
rabroua  fort  asprement  ,  en  luy  disant  ,  que 
veulx  -  tu  alléguer  ?  penses  -  tu  que  ces  gents  icy 
eussent  entreprins  un  si  long  voyage  ,  pour  calom- 
nier à  tort  et  faulsement  ton  père  ,  s'il  ru  leur 
eust  point  faict  d'injustice  ?  Cassander  au  con- 
traire luy  replicqua  ,  que  cela  mesme  qu'il  di- 
soit  estoit  indice  esvident  et  présomption 
grande  de  calomnie  ,  qu'ils  estoyent  venus 
ainsy  loing  ,  affin  qu'on  ne  peust  promptement 
avérer  et  convaincre  leur  faulse  accusation  : 
dequoy  Alexandre  se  print  à  rire  tout  hauk 
et  dict ,  voylà  des  arguées  et  subtilité^  £  Ans  tôt  e , 
pour  prouver  le  pour  et  le  contre  :  mais  cela  ne  vous 
Tome  V.  D  d  d 

guarantira  pas ,  que  je  ne  vous  chastie  bien  ,  si 
je  trouve  que  vous  aye^faict  tort  à  ces  gents  icy. 
Bref  on  dict  que  dès  lors  il  s'imprima  si  fort 
au  cœur  de  Cassander  une  froyeur ,  et  y  pénétra 
si  avant,  que  long-temps  depuis  comme  il  estoit 
desjà  roy  des  Macédoniens  ,  et  tenoit  toute 
la  Grèce  en  sa  main  ,  en  se  promeinant  par 
la  ville  de  Delphes  ,  et  reguardant  les  images 
qui  y  sont ,  il  en  apperçeust  une  d'Alexandre 
dont  il  feut  soubdainement  si  efFroyé  ,  que  les 
cheveulx  luy  en  dressèrent  en  la  teste ,  et  en 
trembla  de  telle  sorte  ,  qu'à  peine  se  peust-il 
de  long-temps  après  r'asseoir  et  r'asseurer. 
Il  retombe  Alexandre  doneques  depuis  qu'une  fois  il  se 
superstition  ^eut  laissé  aller  à  ceste  deffiance  de  l'ayde  des 
continuelle,  dieux ,  en  devint  si  troublé  de  sens  ,  et  si  espou- 
vanté  en  son  entendement,  qu'il  ne  luy  advenoit 
plus  chose  extraordinaire,  pour  petite  qu'elle 
feust ,  qu'il  n'en  feit  cas  comme  d'un  signe  et 
présage  céleste  ,  de  manière  que  son  logis 
estoit  tousiours  plein  de  prebstres  et  de  devins 
qui  sacrifîoyent ,  ou  qui  le  purifioyent,  et  qui 
vacquoyent  aux  devinations  :tant  a  de  pouvoir 
et  d'efficace  d'uncosté  delà  mescreance  et  l'im- 
piété de  contemner  les  dieux ,  quand  elle  se 
met  es  cœurs  des  hommes ,  et  de  l'austre  costé 
aussy  la  superstition  ,  coulant  tousiours  ,  ne 
plus  ne  moins  que  l'eau  contre  bas  ,  es  âmes 
abbaissées  et  ravallées  par  crainte  ,  comme  elle 
remplit  alors  Alexandre  de  folie ,  depuis  qu'une 
fois  la  froyeur  l'eut  saisi. 
Toutçsfois  luy  ayant  esté  apportées  quel- 

ques  responses  touchant  Hephsestion  ,  de  l'o- 
racle de  Jupiter  Hammon  ,  il  laissa  son  deuil 
et  se  remeit  derechef  à  faire  bancquets  et  sacri- 
fices :  car  il  festoya  magnifiquement  Nearchus, 
et  s'estant  un  jour  estuvé  ,  comme  de  cous- 
tume ,  ainsy  qu'il  se  vouloit  endormir  ,  l'un 
de  ses  capitaines  Médius,  le  vint  prier  de  se   iiserenjà 
trouver  à  un  bancquet  ,  qu'il  faisoit  en  son  un  festin 
logis  ,  il  y  alla ,  et  y  beut  tout  ce  soir  et  tout  le  ^y"  maig"ré 
lendemain  ,  tellement  qu'il  en  print  la  fiebvre,  sa  fièvre,  il 

,  ,*  "  .  continue  de 

non  pour  avoir  beu  la  couppe  toute  entière  boire  du 
de  Hercules  ,  comme  quelques-uns  escripvent,  vm* 
ne  pour  avoir  tout  soubdainement  senti  une 
griefve  douleur  entre  deux  espaules  ,  ne   plus 
ne  moins  que  qui  luy  eust  donné  un  coup 
de  lance  :  car  ce  sont  toutes  choses  controuvées 
à  plaisir  ,  et  fauîsement  escriptes  par  auscuns 
qui  ont  voulu  rendre  l'issue   de  ceste  grande 
îragaedie  ,  par  manière  de  dire  ,  plus  lamen- 
table et  plus  pitoyable  :  mais  Aristobulus  met,  11  en  meurt; 
qu'ayant  une  fiebvre  violente  et  une  altération  f^don"^ 
extresme,il  beut  du  vin,  dont  il  commencea  sa  mort,  et 
à  entrer  en  resverie  ,  et  à  la  fin  en  mourut  le  sa  maladie.' 
trentiesme  jour  du  mois  de  juin  :  et  au  papier 
journal  de  sa  maison ,  où  est  descript  par  le 
menu,  tout  ce  qu'il  faisoit  à  chasque  jour;  il 
y  a  que  le  dix  -  huictiesme  de  juin  ,  il  dormit 
dedans  l'estuve  ,  pource  qu'il  eut  la  fiebvre. 

Le  lendemain  après  s'estre  lavé  et  estuvé  ,  il 
s'en  alla  en  sa  chambre  ,  et  passa  tout  ce  jour 
chez  Médius  à  jouer  au  dez  ,  puis  le  soir  bien 
tard  ,  après  s'estre  baigné  ,  et  avoir  sacrifié 

Ddd  % 

a\ix  dieux  ,  il  mangea  et  eut  la  fiebvre  la  nuict  • 
le  vingtiesme  s'estant  de  rechef  baigné  et  ayant 
faict  son  sacrifice  ordinaire  aux  dieux  ,  il  se 
meit  à  table  dedans  l'estuve  mesme  ,  escoutant 
cependant  Nearchus  qui  luy  contoit  de  sa  ravi- 
guation  ,  et  des  choses  qu'il  avoit  veuës  efi 
la  grande  mer  Oceane  :  le  vingt  et  uniesme  jour 
ayant  faict  de  mesme ,  il  se  trouva  encores  plus 
enflammé  que  jamais  ,  et  se  sentit  fort  mal  la 
nuict  d'une  grosse  fiebvre  ,  et  tout  le  jour  en- 
suivant, auquel  il  se  feit  remuer  et  porter  son 
lict  au  long  du  grand  vivier ,  là  où  il  devisa 
avecques  les  capitaines  ,  touchant  quelques 
places  vacantes  en  son  armée ,  leur  comman- 
dant de  n'y  mettre  point  d'hommes  qui  ne 
feussent  bien  esprouvez.  Le  vingt  et  troisiesme 
ayant  la  fiebvre  fort  grosse ,  il  se  feit  porter  aux 
sacrifices,  et  ordonna  que  ses  principaulx  capi- 
taines demourassent  dedans  son  logis  seuls  , 
et  que  les  austres  moindres  ,  comme  centeniers 
et  chefs  de  bandes  ,  veillassent  et  feissent  le 
guet  au  dehors.  Le  vingt  et  quatriesme  il  se  feit 
porter  en  l'austre  palais  royal ,  qui  est  delà  le 
lac  ,  où  il  dormit  un  petit  ,  mais  la  fiebvre  ne 
le  lascha  oneques  ,  et  quand  ses  capitaines 
vindrent  pour  luy  faire  la  révérence  et  le  sa- 
luer ,  il  ne  parloit  plus  :  austant  en  feit-il  le 
vingt  et  cinquiesme  ,  de  sorte  que  les  Macédo- 
niens pensèrent  qu'il  feust  mort ,  à  raison  de- 
quoy  ,  ils  vindrent  battre  aux  portes  du  palais  , 
et  crier  en  menaçant  ses  plus  privés  amys ,  de 
façon  qu'ils  les  forcèrent  de  leur  ouvrir  :  si 

leur  feurent  les  portes  ouvertes,  et  passèrent 
«h  à  un  en  saye  au  long  de  son  lict.  Ce  jour-là 
Python  et  Seleucus  par  ordonnance  des  prin- 
cipau'x  familiers  du  roy, feurent  envoyez  au 
temple  du  dieu  Serapis  ,  pour  enquérir  de  luy 
s'ils  porteroy  ent-là  Alexandre.  Le  dieu  leur  res- 
pondict  qu'ils  le  laissassent  là,  où  il  mourut 
le  vingt-huictiesme  sur  le  soir.  Il  est  ainsy  es- 
cript  presque  de  mot  à  mot ,  en  ces  mesmes 
termes  ,  deJans  le  papier  journal  de  sa  maison. 

Si  n'y  eut  sur  l'heure  suspicion  auscune  On  sou^- 
qu'il  eust  esté  empoisonné  :  mais  on  dict  que  f°tnnempol- 
six  ans  après  ,  il  s'en  descouvrit  quelque  in-  sonné, 
dice  ,  à  raison  dequoy  sa  mère  Olympias  feit 
mourir  beaucoup  de  gents ,  et  jecta  au  vent  les 
cendres  d'Iolas  ,  auparavant  decedé  ,  pource 
qu'on  disoit  que  c'estoit  luy  qui  luy  avoit 
taillé  à  boire  le  poison.  Ceulx  qui  tiennent  que 
ce  feut  Aristote  ,  qui  conseilla  à  Antipater  de 
ce  faire ,  par  le  moyen  duquel  feut  porté  le 
poison  ,  disent  qu'un  Agnothemis  le  raconta 
après  l'avoir  ainsy  ouï  dire  au  roy  Antigonus  : 
et  feut  le  poison  ,  à  ce  qu'ils  disent ,  une  eau 
froide  comme  glas  qui  distille  d'une  roche 
estant  au  territoire  de  la  ville  de  Nonacris , 
et  la  receuille  -  on  ne  plus  ne  moins  qu'une 
rousée  dedans  la  corne  du  pied  d'un  asne  , 
pource  qu'il  n'y  a  austre  sorte  de  vaisseau  qui 
la  puisse  contenir ,  tant  elle  est  extrêmement 
froide  et  perçante. 

Les  austres  maintiennent  que  tout  ce  qu'on 
conte  de  cest  empoisonnement  est  faulx,  et 

allèguent  pour  le  prouver  un  argument  qui  n'est 
pas  petit ,  c'est  que  les  principaulx  capitaines , 
incontinent  qu'il  eut  rendu  l'esprit ,  entrèrent 
en  grande  dissension,  à  raison  de  laquelle  le 
corps  demoura  par  plusieurs  jours  tout  nud 
sans  estre  ensepvely  ,  en  pais  chauld  et  es- 
touffe  ,  et  neantmoins  jamais  n'apparut  signe 
auscun  sur  le  corps ,  qui  donnast  suspicion  ny 
conjecture  de  poison ,  ains  se  maintint  tousiours 
net  et  frais  et  entier. 
Différens  II  laissa  Roxane  enceinte,  laquelle  pour 
commîisdans  ceste  occasion  estoit  honnorée  et  révérée  des 
sa  maison  Macédoniens  :  mais  elle  haïssoit  extrêmement 
mort.  "  Statira ,  pour  une  jalousie  qu'elle  avoir  conceu'é 
à  l'encontre  d'elle,  et  la  trompa  moyennant 
une  lettre  contrefaicte  qu'elle  luy  envoya, 
comme  si  Alexandre  luy  eust  mandé  qu'elle 
vinst  devers  luy  :  mais  si-tost  qu'elle  feut  arri- 
vée ,  Roxane  la  tua  elle  et  sa  sœur,  puis  en 
jecta  les  corps  dedans  un  puits ,  qu'elle  feit 
puis  après  combler  du  sçeu  et  avecques  l'ayde 
de  Perdiccas ,  qui  eut  incontinent  après  le  decez 
d'Alexandre  Faucthorité  et  puissance  princi- 
pale ,  à  cause  d'Aridasus  ,  lequel  il  traisnoit 
tousiours  quand  et  luy ,  comme  saulve-guarde 
de  son  aucthorité  royale.  Cest  Aridaeus  estoit 
né  d'une  femme  de  basse  condition  et  publicque, 
nommée  Philinna  ,  et  si  n'avoit  pas  au  demou- 
rant  le  sens  bon  pour  une  indisposition  de  sa 
personne  ,  laquelle  ne  procedoit  point  de  nature 
ny  d'auscun  accident  fortuit  :  car  au  contraire 
on  dict  qu'en  sa  première  enfance  ,  il  appa- 

roissoit  en  luy  ne  sçay  quoy  de  bonne  et  gentile 
nature  :  mais  que  le  corps  ayant  esté  guasté 
par  quelques  breuvages  qu'Olympias  luy  bailla, 
l'entendement  s'en  sentit  aussy  et  s'en  dévoya. 

Fin  de  la  VU  £  Alexandre,  le  Grand. 


JULIUS    C£SAR. 

César  étant  A  près  que  Sylla  se  veit  au  dessuz  de  ses 
encore  jeu-  affaires,  ilvoulut  que  Caesar  repudiast  sa  femme 
ve 'au  pays  Cornelia  ,  fille  de  Cinna  ,  qui  avoit  pour  un 
des  Sabms ,  temps  eu  soubveraine  puissance  à  Rome  :  mais 

a  cause  de  la  *  r 

haine  que  ne  1  ayant  peu  ny  par  promesses  ,  ny  par  me- 
Sylla!'0"011  naces  induire  à  ce  faire  ,  il  luy  confisqua  son 
douaire  :  et  la  cause  pourquoy  Caesar  vouloit 
mal  à  Sylla  ,  estoit  la  parenté  qu'il  avoit  avec- 
ques  Marius ,  lequel  avoit  eu  à  femme  Julia 
propre  sœur  du  père  de  Caesar,  de  laquelle 
il  avoit  eu  le  jeune  Marius  ,  qui  par  ce  moyen 
venoit  à  estre  cousin-germain  de  Caesar.  Mais 
Sylla  au  commencement  de  ses  victoires  estant 
empesché  à  de  plus  grandes  choses ,  et  à  faire 
mourir  tant  d'austres  adversaires  ,  ne  tint  pas 
compte  de  le  faire  chercher  :  et  luy  ne  se 
contenta  pas  d'estre  en  seureté  caché  ,  ains  se 
présenta  de  luy-mesme  au  peuple ,  demandant 
une  place  vacante  de  prebstrise,  estante  peine 
entré  en  son  adolescence ,  dont  il  feut  débouté, 
par  le  moyen  de  ce  que  Sylla  soubz  main  luy 
feut  adversaire,  et  comme  il  feut  entre  deux 
de  le  faire  davantage  tuer ,  quelques-uns  de 
ses  familiers  luy  dirent  qu'il  n'y  avoit  point 
de  propos  de  faire  mourir  un  si  jeune  garçon  ; 
mais  il  leur  replicqua  ,  qu'ils  n'estoyent  pas 
bien  sages  s'ils  n'appercevoyent,  qu'en  ce  jeune 
garçon  y  avoit  plusieurs  tels  que  Marius. 

Ceste  parole  ayant  été  rapportée  à  Caesar,  il 
s'osta  de  Rome ,  et  demoura  long-temps  ca- 
ché au  pais  des  Sabins ,  allant  tousiours  d'un 

lieu 

lieu  à  austre  :  mais  un  jour  ,  comme  il  se  faisoit 
transporter  d'une  maison  en  une  austre,  à  cause 
qu'il  estoit  malade ,  il  tomba  entre  les  mains 
des  satellites  de  Sylla ,  qui  alloyent  recher- 
chants ces  lieux  -  là  ,  et  prenoyent  au  corps 
ceulx  qu'ils  y  trouvoyent  cachez  :  toutesfois 
il  corrompit  le  capitaine,  qui  avoit  nom  Corné- 
lius, moyennant  deux  talents  qu'il  luy  donna:    Douie  ans 
et  estant  ainsy  eschappé  descendit  vers  la  coste  ' 
de  la  mer,  où  il  s'embarqua  et  se  retira  en  la 
Bithynie  devers  le  roy  Nicomedes ,  là  où  ayant    il  se  retire 
esté  un  peu  de  temps  ,  il  remonta  derechef  sur  nie,  iFeit" 

mer,  et  feut  prins  par   des  coursaires  auprès  Pris  Par  des 
j     iv  \     j     nu  11      corsaires, 

de  1  îsie  de  Pharnacuse  :  car  ces  escumeurs-la  , 

tenoyent  desia  toute  la  marine,  avecques  grosses 
flottes  de  navires,  et  nombre  infiny  de  vaisseaux. 
Ces  coursaires  de  prime  face  luy  demandè- 
rent vingt  talents  pour  sa  rançon ,  dont  il  se 
mocqua  d'eulx  ,  comme  ne  sçachants  pas  quel  Dou-ie  mille. 
personnage  ils  avoyent  prins ,  et  de  luy-mesme  cus' 
leur  en  promit  cinquante,  puis  envoya  ses  gents 
l'un  deçà  l'austre  delà  ,  au  recouvrement  des    _         ... 

.      .       z  ,.  ,.,     ,  ,  Trente  mille 

deniers  ,  tellement  quil  demoura  seul  entre  «w. 
ces  larrons  Ciciliens  ,  qui  sont  les  plus  grands 
meurtriers  et  les  plus  sanguinaires  hommes  du 
monde ,  avecques  un  de  ses  amys  et  deux  escla- 
ves seulement  :  et  neantmoins  il  en  faisoit  si  peu 
de  compte ,  que  quand  il  avoit  envie  de  dormir , 
il  leur  envoyoit  commander  qu'ils  se  teussent. 

Si  feut  trente-huict  jours  entiers  avecques 
eulx,  non  comme  prisonnier  guardé,ains  plus- 
tost  comme  prince  suivy  et  accompaigné  d'eulx, 

Tome  V.  E  e  e 

ne  plus  ne  moins ,  que  si  c'eussent  esté  ses 
satellites.  Durant  lequel  temps  il  se  joiioit  et 
esbattoit  aux  exercices  de  la  personne  avec- 
Conduite  ques  eulx  naïfvement  en  toute  asseurance  ,  et 

avec  eux!  quelquefois  escripvoit  des  vers ,  ou  composoit 
des  harangues ,  puis  les  appelloit  pour  les  luy 
ouyr  reciter  ,  et  si  d'advanture  ils  ne  mons- 
troyent  y  prendre  goust  et  en  faire  estime , 
il  les  appelloyent  tout  devant  eulx  ignorants 
et  barbares  ,  et  en  riant  les  menaçoit  sou- 
vent qu'il  les  feroit  pendre  :  dont  eulx  estoyent 
bien  ayses,  à  cause  qu'ils  prenoyent  le  tout 
enjeu,  pensants  que  ceste  sienne  franchise  de 
parler  ainsy  librement  à  eulx,  ne  procedoit  que 
d'une  simplicité  de  jeunesse  naïfve  :  mais  quand 
sa  rançon  feut  venue  de  la  ville  de  Milet,  et 
que  l'ayant  payée  ,  il  feut  remeis  en  sa  liberté , 
il  arma  soubdainement  quelques  vaisseaux  de- 
dans le  port  de  Milet  pour  aller  après  ces  lar- 
rons ,  lesquels  il  trouva  encores  à  l'anchre 
en  la  mesme  isle  :  si  en  print  la  plus  grande 
partie  et  pilla  leur  bien;  mais  quant  aux  pér- 
il les  fait  sonnes ,  il  les  meina  en  la  ville  de  Pergamum  , 

pendre.  [^  où  il  les  meit  en  prison,  pendant  qu'il  alla 
parler  à  celuy  qui  pour  lors  avoit  le  gouver- 
nement de  l'Asie,  qui  estoit  un  nommé  Junius, 
comme  à  luy  appartenant  de  faire  la  justice  de 
ces  malfaicteurs ,  attendu  qu'il  estoit  praeteur 
de  l'Asie;  mais  ce  praeteur  ayant  belle  envie 
de  mettre  la  main  sur  leur  argent ,  à  cause  qu'il 
y  en  avoit  bonne  somme,  respondict  qu'il  ad- 
viseroit  tout  à  loisir  au  faict  de  ces  prison- 

niers  :  parquoy  Caesar  le  laissant-là,  s'en  re- 
tourna à  Pergamum ,  là  où  il  feit  publique- 
ment pendre  et  mettre  en  croix  tous  ces  lar- 
rons, comme  il  leur  avoit  souventesfois  pre- 
dict  et  promis  en  l'isle ,  quoy  qu'il  semblast 
qu'il  ne  se  feist  que  joiier. 

Depuis  comme  la  puissance  de  Sylla  com-  Use  livre 
mençast  à  se  passer ,  ses  amys  luy  mandèrent  ^rétude^t 
qu'il  s'en  retournast  à  la  maison  :  parquoy  il  il  devient 

»  11  •  ^  s   m      j  m.       l'homme  le 

s  en  alla  premièrement  a  Rhodes,  pour  y  estu-  plus  ei0_ 
dier  quelque  temps  soubz  Apollonius  ,  fils  de  went  et  le 

.  ,-..  •  ,  •     plus     cour- 

Molon,  que  Cicero  mesme  oyoït,  car  c  estoit  tois  de  son 
un  honneste  homme ,  et  un  grand  maistre  de  tems' 
rhetoricque  et  d'éloquence.  L'on  dict  que  Caesar 
estoit  fort  heureusement  nay  pour  bien  parler 
et  plaider  devant  un  peuple  ,  et  qu'oultre 
l'aptitude  naturelle  qu'il  y  avoit,  il  s'y  estoit 
encores  fort  diligemment  exercité  ,  de  manière 
que  sans  nulle  doubte  il  avoit  le  second  lieu 
des  bien  disants  de  son  temps ,  et  en  quitta  le 
premier  pour  entendre  à  se  faire  plustost  le 
premier  en  armes ,  en  puissance  et  aucthorité , 
n'estant  pas  arrivé  jusques  à  tel  degré  de  la 
perfection  de  bien  dire,  que  sa  nature  l'eust 
peu  conduire,  pour  avoir  plustost  voulu  vac- 
quer  aux  guerres  et  au  maniement  d'affaires  qui 
en  fin  de  compte  le  rendirent  seigneur  de  l'em- 
pire Romain.  A  l'occasion  dequoy ,  au  libvre 
qu'il  composa  depuis  à  l'encontre  de  celuy  que 
Cicero  avoit  escript  à  la  louange  de  Cato ,  il  prie 
les  lecteurs  qu'on  ne  face  pas  comparaison  du 
style  d'un  homme  de  guerre  à  l'éloquence  d'un 

E  e  e  2 

excellent  orateur ,  qui  y  avoit  employé  la  plus- 
part  de  sa  vie. 

Retourné  qu'il  feut  à  Rome ,  il  appella  en 
justice  Dolabella,  le  chargeant  d'avoir  mal  et 
violentement  versé  au  gouvernement  de  sa 
province ,  et  y  eut  plusieurs  villes  Grecques 
qui  luy  envoyèrent  leur  tesmoignage  :  toutes- 
fois  Dolabella  en  feut  absouls,  et  Caesar  vou- 
lant rendre  la  pareille  aux  Grecs  ,  de  la  bonne 
affection  qu'ils  avoyent  monstrée  envers  luy 
au  faict  de  ceste  accusation ,  print  en  main  la 
cause  pour  eulx,  quand  ils  accusèrent  de  con- 
cussion Publius  Antonius  ,  devant  Marcus  Lu- 
cullus  ,  prseteur  de  la  Macédoine,  là  où  il  le 
poursuivit  si  vifvement,  qu'Antonius  feut  con- 
trainct  d'appeller  devant  les  tribuns  du  peuple 
à  Rome  ,  alléguant ,  pour  donner  couleur  à 
son  appel ,  qu'il  ne  pouvoit  avoir  sa  raison  en 
plaidant  dedans  la  Grèce  contre  les  Grecs. 

Si  feut  incontinent  Caesar  à  Rome  en  la  grâce 
de  beaucoup  de  gents ,  par  le  moyen  de  son 
éloquence  ,  à  cause  qu'il  deffendoir  leur  cause 
en  jugement  ',  et  singulièrement  aymé  et  bien 
voulu  de  la  commune,  pour  une  gracieuse  fa- 
çon qu'il  avoit  de  saluer  ,  caresser  et  arrai- 
sonner pri'véement  et  familièrement  tout  le 
monde  ,  estant  en  cela  plus  soigneusement 
courtois  que  son  aage  ne  portoit ,  et  si  y  avoit 
encores  quelque  faveur  pour  la  bonne  table  et 
maison  plantureuse  qu'il  tenoit  ordinairement 
et  pour  la  magnificence  de  la  despense  qu'il 
faisoit  en  tout  le  reste  de  son  vivre ,  laquelle 

petit  à  petit  le  poulsoit  en  avant ,  et  luy  don- 
noit  crédit  envers  le  peuple. 

Et  ses  envieux  cuidants  que  ceste  faveur  luy 
deust  faillir  aussy-tost ,  comme  il  ne  pourroit 
plus  fournir  à  la  despense ,  ne  tindrent  compte 
de  la  r'abbatre  du  commencement,  et  la  lais- 
sèrent peu  à  peu  croistre  et  venir  en  vigueur  : 
mais  à  la  fin  l'ayant  laissé  devenir  grande  et 
mal-aysée  à  renverser ,  combien  qu'elle  tendist 
manifestement  à  remuer  et  changer  un  jour  tout 
Testât  de  la  chose  publicque ,  ils  apperçeurent 
trop  tard ,  qu'il  n'y  a  si  petit  commencement 
en  chose  quelconque,  que  la  continuation  et 
persévérance  ne  rende  bien-tost  grand  et  fort  > 
quand  pour  le  mespriser  on  n'y  met  point  d'em- 
peschement. 

Le  premier  doncques  qui  semble  avoir  eu  Qaeïfutïe 
deffiance  et  crainte  de  sa  façon  de  procéder ,  premier  qui 
en  l'entremeise  des  affaires  de  la  chose  public-  j^  e 

que  ,  ne  plus  ne  moins  que  le  sage  pilote  qui 
redoubte  une  bonnace  riante  en  haulte  mer , 
et  qui  cogneut  la  rusée  malice  qu'il  cachoit 
soubz  le  manteau  de  celle  privauté  ,  courtoisie 
et  guayeté  qu'il  monstroit  au  dehors,  feut  Cicero, 
Mais  quand  je  considère  y  ce  disoit-il,  ceste  per- 
ruque si  bien  peignée ,  et  si  curieusement  accoustrle  9 
et  que  je  luy  voy  gratter  sa  teste  du  bout  d'un  doigt 
seulement ,  il  m  eu  advis  au  contraire  ,  quun  tel 
homme  ne  pourroit  jamais  avoir  meis  en  sa  teste 
une  si  malheureuse  entreprinse  ,  que  de  vouloir  ruiner 
la  chose  publicque  Romaine.  Toutesfois  cela  feut 
long-temps  depuis. 

Despremie-      Au  reste  ,  la  première  démonstration  que 

d"  ces??!*  hiy  feit  le  peuPIe  de  la  t>ienveuillance  qu'il  luy 
et  par  que'is  portoit  ,  feut  quand  il  demanda  un  estât  de 

gagneeSia     tr'lb"n  de  gents  de  guerre  ,  c'est-à-dire  ,  de  capi- 
tonne gra-  taine  de  mille  hommes  de  pied  ,  à  l'encontre 

ce  du  peu-    i       ^    •        n  ...  r...       ' 

pie.  de   Cams  Pompilms  ,  et  qu  il   1  emporta  ,  et 

feut  esleu  devant  luy.  La  seconde  et  plus  esvi- 
dente  que  la  première  ,  feut  quand  la  femme 
de  Marius ,  Julia  ,  qui  estoit  sa  tante ,  mourut  : 
car  il  feit  sur  la  place ,  comme  son  nepveu , 
une  harangue  funèbre  à  sa  louange  ,  et  au 
convoy  de  ses  obsèques  eut  bien  la  hardiesse 
de  mettre  en  esvidence  des  images  de  Marius , 
qui  feut  la  première  fois  qu'elles  feurent  veuës 
depuis  la  victoire  de  Sylla  ,  à  cause  que 
Marius  ,  et  tous  ses  consorts  et  adhérants  , 
avoyent  esté  jugez  et  desclarez  ennemys  de 
la  chose  publicque.  Car  comme  quelques-uns 
murmurassent  et  criassent  pour  ce  faict  contre 
luy  ,  le  peuple  bruyant  à  l'encontre  avecques 
grands  battements  de  mains  ,  monstra  qu'il  en 
estoit  bien  ayse  ,  et  qu'il  luy  sçavoit  bon  gré 
de  ce  qu'il  r'ameinoit  des  enfers  ,  par  manière 
de  dire  ,  les  honneurs  de  Marius  en  la  ville  de 
Rome  ,  après  un  si  long  temps  qu'on  les  avoit 
tenus  ensepvelis. 
Oraisons      Or  estoit- ce  bien  la  coustume  ,  de  toute  an- 

funebres      cienneté ,  que  les  Romains  faisoyent  des  haran- 

prononcees  r     V         \    i      i    ••  i       e 

a  Rome  en  gués  tunebres  à  la  louange  des  femmes  aagees 

femmes     S  ^uand  elles  venoyent  à  décéder  ,  mais  non  pas 

âgées    seu-  des  jeunes  :  et  Caesar  feut  le  premier  qui  loiia 

ainsy  publicquement  sa  femme  decedée  ;  ce 

qui  luy  adjousta  encores  quelque  bienveuil- 
lance  ,  et  feit  que  la  commune  ,  par  une  com- 
passion ,  l'en  ayma  encores  davantage  ,  comme 
homme  débonnaire  ,  et    de    nature  cordiale. 
Après  les  obsèques  de  sa  femme  ,  il  s'en  alla 
quœsteur ,  c'est-à-dire  thresorier  soubz  le  Prae- 
teur  Antistius  Vêtus  ,  lequel  il  honnora  tou- 
siours  depuis  ;  en  sorte  que  quand  il  feut  luy- 
mesme  faict  praeteur ,  il  feit  eslire  son  fils  quaes- 
teur  ;  puis  ,  au  retour  de  ceste  charge  ,  il  es- 
pousa  sa  troisiesme  femme  ,  Pompeia  ,  ayant 
de  sa  première  Cornelia  ,  une  fille  qui  depuis 
feut  mariée  à  Pompeius  le  grand. 

Mais  en  faisant  ceste  despense  extresme  qu'il 
faisoit  ,  pour  laquelle  il  sembloit  à  quelques- 
uns  qu'il  acheptoit  une  fumée  de  faveur  popu- 
laire ,  courte  et  de  peu  de  durée  ,  trop  chère- 
ment, là  où  ,  au  contraire ,  il  acheptoit  les  plus 
grandes  choses  qui  soyent  en  ce  monde  à  bien 
petit  prix  ,  on  dict  que  devant  qu'il  eust  auscun 
office  de  la  chose  publicque  ,  il  se  trouva  en- 
debté  de  la  somme  de  treize  cent  talents.  Et 

,  ,  •      \    1         1  1  Sept- cent 

pource  qu ayant  este  commeis  a  la  charge  de  quatn-vingt 
faire  reparer  et  entretenir  le  pavé  du  grand  mlle  ecus' 
chemin  ,  qui  s'appelle  la  voye  d'Appius  ,  il  y 
despendit  beaucoup  du  sien  ,  et  que  d'austre 
part  ,  à  son  advenement  à  l'office  de  aedile  , 
il  donna  au  peuple  l'esbattement  de  veoir  com- 
battre trois  cent  et  vingt  couples  de  gladia- 
teurs ,  c'est-à  dire  escrimeurs  à  oultrance  ;  et 
qu'en  toute  austre  sumptuosité  de  faire  jouer 
jeux,  et  donner  festins  publics ,  il  abysma  ,  par 

manière  de  dire ,  la  magnificence  de  tous  ceulx 
quis'estoyent  efforcez  d'en  faire  auparavant ,  et 
il  rendit  le  peuple  tellement  affectionné  envers 
luy  ,  qu'il  alloit  imaginant  de  nouveaulx  estats , 
nouveaulx  honneurs  et  nouvelles  charges  pour 
le  recompenser. 

Or  y  avoit-il  dedans  Rome  deux  ligues  et 
partialitez  ;  l'une  de  Sylla  ,  qui  estoit  forte  et 
puissante  ;  et  celle  de  Marins  ,  qui  n'osoit  pas 
alors  leiver  la  teste  ,  tant  elle  estoit  dissipée  , 
meise  au  bas  et  ravalée  :  mais  Caesar  la  voulant 
remettre  suz  ,  au  temps  mesmement  que  les 
festes  ,  esbattements  et  jeux  publics  de  son  aedi- 
lité  estoyent  en  leur  plus  grande  vogue  ,  il 
feit  secrettement  faire  des  images  de  Marius , 
et  des  victoires  qui  portoyent  des  trophées  , 
lesquelles   images   il  alla  une  nuict  poser  et 
dresser  dans  le  capitole.  Le  lendemain  au  matin , 
quand  on  y  veit  reluire  ces  ouvrages  dorez  ,  et 
singulièrement  bien  faicts  et  bien  labourez  , 
tesmoignants  parles  inscriptions  que  c'estoyent 
les  victoires  que  Marius  avoit  guaignées  sur 
les  Cimbres ,  chascun  s'esmerveilla  grandement 
de  la  hardiesse  de  celuy  qui  les   avoit  osé 
mettre  là  :  car  on  sçavoit  assez  qui  c'estoit  ; 
et  en  estant  incontinent  le  bruict  espandu  par 
toute  la  ville ,  chascun  y  accourut  pour  les  veoir. 
Si  y  en  eut  auscuns  qui  crièrent  à  l'encontre 
de  Caesar  que  c'estoit  une  tyrannie  qu'il  se 
bastissoit ,  en  resuscitant ,  par  manière  de  par- 
ler ,  des  honneurs  qui  avoyent  esté  ensepvelis 
et  enfouis  dedans  la  terre,  par  edicts  et  ordon- 
nances 

nances  publicques  ,  et  que  cela  n'estoit  qu'une 
espreuve  et  un  essay  pour  sonder  la  volonté 
du  peuple  ,  qu'il  avoit  apasté  par  la  magnifi- 
cence de  ses  esbats  publics  ,  affin  de  sentir  s'il 
estoit  assez  apprivoisé  ,  et  s'il  endureroit  bien 
qu'on  joiiast  à  tels  jeux,  et  qu'on  remuast  de 
telles  nouvelletez. 

Au  contraire  ,  ceulx  de  la  part  de  Marius , 
s'asseurants  les  vins  les  austres  ,  se  desclare- 
rent  en  bien  grand  nombre  ,  faisants  retentir 
tout  le  mont  du  capitole  à  force  de  crier  et 
de  battre  des  mains  ,  en  manière  que  les  larmes 
en  vindrent  aux  yeulx  de  plusieurs  ,  de  grande 
joye  qu'ils  eurent  quand  ils  veirent  les  images 
de  Marius  ,  et  en  feut  Csesar  haultement  loué 
et  estimé  par  eulx  ,  comme  personnage  plus  di- 
gne que  nul  austre  de  la  parenté  de  Marius  : 
et  estant  le  sénat  assemblé  là-dessuz  ,  Catulus 
Luctatius  ,  l'homme  de  la  plus  grande  auctho' 
rite  qui  feust  pour  lors  dedans  Rome  ,  se  leiva, 
et  parla  fort  asprement  contre  Caesar  ,  où  il 
dict  une  parole  qui  depuis  a  bien  esté  notée  , 
que  Cœsar  nalloit  plus  par  mines  surettes  ,  ains 
par  ouverte  batterie  ,  attentant  de  ruiner  la  chose 
publicque.  Toutesfois  Oesar  à  l'heure  luy  res- 
pondict  si  bien  ,  que  le  sénat  s'en  contenta  , 
dont  ceulx  qui  l'avoyent  en  estime  se  leiverent 
en  espérance  encores  davantage,  et  l'admones- 
tèrent qu'il  prist  hardiment  cœur  de  ne  céder 
à  personne  ,  et  que  de  la  volonté  du  peuple 
mesme  il  surmonteroit  tous  les  austres  ,  et 
seroit  le  premier  homme  de  la  ville. 

Tome  F.  Fff 

Il  est  élu      $ur  ces  entrefaictes  alla  de  vie  à  trespas  le 

souverain  t  » 

Pontife ,  au  soubverain  pontife  Metellus  ,  pour  la  praela- 
nementetdu" ture  ^u9ue^  deux  des  plus  notables  personnages 
sénat.  de  la  ville  ,  et  qui  avoyent  plus  d'aucthorité 

au  sénat ,  Isauricus  et  Catulus  ,  entrèrent  en 
brigue  l'un  contre  l'austre  ;  et  neantmoins  Cassar 
ne  leur  céda  point,  ains  se  présenta  au  peuple  , 
la  demandant  aussy-bien  comme  eulx  :  et  es- 
tant la  brigue  des  uns  et  des  austres  esguale, 
Catulus  ,  d'austant  qu'il  estoit  homme  de  plus 
grande  dignité  ,  craignant  davantage  l'incerti- 
tude de  l'issue  de  l'eslection  ,  envoya  devers 
Caesar  luy  faire  présenter  ,  soubz  main  ,  grosse 
somme  de  deniers  ,  s'il  se  vouloit  desporter  de 
sa  poursuite  ;  mais  il  luy  feit  response  qu'il 
en  emprunteroit  encores  plus  grosse  somme 
pour  desbattre  ceste  brigue  à  l'encontre  de  luy. 
Quand  le  jour  de  l'eslection  feut  escheu  , 
comme  sa  mère  le  convoyast  jusques  à  la  porte 
de  son  logis  ,  les  larmes  aux  yeulx  ,  il  luy  dict 
en  l'ambrassant  :  ma  mère  ,  tu  verras  aujourd'huy 
ton  fils  soubverain  pontife  ,  ou  bien  banny  d& 
Rome. 
Ciceroblâ-  Finablement  les  voix  du  peuple  receuillies , 
me  de  na-  et  ja  brigue  bien  desbattuë ,  il  se  trouva  vain- 

voir  pas  re-  &  » 

prime  ce-  queur  ,  et  1  emporta  ;  ce  qui  donna  grande 
quViramour  crainte  au  sénat  et  aux  gents  de  bien  ,  pource 
du  menu     qu'ils  estimèrent  que  de  lors  en  avant  il  feroit 

peuple    fai-    '  .  l  . 

soitcraindre  taire  au  peuple  tout  ce  qu  il  vouldroit  :  à  1  oeca- 
1  avemr.       $lon  fe  qUoy  Catulus  et  Piso  reprenoyent  gran- 
dement Cicero  ,  de  ce  qu'il  l'avoit  espargné  en 
la  descouverture  de  la  conjuration  de  Catilina , 


JULIUSC/ESÀR.  411 

où  il  luy  avoit  donné  prinse  sur  luy.  Car 
Catilina  ayant  proposé  non-seulement  de  ren- 
verser Testât  de  la  chose  publicque,  mais  aussy 
de  ruiner  entièrement  l'empire  de  Rome  ,  et 
mettre  tout  sans-dessuz-dessoubz  ,  eschappa 
des  mains  de  la  justice  à  fauste  de  preuves 
suffisantes ,  avant  que  le  fond  de  ses  conseils 
feust  à  plein  descouvert  :  mais  il  laissa  dedans 
la  ville  Lentulus  et  Cethegus  ,  compaignons 
de  sa  conspiration  ,  ausquels  on  ne  sçait  pas 
si  Caesar  donna  point  secrettement  quelque 
confort  et  ayde  ;  mais  bien  est-il  certain  que  , 
publiquement  ,  eulx  ayants  esté  en  plein  sénat 
convaincus  à  faict ,  comme  Cicero  ,  qui  estoit 
pour  lors  consul ,  demandast  à  chasque  séna- 
teur son  opinion  ,  comment  on  les  debvoit 
punir  ,  tous  les  austres  précédents  ,  jusques  à 
Caesar  ,  opinèrent  qu'il  les  falloit  faire  mourir: 
mais  Caesar  ,  quand  ce  feut  à  luy  à  parler ,  se 
dressant  en  pieds  ,  prononça  une  harangue 
qu'il  avoit  préméditée,  en  laquelle  il  discourut 
que  ce  n'estoit  point  chose  accoustumée  ny 
juste  que  de  faire  mourir  des  hommes  ,  mes- 
mement  de  telle  noblesse  et  de  telle  dignité  , 
que  préalablement  on  ne  leur  eust  faict  leur 
procez  ,  et  qu'ils  ne  feussent  judiciellement 
condemnez  ,  si  ce  n'estoit  en  une  extresme  né- 
cessité; mais  que  si  on  les  mettoit  en  prison  en 
quelques  villes  de  l'Italie  ,  telles  que  Cicero 
adviseroit  pour  le  mieulx ,  jusques  à  ce  que 
Catilina  feust  deffaict ,  alors  le  sénat  pourroit 
en  paix  ordonner  tout  à  loisir  ce  qui  en  deb- 

Fff  1 

vroit  estre  faict.  Ceste  opinion  sembla  plus 
humaine  ,  avecques  ce  qu'elle  feut  prononcée 
d'une  grande  grâce  et  véhémence  d'éloquence  , 
de  sorte  que  non-seulement  ceulx  qui  opinè- 
rent après  luy  ,  la  suivirent  ,  mais  aussy  plu- 
sieurs de  ceulx  qui  avoyent  opiné  paravant , 
revocquerent  leur  première  sentence  ,  et  adhé- 
rèrent à  la  sienne  ,  jusqu'à  ce  que  le  rang  de 
parler  feust  venu  à  Cato  et  à  Catulus ,  lesquels 
y  contredirent  fort  et  ferme  ,  principalement 
Cato  ,  qui  parla  de  sorte  qu'il  rendit  Caesar 
mesme  suspect  de  la  conspiration  ,  et  se  for- 
malisa vigoureusement  contre  luy  ;  de  façon 
que  les  criminels  feurent  meis  entre  les  mains 
des  exécuteurs  de  justice  pour  les  faire  mourir; 
et  comme  Caesar  sortist  du  sénat ,  il  y  eut  une 
trouppe  de  jeunes  hommes  qui  accompai- 
gnoyent  Cicero  pour  la  seureté  de  sa  per- 
sonne ,  qui  luy  coururent  suz,  les  espées  traic- 
tes  aux  poings  :  mais  on  dict  que  Curio  le  cou- 
vrit lors  de  sa  robbe  ,  et  le  tira  d'entre  leurs 
mains  ;  et  Cicero  mesme  ,  comme  ces  jeunes 
hommes  jectassent  les  yeulx  sur  luy ,  leur  feit 
signe  de  la  teste  qu'ils  ne  le  tuassent  point , 
feust  ou  pource  qu'il  redoubtast  la  fureur  du 
peuple  ,  ou  bien  qu'il  estimast  que  ce  seroit 
meschamment  et  injustement  faict. 

Toutesfois  si  cela  est  véritable  ,  je  m'esbahys 
bien  comment  Cicero  ne  l'a  meis  au  traicté  qu'il 
a  faict  de  son  consulat  :  mais  comment  qu'il 
en  soit ,  il  feut  depuis  blasmé  de  n'avoir  usé 
de  l'occasion  qui  se  presentoit  lors  à  propos 


JuliusCjësar.  413 

contre  Ceesar  ,  et  d'avoir  trop  redoubté  le  peu- 
ple ,  qui  ambrassoit  fort  affectueusement  sa 
protection.  Car  peu  de  jours  après  estant  allé 
au  sénat  pour  respondre  aux  souspeçons  et 
présomptions  qu'il  y  avoit  contre  luy  ,  et  y 
ayant  esté  rabroué  fort  rudement  ,  tenant  le 
sénat  plus  long -temps  qu'il  n'avoit  accoustu- 
mé  ,  le  peuple  s'en  vint  à  l'entour  de  la  salle 
le  demander  ,  et  crier  tout  hault  qu'on  le  lais- 
sast  sortir  :  parquoy  Cato  ,  craignant  principa- 
lement la  mutination  des  pauvres  disetteux , 
qui  estoyent  ceulx  qui  esmouvoyent  tout  le 
demourant  du  peuple  ,  ayants  meis  leur  espé- 
rance en  Caesar  ,  il  suada  au  sénat  de  leur  faire 
distribuer  gratuitement  du  bled  pour  un  mois  , 
laquelle  distribution  venoit  à  apporter  de  des- 
pense extraordinaire  à  la  chose  publicque,  la 
somme  de  cinq  cent  cinquante  mille  escus. 

Ce  conseil  esteignit  pour  lors  esvidemment  Trouble  qui 
une  grande  crainte  ,  et  dissipa  la  principale  hmaYsoïdc 
partie  de  la  puissance  de  Caesar ,  en  temps  fort  césar  par 

„       „   .  1  vi      î  11    •  l'insolence 

opportun  ,  lorsqu  il  s  en  alloit  estre  praeteur ,  de  ciodius. 
et  qu'il  estoit  plus  à  craindre  que  jamais  ,  pour 
l'aucthorité  que  luy  donnoit  son  magistrat,  du 
temps  duquel  toutes  les  fois  il  n'advint  auscun 
trouble  en  la  chose  publicque  ,  ains  luy  arriva 
à  luy-mesme  un  sinistre  accident  en  sa  maison. 
C'est  qu'il  y  avoit  un  jeune  homme  de  noble 
et  patricienne  maison  ,  nommé  Ciodius, hom- 
me riche  et  éloquent  ,  mais  qui  ,  au  demou- 
rant ,  ne  cedoit  en  audace  ,  insolence  et  témé- 
rité à  nul  de  ceulx  qui  ont  esté  les  plus  renom- 

mez  pour  la  meschanceté.  Il  devint  amoureux 
de  Pompeia  ,  femme  de  Caesar ,  laquelle  n'en 
estoit  pas  mal  contente  :  mais  on  la  tenoit  en 
si  estroicte  guarde  ,  et  la  mère  de  Cœsar , 
Aurélia  ,  femme  de  bien  et  d'honneur ,  avoit 
l'œil  sur  elle  de  si  près  ,  que  ces  deux  amants 
ne  se  pouvoyent  trouver  ensemble  qu'avec- 
ques  grande  difficulté  et  non  moindre  dangier. 
Déesse  des      Or  adorent  les  Romains  une  déesse  qu'ils 

femmes,  des  appellent  la  Bonne.  Déesse  .  comme  les  Grecs 
sacrifices  et     rr  * 

des  cérémo-  ont  celle  qu  ils  appellent  Gynœcia ,  qui  est  a 
cuite. C  S°n  dire  la  déesse  des  femmes  ,  et  les  Phrygiens 
se  l'attribuants  à  eulx  particulièrement ,  disent 
que  c'est  la  mère  du  roy  Midas  :  mais  les 
Romains  tiennent  que  c'est  une  Nymphe  des 
bois ,  mariée  au  dieu  Faunus ,  et  les  Grecs  veu- 
lent que  ce  soit  celle  des  mères  de  Bacchus , 
qu'on  n'ose  nommer  ;  en  signe  de  quoy  ,  au 
jour  de  sa  feste  ,  se  font  des  ramées  et  feuil- 
lades  de  branches  de  vigne  ,  et  y  a  un  dragon 
sacré  près  l'image  de  la  déesse  ,  suivant  la  fable 
qu'on  en  recite  ,  joinct  qu'il  n'est  point  loisible 
à  homme ,  quel  qu'il  soit,  d'assister  à  ces  sacri- 
fices ,  non  pas  seulement  estre  dans  la  maison 
là  où  on  les  faict  :  et  dict-on  que  les  femmes,  à 
part  elles ,  y  font  plusieurs  cérémonies  ,  les- 
quelles ressemblent  fort  à  celles  des  sacrifices 
d'Orphaeus. 

Quand  doncques  le  temps  de  la  feste  est 
eschu  ,  le  mary  en  la  maison  duquel  se  doibt 
faire  l'assemblée  du  sacrifice  ,  qui  est  l'un  des 
consuls  ou  des  prêteurs ,  et  avecques  luy  tout 

austre  masle  ,  sort  de  son  logis ,  et  sa  femme 
demoure  pour  donner  ordre  à  toute  la  maison, 
là  où  la  pluspart  des  cérémonies  se  font  la 
nuict,  et  y  a  tout  plein  de  joyeusetez,de  chants 
et  de  musicque  meslés  parmy  ces  veilles  ,  qui 
durent  toute  la  nuict. 

Pompeia  doncques ,  femme  de  Cœsar  ,  ayant  T1  répudie 
à  célébrer  celle  année  la  feste  ,  Clodius  ,  qui  Pompeia, et 
n'avoit  point  encores  de  barbe ,  et  par  ce  moyen  P°urciuc 
esperoit  n'estre  point  descouvert  ,  se  desguisa 
de  l'accoustrement  d'une  menestriere  ,  pource 
qu'il  avoit  le  visage  assez  semblable  à  une 
jeune  femme  ;  et  trouvant  les  portes  ouvertes, 
feut ,  sans  estre  apperçeu  ,  meis  au-dedans  par 
une  chambrière  qui  estoit  de  l'intelligence ,  et 
qui  s'en  courut  devant  pour  advenir  Pompeia 
de  sa  venue.  Elle  demoura  assez  longuement 
à  retourner  ,  et  Clbdius  n'ayant  pas  la  patience 
de  l'attendre  au  lieu  ou  elle  l'avoit  laissé  ,  s'en 
alla  errant  çà  et  là  parmy  la  maison  ,  qui  estoit 
grande  et  spacieuse  ,  fuyant  tousiours  la  lu- 
mière ,  et  feut  d'adventure  rencontré  par  l'une 
des  servantes  d'Aurelia  ,  laquelle  cuydant  que 
ce  feust  une  femme  ,  le  pria  de  joiier  ;  et  com- 
me il  en  feit  refus  ,  elle  le  tira  en  avant  ,  luy 
demandant  qui  et  dont  elle  estoit. 

Clodius  adoncques  luy  respondict  qu'il  at- 
tendoit  l'une  des  femmes  de  Pompeia  ,  qui 
s'appelloit  Abra  ;  ainsy  ,  estant  cogneu  à  la 
voix  ,  la  servante  Aurélia  s'en  courut  inconti- 
nent là  où  estoyent  les  lumières  et  la  trouppe 
des  dames ,  criant  qu'elle  avoit  trouvé  un  honv 

me  desguisé  en  habit  de  femme  :  de  quoy  les 
dames  se  trouvants  estonnées  ,  Aurélia  feit 
aussy-tost  cesser  les  cérémonies  du  sacrifice  , 
et  cacher  ce  qu'il  y  avoit  de  secret ,  et  quant 
et  quant  elle-mesme  ,  les  portes  de  la  maison 
fermées ,  alla  par-tout  avecques  torches  et  flam- 
beaux pour  trouver  cest  homme ,  lequel  feut  à  la 
fin  trouvé  dedans  la  chambre  de  la  servante  de 
Pompeia  ,  avecques  laquelle  il  s'y  en  estoit 
fuy ,  et  estant  recogneu  des  dames  ,  feut  chassé 
dehors  de  la  maison  par  les  espaules. 

Si  ne  faillirent  pas  les  dames  de  raconter  le 
faict  à  leurs  marys  la  nuict  mesme  ,  aussy- 
tost  qu'elles  feurent  de  retour  en  leurs  maisons, 
et  courut  le  lendemain  un  bruict  par  toute  la 
ville  ,  que  Clodius  avoit  attenté  une  chose  mal- 
heureuse et  meschante ,  et  qu'il  en  debvoit  payer 
la  peine  ,  non-seulement  à  ceulx  à  qui  il  avoit 
faict  cest  oultraige  ,  mais  aussy  à  la  chose 
publicque  et  aux  dieux  ;  et  y  eut  l'un  des  tri- 
buns du  peuple  qui  l'appella  en  justice  ,  et 
l'accusa  de  leze-majesté  divine  :  et  y  eut  aus- 
cuns  des  plus  puissants  et  principaulx  hom- 
mes du  sénat  qui  se  bandèrent  aussy  contre 
luy  ,  le  chargeant  de  plusieurs  austres  horri- 
bles dissolutions,  mesmement  d'avoir  commeis 
inceste  avecques  sa  propre  sœur  ,  qui  estoit 
mariée  à  Lucullus.  Toutesfois  ,  le  peuple  sup- 
posant à  leurs  chauldes  poursuites  ,  deffendit 
Clodius  ,  et  luy  servit  de  beaucoup  envers  ses 
juges  ,  qui  se  trouvèrent  estonnez  ,  et  eurent 
paour  d'irriter  la  commune. 

Ce 

Ce  neantmoins  Caesar  incontinent  répudia 
sa  femme ,  à  raison  de  quoy  ,  estant  appelle 
par  l'accusateur  pour  porter  tesmoignage  à 
l'encontre  de  Clodius  ,  il  respondict  qu'il  ne 
sçavoit  rien  de  ce  qu'on  proposoit  contre  luy. 
Ceste  response  estant  trouvée  estrange  ,  l'ac- 
cusateur, luy  demanda  comment  et  pourquoy 
doncques  il  avoit  répudié  sa  femme  :  pource , 
dict-il  ,  que  je  ne  veulx  pas  que  ma  femme  soit 
seulement  souspeçonnèd.  Et  disent  les  uns  que 
Caesar  le  pensoit ,  à  la  vérité  ,  ainsy  comme 
il  l'affermoit  :  les  austres  estiment  qu'il  le  fai- 
soit  pour  gratifier  au  commun  peuple  ,  qui  desi- 
roit ,  comment  que  ce  feust,  saulver  Clodius  ,. 
lequel  feut  aussy  absouls  de  ce  crime ,  parce 
que  la  pluspart  des  juges  donna  sa  sentence  en 
lettres  confuses  ,  craignant  d'un  costé  le  dan- 
gier  de  la  commune  ,  s'ils  le  condemnoyent , 
et  de  l'austre  costé  la  maulvaise  opinion  des 
gents  d'honneur,  s'ils  l'absolvoyent. 

Au  demourant ,  estant  escheu  à  Caesar  ,  à  l'is-  césar  va  en 
sue  de  sa  praeture ,  le  gouvernement  de  l'Hespa-  EsP,aêne  >  . 

r  ?  .  ,  r       après    avoir 

gne ,  ses  créanciers  vindrent  crier  après  luy,  et  été  cau- 
l'importuner  pour  estre  payez  sur  son  parte-  ^"dettes 
ment  ;  et  ne  pouvant  chevir  à  eulx  ,  il  feut  par  Crassus. 
contrainct  de  recourir  à  Crassus  ,  qui  estoit 
pour  lors  le  plus  riche  homme  de  la  ville  de 
Rome ,  et  qui  avoit  besoing  de  l'exécution  et 
actifve  vivacité  de  Caesar  à  l'encontre    de  la 
puissance  de  Pompeius  au  gouvernement  de 
la  chose  publicque.  Crassus  respondict  pour  luy 
à  ses  plus  importuns  créanciers ,  et  qui  le  pres- 
Tome  V.  G  g  g 

soyent  le  plus  ,  en  se  constituant  plege  pour 
Quatre  cens  ^a  somme  de  huict  cent  et  trente  talents  ,  quoy 
quatre- vingt  moyennant ,  ils  le  laissèrent  aller  en  son  gou- 

et  dix-huit  J  7  O 

mille  c'eus.     vernement  ;  auquel  voyage  1  on  dict  qu  en  tra- 
versant les  monts  des  Alpes,  il  passa  par  une 
petite  villette   de   Barbares  ,  habitée  de  peu 
d'hommes  pauvres  et  mal  en  poinct ,  là  où  ses 
familiers  qui  l'accompaignoyent  se  prindrent 
à  demander  ,  en  riant  entre  eulx  ,  s'il  y  avoit 
point  de  brigues  pour  les  estats  et  offices  de 
la  chose  publicque  en  ceste  ville-là  ,  et  s'il  y 
avoit  point   de   desbats  et   d'envie   entre  les 
principaulx  pour    les    honneurs    d'icelle  ;   et 
Il  donne  des  Cassar  parlant  à  certes  ,  respondict  :  je  ne  sçay 
manrquesb-de  PUS  C^a  '  ^ict-il  î  ma^s  auant  à   m0}'  j'aimerois 
tion.  mieulx  estre  icy  le  premier  que  h  second  à  Rome. 

Un  austre  fois  semblablement,  en  Hespagne , 
il  se  meit  à  lire  quelque  histoire  des  faicts 
d'Alexandre  ,  et  l'ayant  leuë  il  demoura  lon- 
guement pensif  en  soy-mesme  ,  et  puis  se  print 
à  plorer.  Ce  que  voyants  ses  amys  ,  s'esmer- 
veillerent  fort  quelle  douleur  en  pouvoit  estre 
la  cause  ,  et  il  leur  respondict  :  ne  vous  sembk-il 
pas  que  ce  soit  asse{  pour  se  douloir  ,  que  le  roy 
Alexandre  ,  en  Vaage  oit  je  suis  ,  ayt  jadis  tant 
conquis  de  peuples  et  de  pais  ,  et  que  je  n'aye  en- 
cores  faict  chose  quelconque  digne  de  mémoire  ? 
Parquoy  ,  sitost  qu'il  eut  le  pied  en  Hespagne, 
il  commencea  incontinent  à  mettre  la  main  à 
la  besongne  ,  de  manière  qu'en  peu  de  jours  il 
eut  faict  dix  nouvelles  enseignes  de  gents  de 
pied ,  oultre  vingt  austres  qui  y  estoyent  desià , 

et  les  meinant  contre  les  Callaeciens  et  Lusita- 
niens ,  y  conquit  tout  ,  et  pénétra  jusques  à 
la  grande  mer  oceane  ,  subjuguant  toutes  les 
nations  qui  paravant  ne  recognoissoyent  point 
les  Romains  à  seigneurs  ;  et  s'il  y  donna  bon 
ordre  quant  aux  affaires  de  la  guerre  ,  il  n'or- 
donna pas  moins  sagement  ne  moins  diligem- 
ment celles  de  la  paix  ,  remettant  les  villes  en 
bonne  union  et  concorde  les  unes  avecques  les 
austres  ,  et  sur -tout  pacifiant  les  procez  et 
différends  qui  estoyent  entre  les  debteurs  et 
les  créanciers  à  raison  des  usures  :  car  il  or- 
donna que  les  créanciers  prendroyent  par  chas- 
cun  an  les  deux  parts  du  revenu  de  leurs  deb- 
teurs ,  jusqu'à  ce  qu'ils  feussent  entièrement 
remboursez  ,  et  que  les  debteurs  s'ayderoyent 
de  la  troisiesme  ,  pour  lesquelles  il  retourna  n  est  élu 
de  son  gouvernement  en  bonne  réputation  ,  '°u^'ajn 
s'y  estant  luy-mesme  faict  riche  ,  et  y  ayant 
aussy  enrichy  ses  souldards  ,  qui ,  à  raison  de 
ce,luy  donnèrent  le  tiltre  et  le  nom  iïbnperator, 
qui  signifie  soubverain  capitaine. 

Mais  pource  que  les  loyx  et  ordonnances    césar  pré- 
Romaines  vouloyent  que  ceulx  qui  poursui-  suiatài'hon^ 
voyent  l'honneur  du  triumphe ,  demourassent  new  du 
dehors  la  ville  ,  et  que  ceulx  qui  demandoyent  "  mp 
le  consulat  feussent  au  contraire  dedans  en  per- 
sonne ,  se  trouvant  en  ceste  difficulté ,  à  cause 
qu'il  estoit  arrivé  justement  au  temps  que  se 
debvoit  faire  l'eslection  des  consuls,  il  envoya 
supplier  le  sénat  de  luy  faire  la  grâce ,  qu'il 
peust  absent ,  par  l'entremeise  de  ses  amys  pro- 

Ggg  a 

chasser  le  consulat  :  à  laquelle  requeste  Cato 
du  commencement  résista  ,  alléguant  la  loy 
expresse  ,  qui  estoit  formellement  au  contraire  ; 
mais  depuis  voyant ,  que  nonobstant  ses  oppo- 
sitions ,  plusieurs  des  sénateurs  ob'igez  par 
Caesar ,  inclinoycn-t  à  sa  requeste  ,  il  essaya 
de  la  faire  neantmoins  ressortir  à  néant,  luy 
soubstrayant  le  temps,  en  consumant  tout  le 
jour  à  parler. 

A  l'occasion  dequcy  Caesar  se  résolut  de 
quitter  plustost  la  poursuite  du  triumphe  ,  et 
d'entendre  à  celle  du  consulat,  et  entrant  de- 
dans la  ville  y  meina  une  practicque  ,  laquelle 
abusa  tout  le  monde ,  excepté  Cuto  :  ce  feut 
Il  tâche  de  la  reconciliation  de  Pompeius  et  de  Crassus  , 

ensemble r     ^eS    ^eUX  P^US   gran(^S   et  ^eS    P^us  puissants  per- 

Pompeiuset  sonnages  de  la  ville  de  Rome ,  lesquels  estoyent 
paravant  en  picque  l'un  contre  l'austre ,  et 
Cœsar  les  ayant  reduicts  en  amitié,  et  ayant 
par  ce  moyen  receuilly  la  puissance  de  tous 
les  deux  en  luy  seul ,  on  ne  se  donna  guarde  , 
que  soubz  un  acte  qui  avoit  la  plus  belle 
apparence  et  le  plus  honneste  tiltre  du  monde  , 
il  renversa  sans-dessuz-dessoubz  toute  la  chose 
publicque  Romaine;  car  ce  ne  feut  pas  la  dis- 
sension de  Pompeius  et  de  Caesar  qui  suscita 
la  guerre  civile  ,  ainsy  que  Ton  estime  com- 
munéement  ,  ains  feut  plustost  leur  union  , 
pource  qu'ils  s'allièrent  ensemble ,  première- 
ment pour  ruiner  l'aucthorité  du  sénat  et  de 
la  noblesse,  et  puis  après  en  entrèrent  en  que- 
relle l'un  contre  l'austre. 

Et  Cato  qui  le  predict  et  prophétisa  par  plu- 
sieurs fois ,  en  r'apporta  pour  lors  la  réputa- 
tion d'homme  fascheux  et  importun,  mais  de- 
puis en  feut  estimé  plus  sage  qu'heureux  en 
ses  conseils.  Ainsy  feut  adoncques  Caesar  au 
milieu  de  ces  deux  grands  personnages ,  qu'il 
avoit  reconciliez  ensemble  ,  conduict  à  l'assem- 
blée de  l'eslection,  là  où  il  feut,  sans  con- 
tredict ,  esleu  consul  avecques  Calphurnius 
Bibulus ,  et  si-tost  comme  il  feut  instalé  ,  com- 
mença à  mettre  en  avant  des  edicts  ,  et  des 
loyx  mieulx  séantes  à  quelque  séditieux  tribun 
du  peuple  ,  que  non  pas  à  un  consul  :  attendu 
qu'il  proposoit  par  icelles  des  despartements 
de  terres  et  distributions  de  bleds,  sans  payer 
à  chasque  citoyen  ,  pour  agréer  à  la  commune  : 
en  quoy  les  gents  de  bien  et  d'honneur  du 
sénat  s'opposèrent  à  son  entente  ;  et  luy  qui 
ne  demandoit  que  quelque  occasion  colorée, 
commença  à  crier  et  protester,  que  la  rudesse 
et  dureté  du  sénat  le  chassoit  maulgré  luy  , 
et  le  contraignoit  d'avoir  recours  à  caresser 
le  peuple  ,  et  de  faict  s'y  encourut,  ayant  à  l'un 
de  ses  costez  Crassus  ,  et  à  l'austre  Pompeius  ,  Il  se  réunit 
ausquels  il  demanda  tout  hault  en  pleine  as-  ^  re^er 
semblée  de  ville  ,  s'ils  approuvoyent  pas  les  i«  grands 
edicts  qu'il  avoit  meis  en  avant  ,  ils  respon- 
dirent  tous  deux  qu'o«y  ;  parquoy  il  les  pria 
de  luy  vouloir  tenir  main  forte  à  i'encontre 
de  ceulx  qui  menaçoyent  de  les  empescher  a. 
la  poincte  de  l'espée ,  ce  que  Crassus  promeit 
de  faire  ;   mais  Pompeius  y  adjousta  davan- 

tage  ,  que  à  l'encontre  de  ceulx  qui  y  apporte- 
royent  l'espée  ,  il  y  viendroit  avecques  l'espée 
et  le  bouclier.  Ceste  parole  despleut  grande- 
ment aux  seigneurs  du  sénat ,  comme  n'estant 
pas  seulement  indigne  de  sa  gravité,  et  mal- 
séante à  la  révérence  qu'on  luy  deferoit ,  et 
au  respect  qu'il  debvoit  porter  au  sénat ,  ains 
estant  plustost  furieuse  ,  et  plus  convenable  à 
quelque  jeune  estourdy  :  mais  le  commun  peu- 
ple ,  au  contraire ,  en  feut  fort  ayse. 
u  donne  sa  Et  Csesar  voulant  encores  plus  estroictement 
fille  en  ma-  ambrasser  la  puissance  dePompeius ,  luy  donna 

nageaPonv  .  ru     r    i-         in  •      i      -n 

peius.  en  mariage  sa  fille  Julia,  laquelle  estoit  desia 

fiancée  à  Servilius  Caepio  :  luy  promettant  en 
eschange  ,  de  luy  donner  celle  de  Pompeius, 
laquelle  estoit  aussy  promeise  à  Faustus ,  ni  s 
de  Sylla  :  et  peu  de  temps  après,  luy-mesme 
espousa  Calphurnia  ,  fille  de  Piso  ,  lequel  il 
feit  desseigner  consul  pour  luy  succéder  l'an- 
née ensuivant.  A  raison  dequoy  Cato  alloit 
criant  et  appellant  les  dieux  à  tesmoings  ,  que 
c'estoit  chose  qu'on  ne  debvoit  point  endurer 
ne  souffrir ,  qu'ils  allassent  ainsy  butinant  entre 
eulx  l'empire  Romain ,  par  le  macquerellage 
de  telles  nopces,  en  se  faisant  ainsy  donner  les 
uns  aux  austres  des  gouvernements  de  pro- 
vinces ,  et  des  charges  de  grosses  armées  par 
le  moyen  de  leurs  mariages.  Et  Bibulus ,  com- 
paignon  de  Caesar  au  consulat  ,  voyant  que 
pour  faire  toute- la  résistance  qu'il  pouvoit  à 
ces  loyx,  il  ne  guaignoit  rien,  ains  que  par 
plusieurs  fois  il  s'estoit  meis  en  dangier  d'estre 

tué  sur  la  place  avecques  Cato ,  il  se  tint  ren- 
fermé dedans  sa  maison  tant  que  le  re^te  de 
son  consulat  dura. 

Et  Pompeius  aussy-tost  qu'il  eut  espousé  II  obtient, 
Julia,  remplit  toute  la  place  de  gents  armez ,  et  ^aern  de  Ton 
feit  passer  et  aucthoriser  les  loyx  que  Caesar  met-  gendre  ,  le 

.    r  r  .  J  ,  .  gouverne- 

tOlt  en  avant  en  faveur  du  peuple,  et  puis  decer-  ment  des 

ner  à  Caesar  pour  sa  province  toutes  les  Gaules ,  Gaules- 
tant  deçà  que  de  delà  les  monts ,  ensemble  l'Es- 
clavonie,  avecques  quatre  légions,  pour  le  temps 
et  le  terme  de  cinq  années.  A  quoy  comme 
Cato  s'efrorçast  de  contredire  ,  Caesar  le  feit 
prendre  par  ses  sergents  pour  le  meiner  en 
prison,  pensant  qu'il  en  appelleroit  devant  les 
tribuns  du  peuple  ,  mais  il  s'y  en  alloit  s'en 
mot  dire  :  et  Caesar  voyant,  que  non-seule- 
ment les  gents  de  bien  et  d'honneur  en  estoyent 
marrys  ,  mais  aussy  que  le  commun  populaire, 
pour  la  révérence  qu'il  portoit  à  la  vertu  de 
Cato  ,  s'en  alloit  après  avecques  un  silence  et 
une  chère  morne  et  triste ,  il  pria  luy-mesme 
soubz-main  l'un  des  tribuns  ,  qu'il  allast  oster 
Cato  d'entre  les  mains  des  sergents. 

Depuis  lequel  acte  il  y  eut  peu  des  sénateurs  11  persécute 
qui  se  voulussent  trouver  soubz  luy  président  {^amnMa 
au  sénat,  ainsne  pouvants  supporter  les  choses  maiveiiian- 
qu'il  faisoit  ,   s'en  alloyent  hors  de  la  ville  :  ce 
entre  lesquels  il  y  en  eut  un  fort  vieil  nommé 
Considius,  qui  luy  dict  un  jour  franchement, 
que  c'eitoit  pour  la  crainte  de  ses  armts  que 
les  austres  n'y  osoyent  comparoir  :  et  Cx   ir 
luy  respondict ,  et  que  ne  te  tiens-tu  doncques 

toy-mesme  pour  la  mesme  crainte ,  en  ta  maison? 
A  quoy  Considius  luy  replicqua  ,  pourec  que  ma 
vieillesse  moste  la  crainte  :  car  ayant  désormais  si 
peu  à  vivre ,  je  ne  me  soucie  plus  gueres  de  la  con- 
tre-guarder. 
Il  favorise      Mais  la  plus  vilaine  chose  qui  feut  faicte 

Clodius  aux  i  i  i       /^  i  i 

dépens  de    en  tout  le  consulat  de  Caesar,  semble  avoir 

Cicero.        esté  ,  de  faire  eslire  Publius  Clodius ,  tribun  du 

peuple,  qui  luy  avoit  faict  un  si  grand  oultrage 

en  sa  femme  ,  et  avoit  poilu  et  violé  les  sainctes 

veilles  mysticques  des  dames,  qui  se  faisoyent 

dedans  sa  maison.  Ce  Clodius  ne  cherchoit  à 

se  faire  eslire  tribun   du   peuple  pour  austre 

raison  que  pour  ruiner  Cicero  ;  et  Caesar  mesme 

ne  se  partit  point  de  Rome  pour  aller  trouver  son 

armée ,  qu'il  ne  les  eust  attachez  l'un  à  l'austre , 

et  chassé  Cicero  hors  de  l'Italie.  Voylà  ce  qu'on 

trouve  qu'il  feit  avant  les  guerres  de  la  Gaule. 

Mais  le  temps  des  grandes  armes  et  con- 

César  est  questes  qu'il  feit  depuis ,  et  de  la  guerre  en  la- 

cons1déré     quelle  il  subjugua  et  dompta  toutes  les  Gaules, 

comme  le      >■  >    ô  r  .       .    * 

plus  sage  et  prenant  un  tout  austre  commencement  de  vie, 
iaiK1Uchrfl1-  et  entrant  en  une  façon  de  faire  toute  diffe» 
d'armee.soit  rente  du  passé  ,  le  feit  cognoistre  aussy  grand 

desontems,  ,  j  11  • 

soït  du  pré-  homme  de  guerre  ,  et  aussy  excellent  capi- 
cédent.  taine,  que  nul  des  austres ,  qui  oneques  feurent 
renommez  pour  sages  et  vaillants  chefs  d'ar- 
mées ,  et  qui  plus  ont  acquis  de  gloire  pour 
leurs  haults  faicts  de  prouesse.  Car  qui  luy  vcul- 
dra  comparer  tous  les  Fabius  ,  les  Scipio ,  les 
Metellus ,  et  ceulx-mesmes  de  son  temps,  ou 
un  peu  plus  ancien ,  comme  un  Sylla ,  et  un 

Marins , 

Marius ,  les  deux  Lucullus ,  et  Pompeius  mesme, 

Duquel  le  nom  jusques  aux  cieulx  s'esleive , 
on  trouvera  que  les  gestes  de  Caesar  en  toute 
vertu  militaire  et  préférence  au  faict  de  la 
guerre  ,  les  surmontent  tous  entièrement.  L'un 
en  mal-aysance  des  pais,  où  il  feit  ses  con- 
questes  :  l'austre  en  estendue  des  régions  qu'il 
adjousta  à  l'empire  Romain  :  l'austre  en  mul- 
titude et  puissance  des  ennemys  qu'il  deffeit: 
l'austre  en  dureté  et  aspreté  des  hommes  aus- 
quels  il  eut  affaire ,  les  mœurs  desquels  il  polit 
et  addoulcit  depuis  :  l'austre  en  doulceur ,  hu- 
manité et  clémence  vers  ceulx  qu'il  avoit  prins  : 
l'austre  en  liberalitez  et  beneficence  grande 
vers  ceulx  qui  combattirent  soubz  sa  charge 
en  ces  guerres  :  et  tous  en  nombre  des  jour- 
nées qu'il  guaigna ,  et  multitude  des  enne- 
mys qu'il  occit  en  bataille.  Car  en  moins  de 
dix  ans  que  dura  la  Guerre  de  la  Gaule ,  il 
print  d'assault  ou  par  force,  huict  cent  villes, 
subjugua  trois  cent  nations,  et  ayant  eu  de- 
vant soy  en  bataille  trois  millions  d'hommes 
armez ,  à  plusieurs  fois,  il  en  occit  un  million, 
et  en  print  de  prisonniers  bien  austant. 

Au  reste  il  se  feit  tant  aymer  de  ses  gents ,      11   est 
qu'ils  feurent  si  ardemment  affectionnez  à  luy  ""é" passes 
faire  service ,  qu'au  lieu  qu'ils  n'estoyent  rien  capitaines 
plus  que  les  austres  quand  ils  combattoyent  /oiJa"  pour 
pour  quelque  austre  querelle,  s'il  estoit  ques-  beaucoup  de 
tion  de  l'honneur  ou  de  la  gloire  de  Csesar,  qui  est  con- 
alors  ils  estoyent  invincibles ,  et  se  jectoyent  fi™fei£sr 
la  teste  baissée  à  tout  péril,  par  telle  fureur  que  exemples. 

Tome  V,  H  h  h 

nul  ne  les  pouvoit  soubstenir.  Comme  on  peust 
cognoistre  par  l'exemple  d'Acilius ,  qui  en  une 
bataille    navale    qu'il  eut   devant   la  ville   de 
Marseille  ,  estant  saulté   dedans  un  vaisseau 
des  ennemys  y  eut  la  main  droicte  abbattuë 
d'un  coup   d'espée  ,   et  neantmoins  pour  cela 
n'abandonna  point  son  bouclier  qu'il  tenoit  de 
la  main  gauche  ,  ains  en  poulsant  et  frappant 
les  ennemys   aux  visages,  les  feit  tous  fuyr, 
de  manière  qu'il  demoura  maistre  du  vaisseau, 
et  Cassius  Scaeva  en  une  rencontre  près  de  la 
ville  de  Dyrrachium  ,  ayant  eu  l'œil  crevé  d'un 
coup  de  traict ,  l'espaule  percée  d'un  coup  de 
javelot ,  et  la  cuisse  aussy  d'un  austre ,  et  ayant 
receu  sur  son  pavois  trente  coups  de  flesches , 
appella  les  ennemys ,  feignant  de  se  vouloir 
rendre  à  eulx  ;  mais  comme  deux  y  feussent 
accourus  ,  il  avalla  l'espaule  à  l'un  d'un  coup 
d'espée,  et  bleça  l'austre  au  visage,  de  sorte 
qu'il  luy  feit  tourner  le  dos ,  et  à  la  fin  en- 
cores  se  saulva-il,    parce  que  quelques-uns 
de  ses  compaignons  y  accoururent  au  secours. 
Et  en  Angleterre,  comme  les  chefs  des  ban- 
des se  feussent  jectez  les  premiers  dedans  un 
marais  plein  d'eau  et  de  bourbe  ,  et  les  enne- 
mys leur  y  courussent  suz  asprement  :  il  y  eut 
un   simple  souldard  ,  qui   en  la  présence  de 
Caesar ,  lequel  voyoit  à  l'œil  tout  le  combat , 
se  jecta  au  milieu  des  combattants,  et  y  fai- 
sant de  grands  et  admirables  efforts  de  prouesse , 
continua  si  vaillamment ,  qu'il  feit  enfin  pren- 
dre la  fuyte  aux  Barbares ,  et  saulva  les  capi- 

taines  des  bandes,  qui  austrement  estoyent  en 
grand  dangier  de  leurs  personnes  :  puis  passant 
les  marais  le  dernier  de  tous  avecques  grande 
difficulté  à  travers  de  l'eau  boueuse  et  fan- 
geuse,  partie  à  nage,  et  partie  à  pied,  il  feit 
tant  à  la  fin  qu'il  guaigna  l'austre  rive ,  mais 
ce  feut  sans  son  bouclier.  Caesar  s'esmerveil- 
lant  de  son  gentil  cœur,  luy  alla  au  devant 
avecques  grands  cris  de  joye  pour  le  receuillir 
et  caresser  :  mais  le  sculdard  au  contraire,  la 
teste  baissée  et  la  larme  à  l'œil  ,  se  jecta  à 
ses  pieds ,  luy  requérant  pardon  de  ce  qu'il 
avoit  abandonné  son  bouclier. 

Et  en  Africque,  Scipio  ayant  surprins  une  Petronius, 
des  navires  de  Caesar,  dedans  laquelle  estoit  Romain*  se 
entre  austres  Granius  Petronius ,  de  n'a  sueres  donne  la 

1  -1    c  •  •  mort,  après 

esleu  questeur  ,  il  reit  mettre  en  pièces  tous  avoir  fait 
les  austres ,  et  quant  au  questeur ,  il  dict  qu'il  une  magna- 

l  j  •      1         •        u   •      n  '        1  nimerepon- 

luy  donnoit  la  vie.  Mais  Petronius  luy  res-  se  à  Scipio. 
pondict  ,  que  les  souldards  de  Cœsar  navoyent 
point  accoustumé  de  recepvoir  en  don ,  ains  de  don- 
ner la  vie  aux  austres  :  et  en  disant  cela  ,  il  se 
passa  son  espée  propre  à  travers  le  corps , 
et  se  tua  luy-mesme. 

Or  ce  qui  engendroit  et  nourrissoit  ceste      Discours 
grandeur  de  courage,  et  ceste  affection  vehe-  s"r  la  dls"- 
mente  de  bien  taire  en  eulx  ,  c  estoit  Caesar  îigence,  et 
luy-mesme  :  premièrement  en  leur  donnant  et  a\  cés^en 
en  les  honnorant  largement ,  et  leur  faisant  cog-  tems  de 
noistre  par  effect ,  qu'il  n'amassoit  point  de  gu€ 
richesses  à  la  guerre  pour  vivre  puis  après  en 
délices  à  son  plaisir  ,  ny  pour  en  abuser  à  ses 

Hhh  2 

propres  voluptez ,  ains  que  c'estoit  un  prix  et 
salaire  commun  de  la  vertu,  qu'il  serroit  pour 
en  recompenser  les  hommes  de  valeur,  et  les 
gents  de  bien ,  auquel  salaire  il  ne  participoit 
luy-mesme ,  sinon  entant  qu'il  le  despartoit  aux 
souldards  qui  le  meritoyent  :  et  puis  en  s'ex- 
posant  luy-mesme  le  premier  franchement  à 
tout  péril  ,  et  ne  se  lassant  jamais  de  travail 
quelconque  :  et  quant  à  sa  hardiesse  de  se  ha- 
zarder  ainsy  advantureusement  à  tout  dangier, 
ils  ne  s'en  esbahissoyent  pas  tant  ,  sçachants 
bien  que  c'estoit  la  convoitise  de  gloire,  dont 
il  estoit  enflammé  ,  qui  l'incitoit  à  ce  faire  ; 
mais  la  fermeté  qu'il  avoit  de  supporter  tous 
travaulx  plus  que  les  forces  de  son  corps  ne 
portoyent,  c'estoit  ce  qui  plus  les  faisoit  es- 
Maladies  merveiller  :  car  il  estoit  gresle  et  menu  de 
auxquelles   COrsage  ,  et  avoit  la  charnure  blanche  et  molle, 

César    etoit  .    °  ,  .  .  , 

sujet  ,  il  subjects  à  douleurs  de  teste  ,  et  si  tomboit  quel- 
au^dumaiq1^^5  d«  mal  caduc,  lequel  luy  print  la  pre- 
caduc.  miere  fois  ,  comme  l'on  dict,  à  Cordube,  ville 
d'Hespagne  :  mais  il  ne  se  servit  pas  de  la 
foiblesse  de  son  corps ,  pour  une  couverture 
de  se  traicter  mollement  et  deslicatement,  ains 
au  contraire  il  print  les  labeurs  de  la  guerre 
comme  une  médecine  pour  guérir  l'indispo- 
sition de  sa  personne ,  combattant  à  l'encontre 
de  sa  maladie  en  estant  continuellement  par 
chemin  ,  en  vivant  sobrement,  et  en  cou- 
chant à  l'air  ordinairement  :  car  la  pluspart  des 
nuicts  il  dormoit  dedans  un  chariot,  ou  dedans 
une  lictiere ,  employant  par  ce  moyen  son 


JlJLIUS    CiESAR.  429 

repos  à  faire  tousiours  quelque  chose,  et  de 
jour  en  allant  par  pais  visitant  les  villes ,  les 
places  fortes  ou  les  camps  fortifiez.  Il  avoit 
tousiours  auprès  Je  luy  dedans  son  chariot  , 
un  secrétaire  assis  ,  lequel  estoit  accoustumé 
à  escrire  en  allant  par  pais  ,  et  un  souldard 
derrière  luy  qui  portoit  son  espée ,  combien 
qu'il  allast  en  si  grande  diligence  que  la  pre- 
mière fois  qu'il  sortit  de  Rome ,  avecques  charge 
publicque  ,  il  arriva  en  huict  journées  à  la  ri- 
vière du  Rhosne. 

Or  d'estre  bien  à  cheval  et  y  avoir  ferme 
tenue  ,  ce  luy  estoit  chose  fort  aysée  ,  pource 
qu'il  l'avoit  apprinse  dès  son  enfance ,  s'estant 
accoustumé  à  donner  carrière  à  un  cheval  cou- 
rant à  toute  bride ,  en  tenant  ses  mains  en- 
trelassées derrière  son  dos.  Mais  en  la  guerre   iidictoità 
de  la  Gaule,  il  s'exercita  encores  davantage  JS^s s  "*  £ 
à  dicter  lettres  missifves  en  chevaulchant  par  fois, 
les  champs ,  et  à  fournir  à   deux  secrétaires 
ensemble  ,  tant  qu'ils  en  pouvoyent  escrire  , 
encores  dict  Oppius  à  plus  de  deux ,  et  dict- 
on que  ce  feut  luy  qui  inventa  le  premier  la  itfutiepre- 
maniere  de  parler  avecques  ses  amys  par  chif-  mier  i'Jve?" 
fres  de  lettres  transposées  ,    quand  il  n'avoit  manière  d'é- 
pas  loisir  de  parler  de  bouche  à  eulx  pour  la  chiffres31 
pressifve  nécessité  de  quelque  affaire  ,  ou  pour 
la  multitude  de  ses  occupations ,  ou  pour  la 
grande  estenduë  de  la  ville  de  Rome. 

Et  pour  monstrer  sa  facilité  et  simplicité 
grande  en  son  vivre  ordinaire ,  on  allègue  cest 
exemple ,  que  Valerius  Léo  ,  un  sien  hoste  ? 

luy  donnant  un  jour  à  soupper  en  la  ville  de 
Milan  ,  servit  à  table  des  asperges  où  l'on  avoit 
meis  d'une  huile  de  senteur  au  lieu  d'huile  simple: 
il  en  mangea  simplement,  sans  faire  semblant 
de  rien,  et  tansa  ses  amys  qui  s'en  offençoyent 
en  leur  disant  qu'il  leur  debvoit  bien  suffire 
de  n'en  manger  point  si  cela  leur  faisoit  mal 
au  cœur,  sans  en  faire  honte  à  leur  hoste,  et 
que  celuy  qui  se  plaignoit  de  telle  incivilité, 
estoit  bien  incivil  luy-mesme. 

Quelque  austre  fois  ,  en  allant  par  pais ,  il 
feut  contrainct,  par  une  grosse  tempeste  qui  se 
leiva  soubdainement ,  de  se  héberger  en  la  mai- 
sonnette d'un  pauvre  païsan  ,  où  il  n'y  avoit 
pour  tout  logis  qu'une  seule  chambre ,  si  petite 
qu'il  n'y  pouvoit  gésir  qu'une  seule  personne  , 
encores  bien  maigrement.  Il  dict  à  ses  amys 
qui  Faccompaignoyent  :  il  faust  céder  les  lieux 
honnorables  aux  plus  grands  ,  et  les  nécessai- 
res aux  plus  malades.  Suivant  lequel  propos 
il  voulut  qu'Oppius ,  qui  estoit  mal  disposé , 
couchast  à  couvert  au-dedans,  et  luy  avecques 
ses  austres  amys  coucha  soubz  la  saillie  de  la 
couverture  de  la  maison  ,  au-dehors. 
Succès  de  ^u  demourant ,  la  première  gcerre  qu'il  eut  à 
sa  première  son  arrivée  en  la  Gaule,feut  contre  les  Helvetiens 
fTauk  con-  et  contre  les  Tiguriniens,  lesquels  ayants  bruslé 
tre  les  Hei-  leurs  bonnes  villes,  jusqu'au  nombre  de  douze  , 
et  bien  quatre  cent  bourguades  ,  vouloyent 
passer  à  travers  celle  partie  de  la  Gaule  qui 
estoit  en  lobeyssance  des  Romains  ,  ne  plus 
jie  moins  qu'avoyeat  faict  anciennement  les 


vetiens. 

Cimbres  ,  ausquels  ils  ne  cedoyent  point  en 
hardiesse  ,  et  si  estoyent  bien  en  aussy  grand 
nombre  ,  comme  de  trois  cent  mille  âmes  en 
tout  ,  dont  il  y  en  avoit  cent  quatre-vingt  et 
dix  hommes  portants  les  armes.  Ce  ne  feut  pas 
luy-mesme  en  personne  qui  detfeit  les  Tiguri- 
niens  ,  ains  feut  Labienus ,  l'un  de  ses  lieute- 
nants ,  qu'il  y  envoya  ,  et  qui  les  deffeit  au 
long  de  la  rivière  d'Arar  :  mais  les  Helvetiens 
le  vindrent  charger  luy-mesme  au  despourveu 
par  le  chemin  ,  ainsy  comme  il  conduisoit  son 
armée  vers  une  ville  de  ses  alliez. 

Quoy  voyant  il  se  hasta  de  guaigner  viste- 
ment  un  lieu  fort  d'assiete,  auquel  il  rangea 
ses  gents  en  bataille  ;  et  comme  on  luy  eust 
ameiné  son  cheval  de  bataille   pour  monter 
dessuz  ,  il  dict  :  quand  fauray  rompu  les  enne- 
mys  ,  je  monteray  alors  dessu^  pour  Us  chasser  et 
poursuivre  ;  mais  pour  ceste  heure ,  allons  Us  charger. 
En  disant  cela  il  marcha  à  pied  ,  et  alla  donner 
dedans  ,  où  il  demoura  longuement  à  combat- 
tre avant  que  pouvoir  forcer  ceulx  qui  estoyent 
en  bataille.  Mais  la  plus  grande  affaire  feut 
encores  à  forcer  leur  camp  et  le  rempart  qu'ils 
avoyent  faict  de  leur  charroy  ,  pource  que 
là  ,  non-seulement  ceulx  qui  avoyent  esté  rom- 
pus en  la  bataille  se  r'allierent  ensemble  ,  et 
feirent  teste  ,  mais  aussy  leurs  femmes  et  leurs 
enfants  ,  combattants  jusques  au  dernier  sous- 
pir  ,  se  feirent  tous  tailler  en  pièces  ,  de  sorte 
qu'à  peine  feut  achevé  le  combat  à  mi-nuict.  Si 
l'acte  de  ceste  victoire  feut  beau  de  soy-mesme, 

il  y  en  adjousta   encores    un    austre  austant 

ou  plus  beau  ;  c'est  qu'il  remeit  ensemble  les 

Barbares  qui  estoyent  eschappez  de  la  bataille, 

en  nombre  de  bien  cent  mille  âmes  ,  et  les 

contraignit  de  retourner  au  pais  qu'ils  avoyent 

laissé  ,  et  aux  villes  qu'ils  avoyent  eulx-mesmes 

bruslées  :  ce  qu'il  feit  de  paour  que  les  Allemands 

passants  le  Rhin  ne  vinssent  occuper  ce  païs-là 

comme  vacant. 

Succès  dans      La  seconde  guerre  feut  ouvertement  en  def- 

guêrre  con-  forant    les    Gaulois    contre   les  Allemands , 

treAriovis-  combien  que  luy-mesme  ,  non  gueres  aupara- 

tus  et  les  Al*  .   r  *    *  *  i  i 

lemands.  vant,  eust  raict  recepvoir  et  advouer  leur  roy 
Ariovistus  pour  amy  et  allié  du  peuple  Ro- 
main :  mais  ils  estoyent  insupportables  à  leurs 
voisins ,  et  si  estoit  tout  apparent  que  là  où  le 
moyen  et  l'occasion  se  presenteroit  d'eulx 
eslargir  ,  ils  ne  se  contenteroyent  pas  de  ce 
qu'ils  tenoyent ,  ains  vouldroyent  usurper  et 
occuper  aussy  le  reste  de  la  Gaule.  Et  sentant 
que  quelques-uns  de  ses  capitaines  restivoyent 
de  paour  ,  mesmement  les  jeunes  hommes  des 
nobles  maisons  de  Rome  ,  qui  pensoyent  estre 
venus  à  la  guerre  soubz  luy  comme  pour  un 
esbat ,  et  pour  s'enrichir  et  prendre  leur  plaisir 
seulement ,  il  tint  assemblée  de  conseil ,  là  oii 
il  leur  commanda  que  ceulx  qui  auroyent 
paour  se  retirassent ,  et  qu'ils  ne  se  présentas- 
sent point  envis  à  la  bataille ,  puisqu'ils  avoyent 
les  cœurs  si  lasches  et  si  foibles  que  de  reculer 
au  besoing  ,  et  qu'au  reguard  de  luy  il  estoit 
tout  résolu  d'aller  trouver  les  Barbares ,  quand 

il 

il  n'auroit  que  la  dixiesme  légion  seulement , 
pource  ,  disoit-il ,  que  ny  les  ennemys  ausquels  il 
avoit  affaire  ,  n'estoyent  point  plus  vaillants  que 
les  Cimbres  ,  ny  Marius  n  avoit  point  esté  plus 
grand  capitaine  que  luy. 

Ceste  harangue  entendue ,  les  souldards  de 
la  dixiesme  légion  luy  envoyèrent  des  ambas- 
sadeurs pour  le  remercier  de  la  bonne  opinion 
qu'il  avoit  d'eulx ,  et  les  austres  légions  inju- 
rièrent leurs  capitaines,  et  tous  ensemble  le  sui- 
virent plusieurs  journées  en  bonne  intention 
et  bonne  affection  de  bien  faire  leur  debvoir  , 
jusques  à  ce  qu'ils  arrivèrent  à  douze  lieues 
près  des  ennemys.  Si  feut  adoneques  l'inso- 
lence et  la  braverie  d'Ariovistus  bien  refroi- 
die ,  quand  il  entendit  ceste  arrivée  ,  à  cause 
que  les  Romains  venoyent  assaillir  et  cher- 
cher les  Allemands ,  au  lieu  qu'ils  n'esperoyent 
pas  et  ne  faisoyent  pas  leur  compte  qu'ils  les 
deussent  attendre  seulement  ;  au  moyen  de 
quoy ,  ne  s'estant  jamais  doubté  qu'il  en  peust 
ainsy  advenir  ,  il  admiroit  grandement  la  har- 
diesse de  Caes^r  ,  joinct  qu'il  voyoit  que  son 
armée  en  estoit  toute  troublée. 

Mais  ce  qui  plus  encores  rebouchoit  la 
poincte  de  leurs  courages  ,  estoyent  des  fem- 
mes devineresses  qu'ils  avoyent  entre  eulx  , 
lesquelles  faisoyent  profession  de  cognoistre 
et  prédire  les  choses  à  advenir  ,  en  considé- 
rant les  tournoyements  des  rivières  ,  les  tour- 
billons et  le  bruict  que  font  les  eaux  en  cou- 
lant à  val ,  et  toutes  ces  choses  considérées 

leur  deffendoyent  de  venir  à  la  bataille  jus- 
ques à  la  nouvelle  lune  :  de  quoy  Caesar  es- 
tant adverty  ,  voyant  que  pour  ceste  raison 
les  Barbares  ne  se  bougeoyent  ,  estima  qu'il 
seroitbon  de  les  aller  assaillir  cependant  qu'ils 
estoyentainsy  descouragez  par  ceste  supersti- 
tion ,  plustost  que  de  perdre  temps  à  attendre 
leur  occasion  ;  et  les  allant  escarmoucher  jus— 
ques  dedans  leurs  forts ,  et  jusques  dessuz  des 
costeaux  et  collines  ,  où  ils  s'estoyent  logez 
et  fortifiez  ,  les  irrita  tant ,  qu'à  la  fin  ils  des- 
cendirent tous  courroucez  en  la  plaine  ,  là  où 
ils  feurent  rompus  en  bataille  rangée, et  chas- 
sez par  l'espace  de  bien  dix-huict  lieues  de 
païs  ,  jusques  à  la  rivière  du  Rhin  ,  et  feut  la 
campaigne  ,  qui  est  entre  deux ,  toute  couverte 
de  morts  et  de  despouilles.  Mais  Ariovistus 
guaignant  le  devant  de  vistesse  ,  passa  le  Rhin  , 
et  se  saulva  avecques  peu  de  ses  gents  :  car 
on  dict  qu'il  mourut  bien  en  ceste  desconfi- 
ture jusques  au  nombre  de  quatre-vingt  mille 
hommes. 
Suce'  s  de  Après  lequel  exploict  Caesar  laissa  son  armée 
la  troisième  pour  hy  verner  en  guarnison  dedans  le  pais 
trèfles  Bd-  ^es  Sequaniens  >  et  luy  cependant  ,  voulant 
ges  et  les  entendre  aux  affaires  de  Rome  ,  passa  en  la 
Gaule  ,  à  travers  laquelle  court  la  rivière  du 
Po  ,  estant  partie  du  gouvernement  qui  luy 
avoit  esté  donné  ,  pource  que  la  rivière  qui 
s'appelle  Rubicon  ,  faict  la  séparation  de  la 
Gaule ,  qui  est  deçà  les  Alpes  ,  d'avecques  le 
reste  de  l'Italie  ,  là  où  faisant  séjour  ,  il  alloit 

practicquant  et  guaignant  amys  dedans  Rome, 
à  cause  que  plusieurs  l'y  alloyent  veoir  ,  aus- 
quels  il  donnoit  tout  ce  dont  ils  avoyent  affaire , 
et  les  renvoyoit  bien  guarnis  de  bons  présents , 
et  encores  plus  de  promesses  et  d'espérances 
pour  l'advenir.   Et   durant  tout   le  temps  de 
ceste  conqueste  des  Gaules ,  Pompeius  ne  se 
donna  point  guarde  que  reciprocquement  il 
subjuguoit  les  Gaulois  par  les  armes  des  Ro- 
mains ,  et  guaignoit  les  Romains  par  l'argent 
des  Gaulois   :   mais   ayant  nouvelles  que  les 
Belges  ,  qui  sont  les  plus   belliqueux   et  les 
meilleurs  hommes  de  guerre  des  Gaulois  ,  te- 
nants la  tierce  partie  de  la  Gaule  ,  s'estoyent 
soubsleivez,  ayants  meis  ensemble  grand  nom- 
bre de  combattants  armez  ,  il  dressa  inconti- 
nent son  chemin  celle  part  en  toute  diligence  , 
et  les  trouva  comme  ils  couroyent  et  pilloyent 
le  païs  de  leurs  voisins  Gaulois  alliez  des  Ro- 
mains ,  si  leur  donna  la  bataille  ,  et  en  deffeit 
la  plus  grande  partie  qu'il  trouva  en  trouppe  , 
s'estant  portée  laschement  au  combat  ,  telle- 
ment qu'il  en  tua  si  grand  nombre ,  que  pour  la 
multitude  des  corps  morts  les  Romains  pas- 
soyent  à  pied  les  rivières  profondes  ,  les  lacs 
et  les  estangs ,  qui  en  estoyent  comblez. 

Depuis  laquelle  deffaicte  ,  ceulx  qui  sont  les 
plus  maritimes  et  plus  voisins  de  l'océan ,  se 
rendirent  à  luy  sans  coup  ferir  ,  à  raison  de 
quoy  il  meina  son  armée  contre  les  Nerviens  , 
les  plus  aspres  et  plus  belliqueux  de  toutes 
ces  Marches-là  :  lesquels   habitants   en  pais 

pleins  de  bois  ,  avoyent  retiré  leurs  femmes , 
leurs  enfants  et  leurs  biens  ,  en  un  fond  de  fo- 
rest  le  plus  arrière  qu'ils  avoyent  peu  de  leurs 
ennemys  ,  et   eulx  ,  en  nombre   de  plus  de 
soixante  mille  combattants  ,  vindrent  un  jour 
en  dessoude  courir  suz  à  Caesar  ,  ainsy  com- 
me il  se  logeoit ,  et  qu'il  entendoit  à  faire  for- 
tifier son  camp  ,  ne  se  doubtant  de  rien  moins 
que  d'avoir  la  bataille  ce  jour-là.  Si  rompirent 
de  primsault  la  chevalerie  Romaine  ,  et  envi- 
ronnants la  douziesme  et  septiesme  légion , 
en  tuèrent  tous  les  capitaines  et  chefs  des  ban- 
des ;  et  n'eust  esté  que  Caesar  luy  -  mesme  , 
prenant  un  pavois  sur  son  bras  ,    et  fendant 
la  presse  de  ceulx  qui  combattoyent  au-devant 
de  luy  ,  s'alla  ruer  à  travers  les  Barbares  ,  et 
que  la  dixiesme  légion  ,  voyant  sa  personne 
en  dangier ,  accourut  celle  part  de  dessuz  un 
Cousteau  où  elle  etoit  en  bataille  ,  et  fendit  les 
rangs  des  ennemys  ,  il  ne  se  feust  pas  ce  jour-là 
saulvé  un  seul  homme  des  Romains   :  mais 
prenants  exemple  à  la  prouesse  de  Caesar ,  ils 
combattirent  ,  ainsy  qu'on  dict  en  commun 
lan^uage  ,  par-dessu^  leur  puissance  :  neantmoins 
encores  ne  peurent  ils  faire   tourner  le  dos  à 
ces  Nerviens  ,  ains  fallut  qu'ils  les  taillassent 
tous  en  pièces  sur  le  champ  :  car  on  escript 
que  de  soixante  mille  combattants  qu'il  y  avoit, 
il  ne  s'en  saulva  que  cinq  cent  ,  et  trois  de 
leurs  conseillers  seulement  ,   de  quatre  cent 
qu'ils  estoyent. 

Ce  que  le  sénat  Romain  ayant  entendu , 

ordonna  qu'on  sacrifieroit  aux  dieux ,  et  feroit-  La  dernière 

1 .  _  ,  ,  .,  victoire    de 

on  processions  et  restes  chommees  par  1  espace  césarappor- 

de  quinze  jours  durant  -  n'en  ayant  jamais  au-  «une gran- 
di i  »  J         i  de  joie  a 

paravant  este  tant  ordonne  a  Kome  pour  vie-  Rome, 
toire  quelconque  qui  eust  esté  guaignée,  pource 
qu'on  trouva  que  le  dangier  avoit  esté  fort 
grand  ,  pour  s'estre  tant  de  nations  soubslei- 
vées  tout  à  un  coup  :  mais  encores  l'amour  et 
la  bienveuillance  que  le  commun  peuple  por- 
toit  à  Caesar  ,  faisoit  trouver  la  victoire  plus 
glorieuse  et  plus  illustre  :  car  quand  il  avoit 
donné  ordre  aux  affaires  de  la  Gaule  de  delà 
les  monts  ,  il  s'en  venoit  tousiours  passer  son 
hyver  aux  environs  du  Pô  ,  pour  disposer  les 
choses  de  Rome  à  sa  dévotion. 

Car,  non-seulement  ceulx  qui  briguoyent  useiie  fin- 
ies offices  estoyent  esleus  par  le  moyen  de  l'ar-  térêts  avec 
gent  qu'il  leur  fournissoit  ,  dont  ils  corrom-  crassus.USe' 
poyent  et  acheptoyent  les  voix  du  peuple ,  et 
faisoyent  puis  après  en  leurs  magistrats  tout 
ce  qu'ils  pouvoyent  pour  accroistre  et  aug- 
menter sa  puissance  :  mais  aussy  la  pluspart 
des  plus  grands  et  plus  nobles  personnages 
allèrent  jusques  à  Lucques  par  devers  luy  , 
comme  Pompeius ,  Crassus  ,  et  Appius  ,  gou- 
verneur de  la  Sardaigne  ,  et  Nepos ,  vice-consul 
en  Hespagne ,  tellement  qu'il  s'y  trouva  pour 
une  fois  six  vingt  sergents  portants  verges 
et  haches  devant  les  magistrats  ,  et  des  séna- 
teurs plus  de  deux  cent  ,  lesquels  tindrent 
conseil  ensemble  ,  là  où  ils  arresterent  que 
Pompeius   et  Crassus  seroyent  esleus  pour 

l'année  ensuivant  une  austre  fois  consuls  , 
qu'on  feroit  de  nouveau  ordonner  argent  à 
Caesar  pour  l'entretenement  de  son  armée  ,  et 
prolonger  le  temps  de  son  gouvernement  pour 
austres  cinq  ans. 

Cela  sembla  fort  estrange  et  fort  desraison- 
nable aux  gents  de  bien  et  de  bon  sens  :  car 
ceulx  mesmes  à  qui  Caesar  donnoit  et  fournis- 
soit  tant  d'argent ,  alloyent  preschant  et  sua- 
dant  au  sénat  qu'on  luy  en  debvoit  décerner 
et  ordonner  du  public  ,  comme  s'il  n'en  eust 
point  eu;  ou  pour  mieulx  dire  ,  contraignoyent 
le  sénat  de  souspirer  et  gémir  en  voyant  les 
choses  qu'ils  mettoyent  en   avant.  Cato  n'y 
estoit  pas  présent ,  car  on  l'avoit  expresséement 
envoyé  en  Cypre  :  mais  Faonius ,  quisuivoit  la 
trace  de  Cato  ,  quand  il  veit  qu'il  ne  guaignoit 
rien  à  y  résister  et  contredire  ,  se  jecta  hors 
du  sénat  en  courroux  ,  et  s'en  alla  criant  parmy 
le  peuple  que  c'estoit  une  grande  honte  ;  mais 
personne  ne  luy  prestoit  l'aureille  ,  les  uns  pour 
la  révérence  qu'ils  portoyent  à  Pompeius  et  à 
Crassus  ,  les  austres  pource  qu'ils  desiroyent 
favoriser  aux  affaires  de  Caesar  ,  comme  sur 
lequel  ils  avoyent  fondé  toute  leur  espérance  : 
au  moyen  de  quoy  ils   ne  s'en  esmouvoyent 
de  rien. 
Il  marche      "^u  demourant  >  Caesar  s'en  retournant  en  la 
contre  quel- Gaule  de  delà  les  monts,  trouva  une  grosse 
demandes!  guerre  au  païs  ,  à  cause  que  deux  grandes  et 
puissantes  nations  d'Allemagne  avoyent  de  n'a 
gueres  passé  le  Rhin  pour  y  conquérir  de  nou- 

velles  terres ,  et  s'appelloit  l'une  de  ces  nations 
les  Ipes  ,  et  l'austre  les  Tenterrides  :  et  quant 
à  la  bataille  que  Csesar  leur  donna  ,  il  en  es- 
cript  luy-mesme  en  ses  commentaires  de  ceste 
sorte  :  que  les  Barbares  ayants  envoyé  devers  luy9  Llv,  4, 
et  faict  trêves  pour  quelque  temps  ,  ce  neantmoins 
luy  vindrent  courir  su^  ainsy  comme  il  passoit  son 
chemin  ,  tellement  que  huict  cent  de  leurs  hommes 
d'armes  en  rompirent  cinq  mille  des  siens  ,  pource 
qu'ils  ne  s'en  doubtoyent  ny  ne  s'en  dejfioyent 
point  auscunement ,  et  qu'ils  luy  renvoyèrent  en- 
cores  d'austres  ambassadeurs  pour  V abuser  une  aus- 
tre  fois  ,  lesquels  il  retint  ,  et  feit  quant  et  quant 
marcher  toute  son  armée  contre  eulx  ,  estimant  estre 
simples  se  de  guarder  foy  ne  loy  à  tels  Barbares  ,  si 
desloyaulx  et  si  infidèles.  Mais  Canusius  escript 
que  comme  le  sénat  decernast  qu'on  sacrifiast 
encores ,  et  qu'on  feist  de  nouveau  des  pro- 
cessions et  des  festes  en  l'honneur  des  dieux 
pour  leur  rendre  grâces  de  celle  victoire  , 
Cato  au  contraire  feut  d'opinion  qu'il  falloit 
livrer  Caesar  entre  les  mains  des  Barbares  , 
pour  descharger  et  purger  la  chose  publicque 
du  crime  de  foy  violée  ,  et  en  destourner  la 
malédiction  sur  celuy  seul  qui  en  estoit  auteur. 

Il  estoit  bien  passé  de  ces  Barbares  jusques  n  projette 
au  nombre  de  quatre  cent  mille  chefs  ,  lesquels  d'attaquer 
feurent  presque  tous  deffaicts  ,  exceptée  quel-  briens1""^ 
que  petite  trouppe  qui ,  s'estant  saulvée  de  la  |2,ttr-feJâe^ 
desconfiture ,  repassa  le  Rhin.  Les  Sicambriens ,  un  pont  sur 
qui  sont  une  austre  nation  d'Allemagne  ,  les  le  Rhin* 
receuillirent  ;  et  Cœsar  ,  prenant  ceste  occa- 

sion ,  avecques  la  bonne  envie  qu'il  avoit  aus- 
trement  d'acquérir  la  gloire  d'estre  le  premier 
homme  Romain  qui  eust  passé  le  fleuve  du 
Rhin  avecques  armée  ,  bastit  un  pont  dessuz. 
C'est  une  rivière  fort  large  ,  mesmement  à  l'en- 
droict  où  il  dressa  son  pont  :  car  il  se  respand 
là  fort  loing  ,  tant  d'un  costé  que  d'austre  ,  et 
si  est  son  cours  fort  aspre  et  fort  roide  ,  telle- 
ment que  les  troncs  d'arbres  et  les  grosses 
pièces  de  bois  qu'on  jectoit  à  val  la  rivière, 
avoyent  grand  coup ,  et  faisoyent  grand  effort 
contre  les  poultres  qui  soubstenoyent  le  pont  : 
mais  pour  résister  à  leur  choc ,  et  aussy  pour 
rompre  et  rallentir  un  peu  l'impétuosité  du  fil 
de  l'eau  ,  il  feit  planter  au-dessuz  de  son  pont 
des  deffenses  de  grosses  pièces  de  bois  ,  qu'on 
fischa  à  force  au  fond  de  la  rivière  ,  et  eut  en 
l'espace  de  dix  jours  dressé  et  achevé  son  pont 
de  la  plus  belle  charpenterie  ,  et  à  veoir  de 
plus  ingénieux  devis  qu'on  sçauroit  penser  ne 
croire  ;  et  passant  son  armée  par-dessuz  ,  ne 
trouva  personne  qui  s'osast  présenter  en  ba-!- 
taille  devant  luy  :  car  les  Sueviens  mesmes  , 
mis  $e  reti-  qui  estoyent  les  plus  belliqueux  de  toute  la 
rent  au  lieu  Germanie  ,  s'estoyent  retirez  avecques  leurs 

de     l'atten-       v  .»  /  r      j  • 

dre.  biens  en  de  prorondes  vallées  et  fondrières  toutes 

couvertes  de  bois  et  de  forests  ;  parquoy ,  après 
y  avoir  bruslé  le  pais  de  ses  ennemys  ,  et  as- 
seuré  ceulx  qui  tousiours  avoyent  tenu  le  party 
des  Romains ,  il  s'en  retourna  derechef  en  la 
Gaule ,  après  avoir  demouré  dix- huict  jours 
en  tout  dedans  l'Allemagne  au-delà  du  Rhin. 

Le 

Le  voyage  qu'il  feit  aussy  en  Angleterre ,  v^^  ™J 
feut  d'une  hardiesse  grandement  recomman-  Angleterre , 
dable  :  car  ce  feut  luy  premier  qui  navigea  ^butalre. 
l'océan  occidental  avecques  armée  navale ,  et 
qui ,  à  travers  la  mer  Atlanticque ,  passa  son 
armée  pour  aller  faire  la  guerre  en  ceste  isle  , 
si  grande  ,  que  plusieurs  des  anciens  n'ont  pas 
voulu  croire  qu'elle  feust  en  nature  ,  et  qui  a 
meis  plusieurs  historiens  en  grande  dispute  , 
maintenants  que  c'estoit  chose  faulse  et  con- 
trouvée  à  plaisir  ,  et  luy  feut  le  premier  qui 
commencea  à  la  conquérir  ,  et  qui   estendit 
l'empire  Romain  plus  avant  que  le  rond  de  la 
terre  habitable  :  car  il  y  passa  par  deux  fois  de 
la  coste  opposite  ,  vis-à-vis  en  la  terre  ferme 
de  la  Gaule  :  et  en  plusieurs  batailles  qu'il  y 
eut ,  feit  plus  de  dommage  aux  ennemys  que 
de  prouffit  à  ses  gents  ,  pource  qu'ils  n'eussent 
sçeu  rien  prendre  ny  guaigner  qui  eust  valu , 
sur  des  hommes  pauvres  et  nécessiteux  :  au 
moyen  de  quoy  sa  guerre  n'y  eut  pas  telle 
issue  comme  il  la  desiroit ,  ains  prenant  seule- 
ment des  ostages  du  roy  ,   et  luy  imposant 
certain  tribut  qu'il  payeroit  par  chascun  an  au 
peuple  Romain  ,  s'en  retourna  derechef  en  la 
Gaule ,  là  où  il  trouva  à  sa  descente  des  lettres   Ses  amis  le 
prestes  à  passer  la  mer  ,  par  lesquelles  ses  *olllcltent 
amys  luy  mandoyent  de  Rome  le  trespas  de  Rome,  à 
sa  fille  ,  laquelle  estoit  morte  en  travail  d'en-  "^  ddee  Jj 
fant  chez  Pompeius  ,  dont  Pompeius  mesme  ,  fille,  femme 
et  Caesar  aussy  ,  meinerent  grand  deuil  ,  et  peiUs. 
lgurs  amys  s'en  trouvèrent  fort  troublez  ,  pen- 

Tomc  r.  K  k  k 

sants  bien  que  l'alliance  qui  maintenoit  la  chose 
publicque  ,  laquelle  austrement  n'estoit  pas 
gueres  saine  ,  en  quelque  paix  et  en  quelque 
repos  ,  etoit  dissoulte  et  rompue  :  mesmement 
pource  que  l'enfant ,  après  avoir  peu  de  jours 
survescu  sa  mère  ,  mourut  aussy.  Si  print  la 
commune  le  corps  de  Julia  ,  en  despit  qu'en 
eussent  les  tribuns  du  peuple  ,  et  le  porta  au 
champ  de  Mars  ,  là  où  elle  feut  inhumée. 
L«s  Gaulois  Mais  Csesar  ayant  esté  contrainct  de  despar- 
ques1 garni-  ^r  s0n  armée  en  plusieurs  guarnisons  pour 
sons  de  Cé-  hy verner ,  tant  elle  estoit  grande  et  grosse  ;  et 
fait'  tôte.61^  sen  estant  allé  ,  pendant  l'hy ver  ,  du  costé  de 
l'Italie  ,  comme  il  avoit  accoustumé  ,  toute  la 
Gaule  à  un  coup  se  soubsleiva  en  armes  ,  et 
meit  suz  de  puissants  exercites  ,  qui  allèrent 
çà  et  là  courir  suz  aux  souldards  Romains  , 
et  essayer  à  forcer  les  forts  où  ils  s'estoyent 
logez  en  leurs  guarnisons.  Le  plus  grand  nom- 
bre et  des  plus  belliqueux  Gaulois  qui  feus- 
sent  de  ceste  conspirée  rébellion  ,  estoit  con- 
duict  par  un  nommé  Ambiorix  ,  et  s'addresse- 
rent  premièrement  aux  guarnisons  de  Cotta  et 
deTiturius  ,  qu'ils  occirent,  eulx  et  tout  ce  qu'ils 
avoyent  de  gentsde  guerre  quand  et  eulx  ;  puis 
allèrent  assiéger  avecques  soixante  mille  com- 
battants la  guarnison  qui  estoit  soubz  la  charge 
de  Quintus  Cicero  ,  et  s'en  fallut  bien  peu  qu'ils 
ne  la  prinssent  à  force ,  pource  que  les  soul- 
dards feurent  tous  entièrement  bleçez  :  mais  ils 
eurent  si  bon  cœur,  qu'ils  feirent  en  se  deffendant 
plus  ?  par  manière  de  dire ,  qu'ils  ne  pouvoyent. 

Ces  nouvelles  venues  à  Caesar ,  qui  en  estoit 
lors  bien  loinç ,  il  s'en  retourna  en  extresme  di- 
hgence  ,  et  ayant  assemblé  sept  mille  hommes 
de  guerre  en  tout,  sehasta  d'aller  secourir  Cice- 
ro  ,  qui  estoit  ainsy  pressé.  Les  assiégeants  en 
feurent  advertis ,  qui  leiverent  incontinent  leur 
siège  pour  luy  aller  à  l'encontre  faisants  leur 
compte ,  qu'ils  l'emporteroyent  tout  du  pre- 
mier coup ,  à  cause  qu'il  avoit  si  peu  de  gents. 
Caesar,  pour  les  abuser,  reculoit  tousiours  en 
arrière,  et  faisoit  semblant  de  fuyr  devant  eulx  , 
se  logeant   en  lieux  propres  pour  Capitaine 
qui  a  à  combattre  avecques  peu  de  gents ,  contre 
grand  nombre  d'ennemys,  deffendant  à  ses  soul- 
dards  de  sortir  du  logis  à  l'escarmouche  en 
quelque  sorte  que  ce  feust ,  et  les  contraignant 
de  haulser  les  remparts  de  son  camp  ,  et  d'en 
fortifier  les  portes  comme  gents  qui  ont  paour , 
affinque  les  ennemys  l'en  eussent  en  plus  grand 
mespris  ,  jusques  à  ce  qu'il   espia  l'occasion 
qu'ils  vindrent  un  jour  en  desordre  assaillir 
les  tranchées  de  son  camp  ,  tant  ils  feurent 
pleins  de  présomptueuse  témérité  :  et  alors  fai- 
sant une  saillie  sur  eulx  ,  les  meit  tous  en  fuite 
avecques  meurtre  d'un  bien  grand  nombre.  Ce 
qui  amortit  et  appaisa  les  rebellions  des  Gau- 
lois en  ce  quartier-là  ,  joinct  que  luy-mesme  en 
personne  alloit  au  cœur  d'hyver  es  lieux  oîi 
il  entendoit  qu'il  se  remuoit  quelque  nouvel- 
leté  ,  pour  ce  qu'il  luy  estoit  venu  de  l'Italie  un 
renfort  de  trois  légions  entières  ,  au  lieu  de 
celles  qu'il  avoit  perdues  ,  deux  que  Pompeius 

luy  avoit  prestées  des  siennes  ,  et  une  qu'il 
avoit  nouvellement  leivée  en  la  Gaule  d'à  l'en- 
tour  du  Po. 
Toute  la      Mais  en  ces  entrefaictes,les  commencements 

soulevé"  il  ^e  ^a  P^us  granc^e  et  PU1S  périlleuse  guerre  qu'il 
y  remédie   eut  en  toute  la  Gaule  ,  ayant  esté  de  longue 

d'une  vites-         ...  . 

se  incroya-  main  projectez  et  meinez,  secrettement  par  les 
ble«  principaulx  hommes  des  plus  belliqueuses  na- 

tions du  païs,  se  descouvrirent  tout  à  un  coup, 
y  ayant  une  puissance  grande  à  merveilles  , 
tant  pour  le  grand  amas  de  gents  de  guerre 
qu'ils  leiverent ,  et  d'armes  qu'ils  assemblèrent 
de  toutes  parts  ,  comme  pour  les  richesses 
qu'ils  meirent  ensemble  ,  pour  les  fortes  places 
qu'ils  préparèrent ,  et  pour  la  malaysance  des 
païs  où  ils  se  soubsleiverent ,  mesmement  lors- 
qu'irestoit  encores  la  saison  d'hyver  ,  auquel 
les  rivières  estoyent  gelées  ,  les  bois  et  forets 
couvertes  de  neiges  ,  les  campaignes  noyées 
de  torrents  ,  et  les  champs  comblez  de  neige  si 
haulte  ,  qu'on  ne  pouvoit  pas  recognoistre  les 
chemins  ,  les  marais  ,  ruisseaux  et  rivières 
sortis  hors  des  rives  et  desbordées  ,  rompants 
ou  courants  et  cachants  les  voyes  publicques. 

Toutes  lesquelles  difficultez  ensemble ,  es- 
toyent bien,  à  ce  qu'il  leur  estoit  advis ,  suf- 
fisantes pour  empêcher  que  Csesar  ne  peust 
courir  suz  à  ceulx  qui  s'estoyent  rebellez. 
Si  estoyent  plusieurs  nations  ensemble ,  qui 
avoyent  conspiré  ceste  rébellion  :  mais  les 
deux  principales  estoyent  les  Arverniens  et 
les  Carnutes ,  qui  avoyent  esleu  pour  capitaine 

en  chef,  et  auquel  ils  avoyent  donné  la  su- 
perintendance de  toute  celle  guerre  ,  un  Ver- 
cingentorix  ,  duquel  auparavant  les  Gaulois 
avoyent  faict  mourir  par  justice  le  père ,  à  cause 
qu'il  leur  sembla  qu'il  aspirast  à  se  faire  roy. 

Ce  Vercingentorix  doneques  divisant  ses  for- 
ces en  plusieurs  parties  ,  ety  commettant  à  chas- 
cune  plusieurs  particuliers  capitaines  soubz  luy , 
avoit  si  bien  practicqué  qu'il  avoit  tiré  à  sa 
ligue  tous  les  peuples  d'à  l'environ  ,  jusques  à 
ceulx  qui  sont  devers  (a)  la  mer  Adriaticque  , 
ayant  entreprins  de  faire  prendre  les  armes  tout 
à  un  coup  à  toute  la  Gaule  ensemble ,  de  tant 
plus  mesmement  qu'il  estoit  bien  adverty  ,  que 
ceulx  de  Rome  se  bandoyent  desia  à  l'encontre 
de  Caesar  :  tellement  que  s'il  eust  attendu  un 
peu  plus  tard  ,  jusques  à  ce  que  Caesar  feust 
entré  en  ces  guerres  civiles  ,  il  eust  meis  l'Italie 
en  aussy  grande  crainte  et  aussy  grand  dangier, 
qu'elle  avoit  esté  du  temps  des  Cimbres. 

Mais  Caesar  qui  conduisoit  très  -  sagement 
toutes  choses  appartenantes  au  faict  de  la 
guerre,  et  qui  sur-tout  se  savoit  très-bien  servir 
à  poinct  de  l'occasion  du  temps  ,  si-tost  qu'il 
entendit  les  nouvelles  de  ce  soubsleivement ,  se 
partit  en  diligence  ,  retournant  par  les  mesmes 
chemins  qu'il  estoit  allé  ,  faisoit  cognoistre 
aux  Barbares  qu'ils  avoyent  affaire  à  une  force 
invincible ,  et  à  laquelle  il  leur  seroit  impos- 

■ 

(<z)Les  austres  lisent  en  ce  lieu,  tupôç  toc  Apap<r,  qui 
seroit  à  dire  jusqu'à  la  rivière  de  la  Saône. 

sible  de  résister,  veu  la  diligence  extresme  qu'il 
avoit  faicte  avecques  son  armée  ,  par  un  si 
cruel  hy  ver  :  car  là  où  ils  n'eussent  peu  croire 
qu'un  simple  messager  feust  venu  en  si  peu  de 
temps  de  là  où  il  estoitjusques  à  eulx,  ils  feu- 
rent  esbahis  qu'ils  le  veirent  avecques  tout  son 
exercite ,  guastant  et  bruslant  leur  plat  païs ,  for« 
çant  et  destruisant  leurs  villes  et  places  fortes  , 
et  recepvant  à  mercy  ceulx  qui  se  retournoyent 
devers  luy  ,  jusques  à  ce  que  les  Heduiens 
prindrent  les  armes  contre  luy ,  lesquels  au- 
paravant se  souloyent  nommer  frères  des  Ro- 
mains, et  estoyent  grandement  honnorez  par 
eulx  :  à  l'occasion  dequoy ,  les  gents  de  Caesar 
quand  ils  entendirent  comme  ils  s'estoyent  con- 
joincts  avecques  les  peuples  conjurez,  en  re- 
ceurent  grand  desplaisir,  et  en  feurent  fort 
descouragez  :  et  pour  ceste  cause  Caesar  se 
partant  de  là  passa  à  travers  le  païs  des  Lin- 
gones  ,  pour  entrer  en  celuy  des  Sequaniens, 
qui  estoyent  amys  des  Romains  ,  et  les  plus 
près  de  l'Italie  de  ce  costé-là  ,  au  reguard  du 
reste  de  la  Gaule. 
Il  défait  une  Là  le  vindrent  les  ennemys  assaillir  et  en- 
très -grande  vironner  de  tous  costez  ,  avecques  un  nombre 

armée  des     .    „         ,         ....  ,  i  i 

Gaulois,  infiny  de  milliers  de  combattants  :  et  luy  aussy 
ne  faillit  pas  de  les  attendre ,  et  combattre  si 
bien ,  qu'avecques  le  temps  et  l'enroy  qu'il  leur 
donna  ,  il  les  rangea  finablement  à  sa  volonté  : 
mais  du  commencement  pourtant  il  semble  qu'il 
y  reçoipt  quelque  secousse  ,  caries  Arverniens 
monstroyent  en  un  de  leurs  temples ,  une  espée 

pendue ,  qu'ils  disoyent  avoir  esté  guaignée  sur 
Csesar  ,  et  luy-mesme  depuis  en  passant  un 
jour  par-là  ,  la  veit ,  et  s'en  print  à  rire ,  et 
comme  ses  amys  la  voulussent  faire  oster  de 
là,  il  ne  voulut  pas  qu'ils  le  feissent ,  disant 
qu'il  n'y  falloit  point  toucher  ,  puisque  c'estoit 
chose  sacrée  :  toutesfois  à  ce  premier  commen- 
cement ,  ceulx  qui  se  saulverent  de  vistesse , 
où  la  plus-part  d'iceulx  se  retirèrent  et  s'en- 
fuyrent  avecques    leur   roy  dedans   la    ville 
d'Alexia  ,  devant  laquelle  Caesar  alla  mettre  le 
siège  ,  encores  qu'elle  semblast  estre  impre- 
nable, tant  pour  la  haulteur  des  murailles,  que 
pour  la  multitude  des  hommes  de  deffense  qu'il 
y  avoit  dedans. 

Mais  durant  ce  siège  il  luy  survint  un  péril     u  met  ie 
de  dehors  plus  grand  qu'on  ne  sçauroit  à  peine  sie&e 4de_. 

*  'il*  •  vsnt  Aie  xi3, 

exprimer  :  car  une  armée  de  bien  trois  cent  et  il  force 
mille  combattants  ,  les  meilleurs  qui  feussent  -"^ndre 
entre  toutes  les  nations  de  la  Gaule, le  vint  trou-  avec  leur 
ver  ainsy  qu'il  estoit  au  siège  devant  Alexia  , rou 
oultre  ceulx  qui  estoyent  renfermez  dedans  la 
ville,  qui  nemontoyentpas  moins  de  soixante 
et  dix  mille  :  tellement  que  se  trouvant  enserré 
entre  deux  si  grosses  puissances  ,  il  feut  con- 
trainct  de  se  fortifier  de  deux  murailles  ,  l'une 
contre  ceulx  de  la  ville ,  et  l'austre  contre  ceulx 
de  dehors  ,  pource  que  si  ces   deux  grosses 
puissances  se  feussent  joinctes  et  assemblées 
ensemble  ,  certainement  c'eust  esté  faict  de 
Caesar  :  parquoy  ce  siège  d'Alexia  ,  et  la  ba- 
taille qu'il  guaigna  devant ,  à  bon  droict  luy 

acquirent  plus  d'honneur  et  de  gloire  ~>  que 
nulle  austre  ,  pource  que  ce  feut  le  dangier 
où  il  feit  plus  d'actes  de  prouesse  ,  de  har- 
diesse ,  de  bon  sens  et  sagesse ,  qu'il  ne  feit 
en  affaire  où  il  se  trouvast  oncques. 

Mais  ce  qui  faict  plus  à  esmerveiller  en  cela, 
est ,  que  ceulx  de  la  ville  ne  sçeurent  jamais 
rien  de  ceulx  qui  les  venoyent  secourir  ,  sinon 
après  que  Caesar  les  eust  deffaicts ,  et  encores 
plus  que  les  Romains  mesmes  qui  estoyent 
ordonnez  pour  guarder  la  muraille  bastie  contre 
la  ville  ,  n'en  sçeurent  rien  non  plus  ,  sinon 
après  le  faict  quand  ils  entendirent  le  cry  des 
hommes  ,  et  les  lamentations  des  femmes  qui 
estoyent  dedans  Alexia,  quand  ilsapperçeurent 
aux  austres  costez  de  la  ville  force  pavois  estof- 
fez  d'or  et  d'argent ,  force  cuirasses  et  corcelets 
sanglants ,  force  meuble  et  vaisselle,  force  tentes 
et  pavillons  faicts  à  la  mode  des  Gaulois  ,  que 
les  Romains  apportoyent  de  la  desconfiture  en 
leur  camp, tant  ceste  grosse  puissance  disparut 
et  s'esvanoùit  soubdainement,  ne  plus  ne  moins 
qu*un  fantasme  ,  ou  un  songe ,  ayant  esté  la 
pluspart  occise  en  un  jour  de  bataille  sur  le 
champ.  Au  reste  ceulx  d'Alexia  après  avoir 
donné  beaucoup  de  travail  et  à  Caesar  et  à  eulx- 
mesmes  ,  finablement  se  rendirent  :  et  Vercin- 
gentorix ,  celuy  qui  avoit  suscité  et  conduict 
toute  ceste  guerre ,  s'estant  armé  de  ses  plus 
belles  armes ,  et  ayant  aussy  paré  et  accoustré 
son  cheval  de  mesme  ,  sortit  par  les  portes  de 
la  ville ,  et  alla  faire  un  tour  tout  à  cheval  à 

l'entour 

l'entour  de  Caesar ,  estant  assis  en  sa  chaire: 
puis  descendant  à  pied  ,  osta  tous  les  orne- 
ments à  son  cheval ,  et  despoiiilla  toutes  ses 
armes  ,  qu'il  jecta  en  terre  ,  et  s'alla  seoir  aux 
pieds  de  Caesar  sans  mot  dire  ,  jusques  à  ce 
que  Caesar  le  bailla  en  guarde  comme  prison- 
nier de  guerre  ,  pour  après  le  meiner  à  Rome 
en  triumphe. 

Or  avoit  Caesar  de  long-temps  proposé  et  Moyensque 

,  .  „         °  .  César  prend 

entreprins  de  ruiner  Pompeius  ,  comme  aussy  poUr  ruiner 
Pompeius  luy ,  pource  qu'ayant  Crassus  esté  Pompems  , 

,    r  x.       ,  .        J  .  .  et  se  rendre 

tue  par  les  Parthes  ,  qui  seul  pouvoit  espier ,  maître  de 
que  l'un  d'eulx  deux  donnast  en  terre  ,  il  ne  Rome* 
restoit  plus  à  Caesar  pour  se  faire  le  plus  grand 
que  de  destruire  Pompeius  qui  l'estoit ,  ny  à 
Pompeius  pour  obvier  à  ce  que  cela  lui  ad- 
vinst ,  que  de  deffaire  le  premier  Caesar  ,  que 
seul  il  craignoit  :  combien  qu'il  n'y  avoit  pas 
long-tems  qu'il  commençoit  à  le  craindre ,  pour- 
ce  que  jusques  à  un  peu  devant  'ce  temps  il 
avoit  tousiours  faict  peu  de  compte  de  luy , 
estimant  que  ce  luy  seroit  tousiours  chose  bien 
facile  de  deffaire ,  quant  il  vouldroit,celuy  qu'il 
avoit  faict  tel  comme  il  estoit. 

Mais  Caesar  au  contraire  ,  s'estant  dès  son 
commencement  proposé  ce  but  là  ,  comme  un 
champion  de  luicte  ,  qui  n'estudie  sinon  com- 
ment il  pourra  terrasser  et  abattre  ses  adver- 
saires ,  se  retira  à  l'escart  loing  de  Rome  pour 
s'exerciter  en  ces  guerres  de  la  Gaule  ,  là  où 
il  aguerrit  son  armée ,  et  quand  et  quand  aug- 
menta la  gloire  de  son  nom  par  ses  haults  faicts 

d'armes  :  de  manière  qu'il  se  vint  à  esgualer 
aux  gestes  de  Pompeius ,  et  ne  luy  resta  plus 
pour  exécuter  et  mettre  à  effect  son  entre- 
prise ,  que  quelques  occasions  coulorées  ,  que 
Pompeius  en  partie  luy  donna  ,  et  en  partie 
aussy  les  temps  luy  apportèrent ,  et  sur-tout 
le  maulvais  gouvernement  qu'il  y  avoit  pour 
lors  en  la  chose  publicque  Romaine  ,  parce 
que  ceulx  qui  y  poursuivoyent  les  estats  et 
offices ,  acheptoyentles  voix  du  peuple  à  beaulx 
deniers  comptants  ,  qu'ils  deslibvroyent  pu- 
blicquement  à  la  banque  sans  vergongne  ne 
crainte  quelconque  ,  et  venoit  le  commun  po- 
pulaire ayant  vendu  ses  voix  à  prix  d'argent  , 
au  lieu  et  jour  de  l'eslection,  combattre  pour 
celuy  qui  l'avoitpayé,  non  avecques  ses  voix  et 
suffrages,  mais  avecques  arcs,  fondes  etespées  , 
de  sorte  que  l'assemblée  bien  peu  souvent  se 
despartoit ,  que  la  tribune  aux  harangues  ne 
feut  souillée  et  contaminée  de  sang  ,  et  de 
morts  qui  y  estoyent  occis  sur  la  place  ,  de- 
mourant  cependant  la  ville  en  trouble  sans 
magistrats  qui  y  commandassent ,  ne  plus  ne 
moins  qu'une  navire  en  tourmente  sans  pilote  : 
tellement  que  les  hommes  de  bon  sens  et  de 
bon  jugement  voyants  une  telle  fureur  et  une 
telle  confusion  ,  se  feussent  bien  contentez  de 
paour  qu'il  ne  leur  advinst  pis ,  s'ils  feussent 
tombez  en  une  monarchie ,  et  en  la  main  d'un 
seul  qui  eust  eu  soubveraine  puissance  ,  et  y 
en  avoit  plusieurs  qui  osoyent  bien  dire  pu- 
blicquement  ,  qu'il  n'y  avoit  plus   ordre  de 

remédier  aux  maulx  de  la  chose  publicque  , 
que  par  le  moyen  d'un  seul ,  auquel  on  donnast 
plein  pouvoir ,  puissance  et  aucthorité  soub- 
veraine ,  et  qu'il  falloit  prendre  ceste  médecine 
par  la  main  de  celuy  qui  seroit  le  plus  doulx  et 
plus  gracieux  médecin ,  voulants  couverrement 
donner  à  entendre  Pompeius  :  et  comme  luy- 
mesme  soubz  belles  paroles  fardées  ,  monstrast 
semblant  de  ne  le  vouloir  point ,  et  cependant 
soubz  main  procurast  toutes  les  choses  qui 
pouvoyent  servir  à  ceste  un  ,  et  taschast  ,  plus 
que  nul  austre,  à  se  faire  eslire  dictateur.  Cato 
s'en  appercevant  bien  ,  et  craignant  qu'à  la  fin 
le  peuple  ne  feust  par  luy  forcé  de  ce  faire  , 
suada  au  sénat  de  le  desclarer  plustost  seul 
consul ,  affin  que  se  contentant  de  ceste  plus 
juste  et  plus  légitime  principaulté,  il  n'en  con- 
voitast  point  d'austre  :  ce  que  non-seulement 
le  sénat  luy  octroya  ,  mais  davantage  luy  pro- 
longea le  temps  du  gouvernement  de  ses  pro- 
vinces :  car  il  y  en  avoit  deux  *  ,  l'Hespagne  ,et 
l'Africque  toute  entière  ,  lesquelles  il  regissoit  w«  de  Pom- 
et  administroit  par  ses  lieutenants  qu'il  y  com-^'"'' 

mettoit ,  entretenant  son  armée  des  mille  ta-  icus% 
lents  que  la  chose  publicque  luy  fournissoit  par 
chascun  an. 

Cela  feut  cause  que  Csesar  envoya  aussy     Querelles 

1  «  t  ,    _.     et  divisions 

gents  pour  demander  en  son  nom  le  consulat  ,  cntre  iessé_ 
et  semblablement  prolongation  du  temps  denat.eurs'   à 

\  °n  .    r  qui      César 

son  gouvernement  à  quoy  Pompeius  du  com-  proposoic 
mencement  se  teut:  mais  Marcellus  etLentulus ,  Jç*  choses!" 
qui  hayssoyent  Caesar  d'ailleurs ,  y  contredirent 

fort  et  ferme  ,  en  adjoustant  à  ce  qui  estoit  né- 
cessaire à  dire  ou  à  faire ,  d'austres  choses  , 
qui  ne  l'estoyent  pas  ,  pour  luy  faire  honte 
et  despit  :  car  ils  privèrent  du  droict  et  privi- 
lège de  bourgeoisie  Romaine  ,  les  manants  et 
habitants  de  la  ville  de  Novocomeen  la  Gaule  , 
de  devers  l'Italie  ,  où  Caesar  de  n'a  gueres  les 
avoit  logez  :  et  Marcellus  estant  consul ,  feit 
de  son  temps  fouetter  de  verges  un  des  sé- 
nateurs de  là  ,  qui  estoit  venu  pourceste  affaire 
à  Rome  ,  en  disant  qu'il  luy  imprimoit  expres- 
séement  ces  marques-là  ,  affin  qu'il  cogneust 
par-là  qu'il  n'estoit  point  citoyen  Romain  ,  et 
qu'il  les  allast  monstrer  à  Caesar. 

Mais  depuis  ce  consulat  de  Marcellus ,  Caesar 
laissant  desia  puiser  en  ses  coffres  les  richesses 
Gauloises  ,  à  ceulx  qui  s'entremettoyent  du 
gouvernement  de  la  chose  publicque  à  Rome, 
tant  comme  ils  en  vouloyent ,  et  ayant  jà  ac- 
quité  Curio  d'une  somme  de  debtes ,  et  donné 
Neuf  cens  au  consul  Paulus  mille  cinq  cent  talents  ,  dont 

mille  écus.  \\  feit  bastir  ce  tant  renommé  palais  ,  joignant 
la  place,  qu'on  appelle  la  Basilique  de  Paulus, 
au  lieu  de  celuy  de  Fulvius  :  alors  Pompeius 
entrant  en  crainte  de  ceste  meinée,  commencea 
à  prochasser  ouvertement ,  tantpar  luy  comme 
par  ses  amys  ,  qu'on  envoyast  un  successeur  à 
Caesar  ;  et  luy  redemanda  les  gents  de  guerre 
qu'il  luy  avoit  prestez  pour  la  guerre  et  con- 
queste  de  la  Gaule. 

Caesar  les  luy  renvoya  faisant  présent  à  chas- 

icufL"e ~Cmq  que  particulier  souldard  de   deux  cent   cin- 

quante  drachmes  d'argent  :  mais  ceulx  qui  les 
rameinerent  ,  quand  ils  feurent  à  Rome  ,  se- 
mèrent parmy  le  peuple  des  paroles  qui  n'es- 
toyent  ny  belles  ny  bonnes  à  l'encontre  de 
Caesar,  et  abuserentPompeiusmesme  de  faulses 
persuasions  et  vaines  espérances,  luy  donnants 
à  entendre  qu'il  estoit  singulièrement  désiré  au 
camp  et  en  l'armée  de  Caesar  :  et  que  si  par-deçà 
dedans  Rome  il  faisoit  mal-ayséement  ce  qu'il 
vouloit,  tant  pour  l'envie  qu'on  lui  portoit, 
que  pour  quelques  maulvaises  humeurs  cachées 
entre  ceulx  qui  se  mesloyent  du  gouvernement 
de  la  chose  publicque ,  il  se  pouvoit  asseurer 
que  par  de  là  toute  l'armée  estoit  à  son  com- 
mandement :  et  que  si  les  souldards  repas- 
soyent  une  fois  les  monts  et  retournoyent 
en  Italie,  ils  se  viendroyent  incontinent  tous 
rendre  devers  luy  ,  tant  ils  hayssoyent  Caesar 
à  cause  qu'il  les  faisoit  trop  travailler  et  conti- 
nuellement combattre  ,  joinct  aussy  qu'il  leur 
estoit  suspect ,  et  qu'il  se  doubtoyent  qu'il  as- 
piroit  à  se  faire  monarque. 

Ces  propos  enflèrent  Pompeius  de  vaine  pré- 
somption de  soy-mesme ,  et  le  rendirent  non- 
chalant ,  de  sorte  qu'il  ne  tint  compte  de  faire 
ses  préparatifs  pour  la  guerre  ,  comme  n'ayant 
point  d'occasion  de  craindre ,  et  s'amusant  à 
résister  à  Caesar  de  paroles  seulement ,  et  d'o- 
pinions contraires  à  ses  demandes  au  sénat, 
cuidant  bien  le  combattre  pour  dire  ,  je  suis 
cTadvis  de  cecy  ou  de  cela  :  mais  Caesar  ne  s^n 
soucioit  point.   Car  on  dict  que  l'un  de   ses 

capitaines  ,  qu'il  avoit  envoyé  pour  ses  affaires 
à  Rome,  estant  devant  la  porte  du  sénat,  et 
entendant  qu'on  ne  lui  avoit  pas  voulu  donner 
la  prolongation  du  temps  de  son  gouverne- 
ment qu'il  avoit  demandé  ,  en  frappant  de  la 
main  sur  la  poignée  de  son  espée  ,  dict  ,  et 
puis  que  vous  ne  luy  voule^pas  octroyer ,  ceste-cy 
le  luy  baillera. 

Toutesfois  les  demandes  que  proposoit  Caesar 
avoyent  la  plus  belle  apparence  du  monde  : 
car  il  disoit  qu'il  estoit  content  de  laisser  les 
armes  ,  pourveu  que  Pompeius  les  laissast  aus- 
sy  ,  et  que  tous  deux ,  comme  personnes  pri- 
vées ,  vinssent  à  prochasser  d'obtenir  quelque 
bonne  recompense  de  leurs  citoyens  ,  remons- 
trant  que  ceulx  qui  luy  ostoyent  la  force  des 
armes ,  et  la  confirmoyent  à  Pompeius ,  le  ca- 
lomnioyent  à  tort  de  se  vouloir  faire  monarque, 
et  cependant  donnoyent  les  moyens  à  l'austre 
de  l'estre.  Curio  faisant  ces  offres  et  remons- 
trances  au  nom  de  Caesar  publiquement  devant 
le  peuple  ,  feut  ouy  à  grande  joye  et  grands 
battements  de  mains  ,  de  manière  qu'il  y  en 
eut  qui  luy  jecterent  des  bouquets  et  des  fleurs 
sur  luy  quand  il  s'en  alla  ,  ne  plus  ne  moins 
qu'on  faict  aux  champions  qui  sont  desclarez 
victorieux  es  jeux  de  prix.  Et  Antonius  ,  l'un 
des  tribuns-  du  peuple  en  apporta  une  lettre  mis- 
sifve  que  Caesar  en  escripvoit ,  et  la  feit  lire  pu- 
bliquement maulgré  les  consuls. 

Mais  au  sénat ,  Scipio  ,  beau-pere  de  Pom- 
peius ,  meit  en  avant  une  telle  sentence ,  que 

si  dedans  certain  jour  prefix  ,  Cœsar  ne  poso'it  les    Nouveaux 
armes ,  qifilfeustjugè  et  desclaré  ennemy  du  peuple  dans  ic  s£. 
Romain.  Et  lors  les  consuls  demandèrent  tout  nat« 
hault  à  l'assistance  des  sénateurs ,  s'ils  estoyent 
d'advis  que  Pompeius  laissast  les  armes  :  à  la- 
quelle demande  il  y  en  eut  bien  peu  qui  s'ac- 
cordassent :  et  puis  après  demandèrent  s'ils  es- 
toyent d'advis  que  Caesar  les  laissast,  et  à  celle- 
là,  presque  tous  dirent  q\\ouy.  Mais  comme 
Antonius  adoneques  requist  -,  que  tous  deux 
ensemble  les  laissassent ,  alors  tous  esguale- 
ment  en  feurent  d'advis  :  toutesfois  pour  l'im- 
portune violence  de  Scipio  et  de  Marcellus  , 
qui  crioyent  qvi'il  falloit  user  de  force  d'armes , 
non  pas  d'opinions  ,  contre  un  larron  ,  le  sénat 
adoneques  se  leiva  sans  rien  arrester ,  et  chan- 
gea-l'on  de  robbes  par  la  ville,  comme  on  a 
accoustumé  de  faire  en  un   deuil  public  ,   à 
cause  de  ceste  dissension. 

Depuis  il  vint  d'austres  lettres  de  Caesar,  qui  ckerotâcho 
sembloyent  encores  plus  raisonnables,  car  il  ^ """^ 
requeroit  qu'on  luy  baillast  la  Gaule  qui  est  férends, 
entre  les  monts  des  Alpes  et  l'Italie,  avecques 
l'Esclavonie ,   et  deux  légions  seulement,  en 
deslaissant  toute  austre  chose ,  jusques  à  ce  qu'il 
peust  prochasser  un  second  consulat,  Et  Cicero 
l'orateur ,  n'a  gueres  retourné  de  son  gouver- 
nement de  la  Cilicie ,  cherchant  tous  moyens 
de  les  accorder ,  amolissoit  le  plus  qu'il  pou- 
voit  Pompeius  :  lequel  disoit  qu'il  estoit  bien 
d'opinion  de  luy  accorder  le  demourant  de  ce 
qu'il  demandoit,pourveu  qu'il  laissast  sqs  genîs 

de  guerre.  Et  Cicero  sollicitoit  envers  les  amys 
de  Caesar ,  qu'ils  se  contentassent  de  ces  deux 
provinces ,  et  de  six  mille  hommes  de  guerre 
seulement  pour  avoir  paix  :  à  quoy  Pompeius 
mesme  se  plioit  bien,  et  les  luy  concedoit  ; 
mais  Lentulus  le  consul  ne  le  voulut  point , 
Antonlus  et  ains  chassa  Curio  et  Antonius  ignominieuse- 

SsduSénat]  ment  nors  ^u  senat  >  en  quoy  faisant  ils  don- 
s'enfuiem     nerent  eulx-mesmes  à  Caesar  la  plus  belle  cou- 
vers  César;  111  >•> 
il  envoie  les  leur  et  plus  honneste  couverture  qu  n  eust  sçeu 

recevoir,  désirer,  par  laquelle  il  irrita  le  plus  ses  soul- 
dards,  en  leur  monstrant  ces  deux  personnages 
constituez  en  dignité  et  office  publicque  ,  qui 
avoyent  esté  contraincts  de  s'enfuyr  devers 
luy  desguisez  en  esclaves  sur  des  voictures  de 
louage  :  car  ils  s'estoyent  ainsy  habillez]  de 
paour  ,  au  sortir  de  Rome. 

Or  n'avoit-il  pas  pour  lors  à  l'entour  de 

luy  plus  de  cinq  mille  hommes  de  pied ,  et  trois 

cent  chevaulx ,  pource   que  le  reste   de   son 

armée  estoit   demouré  delà  les  monts ,  qu'il 

Ruse  de  Ce-  avoit  Ja  envoyé  quérir  :  mais  voyant  que  l'exe- 

sar  pour  par- cution  de  son  desseing  et  de  son  entreprinse 

butT  a  S°n  n'avoit  pas  besoing  de  grand  nombre  de  gents 

de  guerre  du  commencement ,    ains  plustost 

d'estonnement  de  sa  hardiesse  ,  et  de  soubdai- 

neté  de  ravir  l'occasion  du  temps  ,  pour  austant 

qu'il  effroyeroit  plus  facilement  ses  adversaires 

en  les  surprenant  au  desprouveu  ,  lorsqu'ils  ne 

croiroyent  jamais  qu'il  deust  venir,  qu'il  ne 

les   forceroit  en  les  allant  assaillir  avecques 

toute  sa  puissance  ,  quand  il  leur  donneroit 

loisir 

loisir  de  se  prouvoir ,  il  commanda  à  quelques 
siens  capitaines  et  chefs  de  bandes  qu'ils  s'en 
allassent  sans  faire  semblant  de  rien  avecques 
leurs  espées  seulement,  et  non  austres  armes, 
en  la  ville  d'Ariminum,  grande  ville,  qu'on 
rencontre  la  première  au  sortir  de  la  Gaule , 
et  qu'ils  s'en  saisissent  sans  tuer  ny  blecer 
personne ,  et  sans  esmouvoir  tumulte ,  que  le 
moins  qu'il  leur  seroit  possible  ,  puis  ayant 
commeis  la  superintendance  de  tout  ce  qu'il 
avoit  de  force  quand  et  luy  à  l'un  de  ses  fa- 
miliers nommé  Hortensius  ,  tout  le  long  du 
jour  il  demoura  en  public  en  veuë  de  tout  le 
monde  à  reguarder  combattre  des  escrimeurs 
à  oultrance ,  qui  s'exercitoyent  aux  armes  de- 
vant luy  ,  jusques  à  un  peu  devant  le  soir  qu'il 
se  retira  en  son  logis ,  là  où  après  s'estre  un 
peu  estuvé,  il  entra  dedans  la  sale,  et  feut 
quelque  temps  avecques  ceulx  qu'il  avoit  faict 
convier  à  soupper  avecques  luy  :  puis  quand 
ce  vint  à  la  nuict  close,  qu'on  ne  voyoit  desia 
plus  goûte ,  il  se  leiva  de  table ,  et  pria  la 
compaignie  de  faire  bonne  chère ,  et  que  per- 
sonne ne  bougeast ,  pource  qu'il  reviendroit 
incontinent  :  mais  il  avoit  devant  adverty  quel- 
ques-uns de  ses  plus  feaulx  amys,  en  petit  nom- 
bre ,  qu'ils  le  suivissent,  non  pas  tous  ensem- 
ble ,  mais  les  uns  par  un  chemin ,  les  austres 
par  un  austre,  et  luy  montant  dessuz  un  cou- 
che de  louage ,  feit  semblant  d'aller  d'un  austre 
costé  du  commencement,  et  puis  tourna  tout 
court  devers  Ariminum. 

Tome  F,  M  m  m 

Il  passe  le      Quand  il  feut  arrivé  au  petit  fleuve  de  Rubi- 

Rubicon ,  et        ^-    .  f" 

s'empare  de  con ,  lequel  sépare  la  Gaule  de  deçà  les  Alpes 
Ariminum.  d'avecques  le  reste  de  l'Italie,  il  s'arresta  tout 
coy  :  car  plus  il  approchoit  du  faict,  plus  il 
luy  venoit  en  l'esprit  un  remords,  de  penser  à 
ce  qu'il  attentoit,  et  plus  il  varioit  en  ses  pen- 
sements ,  quand  il  consideroit  la  grande  har- 
diesse de  ce  qu'il  entreprenoit.  Si  feit  adonc- 
ques  plusieurs  discours  en  son  entendement  sans 
en  dire  mot  à  personne ,  inclinant  tantost  en 
une  part ,  et  tantost  en  une  austre,  et  changea 
son  conseil  en  beaucoup  de  parties  contraires 
à  part  soy  :  aussy  en  disputa-il  beaucoup  avec- 
ques  ceulx  qu'il  avoit  de  ses  amys  quand  et 
luy ,  entre  lesquels  estoit  Asinius  Pollio ,  dis- 
courant avecques  eulx,  de  combien  de  maulx 
par  le  monde  seroit  cause  et  commencement 
ce  passage  de  la  rivière ,  et  combien  leurs  suc- 
cesseurs et  survivants  en  parleroyent  un  jour 
à  l'advenir. 

Mais  finablement  se  jectant  comme  par  une 
impétuosité  de  courage  hors  de  tout  ce  pen- 
senrent  de  l'advenir ,  et  disant  ce  mot  qu'ont 
accoustumé  de  dire  ordinairement  ceulx  qui 
s'advanturent  à  entreprinses  fort  hazardeuses 
et  hardies  ,  à  tout  perdre  ny  a  qu'un  coup  pé- 
rilleux ,  pou/sons  (a)  ;  il  se  meit  à  passer  la  ri- 
vière, et  depuis  qu'il  l'eut  une  fois  passée  ,  il  ne 
feit  plus  que  courir  sans  arrester  nulle  part ,  de 
sorte  qu'avant  le  jour  il  feut  dedans  Ariminum 

(<*)  Le  Grec  dit  en  sa  manière  de  parler ,  le  dé  soit  jette. 

et  s'en  saisit.  Mais  on  dict  que  la  nuict  de  de- 
vant qu'il  passa  ceste  rivière ,  il  eut  en  dor- 
mant une  illusion  damnable,  c'est,  qu'il  luy  feut 
advis  qu'il  avoit  affaire  avecques  sa  propre  mère. 
Si-tost  que  les  nouvelles  de  la  prinse  d'Arimi- 
num  feurent  espandues,  ne  plus  ne  moins  que 
si  la  euerre  eust  esté  ouverte  tant  par  mer  que   c?tteJc9,n," 
par  terre  a  portes  arrière  renversées,  et  que  sar  ébranle 
si  toutes  les  loyx  Romaines,  aussy  bien  que  m^poml 
les  bornes  de  son  gouvernement ,  feussent  en-  peius  et  ses 
tierement  transgressées,  on  eust  dict  que  les  pa1 
villes  mesmes  toutes  entières   se  leivants   de 
leurs  places  s'enfuyoyent  de  l'une  à  l'austre  , 
par  toute  l'Italie,  non  pas  les  hommes  et  les 
femmes  à  l'erFroy ,  comme  on  avoit  bien  veu 
austrefois  :  de  manière  que  la  cité  de  Rome 
mesme  feut  incontinent  toute  remplie,  comme 
d'un  flux ,  des  peuples  voisins  tout  à  l'envi- 
ron  ,  qui  s'y  jecterent  de  tous  costez  à  la  foule , 
sans  qu'il  y  eust  plus  d'officier  ny  magistrat  qui 
la  peust  par  aucthorité  régir,  ny  par  remons- 
trance  de  raison  contenir  en  une  si  violente 
tempeste    et    tormente  ,    tellement  qu'il  s'en 
fallut   bien    peu  qu'elle  ne  se  ruinast  d'elle- 
mesme  ,  pour  austant  qu'il  n'y  avoit  endroict 
où  il  n'y  eust  des  affections  contraires,  et  les 
esmeutes  violentes  et  dangiereuses,  à  cause  que 
ceulx  qui  estoyent  bien-ayses  de  ce  trouble, 
ne  s'arrestoyent  pas  en  une  place  ,  ains  allants 
çà  et  là  par  la  ville, quand  ils  en  rencontroyent 
d'austres  en  plusieurs  lieux  qui  monstroyent 
semblant  d'estre  espouvantez.  ou  desplaisants  de 

Mmm  z 

ce  tumulte ,  comme  il  est  impossible  austrement 
en  une  si  grande  ville  ,  entroyent  de  paroles  en 
picque  avecques  eulx,  et  les  menaçoyent  au- 
dacieusement  de  l'advenir. 

Pompeius  mesme ,  qui  d'ailleurs  se  trouvoit 
assez  estortné,  estoit  encores  plus  troublé  par 
les  maulvais  languages  que  les  uns   luy  ve- 
noyent  tenir  d'un  costé,  les  austres  d'un  austre, 
luy  reprochants  auscuns  que  c'estoit  bien  em- 
ployé ,  et  qu'il  portoit  adoncques  meritoirement 
la  pénitence  de  ce  qu'il  avoit  aggrandy  Caesar 
à  l'encontre  de  soy-mesme  et  de  la  chose  pu- 
blicque  :  austres  le  blasmants  de  ce  qu'il  avoit 
refusé  les  honnestes  offres  et  raisonnables  con- 
ditions de  paix  que  Caesar  luy  avoit  offertes  , 
en  le  laissant  contumelieusement  injurier  par 
Lentulus.  D'austre    costé    Faonius  luy  disoit 
qu'il  frappastlors  contre  la  terre,  à  cause  qu'un 
jour  en  plein  sénat  Pompeius  parlant  haultai- 
nement ,  avoit  dict  que  personne  ne  s'enquist 
ny  ne  se  souciast  de    ses  préparatifs  pour  la 
guerre  ,  pour  ce  que  toutes  et   quantes  fois 
qu'il    vouldroit    frapper    du   pied    contre    la 
terre,  il  empliroit  d'armées  toute  l'Italie.  Ce 
neantmoins  encores  estoit-il  lors  plus  puissant 
que  Caesar,  en  nombre  de  gents  de  guerre: 
mais  on  ne  le  laissa  jamais  user  de  son  con- 
seil ,  ains  luy  apporta  -  on  tant  de  nouvelles 
faulses,  et   luy  meit-on  tant  de  froyeur  de- 
vant les  yeulx ,  comme  s'ils  eussent  eu  desia  leur 
ennemy  à  leur  queue,  et  qu'il  eust  desia  tenu 
tout  en  sa  main  ?   qu'il  céda  à  la  fin  ,  et  se 

laissa  emporter  à  la  foule  des  austres  ,  pre- 
nant ceste  resolution  qu'il  voyoit  les  choses  en 
tel  trouble  et  en  tel  tumulte ,  qu'il  estoit  force 
d'abandonner  la  ville,  commandant  à  ceulx  du 
sénat  qu'ils  le  suivissent ,  et  qu'il  n'y  en  eust 
pas  un  qui  demourast  derrière  ,  si  n'estoit  qu'il 
aymast  mieulx  la  tyrannie  que  la  liberté  de 
la  chose  publicque. 

Ainsy  les  consuls  mesmes  avant  que  faire 
les  sacrifices  ordinaires  qu'ils  ont  accoustumé 
de  faire  premier  que  sortir  de  la  ville ,  s'en- 
fuyrent  ;  aussy  feit  la  pluspart  des  sénateurs 
prenants  à  la  haste  chez  eulx,  ce  qui  premier 
leur  venoit  à  la  main ,  ne  plus  ne  moins  que 
s'ils  l'eussent  pillé  à  la  desrobbée  chez  austruy  : 
et  y  en  eut  auscuns  de  ceulx-mesmes  qui  de 
tout  temps  avoyent  fort  affectueusement  tenu 
le  party  de  Caesar ,  qui  eurent  lors  le  sens  si 
troublé  de  cest  effroy ,  qu'ils  s'enfuyrent  aussy, 
et  se  laissèrent  emmeiner  au  cours  de  l'esmeute, 
sans  qu'il  en  feust  auscun  besoing. 

Mais  sur-tout  estoit -ce  chose  pitoyable  à 
veoir ,  que  la  ville ,  laquelle  s'en  alloit  à  l'ad- 
vanture,  comme  une  navire  abandonnée  des 
pilotes ,  désespérants  de  la  pouvoir  saulver  en 
si  grosse  tourmente  :  toutesfois  quoy  que  la 
despartie  en  feust  si  misérable ,  encores  esti- 
moyent  les  hommes  que  la  fuyte  feust  leur 
pais  pour  l'amour  qu'ils  portoyent  à  Pompeius, 
et  abandonnoyent  Rome  ne  plus  ne  moins  que 
si  ç'eust  esté  le  propre  camp  de  Caesar,  veu 
que  Labienus  mesme ,  qui  eitoit  l'un  des  plus 

grands  amys  de  Caesar ,  comme  celuy  qui  avoit 
tousiours  esté  son  lieutenant  en  la  guerre  de 
la  Gaule,  et  qui  s'estoit  tousiours  porté  très- 
vaillamment  en  toutes  les  affaires  où  il  s'estoit 
trouvé  ,  l'abandonna  lors  ,  en  se  retirant  devers 
Pompeius  :  mais  Caesar  luy  envoya  aprcs  luy 
son  argent  et  tout  son  baguage ,  puis  alla  cam- 
per devant  la  ville  de  Cortinium,  dedans  la- 
quelle estoit  Domitius  avecques  trente  ensei- 
gnes :  lequel  se  voyant  assiégé,  cuida  incon- 
tinent estre  perdu,  et  désespérant  de  son  faict, 
demanda  à  un  sien  esclave ,  qui  estoit  médecin  , 
du   poison. 

Le  médecin  luy  bailla  un  breuvage  ,  qu'il 
beut ,  pensant  bien  en  mourir  :  mais  tantost 
après  oyant  raconter  comme  Caesar  usoit  d'une 
merveilleuse  clémence  et  humanité  envers  ceulx 
qu'il  prenoit ,  il  se  repentit  d'avoir  beu  le  breu- 
vage,  et  commencea  à  se  lamenter  ,  et  à  re- 
gretter le  trop  téméraire  conseil  qu'il   avoit 
prins.  Le  médecin  le  reconforta ,  en  luy  re- 
monstrant  qu'il  avoit  beu  un  breuvage  pour 
faire  dormir  seulement,  dont  il  feut  fort  ayse, 
et  s'en  alla  tout  aussy-tost  rendre  à  Caesar , 
lequel  luy  donna  la  vie  saulve  ,  et  neantmoins 
l'austre  ne  laissa  pas  de  se  desrobber  incon- 
tinent ,  et  s'enfuyr  devers  Pompeius.  Ces  nou- 
velles portées  à  Rome  ,  resjouyrent  et  recon-, 
forterent  fort  ceulx  qui  estoyent  demourez , 
et  y  en  eut    de  ceulx  qui  en  estoyent  sortis , 
qui   y  retournèrent 
Cependant  Caesar  print  à  sa  soulde  les  gents 

de  Domitius ,  ce  austant  en  feit-il  par  toutes 
les  villes  ,  où  il  surprint  les  capitaines  qui  lei- 
voyent  gents  de  guerre  pour  Pompeius  ,  de 
sorte  qu'ayant  ja  assemblé  une  grosse  et  re- 
doubtable  puissance ,  il  tira  droict  où  il  le  pen- 
soit  trouver  luy  -  mesme  :  mais  Pompeius  ne 
l'attendit  pas ,  ains  s'enfuyt  en  la  ville  de  Brun- 
dusium  ,  delà  où  il  feit  passer  devant  à  Dyr-      César  se 
rachium  les  deux  consuls ,  avecques  ce  qu'ils  delicaUeea- 
avoyent  de  forces,  et  luy -mesme  y  passa  aussy  tLere  en. 
puis  après  ,  quand  il  sentit  que  Caesar   estoit  saris  verser 
arrivé ,  ainsy  comme  nous  desclarerons  plus  Te  &outte 

,  J  ,  ,  r  .       de  sang. 

amplement  et  par  le  menu  cy  après  en  sa  vie. 

Si  eust  bien  voulu  Caesar  aller  après  et  le  pour- 
suivre tout  promptement  :  mais  à  fauste  de 
vaisseaux ,  il  s'en  retourna  tout  court  à  Rome, 
s'estantfaict  en  l'espace  de  soixante  jours  maistre 
et  seigneur  de  toute  l'Italie  ,  sans  auscune  effu- 
sion de  sang. 

Estant  à  Rome,  il  la  trouva  beaucoup  plus  II  s'empare 

du    thresor 
lie  ,  et 
réduit  sous 

nement  et  gracieusement,  les  priant  de  vouloir  MnceLfàr- 
envoyer  devers  Pompeius ,  pour  accorder  leurs  mées  *îui 

..—    J  l  *        ,.  .  écoient  en 

différents  avecques  toutes  conditions  justes  et  Espagne, 
raisonnables  :  ce  que  toutesfois  ils  ne  feirent 
pas,  soit  ou  pource  qu'ils  redoubtassent  la 
fureur  de  Pompeius  à  cause  qu'ils  l'avoyent 
abandonné,  ou  qu'ils  estimassent  que  Caesar 
au  fond  de  son  cœur  ne  le  voulust  pas  ainsy 
qu'il  le  disoit  de  bouche ,  usant  de  tel  language 
pour  une  honneste  couverture  seulement  :  et 


paisible  qu'il  ne  s'attendoit ,  et  y  rencontra  plu-  dubl- 
sieurs  sénateurs,  ausquels  il  parla  très-humai-  rédui 

comme  l'un  des  tribuns  du  peuple,  Metellus 
le  voulust  empescher  de  prendre  de  l'argent 
es  coffres  du  thresor  et  espargne  publicque, 
et  luy  alleguast  quelques  loyx  qui  le  deffen- 
doyent ,  il  luy  respondict ,  que  le  temps  des  armes 
et  Le  temps  des  loyx  estoyent  deux  :  et  si  ce  que  je 
fais  cCadvanture  te  despLaist  (  dict-il  )  oste  toy  d'icy 
pour  ceste  heure  :  car  la  guerre  ne  comporte  point 
ceste  licence  de  contredire  ainsy  si  franchement  de 
paroles  :  et  puis  quand  j'auray  posé  les  armes,  et 
que  nous  aurons  faict  appoinctement ,  alors  tu  vien- 
dras prescher  et  haranguer  tant  que  tu  vouldras  ; 
encores  te  dis  -je  cela  de  grâce  ,  en  remettant  et 
relaschant  austant  de  mon  droict  :  car  tu  es  à  moy  9 
toy  et  tous  ceulx  qui  ayants  esté  séditieux  contre 
moy  t  estes  tombe^  soub^  mes  mains. 

En  disant  ces  paroles,  il  s'en  alla  au  thre- 
sor ,  et  pource  qu'on  ne  trouvoit  point  les 
clefs,  il  feit  venir  des  serruriers,  et  feit  leiver 
les  serrures  :  à  quoy  Metellus  s'opposa  dere- 
chef, et  y  eut  là  quelques-uns  qui  l'en  loiierent, 
disants  qu'il  faisoit  bien  ,  jusques  à  ce  que 
Caesar  grossissant  sa  parole ,  le  menaça  qu'il 
le  tueroit  tout  roide  ,  s'il  le  faschoit  davan- 
tage ,  et  si  luy  dict  plus ,  tu  sçais  bien  ,  jeune 
homme,  qu'il  m  est  plus  mal-aysé  de  le  dire,  que 
de  le  faire.  Ceste  parole  feit  non-seulement  que 
Metellus  se  retira  lors  bien  viste  de  paour, 
mais  aussy  que  depuis  on  luy  fournit  tousiours 
promptement  tout  ce  qu'il  luy  fallut  pour  la 
guerre  :  car  il  la  vouloit  aller  faire  en  Hespagne 
pour  en  chasser  Petreius  et  Varro,  lieutenants 

de 

de  Pompeius,  et  mettre  en  ses  mains  les  armées 
et  les  provinces  qu'ils  tenoyent  premièrement 
affin  de  s'en  aller  puis  après  contre  Pompeius 
mesme  ,  en  ne  laissant  rien  derrière ,  qui  luy 
feust  ennemy.  Il  feut  en  ce  voyage-là  par  plu- 
sieurs fois  en  dangier  de  sa  personne  ,  pour 
les  embusches  et  aguets ,  qu'on  luy  dressa  en 
beaucoup  de  lieux  et  de  manières  ,  et  en  dan- 
gier de  perdre  aussy  toute  son  armée  à  fauste 
de  vivres  :  et  neantmoins  il  ne  cessa  jamais 
de  poursuivre ,  provocquer  à  la  bataille ,  et  en- 
fermer de  trenchées  ces  lieutenants  de  Pompeius 
jusque  s  à  ce  qu'il  eut  reduict  leurs  camps  et 
leurs  armées  par  force  en  son  obeyssance  ; 
vray  est  que  les  chefs  se  saulverent,  et  s'en- 
fuyrent  devers  Pompeius. 

Quand  il  feut  de  retour  à  Rome  ,  son  beau- 
pere  Piso  le  pria  d'envoyer  des  ambassadeurs 
à  Pompeius,  pour  chercher  les  moyens  d'ap- 
poincter  avecques  luy  :  mais  Isauricus  pour  gra- 
tifier à  Caesar  y  contredict ,  et  ayant  esté  créé 
dictateur  par  le  sénat ,  il  rappella  incontinent 
les  bannys  ,  il  remeit  en  tous  honneurs  les 
enfants  des  proscripts ,  condemnez  et  bannys 
du  temps  de  Sylla  ,  et  soulagea  un  peu  les 
debteurs ,  en  retranchant  partie  des  usures  qui 
couroyent  sur  eulx ,  et  feit  encores  quelques 
austres  telles  ordonnances,  mais  bien  peu  :  car 
il  ne  retint  la  soubveraine  puissance  de  dic- 
tateur que  unze  jours  seulement ,  et  en  la  quit- 
tant,  il  se  nomma  luy -mesme  consul  avec- 
ques Servilius  Isauricus,  puis  se  meit  aussy- 
Tomc  F,  N  n  n 

Il ve\n pour-  tost  à  poursuivre  le  reste  de  sa  guerre  ,  laissant 

suivre  Pom-    ,       •  i        i         •      i  .1 

peius.  derrière  par  le  chemin  le  reste  de  son  armée, 

et  se  mettant  devant  avecques  six  cent  che- 
vaulx ,  et  cinq  légions  de  gents  de  pied  seu- 
lement, au  cœur  d'hy ver  ,  environ  le  mois  de 
janvier  ,  qui  respond  à  celuy  que  les  Athéniens 
appellent  Posideon  :  et  ayant  traversé  la  mer 
Ionique,  et  meis  ses  gents  en  terre,  il  print 
Ses  vieux  les  villes  d'Oricum  et  d'Apollonie ,  puis  ren- 

soldatsmur-  .  .        %.,       ,      ~  , 

murent  d'à-  voya  ses  vaisseaux  en  la  ville  de  Brundusium 
bord,  puis  pour  luy    ameiner  le   reste  de  ses    souldards 

changent       r    .     ,      J  ... 

d'avis.  qui  n  avoyent  peu  cheminer  si- tost  que  luy ,  les- 
quels pendant  qu'ils  feurent  par  le  chemin  , 
comme  gents  qui  avoyent  ja  passé  la  fleur 
de  leur  aage  et  la  vigueur  de  leurs  corps ,  et 
qui  désormais  se  trouvoyent  las  et  recreus  de 
combattre  tant  d'ennemys  en  tant  de  batailles  , 
faisoyent  entre  eulx  leurs  plainctes  de  Caesar, 
en  disant  :  quand  sera-ce  à  la  fin,  et  à  quel  but , 
que  cest  homme  cessera  de  nous  traisner  par  tout 
le  monde  après  luy  ,  en  se  servant  de  nous  ,  ne  plus 
ne  moins  que  si  nous  f eussions  outils  insensibles  et 
impassibles  ?  Il  nest  pas  le  fer  de  nos  armes  qui 
ne  soit  usé  à  force  de  coups  :  ne  cesserons  -  nous 
jamais  après  un  si  long  temps  d'avoir  le  halecret 
sur  le  dos ,  et  le  pavois  sur  le  bras  ?  Cœsar  ne  deust- 
il  pas  penser ,  au  moins  quand  il  voit  nostre  sang , 
nosplayes  et  nos  bUqeures,  que  nous  sommes  hommes 
mortels ,  et  que  nous  sentons  les  maulx  et  les  dou- 
leurs que  sentent  les  austres  hommes  ,  et  il  nous 
ya  au  coeur  d'hyver  exposer  à  la  mercy  des  vents 
et  de  la  mer^  en  temps  que  les  dieux  mesmes  ne 

sçauroyent  pas  forcer,  comme  s'il  fuy oit  devant 
ses  ennemys  et  ne  les  poursuivoit  pas. 

En  tenant  ces  languages ,  les  souldards  s'a- 
cheminoyent  tousiours  à  petites  journées  de- 
vers la  ville  de  Brundusium  :  mais  quand  ils  y 
feurent  arrivez ,  et  qu'ils  trouvèrent  que  Caesar 
avoit  desia  faict  voile ,  ils  changèrent  bien 
soubdainement  de  language  et  de  volonté  :  car 
ils  se  blasmerent  eulx-mesmes,  et  dirent  injures 
à  leurs  capitaines  aussy ,  pour  austant  qu'ils 
ne  les  avoyent  hastez  davantage  de  cheminer,  et 
se  séants  sur  les  plus  haults  rochers  et  poinctes 
de  la  coste  ,  jectoyent  leur  veuë  dessuz  la  haulte 
mer,  reguardants  vers  le  royaulme  d'Epire  , 
s'ils  verroyent  point  revenir  les  vaisseaux  pour 
les  passer. 

Cependant  Caesar  qui  estoit  en  la  ville  d'Apol-  César  s'ex. 
lonie  ,  n'ayant  pas  armée  suffisante  pour  com-  hazard"1  pour 
battre  son  ennemy ,  se  trouvoit  en  grande  peine  lcS  a,ller 

.  chercher 

de  ce  que  le  reste  demouroit  trop  à  venir,  ne 
sçachant  qu'il  debvoit  faire  :  mais  à  la  fin  il  se 
résolut  à  un  conseil  fort  dangiereux  ,  de  s'em- 
barquer à  la  desrobbée  sur  une  frégate  à  douze 
rames  seulement  pour  repasser  derechef  à  Brun- 
dusium :  ce  qui  ne  se  pouvoit  faire  sans  ex- 
tresme  péril ,  veu  que  toute  celle  mer  estoit 
occupée  par  grosses  flottes  et  puissantes  armées 
des  ennemys.  Si  s'embarqua  une  nuict ,  vestu 
d'une  robbe  d'esclave ,  et  se  jecta  dedans  la 
frégate  sans  mot  dire,  non  plus  que  s'il  eust 
esté  quelque  personne  de  basse  et  vile  conr 
dition. 

Nnn  z 

La  frégate  estoit  sur  la  rivière  d'Anius  ,  la 
bouche  de  laquelle  souloit  estre  ordinairement 
plate  et  tranquille  pour  un  petit  vent  de  terre 
qui  se  leivoit  tous  les  matins ,  et  repoulsoit 
bien  loing  les  flots  de  la  haulte  mer ,  mais  ceste 
nuict-là  d'advanture  il  souffla  un  vent  marin 
qui  amortit  le  vent  de  terre,  de  manière  que 
la  roideur  du  cours  de  la  rivière  venant  à 
combattre  contre  le  flot  de  la  mer,  et  à  ren- 
contre de  la  violence  des  vagues  ,  l'embou- 
cheure  en  devenoit  fort  périlleuse  ,  estant  l'eau 
de  la  rivière  repoulsée  et  îeboursée  contre- 
mont  avecques  grand  bruict  et  dangiereux  tour- 
noyement  d'eau  :  au  moyen  dequoy  le  maistre 
qui  gouvernoit  la  frégate,  voyant  qu'il  ne  pou- 
voit  venir  à  bout  de  sortir  hors  de  ceste  em- 
boucheure ,  commanda  à  ses  mariniers  de  sier 
en  arrière  pour  retourner  à  mont  l'eau  ,  ce 
que  sentant  Caesar,  se  donna  incontinent  à 
cognoistre  à  luy ,  qui  feut  de  prime  face  bien 
estonné  de  le  veoir  au  visage,  et  Caesar  le 
prenant  par  la  main  luy  dict ,  ayes  bon  courage  9 
mon  amy ,  et  poulse  hardiment  sans  craindre  rien  , 
car  tu  meines  Cœsar  et  sa  fortune  quand  et  luy. 
Une  tempe-  Adoncques  les  matelots  oubliants  tout  le  dan- 
s'opposeà    •  r  je  ja  tourmente  ,  se  remirent  à  voguer  en 

ou  il  les  o  ,    „  ,..    -  r 

igné.  avant ,  et  feirent  tout  1  effort  qu  il  leur  feut 
possible  pour  cuider  forcer  le  vent  et  sortir 
hors  la  bouche  de  ceste  rivière  :  mais  à  la  fin 
il  n'y  eut  ordre,  pource  que  la  frégate  s'emplis- 
soit  fort  d'eau  ,  et  feut  bien  près  d'aller  à 
fond,  tellement  que  Caesar  se  trouva  contrainct 


te 
ce 

joign 

à  son  grand  regret  de  retourner  en  arrière  : 
et  comme  il  s'en  retournoit  en  son  camp  ,  les 
souldards  luy  vindrent  au  devant  en  foule  ,  se 
plaignants  à  luy ,  et  luy  faisants  leurs  doléan- 
ces ,  de  ce  qu'il  ne  s'asseuroit  pas  de  pouvoir 
vaincre  ses  ennemys  avecques  eulx  seuls  ,  ains 
se  tourmentoit  jusques  à  mettre  sa  personne  en 
dangier  pour  aller  quérir  les  absents,  à  cause 
qu'il  ne  se  rioit  pas  des  présents. 

Mais  sur  ces  entrefaictes  arriva  Antonius ,   ns  arrivent 
ameinant  de  Brundusium  le  demourant  de  l'ar-  quelques 

,  r  jours    après 

mee  :  parquoy  Cassar  se  sentant  tort  assez  ,  alla  sous  la  con- 
presenter  la  bataille  à  Pompeius ,  lequel  estoit  to,^dAQ" 
logé  fort  à  propos  pour  avoir  vivres  tant  par 
mer  que  par  terre;  mais  Caesar  qui  dès  le  com- 
mencement n'en  avoit  pas  eu  abondance  ,  s'en 
trouva  bien-tost  à  destroict,  tellement  que  ses 
gents  ceuilloyent  des  racines  qu'ils  mesloyent 
avecques  du  laict ,  et  les  mangeoyent  :  ils  en 
faisoyent  aussy  du  pain  ,  et  quelquefois  en  es-  Différentes 
carmouchant  contre  les  ennemys ,  et  courant  chCeY™ntre 
au  long  de  ceulx  qui  faisoyent  le  guet ,  leur  les    soldats 
en  jectoyent  jusques  dedans  leurs  tranchées,  Peius°et" 
disants  ,  que  tant  comme  la  terre  produiroit  ceux  de  Cè- 
de telles  racines  ,  jamais  ils  ne  cesseroyent  de 
tenir  Pompeius  assiégé. 

Pompeius  deffendit  qu'on  ne  semast  ny  ces 
paroles ,  ny  ce  pain  parmy  son  camp ,  de  paour 
que  cela  ne  feist  perdre  le  cœur  à  ses  gents ,  et 
qu'ils  n'eussent  horreur  quand  ils  viendroyent 
à  considérer  la  dureté  et  aspreté  des  ennemys 
à  qui  ils  avoyent  affaire ,  attendu  qu'ils  ne  se 

lassoyent  de  rien,  non  plus  que  bestes  sauvages; 
Césarétoità  Or  se  faisoit-il  ordinairement  des  courses 
toùtperdrel  et  escarmouches  tout  joignant  les  tranchées  et 
si  son  enne- fortifications  du  camp  dePompeius,  esquelles 

mi    eût     su  . 

profiter   de  Caesar  avoit  presque  tousiours  l'advantage,  ex- 
son  avanta-  cepté  en  une  seule  où  ses  gents  fuyrent  à  val 
de  route  si  efTroyéement,  qu'il  feut  ce  jour- 
là  en  grand  dangier  de  perdre  camp  et  tout: 
pource  que  Pompeius  sortit    en   bataille   sur 
eulx  ,  et  ne  le  peurent  soubstenir  ,  ains  feurent 
meinez  battant  jusques  dedans  leur  camp,  les 
tranchées  duquel  en  feurent  toutes  comblées 
de  morts  qu'on  tuoit  jusques  dedans  les  portes 
et  tout  contre  les  remparements,  tant  ils  feu- 
rent vifvement  et  de  près  poursuivis.   Caesar 
alla  bien  au  devant  des  fuyants  pour  tascher 
à  leur  faire  tourner  visage  ,  mais  il  n'y  guaigna 
rien  ;  car  quand  il  cuidoit  prendre  les  enseignes 
pour  les  arrester,  ceulx  qui  les  portoyent  les 
jectoyent  à  terre ,  de  manière  que  les  ennemys 
en  prindrent  jusques  au  nombre  de  trente-deux, 
et  s'en  fallut  bien  peu  que  luy-mesme  n'y  feust 
occis  :  car  comme  il  eust  jecté  sa  main  sur  celle 
d'un  grand  et  puissant  souldard  qui  fuyoit  tout 
au  long  de  luy,  en  luy  faisant  commandement 
de  demourer  et  monstrer  visage  à  l'ennemy, 
le  souldard  plein  de  froyeur  haulsa  l'espée  pour 
le  frapper  :  mais  l'escuyer  de   Caesar  le  pré- 
vint ,  qui  luy  avalla  l'espaule  d'un  coup  d'espée , 
et  feut  Caesar  ce  jour-là  en  si  grand  desespoir , 
de  ses  affaires  ,  que  quand  Pompeius  ,  pour 
quelque  crainte  ou  par  quelque  envie  de  for- 

tune  eut  failly  de  mettre  fin  à  ceste  grande  be- 
sogne ,  et  se  feut  retiré  en  son  camp  ,  se  con- 
tentant d'avoir  rembarré  et  chassé  ses  ennemys 
jusques  dedans  le  leur ,  Cassai*  retournant  au 
sien  avecques  ses  amys ,  dict  hault  et  clair , 
la  victoire  estoit  aujourcThuy  à  nos  ennemys ,  s'ils 
eussent  eu  un  chef  qui  eust  sçeu  vaincre. 

Retourné  qu'il  fcut  en  son  losiis  ,  il  se  cou-     l) veut  se 

retirer  en 

cha,  et  luy  feut  celle  nuict-là  plus  maulvaise  Macédoine, 

et  plus  fascheuse  qu'il  eust  oneques  :  car  il  ne  ~  "jf^  ec"s  *I 

cessa  de  discourir  en  son  entendement  avec-  taines  et  les 

ques  une  grande  destresse  ,  la  grande  fauste  nemi"  à^é 

qu'il  avoit  faicte  en  sa  conduicte  ,   de  s'estre  poursuivre. 

opiniastré  à  demourer  tant  là  au  long  de  la 

marine,  estants  ses  ennemys  les  plus  puissants 

par  la  mer  ,  veu  qu'il  avoit  devant  soy  un  pais 

large  et  plantureux  de  tous  biens,   des  villes 

de  la  Macédoine  et  de  la  Thessalie  ,  et  n'avoit 

pas  eu  le  sens  de  tirer  la  guerre  hors  delà , 

sans  tant  s'amuser  à  perdre  temps  ,  en  lieu  où 

il  estoit  plus  assiégé  de  ses  ennemys  par  fauste 

de  vivres ,  que  luy  ne  les  assiegeoit  par  force 

d'armes  :  ainsy  se  faschant  et  ennuyant  de  se 

veoir  si  fort  à  destroict  de  vivres ,  et  ses  affaires 

en   si  maulvais  train  ,  il  se  deslogea  delà  où 

il  estoit  en  desliberation  d'aller  trouver  Scipio 

en  la  Macédoine  :  faisant  son  compte ,  que  ou 

il  attireroit  Pompeius  à  la  bataille  maulgré  luy, 

quand  il  n'auroit  plus  la  mer  à  son  dos   qui 

luy  fournist  vivres  en  abondance  ,  ou  bien  qu'il 

deiferoit  ayséement  Scipio  quand  il  seroit  seul  > 

s'il  n'estoit  secouru. 

Ce  deslogement  de  Csesar  esleiva  le  cœur 
à  l'armée  de  Pompeius  et  à  ses  capitaines ,  qui 
voulurent  à  toute  force  qu'on  allast  après  luy, 
comme  ja  fuyant  et  deffaict:  mais  quant  à  luy,  il 
ne  vouloit  point  en  sorte  du  monde ,  hazarder  la 
bataille  qui  estoit  de  si  grande  conséquence ,  ains 
se  sentant  très-bien  prouveu  de  toutes  choses 
nécessaires  pour  attendre  le  temps ,  vouloit 
tirer  ceste  guerre  en  longueur ,  affin  de  mater 
et  consumer  par  traict  de  temps  ce  peu  de 
vigueur  qui  restoit  à  l'armée  de  Caesar,  de 
laquelle  les  meilleurs  hommes  estoyent  bien 
agguerris  ,  et  avoyent  une  hardiesse  nompa- 
reille  pour  un  jour  de  bataille  :  mais  d'aller 
ainsy  errant  par  pais ,  et  remuant  si  souvent 
le  camp  de  lieu  à  austre ,  combattre  une  mu- 
raille ,  aller  au  guet ,  et  estre  en  armes  toutes 
les  nuicts  ,  ils  ne  le  pouvoyent,  la  pluspart, 
plus  faire,  à  cause  de  leur  vieillesse,  estants 
désormais  devenus  trop  poisants  pour  porter 
ceste  peine  ,  de  manière  que  la  foiblesse  de 
leurs  corps  leur  diminuoit  aussy  d'austant  la 
vigueur  du   courage. 

Davantage  il  s'estoit  meis  quelque  maladie 

Pompeius,  °  i  /      j  i 

après  s'y  pestilente  entre  eulx  ,procedee  des  maulvaises 
^consent6'  vendes  qu'ils  avoyent  esté  contraincts  de 
enfin  très-  manger ,  et  qui  estoit  encores  pis ,  il  n'estoit 
ment.  ny  fort  d  argent,  ny  n  avoit  moyen  de  recou- 

vrer vivres ,  de  sorte  qu'il  sembloit  qu'en  peu 
de  temps  il  se  derFeroit  et  se  ruineroit  de  soy- 
mesme.  Pour  lesquelles  raisons  Pompeius  ne 
vouloit  combattre  en  sorte  quelconque  :  mais 

il 

il  n'avoit  en  cela  que  Cato  seul  de  son  opinion', 
encores  estoit-ce  pour  austant  qu'il  vouloit 
espargner  le  sang  de  ses  citoyens  :  car  ayant  veu 
ceulx  qui  estoyent  demourez  morts  sur  la  place 
ducosté  desennemys  en  la  dernière  escarmou- 
che, lesquels  n'estoyent  pas  moins  de  mille  hom- 
mes, il  se  couvrit  le  visage  ,  et  s'en  alla  plorant. 

Tous  les  austres  au  contraire  le  tançoyent 
et  le  blasmoyent  de  ce  qu'il  restivoit  ainsy  à 
venir  à  la  bataille  ,  et  auscuns  le  picquoyent , 
en  l'appellant  Agamemnon  et  le  roy  des  roys  , 
disant  qu'il  faisoit  ainsy  durer  ceste  guerre , 
pource  qu'il  ne  vouloit  pas  se  dessaisir  de 
ceste  aucthorité  soubveraine  ;  et  qu'il  estoit 
bien  ayse  de  veoir  tousiours  tant  de  capitaines 
à  ses  costez  ,  qui  luy  venoyent  faire  la  cour 
jusques  en  son  logis  :  et  Faonius ,  un  ecervelé 
qui  alloit  contrefaisant  furieusement  le  franc 
et  rond  parler  de  Cato  ,  faisoit  semblant  de  se 
tourmenter,  en  disant  :  n'est-ce  pas  grande  pitié 
que  nous  ne  mangerons  pas  encores  ceste  année  des 
figues  de  Thusculum  ,  pour  V ambitieuse  convoitise 
de  dominer  qui  est  en  Pompeius  ?  Et  Afranius  , 
n'a  gueres  retourné  de  l'Hespagne  ,  là  où  , 
pource  qu'il  luy  estoit  mal  succédé  ,  on  le 
calomnioit  d'avoir  trahy  et  vendu  à  Caesar  son 
armée  pour  un  prix  d'argent ,  alloit  demandant 
pourquoy  c'estoit  qu'on  ne  combattoit  ce  mar- 
chand ,  qu'on  disoit  avoir  achepté  de  luy  la 
province  d'Hespagne  :  tellement  que  Pompeius 
à  la  fin ,  poulsé  par  ces  languages ,  alla  maulgré 
luy  après  Caesar  pour  le  combattre. 

Tome  F,  O  o  o 

César  se        Si  se  trouva  Csesar  ,  du  commencement ,  en 

trouve  dans  i  i         i         •  y% 

kpiusgrand  grande  peine  par  le  chemin  ,  pource  quil  ne 
embarras,  trouvoit  pas  qui  luy  voulust  bailler  vivres  , 
estant  mesprisé  de  tout  le  monde,  à  cause  de 
la  perte  et  deffaicte  qu'il  avoit  receuë  nouvel- 
lement :  mais  depuis  qu'il  eut  prins  la  ville  de 
Gomphes  en  la  Thessalie  ,  non-seulement  il 
recouvra  vivres  à  foison  pour  nourrir  son 
armée  ,  mais  aussy  la  guarantit  et  deslibvra 
estrangiement  de  maladie  ,  pource  qu'y  ayants 
les  souldards  trouvé  grande  quantité  de  vins  , 
ils  chassèrent  la  contagion  de  pestilence  à  force 
de  boire  et  de  faire  grand  chère  ;  car  ils  ne 
feirent  austre  chose  que  baller  ,  mommer  et 
jouer  les  bacchanales  par  tout  le  chemin  ,  tant 
qu'ils  se  guarirent  de  ceste  maladie  par  yvron- 
gner  ,  et  se  feirent  des  corps  tout  neufs. 

Quand  ils  feurent  tous  deux  arrivez  en  la 

Pharsalie  ,  et  tous  deux  campez  l'un  devant 

Voyt\savU.  l'austre  ,  Pompeius  retourna    derechef  à    sa 

première  resolution  ,  de  tant  plus  mesmement 

qu'il  avoit  eu  des  présages  de  signiflance  sinis- 

Decequitre  et  de  maulvaises  visions  en  dormant:  car 

se   passa      jj  ]uy  feut  ac[vis  une  nuict  qu'il  ertroit  dedans 

avant  la  ba-  .      '/  ,v  _,  7 

taille.  le  théâtre  ,  la  où  les  Romains  le  receuilloyent 

avecques  grands  battements  de  mains  (a)  ;  mais 
ceulx  d'à-1'entour  de  luy  estoyent  si  presump- 
tueux  et  si  téméraires  ,  et  se  promettoyent  si 
asseuréement  la  victoire  ,  que  desia  Domitius 

(d)  L'original  Grec  est  défectueux  en  cet  endroit,  et 
il  le  faut  remplir  de  ce  qui  est  ci-devant  écrit  en  la  vie 
de  Pompeius. 

Spinther  et  Scipio  se  desbattoyent  entre  eulx , 
et  briguoyent  le  soubverain  pontificat  que 
tenoit  Caesar  ,  et  y  en  eut  plusieurs  qui  en- 
voyèrent devant  à  Rome  pour  retenir  et  loiier 
les  plus  prochaines  maisons  de  la  place  ,  com- 
me estants  plus  commodes  aux  praeteurs  et  aux 
consuls  ,  faisants  desia  leur  compte  que  ces 
offices-là  ne  leur  pouvoyent  fuyr  incontinent 
après  la  fin  de  ceste  guerre. 

Mais  sur  tous  austres  brilloyent  d'ardeur  de 
combattre  les  jeunes  gentils-hommes  et  cheva- 
liers Romains  ,  qui  estoyent  bien  armez  et 
montez  à  l'advantage  de  harnois  bien  fourbis 
et  reluisants  ,  leurs  chevaulx  gras  et  refaicts  , 
et  eulx  beaulx  jeunes  hommes  ,  et  en  nombre 
de  sept  mille ,  là  où  ceuîx  de  Caesar  n'estoyent 
que  mille  seulement.  Le  nombre  des  gents  de 
pied  n'estoit  pas  semblable  non  plus  ,  car  ils 
estoyent  quarante  et  cinq  mille  contre  vingt 
et  deux  :  parquoy  Csesar  feit  assembler  les 
siens,  ausquels  il  remonstra  comme  Cornificius 
estoit  près  de  là  qui  luy  ameinoit  deux  légions 
entières  ,  et  qu'il  avoit  quinze  austres  cohortes 
soubz  la  charge  de  Calenus  ,  lesquelles  il  fai- 
soit  tenir  à  l'entour  de  Megare  et  d'Athènes  ; 
puis  leur  demanda  s'ils  vouloyent  attendre  ce 
renfort-là  ,  où  s'ils  aimoyent  mieulx  hazarder 
la  bataille  eulx  seuls  :  les  souldards  s'escrierent 
tout  hault  qu'ils  le  prioyent  de  ne  différer  point , 
ains  plustost  qu'il  imaginast  et  inventast  quel- 
que ruse  pour  attirer  l'ennemy  à  la  bataille  le 
plustost  qu'il  pourroit. 

Oo  o  z 

Et  ainsy  comme  il  sacrifient  aux  dieux  pour 
la  purification  de  son  armée ,  la  première  hostie 
n'eut  pas  plustost  esté  immolée,  que  son  devin 
luy  asseura  que  dedans  trois  jours  il  auroit  la 
bataille.  Caesar  luy  demanda  s'il  appercevoit 
point  es  sacrifices  quelque  heureux  présage 
touchant  l'issue  ;  et  le  devin  luy  respondict  : 
lu  feras  mieulx  toy-mesme  la  responsc  à  cela  que 
moy  ;  car  les  dieux  nous  promettent  une  grande 
mutation  et  grand  changement  de  testât  des  choses 
qui  sont  à  présent  ,  en  un  austre  tout  contraire  : 
parquoy  ,  si  tu  es  bien  maintenant  ,  attends-toy 
et  avoir  cy-apres  pire  fortune  ;  et  si  tu  es  mal ,  as- 
seure-toy  que  tu  Cauras  meilleure.  Et  la  nuict  de 
devant  la  bataille  ,  ainsy  comme  il  alloit  envi- 
ron la  mi-nuict ,  visitant  les  guets ,  on  veit  com- 
me un  grand  brandon  de  feu  allumé  en  l'air , 
qui ,  passant  par-dessuz  le  camp  de  Caesar  ,  alla 
fondre  dedans  celuy  de  Pompeius  ;  et  environ 
l'heure  qu'on  remue  le  guet  du  matin  ,  on 
entendit  une  faulse  alarme  sans  cause  appa- 
rente ,  qu'on  appelle  communéement  terreur 
panicque ,  qui  se  meut  dedans  le  camp  des  enne- 
mys.  Toutesfois ,  si  ne  s'attendoit-il  point  de 
combattre  pour  ce  jour-là  ,  ains  avoit  proposé 
de  desloger  de  là  où  il  estoit  campé  ,  pour  tirer 
vers  la  ville  de  Scotuse  ,  et  estoyent  desia  les 
tentes  et  pavillons  de  son  camp  abbattus ,  quand 
ses  coureurs  vindrent  à  grand  haste  devers  luy 
apporter  nouvelles  comment  les  ennemys  se 
preparoyent  pour  venir  à  la  bataille  ;  de  quoy 
il  feut  fort  joyeux  ;  et  après  avoir  faict  prières 

aux  dieux  qu'ils  luy  voulussent  estre  ce  jour-lâ 
en  ayde  ,  il  rangea  ses  gents  en  bataille  ,  qu'il 
despartit  en  trois  trouppes  ,  donnant  pour  chef 
à  celle  du  milieu  Domitius  Calvinus  ,  et  à  celle 
de  la  poincte  gauche  Antonius  ,  et  luy  se  meit 
à  la  droicte  ,  choisissant  son  lieu  pour  com- 
battre en  la  dixiesme  légion  ,  contre  laquelle 
voyant  que  les  ennemys  avoyent  ordonné  toute 
leur  chevalerie  ,  il  evit  paour  quand  il  les  veit 
en  si  grand  nombre  et  en  si  brave  équipage  : 
au  moyen  de  quoy  il  feit  habilement  venir  de 
la  queue  de  sa  bataille  six  cohortes,  lesquelles 
il  meit  en  embusches  derrière  sa  poincte  droicte, 
ayant  premièrement  bien  instruict  les  souldards 
de  tout  ce  qu'ils  auroyent  à  faire  quand  la 
chevalerie  des  ennemys  viendroit  à  commen- 
cer la  charge. 

De  l'austre  costé  Pompeius  se  meit  aussy  en 
la  poincte  droicte  de  sa  bataille  ,  baillant  à 
conduire  la  gauche  à  Domitius  ;  et  Scipio  , 
beau-pere  de  Pompeius  ,  print  à  meiner  le 
milieu.  Or  s'estoyent  les  chevaliers  Romains 
tous  jectez  en  la  poincte  gauche  ,  comme  nous 
avons  desia  dict,  en  intention  d'envelopper  la 
droicte  de  Cassar  par  derrière  ,  et  de  faire  leur 
plus  grand  effort  à  l'endroict  mesme  où  estoit 
le  chef  de  leurs  ennemys,  faisants  leur  compte 
qu'il  n'y  avoit  bataillon  de  gents  de  pied  si 
profond  qui  peust  soubstenir  le  choc  d'une  si 
grosse  trouppe  de  chevalerie ,  et  qu'au  premier 
heurt  ils  fouldroyeroyent  tout,  et  leur  passe- 
royent  par-dessuz  le  ventre. 

Quand  ce  vint  sur  le  poinct  que ,  d'un  costé 
et   d'austre  ,  les  trompettes  commencèrent  à 
sonner  le  son  de  la  bataille ,  Pompeius  com- 
manda à   ses  gents  de  pied  qu'ils  se  tinssent 
fermes  en  leur  marche  ,  bien  serrez  ensemble , 
et  qu'ils  attendissent ,  sans  bouger  le  pied,  la 
course  de  leurs  ennemys  ,  jusques  à  ce  qu'ils 
feussent  prests  à  lancer  leurs  javelots.  En  quoy 
Caesar  depuis  dict  qu'il  avoit  faict  une  lourde 
fauste  ,  ne  considérant  pas  que  ceste  rencon- 
tre ,  qui  se  faict  en  courant  de  roideur  ,  oultre 
ce  qu'elle  donne  force  plus  roide  aux  premiers 
coups  ,  encores  enflamme-elle  le  courage  des 
hommes  ,  pource  que  cest  eslancement  com- 
mun de  tous  les  combattants ,  qui  courent  en- 
semble, luy  est  comme  un  soufflet  qui  l'allume. 
Ainsy  doncques  Caesar  faisoit  desia  marcher 
sa  bataille  pour  aller  commencer  la  charge  ,  il 
apperceut  l'un  de  ses  capitaines  ,  vaillant  hom- 
me et  bien  expérimenté  au  faict  de  la  guerre , 
et  duquel  il  se  fîoit  beaucoup  ,  qui  preschoit 
les  souldards  qu'il  avoit  soubz  sa  charge ,  les 
exhortant  de  bien  faire  leur  debvoir  de  com- 
battre vaillamment;  si  l'appella  par  son  nom  , 
et  luy  dict  tout  hault  :  eh  bien ,  Caius  Crassi- 
nius  ,  quelle  espérance  debvons-nous  avoir ,  et  corn* 
ment  sommes-nous  deslibere^  de  bien  faire  ce  jour- 
d'huy  ?  Adoncques  Crassinius  haulsant  la  main , 
luy  respondict  tout  hault  :  nous  vaincrons  glo- 
rieusement ce  jourd'huy  ,  Caesar  ,  et  te  promets  que 
tu  me  loueras  avant  que  ce  jour  passe  ,  ou  mort 
eu  vif.  Ces  paroles  dictes  ,  il  feut  le  premier 

qui  alla  courant  donner  dedans  les  ennemys  , 
tirant  sa  bande  après  luy  ,  qui  estoit  de  six 
vingt  hommes  ,  et  fendant  les  premiers  rangs , 
entra  avecques  grande  occision  bien  avant  de- 
dans la  bataille  des  ennemys  ,  jusques  à  ce 
qu'en  faisant  ces  grands  efforts ,  il  feut  à  la  fin 
rembarré  d'un  coup  d'estoc  qui  luy  donna 
droict  dedans  la  bouche ,  par  telle  violence  que 
la  poincte  de  l'espée  luy  vint  à  ressortir  par 
derrière  au  chignon  du  col.  Ainsy  ,  estants  jà  Bataille  en- 

,  ,         .      ,  ...  111  -M  tre  César  et 

les  gents  de  pied  au  milieu  de  la  bataille  atta-.  Pompeius. 
chez  au  combat  de  main  ,  les  gents  de  cheval 
de  la  poincte  gauche  de  Pompeius  ,  marchè- 
rent aussy  fièrement ,  eslargissants  leurs  troup- 
pes  pour  envelopper  par  derrière  la  poincte 
droicte  de  la  bataille  de  Caesar  :  mais  avant 
qu'ils  commenceassent  à  charger,  les  six  cohor- 
tes que  Cassar  avoit  meises  en  aguet  derrière 
luy  ,  se  prindrent  à  courir  droict  à  eulx  sans 
lancer  de  loing  leurs  javelots  ,  comme  ils  ont 
accoustumé  ,  ny  en  frapper  à  coups  de  main 
les  cuisses  ny  les  jambes  des  ennemys  ,  ains 
taschants  à  leur  donner  droict  dedans  les  yeulx, 
et  à  les  en  assener  au  visage  ,  suivant  que 
Caesar  leur  avo't  enseigné  ,  pource  qu'il  espe- 
roit  que  ces  jeunes  gentils-hommes  ,  qui  n'a- 
voyent  gueres  hanté  les  armes  ,  ny  accous- 
tumé  de  se  veoir  bleçez  ,  et  qui  estoyent  en  la 
fleur  de  leur  aage  et  de  leur  beaulté  ,  crain- 
dro)er.t   fort  ces   bleçeures-là  ,  et  n'arreste- 
royent  jamais  ,  tant  pour  la  crainte  du  dangier 
présent  d'y  perdre  la  vie  ,  que  pour  la  doubte 

que  leurs  beaulx  visages   n'en   demourassent 
difformes  à  l'advenir  :  comme  il  en  advint , 
car  ils  ne  peurent  oneques  souffrir  qu'on  leur 
apportast  ainsy  près  du  visage  les  poinctes  des 
javelots  ,  ains  s'esblouyrent  de  paour  quand 
ils  veirent  qu'on  leur  approcha  le  fer  luysant 
si  près  des  yeulx ,  et  tournèrent  le  dos  en  se 
couvrant   le  visage  de  paour  qu'on  ne  les  y 
césar  gagne  kleçast  :  ainsy  se  rompants  d'eulx-mesmes ,  ils 
la  bataille,    se  prindrent  finablement  à  fuyr  très-laschement 
à  val  de  route,  et  feurent  cause  de  faire  perdre 
tout  le  demourant  ;  car  ceulx  qui  les  avoyent 
rompus  coururent  incontinent  assaillir  le  ba- 
taillon des  gents  de  pied  par  derrière ,  et  les 
meirent  en  pièces. 
Voyt^sAvït.      Adoncques    Pompeius    voyant  de    l'austre 
poincte  de  sa  bataille  ses  gents  de  cheval  ainsy 
desbandez  et  escartez  en  déroute  ,  ne  feut  plus 
celuy  qu'il  estoit  auparavant ,  ny  ne  se  soub- 
vint  plus  d'estre  le  grand  Pompeius  ,  ains  res- 
semblant proprement  à  un  homme  auquel  les 
dieux  ont  osté  le  sens  ,  et  qui  est  estonné  d'une 
ruine  divinement  advenue  ,  il  se  retira  sans 
mot  dire  en  sa  tente  ,  là  où  il  s'assit  ,  atten- 
dant ce  qui  pourroit  advenir  ,  jusques  à  ce  que 
toute  son  armée  ayant  esté  deffaicte  et  meise 
en  déroute  ,  les  ennemys  vindrent  à  monter 
sur  les  remparts  qui  cloiioyent  son  camp ,  et 
à  combattre  à  coups  de  main  contre  ceulx  qui 
les  guardoyent  :  et  lors  ,  comme  estant  un  peu 
revenu  à  soy  ,  il  ne  dict  que  ceste  seule  pa- 
role  :   comment  ,  jusques  à  nostre   camp  l   et 

despouillant 

despoiiillant  à  grande  haste  sa  cotte  d'armes  et 
son  accoustrement  de  capitaine  ,  vestit  une 
robbe  convenable  à  sa  fortune ,  et  s'en  sortit 
à  la  desrobbée.  Au  reste  ,  comment  il  se  gou- 
verna depuis  ceste  fortune  ,  et  comme  s'estant 
meis  entre  les  mains  de  quelques  ./Egyptiens , 
il  fent  par  eulx  occis  meschamment ,  nous  le 
desclarons  en  sa  vie. 

Mais  lors  Csesar  entrant  dedans  le  camp  de       Paroles 
Pompeius  ,  et  y  voyant  les  corps  estendus  de  H  c£^a""e 

ceulx  qu'on  avoit  jà  tuez,  et  d'austres  qu'on  après  la  vic- 

.  v     ,.  •  toire. 

tuoit  encores  ,  se  pnnt  a  dire  en  souspirant  : 

ils  font  eulx-mesmes  ainsy  voulu  ,  et  m  ont  à  ce 
contrainct.  Car  Caius  Ccesar  ,  après  avoir  faict  tant 
de  belles  conquestes  ,  et  victorieusement  achevé  tant 
et  de  si  grosses  guerres  ,  eust  neantmoins  esté  con- 
demné  s  il  se  f eust  dessaisi  de  son  armée.  Asinius 
Pollio  dict  qu'il  prononça  la  sentence  de  ces 
paroles  en  language  Romain  ,  que  luy  depuis 
a  escriptes  en  Grec  :  et  dict  davantage  ,  que 
la  pluspart  de  ceulx  qui  feurent  meis  à  l'espée 
dedans  le  camp  ,  estoyent  valets  et  serviteurs  , 
et  qu'en  toute  la  bataille  il  ne  mourut  pas  plus 
de  six  mille  souldards.  Quant  à  ceulx  qui  feu- 
rent prins  prisonniers  ,  Caesar  en  mesla  beau- 
coup parmy  ses  légions  ,  et  pardonna  à  plu- 
sieurs personnages  de  qualité ,  entre  lesquels 
feut  Brutus ,  celuy  qui  depuis  le  tua  ;  et  dict-on 
qu'il  feut  en   grande  peine  quand  ,  après  la 
bataille ,  on  ne  le  trouva  point  soubdainement  : 
mais  depuis  il  sçeut  qu'il  estoit  vif,  et  s'estant 
venu  de  luy-mesme  rendre  à  luy  ,  il  en  feut 
Tome  V,  P  p  p 

DifFerens  fort  joveiIX-.  Si  y  eut  plusieurs  signes  qui  prog- 
prognostics  nosticquerent    l'issue    de   ceste    bataille  telle 

César?blCSàcomme  elle  feut  »  mais  le  Plus  notable  feut 
celuy  qui  advint  en  la  ville  de  Tralles  ,  oii  il 
y  avoit  dedans  le  temple  de  Victoire  une  image 
de  Cassar  :  la  terre  d'à-1'entour  estant  fort  dure 
d'elle-mesme  ,  estoit  pavée  de  pierre  encores 
plus  dure,  et  neantmoins  on  dict  qu'il  en  sour- 
dit  une  palme  tout  joignant  la  base  de  la  statue. 
Et  en  la  ville  de  Padouë  ,  Caius  Cornélius  , 
homme  excellent  en  l'art  de  deviner  ,  citoyen 
et  familier  amy  de  Titus   Livius   l'historien , 
estoit  d'adventure  ce  jour-là  assis  à  contem- 
pler le  vol  des  oyseaux ,  et  ainsy  que  Livius 
mesme  le  raconte  ,  cogneut  le  poinct  du  temps 
que  feut  la  bataille  donnée  ,  et  predict  à  ceulx 
qui  estoyent  présents   :  à  ceste  heure  propre  se 
commence  la  meslce  ;   à  ce  mesme  instant  sentre- 
chocquent  les  deux  armées.  Puis  se  r'asseant  une 
austre  fois  pour  considérer  derechef  les  oy- 
seaux ,  après  en  avoir  contemplé  les  présages, 
se  dressa  soubdain  sur  ses  pieds  ,  et  cria  tout 
hault ,  comme  s'il  eust  esté  inspiré  et  poulsé 
par  quelque  esprit  divin  :  la  victoire  est  tienne  , 
Cœsar.  De  quoy  s'esmerveillants  tous  les  assis- 
tants ,  il  osta  la  couronne  qu'il  avoit  dessuz 
sa  teste  ,  en  faisant  serment  que  jamais  ne  l'y 
remettroit   que  l'événement  n'eust  poité  tes- 
moignage  à  la  vérité  de  son  art.  Livius  afferme 
qu'il  feut  ainsy  faict. 

Au  reste ,  Caesar  ayant  donné  entière  exemp- 
tion et  affranchissement  à  la  nation  Thessa- 

lienne  ,  en  considération  de  la  victoire  qu'il 
avoit  eue  en  leur  pais,  s'en  alla  aptes  Pom- 
peius  ;  et  estant  passé  en  Asie  ,  y  affranchit 
aussy  les  Gnidiens  en  faveur  de  Theopompus, 
celuy  qui  a  faict  le  receuil  des  fables  ,  et  relas- 
cha  à  tous  les  habitants  de  l'Asie  le  tiers  des 
tributs  qu'ils  payoyent  ;  puis  arriva  en  Alexan- 
drie que  Pompeius  y  avoit  desia  esté  meis  à  Son  chagrin 
mort  :  si  eut  en  horreur  Theodotus  ,  qui  luy  ^J^Pora- 
en  présenta  la  teste  ,  tournant  le  visage  d'un  peius. 
austre  costé  pour  ne  la  point  veoir  ;  mais  bien 
print-il  son  cachet ,  et  en  le  reguardant  se  print 
à  plorer;  et  à  tous  ses  familiers  et  amys  ,  que 
le  roy  d'^Egypte  avoit  faict  arrester  ainsy  qu'ils 
alloyent  errants  par  ses  pais  ,  il  leur  teit  des 
biens  ,  et  les  guaigna  tous  à  sa  dévotion  :  sui- 
vant lesquels  offices  ,  il  escripvît  à  ses  amys  de 
Rome  que  le  plus  grand  et  le  plus  doulx  truict 
qu'il  recepvoit  de  sa  victoire  ,  estoit  qu'il  saul- 
voit  tous  les  jours  la  vie  à  quelques-uns  de  ses  ci- 
toyens qui  avoyent  porté  les  armes  contre  luy. 

Quant  à  la  guerre  qu'il  eut  en  Alexandrie,     ses  débats 
auscuns  disent  qu'elle  ne  feut  point  nécessaire  ,  avcciescon- 

...    „  .  ,  .,       seillers     du 

et  qu  il  l  entrepnnt  volontairement  peur  1  a-  roid'iEgyp- 
mour  de  Cleopatra  ;  en  quoy  il  acquit  peu  d'hon-  te* 
neur  ,  et  se  meit  sa  personne  en  grand  dan- 
gier.  Les  austres  en  rejectent  la  cou'pe  sur  les 
ministres  du  roy  d'/Egypte  ,  rnesmement  sur 
Pothinus  l'eunuque,  lequel  ayant  la  principale 
aucthorité  entre  les  serviteurs  du  roy  ,  après 
avoir  n'a  gueres  faict  occire  Pompeius  ,  et 
chassé  de  la  cour  Cleopatra  ,  espioit  encores 

secrettement  les  moyens  comme  il  en  pourroit 
austant  faire  à  Caesar  ;  à  raison  de  quoy  ,  en 
ayant  senty  quelque  vent ,  il  commencea  dès- 
lors  à  passer  les  nuicts  entières  en  bancquets  et 
festins  ,  affin  d'estre  en  plus  grande  seureté  de 
sa  personne.  Mais  oultre  ce  ,  encores  alloit  ce 
Pothinus  disant  et  faisant  ouvertement  beau- 
coup de  choses  insupportables  ,  pour  faire 
honte  et  susciter  envie  à  l'encontre  de  Caesar  : 
car  il  faisoit  distribuer  à  ses  gents  de  guerre 
le  plus  maulvais  et  le  plus  vieil  bled  qu'il  pou- 
voit  trouver  ;  et  si  les  souldards  s'en  plai- 
gnoyent ,  il  leur  respondoit  qu'il  falloit  qu'ils 
eussent  patience  ,  et  qu'ils  s'en  contentassent 
puisqu'ils  mangoyent  aux  despens  d'austruy  : 
et  à  la  table  il  ne  faisoit  servir  qu'en  vaisselle 
de  bois  et  de  terre  ,  disant  que  Caesar  avoit  eu 
toute  celle  d'or  et  d'argent  pour  quelque  debte, 
à  cause  que  le  père  du  roy ,  qui  lors  regnoit 
en  ^Egypte  ,  debvoit  à  Caesar  un  million  et 
sept  cent  cinquante  mille  escus  ,  dont  Caesar 
auparavant  en  avoit  remeis  les  sept  cent  cin- 
quante mille  à  ses  enfants.  Mais  lors  il  de- 
manda le  million  qui  restoït  pour  en  payer 
ses  gents  ;  à  quoy  Pothinus  luy  respondict  que 
pour  lors  il  feroit  mieulx  de  s'en  aller  à  la 
poursuite  de  ses  austres  affaires  ,  qui  luy  es- 
toyent  de  plus  grande  conséquence  ,  et  que 
puis  après  il  recouvreroit  tout  à  loisir  une 
austre  fois  sa  debte  avecques  la  bonne  grâce 
du  roy. 

Caesar  luy  replicqua  qu'il  n'avoit  que  faire 

du  conseil  des  ^Egyptiens  pour  ses  affaires  ; 
mais  qu'il  vouloit  estre  payé  ;  et  secrettement 
manda  à  Cleopatra  ,  qui  estoit  aux  champs  ,   Sa  «nom- 

,    <.  •  •<  •      tfC     3V6C 

qu  elle  revinst  :  et  elle  prenant  en  sa  compai-  cleopatra. 
gnie  Apollodorus  ,  Sicilien  ,  seul  de  tous  ses 
amys  ,  se  meit  dedans  un  petit  bateau  ,  sur  le- 
quel elle  vint  aborder  au  pied  du  chasteau 
d'Alexandrie  qu'il  estoit  jà  nuict  toute  noire  ; 
et  n'ayant  moyen  d'y  entrer  austrement  sans 
estre  cogneuë  ,  elle  s'estendit  tout  de  son  long 
dessuz  un  faisceau  de  hardes  qu'Apollodorus 
plia  et  lia  par-dessuz  avecques  une  grosse  cour- 
roye  ,  puis  le  chargea  sur  son  col  ,  et  le  porta 
ainsy  dedans  à  Caesar  par  la  porte  du  chasteau. 
Ce  feut  la  première  emorche  ,  à  ce  qu'on  dict , 
qui  attira  Caesar  à  l'aimer  ,  pource  que  ceste 
ruse  luy  feit  appercevoir  qu'elle  estoit  femme 
de  gentil  esprit  :  mais  depuis  ,  quand  il  eut 
cogneu  sa  doulceur  et  bonne  grâce  ,  il  en  feut 
encores  bien  plus  esprins ,  et  la  remeit  en  bonne 
amitié  avecques  le  roy  son  frère ,  soubz  con- 
dition qu'elle  regneroit  aussy  quand  et  luy. 

Si  feut  pour  ceste  reconciliation  préparé  un  il  découvre 
grand  festin  ,  auquel  le  barbier  de  Caesar  ,  qui  Jf0n°dePPo- 
estoit  l'un  de  ses  esclaves  ,  la  plus  craintifve  thinus.ctil 
personne  du  monde  ,  ne  laissant  rien  à  fure- 
ter ,  rechercher  et  aureiller ,  pour  ceste  def- 
fiance  naturelle   qu'il  avoit  ,   descouvrit  que 
Pothinus  et  Achillas  dressoyent  une  embusche 
à  son  maistre  pour  le  tuer.  Ce  que  Caesar  ayant 
avéré,  meit  bonnes  etseures  guardes  à  l'entour 
de  la  salle  où  se  faisoit  le  festin ,  si  bien  qu'il 

occh  Pothinus  luy-mesme  :  mais  Achillas  se 
saulva  de  vistesse  ,  et  s'enfuyt  au  camp  du 
roy  ,  là  où  il  suscita  une  aangiereuse  et  mal* 
aysée  guerre  à  Caesar  ,  pource  qu'avecques 
bien  peu  de  gents  qu'il  se  trouvoit  lors  à  l'en- 
tour  de  luy  ,  il  avoit  à  combattre  une  grosse 
et  puissante  ville. 

Mais  le  premier dangier  auquel  il  se  trouva, 
feut  la  fauste  d'eau  ,  pource  que  ses  er.nemys 
feirent  boucher  et  fermer  les  canaulx  par  les- 
quels l'eau  venoit  de  la   rivière  au  chasteau. 
Le  second  feut  que  ,  voyant  comme  les  enne- 
mys  venoyent  pour  luy  oster  ses  vaisseaux  ,  il 
feut  contrainct  de  repoulser  ce  péril  avecques 
le  feu  ,  lequel  brusla   quand  et  l'arcenal   où 
estoyent  les  vaisseaux  ,  celle  grande  et  tant 
renommée  librairie  d'Alexandrie.  Le  troisiesme 
feut  en  la  bataille  navale  ,  qui  se  donna  près 
de  la  tour  du  Pbar ,  là  où  voulant  aller  secourir 
ses  gents  qui  combattoyent  en  la  mer,  il  saulta 
de  dessuz  le  mole  ou  la  leivée  dedans  un  ba- 
teau :  ce  que  voyants  les  ./Egyptiens  ,  voguè- 
rent de  tous  costez  celle  part  ,  et  luy  se  jec- 
tant  dedans  la  mer ,  se  saulva  à  nage  en  grande 
peine  et  avecques  grande  difficulté.  Et  dict-on 
que  ce  feut  là  que  ,  tenant  plusieurs  papiers  en 
l'une  de  ses  mains  ,  il  ne  les  lascha  jamais  ,  ains 
les  tint  tousiours  hors  de  l'eau  en  nageant  de 
de  l'austre  main  ,  combien  qu'on  luy  tirast  ce- 
pendant infinis  coups  de  traict ,  et  qu'il  feust 
contrainct  de  se  plonger   souvent   en    l'eau: 
mais  le  bateau  feut  incofttmeru;  meijs  à  fond. 

Et  fmablement  le  roy  s'estant  retiré  devers      il  fait  la 

•     r  •  1  i   /->  guerre    aux 

ses  gents  ,  qui  raisoyent  la  guerre  a  Laesar ,  égyptiens , 

il  luy  alla  à  Fencontre  ,  et  luy  domina  la  ba-  "!l  iesd«- 
...  J  ,. ,  .  J  ,„.        fait  sur  mer. 

taille  ,  qu  a  guaigna  avecques  grande  effusion 

de  sang  :  mais  quant  au  roy  ,  il  ne  comparut 

ny  nefeut  veu  oncques  puis  ;  à  raison  de  quoy 

il  establit  royne  dVEgypte  sa  sœur  Cleopatra  ,     I}  étaMit 

laquelle  estant  grosse  de  luy ,  peu  de  temps  ciéopatra 

après  accoucha  d'un  fils  ,  que  ceulx  d'Alexan-  gy£teei 

drie  appellerent  Caesarion  :  et  luy  s'en  alla  en 

la  Syrie  ,  et  de  là  se  promeinant  par  l'Asie  ,  il 

eut  nouvelles  comme  Domitius  ,  ayant  esté 

derTaict  en  bataille  par  Pharnaces,  fils  de  Mithri- 

dates  ,  s'en  estoit  fuy  du  royaulme  de  Pont 

avecques  bien  peu  de  gents  ,  et  que  ce  roy 

Pharnaces  ,  poursuivant  sa  victoire  avecques 

une  convoitise  insatiable  ,  ne  se  contentoit  pas 

d'avoir  jà  occupé  la  Bithynie  et  la  Cappadocie , 

ains  tentoit  encores  l'Arménie  ,  qu'on  appelle 

la  Mineure  ,  suscitant  tous  les  roys,  princes 

et  potentats  de  ceste  Marche  là  à  l'encontre 

des  Romains. 

Si    dressa   incontinent  Cœsar   son    chemin     _,        . 

....  •    ,      •  1  II  marche 

droict  celle  part  avecques  trois  légions  ,  et  luy  contre  le 
donna  une  grosse  bataille  près  la  ville  de  Zela,  ^{^aîne 
en  laquelle  il  luy  me  t  en  pièces  toute  son  son  armée 
armée  ,  et  le  deschassa  de  tout  le  royaulme  de  en  pie£ 
Pont  ;  et  pour  donner  à  entendre  la  soubdai- 
neté  de  ceste  victoire  ,  Fescripvant  à  Rome  à 
l'un  de  ses  amys  ,  Anitius  ,  il  luy  manda  ces 
trois  paroles  seulement ,  Veni  ,  Vidi  ,  Vici  , 
c'est-à-dire  ,  je  vins ,  je  vis  ,  je  vainquis.  Mais 

ces  paroles  ,  pour  avoir  presque  une  semblable 
cadence  en  language  Romain  ,  ont  une  grâce 
de  briefveté  plus  plaisante  à  l'ouye,  qu'elle  ne 
se  peust  rencontrer  en  austre  langue. 
César  don-      Cela  faict  ,  il  repassa  en  Italie  ,  et  s'en  re- 
ikencePases  tourn^  à  Rome  ,  finissant  l'année  pour  laquelle 
soldats.        il  avoit  esté  esleu  dictateur  la  seconde  fois , 
là  où  cest  office  ,  paravant  luy  ,  n'avoit  jamais 
esté  annuel  :  si  feut  esleu  consul  pour  l'année 
ensuivant  ;  mais  on  le  blasma  fort  de  ce  que 
ses  gents  de  guerre  ,  en  une  mutination  ayants 
tué  deux  personnages  de  dignité   prsetoriale  , 
Cosconius  et  Galba  ,  il  n'en  feit  jamais  austre 
punition  ny  austre  démonstration  ,  qu'au  lieu 
de  les  appeller  souldards ,  il  les  appella  citoyens  , 
er  leur  donna  à  chascun  pour  teste  la  valeur  de 
cent  escus,  et  de  grandes  terres  dedans  l'Italie. 
Aussy  luy  donna -on  grand  blasme  pour  les 
insolences   furieuses  et  forcenées  que  faisoit 
Dolabella    pour   l'avarice    d'Anitius  ,  et    les 
yvrongneries  d'Antonius  et   de    Cornificius  , 
qui  faisoit  desmolir  et  rebastir  la  maison  de 
Pompeius ,  comme  n'estant  pas  suffisante  pour 
luy  ,  dont  les  Romains  estoyent  fort  mal  con- 
tents. Caesar  n'ignoroit  point  tout  cela  ,  et  eust 
bien  voulu  que  les  choses  n'eussent  point  esté 
telles  :  mais  pour  parvenir  aux  fins  où  il  pre- 
tendoit ,  il  estoit  contrainct  se  servir  de  tels 
ministres,  qui  le  secondoyent  en  ses  desseings, 
en" Sue      Or  depuis  la  bataille  de  Pharsale  ,  Cato  et 
contre  Sci-  Scipio  s'en  estants  fuys  en  Africque  ,  et  s'y 

pio  et  d'au-  .  T   ,        .    .  i  -i 

lies.  estant  le  roy  Juba  joinct  avecques  eiux  ,  us 

avoyent 

avoyent  assemblé  une  grosse  et  puissante  ar- 
mée :  parquoy  Caesar  se  résolut  de  leur  aller 
faire  la  guerre.  Si  passa  environ  le  cœur  d'hy- 
ver  en  la  Sicile  ,  là  où  ,  affin  de  retrancher  à 
ses  souldards  et  capitaines  toute  espérance 
d'y  faire  long  séjour  ,  il  s'alla  loger  sur  la 
grève  mesme  de  la  marine  ,  et  au  premier  vent 
propice  s'embarqua  avecques  trois  mille  hom- 
mes de  pied  ,  et  quelque  petit  nombre  de  gents 
de  cheval  ;  puis  les  ayants  meis  en  terre  avant 
qu'ils  s'en  apperceussent  ,  il  se  r'embarqua  de- 
rechef pour  aller  quérir  les  austres  ,  craignant 
qu'il  ne  leur  advinst  quelque  malencontre  au 
passage;  et  les  ayant  trouvez  par  le  chemin  ,  les 
conduisit  tous  en  son  camp  ,  là  où  estant  ad- 
verty  que  ses  ennemys  se  confioyent  en  un 
ancien  oracle ,  qui  portoit  que  c'estoit  chose 
fatalement  destinée  à  la  famille  de  Scipio,  que 
d'estre  victorieux  en  Africque  :  on  ne  sçayt 
«'il  le  feit  par  mocquerie  en  mespris  du  chef 
de  ses  ennemys ,  Scipio  ,  ou  bien  si  ce  feut  à 
bon  escient  pour  s'attribuer  le  présage  du  nom, 
mais  comment  que  ce  feust ,  en  toutes  les  ren- 
contres ,  escarmouches  et  batailles  de  celle 
guerre  ,  il  donna  tousiours  la  superintendmce 
de  son  armée  à  un  personnage  de  bien  petite 
qualité  ,  et  dont  on  ne  faisoit  compte  quel- 
conque ,  pource  qu'il  estoit  extraict  de  la  race 
des  Scipio  Africains  ,  et  de  faict  s'appelloit 
Scipio  ,  surnommé  Salludon  ,  auquel  il  don- 
noit  la  prééminence  ,  comme  s'il  eust  esté 
capitaine  en  chef,  toutes  les  fois  qu'il  falloit 
Tome  V.  Q  q  q 


490  JULIUS    C  £  S  A  R. 

combattre  ;  et  estoit  contrainct  de  souvent  aller 
harceler  ses  ennemys  ,  pource  que  ny  les 
hommes  en  son  camp  n'avoyent  abondance 
de  bleds  ,  ny  les  bestes  de  fourrage  ,  ains  es- 
toyent  les  gents  de  guerre  contraincts  de  pren- 
dre de  la  mousse  et  de  l'algue  qui  croist  en  la 
mer,  après  en  avoir  lavé  la  saleure  avecques  de 
l'eau  doulce  ,  pour  la  donner  à  manger  à  leurs 
chevaulx  ,  parmy  quelque  peu  de  celle  herbe 
que  l'on  appelle  dent  de  chien  ,  pour  luy  don- 
ner goust ,  à  cause  que  les  Nomadiens  ,  qui 
sont  chevaulx  légers  ,  et  hommes  fort  dispos 
et  en  grand  nombre  ,  survenoyent  en  un  mo- 
ment partout ,  et  tenoyent  toute  la  campaigne 
à  l'environ  ,  de  sorte  qu'on  ne  s'osoit  escarter 
du  camp  pour  aller  au  fourrage. 

Et  un  jour  ,  comme  les  hommes  d'armes 
s'amusassent  à  reguarder  un  Africain  ,  lequel 
faisoit  merveilles  de  baller  et  de  jouer  de  la 
fleuste  ,  eulx  estants  assis  en  grand  plaisir ,  et 
ayants  cependant  baillé  leurs  chevaulx  à  leurs 
valets ,  les  ennemys  ,  par  une  soubdaine  sur- 
prinse  ,  les  enveloppèrent  de  toutes  parts  ,  et 
en  tuèrent  sur  le  champ  une  partie  ;  et  chas- 
sants les  austres  à  val  de  route  ,  les  poursui- 
virent jusques  à  entrer  pesle-mesle  dedans  leur 
camp  parmy  eulx  :  et  si  n'eust  esté  que  Cœsar 
en  personne  ,  et  avecques  luy  Asinius  Pollio  , 
sortants  du  camp  y  allèrent  au  secours  ,  et 
arrest.rent  les  fuyants  ,  la  guerre  ce  jour-là 
eust  esté  toute  parachevée. 

Encores  y  eut-il  une  austre  rencontre  où  les 

ennemys  eurent  le  meilleur  ,  en  laquelle  on 
dict  que  Caesar  ,  prenant  au  collet  le  porte- 
enseigne  qui  portoit  l'aigle,  l'arresta  par  force, 
et  luy  faisant  tourner  le  visage  ,  luy  dict  :  ccsc 
là  où  sont  les  ennemys. 

Ces  avantages  esleiverent  le  cœur  à  Scipio  , 
et  luy  donnèrent  hardiesse  de  vouloir  hazarder 
la  bataille,  et  laissant  d'un  costé  Afranius,  et 
de  l'austre  costé  le  roy  Juba  campez  assez  près 
l'un  de  l'austre  ,  il  se  meit  à  fortifier  un  logis 
près  la  ville  de  Thapsacque ,  au  dessuz  du  lac , 
pour  leur  servir  de  fort  et  de  seure  retraicte 
à  tous  en  ceste  bataille  :  mais  ainsy  comme 
il  travailloit  après  ,  Caesar  ayant  traversé  en 
extresme  et  incroyable  diligence  ,  un  grand 
pais  de  bois  par  des  advenues  dont  on  ne  se 
doubtoit  point ,  en  surprint  les  uns  par  der- 
rière, et  assaillit  les  austres  par  devant  au 
desprouveu ,  de  manière  qu'il  les  meit  tous 
en  déroute ,  et  leur  feit  prendre  la  fuite  :  puis 
suivant  ceste  première  poincte  de  l'occasion 
et  le  cours  de  sa  bonne  fortune ,  il  alla  tout 
d'une  tire  assaillir  le  camp  d'Afranius ,  qu'il 
print  aussy  de  primsault,  et  celny  des  Nomades 
semblablement ,  s'en  estant  le  roy  Juba  fuy , 
tellement  qu'en  une  petite  partie  d'un  seul  jour, 
il  print  trois  camps,  et  tua  sur  le  champ  cin- 
quante mille  hommes  de  ses  ennemys  sans  per- 
dre que  cinquante  souldards   des  siens. 

Ainsy  racontent  en  somme  le  discours  de 
ceste  bataille  auscuns  des  historiens  :  mais  il 
y  en  a  d'austres  qui  escripvent  qu'il  n'assista 

Qqq  * 

pas  en  personne  à  l'exécution  ,  pource  que 
comme  il  ordonnoit  ses  gents  en  bataille,  l'ac- 
cès du  mal  caducque  ,  auquel  il  estoit  subject, 
lesurprint,  et  que  sentant  bien  qu'il  luy  vouloit 
venir ,  avant  qu'il  en    eust  le  sens  troublé , 
et  qu'il  en  feust  totalement  saisi  ,    il  se  feit 
emporter  en  un  chasteau  ,  près  du  lieu  auquel 
se  donna  la  bataille ,  là  où  il  se  tint  en  repos , 
jusques  à  ce  que  l'accès  de  sa  maladie  feust 
entièrement  passé. 
Il  fait  mou-      Quant  à  ceulx  qui  eschapperent  de    ceste 
5pauxPde"  bataille,  personnages  de  dignité  praetoriale  ou 
ses  ennemis,  consulaire,  plusieurs  se  définirent  eulx-mesmes, 

et  tache  de  .    .,        *  .  .  7 

se  saisir  de  quand  ils  se  veirent  prisonniers ,  et  plusieurs 
Cato#  aussy  en  feit  mourir  Caesar  :  mais  désirant  pou- 

voir tenir  sur  tous  les  austres  Cato  vif  en  sa 
puissance  ,  il  tira  incontinent  à  la  plus  grande 
haste  qu'il  luy  feut  possible ,  vers  la  ville  d'Uti- 
que ,  que  Cato  avoit  prins  à  guarder  et  def- 
fendre,  au  moyen  dequoy  il  ne  s'estoit  point 
trouvé  en  la  bataille  :  toutesfois  estant  par  le 
chemin  certifié  qu'il  s'estoit  luy-mesme  deffaict 
de  sa  propre  main,  il  monstra  bien  esvidem- 
ment ,  qu'il  en  feut  fort  marry  :  mais  en  quelle 
part ,  ne  pour  quelle  occasion  ,  on  n'en  sçait 
rien.  Vray  est  qu'il  dictbien  sur  l'heure,  o,  Cato, 
je  le  porte  envie  de  ceste  tienne  mort ,  puis  que  tu 
Catos'étant  m  as  envi^  la  gloire  de  te  saulver  la  vie.  Ce  neant- 

tué  lui  mê-  moins  le  libvre  qu'il  escripvit  depuis  à  l'en- 

me  ,   Cé>ar  ,     ,-, 

écrit  contre  contre  de  Cato  mort  ,  ne  monstre  point  appa- 

lui.  rence  de  cœur  amolly  ny  addoulcy  envers  luy. 

Et  comme  luy  eust-il  pardonné  ,  s'il  l'eust  tenu 

vivant  en  sa  puissance ,  veu  que  contre  luy 
mort  il  espandit  une  si  violente  cholere  ?  Tou- 
tesfois  on  conjecture  qu'il  luy  eust  pardonné, 
par  l'humanité  dont  il  usa  envers  Cicero ,  en- 
vers Brutus  ,  et  infinis  austres ,  qui  avoyent 
porté  les  armes  contre  luy  :  et  dict  -  on  qu'il 
escripvit  ce  libvre ,  non  tant  par  rancune  qu'il 
eust  à  l'encontre  du  mort,  que  par  une  ambi- 
tion civile  ,  pour  une  telle  occasion  ;  Cicero 
avoit  escript  un  livre  à  la  louange  de  Cato, 
et  l'avoit  intitulé  Cato.  Ce  libvre  ainsy  qu'on 
peust  penser,  feut  fort  bien  receuilly,  comme 
estant  composé  par  un  très-eloquent  orateur  , 
et  sur  un  fort  bel  argument.  Caesar  en  feut  bien 
mal  content,  estimant  que  loiier  celuy,  de  la 
mort  duquel  il  avoit  esté  cause  ,  n'estoit  austre 
chose  que  l'accuser  luy-mesme,  et  pour  ceste 
cause  escripvit  un  libvre  à  l'encontre  ,  dedans 
lequel  il  ramasse  plusieurs  charges  et  impu- 
tations qu'il  mit  suz  à  Cato  ;  le  libvre  est  inti- 
tulé Anù-Cato.  L'un  et  l'austre  libvre  jusques 
aujourd'huy  a  encores  beaucoup  de  partisans 
qui  les  deffendent ,  les  uns  pour  l'affection  qu'ils 
portent  à  la  mémoire  de  Cssar ,  et  les  austres 
à  celle  de  Cato. 

Mais  retourné  qu'il  feut  de  l'Afrique  à  Rome ,     césar  ob- 
tout  premièrement  it  feit  une  harangue  devant  e^es"015, 
le  peuple ,  en  laquelle  il  magnifia  et  loua  fort  triomphale» 
haultement  ceste  sienne  victoire  dernière,  di-  a  Rome' 
sant  qu'il  avoit  acquis  à  l'empire  Romain  tant 
de  pais  ,  qu'il  pourroit  fournir  à  la  chose  pu- 
blicque  deux  cent  mille  minots  de   bled  de 

rente  par  chascun  an  ,  et  deux  millions  de  Iib- 
vres  d'huile, puis  feit  trois  entrées  triumphales, 
l'une  de  l'jEgypte ,  l'austre  du  royaulme  de 
Pont,  et  la  troisiesme  de  l'Afrique,  non  pour 
y  avoir  deffaict  Scipio  ,  mais  le  roy  Juba,  le 
fils  duquel ,  qui  avoit  atissy  nom  Juba  ,  estant 
lors  un  jeune  enfant ,  feut  meiné  captif  en  la 
monstre  de  ce  triumphe.  Ceste  captivité  luy 
a  esté  très-heureuse ,  ayant  faict  qu'au  lieu  qu'il 
feust  demouré  un  Barbare  Nomadien  ,  il  a  de- 
puis par  le  moyen  de  Testude  qu'il  feit  en  sa 
prison ,  esté  nombre  entre  les  plus  sçavants 
historiographes  des  Grecs. 
II  fait  des  Après  ces  trois  triumphes  il  feit  de  grands 
festins  et     dons  à  ses  gents  de  guerre,  et  pour  guaigner 

Cl CS    JCUX3U*  i  |     •  i  * 

peuple, que  la  grâce  du  commun  populaire,  reit  de  grands 
les  guerres  festins  publics  et  des  jeux  aussy  :  car  il  festoya 
avoïent  ré-  tout  le  peuple  Romain  à  un  coup  ,  en  vingt 
^uit  a  moi-  et  {jeux  m\[\e  tables ,  et  luy  donna  le  passe- 
temps  de  veoir  combattre  plusieurs  coupples 
d'escrimeurs  à  oultrance,  et  des  batailles  na- 
vales en  mémoire  de  sa  fille  Julia ,  qui  estoit 
decedée  long -temps  auparavant  :  puis  après 
tous  ces  esbattements  feut  faicte  la  reveué  et 
le  dénombrement  accoustumé  du  peuple,  au- 
quel feut  trouvé  au  lieu  de  trois  cent  vingt 
mille  chefs  de  citoyens,  qui  y  estoyent  aupa- 
ravant, cent  cinquante  mille  seulement ,  tant 
ceste  guerre  civile  avoit  apporté  de  calamité 
et  de  perte  à  la  chose  publicque ,  et  tant  elle 
avoit  consumé  grand  nombre  de  peuple  Ro- 
main, sans  encores  parler  des  maulx  et  mi- 

seres  qu'elle  avolt  causées  au  reste  de  l'Italie , 
et  aux  austres  provinces  de  l'empire  Romain. 

Toutes  ces  choses  achevées,  il  feut   esleu     césar  dé- 
consul pour  la  quatriesme  fois,  et  s'en  alla  en  fait  les  deux 

TT  r  /?  »       i  -.fils  dePom- 

Hespagne  pour  y  taire  la  guerre  aux  entants  peiusenEs- 
de  Pompeius ,  lesquels  estoyent  encores  jeunes  :  Pa6ne* 
mais  neantmoins  avoyent  assemblé  une  mer- 
veilleusement grosse  et  puissante  armée ,  et  si 
monstroyent  avoir  le  courage  et  la  hardiesse 
digne   de  commander  à  une  telle  puissance , 
de  sorte  qu'ils  meirent  Caesar  en  extresme  dan- 
gier  de  sa  propre  vie.  La  plus  grande  bataille 
qui    feust  donnée  entre   eulx  en  toute  ceste 
guerre  ,  feut  près  la  ville  de  Munda ,  en  la- 
quelle Caesar  voyant  ses  gents  fort  pressez , 
et  ayants  beaucoup  d'afïaires  à  soubstenir  les 
ennemys  ,  se  jecta  à  travers  la  meslée  des  com- 
battants ,  criant  aux  siens  ,  s'ils  n'avoyent  aus- 
trement  point  de  honte  de  se  laisser  battre  , 
qu'ils  le  prinssent  au  corps ,  et   le   livrassent 
eulx-mesmes  de  leurs  propres  mains  à  ses  jeunes 
enfants  ,  et  ainsy  avecques  tout  l'extresme  ef- 
fort qu'il  peust  faire  ,  ayant  à  toute  peine  faict 
reculer  et  fuyr  les  ennemys ,  il  en  tua  sur  le 
champ  plus  de  trente  mille ,  et  en  perdit  des 
siens  mille  les  meilleurs  qu'il  eust. 

Après  ceste  bataille ,  se  retirant  en  son  logis 
il  dict  à  ses  familiers  ,  que  plusieurs  fois  aupara- 
vant il  avoit  combattu  pour  la  victoire  ,  mais 
qu'à  ceste  dernière  seule  il  avoit  combattu  pour 
saulver  sa  propre  vie.  Il  guaigna  ceste  bataille 
le  jour  propre  de  la  teste  des  Bacchanales ,  au- 

quel  on  dict  que  Pompeius  ,  le  père  ,  estoît 

sorty  de  Rome,  pour  aller  commencer  ceste 

guerre  civile ,  et  y  eut  entre-deux  quatre  ans 

L'entrée    entiers   de  distance.  Quant  à  ses  enfants,  le 

triomphale  pius  jeune  se  saulva  de  la  bataille  :  mais  peu 

quil  fait  a     *  '  v  .r    , 

Rome  après  de  jours  après  Didius  apporta  la  teste  de  1  aisne. 
te  "faitmur-  ^este  guerre  feut  la  dernière  de  celles  de  Caesar, 
murer  les  mais  l'entrée  triumphale  qu'il  en  feit  à  Rome , 
despleut  austant  et  plus  aux  Romains  que  chose 
qu'il  eust  point  encores  faicte ,  pource  qu'il 
n'avoit  point  deffaict  des  capitaines  estrangiers , 
ny  des  roys  Barbares  ,  ains  avoit  ruiné  les  en- 
fants du  plus  grand  personnage  qui  feust  en 
Rome ,  à  qui  la  fortune  avoit  esté  contraire , 
et  en  ayant  esteinct  la  race ,  on  n'estimoit  point 
qu'il  luy  feust  bien-seant  de  triumpher  ainsy 
des  calamitez  de  son  pais  ,  en  s'esjouyssant 
d'une  chose  ,  pour  laquelle  deffendre  il  n'avoit 
qu'une  seule  excuse  envers  les  dieux  et  envers 
les  hommes ,  c'est  que  ce  qu'il  en  faisoit ,  il 
le  faisoit  par  contraincte  ,  de  tant  plus  mes- 
mement  que  jamais  auparavant  il  n'avoit  en- 
voyé ny  lettres  ny  message  au  public,  pour 
victoire  quelconque ,  qu'il  eust  obtenue  ny 
guaignée  en  toutes  ces  guerres  civiles,  ains  en 
avoit  tousiours  de  honte  rejecté  la  gloire. 
Il  est  élu  Ce  nonobstant  les  Romains  fleschissants  à 
dictateur  Sa  fortune  et  recepvants  le  mors  en  la  bou- 
perpetue .  c^e  ^  ^  cause  qu'ils  estimoyent  que  la  princi- 
paulté  d'un  seul  leur  donneroit  moyen  de  res- 
pirer un  petit  de  tant  de  maulx  et  de  misères 
qu'ils  avoyent  endurées  en  ces  guerres  civiles, 

ils 

ils  l'esl  eurent  dictateur  perpétuel  pour  toute 
sa  vie.  Cela  estoit  manifestement  une  tyrannie 
certaine ,  pource  qu'on  adjoustoit  à  la  soubve- 
raine  puissance  et  plein  pouvoir  de  la  dicta- 
ture ,  le  non  craindre  d'en  estre  jamais  déposé. 
Et  lors  Cicero  commencea  à  mettre  en  avant 
au  sénat ,  qu'on  luy  decernast  des  honneurs , 
dont  la  grandeur  estoit  encores  auscunement 
humaine ,  mais  il  y  en  eut  d'austres  depuis,  qui 
luy  en  adjousterent  d'excessifs  :  et  faisants  à 
l'envy  les  uns  des  austres ,  à  qui  plus  luy  en 
donneroit ,  le  rendirent  odieux  et  fascheux  à 
ceulx-mesmes  qui  luy  estoyent  les  plus  équi- 
tables, pour  la  haultesse  desmesurée,  et  l'im- 
portunité  des  honneurs ,  prééminences  et  pre- 
rogatifves ,  qu'ils  luy  décernèrent  :  aussy  dict- 
on que  ceulx  qui  le  hayssoyent  ,  n'y  favori- 
sèrent pas  et  n'y  tindrent  pas  moins  la  main 
que  ceulx  qui  le  flattoyent,  affin  qu'ils  eussent 
plus  grandes  occasions  de  conspirer  contre 
luy,  et  qu'il  semblast  qu'avecques  plus  justes 
querelles  ,  ils  eussent  attenté  contre  sa  per- 
sonne. 

Car  au  demourant,  quant  à  luy ,  depuis  qu'il    Honneurs 
eut  achevé  ses  guerres  civiles ,  il  se  porta  de  ^cernés°niî 
sorte  qu'on  n'eust  sçeu  que  reprendre  en  luy,  n'en   abuse 
et   me  semble   que  rneritoirement  et  à  bon  [°^  'c^_ 
droict  feut  décerné  lors  entre  austres    hon-  cun  fort 
neurs ,  qu'on  feroit  bastir  un  temple  de  clé- 
mence, pour  luy  rendre  grâces  de  l'humanité 
dont  il  avoit  usé  en  sa  victoire  ;  car  il  pardonna 
à  plusieurs  de  ceulx  qui  avoyent  porté  les  armes 

Tome  r.  Rrr 

et  faict  la  guerre  contre  luy ,  et  qui  plus  est, 
donna  des  honneurs  et  offices  de  la  chose  pu- 
blicque  à  quelques-uns  d'eulx ,  comme  à  Cussius 
.et  à  Brutus,  entre  austres ,  qui  tous  deux  estoyent 
prêteurs.  Et  ayants  esté  les  images  de  Pompeius 
abbattués,  il  les  feit  redresser  :  à  raison  dequoy 
Cicero  dict  alors ,  que  Cœsar  en  releivant  les 
images  de  Pompeius  ,  avoit  asseuré  les  siennes. 
Et  comme  ses  amys  luy  conseillassent  qu'il 
prinst  des  guardes  pour  la  seureté  de  sa  per- 
sonne ,  et  auscuns  d'eulx  se  présentassent  à 
l'en  servir,  il  ne  voulut  oneques  le  faire,  di- 
sant, qu'il  valoit  mieulx  mourir  une  fois,  que 
tousiours  attendre  la   mort  en  crainte  :  mais 
pour  acquérir  l'amour  et  la  bien-veuillance  du 
peuple ,  comme  la  plus  honnorable  et  la  plus 
seure  guarde  qu'il  eust  sçeu  avoir,  il  feit  dere- 
chef des  festins  publics  ,  et  des  données  et  dis- 
tributions générales  de  bled  :  et  pour  aussy 
gratifier  aux  gents  de  guerre  ,  il  repeupla  plu- 
sieurs villes  ,  qui  par  le  passé  avoyent  esté  des- 
truictes ,  où  il  logea  ceulx  qui  n'avoyent  point 
de  retraicte  ,  dont  les  plus  nobles  et  les  princi- 
pales feurent  celles  de  Carthage  et  de  Corinthe  , 
et  advint  que  tout  ainsy  comme  elles  avoyent 
toutes  deux  esté  paravant  prinses  et  destruictes 
ensemble  ,  aussy  feurent-elles  alors  repeuplées 
en  un  mesme  temps. 

Et  quant  aux  hommes  de  qualité,  il  les  guai- 
gna  aussy ,  promettant  aux  uns  des  praeteures 
et  des  consulats  à  l'advenir  ,  et  aux  austres 
d'austres  honneurs  et  prééminences,  et  à  tous 

en  gênerai  bonne  espérance ,  faschant  à  se  faire 
par  tous  moyens  que  chascun  feust  content 
de  sa  domination  :  tellement  qu'estant  l'un  des 
consuls  ,  nommé  Maximus  ,  par  cas  fortuit  dé- 
cédé un  jour  avant  la  fin  de  son  consulat, 
il  desclara  consul,  pour  ce  jour  qui  restoit 
seulement ,  en  son  lieu ,  Canilius  Rebilius  ,  en 
la  maison  duquel  comme  tout  le  monde  allast 
pour,  le  saluer ,  et  s'esjouyr  avecques  luy  de  sa 
promotion,  comme  est  la  coustume  de  faire 
aux  magistrats  nouvellement  esleus  ,  Cicero 
en  se  jouant  dict,  hastons-nous  d'y  aller,  devant 
que  son  consulat  expire. 

Au  reste ,  Caesar  estant  nay  pour  faire  toutes  césar  ne 
grandes  choses,  et  ayant  de  sa  nature  le  cœur  vt°"v™ * rr"" 
convoiteux  de  grand  honneur,  les  prosperitei  pos.se  pré- 

.  °  ..  ,  ,      pare  à  de 

de  ses  conquestes  et  prouesses  passées,  ne  le  grandescon- 
convierent  point  à  vouloir  jouyr  en  paix  et  quêtes, 
en  repos  du  fruict  de  ses  labeurs  ,  ains  plustost 
Teschaufferent  et  l'encouragèrent  à  en  vouloir 
entreprendre  encores  d'austres  pour  Tadvenir, 
luy  engendrants  tousiours  de  plus  en  plus  ima- 
ginations de  plus  haultes  entreprinses  et  désir 
de  gloire  nouvelle,  comme  si  la  présente  feust 
desia  toute  usée.  Laquelle  passion  n'estoit  austre 
chose  qu'une  jalousie  et  aemulation  de  soy- 
mesme ,  ne  plus  ne  moins  que  d'une  austre  per- 
sonne, et  une  obstination  de  se  vouloir  tou- 
siours vaincre  soy-mesme,  combattant  tou- 
siours en  luy  l'espérance  de  l'advenir  avecques 
la  gloire  du  passé,  et  l'ambition  de  ce  qu'il 
desiroit  faire  avecques  ce  qu'il  avoit  desia  faict. 

Rrr  z 

Car  il  avoit  proposé ,  et  faisoit  desia  ses 
préparatifs  pour  aller  guerroyer  les  Parthes ,  et 
après  les  avoir  subjuguez  passer  par  l'Hyrca- 
nie  ,  et  en  environnant  la  mer  Caspiene  et  le 
mont  de  Caucase ,  revenir  guaigner  le  royaulme 
de  Pont ,  pour  puis  après  entrer  en  la  Scy  thie  :  et 
ayant  couru  tout  le  pays  et  toutes  les  nations 
et  provinces  voisines  de  la  grande  Germanie, 
et  la  Germanie  mesme ,  s'en  retourner  à  la  fin 
par  la  Gaule  en  Italie,  et  estendre  ainsy  l'em- 
pire Romain  à  la  ronde ,  de  sorte  qu'il  feust 
de  toutes  parts  borné  de  la  grande  mer  Oceane. 
Mais  cependant  que  ce  voyage  s'apprestoit , 
il  essaya  de  coupper  l'encouleure  du  destroict 
du  Peloponese  à  l'endroict  où  est  assise  la  ville 
de  Corinthe  ,  et  feit  tirer  un  canal  des  rivières 
du  Teveron  et  du  Tybre,  commenceant  à  la 
ville  mesme  de  Rome,  et  le  feit  aller  droict 
à  la  ville  de  Circées ,  par  une  large  et  pro- 
fonde fosse,  qu'il  feit  caver ,  laquelle  s'alloit 
desguorger  en  la   coste  de  Terracine ,  pour 
donner  seureté  et  commodité  plus  grande  aux 
marchands  qui  venoyent  à  Rome  pour  y  tra- 
ficquer.  Davantage  il  deslibera  aussy  de  des- 
tourner l'eau  ,  qui  cause  les  marais  qui  sont 
entre  les  villes  de  Nomentum  et  de  Setium, 
pour  y  asseicher  la  terre,  et  la  rendre  labou- 
rable à  plusieurs  milliers  d'hommes,  et  en  la 
coste  de  la  mer  plus  prochaine  de  Rome  ,  faire 
jecter  bien  avant  des  grosses  et  fortes  leivées 
et  faire    nettoyer    toute  la  rade  d'à  l'entour 
d'Ostie  des  rochers  et  pierres  cachées  soubz 

l'eau  au  long  de  la  coste  ,  et  oster  tous  austres 
empeschements  ,  qui  en  rencloyent  l'abord  mal 
seur  aux  vaisseaux ,  et  y  bastir  des  ports  ,  des 
arcenaulx  et  abris  dignes  de  tant  de  navires 
qui  y  hantoyent  et  arrivoyent  ordinairement. 
Toutes  ces  choses  se  preparoyent  encores  ,  et 
ne  vindrent  point  à  effect. 

Mais  la  composition  du  calendrier ,  et  re-  il  réforme 
formation  de  l'année,  pour  oster  toute  confu-  dner." 
sion  de  temps ,  feut  sagement  inventée  et  con- 
duicte  à  fin  par  luy  :  laquelle  s'est  trouvée  à 
l'user  fort  commode  et  plaisante  :  car  non- 
seulement  es  plus  anciens  temps  ,  les  Romains 
n'avoyent  point  de  certain  formulaire ,  ny  de 
reigle  arrestée  pour  accorder  les  révolutions 
des  mois  avecques  le  cours  de  l'année  ,  dont 
il  advenoit  une  telle  confusion  des  temps ,  que 
les  sacrifices  et  les  festes  annuelles  venoyent 
à  tomber  petit  à  petit  en  saisons  totalement 
contraires  à  ce  pourquoy  elles  estoyent  insti- 
tuées :  mais  encores  lors  le  peuple  ne  sça- 
voit  en  façon  quelconque  ,  combien  montoit 
le  cours  de  la  révolution  du  soleil  ,  et  n'y 
avoit  que  les  prebstres  seuls  qui  l'entendissent, 
et  qui  en  eussent  cognoissance  :  au  moyen  de 
quoy  ils  adjoustoyent  soubdainement,  quand 
bon  leur  sembloit  ,  sans  que  personne  qu'eulx 
en  previst  rien  ,  le  mois  supernumeraire  et  in- 
tercalaire ,  qui  anciennement  se  nommoit  Mer- 
cedonius. 

L'on  dict  que  le  roy  Numa  Pompilius  fut 
le  premier  qui  inventa  ceste  façon  d'interposer 

un  mois  :  toutesfois  ce  feut  un  foible  remède, 
et  qui  ne  s'estendit  pas  gueres  loing  pour  cor- 
riger les  erreurs  qui  se  faisoyent  au  compte 
de  l'année,  et  les  remettre  à  leur  poinct.  Mais 
Ccesar  proposant  la  matière  aux  plus  sçavants 
philosophes  ,  et  aux  plus  experts  mathémati- 
ciens de  son  temps  ,  inventa  et  publia  par  le 
moyen  des  sciences  qui  estoyent  desia  en 
estre ,  une  reformation  singulière  ,  et  plus  ex- 
quisement  calculée  que  nulle  austre ,  de  laquelle 
les  Romains  ,  usants  jusques  icy  ,  semblent 
moins  errer  que  les  austres  nations ,  en  la  réduc- 
tion de  ceste  inesgualité  des  mois  aux  ans  : 
toutesfois  encores  ne  peust-ilsi  bien  faire,  que 
ceulx  qui  portoyent  envie  à  sa  grandeur ,  et 
qui  enduroyent  mal  volontiers  sa  domination, 
ne  luy  en  donnassent  des  atteinctes. 

Car  Cicero  ,  l'orateur  ,  se  trouvant  en  quel- 
que compaignie  où  il  y  eut  un  qui  dict ,  demain 
se  lèvera  Vestoile  de  la  lyre  ,  il  ne  se  peust  tenir 
de  dire  ,  ouy ,  par  edict  :  comme  si  les  hommes 
recepvoyent  encores  cela  par  contraincte  de 
commandement. 
Il   désire      Mais  ce  qui  luy  engendra  une  plus  manifeste 
beaucoup     haine  et  plus  mortelle  ,  feut  la  convoitise  de 
appeiier       se  faire  nommer  et   desclarer  roy  ,  laquelle 
îui^àtrire1111  donna  au  commun  populaire  la  cause  première 
beaucoup     de  luy  vouloir  mal,  et  à  ceulx  qui  de  longue 
lansT  VelU    nain  luy  guardoyent  une  maulvaise  volonté 
couverte ,  en  donna  la  plus  honneste  occasion 
quils  eussent  peu  désirer.  Toutesfois  ceulx  qui 
luy  procuroyent  cest  honneur  ,  semèrent  un 

bruict    parmy  le  peuple  ,  qu'il   estoit  porté 
par  les  libvres  propheticques  de  la  Sibylle, 
que  les  Romains  defferoyent  alors  la  puissance 
des  Parthes  ,  quand  ils  leur  feroyent  la  guerre 
soubz  la  conduicte  d'un  roy,  mais  austrement 
qu'ils  n'y  adviendroyent  jamais  ,  et  eurent  bien 
la  hardiesse  un  jour  qu'il  retournoit  de  la  ville 
d'Alba  à  Rome  ,  de  l'appeller  et  saluer  roy  , 
dont  le  peuple  se  courrouça  ,  et  luy  estant 
marry  ,  respondict  qu'il  ne  s'appelloit  point 
roy  ,  ains  se  nommoit  César  ,  à  quoy  n'y 
eut  personne  qui  luy  repliquast ,  ains  se  feit  un 
silence  grand  de  toute  l'assistance ,  et  adonc- 
ques  luy  tout  fasché  ,  marry  et  ennuyé ,  tira 
oultre  son  chemin.  Et  comme  on  luy  eust  de-    n  méprise 
cerné  au  sénat  des  honneurs  transcendents  toute  orgueiiieu- 
haultesse  humaine, les  consuls  et  les  praeteurs  ,  sénat. 
suivis  de  toute  l'assemblée  des  sénateurs ,  l'al- 
lerent  trouver  en  la  place  ,  où  il  estoit  assis 
sur  la  tribune  aux  harangues  ,  pour  luy  notifier 
et  desclarer  ce  qui  a  voit  esté ,  en  son  absence  , 
décerné  à  sa  gloire  :  mais  luy  ne  se  daigna 
oncques  leiver  au-devant  d'eulx  à  leur  arrivée  , 
ains  parlant  à  eulx  ,  comme  si  ç'eussent  esté 
personnes  privées,  leur  respondict  que  ses  hon- 
neurs avoyent  plustost  besoing  d'estre  retran- 
chez qu'augmentez. 

Cela  ne  fascha  pas  seulement  le  sénat ,  ains    H  outrage 

r  1    r  1       •     j  1  .les  tribuns 

feut  aussy  trouve  tort  maulvais  du  peuple  ,  qui  du  peuple, 
estima  la  dignité  de  la  chose  publicque  estre  l.es(luels 

0     .    ,  ,  r        .  t'jnt  ernpri- 

par  luy  mespnsee  et  contemnee  ,  à  veoir  le  sonner  ceux 
peu  de  compte  qu'il  faisoit  des  principaulx  ma-  ^pdiéRol! 

gistrats  d'icelle ,  et  du  sénat ,  et  n'y  eut  homme 
de  ceulx  à  qui  il  feut  loisible  de  s'oster  de  là , 
qui  ne  s'en  allast  la  teste  baissée,  avecques  une 
morne  et  triste  taciturnité  :  tellement  que  luy- 
mesme  s'en  appercevant ,  se  retira  sur  l'heure 
en  sa  maison  ,  là  où  retirant  sa  robbe  d'à  l'en- 
tour  de  son  col ,  il  cria  tout  hault  à  ses  amys , 
qu'il  estoit  tout  prest  de  tendre  la  guorge  à  qui 
la  luy  voudroit  coupper. 

Toutesfois  on  dict  que  depuis  pour  s'excuser 
de  ceste  fauste ,  il  allégua  sa  maladie  ,  à  cause 
que  le  fens  ne  demoure  pas  en  son  entier  à 
ceulx  qui  sont  subjects  au  mal  caducque  , 
quand  ils  parlent  de  bout  sur  leurs  pieds  devant 
une  commune ,  ains  se  trouble  aiséement  ,  et 
leur  prend  soubdain  un  esblouissement  :  mais 
cela  estoit  faulx.  Car  il  avoit  bien  voulu  se 
leiver  lors  au-devant  du  sénat ,  mais  Corné- 
lius Balbus ,  l'un  de  ses  amys ,  ou  pour  mieulx 
dire  ,  de  ses  flatteurs,  qui  se  trouva  lors  auprès 
de  luy  ,  l'en  enguarda  ,  en  luy  disant ,  ne  te 
veulx-tu  pas  soubvenir  que  tu  es  Ccesar ,  et  souffrir 
qu'on  te  face  l'honneur  et  la  révérence  qui  t'est  date  ? 
Oultre  ces  occasions  de  mal-veuillance  et  de 
mescontentement  du  peuple  ,  survint  encores 
de  surcharge ,  la  honte  qu'il  feit  aux  tribuns  du 
peuple  ,  en  telle  manière  :  il  estoit  d'advanture 
lors  la  feste  des  Lupercales  ,  laquelle  plusieurs 
escripvent  avoir  anciennement  esté  propre  et 
peculiere  aux  pasteurs  ,  et  qu'elle  ressemble 
en  quelque  chose  à  celle  qu'on  appelle  la  feste 
des  Lyceiens  en  Arcadie. 

Comment 

Comment  que  ce  soit,  à  ce  jour-là  y  a  plu- 
sieurs jeunes  hommes  ,  et  auscuns  de  ceulx 
mesmes  qui  lors  sont  en  magistrat ,  qui  courent 
tous  nuds  parmy  la  ville  ,  frappant  par  jeu 
en  riant,avecques  des  courroyes  de  cuir  a-tout 
le  poil ,  ceulx  qu'ils  rencontrent  en  leur  che- 
min ,  et  y  a  plusieurs  dames  de  bien  et  d'hon- 
neur, qui  leur  vont  expresséement  au-devant, 
et  leur  présentent  leurs  mains  à  frapper  , 
comme  font  les  enfants  de  l'eschole  à  leur 
maistre,  ayants  opinion  que  cela  sert  à  celles 
qui  sont  grosses  ,  pour  plus  aiséement  enfan- 
ter, et  à  celles  qui  sont  stériles,  pour  devenir 
grosses.  Caesar  reguardoit  ce  passe  -  temps  , 
estant  assis  sur  la  tribune  aux  harangues  de- 
dans une  chaire  d'or  en  habit  triumphal  :  et 
estoit  Antonius  l'un  de  ceulx  qui  couroyent 
ceste  course  sacrée  ,  pource  qu'il  estoit  lors 
consul. 

Quand  doncques  il  vint  à  entrer  en  la  place, 
le  monde  qui  y  estoit  se  fendit  pour  lui  faire 
voye  à  courir  ,  et  luy  s'en  alla  présenter  à 
Caesar  un  bandeau  royal ,  qu'on  appelle  dia- 
desme  ,  entortillé  d'un  délié  rameau  de  laurier, 
à  laquelle  présentation  il  se  feit  un  battement 
de  mains  non  gueres  grand  ,  de  quelques  gents 
qu'on  avoit  expresséement  appostez  pour  ce 
faire  :  mais  au  contraire  quand  Caesar  le  re- 
fusa ,  tout  le  peuple  unanimement  frappa  des 
mains  :  et  comme  derechef  Antonius  le  luy 
representast ,  il  y  eut  de  rechef  peu  de  gents 
qui  desclarassent  en  estre  contents  par  leurs 
Tome  V.  S  s  s 

battemens  des  mains  :  mais  quand  il  le  rebouta 
pour  la  seconde  fois  ,  tout  le  peuple  univer- 
sel feit  encore  derechef  un  grand  bruict  à  force 
de  battre  des  mains. 

Ainsy  Caesar  ayant  cogneu  à  ceste  espreuve,, 
que  la  chose  ne  plaisoit  point  à  la  commune, 
il  se  leiva  de  sa  chaire  ,  commandant  qu'on 
portast  ce  diadesme  à  Jupiter  au  capitole  ,  mais 
depuis  on  trouva  quelques-unes  de  ses  images 
par  la  ville,  qui  avoyent  les  testes  bandées  de 
diadesme  à  la  guise  de  roys ,  et  y  eut  deux 
des  tribuns  du  peuple  ,  Flavius  et  Marullus , 
qui  les  allèrent  arracher  ,  et  qui  plus  est ,  trou- 
vant ceulx   qui   avoyent  les   premiers    salué 
Caesar  ,  roy  ,  les  feirent  meiner  en  prison  ,et 
le  peuple  à  grosse  foule  alloit  après  battant 
des  mains  en  signe  de  liesse  ,  en  les  appellant 
Brutus  ,  à  cause    que    Brutus  feut  ancienne- 
ment celuy  qui  deschassa  les  roys  de  Rome, 
et  qui  transfera  la  soubveraine   aucthorité  et 
puissance  ,  qui  souloit  estre  en  la  main  d'un 
seul  prince  ,  au  peuple  et  au  sénat.  Caesar  feut  si 
fort  irrité  et  courroucé  de  cela ,  qu'il  desposa 
Marullus  et  son  compaignon  de  leurs  offices, 
et  en  les  accusant  injurioit  quand  et  quand 
aussy  le  peuple ,  disant  qu  ils  estoy  ent  véritable- 
ment brutaulx  et  cumains ,  c'est-à-dire  bestes  et 

&£*2*,  idéaux. 

jette  du  cô-  A  l'occasion  dequoy  le  peuple  adoncques 
eus  Brutus*  se  tourna  devers  Marcus  Brutus ,  lequel ,  du 
duquel  Ce-  costé  de  son  père  ,  estoit  extraict  et  descendu 
déftcr.  de  la  race  de  ce  premier  Brutus,  et  du  costé  de 


sar  ne  se 
veut 

sa  mère ,  estoit  de  la  maison  des  Serviliens , 
l'une  des  plus  nobles  et  des  plus  anciennes  de 
toute  Rome ,  et  si  estoit  nepveu  et  gendre  de 
MarcusCato.  Mais  les  grands  honneurs ,  grandes 
grâces  et  faveurs  que  luy  faisoit  Caesar ,  le  re- 
tenoyent  et  refroidissoyent,  que  deluy-mesme 
il  ne  conspirast  la  destruction  et  extermination 
de  la  monarchie ,  pource  que  non-seulement 
il  luy  saulva  la  vie  après  la  journée  de  Phar- 
sale  et  la  deffaicte  et  fuite  de  Pompeius  ,  et 
la  donna  aussy  à  sa  requeste  à  plusieurs  austres 
de  ses  familiers  et  amys:mais  encores  mons- 
tra-il  ,  qu'il  se  fîoit  beaucoup  en  luy  :  car  il 
luy  avoit  desia  faict  avoir  la  plus  honnorable 
praeture  ceste  année  -  là  ,  et  si  estoit  desi- 
gné pour  estre  consul  de  là  à  quatre  ans  , 
l'ayant  emporté  devant  Cassius  ,  qui  le  bri- 
guoit  à  l'encontre  de  luy  ,  par  la  faveur  de 
Caesar ,  qui  dict  en  ceste  brigue ,  ainsy  qu'on 
a  laissé  par  escript  :  «  il  est  vray  que  Cassius 
»  allègue  de  plus  justes  remontrances  et  raisons , 
»  mais  pourtant  si  ne  passera  -  il  point  devant 
»  Brutus  ». 

Et  un  jour  ,  comme  quelques  -  uns  le  luy 
accusassent,  ainsy  que  la  conjuration  se  mei- 
noit  et  ourdissoit  desia  ,  il  ne  leur  voulut  point 
adjouster  de  foy,  ains  touchant  son  corps  avec- 
ques  la  main ,  leur  respondict ,  Brutus  attendra 
ceste.  peau^  comme  voulant  dire  ,  que  Brutus  , 
pour  sa  vertu  ,  estoit  bien  digne  de  dominer, 
mais  neantmoins  que  pour  ambition  de  do- 
miner ,  il   ne  se  monstreroit  jamais  ingrat , 

ny   ne  commettroit  jamais  une  meschanceté. 
Toutesfois  ceulx  qui  demandoyent  la  mu- 
tation ,    et  qui  ne  reguardoyent  que  celuy-là 
feul  ,  ou  à  tout  le  moins  qui  le  reguardoyent 
plus  que  nul  austre  ,  ne  s'osoyent  addresser  à 
luy  pour  luy  dire  de  bouche  ce  qu'ils  desi- 
royent  ,  mais  la  nuict  ils  emplissoyent  son 
tribunal  et  siège  praetorial ,  là  où  il  tenoit  son 
audience  ,  de   petits  billets  et    escripteaux  , 
dont  la  pluspart  estoit  de  telle  substance  ,  tu 
dors ,  Brunis  ,  et  n'es  pas  vray  Brutus.  Pour  les- 
quels escripteaux  Cassius  sentant  que  le  désir 
d'honneur  s'eschauffoit  de  plus  en  plus  en  luy , 
sollicita  plus  instamment  que  jamais  ceux  qui  es- 
cripvoyent  ces  petits  billets  ,  ayant  luy-mesme 
quelques  causes  particulières  de  haine  à  l'en- 
contre  de  Caesar  ,  lesquelles  nous  avons  des- 
clarées  en  la  vie  de  Brutus.  Aussy  l'avoit  Caesar 
pour  suspect  :  tellement  qu'un  jour  parlant  à  ses 
plus  feaulx  ,  il  leur  demanda  ,  que  vous  semble-il 
que  Cassius  veuille  faire  ?  car  quant  à  moy  ,  //  nt 
me  plaist  point  de  le  veoir  ainsy  pasle.  Une  austre 
fois  on  calomnia  envers  luy  Antonius  et  Dola- 
bella,  qu'ils  machinoyent  quelque  nouvelleté 
à  l'encontre  de  luy  ,  à  quoy  il  respondict, 
je  ne  me  deffîe  pas  trop  de  ces  gras  icy  ,  si  bien 
peigne^  et  en  si  bon  poinct,  ains  bien  plustost  de 
ces  maigres  et  pasles-là  ,  entendant  de  Brutus  et 

et   présages  de  Cassius. 

îeuxVqufap-  ^a^s  certainement  la  destinée  se  peust  bien 
paroissemà  plus  facilement  preveoir,  que  non  pas  esviter, 
sa  femme,     attendu  mesmement  qu'il  en  apparut  des  signes 

et  présages  merveilleux  :  car  quant  à  des  feux 
célestes  ,  et  des  figures  et  fantasme  qu'on  veit 
courir  çà  et  là  parmy  l'air  :  et  aussy  quant 
à  des  oiseaux  solitaires  ,  qui  en  plein  jour 
se  vindrent  poser  sur  la  grande  place ,  à  i'ad- 
vanture  ne  méritent  pas  tels  prognosticques 
d'estre  remarquez  ny  desclarez  en  un  si  grand 
accident. 

Mais  Strabo  ,  le  philosophe ,  escript  qu'on 
veit  marcher  des  hommes  tous  en  feu  ,  et  qu'il 
y  eut  un  valet  de  souldard  qui  jecta  de  sa  main 
force  flamme  ,  de  manière  que  ceulx  qui  le 
veirent  pensèrent  qu'il  feust  bruslé  ,  et  quand  le 
feu  feut   cessé  ,  il  se  trouva  qu'il  n'avoit  eu 
nul  mal.  Caesar  mesme  sacrifiant  aux  dieux  , 
il  se  trouva  une  hostie  immolée  qui  n'avoit 
point  de   cœur,  qui  estoit  chose  estrange  et 
monstrueuse  en  nature  ,  pource  que  naturel- 
lement une  beste  ne  peust  vivre  sans  cœur  : 
et  y  en   a  beaucoup  qui  content  ,   qu'il    y 
eut  un  devin  qui  luy  predict  et  l'advertit  long- 
temps devant ,  qu'il  se  donnast  bien  de  guarde 
du  jour  des  Ides  de  Mars  ,  qui  est  le  quin- 
ziesme ,  pource  qu'il  seroit  en  grand  dangier 
de  sa  personne. 

Ce  jour  estant  venu ,  il  sortit  de  sa  maison     La  femme 
pour  s'en  aller  au  sénat ,  et  saluant  le  devin  ,  de  César 
luy  dict  en  riant ,  les  Ides  de  Mars  sont  venues  :  et  ce  qu'il  aille 
que  le  devin  luy  respondict  tout  bas ,  elles  sont  au  *én"  rle 
venues  voirement ,  Caesar ,  maïs  elles  ne  sont  pas  pas- 
sées. Et  le  jour  de  devant  chez  Marcus  Lepidus  , 
qui  luy  donnoit  à  soupper,il  signoit  d'advanture 

des  lettres  missifves  ,  comme  il  faisoit  souvent, 
et  oyant  un  propos  que  les  austres  meirent  en 
avant  ,  quelle  sorte  de  mort  estolt  la  meilleure  et  la. 
plus  désirable  :  il  cria  tout  hault ,  en  prévenant 
les  austres  ,  celle  que  moins  on  attend.  Après  le 
soupper  estant  couché  auprès  de  sa  femme, 
comme  il  avoit  accoustumé ,  tous  les  huis  et 
fenestres    de   sa  chambre  s'ouvrirent  d'elles- 
mesmes,  et  s'estant  esveillé  en  sursault  tout 
esmeu  du  bruict  et  de  la  clarté  de  la  lune  ,  qui 
rayoit  dedans  la  chambre  ,  il  ouyt  sa  femme 
Calpurnia  dormant  d'un  profond  sommeil ,  qui 
jectoit  quelques  voix  confuses  ,  et  quelques  gé- 
missements non  articulez  ,  et  qu'on  ne  pouvoit 
entendre  ,  car  elle  songeoit  qu'on  l'avoit  tué  , 
et  qu'elle  le  lamentoit  ,  le  tenant  mort  entre 
ses  bras  :  toutesfois   il  y  en  a  qui  disent  que 
ce  ne  feut  point  ceste  vision  qu'elle  eut  ,  mais 
que  par  ordonnance  du  sénat  il  avoit  esté  ap- 
posé au  comble  de  sa  maison  ,  pour  un  orne- 
ment et  une  majesté  ,  comme   quelque  pin.- 
nacle  ,    ainsy  que  Livius    mesme  le  recite  : 
Calpurnia  ,  en  dormant  ,  songeoit  qu'elle  le 
voyoit  rompre  et  casser,  et  luy  sembloit  qu'elle 
le  regrettoit  et  en  ploroit,  à  l'occasion  dequoy  , 
le  matin  quand  il  feut  jour  ,  elle  pria  Caesar 
qu'il  ne  sortist  point  pour  ce  jour-là  dehors ,  s'il 
estoit  possible,  et  qu'il  remeist  l'assemblée  du 
sénat  à  un  austre  jour  ,  ou  bien  s'il  ne  se  vou- 
loit  mouvoir  pour  ses  songes  ,  à  tout  le  moins 
qu'il  s'enquist  par  quelque  austre  manière  de 
devination,  ce  qui  luy  debvoit  ce  jour-là  ad- 


JULIU  S    C  £S  A  R.  511 

venir ,  mesmement  par  les  signes  des  sacrifices. 

Cela  lemeit  en  quelque  souspeçon  et  quelque 
deffiance,  pource  que  jamais  auparavant  il  n'a- 
voit  apperçeu  en  Calpurnia  auscune  supers- 
tition de  femme  ,  et  lors  il  voyoit  qu'elle  se 
tourmentoit  ainsy  fort  de  son  songe  :  mais  en- 
cores  quand  il  veit  qu'après  avoir  faict  immoler 
plusieurs  hosties  les  unes  après  les  autres  ,  les 
devins  luy  respondoyent  tousiours  que  les  si- 
gnes et  présages  ne  luy  en  promettoyent  rien 
de  bon  ,  il  résolut  d'envoyer  Antonius  au  sénat 
pour  rompre  l'assemblée. 

Mais  sur  ses    entrefaictes  arriva  Decimus   Il  y  est  at- 

Brutus  ,  surnommé  Albinus ,  auquel  Caesar  se  jire  par  un 
r    .  ..   ?î  des    conju- 

noit  tant ,  que  par  testament  il  1  avoit  institué  rés. 
son  second  héritier  ,  et  neantmoins  estoit  de 
la  conjuration  de  Cassius  et  de  Brutus ,  et  crai- 
gnant que  si  Caesar  remettoit  l'assemblée  du 
sénat  à  un  austre  jour  ,  leur  conspiration  ne 
feust  esventée  ,  se  mocqua  des  devins  ,  et  tensa 
Caesar  ,  en  luy  remonstrant  qu'il  donnoit  oc- 
casion au  sénat  de  soy  mescontenter  de  luy 
et  de  le  calomnier  ,  parce  qu'il  prendront  ceste 
remise  comme  pour  un  mespris  ,  à  cause  que 
les  sénateurs  s'estoyent,  ce  jour-là  ,  assemblez 
à  son  mandement, et  qu'ils  estoyent  tous  prests 
à  le  desclarer ,  par  leurs  voix ,  roy  de  toutes 
les  provinces  de  l'empire  romain  hors  l'Italie  , 
en  luy  permettant  de  porter  à  l'entour  de  sa 
teste  le  bandeau  royal  par  tout  ailleurs,  tant 
sur  la  terre  que  sur  la  mer ,  là  où  si  main- 
tenant quelqu'un  leur  alloit  dénoncer  de  sa 

part ,  que  pour  ceste  heure  ils  se  retirassent 
chascun  chez  soy  ,  et  qu'ils  retournassent  une 
austre  fois  quand  Calpurnia  auroit  songé  de 
meilleurs  songes  ,  que  diroyent  les  mal  -  veuil- 
lants  et  les  envieux, et  comment  pourroyent- 
ils  recepvoir  et  prendre  en  payement  les  rai- 
sons de  tes  amys  qui  leur  cuideroyent  donner  à 
entendre,  que  cela  ne  soit  point  servitude  à 
eulx  ,  et  à  toy  domination  tyrannicque  !  toutes- 
fois  si  tu  as  (dict-il  )  du  tout  résolu  a" abominer 
et  détester  ce  jourd'huy  ,  encores  seroit-il  meilleur 
au  moins  que  sortant  de  ta  maison  ,   tu  allasses 
jusques-là  ,  pour  les  saluer ,  et  leur  faire  entendre 
que  tu  remets  rassemblée  à  un  austre  jour.  En  Iuy 
disant  ces  paroles  il  le  print  par  la  main,  et  le 
meina  dehors. 
César  se        ^  ne  ^eut  gueres  loing  de  son  logis  ,  qu'il 
rend  au  se-  vint  un  serf  estraneier ,  qui  feit  tout  ce  qu'il 

natsansvou-  ,        y  ,  ,    .,  ,., 

loir    même  peust  pour  parler  a  luy,  et  quand  il  veit  quil 
moire"  m?"  nV  av0lt  ordre  d'en  approcher  pour  la  foule 
luiétoitpré-  du  peuple,  et  la  grande  presse  qu'il  eut  incon- 
rlvertir^du  tment  autour  de  luy  ,  il  s'alla  jecter  dedans  sa 
danger.        maison  ,  et  se  meit  entre  les  mains  de  Cal- 
purnia ,  luy  disant  qu'elle  le  guardast  jusques 
à  ce  que  Caesar  feust  de  retour  ,  pource  qu'il 
avoit  de  grandes  choses  à  luy  dire  :  et  un  Arte- 
midorus  ,  natif  de  l'isle  de  Gnidos  ,  maistre 
de  rhetoricque  en  langue  grecque ,  qui ,  pour 
ceste  sienne  profession  ,  avoit  quelque  familia- 
rité avecques  auscuns  des  adhérants  de  Brufus , 
au  moyen  de  quoy  il  sçavoit  la  pluspart  de 
ce  qvù  se  machinoit  contre  Caesar ,  luy  vint 

apporter 

apporter  en  un  petit  mémoire  escript  de  sa  main, 
tout  ce  qu'il  luy  vouloit  descouvrir  :  et  voyant 
qu'il  recepvoit  bien  toutes  les  requestes  qu'on 
luy  presentoit,  mais  qu'il  les  bailloit  incontinent 
à  ses  gents  qu'il  avoir  autour  de  luy  ,  il  s'en  ap- 
procha le  plus  près  qu'il  peust ,  et  luy  dict, 
Cœsar  Lis  ce  mémoire  cy  que  je  te  présente  ,  seul 
et  promptement ,  car  tu  trouveras  de  grandes  choses 
dedans  ,  et  qui  te  touchent  de  bien  près.  Csesar  le 
print ,  mais  il  ne  le  peust  oneques  lire  ,  pour 
la  multitude  grande  des  gents  qui  parloyent 
à  luy ,  combien  que  par  plusieurs  fois  il  es- 
sayast  de  le  faire  :  toutesfois  tenant  tousiours 
le  mémoire  en  sa  main  ,  et  le  guardant  feul, 
il  entra  dedans  le  sénat.  Les  austres  disent  que 
ce  feut  un  austre  qui  luy  présenta  ce  mémoire  , 
et  qu'Artemidorus  ,  quelque  effort  qu'il  feist , 
ne  peust  oneques  approcher  de  luy  ,  ains  feut 
tousiours  repoulsé  tout  au  long  du  chemin. 

Or  peuvent  bien  toutes  ces  choses  estre  adve- 
nues accidentellement ,  et  par  cas  fortuit  :  mais 
le  lieu  auquel  estoit  lors  assemblé  le  sénat, 
ayant  une  image  de  Pompeius  ,  et  estant  l'un 
des  aedifîces  qu'il  avoit  donnez  et  desdiez  à  la 
chose  publicque  avecques  fon  théâtre  ,  mons- 
troit  bien  esvidemment ,  que  c'estoit  pour  cer- 
tain quelque  divinité  qui  guidoit  l'entreprinse, 
et  qui  en  conduisoit  l'exécution  notamment  en 
ceste  place  là. 

Auquel  propos  on  raconte  que  Cassius ,  un 
peu  devant  qu'ils  meissent  la  main  à  l'œuvre  , 
jecta  sa  veuë  dessuz  l'image  de  Pompeius  qui 

Tome  V.  Ttt 

là  estoit ,  et  l'invocqua  tout  bas  à  son  ayde  , 
combien  qu'austrement  il   adherast  assez  aux 
opinions  d'Epicurus  :  mais  le  poinct  du  dangier 
présent  le  ravit  et  transporta  sur  l'heure  hors 
de  soy  y  engendrant  en  luy  une  passion  soub- 
daine  au  lieu  des  discours  qui  le  mouvoyent, 
et  ausquels  il  adheroit  quand  il  estoit  en  sens 
rassis.  Quant  à  Antonius  ,  pource  qu'il  estoit 
fidèle  à  Caesar ,  et  fort  robuste  de  sa  personne  , 
Brutus  Albinus  l'entretint  au  dehors  du  sénat , 
luy  ayant  commencé  tout  exprès  un  bien  long 
propos. 
Il  entre  au      Ainsy  comme  Caesar  entra  ,  tout  le  sénat  se 
sénat,  où  il  leiva  au-devant  de  luy  par  honneur,  et  adonc- 

est  assiilli ,  ,  ,  •  ... 

poussé  con-  ques  ,  les  uns  des  conjurez  se  imçirem  derrière 
tre  une  sta-  sa  lictiere ,  les  austres  luy  allèrent  à  l'encontre 

tuedePom-    .      -  { 

peius ,  et     de  tront  ,  comme   voulants  intercéder  pour 
vfnef.trois    Metellus  Cimber,  qui  requeroit  le  r'appel  de  son 

coups    d'é-  frère  estant  en  exil  ,  et  le  suivirent  ainsy  en  le 
pée.  .  •  •  ,N  ,1         r 

priant  tousiours  jusqua  ce  qu  il  se  reust  assis 

en  son  siège  :  et  comme  il  rejectast  leurs  priè- 
res ,  et  se  courrouceast  à  eulx  les  uns  après 
les  autres  ,  à  cause  que  d'austant  plus  qu'il  les 
refusoit,  d'austant  plus  ils  le  pressoyent  et 
l'importunoyent  plus  violentement ,  à  la  fin 
Metellus  luy  prenant  sa  robbe  à  deux  mains  , 
la  luy  avalla  d'à-lentour  du  col  ,  qui  estoit  le 
signe  que  les  conjurez  avoyent  prins  entre  eulx 
pour  mettre  la  main  à  l'exécution  :  et  adoncr 
ques  Cascas  luy  donna  par  derrière  un  coup 
d'espée  au  long  du  col  ,  mais  le  coup  ne  feut 
|>as  grand  ny    mortel  ,  pource  que    s'estant 

troublé,  comme  il  est  vray-semblable,  à  l'entrée 
d'une  si  hardie  et  périlleuse  entreprinse  ,  il 
n'eut  pas  la  force  ny  l'asseurance  de  l'assener 
au  vif.  Caesar  se  retournant  aussy-tost  vers  luy , 
empoigna  son  espée,  qu'il  tint  bien  ferme  ,  et 
tous  deux  se  prindrent  ensemble  à  crier ,  le  bleçé, 
en  latin:  6  traistre,  meschant  Cascas  !  que  fais-tu  ? 
et  celui  qui  l'avoit  frappé  ,  en  grec  :  mon  frère , 
ayde-moy. 

A  ce  commencement  del'esmeute,  les  assis- 
tants qui  ne  sçavoyent  rien  de  la  conspiration  , 
feurent  si  estonnez  et   si  esprins    d'horreur , 
de  veoir  ce  qu'ils  voyoyent ,  qu'ils  ne  sçeurent 
oneques  prendre  party  ,  ny  de  s'enfuyr  ,  ny  de 
le  secourir  ,  non  pas  seulement    d'ouvrir  la 
bouche   pour  crier  ;  mais  ceulx  qui  avoyent 
conjuré  sa  mort,  l'environnèrent  de  tous  costez 
les  espées  nues  en  leurs  mains ,  de  sorte  que  , 
de   quelque  part    qu'il    se  tournast  ,  il   trou- 
voit  tousiours  quelques-uns  qui  le  frappoyent, 
et  qui  luy  presentoyent  les  espées  luysantes  aux 
yeulx  et  au  visage  ,  et  luy  se  demeinoit  entre 
leurs  mains  ne  plus  ne  moins  que  la  beste  sau- 
vage aculée  entre  les  veneurs  :  car  il  estoit  dict 
entre  eulx,  que  chascun  luy  donneroit  un  coup 
et  participeroit  au  meurtre  :  à  l'occasion    de 
quoy  Brutus  mesme  luy  en  donna  un  à  l'en- 
droict  des  parties    naturelles  ,  et  y  en  a  qui 
disent  qu'il  se  defFendit  tousiours  et  résista  aux 
austres  ,  en  traisnant  son  corps  çà  et  là  ,  et  en 
criant  à  pleine  voix  ,  jusques  à  ce  qu'il  apper- 
çeut  Brutus  l'espée  traicte  en  la  main  :  car  alors 

Ttt  a 

il  tira  sa  robbe  à  Pentour  de  sa  teste ,  sans 
plus  faire  de  résistance ,  et  feut  poulsé ,  ou  par 
cas  d'advanture  ,  ou  par  exprès  conseil  des 
conjurez  ,  jusques  contre  la  base  ,  sur  laquelle 
estoit  posée  l'image  de  Pompeius  ,  qui  en  feut 
toute  ensanglantée  :  de  manière  qu'il  sembloit 
proprement  qu'elle  presidast  à  la  vengeance  et 
punition  de  l'ennemy  de  Pompeius  ,  estant 
renversé  par  terre  à  ses  pieds  ,  et  tirant  aux 
traicts  de  la  mort  pour  le  grand  nombre  de 
playes  qu'il  avoit  :  car  on  dict  qu'il  eut  vingt 
et  trois  coups  d'espée ,  et  y  eut  plusieurs  des 
conjurez,  qui  en  tirant  tant  de  coups  sur  un 
seul  corps  s'entre-bleçerent  eulx-mesmes. 
Ayant  doneques  esté  Csesar  ainsy  tué  -   le 

Brutus  et  J  i        n  J 

les  conjurés  sénat  ,  quoy  que  Brutus  se  presentast  pour 
n'ayant  pu    VOuloir    rendre  quelque    raison  de    ce  qu'ils 

obtenir    au-  *         *  .  *■    . 

dience  du  avoyent  taict  ,  n  eut  jamais  le  cœur  de  de- 
s'enfuit^ren.  mourer  ,  ains  s'enfuyt  à  travers  les  portes  ,. 
dent  raison  et  remplit  toute  la  ville  de  tumulte  et  d'effroy  y 

de  leur  ac-       ,,  ,  r  . 

tionau  peu-  tellement  que  les  uns  termoyent  leurs  maisons  , 
pie ,  qui  ne  ies  austres  abandonnoyent  leurs  boutiques  et 

dit  rien.  ■ f  ^ 

leurs  bancs  ,  et  s  en  alloyent  courants  sur  le 
lieu  pourveoir  que  c'estoit ,  les  austres  Payants 
veus'en  retournoyent  chezeulx.  MaisAntonius- 
et  Lepidus  ,  qui  estoyent  les  deux  plus  grands 
amys  de  Caesar ,  se  desrobbants  secrettement , 
s'enfuyrent  en  austres  maisons  que  les  leurs.  Et 
Brutus  et  ses  consors  estants  encores  tous 
bouillants  de  l'exécution  de  ce  meurtre  ,  et 
monstrants  leurs  espees  toutes  nues  ,  sortirent 
tous  ensemble   en  trouppe  hors  du  sénat  ?  et 

s'en  allèrent  sur  h  place  n'ayants  point  visages 
ny  contenance  d'hommes  qui  fuyssent,  ain$ 
au  contraire  ,  fort  joyeux  et  asseurez  ,  admo- 
nestants le  peuple  de  vouloir  maintenir  et  def- 
fendre  sa  liberté  ,  et  s'arresrants  à  parler  aux 
gents   de  qualité  qu'ils   rencontroyent  par  le 
chemin  ,  dont  il  y  en  eut  auscuns  qui  les  sui- 
virent et  se  meslerent    parmi  eulx   ,  comme 
s'ils  eussent  esté  de  la  conjuration  ,  pour  en 
usurper  à  taulses  enseignes  partie  de  l'honneur; 
entre  lesquels  feurent  Caius  Octavius  ,  etLen- 
tulusSpinter,  qui  depuis  feurent  tons  deux  pu- 
nis de  leur  vaine  convoitise  de  gloire  par  An- 
tonius  et  par  le  jeune  Csesar  ,  qui  pour  ceste 
cause  les  feirent  mourir  ,  et   si  encores    ne 
joiiyrent-ils  oncques  de   la  gloire  ,  pour  l'am- 
bition de  laquelle  ils  mouroyent ,  parce  qu'on 
ne  creut  jamais  qu'ils  eussent  esté  du  nombre 
des  conjurez  :  car  ceux  qui  les  en  punissoyent , 
vengeoyent   plutost  en  eulx   la   volonté  que 
l'efFect. 

Le  lendemain  Brutus  avecques  ses  consors 
descendit  en  la  place  pour  parler  au  peuple, 
qui  luy  donna  audience  telle  ,  qu'il  apparoissoit 
qu'il  ne  reprouvoit  n'y  n'approvivoif  trop  ce 
qui  avoit  este  faict  :  car  il  monstroit  par  un  Le  sénat 
grand  silence  morne  ,  que  d'un  costé  il  avoit  sonne    une 

».  .  -    .       — (  11»  'm  abolition 

pitié  de  Caesar  mort ,  et  de  l  austre  coste  ,  il  générale  du 
reveroit  la  vertu  de  Brutus.  Mais  le  sénat  de-  P*sse'  on. 

décerne  a 

cerna  une  abolition  générale  de  tout  le  passe:  César  les 
et  pour  contenter  et  accorder  un  chascun  ,  d'u^Dku. 
ordonna  aussy  que  la  mémoire  de  Caesar  seroit 

honnorée  comme  d'un  Dieu  ,  et  qu'il  ne  seroït 
changé  auscune  chose  de  ce  qu'en  son  vivant 
il  auroit  ordonné  ,  et  décerna  aussy  des  pro- 
vinces et  des  honneurs  convenables  à  Brutus 
et  à  ses  adhérants ,  de  manière  que  chascun 
estimoit  les  choses  estre  fort  bien  composées 
et  remeises  en  très-bon  estât. 
Le  peuple ,      Mais  quand  on  vint  à  ouvrir  le  testament  de 

à  la  vue  du  Csesar ,  auquel  on  trouva  qu'il  leeuoit  à  chas- 
corps  de  •  r>         •  i 
César,  se     °,ue    citoyen    Romain    un  honneste    présent 

mutine.        d'argent  ,  et  que  le  commun  peuple  veit  son 
corps  qui  feut  porté  à  travers  la  place  tout 
decouppé  à  coups  d'espée  ,  adoncques  n'y  eut- 
rl  plus  d'ordre  de  contenir   et  arrester  la  com- 
mune ,    qu'ils    ne  feissent   un    amas  de  bois 
autour  de  ce  corps  ,   des  tables ,  bancs  ,  esta- 
blis  et  barrières  qu'ils  alloyent  arracher  çà  et 
là  par  la  place  ,  et  mettants  le  feu  dedans  ,  le 
Jaruslerent  :  puis  quand  le  feu  feut  bien  allumé  t 
ils  prindrent  des  tisons  ardents  ,et  s'en  allèrent 
es  maisons  de  ceulx  qui  l'avoyent  occis  pour 
les  brusler  :  les  austres  coururent  par  toute  la 
ville  cherchants    s'ils  en  pourroyent  trouver 
quelqu'un  pour  le  deschirer  en  pièces  :  toutes- 
fois  ils  nen  rencontrèrent  pas  un  ,  pour  ce 
qu'ils  s'estoyent  très-bien  renfermez,  munis  et 
fortifiez  dedans  leurs  maisons. 
Le  peuple      Mais  il  y  eut  un  des  familiers  de  Cassar  nom- 
ce"  un  Pd«  mé  Cinna  ,  qui  la  nuict  de  devant    avoit  eu  en 
familiers  de  dormant  une  vision  estrange  ,  pource  qu'il  luy 
prend' pour  feut  advis  que  Csesar  le  convioit  à  soupper  , 
Jurés"  C°n"  ?t  9ue  *uy  n'v  YQU^0^  Pomt  a^er ,  toutesfois 

que  le  prenant  par  la  main  il  l'y  avoit  meisné 
maulgré  lui  :  et  lors  ayant  entendu  comme  le 
peuple  brusloit  son  corps  sur  la  place  ,  il  partit 
de  son  logis  pour  cuider  aller  faire  honneur 
aux  funérailles  du  deffunct,  encores  que  la  vi- 
sion qu'il  avoit  eue  la  nuict  précédente  le  tinst 
en  quelque  doubte  ,  de  sorte  qu'il  en  avoit  la 
fiebvre.  Etant  arrivé  sur  la  place  ,  il  y  eut  quel- 
qu'un de  la  commune  qui  demanda  qui  il 
estoit  :  il  feut  nommé  par  son  nom  :  ce  premier 
le  dict  à  un  austre  ,  et  cet  austre  encores  à 
un  austre  de  main  en  main  ,  de  manière  que  le 
bruict  courut  incontinent  parmi  le  peuple,  que 
c'estoit  un  de  ceulx  qui  avoyent  occis  Csesar  , 
à  cause  qu'il  y  en  avoit  un  entre  les  conjurez 
qui  s'appelloit  ainsy  comme  luy  ,  Cinna  ,  et 
pensants  que  ce  feust-il  ,  ils  se  ruèrent  inconr 
tinent  sur  luy  par  telle  fureur ,  qu'ils  le  des- 
membrerent  en  pièces  sur  la  place  mesme. 

Cela  espouventa  Brutus  et  Cassius  plus  que     Brutus  er 
nulle  austre  chose  ,  à  l'occasion  de  quoy  peu  J^nt'de  Ro*- 
de  jours  après    ils   sortirent  de    la  ville  ,  et  me. 
quant  à  ce  qu'ils   feirent  et   qu'ils  souffrirent 
depuis  jusques  à  leur  mort ,  nous  l'avons  am- 
plement escript  en  la  vie  de  Brutus^ 

Au  demourant ,  Caesar  mourut  en  l'aaee  de 
cinquante  et  six  ans  ,  et  ne  survescut  Pompeius 
gueres  plus  de  quatre  ans,  n'ayant  reçu  austre 
fruict  de  cette  domination  et  principaulté  qu'il 
avoit  si  ardemment  prochassée  toute  sa  vie  y 
et  à  laquelle  il  estoit  enfin  parvenu  avecques 
tant  de  travaulx  et  tant  de  dangiers?  qu'un  nom- 

vain  seulement ,  et  une  gloire  qui  luy  Suscitait 
l'envie  et  la  haine  de  ses  citoyens  :  toutesfois 
celle  grande  fortune  et  faveur  du  ciel  qui  l'avoit 
accompaigné  tout  le  long  du  cours  de  sa  vie  , 
luy  continua  encores  en  la  vengeance  de  sa 
mort ,  poursuivant  et  par  mer  et  par  terre  tous 
ceulx  qui  avoyent  conspiré  contre  luy ,  tant 
qu'il  n'en  demoura  pas  un  seul  à  punir  de  tous 
ceulx  qui  de  faict  ou  de  conseil  avoyent  par- 
ticipé à  la  conspiration  de  sa   mort.  Mais  de 
toutes  les  choses  qui  en  advindrent  aux  hom- 
mes en  la  terre  la  plusesmerveillable  feut  celle 
de  Cassius ,  lequel  après  avoir  esté  deffaict  en 
bataille  en  la  journée  de  Philîppes  ,  se  tua  luy- 
mesme  de  la  propre  espée  dont  il  avoit  frappé 
Caesar  :  et  de  celles  qui  advindrent  au  ciel ,  la 
grande  comète  qui  apparut  fort  esvidente  sept 
nuicts  continuelles  après  sa  mort  ,  et  aussy 
l'ofFus cation  t  de   la  lumière  du  soleil  ,  lequel 
tout  le  long'deceste  année-là  ,  se   leiva  tou- 
siours  pasle  et  non  jamais  avecques  sa  clarté 
estincelante ,  dont  sa  chaleur  en  feust  aussy 
tousiours  fort  foible  et  débile  ,  et  l'air  conse- 
quemment  tout  le  long  de  l'année  gros  ,  téné- 
breux et  espais  ,  pour  l'imbécillité  de  la  chaleur 
qui  ne  le  pouvoit  resouldre  ny  subtiliser  :  ce 
qui  feut  cause  que  les  fruicts  de  la  terre  en  de- 
mourerent  cruds  et  imparfaicts  se  flétrissants 
avant  que  pouvoir   meurir  pour  la  froideur 
de  l'air. 

Mais  sur-tout  la  vision  qui  s'apparut  à  Brutus, 
monstraesvidemmentque  l'occision  n'en  avoit 

point 

point  esté  agréable  aux  dieux  :  etfeut  la  vision 
telle  :  Brutus  estant  prest  à  passer  son  armée 
de  la  ville  d'Abydos  en  la  coste  opposite  qui 
est  vis-à-vis  ,  se  reposoit  comme  de  coustume 
la  nuict   dedans  sa  tente  ,  ne  dormant  point 
encores  ,  ains  pensant  à  ses  affaires  et  à  l'ad- 
venir  ;  car  on  dict  que  ça  esté  l'un  des   plus 
vigilants  capitaines  et  moins  subject  à  dormir 
qui  feustoncques  ,  et  qui  de  sa  nature  veilloit 
le  plus  :  il  luy  feust  advis  qu'il  entendit  quelque 
bruict   à  la  porte  de  sa  tente  ,  et  reguardant 
celle  part  à  la  lumière    d'une  lampe  qui    se 
baissoit    desia  fort ,  il  apperçeut    une  vision 
horrible  ,   comme    d'un  homme  de  grandeur 
extraordinaire  et  excessifve,  et  hideux  de  visa- 
ge ,  de  quoy  il  s'erfroya  du  commencement  : 
mais  quand   il  veit  que    ce  fantasme  ne  luy 
disoit  rien  ,  ains  se    tenoit  devant  luy   tout 
coy  auprès  de  son  lict ,  il  luy  demanda  à   la 
fin  qui  il  estoit  ;  le  fantasme  luy  respondict, 
je  suis  ton  maulvais  ange  et  esprit ,  Brutus  ,  et  tu 
me  verras  près  la  ville  de  Pkilippes.  Brutus  luire- 
plicqua  ,    et  bien  je  t'y  verrai  doneques:  et  incon- 
tinent l'esprit  disparut.  Depuis  se  trouvant  en 
bataille  près  cette  ville  de  Philippes  à  l'encontre 
d'Antonius  et  de  Caesar  ;  à  la  première  journée 
ilguaigna  la  victoire  ,  et  rompant  tout  ce  qu'il 
trouva  de  front  au-devant  de  luy,  chassa  jus- 
ques  dedans  le  camp  du  jeune  Caesar  qu'il  pilla  : 
mais  la  nuict  de  devant  le  jour  auquel  il  deb- 
voit   donner  la  seconde    bataille  ,  ce  mesme 
fantasme  s'apparut  une  austre  fois  à  luy  sans  luy 
Tome  V.  V  v  v 

Brutus  et  mot   dire  :  parquoy  Brunis  entendant  bien  que 

Cassius  se  ,  *.■'..  .  ,  ,     .   *  , 

défont  de     son  heure  estoit  venue ,  se  jecta  la  teste  baissée 
leu.s     pro-  ^  tous  jes   perils  et  dangiers  de  la  bataille  ,  et 

près  mains.  .     *  »  » 

neantmoins  n  y  peust  encores  mourir  en  corn- 
Voyt\  la  battant  :  ains  voyant    ses    gents  devant  soy 

rompus  et  derraicts ,  il  se  retira  à  la  course  sur 
une  crouppe  de  rocher  couppé ,  là  où  se jec- 
tant  de  lestomach  sur  la  poincte  de  son  espée 
nue  avec  l'ayde  de  l'un  de  ses  amis  qui  ayda 
le  coup  ,  à  ce  qu'on  dict ,  il  se  perça  le  corps 
d'oultre  en  oultre  ,  et  mourut  sur  le  champ» 

Fin  de  La  Vie  de  Julius  Cœsan 

D'ALEXANDRE    LE    GRAND 

AVEC   JULIUS  CiESAR. 

Par   S.  G.  S. 


Q 


U  A  N  D  on  considère  Alexandre  et  Caesar  ,  c'est 
chose  bien  facile  à  dire  et  plus  aisé  encores  à  prouver  , 
que  ce  sont  les  deux  plus  braves  chefs  de  guerre  qu'on 
puisse  remarquer  es  histoires  ,  que  leurs  vertus  hors  du 
combat  sont  excellentes  et  ont  grands  rapports  ensemble  : 
que  tous  deux  ont  esté  detrès-ncble  race,  doctes,  élo- 
quents ,  liberaulx  ,  modérez  ,  très  -  affectionnez  envers 
leurs  amis  et  serviteurs  ,  ardemment  chéris  et  obéis  des 
capitaines  et  souldards  de  leurs  armées  ,  débonnaires  en- 
vers leurs  ennemys  :  que  dès  leurs  jeunes  ans  ils  ont 
fàict  belle  preuve  de  la  future  grandeur  de  leurs  cou- 
rages :  que  leurs  exploicts  sont  du  tout  admirables:  que 
ce  sont  deux  miracles  en  l'art  militaire ,  soit  qu'on  re- 
guarde  la  briefveté  du  temps  de  leurs  guerres  et  les 
païs  qu'ils  ont  traversez  comme  en  un  instant,  soit  qu'on 
jecte  l'œil  sur  les  ennemys  par  eulx  deffaicts,  les  villes 
et  provinces  conquises  ,  leur  sagesse ,  vaillance  et  bon- 
heur ,  n'ayants  jamais  esté  repoulsez ,  ains  portants  tou- 
siours  la  victoire  en  leurs  mains ,  et  faisant  valoir  leur 
advantage  avecques  une  addresse  asseurée.  Tous  deux 
se  sont  trouvez  en  des  dangiers  merveilleux,  de  leurs 
personnes  ,  l'un  en  la  ville  des  Malliens ,  l'austre  en 
Hespagne  contre  le  fils  de  Pompeius.  Tous  deux  ont 
esté  advertis  bien  expresséement  de  leur  mort  par  les 
devins  ,  lesquels  ils  aimoyent  et  respectoyent  :  cepen- 
dant tous  deux  se  sont  comme  jectez  à  yeulx  clos  au 
dançier  dont  on  les  vouloit  retirer. 

Mais  qui  entre  en  particulière  considération  de  la  vie 
de  chascun  d'eulx ,  il  se  trouve  en  une  carrpaigne  dont 
l'œil  ne  peust  marquer  le  bout  ny  les  divers  chemins 
qui  s'y  présentent ,  et  demoure  esblouï  ,  ne  sçachant 
où  se  rendre  ,  tant  il  veoit  de  choses  à  la  fois.  S'il  vienc 

à  mettre  une  vie  devant  l'austre ,  il  entre  lors  en  un 
Océan  de  discours,  et  ne  sçait  laquelle  des  deux  choisir  , 
ny  à  quel  port  tendre  pour  se  descharger  de  celle-cy 
devant  ceste-là.  Neantmoins  pour  encourager  quelqu'un 
à  faire  voile  en  ceste  mer  ,  voguons  au  long  du  bord  : 
et  (pour  parler  sans  figure  )  voyons  en  quoy  l'un  de- 
vance l'austre  pour  laisser  au  lecteur  son  jugement  libre 
sur  ce  que  nous  en  dirons.  Pour  le  présent  je  traicterai 
en  peu  de  paroles  de  ce  qu'on  peust  observer  de  plus 
digne  de  mémoire  en  l'adolescence  de  l'un  et  de  l'austre, 
de  leurs  exploicts  de  guerre ,  de  leurs  vices  et  vertus , 
de  leur  mort  et  de  ce  qui  s'en  est  ensuy  vi. 

Je  plaide  premièrement  pour  Alexandre ,  et  sans 
toucher  à  sa  race  ny  à  sa  beaulîé ,  ny  à  ce  qu'on  dict 
de  sa  charnure ,  tout  cela  estant  de  nulle  conséquence 
au  prix  de  la  vertu  :  sa  continence  envers  les  femmes , 
et  ce  qu'il  prenoit  fort  sobrement  les  plaisirs  du  corps  y 
condemne  tant  plus  les  excez  que  commeit  Caesar  estant 
jeune  ,  faisant  et  souffrant  des  ordures  qu'il  ne  faust 
pas  remuer  davantage. 

L'ambition  d'Alexandre estoit  merveilleusement  noble, 
tesmoing  ce  qu'il  dict  de  la  course  des  jeux  Olympic- 
ques ,  ses  devis  avecques  les  ambassadeurs  de  Perse  ,  et 
la  plaincte  qu'il  feisoit  à  ses  compaignons  qui  son  père 
ne  luy  lairroit  rien  à  conquérir  :  au  lieu  que  Caesar  après 
avoir  croupy  quelque  temps  en  Nicomedie  ,  en  Grèce  , 
se  vint  jecter  entte  les  bras  de  la  commune  à  Rome , 
faisant  du  libéral  et  du  harangueur  pour  guaigner  les 
uns  et  les  austres  ,  briguant  les  petites  charges  pour  s'em- 
parer finement  dos  grandes  :  bref  suyvant  des  voyes 
tout  austres  qu'Alexandre  ,  qui  tenoit  le  grand  chtmin 
royal  de  la  vertu  ,  pour  estre  un  jour  l'honneur  du 
monde. 

Aussy  eut-il  le  plus  docte  de  tous  les  hommes  pour 
précepteur ,  et  se  monstra  par  effect  très-digne  disciple 
d'Aristote  ,  mais  Caesar  tiré  par  son  naturel  et  par  les 
tyrannicques  mœurs  de  son  temps  print  à  la  mal-heure 
pour  luy  et  pour  son  pais  une  teincture  d'opiniastreié. 

ef  d'ambition  du  tout  insupportable ,  qui  feut  cause  de 
sa  mort.  L'amour  qu'Alexandre  porta  dès  son  enfance 
aux  bonnes  lettres  et  aux  hommes  doctes  l'esleive  par 
dessuz  beaucoup  de  princes. 

Cest  honneur  qu'il  faisoit  au  poète  Homère  retourne  à 
luy  mesme.  Combien  sont  louables  les  courtoisies  et  larges» 
ses  àl'endroict  de  Diogenes,  Xenocrates  et  austres  ?  A 
l'opposue  Cxsar  semble  n'avoir  gueres  tenu  compte  de 
personne  que  de  soy-mesme  :  ou  s'il  a  respecté  quel- 
ques-uns ,  s'il  a  donné  l'or  et  l'argent  à  poignées ,  ça  esté 
affin  d'achepter  les  hommes  ,  et  s'en  servir  de  degrez 
pour  monter  là  où  il  pretendoit ,  plustost  que  pour  austre 
considération.  Or  comme  on  peustappeller  l'unetl'austre, 

Sage  en  conseil  et  vaillant  au  combat  ; 

voire  dire  que  c'est  leur  vray  tiltre  d'honneur ,  et  l'ad- 
vantage  qu'ils  ont  par-dessuz  tous  ceulx  qui  les  ont  devan- 
cez et  précédez ,  voyons  un  peu  si  l'on  peust  point  parti- 
culièrement qualifier  Alexandre , 

Rude  guerrier  combattant  de  pied  stable  , 
Aux  ennemys  en  armes  redoubtable  , 

comme  dict  ^Echylus:  car  que  feut  toute  sa  guerre  en 
Asie  après  la  mort  de  Philippus ,  que  tempestes ,  cha- 
leurs extresmes  ,  rivières  profondes  inflniement ,  des  ex- 
cessifves  haulteurs  de  montaignes ,  des  bestes  de  gran- 
deur effroyable  à  veoir ,  de  façons  de  vivre  sauvages , 
des  changements  de  gouverneurs  à  tous  propos ,  tra- 
hisons  et  rebellions  d'auscuns  i 

Au  commencement  de  son  voyage  la  Grèce  se  des- 
battoit  encores  pour  la  soubvenance  des  guerres  que" 
Philippus  luy  avoit  faictes  :  les  villes  se  r'allioyent:  la 
Macédoine  enclinoit  à  quelque  remuement:  divers  peu- 
ples ,  près  et  loing  estoyent  au  guet ,  attendants  que 
feroyent  leurs  voisins  :  l'or  et  l'argent  de  Perse  coulant 
es  bourses  des  orateurs  et  gouverneurs  du  peuple  en 
chasque  ville  suscitoit  le  Peloponese  :  les  thresors  et 
coffres  de  Philippus  estoyent  espuisez ,  et  y  avoit  de 
grandes  debtes. 

Maulgré  tous  ces  brouillis ,  et  parmy  la  pauvreté  > 
un  jeune  homme  qui  ne  faisoit  que  sortir  d'enfance  osa 
bien  mettre  en  son  entendement  la  conqueste  de  l'Asie  , 
voire  l'empire  de  tout  le  monde  ,  avecques  trente  mille 
piétons  et  quatre  mille  chevaulx  ,  ou  (comme  les  austres 
tiennent  )  avecques  quarante-cinq  mille  hommes  de  pied 
et  cinq  mille  cinq  cent  de  cheval ,  n'ayant  pour  entretenir 
cela  que  quarante-deux  mille  escus  comptant ,  ou  (selon 
que  Duris  l'escript  )  provisions  de  vivre  et  d'argent  pour 
trente  jours  seulement.  Mais  il  estoit  muny  de  magna- 
nimité ,  de  tempérance  ,  de  prudence  et  de  vaillance , 
estant  plus  secouru  en  cestc  entreprinse  martiale  de  ce 
qu'il  avoit  apprins  de  son  précepteur  Aristote  que  de 
ce  que  luy  avoit  laissé  son  père  Philippus. 

Il  estoit  armé  d'une  juste  querelle  contre  les  Perses, 
ennemys  jurez  de  la  Grèce  ,  à  laquelle  ils  avoyent  faict 
une  infinité  de  torts.  Sa  magnanimité  et  vaillance  s'est 
monstrée  en  tous  ses  combats ,  soit  en  bataille  rangée , 
soit  en  assaults  et  prinses  de  villes ,  sans  y  espargner 
nullement  sa  personne  ,  ayant  esté  griefvement  blecé 
en  plusieurs  combats.  Quelles  vaillances  feit  -  il  en 
la  ville  des  Malliens  ,  luy  seul  contre  tant  de  Bar? 
bares  ?  De  quelle  constance  encourageoit-il  ses  chi- 
rurgiens à  luy  tirer  un  traict  fiché  dans  les  os  de  sa 
poictrine  i  Nul,  dict-il ,  ne  se  monstre  lasche  ny  couard , 
non  pas  pour  ma  vie  mesme  :  je  ne  sçaurois  penser  qu'on 
çroye  que  je  ne  craigne  point  la  mort ,  si  on  la  craint 
pour  moy. 

Or  d'avoir  faict  ces  choses  en  douze  ans  au  plus  , 
et  traversé  victorieux  la  plus-part  du  monde ,  c'est  une 
louange  surpassant  toute  pensée  humaine. 

Caesar  au  contraire  ayant  faict  ses  apprêts  de  longue 
main  ,  trouve  Ciassus  tout  à  propos  pour  respondre  des 
debtes  qu'il  avoit  faictes  affin  de  corrompre  la  ville  de 
Rome  :  puis  ayant  brassé  une  très-pernicieuse  ligue  avec- 
ques Pompeius,  prend  les  armes  et  entre  en  Gsule, 
où  ses  ruses  luy  servirent  pour  le  moins  austant  que  ses 
armes  ;  cependant  il  avoit  ses  entre-metteurs,  à  l'ayds 

desquels  il  meit  enfin  sans-dessuz-dessoubzla  republicque 
Romaine. 

Mais  Alexandre  n'est  pas  tant  admirable  en  ce  qu'il 
déficit  par  prouesse  ses  enremys  qu'en  une  infinité  de 
sages  et  vertueux  desportements  parmy  les  armes,  où  il 
se  monstra  philosophe  par  effect ,  dequoy  il  est  bon  d'allé- 
guer quelques  exemples  qui  nous  tirero  jt  au  beau  dis- 
cours des  venus  de  ce  prince,  surpassant  Caesar  en  cest 
endroict.  Doncques  on  voit  sa  prouesse  accompaignée 
d'une  grande  justice,  une  srtn.mpance  doulce ,  une  ex- 
cellente bonté,  un  bel  ordre  et  prudence  exquise,  con- 
duisant toutes  choses  par  sens  rassis  et  meur  jugement. 
A  peine  sçiuroit-on  discerner  en  ses  gestes,  cela  est  un 
faict  de  vaillance ,  cela  d'humanité ,  cela  de  patience  : 
ains  tout  expioict  de  luy  semble  avoir  esté  meslé  et 
composé  de  toutes  les  vertus  ensemble. 

Bien  est-il  vray  que  tousiours  en  chasque  action  il  y 
a  une  venu  eminente  par  dessuz  les  austres  :  mais  cela 
les  poulse  et  dresse  à  mesme  fin.  On  veoit  es  faicts 
d'Alexandre  que  sa  vaillance  est  humaine  et  son  huma- 
nité vaillante  ,  sa  libéralité  mesnagere  ,  sa  cholere  aysée 
à  appaiser,  ses  amours  tempérées,  ses  passe-temps  non 
oisifs,  ses  tiavaulx  gracieux.  Qui  est  celuy  qui  a  meslé 
la  feste  parmy  la  guerre  et  les  expéditions  militaires 
parmy  les  jeux  ?  Qui  a  entre-lassé  parmy  les  sièges  des 
villes  ,  parmy  les  escarmouches  et  combats  ,  les  joyeul- 
setez,  les  bancqnets  et  les  chansons  nuptiales?  Qui  feut 
oneques  plus  ennemy  de  ceulx  qui  font  injustice,  ne 
plus  gracieux  aux  affligez  ?  Qui  feut  jamais  plus  aspre  aux 
combattants ,  ou  plus  aequitahle  aux  suppliants  ?  Rappor- 
tons icy  l'apophthegme  de  Porus,  lequel  ameiné  pri- 
sonnier à  Alexandre  ,  et  enquis  par  luy  comme  il  vou- 
loit  qu'on  le  traictast ,  respondict ,  en  Roy.  Et  comme 
Alexandre  poursuivist ,  demandant  s'il  vouloit  rien  dire 
davantage  :  non ,  dict-il ,  car  tout  est  comprins  soub^  ce  mot-là, 
Aussy  peust-on  en  tous  les  faicts  d'Alexandre,  envers 
amys  et  ennemys ,  au  commencement ,  en  la  suite  et  en 
fin  de  sa  vie  adjouster  ce  refrain ,  en  sage.  Comment  a-il 

vescu  ?  En  sage.  Comment  s'est-il  comporté  en  tous  ses 
exploicts  de  guerre?  En  sage.  Comment  a -il  conversé 
en  public  et  en  particulier  ?  En  sage.  Il  y  a  quelques 
faustes  en  ses  desportements ,  et  nous  n'oublierons  pas 
à  en  parler  :  mais  comme  toutes  reigles  ont  des  excep- 
tions qui  ne  les  abolissent  pas  pourtant,  et  une  lentille 
ou  verrue  n'esteindra  pas  les  perfections  d'un  visage  au- 
trement très  -  beau  :  aussy  les  imperfections  et  folies 
d'Alexandre  ne  peuvent  luy  oster  cest  honneur  que  les 
sngcs  luy  attribuent. 

Si  nous  voulions  en  adjouster  icy  les  exemples,  il 
nous  faudroit  descrire  ce  qve  Plutarque  en  a  si  docte- 
ment et  succinctement  receuilli  de  tant  de  bons  autheurs 
qui  ontprins  plaisir  à  faire  en  la  vie  d'Alexandre  ce  qu'on 
estime  Xenophon  avoir  faict  en  Cyrus ,  à  sçavoir  de 
proposer  à  tous  hommes  le  patron  d'un  prince  accompli 
en  vertus.  Et  au  lieu  que  Caesar  souilla  sa  vie  d'un  con- 
tinuel violent  désir  de  subjuguer  sa  patrie  ,  commettant 
beaucoup  plus  grand  crime  en  ses  dernières  guerres  et 
sur  la  fin  de  sa  vie  que  s'il  eust  habité  charnellement 
avecques  sa  propre  mère,  comme  aussy  ceste  illusion 
demnable  le  tourmenta  la  nuict  avant  qu'il  entrast  en 
l'Italie  pour  violer  la  liberté  de  Rome  :  ALexandre  ne 
feut  poulsé  que  de  la  vertu  seule  à  commencer  une  guerre 
digne  d'un  grand  roy ,  ne  visant  pas  à  ce  but  de  mettre 
le  pied  sur  la  guorge  aux  Grecs ,  ains  de  renger  tout  le 
monde  soubz  un  paisible  et  heureux  gouvernement.  Ses 
guerres  ne  feirent  point  pleurer  les  Grecs  ,  Oesar  remplit 
sa  patrie  de  feux  et  de  larmes. 

Alexandre  tenant  ses  souldards  en  debvoir ,  et  ne  per- 
mettant à  ceulx  qui  le  suivoyent  de  faire  des  desordres, 
à  l'ayde  de  ses  amys  dompta  et  civiliza  les  Barbares  ; 
Oesar  ruina  une  partie  de  ses  amys,  feut  abandonné 
des  austres  ,  emplit  Rome  d'insolence  militaire ,  et  y 
«ema  les  graines  d'infinies  confusions  qui  sortirent  de  son 
sang.  Mais  quelle  a  esté  la  continence  d'Alexandre ,  à 
qui  toutes  choses  succedoyent  tant  à  soubhaict?  il  ne 
veult  pas  mesme  veoir  les  dames  prisonnières ,  et  feut 

austant  vainqueur  de  leurs  beaultez  par  tempérance  (  quoy 
qu'il  fcust  en  fleur  d'aage  et  de  robuste  complexion  ) 
comme  de  la  prouesse  des  hommes  par  sa  vaillance, 
mesme  il  feit  moins  de  compte  de  celles  qu'on  luy 
monstra,  que  de  celles  qu'il  ne  veit  oncques,  et  là  où 
il  estoit  gracieux  à  toutes  sortes  de  gents  ,  il  se  monstroit 
rebours  à  ceulx  qui  estoyent  beaulx.  Comment  rabroua-il 
ce  Philoxenus  qui  vouloit  luy  achepter  deux  garçons 
d'un  marchand  de  Tarente?  S'il  s'énamoura  de  Roxane, 
et  de  Statira ,  ce  feut  pour  les  espouser  légitimement 
et  pour  le  bien  de  ses  affaires ,  non  pas  comme  Csesar  qui 
s'est  trop  oublié  en  ces  matieres-là. 

Mais  au  reste  combien  est  louable  Alexandre  qui  ne 
veult  point  desrobber  la  victoire  :  combien  est  son  cou- 
rage généreux  de  n'accepter  les  offres  de  Darius,  ains 
vouloir  que  la  Grèce  commandast  à  l'Asie ,  comme  il  le 
falloit  aussy  ?  Quelle  diligence  feit-il  à  poursuivre  son 
ennemy  ?  Et  d'austre  part  quelle  compassion  eut-il  de 
l'indigne  mort  d'iceluy?  Comment  chastia-il  le  traistre 
Bessus  ?  Tous  ses  desportements  précédents  monstrent 
qu'il  avoit  l'ame  bonne  et  vrayement  royale  :  qu'il  n'ai- 
moit  les  traistres  ny  la  trahison ,  et  ne  vouloit  avoir  le 
dessuz  qu'avecques  honneur.  Cœsar  poursuit  bien  Pom- 
peius  ,  mais  il  ne  chastia  pas  les  meurtriers ,  sinon  après 
qu'il  eut  descouvert  qu'ils  conspiroyent  contre  luy. 

Pour  achever  ce  que  nous  avions  à  dire  pour  Alexan- 
dre ,  on  peust  receuillir  du  discours  de  sa  vie  que  la 
providence  divine  feit  présent  des  venus  les  plus  appa- 
rentes es  austres  hommes  illustres  Grecs  et  Romains  à 
ce  prince-cy ,  lequel  oultre  sa  pieté  ,  justice ,  asquité , 
prudence,  suffisance,  conduicte,  expérience,  sagesse, 
vaillance ,  continence  et  félicité ,  en  ses  adversitez  se 
fortifie  d'espérance  ,  en  prospérité,  environné  de  flatteurs, 
ne  s'enyvre  point  de  sa  grandeur  humaine  ,  se  recognoit 
mortel  et  faict  joug  en  diverses  sortes  ,  est  patient  à 
merveilles ,  supporte  les  mesdisances  de  ses  familiers , 
ne  met  pas  la  main  à  la  plume  ou  à  l'espée  pour  se 
venger  de  ceulx  qui  l'oflensoyent ,  estimant  chose  digne 
Tome  V,  X  x  x 

d'un  roy  souffrir  d'estre  blasmé  ,  et  ouyr  mal  pour  faire 
bien  :  démonstratif  une  affection  cordiale  et  un  grand 
honneur  à  ses  amys,  jusques  à  quitter  ses  commoditez 
nécessaires  pour  l'amour  d'eulx ,  leur  escrire  fort  fami- 
lièrement, et  avoir  un  soing  spécial  de  leurs  personnes 
et  de  leurs  affaires.  Il  pourvoit  ses  serviteurs  ,  paye  aux 
créanciers  six  millions  d'or  deuz  par  ses  souldards,  en- 
voyé d'Asie  en  Grèce  pareille  somme  pour  faire  re- 
bastir  des  temples  aux  dieux  au  lieu  de  ceulx  que  les 
Perses  avoient  desmolis  :  bref  au  milieu  des  affaires 
il  monstre  une  addresse  et  valeur  invincible ,  sans  suc- 
comber à  difficulté  quelconque. 

Vray  est  que  Cassar  a  beaucoup  de  choses  communes 
avecques  luy  en  cest  endroict ,  comme  aussy  nous  en 
parlerons  cy-après  :  ce  nonobstant  Alexandre  se  main- 
tient ferme ,  et  d'une  façon  qui  ne  se  donne  pas  en 
prinse  au  vice  ,  ny  ne  semble  pas  tant  souiller  ses  beaulx 
habits  que  l'austre. 

On  reproche  à  Alexandre  entre  austres  vices  l'yvron- 
gnerie  et  la  cholere.  Je  ne  veulx  excuser  ny  l'un  ny 
l'austre  :  mais  quant  à  ce  dernier  ,  comme  il  n'y  a  eu 
prince  qui  ayt  plustost  recogneu  ses  faustes  après  les 
avoir  commeises  par  ceste  véhémence  qui  luy  estoit 
auscunement  naturelle,  on  peust  dire  aussy  que  Clitus , 
Callisthenes  et  quelques  austres  qui  sentirent  l'effort  de 
son  courroux  en  estoyent  le  principal  motif,  et  avoyent 
attiré  le  mal  sur  eulx.  Et  à  la  vérité  ce  n'est  pas  raison 
qu'un  serviteur  caressé  par  son  maistre  devienne  si  hault 
à  la  main  qu'il  ne  veuille  rien  endurer,  et  aille  donner 
de  la  teste  à  son  escient  contre  la  pierre  qu'il  pouvoir, 
esviter  ayséement  ,  s'il  eust  daigné  contenir  un  peu  sa 
langue  et  faire  place  à  la  véhémence  de  celuy  qui  le 
peust  renverser  en  un  instant. 

Chascun  condemnera  le  tnaulvais  traictement  qu'Ale- 
xandre feit  aux  souldards  Indiens  sortis  d'une  ville  sur 
la  parole  qu'il  leur  avoit  donnée.  Et  quant  aux  philo- 
sophes ,  c'est  un  faict  dont  on  peust  auscunement  des- 
battre ,  iceulx  ayant  deu  estre  un  peu  plus  retenus  en 

leurs  practicques  pour  faire  un  plus  long  service  à  leur 
patrie  ,  sans  .trop  irriter  un  puissant  et  victorieux  ennemy. 
Quant  à  la  nation  des  Cosseins  qu'il  extermina  toute 
pour  sacrifice  des  funérailles  de  Hephsstion ,  c'est  une 
grande  et  inexcusable  fauste ,  quelque  couleur  qu'on  luy 
veuille  donner. 

Mais  les  gracieux  traictements  faicts  à  Taxiles ,  à  Porus, 
a  tant  de  nations  subjuguées  à  tant  de  villes  prinses, 
les  grands  et  divers  honneurs  qu'il  despartit  aux  capitaines 
de  son  armée ,  et  le  cours  ordinaire  de  sa  vie  débonnaire 
a  merveilles  r'habillent  auscunement  ses  playes  de  cholere 
non  préméditée  et  de  douleur  excessifve  contre  les  par- 
ticuliers :  ce  qu'il  faust  distinguer  d'avecques  l'estrange 
haine  que  Cazsar  couvoit  en  son  cœur  contre  tous  ceulx 
qui  faisoyent  teste  à  ses  desseings ,  sans  espargner  per- 
sonne :  et  ce  qu'il  pardonna  à  quelques-uns  devant  et 
après  la  victoire ,  feut  pour  son  advancement  et  non 
pour  amitié  qu'il  leur  portast  :  car  il  feit  mourir  en 
Africque  grand  nombre  de  ceulx  qui  luy  estoyent  sus- 
pects ,  et  n'espargna  pas  mesme  Cato  après  sa  mort. 

Quant  aux  larmes  qu'il  jecta,  prenant  le  cachet  de 
Pompeius,  et  ne  voulant  reguarder  la  teste  d'iceluy ,  ny 
Theodotus  qui  la  luy  presentoit ,  au  contraire  favorisant 
les  serviteurs  et  amys  du  deffunct ,  et  escripvant  de  belles 
lettres  à  Rome,  cela  s'appelle  baiser  son  ennemy  mort: 
et  les  actes  précédents  et  suivants  peuvent  monstrer  qu'il 
y  avoit  bien  de  la  tragi-comœdie  et  de  la  cérémonie  en  tout 
cela ,  encores  qu'au  reste  ils  avoyent  eu  tant  d'affaires 
à  desmesler  ensemble  ,  qu'il  n'estoit  pas  possible  que 
quelque  reste  de  l'ancienne  cognoissance  se  rencontrant 
lors  au  cœur  n'esmeust  du  desbat  au  dedans  ,  comme 
aussy  cela  advient  aux  hommes  de  gros  cœur  que  les 
passions  contraires  s'entre-chocquent  et  expriment  plus 
au  dehors  qu'il  n'en  reste  au  dedans. 

Le  malheureux  Theodotus  n'en  meritoit  pas  moins 
que  Bessus ,  mais  Cœsar  n'estoit  pas  Alexandre ,  ny 
n'estoit  allé  en  ^Egypte  sinon  pour  l'advancement  de 
ses  affaires,  qui  ne  pouvoyent  bonnement  s'acheminer 

que  par  l'anéantissement  de  Pompeius  dont  estant  venu 
à  bout ,  le  contentement  secret  qu'il  en  eut  luy  feit 
oublier  son  debvoir  en  public.  Quant  à  l'yvrongnerie , 
auscuns  l'ont  voulu  excuser,  alléguants  qu'Alexandre  ne 
beuvoit  pas  beaucoup,  mais  demouroit  longuement  à  table, 
et  passoit  le  temps  à  deviser  avecques  ses  amys  ,  comme 
On  dict  de  Cato  d'Utique ,  qu'il  demouroit  avecques  ses 
familiers  à  table  toute  la  nuict  jusques  au  matin  ,  dont 
auscuns  disoyent  que  les  occupations  pour  la  chose  pu- 
blicque  estoyent  cause ,  pource  qu'il  y  vacquoit  tout  le 
long  du  jour  :  à  raison  dequoy ,  n'ayant  pas  loisir  d'estu- 
dier  ,  quand  la  nuict  estoit  venue  il  prenoit  plaisir  à 
conférer  et  disputer  avecques  les  gents  de  lettres  à  la  table. 

Si  Alexandre  ,  après  avoir  travaillé  autour  de  tant  d'af- 
faires publicques ,  lesquelles  il  n'entremettoit  jamais  pour 
vacquer  à  ses  plaisirs ,  se  recreoit  entre  ses  Capitaines 
et  beuvoit  un  peu  largement ,  voire  posé  le  cas  qu'il 
ayt  passé  mesure  plus  d'une  fois ,  encores  fne  conclu- 
rsy-je  pas  qu'il  en  feist  mestier,  et  qu'il  mérite  ce 
ùltre  d'yvrongne.  Je  n'excuse  point  la  fauste  qu'il  com- 
meit  à  l'instiguation  de  la  courtisane  Laïs,ny  ce  qu'il 
proposa  un  prix  de  six  cents  escus  à  ses  capitaines  pour 
celuy  qui  boiroit  davantage  :  car  ce  n'est  pas  avecques 
les  verres  et  guobelets  que  lés  hommes  se  doibvent  mon- 
trer robustes.  Aussy  mourut-il  quarante-un  de  ses  capi- 
taines en  ce  combat.  Et  quant  à  luy,  certainement  il  se 
laissa  trop  légèrement  meiner  par  Médius,  pour  aller 
boire  chez  luy  tout  le  soir  et  le  lendemain  ,  dont  il  print 
sa  maladie  durant  laquelle  il  ne  voulut  s'abstenir  du  vin , 
qui  feut  cause  que  la  flebvre  ne  le  lascha  point.  Car  ce  qu'on 
dict  qu'il  feut  empoisonné  a  peu  d'apparence  de  raison. 

Soit  doneques  que  ce  prince  ayt  quelquefois  excédé 
au  boire ,  tant  y  a  que  le  vin  ne  doibt  pas  noyer  ny 
ensepvelir  tant  de  vertus  excellentes  qui  reluisent  en  luy 
en  temps  de  paix  et  de  guerre.  L'intempérance  de  Csesar 
en  ses  voluptez  et  en  son  ambition  insatiable  est  une 
extrémité  sans  comparaison  plus  violente  et  plus  dangie- 
reuse  que  la  cholere  ny  la  couppe  d'Alexandre.  Quant 

à  sa  mort ,  comme  la  durée  et  grandeur  de  sa  gloire  a 
esté  pure  et  nette,  exempte  de  tache  et  d'envie  durant 
ceste  vigueur  d'aage  qu'il  est  demouré  au  monde,  après 
son  trespas  on  veoit  ceste  gloire  debout  et  marchant  son 
pas  accoustumé  luy  estant  regretté  de  toute  son  armée, 
de  la  Grèce  et  de  l'Europe ,  ayant  faict  naistre  de  ses 
souldards  de  belles  branches  royales,  laissant  le  monde 
en  partage  à  quatre  simples  capitaines ,  desquels  les  des- 
cendants ont  depuis  duré  l'espace  de  plusieurs  années  en 
possession  de  leurs  parts  :  au  lieu  que  Oesar  ayant  eu 
tant  de  peines  à  monter  par  chemins  oblicques  au  sommet 
d'une  honteuse  gloire  et  qui  luy  acqueroit  la  haine  des 
principaulx  membres  de  la  republicque ,  en  ftut  incon- 
tinent précipité  ,  peu  plaint  de  ceulx  qui  aimoyent  les 
bonnes  loyx  et  le  bien  de  l 'estât,  lequel  il  laissa  em- 
brouillé de  guerres  civiles  ,  et  qui  reprint  un  peu  de 
lustre  soubz  son  nepveu  que  la  providence  divine  (ayant 
esguard  à  chofes  trop  plus  excellentes  que  n'est  le  ciel 
ny  la  terre  )  avoit  designé  en  son  conseil  monarque  du 
monde  :  comme  au  contraire  Alexandre  se  trouva  arresté 
de  son  heur  en  Babylone ,  dont  il  feut  adverty  par  les 
devins ,  le  maling  esprit  ayant  (  selon  l'efficace  qu'il  plaist 
au  juste  juge  luy  donner  )  conjecturé  et  predict  quelque 
chose  de  ce  que  Dieu  avoit  long-temps  auparavant  révélé 
aux  siens  par  son  fidèle  prophète. 

Mais  encores  après  Auguste ,  l'empire  Romain  retomba 
en  nouveaulx  malheurs ,  et  ne  cessa  de  bransler  de  là 
en  avant  jusques  à  ce  qu'il  fondit  finablemen;:  soubz  sa 
propre  poisanteur.  Il  en  advint  bien  austant  aux  succes- 
seurs d'Alexandre ,  mais  non  par  sa  fauste  :  ce  qui  rend 
sa  mémoire  tant  plus  illustre.  Voylà  ce  que  je  mets  en 
avant  pour  luy. 

Disons  aussy  quelque  chose  pour  Julius  Ceesar ,  non 
point  que  je  prétende  atteindre  à  ce  qui  s'en  pourroit 
dire  :  car  il  en  faudroit  de  beaucoup  plus  habiles  que 
je  ne  suis  pour  en  venir  à  bout  :  mais  pour  en  faire 
quelque  comparaison  avecques  Alexandre ,  de  qui  lisant 
un  jour  les  faicts  en  un  certain  libvre,  il  se  print  à 

plorer  ,  comme  portant  envie  aux  braves  exploicts  de 
l'austre.  Advisons  doncques  s'il  a  point  faict  choses  qui 
en  approchent,  ou  qui  mesmes  passent  plus  avant. 

Premièrement  à  tout  ce  qu'on  peust  remarquer  de  gé- 
néreux en  la  jeunesse  d'Alexandre ,  j'oppose  le  brave 
traict  de  Caesar  à  l'endroict  des  coursaires,  qui  estoyent 
plus  ses  prisonniers  que  luy  le  leur  ,  ausquels  il  paya 
tellement  rançon  qu'il  leur  feit  payer  leur  folie  de  s'estre 
attachez  à  luy  :  tellement  que  sur  terre  ils  sentirent  qu'il 
parloitàbon  escient  à  eulx  et  comme  leur  juge  sur  mer, 
encores  qu'il  feust  bien  jeune  entre  leurs  mains.  Cela  estun 
eschantillon  du  reste  de  sa  vie ,  qu'il  n'a  sçeu  endurer 
de  compaignon ,  encores  moins  de  maistre  :  cest  homme 
estant  né  à  toutes  choses  grandes,  et  ne  prenant  plaisir 
qu'à  surpasser  tout  ce  qu'il  y  avoit  de  rare  et  de  hault 
au  monde,  comme  il  se  vérifie  par  ses  desportemems, 
depuis  qu'il  commencea  d'entrer  en  charges  publicques 
jusques  à  la  fin  de  ses  jours. 

Or  combien  que  ce  ne  soit  pas  peu  de  chose  de  son 
éloquence  ,  laquelle  luy  a  faict  de  bien  notables  services 
en  plusieurs  fascheuses  rencontres  :  combien  que  ce  soit 
un  miracle  que  l'excellence  de  son  style  et  sa  grâce  à 
naïfvement  exprimer  toutes  choses  en  termes  si  purs  et 
si  beaulx  que  les  muses  bien  peignées  ne  vouldroyent 
ny  ne  pourroyent  parler  plus  exquisement  :  toutesfois, 
puis  que  c'est  au  bien  faire  que  nous  aimons  mieulx 
nous  arrester  qu'au  bien  dire ,  passons  ce  poinct  pour 
supporter  d'austant  Alexandre ,  et  voyons  si  c'est  pas 
vérité  recepvable  de  tous  hommes  d'entendement ,  que 
Caîsar  est  le  plus  excellent  capitaine  qui  ayt  jamais  esté 
au  monde. 

Encores  qu'Alexandre  eust  peu  de  moyens ,  si  estoit-il 
seigneur  d'un  grand  royaulme ,  avoit  des  hommes  et 
du  crédit  :  mais  Caesar  sans  patrimoine  qui  valust  beau- 
coup ,  sans  argent  et  avecques  peu  d'hommes  exécuta 
les  plus  grandes  choses  qu'il  est  possible  de  penser. 
Alexandre  eut  affaire  à  des  femmes  et  à  des  enfants 
si  on  compare  les  peuples  qu'il  combattit  avecques  ceulx 

queCœsar  renversa,  non  point  en  cinq  ou  six  batailles, 
mais  en  plus  de  cinquante  ,  bien  assignées,  où  il  estoit 
tousiours  plus  foible  en  nombre  d'hommes  :  mais  le  plus 
en  valeur ,  jamais  vaincu  ,  tousiouis  vainqueur ,  sans  avoir 
esté  bleçé  rudement  que  je  sçache ,  encores  qu'il  feust 
hazardeux  jusques  au  bout  et  feit  aussy  bon  marché  de 
sa  peau  que  le  moindre  souldard  de  ses  légions. 

Et  cependant  on  le  trouvera  beaucoup  plus  retenu  en 
ses  entreprinses  qu'Alexandre,  qui  court  à  force  les  dan- 
giers  comme  un  torrent  impétueux  ,  lequel  chocque  in- 
différemment tout  ce  qu'il  rencontre  :  aussy  esteit-il  en  la 
chaleur  de  son  aage  ,  et  Caesar  entra  en  affaire  estant 
desia  meur  et  bien  advancé.  De  dire  que  ce  soit  grande 
louange  à  un  chef  de  guerre  de  se  fourrer  à  teste  baissée 
parmy  tous  dangiers  ,  et  ne  mettre  différence  entre  soy 
et  un  simple  souldard  ,  cela  passe  trop  avant ,  et  je  trouve 
Ceesar  préférable  à  Alexandre  en  cest  endroict ,  tant  pour 
ne  s'estre  ainsy  advancé  ,  qu'en  très-grande  nécessité, 
en  telle  sorte  que  son  bonheur  l'a  targué  de  toutes  parts , 
qu'aussy  pource  qu'Alexandre  semble  avoir  cherché  à 
se  faire  battre.  Diray  -  je  que  Caesar  a  tué  un  million 
d'ennemys ,  a  triumphé  d'un  million  d'austres ,  et  en  a 
meis  en  déroute  un  nombre  innumerable  ?  Qu'en  moins 
de  dix  ans  que  dura  la  guerre  do  la  Gaule ,  il  força  huict 
cent  villes ,  et  subjugua  trois  cent  nations  ?  Si  je  spé- 
cifie ses  guerres  faictes  en  l'espace  de  quinze  ans,  il 
faudra  un  libvre  pour  toucher  seulement  les  louanges 
qu'il  y  a  méritées.  Les  Suysses ,  Allemands ,  Gaulois  , 
Romains ,  ^Egyptiens ,  Africains  ,  Asiatiques ,  et  sas  cinq 
triumphes  de  tant  d'ennemys,  si  puissants  et  invincibles 
selon  l'apparence,  font  foy  de  sa  valeur  et  suffisance  en 
toutes  les  parties  qu'on  sçauroit  requérir  en  un  chef  de 
guerre.  Ayant  pour  psedagogues  sa  vertu  et  son  bonheur  , 
il  faict  un  amas  des  volontez  de  certains  vaillants  capi- 
taines et  souldards  ,  les  dresse  si  bien  qu'il  les  accoustume 
à  tous  ses  désirs ,  ayant  une  créance  nompareille  en- 
vers eulx ,  les  rend  invincibles  avecques  soy  :  et  parmy 
ses  continuels  travaulx,  lit ,  médite,  dicte,  escript ,  et 

a  laissé  le  plus  beau  libvre  que  l'homme  qui  ayme  Mars 
et  les  muses  sçauroit  manier.  Ses  harangues  ont  esté  bien 
long-temps  en  honneur  entre  les  Romains. 

Et  quant  à  respecter  les  hommes  doctes,  vaillants  et 
vertueux ,  Caesar  se  feust  renoncé  soy-mesme  s'il  eust 
fermé  sa  porte  à  tels  gents.  Les  dangiers  qu'Alexandre 
traversa  sont  très-grands  :  mais  qu'est  ce  au  prix  de  ceulx 
de  Caesar ,  environné  de  si  braves  ennemys ,  et  en  tel 
nombre ,  comme  estoyent  les  Gaulois  et  les  partisans 
de  Pompeius?  Combien  de  maulvais  tours  luy  ont  esté 
jouez  par  auscuns  des  siens  mesmes  ,  sans  que  pourtant 
il  s'en  soit  soucié?  Au  contraire,  il  a  souffert  que  les 
uns  ayent  suivy  telle  route  que  bon  leur  sembloit  :  a 
envoyé  le  baguage  et  les  biens  aux  austres  ,  a  tousiours 
respecté  et  honnoré  ses  ennemys  quand  ils  ont  désisté 
de  luy  faire  teste  ,  et  par  ses  amys  présenta  des  conditions 
assez  raisonnables  à  Pompeius  avant  que  venir  aux  mains. 

Au  reste ,  lorsqu'il  entra  en  guerres ,  estant  accablé 
de  debtes  et  soulagé  d'espérance  ,  ayant  dedans  Rome 
les  principaulx  pour  adversaires,  il  entreprint  de  battre 
tous  les  ennemys  qui  estoyent  dehors  et  se  faire  voye 
rnaulgré  tout  le  monde  à  la  soubveraineté  de  Rome ,  la- 
quelle il  voyoit  avoir  besoing  d'un  bon  maistre ,  non 
pas  de  tant  de  petits  seigneurs.  Sa  prévoyance  admirable 
luy  servoit  de  tout  en  toutes  occurrences  ,  n'ayant  jamais 
esté  frustré  de  chose  qu'il  ayt  entreprinse ,  ains  obte- 
nant tousiours  plus  qu'il  ne  desiroir.  Sa  magnanimité  poise 
plus  que  nulle  austre  vertu  qu'on  puisse  remarquer  en 
luy,  qui  est  austant  comme  si  on  disoit  que  Caesar  em- 
porte à  la  balance  tous  les  capitaines  Grecs  et  Romains. 

Il  s'est  trouvé  presque  en  toutes  les  batailles  des  guerres 
où  il  commandoit  :  n'a  jamais  esté  battu  qu'en  ses  lieu- 
tenants :  car  l'escarmouche  en  laquelle  Pompeius  eut 
une  fois  du  meilleur  ,  ne  vault  pas  la  peine  d'en  par- 
ler, puis  qu'il  ne  sçeut  pas  suivre  sa  victoire.  Et  c'est 
une  addresse  singulière  favorisée  d'un  heur  très-rare  que 
parmy  tant  de  coups  donnez  Caesar  n'en  ayt  oncques  re- 
eeu.  S'il  a  trouvé  quelque  faveur  envers  Crassus  avant 

qu'aller 

qu'aller  à  la  guerre  ,  cela  ne  luy  doibt  point  tourner  à 
blasme,>veu  qu'il  a  tousiours  bien  contenté  ses  amys, 
et  meiné  à  la  raison  ses  ennemys  ,  quoy  qu'ils  entre- 
prinssent  contre  luy. 

Si  la  justice  accompaigne  la  prouesse  d'Alexandre  ,  s'il 
a  usé  de  modération  et  de  doulceur  en  ses  victoires, 
s'il  se  monstre  prudent  en  ses  clesseings,  que  faudra- il 
dire  de  Csesar?  La  debonnaireté  duquel  est  tant  preschée 
que  mesme  on  estime  cela  avoir  esté  l'une  des  occasions 
de  sa  mort.  Ses  passe-temps  estoyent  sérieux  :  et  depuis 
qu'il  commencea  de  mettre  la  main  aux  affaires,  il  ne 
se  joua  plus  qu'à  bon  escient ,  sans  perdre  toutesfois  ses 
heures  de  récréation  ,  et  ses  plaisants  devis  avecques  ses 
familiers. 

Mais  au  milieu  de  ses  victoires,  comment  traicte-il 
ses  ennemys.  C'est  une  fouldre  de  guerre  qui  renverse 
tout  ce  qui  luy  ose  résister  ,  et  ne  touche  point  aux  choses 
qui  font  joug  devant  son  effort.  Il  est  fidèle  ,  et  n'approu- 
voit  pas  toutes  sortes  de  moyens  pour  acquérir  la  vic- 
toire ,  encores  que  plus  d'une  fois  il  ayt  eu  moyen  de 
coudre  (comme  on  dict)  la  peau  du  renard  à  celle  du 
leon.  Mais  il  se  sentoit  encores  du  bon  temps  de  ses 
prédécesseurs  ,  combien  qu'il  ayt  dextrement  donné  le 
sault  à  la  pluspart  de  ses  ennemys ,  et  ruiné  les  uns  par 
les  austres. 

Au  contraire,  Alexandre  tailla  en  pièces  certains  soul- 
dards  Indiens  qui  luy  avoyent  rendu  une  ville  par  com- 
position ,  et  se  retiroyent  sur  la  fiance  de  l'appoinctement 
traicté  avecques  luy.  L'ambition  de  Cassar  estoit  extresme , 
mais  il  la  cachoit  bien  d'austre  façon  qu'Alexandre ,  qui 
au  passage  d'une  rivière  se  laisse  eschapper  des  mots 
tesmoignants  assez  qu'il  cherchoit  la  louange  des  Athé- 
niens. Et  ses  faulses  inventions  pour  perpétuer  la  gloire 
de  son  nom  es  Indes,  descouvrent-elles  pas  de  la  vanité 
bien  grossière  ,  et  qui  ne  faisoit  que  haleter  après  ce 
qu'elle  ne  pouvoit  obtenir  ?  Mais  Csesar  soubhaictoit  à 
bon  escient ,  et  touchoit  au  but  de  ses  intentions.Sa  prouesse 
est  gracieuse  à  merveilles ,  sa  doulceur  grave  et  vail- 

lante ,  sa  libéralité  si  grande  que  plus  luy  coustoitla  pensée 
de  donner ,  que  le  don  mesme  tant  grand  peust-il  estre. 

Aussy  n'amassoit-il  point  de  richesses  à  la  guerre  ,  pour 
vivre  puis  après  en  délices  à  son  plaisir  :  c'estoit  un  sa- 
laire de  la  vertu  qu'il  serroit  pour  en  recompenser  les 
hommes  de  valeur ,  et  laisser  aux  bons  souldards  un  moyen 
de  vivre  honnestement  chez  eulx  quand  la  vieillesse  et 
les  playes  les  contraindroyent  de  poser  les  armes.  Il  ne 
se  lassa  jamais ,  non  plus  qu'Alexandre  ,  de  travail  quel- 
conque ,  et  ne  se  donna  pas  tant  de  relasche ,  encores 
qu'il  feust  plus  aagé  ,  fort  gresle  et  menu  de  corsage , 
et  subject  au  mal  caduc  :  mais  il  s'endurcit  contre  cela 
par  un  continuel  exercice  de  corps  et  d'esprit,  accom- 
paigné  d'une  incroyable  promptitude  et  diligence. 

Ayant  laissé  la  Gaule ,  et  courant  après  Pompeius  à 
Brundusium  ,  il  subjugua  l'Italie  en  moins  de  trois  se- 
maines ,  revint  de  Brundusium  à  Rome ,  d'où  il  s'en  alla 
au  fond  de  l'Hespagne ,  où  il  surmonta  des  dvfficultez 
extresmes  en  la  guerre  contre  Afranius  et  Petreius ,  et 
au  long  siège  de  Marseille.  De  là  il  s'en  retourna  en 
Macédoine,  guaigna  la  journée  de  Pharsale,  poursuivit 
Pompeius  en  Egypte,  laquelle  il  assubjectit ,  puis  vint 
en  Syrie  et  au  royaulme  de  Pont ,  où  il  combattit  Phar- 
naces  :  de  là  en  Africque  où  il  deffeit  Scipio  et  Juba , 
puis  rebroussa  encores  par  l'Italie  en  Hespagne ,  où  il 
vint  à  bout  des  fils  de  Pompeius. 

Or  poisez  maintenant  avecques  cela  les  travaulx ,  com- 
bats ,  conquestes  et  diligences  d'Alexandre ,  puis  dictes 
rondement  ce  qui  vous  en  semble  :  Cœsar  l'emporte 
de  beaucoup.  Les  seules  guerres  des  Gaules  ont  esté 
plus  difficiles  et  dangiereuses  que  toutes  les  conquestes 
de  l'Asie  et  des  Indes  :  car  ce  n'est  es  passages  des  mon- 
taignes  et  rivières  mal  guardées  que  se  monstre  l'ad- 
dresse  des  hommes  :  c'est  à  dompter  un  ennemy  cau- 
teleux et  puissant.  Mais  je  vous  prie  ,  ces  paroles  de 
Cassar  au  maistre  de  la  frégate ,  qui  sans  le  cognoistre 
le  vouloit  passer  d'Apollinie  à  Brundusium ,  estoyent- 
elles  point  plus  enflées  que  la  mer  mesme  ?  Courage , 

mon  amy  ,  dict  -  il ,  poulse  hardiment  ,  car  tu  mêmes 
Cœsar  et  sa  fortune.  Et  ce  qu'il  dict  traversant  le  Rubicon 
pour  entrer  en  Italie  ,  à  tout  perdre  n'y  a  qu'un  coup 
périlleux ,  quel  esprit  descouvre  cela  ?  un  esprit  véri- 
tablement qui  reguarde  delà  la  mort ,  et  ne  se  soucie  de 
rien  que  de  l'exécution  de  ses  conseils. 

Si  on  remarque  de  l'addresse  es  exploicts  d'Alexandre, 
qu'esr-ce  au  prix  de  la  prudence  de  Caîsar  ?  coustumier 
de  dire  qu'il  aymoit  la  victoire  ,  laquelle  s'obtenoit  plus 
par  conseil  que  par  force.  Je  sçay  qu'Alexandre  a  esté 
orné  de  vertus  excellentes ,  et  taré  de  peu  de  vices  appa- 
rents :  qu'en  cela  il  semble  avoir  barre  sur  Csesar,  et  sur 
beaucoup  d'austres  des  premiers  en  l'histoire  Grecque  et 
Romaine  :  combien  que  je  ne  puisse  pas  dissimuler  aussy 
qu'il  s'est  laissé  traisner  par  les  flatteurs  et  par  des  femmes, 
avecques  tesmoing  ce  qu'il  feit  à  l'instiguation  de  Laïs 
et  de  ses  mignons  :  item  ,  qu'il  y  avoit  du  vent  en  son 
faict  :  vice  très-dangiereux  en  tous  hommes ,  sur-tout  es 
princes ,  et  dont  Csesar  s'est  guaranty  avecques  plus 
d'habileté. 

Mais  si  on  ameine  en  jeu  le  bon  sens  ,  l'esprit,  le 
jugement,  la  conduicte,  le  profond  sçavoir,  l'éloquence, 
la  hardiesse,  la  grandeur  de  courage,  l'asseurance  plus 
qu'humaine  au  milieu  des  grands  périls  ,  les  travaulx  , 
la  diligence ,  la  bonté ,  la  doulceur ,  la  courtoisie ,  la 
largesse  et  le  bonheur  de  Caesar ,  il  y  aura  bien  à  des- 
battre. On  luy  objecte  que  d'entre  les  sénateurs  et  austres 
qui  avoyent  tenu  le  party  de  Pompeius ,  il  a  espargné 
ceulx  qui  ne  lui  pouvoyent  pas  beaucoup  nuire ,  et  a 
exterminé,  en  Africque  nomméement ,  les  austres  dont 
jl  pensoit  ne  pouvoir  chevir. 

Mais  Brutus ,  Cassius  et  ses  adhérants  monstrent  que 
Caesar  ne  demandoit  qu'à  se  porter  gracieusement,  si 
ses  haineux  l'eussent  permis  :  et  y  a  assez  d'apparence, 
que  s'ils  l'eussent  supporté  quelque  peu  davantage,  les 
affaires  ne  feussent  pas  passées  avecques  tant  de  violences 
comme  elles  feirent  après  sa  mort  :  ains  Testât  de  Rome 
eust  estémieulx  police,  et  l'ambition  de  ce  personnage, 

ayant  atteinct  son  désir ,  se  feust  soûlée  et  abbaissée  de 
soy-mesme.  Car  ce  qu'il  se  laissa  aller  aux  flatteries  de 
Balbus  et  d'Antonius  pour  s'enorgueillir  contre  le  sénat, 
et  affecter  les  marques  de  la  dignité  royale ,  estoyent 
des  bouffées  de  ce  maulvais  vent  que  tels  soufflets  dan- 
giereux  entretenoycm  et  augmentoyent  en  son  cœur. 

Or  n'est-il  pas  excusable  en  cela',  au  contraire  on  ne 
sçauroit  trop  condemner  ceste  sienne  passion  qui  se  des- 
convrit  assez  au  premier  voyage  qu'il  feit  en  Hespagne, 
lorsque  passant  par  une  meschante  bourgade ,  il  prefe- 
roit  le  premier  lieu  en  icelle  au  second  de  Rome.  Elle 
accreut  tousiours  depuis  en  luy ,  régentant  de  si  près 
toutes  les  austres ,  et  possédant  son  ame  d'une  auctho- 
rité  si  pleine  qu'elle  l'emporta  où  elle  voulut,  et  feit 
que  sans  respect  de  sa  patrie  ny  de  soy-mesme,  il  ne 
cessa  de  courir  jusques  à  ce  que  ce  furieux  cheval  le 
jecta  par  terre  et  luy  rompit  le  col. 

Mesme  tant  de  victoires  et  triumphes  ne  le  conviè- 
rent point  à  chercher  repos,  ains  (comme  Alexandre 
voltigeoit  sur  l'Océan ,  durant  sa  dernière  maladie  et 
quelques  heures  avant  sa  mort  )  il  ambrassoit  de  plus 
grandes  guerres  et  conquestes  qu'auparavant.  Ce  qu'il 
feit  en  la  reformation  du  calendrier  ,  et  l'entreprinse  de 
tant  de  bastimems  et  ouvrages  pour  le  public ,  monstre 
que  cet  esprit-là  estoit  un  arc  tousiours  bandé.  Quant  à 
ses  voluptez,  à  l'advanture  ne  nous  seroit  -  il  pas  séant 
d'en  faire  mention,  et  vaut  mieulx  avecques  silence  et 
honte  déplorer  l'imperfection  humaine  ,  qu'en  descriant 
les  personnes  illustres  contenter  ceulx  qui  ne  sont  ayses 
sinon  quand  on  repaist  leur  malignité.  L'ambition  dont 
il  estoit  infiniment  bleçé  venant  à  combattre  ceste  des- 
bauche  après  les  femmes  ,  luy  feit  bien-tost  quitter  la 
place  ,  pour  le  maistriser  puis  après  entièrement  :  au  lieu 
que  ses  plaisirs  ne  luy  feirent  jamais  desrobber  une  mi- 
nute d'heure,  ny  destourner  un  pas  des  occasions  qui 
se  presentoyent  pour  son  aggrandissement.  ' 

Quant  à  sa  mort  elle  feut  violente  voirement ,  mais 
acheminée  par  ceulx  à  la  pluspart  desquels  il  avoit  donné 

la  vie,  et  qui  ne  subsistèrent  pas  long-temps  après  luy. 
Vray  est  qu'il  l'attira  par  ses  desportements  haultains  :  car 
rien  ne  deffailloit  à  son  heur  que  d'aimer  sa  cité  ,  et 
continuer  plus  soigneusement  qu'il  ne  feit  à  donner  con- 
tentement au  sénat  et  au  peuple,  comme  il  avoir  com- 
mencé après  ses  cinq  triumphes ,  pardonnant  à  tous  , 
esleivant  en  charges  les  uns  et  les  austres  ,  et  redressant 
mesme  les  statues  de  Pompeius.  Or  estant  retombé  en 
ce  forcené  désir  d'estre  encores  plus  grand  ,  il  irrita  tant 
de  personnes  que  plusieurs  exécutèrent  ce  dont  un  seul 
ne  feust  pas  aysèement  venu  à  chef. 

Mais  encores  a-il  cela  de  plus  qu'Alexandre,  que  sa 
mort  feut  vengée  :  au  contraire  la  mère ,  les  femmes  et 
enfants  d'Alexandre  feirent  une  très-pauvre  fin ,  son  armée 
demoura  comme  un  corps  sans  teste  ,  et  eut  bonne  grâce 
celuy  qui  la  comparoit  au  Cyclope  Polypheme ,  quand 
Ulysses  luy  eut  crevé  son  œil  :  ses  capitaines  et  suc- 
cesseurs s'entre- mangèrent  par  longues  guerres. 

Quant  àGaesar  il  demoura  debout  en  la  perfonne  ds 
son  successeur  Auguste ,  lequel  ayant  surmonté  infinies 
difficultez,  establit  une  monarchie ,  laquelle  en  despit  d'un 
million  de  tempestes  a  duré  plusieurs  centaines  d'années  : 
mesme  le  nom  de  Cœsar,  par  excellent  privilège  est  de- 
meuré à  ceulx  qui  ont  présidé  après  luy  sur  l'empire 
Romain ,  et  sa  vaillance  a  esté ,  et  encores  aujourd'huy 
est  désirée  de  tous  hommes  qui  par  valeureux  exploicts 
désirent  acquérir  à  leur  nom  louange  et  gloire  immor- 
telle. 

Vous  m'attendiez  icy,  lecteur,  pour  veoir  auquel  des 
deux  je  donnerois  la  préséance  :  mais  puisque  le  monde 
a  esté  trop  petit  à  l'un  et  à  l'austre,  ce  seroit  passer  trop 
avant  si  je  disois  resoh;ement  ce  qui  m'en  semble.  Puis 
que  j'ay  de  battu  pour  l'un  et  pour  l'autre ,  je  me  re- 
tire, et  vous  en  laisse  le  jugement. 

Fin  de  la  Comparaison  a* Alexandre  le  Grand  avec 
Julius  Cœsar  ,  et  du  Tome  cinquième. 

Echéance 

Celui  qui  rapporte  un  volume 
après  la  dernière  date  timbrée 
ci-dessous  devra  payer  une  amen- 
de de  cinq  cents,  plus  deux  cents 
pour   chaque    jour    de    retard. 


